
I. SECURITATEA: ORGANIZARE, METODE SI 
ACTIUNI 


Florian BANU 


REȚEAUA INFORMATIVĂ A SECURITĂȚII IN ANII ’50 
- CONSTITUIRE, STRUCTURĂ, EFICIENŢĂ - 


THE SECURITATE'S INFORMERS NETWORK IN THE 50’S 
CONSTITUTION, STRUCTURE, EFFICIENCY 


In our paper, we try to identify the manner used by Securitate to pull out 
information from the entire society. In this purpose, a huge informers network was 
created and conducted to watch all the categories of the “people enemies” and to report 
any forms of heresy. 

According to our examination, the methods used by Securitate to accomplish 
these kinds of purposes were, most of them, marked by dilettantism and horrible abuses. 
We put in the light the stages of the recruitment process, the evolution of the 
engagement and the attempt to present the principal types of informers. 

Also, we focus on numerous malfunctions of the network and repeated attempts 
to clean the network through elimination of the dubious persons. 

Finally, we survey the way in which Securitate kept a complex evidence of the 
network and tried to estimate the dimensions of the network, beginning with the data 
extract from the Securitate files. 


Etichete: reţea informativă, Securitate, informator, recrutare, anii '50 
Keywords: informers network, the Securitate, informer, recruitment, the fifties 


Odată cu prăbuşirea regimului comunist în decembrie 1989, în cadrul societăţii 
româneşti au apărut o serie de întrebări care, sintetizate, pot fi reunite în atât de des rostitul cum 
a fost posibil? 

În încercarea de a oferi răspunsuri la numeroasele întrebări legate de cele peste patru 
decenii de regim comunist, istoricii au demarat un travaliu de amploare, cercetând arhive interne 
şi externe (atâtea câte au fost şi cum au fost accesibile!), intervievând victime şi tortionari sau 
doar simpli beneficiari ai regimului trecut, studiind presa şi materialele de propagandă, totul 
subsumat unui efort cognitiv care să permită înţelegerea unor evoluţii nu de puţine ori 
contradictorii. 


Florian Banu 


Printre problemele intrate in câmpul cercetarii istoriografice un loc prioritar a fost 
detinut de foarte devreme de studiile referitoare la Securitate, temuta politie politica edificata de 
partidul comunist cu incepere din 1948. Odata descifrate primele organigrame si conturate 
adevaratele dimensiuni ale aparatului de represiune, s-a constatat cu surprindere ca acesta era 
mult mai redus decat se acreditase prin zvonuri sau prin presa de senzatie din perioada post- 
decembristă. În mod firesc, s-a conturat întrebarea cum reusea totuşi Securitatea să obţină o 
cantitate imensă de informaţii din cele mai variate domenii, de la cultură şi aspecte ale vieţii 
religioase, până la informaţii de natură militară, economică sau politică? 

Încă de la primele studii consacrate metodelor de lucru ale Securităţii s-a conturat 
importanţa pe care o deţinea reţeaua informativă în panoplia de mijloace folosite pentru culegerea 
informaţiilor. O serie de cercetători, precum Marius Oprea', Dorin Dobrincu2, Cristian Vasile’, 
Cristina Anisescu*, Luminiţa Hritcu® sau Călin Florea®, au analizat un aspect sau altul al activităţii 
rețelelor de informatori pe care Securitatea le-a constituit şi dezvoltat în cele mai diverse medii şi 
instituţii. 

De un real folos pentru cercetarea problemei sunt lucrările publicate de Mihai Albu” şi 
Carmen Chivu®, individual sau în colaborare?, acestea aducând în atenţie o serie întreagă de 
aspecte probate documentar. 

La rându-ne, am încercat şi în alte ocazii să descifrăm câte ceva din complicatele 
mecanisme de „recoltare” a informaţiilor puse la punct de-a lungul timpului de către Securitate“. 


1 Marius Oprea, Informatorii Securităţii, în „Magazin istoric”, 2001, anul 35, nr. 10, p. 26-29; idem, O istorie 
a informatorilor Securităţii, în „Analele Sighet”, 2001, 9, p. 464-487. 

2 Dorin Dobrincu, Informatorii Securităţii în comunităţile religioase din Centrul Moldovei (1950), în „Arhiva 
Istorică a României”, 2004, nr. 1, p. 223-232. 

3 Cristian Vasile, Reţeaua informativă a Securităţii din învăţământul teologic la sfârşitul anilor '70 şi 
începutul anilor ’80, în „Arhivele Totalitarismului”, anul 11, nr. 3-4/2003, p. 47-53. 

4 Cristina Anisescu, Cornelia Reinhart, Activitatea colaboratorilor din mediul de presă în dosarul problemă 
întocmit de fostele organe de securitate. Reţeaua informativă, sarcinile colaboratorilor şi tipologia 
delatiunilor, în C.N.S.A.S., Totalitarism şi rezistență, teroare şi represiune în România comunistă, Bucuresti, 
2001, p. 174-186; Cristina Anisescu, Dinamica de structură şi rol a reţelei informative în perioada 1948- 
1989, în C.N.S.A.S., Arhivele Securităţii, vol. |, Bucuresti, Editura Pro-Historia, 2002, p. 10-50. 

5 Luminiţa Hritcu, „Arma de bază şi hotărâtoare a organelor Securităţii”. Reţeaua informativă în acţiune, în 
„Dosarele istoriei”, an VII, nr. 12/2002, p. 31-34; eadem, Utilizarea reţelei informative în reprimarea 
rezistenţei armate anticomuniste, în C.N.S.A.S., Mişcarea armată de rezistenţă anticomunistă din România, 
1944-1962, Bucureşti, Editura Kullusys, 2003, p. 317-333. 

6 Călin Florea, „Angajamentul” — etapă a procesului de urmărire informativ-operativa a „disidenţilor” greco- 
catolici, în „Analele Universităţii «Dimitrie Cantemir»” - Istorie, 2002, p. 55-62. 

7 Mihai Albu, Informatorul Securităţii. Studiu asupra colaborării cu Securitatea, laşi, Polirom, 2008. 

8 Carmen Chivu-Dutà, Cultele din România între prigonire şi colaborare, laşi, Polirom, 2007. 

% Mihai Albu, Carmen Chivu, Dosarele Securităţii, laşi, Polirom, 2007. 

10 Florian Banu, Utilizarea reţelei informative de către organele gräniceresti ale M.A.I. în anii '50 - activitate 
de poliţie politică?, în Constantin Moşincat, Dan Poinar (coord.), Pietre de hotar, vol. 4, Oradea, 2004, p. 

Evident, dată fiind complexitatea subiectului, problematica referitoare la constituirea, dirijarea, 
recompensarea reţelei informative va continua să reprezinte un camp de investigaţie extrem de 
atrăgător pentru istorici, prin multitudinea de aspecte conexe, prin diversitatea tipologiilor umane 
antrenate în astfel de activităţi şi, nu în ultimul rând, prin implicaţiile morale şi politice pe care le-a 
presupus acest gen de colaborare cu Securitatea. 

Prin prezentul demers ne-am propus obiective limitate la conturarea modalitatilor prin 
care ofiţerii de securitate ai anilor '50 au înţeles să-şi constituie o reţea informativă, precum şi la 
formularea unor succinte aprecieri asupra structurii acestor rețele informative şi asupra eficienței 
lor. 

Înainte de a aborda problema creării şi folosirii reţelelor informative de către Securitate 
se impun câteva observaţii preliminare. Astfel, trebuie subliniat un fapt de domeniul evidenţei, dar 
pe care multi cercetători ai perioadei comuniste par să-l ignore: informatorii nu au fost ,inventati” 
de către Securitate. Obţinerea de informaţii prin intermediul surselor umane se pierde în negura 
vremii, consemnări ale acestei activităţi regăsindu-se în textele antice, activitatea informatorilor 
fiind la fel de prețioasă astăzi ca şi in trecut!!. Venind în vremuri mai apropiate de crearea 
Securităţii, suntem nevoiţi să remarcăm că eficacitatea deosebită a Sigurantei şi Serviciului 
Special de Informaţii de datora tocmai unor reţele informative de bună calitate. Absența acestora 
se solda cu eşecuri lamentabile!2, la fel cum se va întâmpla ulterior cu Securitatea. 

Încă din primele luni după instaurarea guvernului Petru Groza, comuniştii au depus 
eforturi serioase pentru subordonarea structurilor informative ale statului român, servindu-se de 
vechii profesionişti şi trimitandu-si propriile cadre în aceste structuri. Într-o şedinţă a Comitetului 
Central al P.C.R. din 14 mai 1945 Emil Bodnăraş a expus câteva repere ale politicii partidului în 
acest domeniu şi ale raportului de forte creat: „Sectorul armatei este foarte slab, dar sectorul tov. 
Teohari este în mâinile noastre... Aparatul nostru de interne trebuie să ştie tot şi nimeni să nu 
poată câştiga capacitatea de a face informaţii. Reactiunea este foarte hotărâtă să forțeze aparatul 
nostru. Trebuie unificarea serviciului informativ şi întărirea aparatului executiv, precum şi a 
grănicerilor — paza graniţelor nu trebuie să fie o preocupare a Ministerului de Război, ci tot a 


87-100; idem, Câteva consideraţii privind edificarea şi utilizarea reţelei informative a organelor grănicereşti 
ale M.A.I. în anii '50, în C.N.S.A.S., Arhivele Securităţii, vol. II, Bucureşti, Nemira, 2006, p. 81-100. 

11 Într-un recent dicţionar de termeni militari informatorul este definit drept „cineva care informează 
autorităţile despre activităţile ilegale ale altei persoane” — Richard Bowyer, Dictionary of military terms, 
second edition, Peter Collin Publishing, London, 2002, p. 115; În lucrarea realizată de Norman Polmar şi 
Thomas B. Allen, The Encyclopedia of Espionage, New York, Gramercy Books, 1997, informatorul este 
definit drept „persoana care furnizează informaţii sau secrete (,intelligence”); el sau ea poate face aceasta 
intenţionat sau neintentionat” — p. 279. 

12 Vezi numeroasele eşecuri din perioada 1924-1927 ale Comandamentului Diviziei de Dunăre, ale 
Jandarmeriei şi Sigurantei în tentativele repetate de a-l captura pe celebrul Terente care acţiona în bălțile 
Brăilei — cf. lulian Stelian Botoghina, Desant pentru Terente, în „Magazin istoric”, nr. 9/2008, p. 89-90. 

Internelor. Trebuie sa venim cu cateva proiecte de reorganizare a aparatului de interne si trebuie 
chiar forțată mana regelui, pentru ca mijloacele să ne fie puse la dispozitie”"8. 

Nu au fost precupetite nici eforturile materiale pentru crearea unor reţele de informatori 
cât mai eficiente. Ori, este bine ştiut că orice informaţie are un preţ. În acest sens, este elocvent 
ordinul circular nr. 35.367 din 13 iulie 1946, emis de Directiunea Sigurantei şi Ordinii din cadrul 
Inspectoratului General al Jandarmeriei, în care se preciza sporirea fondului pentru cheltuieli 
informative speciale (C.I.S.): 

„DI. Ministru al Afacerilor Interne, intelegator al tuturor nevoilor şi cu solicitudinea pe 
care constant o arata Jandarmeriei, a aprobat majorarea la maximum a fondului destinat cautarii 
şi culegerii informatiunilor. Ca urmare a acestei aprobări, începând din luna iulie a.c. fondul 
informativ se va distribui Inspectoratelor şi Legiunilor astfel majorat. Şi pentru a se vedea că într- 
adevăr sumele care se pun la dispoziţie în acest scop informativ asigură într-adevăr posibilități 
mai mult decât suficiente, mentionez ca Inspectoratele primesc între 500.000 — 700.000 lei, iar 
legiunile între 180.000 — 250.000 lei lunar’’*. 

Prin acelaşi ordin se sublinia importanţa cheltuirii acestor fonduri strict în scopuri 
informative: 

„Fondul informativ trebuie să meargă acolo unde a fost destinat, adică pentru plata 
agenţilor informatori. A i se da altă destinaţie însemnează mai mult decât furt. De aceea, pentru a 
exclude de la început orice interpretare laterală, am hotărât ca pe viitor justificarea fondului 
informativ să se facă exclusiv prin chitantele ce se vor da de către agenţii informatori, anuland 
totodată orice cotă pe care o retineau din fond comandanții Inspectoratelor, comandanții de 
legiuni sau ajutorii comandanților de legiuni”'s. 

Preocupările vizând perfecţionarea şi extinderea rețelelor informative au fost 
constante în perioada de referință. În 20 iunie 1947, pe baza Ordinului M.A.I. nr. 12.100-S, se 
înființează Direcţia Generală a Sigurantei Statului'6, act prin care erau centralizate toate 
atribuţiile în domeniul poliţiei de siguranţă, atribuţii care se regăseau până la acel moment şi în 
competenţa altor structuri ale M.A.I.17 În special Jandarmeria, care îndeplinea şi misiuni de 


13 A.NLILC., fond C.C. al P.C.R. - Cancelarie, dosar nr. 38/1945, f. 11, apud Marius Oprea, Naşterea 
Securităţii, în „Analele Sighet 6”, Bucureşti, Fundaţia Academia Civică, 1998, p. 279. 

14 A.C.N.S.A.S., fond Documentar, dosar nr. 8.911, vol. 39, f. 195. 

15 Ibidem, f. 196. 

16 Noua structură era organizată pe inspectorate regionale, servicii şi birouri de siguranţă. Inspectoratele 
Regionale de Siguranţă erau în număr de 12: Ploieşti, Piteşti, Craiova, Timişoara, Oradea, Cluj, Sibiu, 
Braşov, Galaţi, Constanţa, laşi, Suceava şi Inspectoratul de Siguranţă al Capitalei; În cadrul Centralei 
existau Direcţia Informaţii, compusă din următoarele servicii: Secretariat, Informaţii, Contrainformatii, 
Contrasabotaj şi Cercetări (Anchete — n. ns. F.B.), Direcţia Controlul Sträinilor, Pasapoartelor şi Sigurantei 
de Frontieră, Direcţia Personalului şi Direcţia Administrativă - Idem, dosar nr. 195, vol. 1, f. 96. 

17 Această acţiune de centralizare a atribuţiilor de siguranţă a stârnit îngrijorare în rândul cetăţenilor. Potrivit 
unei note din 16 iulie a Inspectoratului Regional de Siguranţă Cluj, semnată de Mihai Patriciu, populaţia 
comenta că „se urmăreşte a se da puteri discretionare Sigurantei şi a o transforma într-un N.K.V.D., după 
sistemul rusesc” — apud Serviciul Român de Informaţii, Cartea Albă a Securităţii, vol. |, Bucureşti, p. 377. 

culegere a informaţiilor ce vizau siguranţa naţională, trebuia să-şi adapteze activitatea până la 
preluarea efectivă a acţiunilor informative de către Direcţia Generală a Sigurantei Statului 
(D.G.S.S.). Reorganizarea a fost un prilej cât se poate de adecvat pentru conducerea instituţiei 
pentru a emite o directivă cu privire la „desăvârşirea organizării şi funcţionării” şi, implicit, pentru 
reliefarea importanței agenturii. În acest sens, in document se menţiona: 

„Agentul informator constituie elementul de bază al acţiunii informative (subl. ns. 
F.B.). El este elementul de contact direct şi permanent cu obiectivele urmărite, având misiunea de 
a culege informaţiile şi a le raporta ierarhic în forma brută în care le recepționează. 

Activitatea sa se bazează deci, în principal, pe date obţinute prin simţuri proprii, 
angrenate în observarea şi supravegherea în zona sa de activitate”"®. 

Documentul amintit detalia condiţiile pe care trebuia să le îndeplinească un potențial 
informator: 

„„ să fie încadrat în obiectivul pe care-l urmărim (conditiune indispensabilă) şi pe cât 
posibil element cu posibilităţi de contact şi mişcare cat mai larga, sus, cat şi jos (sic!); 

- $a fie element perspicace, conştiincios şi mai ales de perfectă bună credinţă; 
- $a fie bine orientat asupra misiunii sale; 
- $a fie element de absolută discretiune şi conspirativ'19. 

De asemenea, erau indicate şi principalele mijloace de recrutare a unui informator, 
atrăgându-se atenţia în mod deosebit asupra importanţei acestei acţiuni: „este cea mai delicată 
operaţiune şi cere foarte mult tact, întrucât orice greşeală poate compromite definitiv pe cel în 
cauză”: 

„- convingerea (la oameni de caracter) de a lucra pentru siguranţă; 

- stimularea unei slăbiciuni şi oferirea de posibilităţi materiale pentru împlinirea ei; 

- îndatorarea celor în cauză, prin diferite servicii făcute, cerându-i-se apoi să lucreze; 

- intimidarea, folosind informaţiunile pe care le avem asupra eventualelor culpe ce ar 
apărea asupra celui vizat; 

- şantaj, pe tema eventualelor informatiuni compromitätoare”20. 

În ciuda evidenţei necesităţii unei reţele informative, numeroase cadre din Siguranţă, 
fiind lipsite atât de o cultură generală solidă, cât şi de cunoştinţe profesionale minime (fiind recent 
angajate)21, desconsiderau în mod grosolan directivele conducerii. Se deschide astfel un lung 
capitol al unei adevărate „lupte” între conducere şi angajaţi, marcată de reiterarea periodică a 
directivelor şi ordinelor referitoare la constituirea şi dirijarea reţelelor de informatori. 


18 C.N.S.A.S., „Partiturile” Securităţii. Directive, ordine, instrucţiuni (1947-1987), documente editate de 
Cristina Anisescu, Silviu B. Moldovan şi Mirela Matiu, Bucureşti, Editura Nemira, 2007, p. 167 (în 
continuare se va cita C.N.S.A.S., „Partiturile” ...). 

19 Ibidem, p. 168. 

20 Ibidem, p. 168-169. 

21 La începutul verii anului 1948 D.G.S.S. avea un efectiv de 2.816 angajaţi dintre care 2.359 fuseseră 
încadraţi după 6 martie 1945 (83,77%) — Florin Pintilie, Aspecte ale activităţii organelor represive ale 
statului în anul 1948, în „Analele Sighet 6”, Bucureşti, Fundaţia Academia Civică, 1998, p. 321. 

Ca urmare a acestei situatii, in 14 aprilie 1948 Cabinetul Directiunii Generale a 
Sigurantei Statului emitea „Instrucţiuni pentru întocmirea planului de muncă pentru perioada 1 mai 
— 7 noiembrie 1948”. În privinţa problemelor legate de munca operativă, amintitele instrucţiuni 
insistau asupra importanţei creării şi utilizării reţelelor de informatori: „Recrutarea de 
informatori în toate mediile rămâne preocuparea de căpetenie, care trebuie neapărat rezolvată, 
ştiut fiind că valoarea unei unităţi de Siguranţă este echivalentă cu valoarea informatorilor, iar 
valoarea acestora în funcţie directă de valoarea ofițerului de Siguranţă care-i conduce. Pentru 
fiecare informator se va constitui o evidenta-dosar, menită să reprezinte oglinda activităţii 
acestuia. Dosarul trebuie să cuprindă: autobiografia sau biografia, notele informative date de el şi 
despre el şi recompensele acordate pentru munca depusă. 

Pentru ca informatorii să fie cât mai bine cunoscuţi de ofiţerul de Siguranţă se 
recomandă verificarea lor prin filaj sau alţi informatori. 

De asemenea, sistemul de recrutare: se simte nevoia a fi îmbunătăţit, spre a se putea 
conta pe informator şi a nu se da ocazia la surprize neplăcute. În acest scop este necesar ca el 
să fie bine cunoscut de Siguranţă şi pus în prealabil la diferite probe. Informatorii care s-au 
dovedit a avea calităţi se vor folosi ulterior ca rezidenţi în momentul în care aceştia au reuşit, la 
rândul lor, să-şi organizeze o reţea informativä”22. 

În aceeaşi perioadă, o altă structură informativă redutabilă, Serviciul Special de 
Informaţii, acţiona după aceleaşi principii, punând un accent deosebit pe culegerea de informaţii 
prin informatori. În afara structurilor centrale, activitatea din teritoriu a serviciului era organizată pe 
centre, subcentre şi rezidente#. Dat fiind numărul mic al angajaţilor S.S.l.2*, conducerea 
serviciului le recomanda acestora „să nu se bazeze pe propriile lor forte şi pricepere”, ci „ocupaţia 
lor primordială să fie realizarea unei reţele de informatori dintre elementele care deţin locuri în 
centrul problemei care interesează Serviciul, urmând ca recrutarea să se facă cu mare atenţie şi 
după o prealabilă verificare”. După crearea reţelei informative era imperios necesar să se exercite 
un „control permanent asupra ei, pentru a se evita dezinformarea sau eventualele tentative de 
provocare”. Se recomanda, de asemenea, angajaţilor, „să se ocupe intens de instructajul 
informatorilor, neprecupetind timp pentru aceasta, întrucât randamentul acestora în viitor va fi in 
funcţie de instructajul pe care l-au primit”. 

Informatorii S.S.I. erau împărţiţi în trei categorii: 


22 A.C.N.S.A.S., fond Documentar, dosar nr. 195, vol. 1, f. 39. 

23 Date detaliate despre organizarea S.S.I.-ului se regăsesc în „Studiu asupra cunoaşterii ce este centrul, 
subcentrul şi rezidența, comportarea conducătorilor acestora, instalării, încadrării, colaborării, organizării 
agenturilor informative (în oraşe şi judeţe) şi instructajul acestora, posibilităţile de transport şi de transmitere 
a materialului şi dotării” — A.N.I.C., fond P.C.M.-S.S.I., dosar nr. 17/1947, f. 1-22. 

2 În ianuarie 1947, potrivit ,Situatiei locurilor bugetare ale Serviciului Special de Informaţii”, erau prevăzute 
535 posturi pentru „personalul de specialitate, categoria I-a” şi 239 posturi pentru „personal ajutător, 
categoria a II-a”. Deci, în total, 774 posturi. În fapt, nu existau decât 565 de angajaţi: 415 funcţionari 
bugetari, 134 funcţionari diurnişti şi 16 funcţionari detaşaţi la S.S.I. — Idem, dosar nr. 3/1945, f. 5. 

a) informatori principali: care se ocupau de toate problemele de interes pentru 
S.S.I. şi care dirijau o agentură de informatori speciali şi secundari; 

b) informatori speciali: se ocupau de o singură problemă; 

C) informatori secundari: furnizau informatii cu caracter general din toate domeniile 
de interes. 

Daca numarul de informatori principali era limitat la doi-trei in fiecare judet, numarul 
celor speciali si secundari era indicat sa fie ,cat mai mare”. Recrutarea acestora din urma cadea, 
de altfel, in sarcina informatorilor principali. Interesant de remarcat este sistemul de dublare si 
triplare a reţelelor informative, sistem ce permitea o mai bună verificare a informaţiilor, dar care, 
totodată, risca să producă unele deconspirări. Astfel, independent de reţeaua informatorilor 
principali, Centrul mai recruta direct un număr de informatori speciali şi secundari în fiecare judeţ. 

La rându-i, Subcentrul crea si el o astfel de reţea, pentru ca, în final, rezidența sa 
recruteze unul sau doi informatori principali în reşedinţa de plasă, informatori care „după ce vor fi 
serios verificaţi şi bine instruiți, vor dirija acţiunea din întreaga plasă, ajutaţi fiind de un număr cât 
mai mare de informatori speciali şi secundari recrutaţi de ei personal, de preferinţă în fiecare 
comună din sectorul ce le revine”. Pe lângă această reţea, rezidentul25 mai recruta un număr de 
informatori speciali şi secundari în fiecare plasă, care lucrau direct cu el. 

Agenturile create de informatorii principali ai Centrului, Subcentrului şi Rezidentei erau 
socotite „onorifice”, nefiind retribuite. Din fondul informativ special erau plătiţi numai o parte din 
informatorii care lucrau direct cu Centrul, Subcentrul si Rezidenta. Se recomanda expres 
recrutorilor „să pună problema” în aşa fel încât informatori „să lucreze din patriotism’26. 

Orice organism cu atribuţii informative, pentru a-şi atinge scopurile, trebuie să 
parcurgă o suită de operaţiuni: culegerea şi căutarea informaţiilor, verificarea şi studiul 
informaţiilor, transmiterea lor şi, în final, exploatarea acestora. Dacă culegerea informaţiilor poate 
fi definită ca o înregistrare ocazională de informaţii, căutarea informaţiilor presupune un plan bine 
gândit, care să includă operaţii concrete, precum şi o eşalonare în timp a acestora. Într-un astfel 
de plan, alături de alte surse de informare (interceptarea corespondenţei şi a convorbirilor, 
investigaţii), un loc de primă importanţă îl deţinea folosirea informatorilor. 

Pentru a înţelege importanţa şi complexitatea activităţii de creare şi exploatare a 
rețelei informative27, vom încerca să prezentăm detaliat acest proces. 


25 Potrivit lui Norman Polmar si Thomas B. Allen, termenul rezident, folosit în accepțiunea din lumea 
spionajului, ar fi de origine rusească şi ar desemna conducătorul unei reţele de spionaj (residentura sau 
rezidența românească) - Norman Polmar, Thomas B. Allen, The Encyclopedia of Espionage, New York, 
Gramercy Books, 1997, p. 467. 

26 Pentru o analiză amănunţită asupra metodelor de recrutare, de dirijare şi remunerare a agenturii 
Serviciului Special de Informaţii, vezi It. col. Nicolae Meianu, Agentura serviciului secret de informaţii 
român, în Consiliul Securităţii Statului, „Studii şi documente”, vol. 6, septembrie 1970, p. 43-61 şi idem, 
Agentura Serviciului Secret de Informaţii Român - conspirarea agenţilor informatori, sistemele de legătură 
şi remunerare a acestora, în idem, vol. 7, decembrie 1970, p. 25-44. 

27 Conducerea M.A.I. nu obosea să tot sublinieze importanţa utilizării informatorilor, atât în cadrul şedinţelor 
de analiză a muncii, cât şi în cadrul directivelor referitoare la activitatea Securităţii. Astfel, „Directiva 

Recrutarea informatorilor 


Pentru a raspunde necesitatilor informative, reteaua de informatori trebuia creata, 
instruita si dirijata dupa anumite reguli, iar racolarea unui informator se facea prin parcurgerea 
unor etape distincte. 

Astfel, mai întâi erau stabilite necesităţile informative dintr-un obiectiv, apoi urma 
identificarea (aşa-numita „punctare”) persoanelor cu potential informativ2? (consemnate în Referat 
cu propuneri de recrutare ca agent al organelor de securitate). Acestea erau luate în studius, li 
se verificau antecedentele, de natură politică şi/sau penală la arhivă (întocmindu-se o cerere de 
verificare la cartotecă), urmau investigaţii amănunțite la domiciliu şi la locul de muncă, 


referitoare la munca cu agentura”, din 1951, se deschidea cu precizarea: „Arma de bază şi hotărâtoare a 
organelor Securităţii Statului, în lupta împotriva activităţii de subminare dusă de serviciile de informaţii 
imperialiste si de reacţiunea interna, este reţeaua de informatori bine organizată” - C.N.S.A.S., „Partiturile” 
…, p. 204. 
2 În 2 ianuarie 1952 scopul recrutării unui soldat din Oficiul Postal Militar 5480 — Răcăjdia era trasat pe 
următoarele coordonate: 
,- să depistam la timp toate elementele duşmănoase fata de regimul actual care au reuşit să se strecoare în 
rândurile armatei în această frontieră; 
- să prevenim orice încercare şi să depistăm pe toţi acei militari care nutresc ideea de a dezerta din ţara 
noastră în lugoslavia, la inamic; 
- să cunoaştem care sunt elementele duşmănoase din cadrul subunitäti respective, care sunt formele lor 
de luptă împotriva noastră, a armatei noastre populare” — A.C.N.S.A.S., fond Reţea (S.R.I.), dosar nr. 
64.041, f. 40. 
29 Se recomanda ca viitorul informator „să fie încadrat în obiectivul pe care-l urmărim (conditiune 
indispensabilă) şi pe cât posibil element cu posibilităţi de contact şi mişcare cât mai largă, sus, cât şi jos” - 
C.N.S.A.S., „Partiturile” ..., p. 168. 
30 Printre argumentele folosite in ,Raportul cu propuneri de recrutare” se gaseau aprecieri de genul ,ostasul 
are o memorie bună, fapt ce reiese la lecţiile politice, deoarece dă rezultate bune căutând ca să fie 
combativ la lecţiile politice” sau „din datele venite de la postul de miliţie al comunei din care face parte 
reiese că are origine socială sănătoasă si este ataşat regimului de democraţie populară” - A.C.N.S.AS., 
fond Reţea (S.R.I.), dosar nr. 9.097, f. 12. 
31 Nu arareori, studiul era unul superficial, formal. În 1958 şeful Secţiei raionale Adjud, It. maj. Usurelu, 
prezenta modul în care ofiţerii de securitate făceau recrutări de informatori doar pentru a atinge un anumit 
număr de informatori în reţea: „se scria în rapoarte că candidatul respectiv are relaţii cu elementul care ne 
interesează pe noi, cu materialele care au întărit aceste rapoarte şi din ele rezulta acest lucru şi când am 
trecut la recrutare am constatat că elementul punctat este departe de a fi cel arătat. De exemplu, s-a 
recrutat un element în rândul stiliştilor, ca în procesul de recrutare sa văd că nu este stilist, ci este un 
dascăl de biserică” - A.C.N.S.A.S., fond Documentar, dosar nr. 12.635, f. 25. 
32 În procesul de studiere a informatorului trebuiau stabilite următoarele: 

a) „Datele biografice ale persoanei ce urmează să fie recrutată, precum şi legăturile în producţie şi la 

domiciliu; 
b) Date despre nivelul de pregătire culturală şi politică, precum şi date despre părerile şi manifestările 
politice ale celui vizat; 

sintetizate într-un raport de investigaţii. Evident, culegerea de referinţe trebuia făcută în mod 
conspirat, astfel încât intenţia de recrutare să nu fie dedusă de către cei care furnizau 
respectivele date. De la caz la caz, era folosit filajul si, in mod exceptional, tehnica operativă, 
pentru lămurirea anumitor aspecte legate de relaţiile şi comportamentul potenţialului informator. 

Odată adunate informaţiile preliminare, ofiţerul putea contacta personal „candidatul la 
recrutare”, sub o legendă cât mai plauzibilă, pe parcursul discuţiilor urmând a stabili precis dacă 
respectiva persoană se pretează la colaborarea cu Securitatea (după contactare se întocmea un 
raport de cunoaştere personală). În urma contactului personal se stabilea şi modalitatea cea 
mai adecvată de recrutare, în funcţie de profilul psihologic al individului“ (consemnată in Plan de 
discuţii ce se vor purta cu candidatul la recrutare). 

Aprobarea pentru recrutarea informatorilor calificaţi, rezidentilor şi gazdelor caselor de 
case conspirative si de întâlniri era acordată în cadrul aparatului central al M.A.I., ca şi în direcţiile 
regionale, de către şeful direcţiei sau de loctitorul său. În cazul serviciilor regionale de securitate 
a Transporturilor şi serviciilor de contrainformaţii M.A.I. din regiunile militare, aprobarea era dată 
de către şefii acestor servicii sau de loctitorii lor. Pentru recrutarea informatorilor necalificaţi era 
suficientă aprobarea şefilor de servicii sau a loctiitorilor, iar, uneori, chiar de şefii de birouri®. 


c) Date despre aptitudinile şi capabilitatea pentru munca contrainformativă (inteligenţă, capacitatea de a 
lega cunoştinţe şi de a câştiga încrederea, capacitatea de a găsi cea mai justă soluţie într-o soluţie 
complicată ş.a.m.d.) 

d) Date despre părţile negative ale celui ce urmează să fie recrutat (decăderea morală, pălăvrăgeala, 
nesinceritatea, indisciplina, lipsurile fizice şi altele); 

e) Date despre activitatea lui criminală din trecut sau, posibil, cea prezentă” — ibidem, p. 210. 

33 Nu de puţine ori această etapă se solda cu surprize de proporţii, dovedindu-se că datele culese anterior 
erau superficiale sau chiar eronate. De exemplu, în 13 martie 1956, Mauriciu Ştrul, şeful Direcţiei Regionale 
de Securitate Ploieşti, semnala faptul că: „Din convorbirile personale pe care le poartă lucrătorii cu 
candidaţii pentru cunoaşterea lor înainte de recrutare, se trag de multe ori concluzii greşite asupra 
caracterului şi capacităţii candidatului şi apoi în referat se folosesc fel de fel de epitete fără temei. De către 
Serviciul II a fost studiată numita F.E., prezentată ca o femeie inteligentă, capabilă, având relaţii multe si 
interesante şi cu cunoştinţe din rândul diplomaților străini ce au funcţionat pe vremuri în tara şi cu care soţul 
ei decedat avea strânse legături. M-am dus să efectuez personal recrutarea, când colo la locul recrutării mi 
se prezintă o văduvă îndoliată, bolnăvicioasă şi mistică, fără nici un fel de aptitudini pentru munca 
informativă. Am fost nevoit să canalizez discuţiile în aşa fel încât să nu-şi dea seama pentru ce am venit” — 
idem, dosar nr. 103, f. 80 

34 „Profesionalismul” cadrelor conducea la multe situaţii ce frizau ridicolul. Astfel, în aprilie 1953, It. maj. 
Vioreanu, subşef al Serviciului Il din Direcţia l-a a M.S.S., propunea recrutarea unui diplomat bazându-se 
doar pe o notă informativă în care se relata că „respectivul a fost trist în ziua încetării din viaţă a tov. Stalin” 
— idem, dosar nr. 12.631, f. 34. 

35 Directiva pentru ţinerea evidenţei operative de către organele operative ale Ministerului Afacerilor Interne 
al Republicii Populare Române (1953), idem, dosar nr. 12.560, f. 20-21. 

Strategii de recrutare 


Pe baza datelor culese prin „investigaţii” şi a „cunoaşterii personale”, i se intocmea 
candidatului o fişă personală. Apoi era redactat un Raport cu propuneri de recrutare, în care se 
menţiona scopul recrutării, metodele folosite pentru recrutare, locul şi, uneori, durata estimată a 
recrutării. Instrucţiunile date de conducerea Ministerului Afacerilor Interne ofițerilor de securitate 
subliniau că este de preferat ca informatorul „să fie animat de un înflăcărat patriotism şi un 
devotament netarmurit fata de cauza clasei muncitoare si să urască de moarte pe duşmanii 
poporului”. În acest caz, recrutarea se făcea „pe baza convingerilor patriotice ale celui vizat, 
arătându-i-se necesitatea de a da ajutor organelor Securităţii Statului în lupta împotriva 
duşmanilor poporului muncitor”38. 

În cazul în care situaţia operativă reclama recrutarea unor informatori din rândul 
„persoanelor dusmänoase”, acţiunea se derula „pe baza materialelor compromiţătoare asupra 
activităţii subversive sau de drept comun a celui vizat, dusă în trecut sau în prezent, împotriva 
regimului de democraţie populară”3%. Recrutarea era condiţionată de prezentarea acestor 
materiale şi de recunoaşterea în scris de către „candidat” a faptelor imputate, abia ulterior acestui 
act fiind posibilă propunerea de colaborare cu Securitatea „pentru a se putea reabilita în faţa 
poporului muncitor şi a organelor Securităţii”. În cazul nerecunoaşterii faptelor şi a păstrării unei 
„atitudini dusmänoase” era indicată abandonarea recrutării. 


36 Este vorba de o serie de ordine circulare expediate în teritoriu, dar, mai ales, de aşa-numitele directive, 
elaborate la nivelul conducerii centrale a Securităţii, după consultarea materialelor similare produse în 
U.R.S.S.. Acestea erau considerate adevărate ,indreptare” şi ar fi urmat, în viziunea conducerii, să 
amelioreze simţitor activitatea Securităţii. O dovadă în acest sens este şi faptul că Alexandru Drăghici, în 
şedinţa cu directorii Direcţiilor Regionale de Securitate din 11 februarie 1953, sublinia că „aceste directive şi 
ordine sunt rezultatul experienţei ştiinţifice asupra muncii de securitate, ele sunt concepţia marxist-leninist- 
stalinistă asupra muncii de securitate, ele oglindesc experienţa organelor înaintate revoluţionare în munca 
de securitate” - idem, dosar nr. 97, vol. 1, f. 122. 

37 Idem, dosar nr. 12.564, f. 17. 

38 C.N.S.AS., „Partiturile” ..., p. 210; au existat şi cazuri in care diverse persoane îşi ofereau voluntar 
serviciile de informator. În acest sens, într-un raport din februarie 1974 se preciza: „În 1948 acesta s-a 
prezentat la organele de securitate din Craiova, solicitând să colaboreze ca informator, afirmând cu acest 
prilej că în perioada 1945-1947 a colaborat cu organele de informaţii sovietice, care i-au indicat apoi să ia 
legătura cu securitatea română. După recrutare, cel în cauză a furnizat o serie de materiale prin care 
demasca activitatea unor persoane ce au făcut politică în trecut sau au deţinut funcţii în aparatul burghez. A 
avut însă o contribuţie slabă în ce priveşte depistarea elementelor cu activitate ostilă prezentă. Pe de altă 
parte, în perioada colaborării a rezultat că manifesta interes pentru descoperirea altor informatori ai 
securităţii. Din acest motiv a fost abandonat în 1956. În decembrie 1972, Bossum Ştefan se prezintă din 
proprie iniţiativă la organele de securitate Craiova informând despre unele persoane care deţin bunuri ce 
fac obiectul acţiunii „Patrimoniul” - A.C.N.S.A.S., fond Documentar, dosar nr. 118, vol. 7, f. 330. 

39 Ibidem. 

Locul recrutării 


Recrutarea informatorilor „pe baza convingerilor patriotice” era efectuată în locuri 
diverse, esenţială fiind asigurarea discreţiei necesare: la locul de munca al informatorului, la 
domiciliul acestuia, în sediile unor instituţii publice sau, în unele cazuri, în sedii ale Miliției, unde 
cel vizat era invitat sub un motiv oarecare. 

În cazul în care recrutarea se făcea „pe baza materialelor compromițătoare”, lucrurile 
se complicau. Chiar în „Directiva referitoare la munca cu agentura” din 1951 se preciza că astfel 
de recrutări se realizau „adeseori prin ridicarea secretă a celor vizati, păstrând cea mai stricta 
conspirativitate fata de anturajul lor'%. După ridicare, viitorii informatori erau transportaţi fie în 
case conspirative ale Securităţii, fie direct în aresturile acesteia”. 


Recrutarea 


Ce se întâmpla în cursul unor astfel de „ridicări secrete” nu e greu de imaginat, de 
vreme ce directiva elaborată de Gheorghe Pintilie menţiona că „se întâmplă ca procesul recrutării 
să dureze 24 de ore sau chiar mai mult, în care timp persoana care urmează să fie recrutată, este 
reţinută până la rezolvarea cazului”. 

Relevant pentru modul în care ofiţerii de securitate ştiau să-i „atragă” pe viitorii 
informatori, în scopul furnizării de informaţii, este cazul maiorului Alimănescu. Acesta, fiind trimis 
în comuna Nucsoara pentru capturarea grupării Arnautoiu, a sechestrat rudele şi prietenii fraţilor 
Arnäutoiu şi ai altor membri ai grupării (inclusiv un informator deja recrutat) şi le-a torturat, după 
cum reiese dintr-un raport întocmit chiar de Directiunea Regională a Securităţii Poporului Pitesti: 
„au fost traşi la grindă cu funia, legaţi cu mâinile la spate, după care au fost trimişi în munte după 
bandiți (...) A fost ridicată fata fugarului Titu Jubleanu în etate de 17 ani, aceasta a fost bătută, 
mai mult, i s-a dat foc la partea de jos a corpului, astfel copilul fiind nevoit să spună diferite 
minciuni, la care a revenit spunând că nu-i adevărat, ci a spus numai minciuni de frica’*2. 

Aceleaşi metode au fost aplicate şi în comuna Brădet - Argeş locuitorului loan Florea, 
zis „Cârlan, care „a recunoscut că astă vară, 1949, a găzduit pe soţia fugarului Titu Jubleanu şi, 
fiind bătut după ce a fost tras cu funia de grindă, a spus că ştie locul şi că îi duce la bordeiul 
banditilor”#. 


40 Ibidem, p. 211. 

41 Într-un raport din decembrie 1950 al D.R.S.P. Pitesti, referitor la lichidarea grupului Amäutoiu, se preciza: 
„Erau deja reţinute 12 elemente şi se mai aflau la D.R.S.P. — Piteşti încă şapte elemente care au fost aduse 
în vederea recrutării."— A.M.J., D.I.M., fond Penal, dosar nr. 27.463, vol. 5, f. 267-270. 

42 Ibidem, f. 522-523. 

43 Jbidem. 

Utilizarea bätäilor crunte in actiunea de ,recrutare” era un procedeu frecvent, unele 
cazuri fiind cunoscute chiar si de Gheorghiu Dej. Pe lângă datele păstrate in arhive*, dispunem şi 
de mărturia lui Paul Sfetcu, fostul şef de cabinet al liderului comunist. Acesta relatează un astfel 
de caz ajuns la cunoştinţa lui Gheorghiu-Dej. Un ţăran, etichetat chiabur, s-a prezentat „într-una 
din primele zile ale lui 1953” la sediul guvernului cu un pistol în buzunar, pistol pe care afirma că 
nu-l va da nimănui altcuiva decât lui Dej. Din discuţia dintre Sfetcu şi țăran a reieşit că acesta din 
urmă, fost prieten cu nişte legionari, era bătut cu regularitate de şeful postului de miliţie din 
comună pentru a relua legătura cu legionarii şi a-i furniza date despre aceştia. Exasperat, țăranul 
l-a dezarmat pe şeful de post în timpul unei „şedinţe de recrutare” si a fugit la Bucuresti. Informat, 
Dej ar fi dispus nepedepsirea ţăranului şi mutarea şefului de post în altă comună, adăugând: „Să 
atragem atenţia şi că în judecarea fiecărei situaţii nu trebuie să ne abatem de la principiul 
legalităţii şi să ne ascundem după o aşa-zisă politică de clasă, cum s-a făcut aici. Una e să 
luptăm împotriva chiaburimii ca clasă şi a legionarilor ca forţă politică duşmană şi alta să judecăm 
cazul în care e implicat un chiabur. Nu putem face din el un om proscris în Romania”. 

Cu toate acestea, abuzurile nu au încetat şi ele erau perfect cunoscute de către Dej şi 
de către ceilalţi lideri ai partidului. În 1956, Miron Constantinescu prezenta, într-o şedinţă a 
Biroului Politic, abuzurile la care au fost supuşi angajaţi ai Comitetului de Stat al Planificării 
condus de către el. Astfel, o angajată din Direcţia de Coordonare a Balantelor a fost obligată sa 
devină informatoare dupa care i s-a cerut, de către ofițerii de securitate, să se prostitueze pentru 
a obţine informaţii de la anumite persoane suspectate. Un alt angajat al C.S.P. a fost reţinut în 
Gara de Nord, pe când pleca într-o delegaţie, şi forțat să accepte să lucreze ca „agent acoperit 
pentru Securitate”#. 

Inutil să precizăm că Dej nu a întreprins nimic ferm pentru stoparea unor astfel de 
practici. O dovedeşte, involuntar, acelaşi Paul Sfetcu. Acesta relatează cum „pe la începutul 
anilor ’60” Dej a primit, prin intermediul unei surori a sa, o scrisoare provenind de la „o femeie 
destul de bine cunoscută în Bucureşti”. Aceasta îi aducea la cunoştinţă cum fusese violată de un 
colonel de securitate, director de departament, chiar în biroul acestuia. Femeia fusese adusă 
acolo de un căpitan de securitate care o acuzase de spionaj deoarece plătise o sumă de bani 
unui cunoscut pentru a-i procura din străinătate un material numit „urson”, din care dorea să-şi 
confectioneze o haină de iarnă. Pentru a-şi retrage acuzaţia, căpitanul i-a propus să devină 
informatoare. Refuzul femeii a atras prelungirea „anchetei”, iar pe la miezul nopții „a intervenit în 
anchetă” respectivul colonel care a siluit-o „pe masa de birou”. Ulterior, asupra femeii s-au facut 
presiuni de către cei doi ofiţeri pentru a o transforma în „metresa lor permanentă”. 

În urma acestor informaţii, Dej i-a ordonat lui Alexandru Drăghici să-i ancheteze pe cei 
doi ofiţeri, care şi-au recunoscut vinovăția. Cu această ocazie, potrivit lui Sfetcu, Dej ar fi 


44 Este vorba de doi ceferişti bătuţi o noapte întreagă de ofiţerii de securitate pentru a accepta să 
colaboreze şi care, printr-un noroc, s-au putut plânge lui Gheorghiu Dej - A.N.I.C., fond C.C. al P.C.R- 
Cancelarie, dosar nr. 7/1955, f. 4-6. 

45 Paul Sfetcu, 13 ani în anticamera lui Dej, Bucuresti, Editura Fundaţiei Culturale Române, 2000, p. 94. 

46 AN.I.C. fond C.C. al P.C.R.-Cancelarie, dosar nr. 32/1956, f. 3-4. 

exclamat: „Ai văzut cu ce netrebnici avem de-a face? (...) Sandu (Alexandru Drăghici — n. ns. 
F.B.) crede că am terminat aici. Nu, frate, eu cred că răul e mai întins şi nenorocirea mai mare. 
Aici trebuie să fie implicaţi şi alţi subalterni ce copiază exemplul şefilor. Şi să vezi că mai sunt de 
ăştia şi prin alte departamente păstorite de Sandu. Fă-mi legătura cu el!’4’. După efectuarea unei 
noi anchete, , lista lungă a celor ce fuseseră descoperiţi ca autori ai unor asemenea samavolnicii 
conţinea numele unor ofiţeri cu funcţii înalte de răspundere, ce urmau să fie eliminaţi din aparatul 
Securității şi unii chiar deferiti justitiei”#. 

Chiar şi Gheorghe Pintilie a simţit nevoia să mai tempereze zelul de „recrutori” al unor 
ofițeri. Referindu-se la atitudinea fata de informatori, acesta spunea: „Asta înseamnă că trebuie 
să avem grijă de ei, să le dăm instrucţiuni, să le arătăm linia partidului, nu asa, gata, îi iei şi-i 
umpli de vânătăi! Dacă un dulgher îşi strică strungul, ce mai mănâncă mâine? Aşa ne învaţă pe 
noi partidul®?"#, 

Aşa cum o demonstrează cazul prezentat de Sfetcu, brutalitati în procesul recrutării au 
continuat să se manifeste nu doar în primii doi-trei ani de funcţionare a Securităţii. În 11 februarie 
1953 a avut loc o şedinţă la M.S.S. cu directorii regionalelor de securitate pentru analizarea 
modului de aplicare a ordinului lui Drăghici cu privire la agentura informativă şi a hotărârii C.C. al 
P.M.R. cu privire la arestările abuzive. Discuţiile purtate aici sunt relevante pentru maniera de 
lucru. Astfel, It. col. Doicaru, şeful Regiunii M.S.S. Constanţa, întrebat fiind „dacă s-au recrutat 
informatori prin teroare în sensul că un element punctat pentru recrutare a fost dus în pădure să- 
şi sape singur groapa?”, răspunde: 

„Aceasta este o problemă petrecută in mai 1952 şi este un act comis de sit. Gheorghe 
Nicolae, care a mai săvârşit şi alte abateri. Acesta este un element descompus moraliceşte care 
a fost propus pentru îndepărtare. Are până acum 38 de zile de arest'%. 

În aceeaşi şedinţă, maiorul Andrei Gluvacov recunostea: „Au existat metode brutale 
de recrutare la Cluj şi Constanţa. Până când era adus informatorul într-o casă de întâlnire, acesta 
era adus cu ochelari şi trântit brutal în cameră, pentru ca acesta să nu-şi dea seama unde este. 
Se recruta informatorul fără ca să se ştie în prealabil ceva despre el, să-l cunoască cine este (...) 
ce trebuie el să execute, posibilităţile lui”. 

Tot în 1953, potrivit lui Alexandru Drăghici, în Raionul Babadag, „faţă de elementele 
dusmanoase vizate a fi recrutate în agentură” se întrebuința „curent generat dintr-un inductor de 
telefon tip companie, pentru ca aceştia să-şi recunoască activitatea dusmanoasa”®". 

Chiar dacă, treptat, brutalitätile fizice s-au rărit, procesul de recrutare a continuat să fie 
marcat de exercitarea unor presiuni psihologice de maximă intensitate, acest fapt fiind dovedit şi 
de durata relativ mare a recrutării. Într-un „Raport cu propunerea de recrutare ca agent a 


47 Paul Sfetcu, op. cit., p. 96. 

4 Ibidem, p. 97. 

4 Dennis Deletant, Teroarea comunistă în România. Gheorghe Gheorghiu Dej şi statul polițienesc. 1948- 
1965, laşi, Editura Polirom, 2001, p. 99. 

50 A.C.N.S.A.S., fond Documentar, dosar nr. 97, f. 6. 

51 |dem, dosar nr. 200, f. 163. 

numitului B. F., inginer, sef de serviciu conducte magistrale din Institutul de Proiectari Schele 
Bucuresti” — întocmit in 15 februarie 1958% se preciza: „Recrutarea lui B.F. se va face în cadrul 
M.A.I. în ziua de 17 februarie 1958 după orele de program ale institutului şi credem că nu va dura 
mai mult de 8-9 ore” (în realitate, a durat de la ora 12 la ora 18,15). 

Pe parcursul recrutării ofiţerul solicita informatorului o serie de documente, precum: 
angajamentul, autobiografia şi o notă cu relaţiile pe care acesta le avea. Uneori, era solicitată şi o 
primă notă informativă. După obţinerea acceptului de colaborare, era efectuată o instruire a 
proaspătului informator asupra modului în care se va păstra legătura, a felului în care trebuie 
redactată o notă informativă şi îi era comunicat numele conspirativ cu care urma să semneze 
aceste documentesă. 

În textul angajamentuluis se punea un accent deosebit pe gravitatea deconspirării 
legăturii cu Securitatea. Un fost şef de cuib legionar din oraşul Călăraşi, recrutat ca informator la 
31 martie 1951, îşi încheia angajamentul astfel: „În caz că nu voi respecta acest angajament sau 
voi divulga acest secret primesc de bună voie să fiu pedepsit de legile Securităţii pentru 
divulgarea de secret sau trădare, mergând până la pedeapsa cu moartea”™. 

Formulele folosite erau diferite de la ofiţer la ofiţer, unele dintre ele frizând ridicolul. 
Astfel, un soldat, recrutat în 1952 ca informator, îşi încheia angajamentul cu fraza: „Îmi iau 
angajamentul că nu voi divulga nimănui, indiferent de grad şi funcţie, sub nici o formă, nimic din 
însărcinarea de onoare ce am primit-o. În cazul când voi divulga ceva din misiunea încredinţată, 
care constituie un secret militar de cea mai mare importanţă, cer să fiu pedepsit de legile 
cunoscute şi necunoscute din R.P.R."%. Referirea la „legile necunoscute” pare să fi fost totuşi 
standard, cel putin în mediul cazon, de vreme ce colonelul Grigore Naum, şeful contrainformatiilor 
militare, i se adresa lui Alexandru Drăghici, în 1953, cu următoarele cuvinte: „Tov. Ministru, era un 
obicei la noi, în angajamentul care se lua informatorilor scria «în caz că voi călca angajamentul, 
cer să fiu sancţionat în baza legilor cunoscute şi necunoscute ale Republicii Populare Române». 
Rapoartele de azi trebuiau să fie privite şi ele sub această prismă, adică lucrurile cunoscute şi 
raportate şi lucruri neraportate”*. 


52 A.C.N.S.A.S., fond Reţea (SRI), dosar nr. 58.876, f. 2. 

53 Aceste proceduri standard erau în rare cazuri respectate ad litteram, multe din acţiunile presupuse a fi 
efectuate sau din termenii folosiţi în directive fiind un mister şi pentru ofiţer. Astfel, într-un „Plan de 
recrutare”, datat 1 ianuarie 1952, redactat probabil sub influenţa petrecerii de Revelion, ofiţerul recrutor 
menţiona: ,...li voi da să citească angajamentul, după care îi voi da numele indiscret (subl. ns. F.B.), apoi 
il voi pune să iscălească”. Acelaşi ofiţer se arăta mulţumit de modul în care a decurs recrutarea propusă, 
menţionând în „Raportul de recrutare” că „informatorul în timpul recrutării a luat o poziţie sănătoasă faţă de 
ofiţerul contrainformator” — idem, dosar nr. 27.687, f. 4. 

54 Vezi Mihai Albu, Carmen Chivu, Dosarele Securităţii. Studii de caz, laşi, Polirom, 2007, cap. 
Angajamentul: tipologie şi evoluţie. 

55 A.C.N.S.A.S., fond Reţea (SRI), dosar nr. 32.223. f. 3. 

56 Idem, dosar nr. 25.760, f. 4. 

57 A.C.N.S.A.S., fond Documentar, dosar nr. 97, f. 77. 

Numele conspirative, mai ales cele folosite în reţeaua informativă a Direcţiei de 
Contrainformaţii Militare, erau adesea de-a dreptul hilare şi sunt ilustrative, în opinia noastră, 
pentru gradul de cultură şi lipsa de imaginaţie a ofiţerilor de contrainformaţii: „Frână de gură”, 
„Volan”, „Tractor, ,Reactor’, ,Vapor’, „Raboteză”, ,Bazin”, ,Maner’, „Cuer' (sic!), „Bivol”, 
„Papură”. 

După recrutarea propriu-zisă, dosarul informatorului se imbogatea cu un Referat de 
felul cum a decurs recrutarea, în care se descria sumar procesul recrutării, felul în care a 
reacţionat respectiva persoană, sarcinile trasate, data următoarei întâlniri. 

Uneori, persoana abordată avea tăria de a rezista presiunilor exercitate asupra sa şi 
se plasa pe o poziţie de refuz absolut a oricărei colaborări sau, chiar înainte de a fi formulată 
propunerea de colaborare, dădea de înţeles că nu e dispus la vreun compromis. În acest caz, 
dacă propunerea nu fusese încă lansată, se apela la o variantă de retragere a ofițerului 
(prevăzută, de obicei, în planul de recrutare), discuţiile fiind canalizate spre alte domenii. Dacă 
refuzul survenea după ce ofiţerul formulase deja propunerea de recrutare, „candidatului” i se 
impunea semnarea unui angajament privind nedivulgarea conţinutului discuţiilor purtate cu el. 
Ulterior, ofiţerul întocmea un raport detaliat asupra cauzelor care au condus la eşuarea recrutării, 
cu cererea de a i se aproba predarea la arhivă a materialelor colectate în vederea recrutării. În 
momentul predării la arhivă, se întocmea o fişă de evidenţă a persoanelor care au refuzat 
colaborarea cu organele M.A.I., aceste fişe fiind păstrate într-o cartoteca specială. 


Tipuri de informatori 


În perioada analizată de noi, reţeaua informativă a Securităţii cuprindea trei categorii 
de informatori. 

Informatorii necalificaţi: erau „acei informatori care, din însărcinarea organelor 
Securităţii Statului depistează persoanele suspectate de activitate duşmănoasă, clarifică starea 
de spirit şi purtarea acestora, descoperă şi comunică date în privinţa a tot felul de lipsuri şi 
evenimente din cadrul obiectivelor şi problemelor deservite de serviciile noastre informative 
(manifeste, inscripţii, accidente, acţiuni cu aspect de sabotaj $.a.m.d.)’®. 

Informatorii calificaţi erau consideraţi „acei informatori care, prin aptitudinile, trecutul 
şi legăturile lor, au posibilitatea să pătrundă în mijlocul elementelor subversive şi să ducă acţiuni 
informative împotriva acestora”s?. 

Rezidentii erau „colaboratorii acoperiţi (neincadrati in state) ai organelor Securităţii 
Statului, care conduc activitatea reţelei de informatori necalificaţi ce le-a fost transmisă în vederea 
legăturii, în obiectivele şi problemele deservite de organele Securităţii Statului. Ei se recrutează 
din rândul membrilor de Partid verificaţi, membrilor U.T.M. şi numai în cazuri excepţionale din 
rândul informatorilor fără de partid, aparţinând categoriei sociale mai apropiate de clasa 


58 C.N.S.A.S., „Partiturile” ..., p. 208. 
59 Jbidem. 

muncitoare, care au fost verificati in munca practica si si-au dovedit devotamentul, atitudinea 
disciplinată şi aptitudinile lor in munca contrainformativa’®. 


Dirijarea si exploatarea informatorilor 


Ofiterilor li se atragea atentia asupra faptului ca, dupa semnarea angajamentului, 
„purtarea şi acţiunile informatorului trebuie supravegheate cu mare atenţie, deoarece dupa 
recrutare, în majoritatea cazurilor, informatorul trece printr-o criză psihică, iar lucrătorul operativ 
este dator să-l aducă la starea normală, în care scop este necesar ca primele întâlniri cu 
informatorul să aibă loc la intervale de timp de 2-4 zile, sau, în unele cazuri, şi mai des”. O astfel 
de indicație sugerează faptul că existenţa unei traume profunde era conştientizată de ,eminentele 
cenusii” ale Securităţiis?, dar la nivelul ofițerului de rând astfel de „fineţuri” erau superfluu. De 
altfel, documentele Securităţii abundă în exemple asupra modului defectuos în care era dirijată şi 
exploatată reţeaua informativă. 

Pe lângă folosirea metodelor de recrutare neadecvate, din punctul de vedere al 
conducerii, erau făcute numeroase greşeli în asigurarea conspirativitatii informatorilor. Într-un 
raport informativ din 1 august 1953 era semnalat cazul unui sublocotenent din raionul Lăpuş care 
„a recrutat deodată în aceeaşi cameră trei informatori, cărora le-a luat angajamentele”. 

Situaţia era asemănătoare şi în Regiunea Bucureşti, din punct de vedere al 
coordonării informatorilor şi al păstrării conspirativitatii acestora. În Raionul Răcari din această 
regiune, „în majoritatea cazurilor se ţine contact cu informatorii din trei în trei luni şi chiar la 
intervale şi mai lungi'63. Cazul acestui raion nu era atipic pentru că în analiza muncii in aceasta 
regiune se preciza că „asemenea situaţii există în toate raioanele din regiune şi ceea ce este şi 


60 {bidem, p. 213. 

61 Ibidem, p. 212. 

62 Alexandru Drăghici le explica subalternilor, în cadrul unei şedinţe, rostul acestui paragraf din directivă, în 
următorii termeni: „Nu întâmplător Directiva prevede acest pasagiu, deoarece în majoritatea cazurilor 
informatori sunt recrutaţi din mediul banditilor, direct din obiectivul duşmănos pe care îl urmărim si 
întâlnirile dese cu ei îi fac să fie legaţi mai mult de ei, deoarece în acest timp de după recrutare se iveşte la 
ei acea cinste mic-burgheză, deoarece venind din mediul respectiv, fiind legat de bandiți, el are impresia că 
face un act de trădare fata de ei, priveşte rău acest lucru şi începe să se frământe, ori aceste frământări 
trebuie anihilate prin contribuţia directă a lucrätorului operativ care se întâlneşte cu el, prin aceea de a-l 
readuce la normal, dar mă îndoiesc că cineva a aplicat aceste lucruri. Deci, după recrutare pe aceşti 
colaboratori ai nostri nu trebuie să-i mai privim ca pe nişte bandiți, ci ca pe nişte oameni cu frământările lor, 
cu nazuintele lor, în felul lor de a vedea şi pe care noi, ca organe de Securitate, trebuie nu numai să 
scoatem de la ei şi să-i intrebuintam pentru scopurile noastre în descoperirea duşmanului, dar în acelaşi 
timp trebuie să-i faci şi educaţie şi să ai grijă şi de toate momentele psihice prin care el trece” — 
A.C.N.S.A.S., fond Documentar, dosar nr. 97, f. 136. 

83 În alte direcţii regionale situaţia era încă si mai dezastruoasă. De exemplu în Raionul Darabani, Regiunea 
Suceava, existau in august 1953 „informatori cu care nu s-a luat legătura de cca. un an” - A.C.N.S.AS., 
fond Documentar, dosar nr. 200, f. 120. 

mai grav este faptul că deconspirările sunt frecvente nu numai în raioane, dar şi la regiune de 
către unii lucrători de la Serviciul] II, care, de regulă, se întâlnesc cu informatorii pe stradă si 
numai după aceea intră în casa de intalnire’*. 

Uneori, întâlnirile cu informatorii căpătau accente comice. Astfel, potrivit relatării It. maj 
Sterescu din D.R.S.S. Timişoara, „un sublocotenent de la Reşiţa a citit într-o carte că membrii de 
partid în munca ilegală se întâlneau conspirativ în pădure, la fel a făcut şi el cu un cetăţean, l-a 
chemat pe acesta într-un tufiş şi, punându-l pe burtă, a făcut instructajul acestuia”. 

Într-un referat al Direcţiei Inspectii din M.A.I. despre mănăstirile ortodoxe din R.P.R., 
datat 20 iunie 1955, sunt cuprinse câteva date despre întâlnirile ofiţerilor de securitate cu 
informatorii din cadrul mănăstirilor: 

„Sunt şi cazuri când întâlnirile cu agentura se fac cu multă lipsă de răspundere, 
folosindu-se metode şi locuri nepermise în munca de securitate. Şi în prezent, cu toate ordinele 
care s-au dat, unii lucrători cheamă informatorii la Sfatul Popular, la posturile de Miliție sau fac 
întâlniri în incinta mănăstirii, expunându-i pe aceştia deconspirării. 

Un exemplu caracteristic în acest sens este cu informatorul ,Niculae” de la mănăstirea 
Ciolanu, pe care sectoristul locotenent Nedelcu Nicu îl caută la mănăstire, se întâlneşte cu el ziua 
într-o casă de întâlnire deconspirată din comuna unde se află mănăstirea, alteori la Sfatul Popular 
unde-l tine ore în şir. Mai mult, sectoristul i-a dat informatorului şi adresa lui de acasă să-l caute 
atunci când are material informativ. 

Locotenentul Bodnar Gheorghe tine legătura cu informatorul „Luca lon” chiar în cadrul 
mănăstirii, în chilia acestuia, iar alteori trimite pe omul de serviciu de la Sfatul Popular să-l cheme. 
Sublocotenentul Peleaşa lon de multe ori când ia legătura cu informatorul ,Covor” de la 
mănăstirea Văleni, se deplasează la mănăstire şi-i face semn informatorului să iasă în pădurea 
din spatele mănăstirii, apoi se duce şi el”. 

Disfunctionalitatile şi deconspirarea informatorilor din mânăstiri au continuat să se 
manifeste şi în anii următori, astfel că în septembrie 1958 Alexandru Drăghici prezenta 
subalternilor următorul contraexemplu: „Cu ocazia recrutării agentei «lonescu Natalia» din raionul 
Brăneşti, aceasta a cerut: «Sub nici un motiv să nu veniţi la mine în incinta mănăstirii, ca să nu 
simtă celelalte călugăriţe. Insist asupra acestui lucru, deoarece la noi aici mai aveţi o femeie în 
aceeaşi situaţie ca şi mine, despre care, atât eu cât şi celelalte călugăriţe, ştim că din 1949 
lucrează ca informatoare, deoarece a fost văzută deseori întâlnindu-se la mănăstire cu diferiţi 
ofiţeri de securitate». 

Controlul a arătat că, într-adevăr, cälugärita respectivă era agenta «Pop Viorica», 
recrutată în 1949 şi care în decursul colaborării cu organele noastre a ţinut legătura cu 12 
lucrători operativi”67. 


64 Ibidem, f. 101. 

65 Idem, dosar nr. 97, vol. 1, f. 89. 

66 Apud Cristina Păiuşan, Radu Ciuceanu, Biserica ortodoxă română sub regimul comunist. 1948-1958, vol. 
|, Bucuresti, I.N.S.T., 2001, p. 296. 

67 A.C.N.S.A.S., fond Documentar, dosar nr. 105, f. 14. 

În aceeaşi perioadă, într-o şedinţă de analiză a muncii Direcţiei Regionale M.A.I. Bacău, 
ținută în 9 iulie 1958, It. maj. Ceampasi, şeful Serviciului II Contraspionaj din direcţie, recunostea 
că „noi ne numim serviciu de contraspionaj, situaţia agenturii, în afară că este slabă, se lucrează 
şi slab cu ea, se ţine legătura pe stradă, nu s-au creat case de întâlniri, iar în ultimul timp s-au 
deconspirat două case din vina gazdelor’®. 

În luna iulie 1953 s-au desfăşurat o serie de şedinţe în cadrul direcțiilor centrale din 
M.S.S. pentru analiza aplicării Ordinului Ministrului nr. 811, privind recrutarea agenturii şi crearea 
caselor de întâlniri, şi a Ordinului nr. 1514 din 17 iulie 1953. Din desfăşurarea acestor şedinţe au 
reieşit numeroase deficienţe în crearea, organizarea şi folosirea reţelei informative. Astfel, în 
Direcţia l-a se observa că „oamenii muncesc formal, fără suflet şi fără viata”, nu a fost eliminat 
aşa-numitul „balast” din agentură, ofiţerii mergeau nepregatiti la întâlnirile cu agentura şi, prin 
urmare, erau incapabili să dirijeze informatorii®. 

În cadrul Direcţiei a II-a era perpetuată practica „recrutării superficiale de informatori, 
din care cauză aceştia, după putin timp, sunt abandonati’. În acelaşi timp, deşi existau informatori 
cu potenţial informativ, erau înregistrate încă multe cazuri „când se ia mai mult material despre 
elementele suspecte de la Cadre, decât de la agentură””. 

În cazul Direcţiei a IV-a, „problema înlăturării balastului din agentură a fost înțeleasă 
greşit şi mecanic, în sensul că s-au înlăturat elementele care mai puteau fi folosite”. Existenţa 
unei agenturi slabe, „incapabile să pătrundă în rândul duşmanilor” era specifică pentru unele 
servicii din centrală si din teritoriu. În cadrul acestora, „ofiţerii C.I. nu au luat legătură cu 
informatorii de luni de zile. Unii ofițeri C.I. au sistat munca informativă pe o perioadă destul de 
îndelungată până la găsirea de case de întâlniri sau unii, deşi au case de întâlniri, se întâlnesc cu 
informatori pe la colţuri de stradă”. În aceeaşi direcţie erau înregistrate „numeroase cazuri când 
ofițerii nu au legături principiale cu informatorii. Astfel, sit. C., ofiţer C.I. de la Ploieşti, merge 
acasă la informatori şi acosteaza soțiile acestora. Alţii au luat chitante de la informatori că le-a dat 
(sic!) bani, fără a li se da însă nici un ban””!. 

Tot în Direcţia a IV-a existau „ofiţeri C.I. care sunt lipsiţi de curajul răspunderii”. Se cita 
cazul unui ofiţer C.I. din Dobrogea care „a avut un suspect şi din lipsa de curaj nu a trecut la 
recrutarea unor elemente apropiate de obiectiv”. Tot ca minusuri în activitate erau amintite lipsa 
de iniţiativă a şefilor C.I. de divizii şi slaba folosire a legendelor şi combinațiilor în munca 
informativă. 

Se sublinia şi faptul că „datorită ingamfarii şi a slabului nivel al pregătirii lor, unii ofiţeri 
creează greutăţi şi nu colaborează principial cu comandanții de unităţi”. În acest sens, erau citate 
cazuri in care ofiţerii C.I. au contramandat ordinele comandanților de unităţi, au subminat 
autoritatea acestora sau i-au compromis în fata subordonatilor. 


68 Idem, dosar nr. 12.635, f. 13. 
69 Idem, dosar nr. 200, f. 63-64. 
70 Ibidem, f. 66. 
71 Ibidem, f. 68. 

În cadrul Direcţiei a V-a se constata că „agentura e slab instruită, ceea ce face ca 
aceasta să dea note [informative] fără valoare”. În ceea ce priveşte recrutarea informatorilor, 
aceasta se făcea „la întâmplare, fără un studiu amănunţit, făcând ca agentura să fie de slabă 
calitate”. 

Situaţia nu era cu mult mai bună nici în direcţiile regionale. Astfel, în cadrul Direcţiei 
Regionale Bacău existau o serie de obiective importante neacoperite din punct de vedere 
informativ: Hidrocentrala de la Bicaz, Fabrica Buhuşi. Satele erau în bună parte neacoperite, în 
raionul Bacău existând nu mai putin de 90 astfel de sate”. 

Se înregistrau şi situaţii paradoxale din punct de vedere ideologic. Ofițerii deblocati 
angajaţi in Fabrica „11 lunie” din raionul Piatra Neamt nu erau urmăriţi informativ, în schimb se 
deschisese acţiune informativă secretarului de partid al raionului şi preşedintelui Sfatului Popular 
Raional. 

Deficiențe grave în „acoperirea informativă a satelor” erau înregistrate şi în regiunea 
Arad. Acolo unde existau informatori legătura cu aceştia „nu se face cu lunile”73. Tot aici nu 
existau informatori în „problema legionară”, întrucât şeful acestei „probleme” susţinea că legionarii 
nu mai activează fiindcă şefii lor sunt arestaţi. În aceeaşi regiune era semnalat cazul sit. Oarcea 
care, în ianuarie — aprilie 1953, a folosit informatori şi fondul C.I.S. „pentru a avea relaţii cu unele 
femei'4, precum şi a unui locotenent de miliţie care a cerut informatorului căruia îi dăduse 
indemnizaţia „să-i facă cinste”’”. 

În Raionul Urziceni din cadrul Regiunii Ploieşti erau semnalate cazuri „când 
informatori vin la sediul raionului şi fac coadă asteptand să ia legătura cu lucrătorii operativi”76. 
Tot aici erau raportate „dese cazuri când lucrătorii operativi nu se prezintă la întâlniri”, iar în loc de 
case de întâlnire erau folosite locuinţele ofiterilor’’. 

Cazurile de deconspirare chiar de către ofiţeri, prin modul în care ţineau legătura cu 
informatori, erau frecvente. De exemplu, în Regiunea Piteşti informatorii erau chemaţi la sediile 
raioanelor pentru a fi instruiți (cazul Raioanelor Horezu, Slatina, Găeşti şi Gura Boului) sau 
întâlnirile cu informatori aveau loc chiar „ziua, în mijlocul străzii”7%. În aceeaşi regiune erau 
sesizate numeroase deficienţe in munca tovarăşilor care „lucrează pentru prinderea banditilor din 
munţi”. Printre aceşti tovarăşi se aflau ofiţeri care „beau cu informatorii, deconspirându-i”?. 


72 Ibidem, f. 94. 

73 Ibidem, f. 90. 

74 Situaţia era destul de frecventă, în aceeaşi perioadă fiind înregistrat cazul It. lonutä Aurelian, şeful 
Raionului Dorohoi, care „a avut relaţii nepermise cu o informatoare, după care a căutat ca prin intermediul 
Miliției să scape de ea abandonand-o, ca apoi să o disloce, stabilindu-i domiciliu forţat” - ibidem, f. 121. 

75 Ibidem, f. 90. 

76 Se pare că zelul delator al unora dintre informatori era într-adevăr foarte mare, întrucât şi în Cehul 
Silvaniei era semnalată o situaţie în care, deşi agentura „a fost lăsată la voia întâmplării” de către ofițeri, „au 
fost informatori din această comună care au dus material în plicuri la sediul raional” — ibidem, f. 177. 

77 Ibidem, f. 115. 

78 Ibidem, f. 117. 

79 Ibidem, f. 118. 

Deconspirările nu erau făcute doar fata de populaţie, prin afişarea ofițerului cu 
informatorii, ci, uneori, chiar a informatorului faţă de alt informator. in Cehul Silvaniei, un 
sublocotenent, dupa ce a consumat bauturi alcoolice la o cooperativa impreuna cu doi 
informatori, fiind in stare de ebrietate, s-a adresat unuia dintre cei doi: ,uite, si el este informator, 
voi sunteţi oamenii de încredere ai nostri’®°. 

Consumul de alcool în compania informatorilor era un fapt destul de frecvent. Un 
locotenent din Raionul Turnu Severin era semnalat în august 1953 că avea „legături neprincipiale 
cu informatori, făcea chefuri cu ei” şi „după ce a consumat o cantitate de băuturi cu un informator, 
împreună cu acesta a adus o femeie la el acasă”. 

Toate aceste abateri disciplinare şi abuzuri erau binecunoscute conducerii Securităţii. 
Într-o şedinţă din 11 februarie 1953, Alexandru Drăghici, după ce trecuse în revistă o serie de 
abateri, sublinia: 

„Ba mai mult, s-au întâmplat cazuri ca în cadrul problemelor în care lucrăm să 
recrutăm informatori şi femei, şi tovarăşii noştri lucrători operativi au considerat că de-acum dacă 
este informatoare poate să-şi facă mendrele cu ea, poate să se şi culce cu ea şi în felul acesta ea 
nu le-a dat nici un fel de informaţii şi de fapt nici nu putea să le dea nici un fel de informaţii. 

Ba mai sunt şi alte cazuri; tovarăşii noştri lucrători operativi se duc de multe ori la 
întâlnire cu informatoarea zi de zi, şi totuşi aceasta nu-i dă informaţii. Se pune întrebarea de ce? 
Când cauţi bine şi controlezi cum este posibil aşa ceva, găseşti că nu informatoarea are vină, că 
ea are material, însă ea nu poate să sufere pe omul acesta, deoarece are o atitudine păcătoasă, 
o atitudine fără ţinută, fără poziţie şi nu puţine au fost cazuri de acest fel când informatoarele nu 
au vrut să dea material, spunând că îi este greu să stea de vorbă cu un astfel de om căruia îi 
miroase picioarele sau care este murdar. 

Trebuie să fie clar că toate aceste lucruri contribuie la obţinerea de rezultate negative 
în munca informativă. De aceea în directivă se recomandă ca ofiţerii să aibă o ţinută exemplară, 
să nu facă familiarism cu informatorii, să aibă o atitudine tovărăşească faţă de ei, o atitudine de 
înțelegere principială, de educare a lor, nu numai prin discutarea notelor informative, ci şi a altor 
probleme, să discute cu ei de la om la om, să creeze aceste relaţii de conlucrare, pentru ca să 
simtă şi omul că contribuie şi el la ceva şi în felul acesta să i se dea perspectiva’®’. 

Ambitia Securităţii de „a sti tot’®2 şi de a „acoperi informativ” fiecare obiectiv®, fiecare 
formă de organizare, a condus la o creştere exagerată a reţelei informative şi la apariţia aşa- 


80 Ibidem, f. 178. 

81 A.C.N.S.A.S., fond Documentar, dosar nr. 97, vol. 1, f. 135. 

82 Colonelul Alexandru Gutan, şeful Direcţiei Politice a D.G.S.P., afirma în 2 martie 1950: „Nu există nici o 
hotărâre, nici o transformare, nici un eveniment economic, social sau politic, care pentru noi, Securitatea, 
să nu formeze un obiectiv, o preocupare. Duşmanul de clasă se ocupă. Dacă nu s-ar preocupa de toate 
aceste transformări, schimbări, de toate aceste evenimente noi, n-am avea de lucru. Dacă el pur şi simplu 
ne-ar lăsa în pace, n-am avea de lucru, am merge pe drumul construirii socialiste liniştit şi pasnici, lucru 
absolut nestiintific, lucru care în realitate nu se poate petrece” - idem, dosar nr. 199, f. 152. 

83 Şeful D.R.S.P. Cluj, Mihai Patriciu, afirma în 8 iulie 1950: „Trebuie să întărim munca informativă prin 
crearea unei armate întregi de informatori, care să fie cuprinse de rezidenţi bine verificaţi, instruiți. Aceşti 

numitului ,balast” — informatori cu care nu se lua legătura timp îndelungat sau care furnizau doar 
informaţii anodine. 

Ca urmare a acestei percepții deformate asupra rolului informatorilor, se ajunsese ca 
rețelele informative ale anilor '50 să acopere fiecare stradă a oraşelor României. Astfel, în 
nenumărate „Rapoarte cu propuneri de recrutare” se regăsesc motivații de genul acesteia, 
redactată în 21 martie 1955: „Întrucât în strada Cluceru Udricani numărul informatorilor recrutaţi 
este mic fata de sarcinile de investigaţii ce vin in această stradă, iar obţinerea informaţiilor ce 
interesează organele noastre se face mai mult pe baza surselor ocazionale, este necesară 
crearea unei agenturi capabile să ne informeze cu materialul necesar lucrărilor noastre şi, 
totodată, să ne sesizeze acţiunile şi manifestările dusmanoase ce au loc pe aceste străzi”. Pentru 
atingerea obiectivului enunțat, ofițerul propunea recrutarea unui tâmplar ce era şi responsabil cu 
păstrarea Cărţii de imobil şi se bucura de încrederea vecinilor. Recrutarea urma a se face în 
cadrul Sfatului Populară. 

Un exemplu similar îl oferă raportul cu propunerea de recrutare a unei femei casnice 
din 24 iulie 1953: „având în vedere necesitatea obţinerii informaţiilor ce interesează securitatea 
statului şi acoperirea teritorială a Secţiei 16 Militie cu o reţea informativă completă şi capabilă sa 
sesizeze acţiunile şi manifestările duşmănoase, precum şi satisfacerea nevoilor muncii de 
investigaţii, propun recrutarea numitei T.A., casnică (...) Recrutarea se va face (...) în localul 
Secţiei 17 Miliție”. 

Aşa cum am mai menţionat, nu de puţine ori, recrutările se făceau cu sprijinul activ al 
organelor de miliţie, în cadrul secţiilor de miliţie, unde candidaţii erau chemaţi sau aduşi sub 
diverse pretexte, cum ar fi reglementarea unor probleme legate de actele de identitate. 

Aceeaşi mentalitate este reflectată şi într-un „Raport cu propuneri de recrutare”, din 9 
martie 1956. Ofiţerul de contrainformaţii dintr-o unitate militară, la paragraful în care trebuia 
argumentată necesitatea recrutării informatorului, nota următoarele în sprijinul propunerii sale de 
a recruta un grăjdar: „întrucât în grajdul batalionului, cu un efectiv de 8 militari, nu am nici un 
informator, iar între aceşti militari am pe caporalul B.V. şi pe fruntaşul S.I., care au o serie de 
abateri disciplinare şi manifestări duşmănoase, precum şi legături cu alti militari”. 

Ambitia de a sti ce se petrece până şi într-un grajd sau pe o scară de bloc nu a fost 
una de conjunctură. Această ambiţie se acutiza atunci când respectiva locuinţă comună se afla 
într-un perimetru ,sensibil”. În acest sens, într-un „Referat cu propuneri de recrutare”, redactat în 
7 martie 1960, se menţiona: 

„Obiectivul Împrejurimi Sala Congreselor este înconjurat de un complex de blocuri nou 
construite, care au vizibilitate directă asupra Sălii Congreselor. Întrucât în aceste imobile se vor 
stabili cu domiciliul un număr însemnat de famili, care vor trebui cunoscute de către organele 


rezidenţi trebuie să fie recrutaţi pe circumscripţii poştale în comune, iar în oraş pe străzi. Trebuie să-i 
verificăm şi să-i instruim pe aceşti rezidenţi în aşa fel ca, după un timp, să fie posibilă încadrarea lor în 
Securitate” — idem, dosar nr. 173, f. 114. 

84 A.C.N.S.A.S., fond Reţea (S.R.I.), dosar nr. 40.605, f. 2. 

85 Idem, dosar nr. 40.607, f. 2. 

noastre, este necesară recrutarea unui agent cu scopul de a se furniza informaţii privind 
elementele duşmănoase ce s-ar strecura in acest obiectiv. În acest scop, am ales candidat la 
recrutare pe numitul R.I., mecanic la Centrala Termică”t. Acesta urma să fie folosit drept „agent 
profilactic cu posibilităţi limitate”. 

De multe ori, calea aleasă de informatori era cea a compromisului. Neavând suficientă 
tărie să-şi asume riscul unui refuz direct al colaborării cu temuta Securitate, numeroase persoane 
acceptau formal această colaborare şi furnizau note cât mai anoste cu putinţă, inserând în ele 
informaţii neutre din punct de vedere politic. Este drept că uneori chiar astfel de informaţii erau 
folosite de ofiţerii de securitate, dotați cu o logică aparte, care scapă muritorului de rând, în 
instrumentarea unor dosare. Totuşi, sistemul intoxicării ofiţerilor de către informatori era uneori 
sesizat de şefii de direcţie, care nu pregetau să atragă atenţia asupra acestui sistem, făcând chiar 
apel la vigilenta şi cerând identificarea motivatiei acestui tip de comportament. 

Câteva exemple în acest sens pot fi edificatoare asupra activităţii reţelei. În martie 
1953, un informator, recrutat pentru problema „Manifeste”, furniza o notă cu următorul conţinut: 
„Un cal din staţia de tramvai Sf. Vineri mănâncă 40 de lei pe zi. Birjarul câştigă numai 20 de lei pe 
zi. Atât am putut constata în aceste zile"s. 

Peste ani, în 1958, şeful Direcţiei Contrasabotaj oferea un alt exemplu, identificat de el 
în cadrul unei inspecții în Regiunea Ploieşti: „Agentul spune că s-a întâlnit cu x la piaţă, că a 
cumpărat porumb şi că în afară de aceasta nu a putut să stabilească nimic. Această notă nu are 
nici un fel de valoare şi totuşi [este] cusută la dosar. Sunt unii agenţi care nu dau informaţii de 
foarte multă vreme şi totuşi nu se stabileşte care este cauza că aceştia nu ne informează. Să se 
vadă dacă nu cumva este rea-voint la mijloc, ori nu au posibilitate de informare”#. În aceeaşi 
perioadă, un alt informator, de această dată din Direcţia Regională Bacău, sesiza printr-o notă 
informativă că „este pusă la cale o ceartă între două femei, dar nu ştie ziua şi timpul când are să 
izbucnească această cearta”®. 

Pe de altă parte, calitatea scăzută a rețelei informative, dar şi a ofiţerilor, făcea ca 
mare parte din materialul informativ produs cu bună credinţă să nu fie decât o banală maculatură. 
Isidor Holingher, şeful Direcţiei a II-a Contraspionaj menţiona în acest sens: „în Direcţia a II-a şi la 
serviciile 2 din regiuni, deşi săptămânal se primesc sute de note informative, totuşi un număr 
extrem de mic dintre ele reprezintă valoare operativă. Explicaţia acestei situaţii constă pe de o 
parte în faptul că mai sunt mentinuti în reţea unii agenţi lipsiţi de posibilităţile sau de calităţile 
necesare unui agent, dar în special prin faptul că mulţi lucrători operativi lucrează în mod 
necalificat cu agentura”%. 

Nici „elita” Securităţii, Direcţia de Informaţii Externe (D.I.E.), nu părea a-şi fi însuşit mai 
bine decât colegii din ţară arta recrutării şi exploatării unui informator. În 1955 Direcţia I-a era 


86 Idem, dosar nr. 58.477, f. 2. 

87 A.C.N.S.A.S., fond Documentar, 12.631, f. 34. 
88 Idem, dosar nr. 105, f. 50. 

89 Idem, dosar nr. 97, f. 69. 

90 Idem, dosar nr. 105, f. 129. 

avertizată de conducerea Ministerului Afacerilor Interne să-şi amelioreze munca şi, în acest sens, 
i-au fost indicate obiective concrete ce trebuiau realizate cu prioritate. A fost impusă o verificare 
riguroasă a agenturii existente în scopul înlăturării „elementelor dubioase, nesincere şi balastului 
din agentură”*!. Acţiunea de verificare a agenturii s-a declanşat, in special, datorită atacului din 
noaptea de 14 spre 15 februarie 1955 asupra Legaţiei române din Berna şi infiltrării a trei agenţi 
provocatori în cadrul reţelei de la Roma. În urma verificărilor au fost eliminaţi 52 de agenţi? si 84 
de ofițeri. Se insista pentru intensificarea eforturilor de creare a unei agenturi calificate, care să 
dispună de posibilităţi informative în obiectivele ce se aflau pe lista de priorităţi a Direcţiei l-a. 

Astfel de obiective erau guvernele, parlamentele şi principalele partide politice din 
S.U.A., Anglia, Franţa, Italia şi Germania Occidentală. În aceeaşi categorie se înscriau şi 
comandamentele N.A.T.O. din Franţa şi Ismir (Turcia), comandamentele bazelor militare 
americane din Anglia şi Turcia, statele majore ale armatelor principalelor state occidentale 
precum şi unele instituţii tehnico-ştiinţifice din aceleaşi state. Nu mai putin importantă era 
considerată penetrarea informativă a organizaţiilor „emigrației reacționare române, cu scopul 
destrămării acestora”%. 

Pentru atingerea unor astfel de obiective, Direcţia l-a dispunea, la începutul anului 
1955, de o agentura alcătuită din 104 agenţi dar, în urma verificărilor, numărul lor a fost redus cu 
50%, iar din cei rămaşi numai 18 se aflau în obiective importante şi aveau posibilităţi reale de 
muncă informativă. Problemele semnalate în anul 1955 au continuat să greveze încă multă vreme 
activitatea D.1.E.% 

Nu au lipsit nici situaţiile în care un informator se hotăra să-şi tranşeze conflictele 
personale prin manipularea Securităţii. Astfel, într-un „Raport asupra stadiului muncii cu 
agentura”, realizat de Direcţia Regională M.A.I. Ploieşti se menţiona cazul unor informatori care 
se hotărâseră să-şi rezolve problemele cu o a treia persoană prin furnizarea de informaţii false 
Securităţii: „în luna februarie 1955 am arestat şi trimis în justiţie doi informatori ai raionului 
Câmpina, care, ştiind unul despre celălalt că sunt informatori şi purtând amândoi duşmănie 
preotului din comună, au ticluit un manifest duşmănos pe care l-au difuzat furnizând apoi note 
informative — cum s-ar spune - «pe două linii», cum că redactorul şi difuzatorul manifestului ar fi 
preotul în cauză”s. 

De asemenea, şi în regiunea Bacău erau semnalate cazuri de note informative cu 
informaţii falsificate deliberat. Astfel, „un agent s-a certat cu un cetățean şi cearta a pornit de la o 


91 A.N.I.C., fond C.C. al P.C.R.-Cancelarie, dosar nr. 83/1955, f. 101. 

%2 Ibidem, f. 108. 

% Ibidem, f. 102. 

% Cristian Troncotă, About the Espionage Activity of the Romanian Communist regime. 1965-1989, în 
„Arhivele Totalitarismului”, anul X, nr. 34-35, 1-2/2002, p. 215-233; Florian Banu, Activitatea Direcţiei de 
Informaţii Externe a Securităţii - între atribuţiile oficiale şi acţiunile reale (1951-1989), în „Cetatea Bihariei”, 
seria a II-a, 2005, nr. 1 (3), p. 99-111. 

95 A.C.N.S.A.S., fond Documentar, dosar nr. 103, f. 77. 

sută de lei, care i-a împrumutat acestuia si fiindcă respectivul nu i-a înapoiat banii, a spus ca 
acesta face o organizaţie subversivă «Colceru S.», că fură armament”, 

De asemenea, nu de puţine ori, sentimentul de apartenenţă la o structură temută îi 
făcea pe unii informatori să trăiască un sentiment al puterii discretionare asupra semenilor şi, în 
consecinţă, să încerce a-şi rezolva diferendele cu diverse persoane prin intermediul delatiunilor. 
Un astfel de caz este prezentat într-o sesizare adresată Procuraturii Generale a R.P.R. în 29 
ianuarie 1963: 

„Nevasta sa în calitate de informator la Securitate, lăudându-se în faţa soţiei mele că 
acum poate lega pe oricine în 24 ore, povestea toată activitatea ei, pe cine a mai «turnat» după 
expresia ei, cum iscăleşte informaţiile pe care le dă cu nume fals, al soacrei unui tutungiu, (...) 
cum i s-au cerut informaţii şi despre mine, dar n-a dat, din simpatie, (...) cum a încercat să o 
toarne pe noua locatară, Bălănescu, cu prilejul furtului mare de bani de la o bancă din Giuleşti, 
dar informaţia s-a dovedit falsă şi a fost ocărâtă rău de ofiţerul de miliţie în casa ei. (...) Nu mai 
termina, «sunt cineva, am ajuns cineva şi pot lega pe oricine în 24 de ore»”9”. 


Recompensarea informatorilor 


Remunerarea informatorilor se făcea dintr-un fond special al Securităţii. Abreviat în 
documente cel mai adesea sub forma C.I.S., acest fond apare şi ca C.I.S.S%. În primul caz, ar fi 
vorba de „Cheltuieli Informative Speciale”, iar în al doilea de „Cheltuieli în Interese Superioare de 
Stat”. Indiferent de denumire, acest fond era cel mai adesea la discretia ofiţerilor de securitate, 
chiar dacă aceştia erau obligaţi să aducă documente justificatoare privind sumele cheltuite 
(chitante de la informatori, note de plată de la restaurante unde se întâlneau cu informatori, bonuri 
şi chitante pentru obiecte cumpărate pentru a fi oferite unor informatori ş.a.m.d.). Nu de puţine ori, 
ofițerii au folosit acest fond pentru a-şi suplimenta venitul personal, inventând recompense şi 
semnând chitante false. Un exemplu în acest sens este oferit de ordinul circular nr. 53 din 4 
februarie 1952 emis de D.G.S.S. În acest ordin se amintea cazul descoperit în regiunea Stalin 
unde „un grup de ofiţeri — unii cu munci de răspundere — au sustras sume de bani din acest fond, 


% Idem, dosar nr. 12.635, f. 51. 

97 A.C.N.S.A.S., fond Reţea (S.R.I.), dosar nr. 62.708, f. 19. 

98 Marius Oprea, Banalitatea răului. O istorie a Securităţii în documente. 1949-1989, laşi, Editura Polirom, 
2002, p. 234-235. 

% Potrivit Ordinului nr. 222 Cabinet M.A.I., din 15 mai 1952, „În loc ca acest fond să fie întrebuințat conform 
instrucţiunilor primite, în unele regiuni, «din economii» se fac garduri, se fac reparaţii sau chiar investiţii la 
clădiri, garaje, se acoperă pierderile la cantine etc”. Ca urmare, semnatarul ordinului, ministrul adjunct gen. 
It. de securitate Gh. Pintilie, atrăgea atenţia „asupra controlului ce trebuie facut de şeful Regiunii de 
securitate şi loctiitorul său în ce priveşte cheltuirea acestui fond de către şefii de Secţii, de Birouri, de 
Raioane şi până la lucrătorii operativi, care primesc în interesul muncii sume din acest fond” — 
A.C.N.S.A.S., fond Documentar, dosar nr. 12.620, f. 87. 

intrebuintandu-le pentru chefuri şi interese personale” şi se atrăgea atenţia directorilor de 
regionale să controleze amănunţit cum se cheltuieste acest fond100. 

În regiunea Arad era semnalat cazul sit. Oarcea care, în ianuarie — aprilie 1953, a 
folosit informatori şi fondul C.LS. „pentru a avea relaţii cu unele femei"*%, precum şi cel al unui 
locotenent de miliţie care a cerut informatorului căruia îi dăduse indemnizaţia „să-i facă cinste”102. 

Evident, recompensarea informatorilor nu reprezenta un „salariu” lunar, ci era acordat 
periodic, în funcţie de informaţiile furnizate şi, uneori, era sub formă de pachete de alimente sau 
diverse lucruri şi cadouri'%3. În acest sens, în şedinţa cu comandanții direcțiilor regionale de 
securitate din 1 martie 1950, ministrul adjunct, Gheorghe Pintilie, le explica celor prezenţi cum pot 
fi recrutaţi ca informatori „colegii din Miliție sau alte structuri ale M.A.I.-ului: „Să folosim pe toți 
tovarăşii din Miliție, dacă vedem un grănicer în orice grad, general, soldat, plutonier, dacă vedem 
că are serviciul acela unde trebuie să ne dea ajutor, îl recrutăm pe el. Depinde cum îl recrutăm, 
poate îl plătim cu bani sau poate îi facem un cadou. Dacă copilul lui este bolnav, avem grijă, îi 
trimitem o haină. Nu este numai aşa, că îi plătesc degeaba 2.000 lei’. 

Sistemul remunerării pentru informaţiile furnizate i-a determinat pe unii informatori să 
furnizeze din belşug note informative, rod al imaginaţiei lor. În martie 1956, în cadrul unei şedinţe 
de analiză a activităţii informativ-operative, era semnalat cazul informatoarei „Corina” din 
Regiunea Galaţi, care, „din lipsa de analiză temeinică şi de verificare a notelor informative”, a 
reuşit ca timp de un an să furnizeze informaţii eronate despre existenţa unor organizaţii imaginare 
din Galati. Motivația acesteia era de „a încasa sume de bani care i se dădeau'1%. De altfel, era o 
opinie larg răspândită aceea conform căreia „informatorii care sunt retribuiti, în majoritatea 
cazurilor, aduc un aport mai serios, retributia constituind un stimulent pentru ei”106. 


100 Serviciul Român de Informaţii, Cartea Albă a Securităţii, vol. II, Bucuresti, 1994, p. 313 (în continuare se 
va cita CAS Il). 

101 Situaţia era destul de frecventă, în aceeaşi perioadă fiind înregistrat cazul It. lonutä Aurelian, şeful 
Raionului Dorohoi, care „a avut relaţii nepermise cu o informatoare, după care a căutat ca prin intermediul 
Miliției să scape de ea abandonând-o, ca apoi să o disloce, stabilindu-i domiciliu forţat” - A.C.N.S.A.S., fond 
Documentar, dosar nr. 200, f. 121. 

102 /bidem, f. 90. 

103 Într-un raport al D.R.S.S. laşi, din 16 septembrie 1952, referitor la situaţia agenturii, se preciza că 
„retribuirea informatorilor s-a facut prin sume de bani acordate periodic pentru informatiuni mai preţioase 
prin cadouri de diferite obiecte cumpărate şi date lor sau prin sprijinul dat în mod indirect pentru obţinerea 
unui serviciu” — idem, dosar nr. 12.620, f. 276. 

104 Marius Oprea, Banalitatea răului. O istorie a Securităţii în documente. 1949-1989, laşi, Editura Polirom, 
2002, p. 149-150. 

105 A.C.N.S.A.S., fond Documentar, dosar nr. 103, f. 25. 

106 Idem, dosar nr. 12.620, f. 276. 

Abandonarea informatorului 


În cazul in care se ajungea la concluzia că este necesară abandonarea unui 
informator din motive variate (deconspirare, refuzul de a mai furniza informaţii!07, motive 
medicale'8, lipsa posibilităţilor informative ş.a.m.d.), lucrătorul operativ ce-l avea în legătură 
întocmea o caracterizare generală asupra activităţii desfăşurate şi redacta un raport motivat cu 
cererea de a i se aproba excluderea din reţeaua informativă. Aprobările erau date la acelaşi nivel 
ca şi aprobările pentru recrutare. După aprobarea raportului, lucrătorul operativ îi comunica celui 
exclus că s-a renunţat la serviciile sale si îi impunea să semneze un angajament referitor la faptul 
că nu va divulga nimic despre colaborarea cu Securitatea. Aceste din urmă documente erau 
anexate la sfârşitul capitolului | din dosarul personal (vezi infra). 


Evidenţa reţelei informative 


Dacă în vechiul aparat informativ-represiv al României rețeaua informativă reprezenta 
unul din mijloacele cele mai apreciate de culegere de informaţii şi, ca atare, se acorda o maximă 
importanţă păstrării discretiei asupra surselor, ele nefiind cunoscute (in cele mai multe cazuri) 
decât de ofiţerul de legătură, regimul comunist a adus şi în acest domeniu schimbări radicale. 
Adepti ai planificării şi centralizării, comuniştii români au preluat modelul sovietic al evidenţei 
riguroase a reţelei informative'0%. 

Încă din ziua recrutării, informatorului i se întocmea o „fişă de evidenţă nr. 1”, în două 
exemplare, care erau înaintate către lucrătorii Serviciului, secţiei, biroului sau grupei „C”, aceste 
structuri fiind însărcinate cu ţinerea evidenţei operative a M.A.I.-ului. 

În momentul primirii fişei de evidenţă, lucrätorul structurii „C” îl inscria pe informator 
într-un registru special. Concomitent cu înregistrarea se pregăteau mapele dosarului personal şi 
anexă (în mapa anexă se arhivau notele informative redactate de informator), pe acestea fiind 
inscripţionat numărul curent din registru, categoria rețelei informative, numele conspirativ, organul 
M.A.I. şi data deschiderii dosarului personal. Dosarul personal (numit uneori şi „dosar de reţea”) şi 
mapa anexă erau predate pe bază de semnătură ofițerului ce urma să aibă în legătură 
informatorul, rezidentul sau gazda casei conspirative sau de întâlniri. 


n A 
| 


107 Informatorul „Circular”, „fost avocat, în prezent funcţionar” era abandonat în anul 1955 deoarece „era 
pătruns de un misticism exagerat, motivând la toate întâlnirile că nu poate să furnizeze material informativ, 
deoarece nu are relaţii cu elemente duşmănoase şi că el «nu poate să facă rău apropiatului său»” - idem, 
dosar nr. 12.633, f. 113. 

108 Informatorul necalificat ,Dode” din problema „Naţionalişti iugoslavi” era abandonat în aprilie 1955, „fiind 
suferind de T.B.C., în urma cărui fapt nu mai putea îndeplini sarcinile”, iar informatorul ,Pavel” din problema 
„Aparat de stat” era abandonat pentru faptul că „este bolnav de cord” — ibidem, f. 112. 

109 Datele care urmează au fost extrase din Directiva pentru ținerea evidenţei operative de către organele 
operative ale Ministerului Afacerilor Interne al Republicii Populare Române (1953), idem, dosar nr. 12.560, 
f. 20-34. 

Din cele două exemplare ale fişei de evidenţă se constituiau două cartoteci: cartoteca 
statistică şi cartoteca generală operativă şi de informaţii a rețelei informative. 

În cadrul cartotecii statistice fişele de evidenţă erau grupate pe organe ale M.A.l.-ului, 
iar în cadrul fiecărui organ în parte erau aşezate în cinci compartimente: 

Compartimentul | — Rezidentii 

Compartimentul II - Gazdele caselor conspirative 

Compartimentul III - Gazdele caselor de întâlniri 

Compartimentul IV — Informatorii calificaţi 

Compartimentul V — Informatorii necalificaţi 

În cadrul fiecărui compartiment, informatorii erau grupaţi pe grupe, în funcţie de 
„problema” în care lucrau (partide politice, culte-secte, contrasabotaj etc.) şi în ordinea 
crescătoare a numerelor de înregistrare. 

Cartoteca statistică avea şi un compartiment distinct, intitulat „Mişcarea lunară”, în 
care erau fişele informatorilor trecuţi dintr-o categorie în alta, a celor transferați altor organe sau a 
celor excluşi din reţea în luna respectivă. 

Pe baza cartotecii statistice se intocmea un raport lunar asupra numărului şi mişcării 
rețelei informative. 

Cartoteca generală operativă reunea fişele într-o ordine strict alfabetică şi era folosită 
în scopuri de informare asupra datelor tuturor informatorilor. 

La primirea mapelor dosarelor personale şi anexă înregistrate, ofiţerul introducea la 
capitolele respective ale dosarului personal toate materialele de recrutare pe care le deţinea (note 
de investigaţii, cereri de verificare la cartotecă etc.), precum şi materialele care se obțineau 
ulterior. 

Dosarul personal se deschidea printr-un tabel cu lucrătorii operativi care au ţinut 
legătura cu cel recrutat, urmat de un tabel cu legăturile acestuia trecute în evidenţa operativă şi 
de informaţii. 

Capitolul | al dosarului trebuia să includă: 

a)raportul motivat al lucrătorului operativ cu cererea de a se i se aproba recrutarea, cu 

rezoluţia şefului respectiv; 
raportul lucrătorului operativ asupra efectuării recrutării; 
c) angajamentul persoanei recrutate; 
d) autobiografia informatorului; 

e)tabelul rudelor, al legăturilor de muncă, prieteni etc.; 

f) caracterizările periodice făcute pe parcursul colaborării de către ofiterul/ofiterii de 

legătură; 

Capitolul al II-lea cuprindea cererile de verificare la cartoteca, notele informative, 
procesele verbale de interogare a martorilor, rapoartele de supraveghere informativă şi orice alte 
materiale primite în timpul pregătirii pentru recrutare şi de-a lungul perioadei de exploatare a 
informatorului. 

Dosarul (mapa) anexă se deschidea printr-un tabel-opis, alfabetic, ce cuprindea 
numele persoanelor care erau menţionate în materialele informative şi care se aflau în atenţia 


b 

Securitatii, cu mentionarea paginii unde sunt mentionate. Urmau apoi toate notele informative in 
original, in ordinea cronologica a redactarii lor. 

Dosarele personale astfel intocmite aveau termen de pastrare permanent, iar mapele 
anexa se pastrau timp de doi ani, in cazul informatorilor necalificati, si cinci ani, in cazul 
informatorilor calificati. 

Desigur ca intre prevederile teoretice referitoare la tinerea evidentei operative a retelei 
informative si realitatile din unitatile de securitate distantele erau uneori colosale. Arhivele 
păstrate arată ca indicaţiile au rămas, în bună măsură, literă moartă, iar termenele de păstrare 
sau de distrugere a dosarelor anexă au fost respectate aleatoriu. 


Dimensiunile reţelei informative 


În ciuda indicatilor amănunțite şi repetate referitoare la ţinerea unei evidențe riguroase 
a reţelei informative, astăzi este greu de reconstituit la adevăratele dimensiuni reţeaua de 
informatori pe care Securitatea a aruncat-o peste întreaga ţară în anii '50. Totuşi, arhivele au 
păstrat o serie de informaţii referitoare la acest aspect. O estimare globală, dar care trebuie privită 
în contextul în care a fost formulată, datează din anul 1968. „Înfierându-l” pe Alexandru Drăghici, 
preşedintele Consiliului Securităţii Statului, lon Stănescu, afirma: 

»...neavand încredere în puterea de influenţă politica şi în forța educativă a partidului, 
Alexandru Drăghici a exagerat si denaturat conştient situația operativă, ceea ce a facut ca în 
sfera de preocupare a organelor de securitate să figureze la un moment dat peste 1/3 din 
populaţia țării. 

Ca urmare a acestei orientări greşite şi dăunătoare, activitatea informativă nu a fost 
canalizată numai spre descoperirea adevaratilor duşmani, ci şi spre un număr însemnat de 
cetățeni cinstiţi. Datorită creşterii aşa-zisei baze operative, aparatul de securitate a fost împins ani 
indelungati la crearea unei rețele de informatori exagerată din punct de vedere numeric, 
incluzându-se astfel în evidenţele noastre, la această categorie cca. 500.000 persoane”. 

În opinia noastră, cifra de 500.000 de persoane este una cumulativă, reflectând o 
însumare a evidenţelor reţelei informative din perioada 1948-1968. Pentru a contura o imagine 
mai nuanţată, vom prezenta şi câteva date punctuale. Astfel, în februarie 1953, It. col. Nicolae 
Doicaru susținea că în Direcţia Regională Constanţa, pe care o conducea, exista câte un 
informator la 280 de locuitori'11. Doicaru preciza că „un lucrător de securitate are în medie 12-14 
informatori, iar alţii la raioane au câte 50-60 informatori”112. 

În aceeaşi perioadă, maiorul Eugen Vistig, directorul Regiunii M.S.S. Piteşti, afirma că 
în „problema bande” are 105 informatori“, iar col. Stancu, directorul Regiunii Bucuresti, afirma în 


110 lon Stănescu, În spiritul adevărului şi dreptăţii, în Consiliul Securităţii Statului, „Buletin intern pentru 
aparatul Securităţii Statului”, nr. 2/1968, p. 5. 

111 A.C.N.S.A.S., fond Documentar, dosar nr. 97, f. 1. 

112 [bidem, f. 5. 

113 Ibidem, f. 19. 

cadrul aceleiaşi şedinţe: „am trecut la curățirea reţelei informative, din reţeaua de 3.888 de 
informatori până în prezent am scos din această reţea 517 informatori, care era un balast în 
munca noastră, au fost recrutaţi superficial, cum era la serviciul 1, unii erau chiar dubioşi. În 
prezent lucrăm cu 3.565 informatori, se lucrează în case de întâlniri în capitală, unde avem 56 
case conspirative si de intâlniri” 114. 

Dacă o direcţie regională ca Bucureştiul dispunea de 3.565 informatori, potrivit şefului 
Direcţiei de Contrasabotaj, „Reşiţa are în biroul siderurgic 80 de informatori la circa 30.000 
salariaţi, şapte calificaţi şi restul necalificaţi şi nu putem să spunem că întregul obiectiv este 
acoperit’ 115, 

Pentru o imagine a situatiei la nivel national a retelei informative, am facut apel la 
situaţiile statistice întocmite de Serviciul ,C” din M.A.I. asupra „numărului şi mişcării reţelei 
informative”. Potrivit unei astfel de statistici, la 31 iulie 1954 Securitatea dispunea, la nivelul 
întregii tari, de 3.900 de rezidenţi, 6.406 informatori calificaţi şi 53.310 informatori necalificaţi. În 
total, 63.616 persoane. Totodată, existau 3.594 case de întâlniri şi 103 case conspirative''6. 

Peste un an, la 31 iulie 1955, existau 3.759 rezidenţi, 6.717 informatori calificaţi şi 
43.915 necalificaţi, adică un total de 54.391 informatori. Casele de întâlniri erau în număr de 
6.105, în vreme ce numărul caselor conspirative se redusese la 59117, 

În aceeaşi perioadă, Servicul II Contraspionaj din Regiunea M.A.I. Bucureşti dispunea 
de 47 informatori calificaţi, 102 necalificaţi şi 31 de case conspirative si de întâlniri'18. Serviciul III 
Partide burghezo-moşiereşti avea 423 informatori calificaţi, 981 informatori necalificaţi şi 28 de 
rezidenţi. La dispoziţia serviciului erau 260 de case conspirative şi de întâlnire. Serviciul IV 
Contrasabotaj dispunea de 147 informatori calificaţi, 969 informatori necalificaţi şi 42 de rezidenţi. 
Pentru dirijarea acestora existau 107 case conspirative si de întâlnire''9. 

La 31 mai 1956 reţeaua informativă avea următoarea configuraţie: 2.304 rezidenţi, 
5.184 informatori calificaţi şi 31.805 informatori necalificaţi. Existau 8.596 de case de întâlniri şi 48 
case conspirative120. 

O reducere semnificativă s-a operat pe baza ordinului M.A.I. nr. 15/1956, prin care se 
impunea trierea riguroasă a rețelei informative şi abandonarea „balastului. Dacă la 31 martie 1956 


114 Ibidem, f. 36; cifrele vehiculate de şefii diverselor structuri ale Securităţii în şedinţele de analiză a muncii 
trebuie privite cu spirit critic, întrucât, în multe cazuri, era doar o fanfaronadă menită să impresioneze 
superiorii. Însuşi Alexandru Drăghici era la curent cu aceste practici: „S-a vorbit să abandonăm informatori 
care s-au dovedit elemente incapabile, duble, care nu dau nici un fel de material, pentru ca să nu mai 
contăm pe un număr aşa de mare de informatori, aşa cum este de exemplu la Direcţia a II-a, care conta pe 
un număr de 30.000 şi ceva de informatori, care în realitate era o cifră umflata, nici nu exista acest lucru, 
însă tovarăşii contau pe acest număr ca să arate activitatea lor’ — ibidem, f. 133. 

115 Ibidem, f. 54. 

116 A.C.N.S.A.S., fond Documentar, dosar nr. 12.623, f. 2. 

117 Ibidem, f. 25. 

118 Idem, dosar nr. 12.633, f. 110. 

119 [bidem, f. 111. 

120 Idem, dosar nr. 12.623, f. 56. 

totalul informatorilor era de 42.853, la 31 august 1956 au ramas in retea doar 13.112, adica au 
fost abandonati nu mai putin de 69% dintre informatori. 

Diminuarea a continuat si in perioada urmatoare, probabil si ca urmare a reducerilor 
de personal din schema M.A.l.-ului, operate în vara anului 1956, rezultatele constatându-se la 31 
ianuarie 1957 când reţeaua informativă a directilor regionale era alcătuită din 11.289 agenţi, 
existând totodată 4.045 case de întâlniri şi 32 case conspirative’2'. Nu dispunem de cifre privind 
dimensiunile reţelei informative a direcțiilor centrale de securitate. 

Peste un an, la 31 ianuarie 1958, numărul agenţilor era de 19.515 agenţi si 135 
rezidenţi, casele conspirative fiind în număr de 47, iar cele de întâlniri - 5007122. Dintre cei 19.515 
agenţi, un număr de 3.339 erau dirijati de organele aparatului central, 13.497 erau în legătura 
direcțiilor regionale, 1.933 depindeau de structurile serviciilor de contrainformaţii şi 746 erau 
dirijati de serviciile de securitate în transporturile feroviare. Pentru exemplificare, la 15 septembrie 
1958 Regiunea M.A.I. Bacău avea 886 informatori şi 185 case de întâlniri, fiecărui lucrător 
informativ-operativ (inclusiv cadrele de conducere) revenindu-i câte şapte agenti'2. 

Dacă la recensământul din 21 februarie 1956 au fost înregistraţi 17.489.450 locuitori, 
iar la 31 martie 1956 (data cea mai apropiată la care dispunem de cifre) existau 42.853 
informatori, rezultă că exista un informator la 408 locuitori. Procentul de informatori era de 0,24% 
din totalul populaţiei, adică foarte departe de imaginea de omniprezenta pe care Securitatea 
reuşise să o creeze. Cu aceşti informatori si cu un personal nu foarte numeros'24, Securitatea 
reuşea să ţină sub teroare un întreg popor, situaţie menită să îndemne spre o reflecţie atentă 
asupra mijloacelor de control al populaţiei de care dispune statul modern. 


Concluzii 


Investigația noastră, care a lăsat neabordate destule aspecte ale organizării şi 
funcţionării reţelei informative a Securităţii în primii zece ani de funcţionare a instituţiei, ne permite 
totuşi formularea câtorva concluzii, fie ele şi cu caracter parţial. 

Astfel, se observă că Securitatea nu a plecat de la tabula rasa în domeniul culegerii de 
informaţii. Multe din principiile şi metodele de lucru ale Serviciului Special de Informaţii, ale 


Sigurantei şi Jandarmeriei au fost preluate şi adaptate la specificul „luptei de clasă”. Acestora li s- 
au adăugat metodele de organizare şi prelucrare a informaţiilor de factură sovietică, transplantate 


121 Ibidem, f. 69. 

122 Ibidem, f. 161. 

123 A.C.N.S.A.S., fond Documentar, dosar nr. 105, f. 59; în Regiunea Ploieşti, în aceeaşi perioadă, 
reveneau în medie pentru fiecare lucrător operativ câte opt informatori — ibidem, f. 112 

124 La 1 mai 1956 în unităţile centrale şi regionale ale Securităţii erau angajate 12.865 de persoane, dintre 
care 10.693 ofiţeri, 954 sergenti şi 1.218 angajaţi civil - Florian Banu, Profilul angajatului Securităţii în anii 
'50, în Gh. Onişoru (coord.), „Totalitarism şi rezistență, teroare şi represiune în România comunistă, 
Bucureşti”, 2001, p. 82-83 

în Securitate atât prin intermediul agenţilor sovietici impusi în funcţii de conducere sau a ofiţerilor 
scoliti în Uniunea Sovietică, cât şi, mai ales, prin activitatea consilierilor sovietici din M.A.I. 

Ca trăsătură distinctivă, se remarcă ambiția Securităţii de a controla informativ practic 
orice domeniu al activităţii umane, situaţie specifică aparatelor informative ale statelor totalitare. 

Eşecurile, ca şi succesele, înregistrate de instituţie în această perioadă trebuie 
analizate în strânsă corelaţie cu structura şi calitatea reţelei informative, aceasta fiind, la rându-i, 
puternic influenţată de politica de cadre a Securităţii. 

Apoi, trebuie evidenţiat că reţeaua informativă nu a atins niciodată dimensiunile 
apocaliptice pe care unele lucrări, mai cu seamă memorialistice, tind să o impună, ajungându-se 
la percepţia eronată că poporul român e unul de trădători innascuti sau, în cel mai bun caz, o 
naţiune în care jumătate din cetăţeni luptau împotriva comunismului, în vreme ce cealaltă 
jumătate era ocupată cu delatiunea. 

De asemenea, studierea evoluţiei rețelei informative a acestei perioade permite 
decelarea etapelor parcurse de Securitate spre o relativă profesionalizare, remarcându-se 
treptata abandonare a mijloacelor extrem de brutale de recrutare în favoarea metodelor soft. 
Desigur că aici s-ar impune o analiză de amănunt a mecanismelor care au stat la baza acceptării 
colaborării cu Securitatea, căci, dincolo de lăcomia de arginti, se întrezăresc o multitudine de alte 
motivații, mai mult sau mai putin condamnabile. De asemenea, trebuie remarcată abilitatea cu 
care unii potenţiali informatori au ştiut să eludeze rigorile „contractului” semnat cu Securitatea, 
furnizând doar informaţii banale până la exasperarea ofițerului de contact şi eliminarea din reţea, 
dar, mai ales, trebuie subliniată verticalitatea ireproşabilă a acelor persoane care au respins din 
star orice compromis, orice formă de colaborare, indiferent de riscurile la care se expuneau. 

În încheiere, ne exprimăm convingerea că demontarea mecanismelor complexe care 
au permis crearea şi exploatarea reţelelor informative vor permite o apropiere adecvată de epoca 
respectivă şi o înţelegere a contextului deosebit în care au fost nevoiţi să trăiască predecesorii 
noştri, astfel încât, înainte de a emite sentințe morale, să ne reamintim proverbul medieval 
conform căruia, adesea, Vivimus non ut volumus, sed ut possumus (Trăim nu cum voim, ci cum 
putem). 

CATEVA CONSIDERATII PRIVIND SCHIMBARILE 
DIN POLITICA DE PERSONAL IN CADRUL STRUCTURILOR 
M.A.I LA ÎNCEPUTUL ANILOR ‘60 


SOME CONSIDERATIONS ABOUT HUMAN RESOURCES POLICY CHANGES 
IN THE MINISTRY OF INNER AFFAIRS AT THE BEGINNING OF SIXTIES 


Many researchers in recent history approached the Securitate subject when they 
spoke about communist regime. Its important to know that the leadership of the 
Communist Party had an important place in what concerns the MIA staff and different 
changes of personnel in Securitate and other structures. So called staff policy - “politica 
de cadre”, where prepared by a section inside of Party, and then Staff Direction (Direcția 
Cadre) from MIA was able to take measures to grow up the staff quality. The main goal 
of this action was to get good results in people surveillance, without violent methods. 
The political regimes attempted to create a real rapprochement of population but old 
practices were not proper. 

Changes in staff policy consisted in a good selection, training, control and 
promotion of personnel. The education in self-schools and a good remuneration of work 
assured an afflux of youth with advanced studies. 

Finally, the success of this policy didn't appear. Why? The reasons were inside of 
political regime nature, which did not accept and respect the people rights. In a 
dictatorial regime each piece of information service becomes a political policy. 


Etichete: politica de cadre, anii '60, Ministerul Afacerilor Interne, Securitate, Direcţia 


Cadre 


Keywords: human resources policy, the sixties, The Ministry of Inner Affairs, The 
Securitate, Staff Direction 


„Naţionalizarea” politicii de cadre, evidentă în momentul publicării Declaraţiei din aprilie 
1964, îşi are rădăcinile încă din partea a doua a anilor '50. Promovarea personalului autohton şi 
înlăturarea discretă, fără zgomot, a minoritarilor din structurile centrale (ale MAI implicit) a devenit 
încă de atunci un deziderat mărturisit doar în cercuri foarte restrânse. 

În istoriografia profilată pe subiectul represiunii anticomuniste există referiri numeroase la 
subiectul pe care îl vom aborda în paginile care urmează”. Parte din aceste referiri au fost 


1 Amintim aici doar câteva titluri: Camelia Duică, Criterii de recrutare a cadrelor MAI, în Gheorghe Onişoru 
(coord.), Totalitarism şi rezistență, teroare şi represiune în România comunistă, Bucureşti, 2001, p. 51-60; 
Elis Neagoe, Trecerea în rezervă cadrelor MAI între uz şi abuz (1948-1965) în loc. cit., p. 62, Florian Banu, 

inspirate din documentele de arhiva pe care un istoric sau altul le-au cercetat, ori din 
memorialistica foarte bogata a celor care au fost chiar protagonistii schimbarilor pe care 
conducerea de la Bucuresti le-a operat dupa 1958. Deşi părerile sunt împărţite, un numitor comun 
al tuturor acestor abordări este acela că iniţiativa schimbării politicii de cadre, în toate instituţiile 
statului comunist, nu numai în cadrul celor represive, a pornit din sânul Biroului Politic, mai precis 
de la cel care patrona regimul - Gheorghe Gheorghiu-Dej. Ca orice iniţiativă politică, din acea 
vreme, această măsură a prins contur precis printr-o hotărâre a CC al PMR şi a fost urmată 
destul de repede de o hotărâre a Consiliului de Miniştri (HCM nr. 1078/1959), care după doi ani 
de punere în practică, a fost revizuită în 1961 (HCM nr. 711/1961). Toate aceste hotărâri au avut 
prevederi a căror finalitate tinea in mod expres de restructurarea personalului din cadrul MAI, iar 
pe baza lor, aşa cum rezultă din documentele aflate în arhivele MI, ministrul Afacerilor Interne a 
elaborat ordine interne în direcţia amintită. 

În anii '50, zecile de mii de angajaţi ai MAI alcătuiau un mozaic uman, cu oameni 
pregătiţi pentru meseriile lor, cu alţii abia iniţiaţi şi cu o altă categorie larga fără nicio pregătire?. 
Elementul comun al acestora era originea lor socială (muncitori sau ţărani), aspectele care ţineau 
de pregătire şi specializare fiind suplinite prin diferite cursuri de scurtă durată. Acestea, la rândul 
lor, nu puteau însă asigura pregătirea juridică sau administrativă absolut necesară în aceste 
structuri. Din această cauză, la finele anilor '40, în cadrul procesului de transformare instituţională 
parcurs de toate organismele regimului comunist, în general, şi a MAI, în particular, strategia 
aplicată de autorităţi a fost cea a convietuirii dintre cadrele vechi şi cele noi, dintre specialişti si 
debutanţi. Introducerea „bobocilor” în tainele „inchiziţiei”, în cunoaşterea formelor de constrângere 
sau şantaj, precum şi atragerea de colaboratori în cadrul acţiunilor de represiune nu s-au făcut 
uşor. Ca în orice domeniu, metodele brute şi fără prea mult efort de gândire au fost preferate de 
noii „Învăţăcei” pe fondul unei lipse cronice de minimă pregătire si cultură, alături de faptul ca 
multi dintre „profesori”, presati de comandamentele ideologice, dar şi de trecutul lor nefavorabil, în 
noul context politic, au trebuit să-şi întrerupă activitatea trecând de la statutul de opresori la cel de 


Profilul angajatului Securităţii în anii '50 în loc. cit., p. 81-91; Liviu Taranu, Problema cadrelor in MAI (1948- 
1965) în loc. cit., p. 28-40; interesantă şi este perspectiva oferită de un „insider” (general în MAI si fost şef 
al Arhivelor Statului) asupra acestei probleme - lonel Gal, Raţiune şi represiune în Ministerul de Interne. 
1965-1989, laşi, Editura Do-minoR, 2001-2002, vol. 1, p. 214-225 (capitolul „Cadrele hotărăsc totul”). 

2 Gh. Gheorghiu Dej susținea schimbarea politicii de cadre în MAI încă din septembrie 1952: „Nouă ne 
trebuie cadre cu un orizont cultural mai mare, elemente care au o cultură sigur că mai uşor insusesc 
cunoştinţele profesionale, să-i privim ca un organ de specialitate. Aici este nevoie şi de ingineri pe diferite 
ramuri pentru a lucra contra sabotajului pentru expertize, trebuie să ajungem acolo încât nici la Miliție să nu 
primim fără 7-8 clase de învăţământ. Faptul că aceste măsuri vor începe să fie puse în aplicare dupa 
1958, nu arată decât că Gheorghiu-Dej abia din acest moment începe să deţină controlul deplin al puterii. 
Vezi Liviu Taranu, Problema cadrelor în MAI, in loc. cit., p. 32. 

3 O bună parte a noilor veniţi în MAI „provenind din rândul frizerilor, ospătarilor sau al muncitorilor manuali 
erau de-a dreptul socati de poziţia în care au ajuns, de marea putere pe care o dobândiseră peste noapte 
asupra semenilor lor” vezi Luminiţa Banu, Ofiţerul de securitate — prototip al „omului nou”, în „Historia”, nr. 
82, an VIII, octombrie 2008, p. 61. 

victime. În plus, în selecţia şi pregătirea noilor cadre, consilierii sovietici au deţinut un rol deloc de 
neglijat, aceştia fiind coordonatorii întregului proces de reorganizare a structurilor MAI. 

La mijlocul anilor '50, pe fondul unor reorganizări şi restructurări de personal, au loc 
masive acţiuni de recrutare şi selectionare de tineri din contingentele care urmau să-şi satisfacă 
stagiul militart. Nevoia de personal calificat a condus la o triere mai severă a acestora, criteriile 
principale fiind legate de originea socială, de pregătirea şcolară, de calificarea într-o meserie şi de 
apartenenţa la UTC. Fiecare avea un dosar de cadre în care verificările asupra biografiei proprii şi 
ale rudelor erau la mare preţ. Modelul fusese, evident, cel sovietic, dar în cazul românesc, 
rigoarea şi veridicitatea unor date incluse în aceste dosare a lăsat frecvent de dorit. Dincolo „de 
intimitatile reale sau fabulate” cuprinse în biografiile şi fişele de cadre care alcătuiau dosarele 
personale ale lucrătorilor MAI, aici se regăseşte, în rezumat, întreaga existenţă a acestora, de la 
viata de familie şi până la pasiunile fiecăruia. Din nefericire, si de aici şi teama multora de 
conţinutul acestor dosare, aceste documente puteau fi combustibilul unei ascensiuni rapide sau în 
aceeaşi măsură o piatră de moară pentru cel vizat. 

Având în vedere cele menţionate, în cadrul schimbărilor care au loc la finele anilor '50 în 
politica de cadre a partidului, direcţia, serviciile şi birourile care se ocupau de resursa umană a 
MAI au căpătat o tot mai mare greutate, în principal tocmai prin intermediul dosarelor personale, 
fiind responsabile de viaţa şi cariera multora din angajaţii aparatului represiv. Astfel că e 
indreptatita constatarea unei importante figuri a conducerii MAI, lonel Gal, dupa care „dosarele de 
cadre aveau o putere cumplită”, iar cel care le gestiona putea fi considerat „şeful sectorului 
suflete”®. 

Pe baza lor se faceau majoritatea promovarilor, dar si excluderile din viata militara. Este 
unanim acceptat ca in MAI directia care se ocupa de personal era cu mult mai dura, in 
comparatie cu sectorul civil sau chiar cu structura echivalenta din Ministerul Fortelor Armate. 
Verificările porneau de la rudele cele mai apropiate, mergând până la gradul III de rudenie si era 
urmărit orice detaliu referitor la o eventuală apartenenţă politică a acestora şi a poziţiilor de 
conducere deținute în partidele istorice. Existenţa cazierului judiciar sau a unor rude apropiate în 
Occident îi eliminau orice şansă de a fi acceptat în rândurile MAI, îndeosebi în cadrul DIE sau a 
contraspionajului. 

Orice legătură cu persoane din străinătate era socotită drept o posibilitate de scurgere 
de informaţii, apartenenţa la o sectă religioasă sau colaborarea vreunei rude cu vechile structuri 
de informaţii ale României interbelice ori cu servicii străine de acelaşi profil erau „adevărate pietre 
funerare” asupra celor care erau propuşi pentru avansare. 

În politica de cadre ca şi în multe alte domenii ale vieţii sociale, factorul politic şi 
ideologia au jucat un rol determinant, influențând viata celor implicaţi în construirea comunismului 
românesc. Principii şi lozinci precum dictatura proletariatului, lupta de clasă şi ascutirea luptei de 


4 Securitatea. Structuri, cadre, obiective şi metode. 1948-1967, vol. |, coord. Florica Dobre, Editura 
Enciclopedică, Bucureşti, 2006, p. 82-172; vezi şi studiul introductiv semnat de Florian Banu, p. XVII. 
5 lonel Gal, op. cit, p. 217. 

clasă au grevat puternic asupra relaţiilor interumane, modificând echilibre şi ierarhii stabilite în 
vremurile anterioare. 

În baza hotărârilor conducerii PMR, măsurile luate în cadrul MAI, după retragerea 
trupelor sovietice, au avut, în principal, trei componente: una profesională prin încadrarea de 
personal calificat în şcoli proprii, cea naţională prin înlăturarea numeroaselor elemente 
alogene care se aflau mai ales în structura de conducere a MAI şi, în treilea rând, trecerea în 
plan secund a celor care, deşi bine pregătiţi şi de etnie românească, prezentau o mare doză de 
nesiguranţă pentru regim datorită faptului că aveau studii în instituţii din URSS. 

Încă de la Congresul al III-lea al PMR (1960), Gh. Gheorghiu-Dej şi echipa sa au clamat 
necesitatea „repartizării juste a forţelor” printr-o atentă selecţie, pregătire şi repartizare a cadrelor 
ținând cont, cum altfel, de nivelul politic, ideologic şi profesional al personalului existent în 
structurile de partid şi de stat. Serviciile de cadre erau îndemnate să cunoască bine însuşirile 
celor angrenati în mecanismul regimului şi să asigure atunci când era cazul pentru o funcţie de 
conducere nu unul ci cat mai multi oameni potriviti, pentru ca după o „temeinică chibzuială” 
conducerea de partid să poată alege pe cel mai bun dintre ei. Perfecţionarea acestei activități, 
alături de cea de selecţie şi perfecţionare a personalului, trebuia să asigure, în final, oameni cu 
totul devotați („trup şi suflet”) cauzei construcţiei socialiste. Caracteristicile acestora erau însă 
cam greu de găsit pentru acele vremuri: „bine pregătiţi profesional, cu perspective de creştere, cu 
autoritate în mase, animați de pasiune revoluţionară si de fermitate în aplicarea politicii 
partidului”. 

Pe lângă dificultatea identificării acestui gen de oameni în propriile organisme, direcţiile 
de cadre aveau obligaţia de a constitui într-un timp scurt o rezervă de personal corespunzător 
nevoilor regimului, în general, şi MAI în cazul de fata. 

Ca urmare, sarcinile principale ale Direcţiei de cadre a MAI constau în cunoaşterea, 
selecţia, pregătirea, repartizarea şi promovarea cadrelor, asigurând şi o rezervă de oameni 
pregătiţi pentru genul de activitate existent în atribuţiile diverselor compartimente ale ministerului. 
Era suficient pentru ca acest aparat să fie privit în rândul tuturor celor care făceau parte din 
structurile MAI cu destulă nelinişte şi teamă, sintagma „cadrele hotărăsc totul” fiind valabilă şi aici. 


Cunoaşterea 

Conducerea MAI era direct interesată în cunoaşterea propriilor oameni, mai ales sub 
aspectul activităţii lor. Dosarul de cadre avea în continuare un rol major, dar se insista pe 
aprecierea modului de viaţă al fiecăruia, mai ales a ofiţerilor cu funcţii de conducere şi a rudelor 
acestora. 


Pregătirea 
In cadrul MAI a funcţionat încă dinainte de 1948 un sistem propriu de recrutare de 
personal şi de pregătire a acestuia pentru toate unităţile ministerului. Sistemul de pregătire în 


6 ACNSAS, fond Documentar, dosar nr. 13229, f. 87 (Raport cu privire la activitatea Direcţiei cadre pe 
perioada septembrie 1961-decembrie 1962). 

şcoli a ofiţerilor pentru aparatul de securitate merită o atenţie mai specială pentru că acesta 
explică, în bună măsură, şi evoluția metodelor represive ale regimului. În istoria acestui sistem de 
pregătire se pot desluşi trei etape mai importante ale dezvoltării „învăţământului de specialitate” 
pentru cadrele Securităţii: perioada 1948-1952, în care au fost organizate de către PMR şi MAI 
cursuri cu o durată între 174 - 9% luni pentru pregătirea cadrelor necesare organelor de securitate 
în specialităţile lucrători operativi, radiotelegrafişti, filaj şi investigaţii, contrainformaţii militare, 
contrainformaţii penitenciare, ofițeri politici, ofiţeri de administraţie, stenodactilografi, şoferi etc. 
Cursurile s-au ţinut în mai multe locaţii din Bucureşti, cu efective reduse, iar durata lor era stabilită 
în funcţie de urgenţa asigurării aparatului represiv cu personalul necesar. Majoritatea 
participanţilor la aceste cursuri au fost selectaţi din rândul activiştilor de partid şi UTM, precum şi 
al muncitorilor din producţie. Nivelul pregătirii şi al studiilor absolvite de aceştia era eterogen (de 
la patru clase primare până la absolvenţi de liceu). 

În perioada 1952-1962 constatându-se că pregătirea prin cursuri de scurtă durată nu 
asigura formarea cadrelor de securitate în acord cu cerinţele regimului, în 1952 se înființează 
Şcoala de ofiţeri de securitate cu durata de doi ani, din anul următor aceasta beneficiind de un 
local propriu. Aici se pregăteau ofiţeri pentru aparatul informativ, cât şi pentru cercetări penale. În 
acelaşi an, 1952, s-a înființat Şcoala pentru pregătirea ofiţerilor cunoscători de limbi străine, cu 
aceeaşi durată de doi ani. În 1956 această şcoală a fuzionat cu Şcoala de pregătire a ofiţerilor de 
securitate, iar durata cursurilor la specializarea limbi străine a crescut la trei ani. Ultima promoţie 
de ofițeri cunoscători de limbi străine, ai Şcolii de limbi străine, a absolvit şcoala în anul 1961. 
Şcoala pentru pregătirea ofiţerilor de filaj şi investigaţii a fost înfiinţată în anul 1956 într-un alt local 
din Bucureşti, cursurile de aici având o durată mai scurtă, iniţial de şase luni, pentru ca apoi 
aceasta să crească la un an. În ceea ce priveşte tinerii admişi în aceste şcoli, până în anul 1960, 
ei au fost selecționați in principal din rândul muncitorilor absolvenţi ai şcolilor profesionale, pentru 
ca ulterior aceştia să provină doar dintre cei care aveau studii liceale absolvite. 

Perioada 1962-1970 cuprinde ample schimbări, de ordin calitativ, în cadrul sistemului de 
şcolarizare al ofiţerilor de securitate. În baza Hotărârii CC al PMR şi Consiliului de Miniştri nr. 
305/1962 se trece la reorganizarea învăţământului în cadrul MAI, pretenţiile liderilor politici privitor 
la pregătirea cadrelor de Securitate crescând peste aşteptări. Începând cu toamna anului 1962 
durata cursurilor în cadrul Şcolii de pregătire a ofiţerilor de securitate creşte la trei ani, timp în 
care toţi elevii parcurg, între altele, principalele discipline prevăzute pentru primii trei ani ai 
facultăţilor de drept. Ulterior este desființată Şcoala de filaj şi investigaţii, pregătirea ofiţerilor în 
acest domeniu fiind realizată în Şcoala de pregătire a ofiţerilor de securitate, unde pe lângă 
asigurarea unei şcolarizări unitare în problemele fundamentale ale muncii de securitate, se trece 
la specializarea elevilor. Unii dintre aceştia vor fi destinati Trupelor de Securitate. De menţionat, 
că încă de la finele anului 1961, în cadrul acestei şcoli, au fost pregătiţi prin intermediul unor 
cursuri cu durata între 314-4% luni specialişti recrutaţi direct din ,productie” care aveau în mod 
obligatoriu studii superioare, cu diplomă de licenţă”. 


7 AMI, fond DMRU, inventar nr. 7.402, dosar nr. 11, f. 11-15. 

Selectia 

În urma hotărârilor CC al PMR, într-o perioadă scurtă, de un an si jumătate (1961-1962), 
au fost incadrate in MAI 5.174 cadre. Dintre acestea, in Securitate a fost incadrat un numar de 
608 ofiteri (din care 335 aveau studii superioare, iar 273 studii medii), precum si 121 subofiteri si 
222 angajati civili. In Directia Generala a Militiei au fost incadrati 703 ofiteri, 1626 subofiteri si 268 
angajati civili, la Comandamentul Trupelor MAI 129 ofiteri, 166 subofiteri si 138 angajati civili, la 
Directia Generala a Penitenciarelor si Coloniilor de Munca 41 de ofiteri, 421 subofiteri si 374 
angajati civili, la Directia Generala a Arhivelor Statului 62 de absolventi de istorie si arhivistica 
etc’. 

Pentru aceste incadrari s-a avut in vedere recrutarea de personal cu pregatire 
superioara si de specialitate, membri sau candidati de partid. Atentia principala a fost indreptata 
spre acoperirea necesarului de oameni in sectoarele informativ-operative din Securitate si a celor 
operative de la Militie. 

În cazul Securităţii, o parte din cei angajaţi erau cunoscători de limbi străine (o raritate 
până atunci) sau aveau anumite specializări (jurişti, profesori, ingineri, economişti, tehnicieni, 
radiotelegrafisti etc.). Dintre aceştia, 218 au fost scolarizati prin intermediul unor cursuri scurte de 
3-4 luni şi iniţiaţi în munca de securitate. 

Pentru completarea necesarului de cadre au fost aduşi în Securitate absolvenţii şcolilor 
de securitate şi miliţie, unde numărul locurilor la admitere a fost triplat. 


Promovarea 

În urma cunoaşterii activităţii personalului se întocmeau, după caz, referate de 
promovare sau retrogradare, la baza cărora se situa un singur criteriu de evaluare stabilit, 
evident, de conducerea de partid (îl reproducem aici în formularea existentă în hotărârea Plenarei 
CC al PMR din aprilie 1962): „criteriul fundamental de apreciere a cadrelor îl constituie 
ataşamentul lor fata de partid şi guvern, contribuţia adusă de el la opera de construire a 
socialismului, pregătirea şi hotărârea lor de a contribui cu toate forţele la realizarea în practică a 
politicii partidului de desăvârşire a construcţiei socialismului”?. 

Pe baza acestuia, dar şi a competenţelor recunoscute de conducerea MAI, într-o 
perioadă scurtă, s-au făcut un număr de 485 de promovări, din care 354 în cadrul Securităţii, 66 
în aparatul de Miliție si 29 la Comandamentul Trupelor MAI. Pe întregul minister, promovările s-au 
făcut pe următoarele posturi: un locţiitor director general, 20 şefi direcţie, 3 directori şcoală, 46 
loctitori şefi de direcţie, 14 şefi de servicii independente, 2 loctiitori directori şcoală, 85 şefi 
servicii, 66 şefi secţii şi 153 şefi birouri. Restul de 95 de cadre au fost promovate în funcţii de 
loctiitori şefi servicii, secţii, birouri etc. 

De remarcat că în bilanţul Direcţiei de cadre, ofiţerilor promovați li se atribuie, în cea mai 
mare parte calităţi organizatorice şi competenţa în funcţiile avute până atunci. 


8 ACNSAS, fond Documentar, dosar nr. 13.229, f. 88. 
9 Ibidem, f. 89. 

Rezerva de cadre 

Într-un timp record a fost mărită „numeric şi calitativ” rezerva de cadre a MAI, astfel încât 
între octombrie 1961 şi luna decembrie a anului următor, de la 246 s-a ajuns la 615 cadre de 
rezervă, îndeosebi pentru funcţii de conducere. De altfel, o bună parte din cei promovați fuseseră 
aduşi tocmai din această rezervă de cadre. 

Toate aceste transformări, puse în practică prin intermediul Direcţiei Cadre, au avut loc 
concomitent cu reorganizările care s-au făcut în cadrul MAI, atât în martie 1960 cât şi, într-un mod 
mai radical, în august 1963, scopul acestora fiind, între altele, să fie eliberate sau create posturile 
pentru noul val de cadre. Ordinul ministrului Afacerilor Interne nr. 2117/01.08.1963 prevedea în 
mod expres încadrarea de ofiţeri operativi specialişti cu studii superioare (absolvenţi cu examen 
de stat) pe majoritatea posturilor vacante sau vacantate. O altă consecință a măsurilor 
organizatorice luate în august 1963 s-a reflectat în retrogradarea unei serii întregi de ofiţeri din 
vechea gardă, cei mai multi de la funcţii precum cea de şef serviciu sau şef de secţie la şef de 
birou, alţii fiind mutaţi efectiv din sectoarele operative în structurile de deservire ale Ministerului. 
De pildă, şeful secţiei de anchetă de la Maramureş a fost mutat ca şef al unui „organ operativ”, cel 
de la aceeaşi secţie de anchete de la laşi a fost mutat ca şef al Secţiei a VII-a, iar şeful serviciului 
similar din Arges a fost trecut la şefia Secţiei locale de cadre”. 

În baza unui alt ordin al ministrului Afacerilor Interne din februarie 1964, legat de munca 
de cadre, toţi şefii de unităţi centrale si locale erau obligaţi să ia măsuri pentru îmbunătăţirea 
activităţii de selectionare, perfecţionare şi încadrare cu personal a structurilor din subordine. Desi 
se cerea expres îmbunătăţirea compoziţiei social-politice a cadrelor şi a nivelului de pregătire al 
acestora, printre rânduri, se poate desluşi un îndemn către o selecţie atentă pe baze naţionale. 
Prin acelaşi ordin erau preconizate măsuri pentru promovarea celor care îndeplineau condiţiile de 
vechime sau la excepţional a celor merituoşi, recompense în bani pentru aceştia din urmă şi 
pentru cadrele de conducere. 

Cealaltă fateta a ordinului menţionat avea in vedere trecerea în rezervă a ofiţerilor şi 
subofiterilor sau desfacerea contractului de muncă al angajaţilor civili care se făceau vinovaţi, în 
cele mai multe cazuri, de abateri precum acte de imoralitate, indisciplină, betii repetate si 
comportare abuzivă. Cazurile penale erau urgent sancţionate prin trimiterea în justitie"’. 

Trecând în revistă, foarte pe scurt, aceste fapte nu putem să nu ne întrebăm care au fost 
totuşi roadele schimbărilor din politica de cadre aplicată în MAI? La prima vedere rezultatele au 
fost prodigioase având în vedere că dimensiunea întregului proces nu este deloc neglijabilă iar 
durata acestuia se întinde până către finele anilor '60. Aşadar, vreme de un deceniu şi jumătate, 
regimul de la Bucuresti a purces la o filtrare a întregului său aparat represiv, semn clar nu numai 
al unei nationalizari a acestuia, ci mai ales al unei maturizari politice a nomenclaturii, conducerea 
de partid fiind convinsă că fără cadre bine pregătite nu va reuşi să-şi asigure stabilitatea în plan 
intern. Fără îndoială că în urma unui asemenea efort substanţa umană a MAI şi a Securității 


10 AMI, fond DMRU, inv. nr. 7383, dosar nr. 22, f. 4. 
11 Idem, inv. nr. 7382, dosar nr. 1, f. 32. 

implicit a crescut sub aspect calitativ, ceea ce s-a reflectat in primul rand in plan profesional. 
Rafinarea metodelor de lucru ale aparatului represiv a fost resimtita de toti cei care au avut de-a 
face cu politia politica a regimului. 

,Marea epurare”, cum este numita de Cristian Troncota schimbarea politicii de cadre a 
conducerii PMR în legătură cu Securitatea, a avut consecințe importante. Începută sub auspiciile 
Secţiei CC al PMR de Control şi Îndrumare a M.A.I., această „epurare” a avut în vedere, în opinia 
aceluiaşi istoric al serviciilor secrete, îndeosebi, trecerea în rezervă a ofiţerilor de naţionalitate 
ruso-ucraineană, evreiască şi a celor căsătoriţi cu rusoaice. Au fost disponibilizate o bună parte 
din cadrele slab pregătite din punct de vedere profesional dar şi intelectual. Deşi intenţia 
marturisita oficial era aceea a „îmbunătăţirii componenţei nationale a întregului aparat de stat, 
susține Cristian Troncotă, conducerea PMR avea totuşi în vizor o creştere a calităţii activităţii 
depuse de Securitate!2. 

Pentru un nivel ridicat al pregătirii profesionale a ofiţerilor de securitate, dar si pentru a 
se preveni repetarea abuzurilor din anii '50, au fost date o serie de ordine interne care prevedeau 
obligativitatea absolvirii liceului de către toate cadrele şi înscrierea acestora în învăţământul 
superior, precum şi participarea la cursuri de limbi străine de circulaţie internaţională. Dar cea mai 
importantă cale de îmbunătăţire calitativă a compoziţiei cadrelor a fost recrutarea „direct din 
producţie” (practică mai veche, anterioară anului 1948) sau de pe băncile facultăţilor a 
absolvenţilor cu studii superioare, ingineri, jurişti, sociologi, economişti şi profesori, toți fiind vârfuri 
de promoţii, buni cunoscători ai domeniului lor de activitate şi vorbitori de limbi străine. Sigur, 
dosarul de cadre trebuia să fie ,curat” însă prin procedeul cunoscut — pile, relaţii şi cunoştinţe, 
existau posibilităţi de a fi evitat şi acest din urmă obstacol. 

Impactul acestei măsuri este vizibil dacă luăm în considerare că au fost angajaţi tineri cu 
specializări în diverse domenii. Mulţi dintre ei erau atraşi de noua meserie din mai multe motive: 
un salariu sensibil mai bun decât cel din viata civilă'3, posibilitatea de a călători în străinătate şi, 
pentru ingineri, chiar de a se realiza ca buni profesionişti, având un contact direct cu ultimele 
tehnologii din Vest. Cu toţii aveau însă nevoie de o pregătire „de specialitate” şi, ca urmare, s-au 


12 Cristian Troncotă, Duplicitarii. O istorie a serviciilor de informaţii şi securitate ale regimului comunist din 
România. 1965-1989, Bucureşti, Editura Elion, 2003, p. 22. 

13 Salarizarea în MAI a fost mereu mai bună decât în alte ministere sau domenii, iar după 1960, pe măsură 
ce creşterea economică a ţării a devenit semnificativă, salariile personalului din aparatul de represiune au 
crescut impresionant. Faţă de salariile cadrelor din Ministerul Forţelor Armate, salariile din MAI erau mai 
mari cu 30 până la 50%, deşi toate categoriile militarizate ale statului aveau un sistem unic de salarizare. 
Faţă de categoria angajaţilor civili salariile din MAI erau de aproape două ori mai mari, în funcţie de sectorul 
de activitate. În ce priveşte salarizarea ofiţerilor MAI, venitul lor se compunea din solda de grad, solda de 
funcţie, sporul procentual de vechime şi alte sporuri (de medalii şi de condiţii specifice de muncă). Cea mai 
consistentă era solda de funcţie care creştea semnificativ pe măsura ascensiunii pe scara ierarhică a MAI 
dar şi în funcţie de importanţa şi responsabilitatile activităţii. Vezi luliu Crăcană, Salarizarea cadrelor 
Securităţii, în Gheorghe Onişoru (coord.), Totalitarism şi rezistență, teroare şi represiune în România 
comunistă, Bucureşti, 2001, p. 73. 

luat măsuri pentru o bună instruire a acestora în concordanţă cu misiunile şi atribuţiile pe care le 
aveau unităţile de securitate din care făceau parte". 

Conducerea MAI a avut mereu în vedere, şi nu doar la nivel de lozinca, perfecţionarea şi 
specializarea propriilor cadre. Un rezultat important a fost creşterea procentului de ofiţeri care 
absolviseră o facultate de la câteva puncte procentuale (3,36% la mijlocul anului 1956) la cca 
75%15. Perfecţionarea acestora a continuat prin organizarea unui amplu învăţământ profesional la 
fiecare mare unitate, în funcţie de specificul misiunilor. O suită întreagă de convocări, aplicaţii şi 
exerciţii tactice, urmate de examene mai mult sau mai puţin serioase, cu foi de notare şi 
calificative, au intrat în viata personalului MAI. Scopul trambitat al acestora era acela al 
„introducerii în muncă a cuceririlor din domeniul ştiinţei şi tehnicii”, însuşirea de limbi străine şi 
îmbogățirea culturii generale. Spionajul şi contraspionajul românesc obtinusera tot felul de 
material didactic utilizat de serviciile occidentale în pregătirea propriului personal, iar tematicile şi 
chestionarele de verificare a nivelului de pregătire a ofiţerilor au fost ajustate ţinând cont de 
modelul occidental. A fost înfiinţat un serviciu de testare psiho-analitic dotat cu ce era necesar 
pentru diagnosticarea stării psihice, a capacităţii intelectuale (logică şi memorare) a ofiţerilor 
oferind date şi concluzii despre aptitudinile sau înclinațiile ofiţerilor. 

Toate aceste eforturi de schimbare a percepţiei asupra rolului important al sistemului de 
recrutare şi pregătire al cadrelor MAI au fost posibile după înlăturarea unor figuri din vechea 
gardă a ministerului, îndeosebi a celor din Direcţia Cadre (general Alex. Demeter şi col. lon 
Pateşan). Pentru ,curatirea” aparatului între 1958-1968 au fost trecuţi în rezervă cca 20.000 de 
oameni, pe motive politice sau datorită unor abuzuri, infracţiuni, incompetenta profesională 
precum şi în urma clasării medicale“. 

Schimbările din politica de personal s-au reflectat puternic în evoluţia unui important 
segment al Securităţii, DIE, mai ales după 1965, când sub conducerea lui Nicolae Ceauşescu, 
regimul a continuat să-şi consolideze în plan extern propria imagine, nu numai prin revenirea la 
valorile naţionale, ci şi printr-o amplă reorientare a spionajului românesc spre domeniul economic. 

Securitatea nu s-a transformat însă, în pofida acestor schimbări majore, într-un serviciu 
elitist de informaţii, după cum încearcă să acrediteze cei mai multi dintre foştii capi ai acestei 
structuri”. Ea a rămas „braţul înarmat” sau „câinele de pază” al regimului politic fiind în continuare 
tributară unor obiective şi metode diferite în multe locuri de cele ale unui serviciu de informaţii în 
înțeles clasic. Cum altfel poate fi interpretată remarca generalului Emil Macri, în contextul 
anchetei defectiunii altui general, lon Mihai Pacepa, după care „sunt portari la ambasade care au 


14 Cristian Troncotă, op. cit., p. 43. 

15 Florian Banu, Profilul angajatului Securităţii în anii '50 în Gheorghe Onişoru (coord.), Totalitarism şi 
rezistență, teroare şi represiune în România comunistă, Bucureşti, 2001, p. 83. 

16 lonel Gal, op. cit., p. 224. 

17 Un inventar al acestor asertiuni este realizat de Florian Banu, Câteva consideraţii privind istoriografia 
Securităţii, în „Caietele CNSAS”, nr. 1/2008, p. 196 şi următoarele. 

dat declaraţii şi rapoarte mai analitice si mai serioase” decât generalii care au lucrat în DIE. Si să 
reținem ca DIE era socotită drept „elita Securităţii”te. 

În aceeaşi împrejurare, generalul Vasile Moise, şeful Direcţiei Cadre, declara că în 
politica de cadre se înregistrau numeroase abateri de la hotărârile de partid şi chiar încălcări. Se 
promovau cadre în funcţii de conducere care nu îndeplineau criteriile stabilite în respectivele 
hotărâri, erau menținute în funcţii de conducere cadre necorespunzătoare, care nu aveau 
aptitudini pentru munca de securitate, dar care manifestau tendinţe de înavuţire sau care in 
familie nu respectau normele de conduită civică. În plus, mai multe cadre de la inspectoratele din 
Constanţa, Bihor, Piteşti, Arad „pactizau cu duşmanul de clasă”, în sensul că intrau în relaţii cu 
elemente ostile, cu bisnitari, cu hoţi sau trădători. Acelaşi fost şef al cadrelor din MI, constata, în 
decembrie 1978, că în acest minister era o cronică „lipsă de disciplină, lipsă de control şi cadrele 
investite cu munca de conducere nu-şi fac datoria”’®. 

Dacă la două decenii de la începerea procesului de „schimbare la fata” a MAI, un şef al 
Direcţiei Cadre putea să afirme cele de mai sus, atunci e clar că şi în acest caz, ca şi în multe 
altele, nu putem vorbi decât despre „bunele intenţii” ale regimului comunist de a reforma aparatul 
represiv, intenţii care însă au fost lipsite de finalitate. Aşa se face că, deşi personalul a fost 
schimbat, metodele şi stilul de lucru au continuat să fie aceleaşi. 

Generalul lancu Tăbăcaru, un bun avocat al Securităţii, susţine în cartea sa, că sunt unii 
(între aceştia ne încadrăm şi noi) care confundă ultima perioadă a anilor '80 (când se revine 
partial la unele metode brutale de represiune) cu cea de dinainte de 1960, în ce priveşte rolul 
prioritar al Securităţii în represiunea politică. El crede că toţi aceştia sunt „În eroare” pentru că nu 
pot sesiza diferenţele - „instituţia în discuţie nu mai avea nici o asemănare în 1989, spre exemplu, 
cu cea de dinainte de 1960720. 

În ce ne priveşte, chiar dacă suntem de acord că Securitatea din '89 nu mai era aceeaşi 
cu cea din 1950, considerăm că obiceiurile şi moravurile din „copilărie” au marcat activitatea 
aparatului represiv, de la naşterea şi până la desfiinţarea sa, în pofida unor ample eforturi, 
menţionate sumar in acest studiu, de a schimba calitativ personalul şi activitatea MAI. Si, 
probabil, nici nu putea fi altfel, atâta vreme cât acest aparat era „mădularul” unui regim arbitrar şi 
abuziv, bazat pe îngrădirea drepturilor şi libertăţilor fundamentale ale propriilor cetăţeni. 


18 Mihai Pelin, Culisele spionajului românesc. DIE (1955-1980), Editura Evenimentul românesc, Bucureşti, 
1997, p. 325. 

19 Jbidem, p. 323-324. 

20 Dumitru lancu Tabacaru, Sindromul Securităţii, Bucuresti, Editura Paco, f.a, p. 40. 

SARBATORIREA A 20 DE ANI DE LA INFIINTAREA 
SECURITATII (AUGUST 1968) 


THE CELEBRATION OF TWO DECADES SINCE THE ESTABLISHMENT OF 
SECURITATE 


The celebration of the two decades since the establishment of Securitate was 
celebrated/made with much pomp, both inside the institution, but also out of it, by 
using the written press, radio and television. Through all these means, the Political Police 
attacked, in a veiled manner, it’s compromising after the Summit of CC and PCR from 
June 1967 and April 1968, when the abuses and the illegalities committed during 
Alexandru Draghici Ministry were discussed. Besides, focusing on the Securitate merits 
and the necessity of maintaining it, “the leading role of the Party’ became obvious, a 
guarantee that the negative situations of the past would not be repeated. 


Etichete: Securitate, aniversare, evaluare activitate, eroi, adunare festiva 
Keywords: The Securitate, celebration, activity evaluations, heroes, meeting 


Dupa ce a ajuns la putere, Nicolae Ceausescu a incercat sa pozeze intr-un alt tip de 
lider şi să se distanteze de epoca Dej. Primul semnal a fost dat la Congresul al IX-lea al P.C.R., 
din iulie 1965, când noul lider enunţă principiul „muncii şi conducerii colective”, dar şi faptul că „un 
membru de partid nu poate deţine decât o singură funcţie de conducere politică, ce necesită o 
activitate permanentă, fie în organele de partid, fie în organele de stat”. La acelaşi Congres, 
Alexandru Drăghici a fost ales membru al Secretariatului C.C. al P.C.R., astfel încât a fost nevoit 
să renunțe la funcţiile de ministru al Afacerilor Interne şi de vicepreşedinte al Consiliului de 
Miniştri. Era primul succes repurtat de Ceausescu în detrimentul rivalului său, Drăghici. 

În luna noiembrie 1965, sub pretextul stabilirii adevărului în cazul morţii lui Ştefan Foriş şi 
Lucrețiu Pătrăşcanu, pe baza unei hotărâri a Secretariatului C.C. al P.C.R. s-a constituit o comisie 
de partid care să cerceteze problemele. 

Doi ani mai târziu, la Plenara din 26-27 iunie, pe baza raportului intitulat „Unele probleme 
privind activitatea M.A.I.”, Nicolae Ceauşescu declanşează atacurile asupra „abuzurilor si 
ilegalităţilor” comise în perioada ministeriatului lui Alexandru Drăghicis. Se bătea monedă pe 


1 Monica Grigore, Ceausescu şi redefinirea raporturilor dintre partid şi Securitate (1967-1968), în Arhivele 
Securităţii, Editura Nemira, Bucureşti, 2004, p. 396. 

2 Vezi Florica Dobre (coord.), Membrii C.C. al P.C.R. 1945-1989. Dicţionar, Editura Enciclopedică, 
Bucureşti, 2004, p. 231. 

3 Monica Grigore, art.cit., p. 397. 

faptul ca Securitatea se sustrasese controlului de partid si din aceasta cauza, in activitatea sa, au 
apărut o serie de nereguli. Astfel, se preciza: „În cursul anilor, s-au săvârşit unele exagerari si 
abuzuri, încălcări ale legalităţii, unii cetățeni, fără să fi comis infracţiuni au fost etichetati ca 
elemente dusmanoase, arestaţi, anchetați cu mijloace nepermise şi condamnaţi. Asemenea 
mijloace s-au folosit chiar fata de activişti şi membri de partid — unii din ei cu activitate îndelungată 
în mişcare, creându-se o situaţie anormală, de intervenţie a organelor de stat în problemele vieţii 
interne de partid. Toate acestea au alimentat tendinţe de suprapunere şi sustragere de sub 
controlul de partid — s-au reflectat negativ asupra activităţii şi prestigiului organelor de 
Securitate”. Prin urmare, Plenara hotărăşte schimbarea structurii Ministerului Afacerilor Interne, 
prin înfiinţarea în cadrul său a Departamentului Securităţii Statului, condus de un Consiliu, care-şi 
desfăşura activitatea pe baza principiului muncii şi conducerii colective5. De asemenea, la 16 
martie 1968 Comitetul Executiv al C.C. al P.C.R. emite Hotărârea nr. 119, cu privire la întărirea 
controlului de partid asupra activităţii organelor de Securitate şi Militie®. 

Toate acestea, pe lângă faptul că urmăreau intensificarea controlului de partid asupra 
Securităţii şi înlăturarea lui Alexandru Drăghici, au adus prejudicii destul de grave imaginii 
instituției poliţiei politice. 

Securitatea a încercat să reacționeze la acuzele aduse, iar momentul cel mai potrivit era 
aniversarea împlinirii a două decenii de existenţă, prilej pentru efectuarea unui bilanţ al activităţii 
sale, cu accent, desigur, pe realizările în consolidarea orânduirii comuniste, dar care trebuia să 
demonstreze şi utilitatea instituţiei în continuare”. Astfel, în şedinţa C.S.S. din 29 ianuarie 1968, 
preşedintele lon Stănescu propunea organizarea acestei sărbătoriri şi întocmirea unui plan de 
măsuri general, care urma să fie supus aprobării partidului. 

Peste o lună de zile, planul de măsuri elaborat de comisia specială instituită pentru 
aceasta a fost discutat într-o nouă şedinţă. Luările de cuvânt accentuau asupra necesității 
reliefării „rolului partidului în desfăşurarea activităţii de securitate”?, contribuţia adusă de 


4 Ibidem, p. 398. 

5 La 3 aprilie 1968 s-a produs o nouă organizare a Securităţii, prin înfiinţarea Consiliului Securităţii Statului, 
ca organ central al administraţiei de stat, „având sarcina înfăptuirii politicii partidului şi statului în domeniul 
apărării securităţii statului”; pentru reorganizările instituţiei vezi Florica Dobre (coord.), Elis Neagoe-Pleşa, 
Liviu Pleşa, Securitatea. Structuri — cadre. Obiective şi metode, vol. II (1967-1989), Editura Enciclopedică, 
Bucureşti, 2006, p. 16-18, 74-79. 

6 Vezi Monica Grigore, art.cit., p. 414-420 şi „Partiturile” Securităţii. Directive, ordine, instrucţiuni (1947- 
1987), documente editate de Cristina Anisescu, Silviu B. Moldovan şi Mirela Matiu, studii şi note de Cristina 
Anisescu şi Silviu B. Moldovan, glosar de termeni de Cristina Anisescu, Editura Nemira, Bucureşti, 2007, p. 
538-544. 

7 Silviu B. Moldovan, Securitatea la ora bilanţului: toamna anului 1968, în „Studii şi materiale de istorie 
contemporană”, vol. |, 2002, p. 240. 

8 A.C.N.S.A.S, fond Documentar, dosar nr. 88, vol. 1, f. 77. 

9 Ibidem, f. 222. 

Securitate „a făurirea şi consolidarea sistemului nostru socialist, (...) sub îndrumarea şi 
conducerea partidului şi cu sprijinul maselor’”®. 

Planul supus aprobării partidului era structurat în opt puncte. La primul punct se 
prevedea că „Organele securităţii statului vor fi mobilizate să îndeplinească în cele mai bune 
condițiuni sarcinile rezultate din hotărârile Plenarei Comitetului Central al Partidului Comunist 
Român din iunie 1967, din Hotărârea Comitetului Executiv al Comitetului Central al Partidului 
Comunist Român cu privire la întărirea controlului de partid asupra activităţii organelor de 
securitate, precum şi din Decretul Consiliului de Stat al Republicii Socialiste România cu privire la 
înființarea, organizarea şi funcţionarea Consiliului Securităţii Statului. Întregul efectiv va fi 
mobilizat în scopul perfecţionării muncii de securitate pentru a preveni, descoperi şi lichida 
uneltirile şi acţiunile duşmănoase îndreptate împotriva orânduirii noastre sociale şi de stat, pentru 
a obţine rezultate mai bune în pregătirea ideologică, profesională şi de luptă, în gospodărirea şi 
administrarea bunurilor din dotare”. 

Se schiţa, apoi, planul propriu-zis al manifestărilor, care trebuiau să înceapă de la 
jumătatea lunii iulie 1968. Astfel, erau prevăzute o serie de „expuneri, spectacole şi alte 
manifestări cultural-educative”, care urmau să se desfăşoare la Casa de Cultură a C.S.S., în 
unităţile centrale şi la inspectoratele de securitate judeţene, cu scopul de a „oglindi contribuţia 
adusă de organele Securităţii statului, sub conducerea partidului şi cu sprijinul maselor de oameni 
ai muncii, la făurirea şi consolidarea regimului nostru socialist''2. Acestea erau susţinute de „ofiţeri 
cu funcţii de conducere şi cu vechime mai mare în aparatul de securitate’’’. Prin urmare, 
conducerea Securităţii considera că anumite abuzuri şi ilegalităţi au fost comise, de-a lungul 
existenţei sale, doar de anumite persoane din aparatul de securitate, care fuseseră deja excluse 
din sistem, dar în majoritatea lor angajaţii îşi făcuseră datoria, experienţa lor putând fi utilă în 
continuare. 

În presa centrală, locală şi cea militară urmau să se publice, pe tot parcursul lunii august 
1968, articole cu privire la „conducerea de către partid a organelor de securitate şi la contribuţia 
dusă de acestea la crearea şi consolidarea statului nostru socialist'1, iar „Buletinul intern pentru 
aparatul de securitate” apărea în număr festiv, dedicat în exclusivitate sărbătoririi Securităţii. 

Se prevedea ca radioul şi televiziunea să prezinte emisiuni dedicate acestei sărbătoriri“, 
Direcţia difuzării filmelor să programeze în reţeaua cinematografică din ţară filme „cu subiecte din 
activitatea organelor de securitate”16, iar în ziua de 30 august, Ansamblul de cântece şi dansuri 
„Ciocârlia” să prezinte la televiziune un spectacol dedicat evenimentuluit?. 


10 Jbidem, f. 223. 

11 A.M.R., fond Microfilme, rola AS1-272, cadrele 47-48. 
12 Jbidem, cadrul 48. 

13 Ibidem. 

14 Ibidem. 

15 Ibidem. 

16 Jbidem. 

17 Ibidem, cadrul 49. 

Observam, asadar, faptul ca Securitatea urmarea nu numai reliefarea partilor pozitive ale 
activităţii sale in fata partidului sau a propriilor cadre, ci şi a opiniei publice din România. Se 
dorea, astfel, o reevaluare a activităţii sale, a contribuţiei aduse la „consolidarea noii orânduiri” şi 
un semnal că instituţia era încă utilă partidului şi societăţii în ansamblu. 

Concursuri de creaţii literare, de trageri şi sportive se organizau în cadrul întregului 
aparat de securitate’®. La concursul de creaţii literare, pe lângă cadrele active, puteau participa si 
cadrele în rezervă, precum şi membrii lor de familie, iar câştigătorii urmau să fie premiaţi. 

Pentru după-amiaza zilei de 29 august era programată o adunare festivă, cu sprijinul 
Comitetului de Partid al Municipiului Bucureşti. La aceasta urma să fie invitat „un tovarăş din 
conducerea partidului"1?. După discutarea acestor propuneri în cadrul C.C. al P.C.R. şi la invitaţia 
preşedintelui C.S.S., Nicolae Ceauşescu însuşi hotărăşte să participe, astfel încât adunarea 
festivă se va tine la Sala Palatului, cu o mobilizare de forte sporită2. În acest mod, deplin 
conştient de necesitatea menţinerii poliţiei politice cu acelaşi rol, de a lupta împotriva adversarilor 
regimului, secretarul general al partidului dorea să transmită mesajul că „iertase” Securitatea 
pentru greşelile din trecut. 

Adunări festive urmau a se desfăşura şi în unităţile judeţene de securitate, iar invitaţii 
erau „reprezentanţi ai organizaţiilor socialiste, muncitori, intelectuali, studenţi si alti oameni ai 
muncii”21. Adunările erau deschise de cuvântările primilor-secretari ai Comitetelor Judeţene de 
Partid, iar şefii inspectoratelor vorbeau despre „lupta dusă de organele Securităţii statului, sub 
conducerea şi îndrumarea partidului, pentru apărarea orânduirii sociale şi de stat a Republicii 
Socialiste Romania’. Această sintagmă, „lupta securităţii, sub conducerea şi îndrumarea 
partidului, pentru apărarea orânduirii sociale si de stat a R.S.R.” revine peste tot în documentele 
Securităţii, ca un laitmotiv al evenimentului. 

În ziua în care se împlineau cei 20 de ani, C.S.S. organiza „o masă tovărăşească”, la 
care erau invitaţi „conducătorii instituţiilor centrale de stat şi obşteşti, precum şi cadre ale 
aparatului de securitate central şi teritorial”25. 

Se preconiza decorarea a 700-800 de cadre devotate ale Securităţii, cu ordinul sau 
medalia „Pentru servicii deosebite aduse în apărarea ordinii sociale si de stat’, Pentru aceasta, 
ordinele respective au fost modificate, pentru că „nu exprimau în mod corespunzător, ca formă şi 
prezentare, semnificaţia înaltă a acestor distinctii”25. 


18 Jbidem. 

19 Ibidem. 

20 A.C.N.S.A.S., fond Documentar, dosar nr. 88, vol. 5, f. 238. 
21 A.M.R., fond Microfilme, rola AS1-272, cadrul 49. 

22 Ibidem. 

23 Ibidem. 

24 Ibidem, cadrele 49-50. 

25 Ibidem, cadrul 50. 

Ordinul de zi al presedintelui C.S.S. va fi publicat in ,Buletinul intern pentru aparatul de 
securitate” si in ziarul „În slujba patriei’2s, 

În perioada 22-25 aprilie 1968 s-a desfăşurat o nouă Plenară a C.C. al P.C.R., în cadrul 
căreia s-a analizat raportul comisiei desemnată să clarifice situaţia unor foşti membri marcanţi ai 
partidului. Concluziile comisiei erau foarte clare: principalul vinovat de abuzurile şi ilegalitatile 
comise de Securitate era Gheorghe Gheorghiu-Dej, iar Alexandru Drăghici fusese un instrument 
al său. Cei care au luat cuvântul au adus „noi dovezi” pentru susţinerea vinovatiei lui Drăghici, iar 
în final s-a elaborat un document prin care erau reabilitati Stefan Foriş, Lucrețiu Patrascanu, Aurel 
Vijoli, Mihai Levente, Dumitru Petrescu, Miron Constantinescu, Constantin Doncea, lon Craiu, 
Vasile Modoran si lon Demeter?’. La randul sau, lon Stanescu, afirma ca s-au luat masuri in ceea 
ce priveşte cadrele Securităţii dovedite a fi comis ilegalităţi. De asemenea, Alexandru Drăghici a 
fost exclus din C.C. al P.C.R., dar nu şi din partid, pierzându-şi, totodată, toate funcţiile pe care le 
deţinea în acel moment. Prin aceasta, Nicolae Ceauşescu a reuşit să înlăture un adversar de 
temut. 

După Plenară, în „Buletinul intern pentru aparatul Securităţii Statului”, sub semnătura 
preşedintelui C.S.S., lon Stănescu, a apărut articolul intitulat „În spiritul adevărului şi dreptăţii”. În 
cuprinsul acestuia se critica activitatea lui Alexandru Drăghici la conducerea Securităţii şi se 
motiva producerea abuzurilor şi ilegalităţilor: ,ilegalitatile şi actele arbitrare de neconceput, ce au 
fost comise împotriva unor activişti de partid şi de stat şi a altor oameni cinstiţi, au fost posibile 
datorită sustragerii sistematice a unor persoane din fosta conducere a M.A.I. de sub controlul 
partidului, care au pus ambițiile şi pornirile lor meschine mai presus decât slujirea cu credinţă a 
intereselor poporului'2. Si aici se făcea o distincţie foarte clară între activitatea lui Alexandru 
Drăghici şi a câtorva persoane din anturajul său şi cea a marii majorităţi a angajaţilor Securităţii, 
care îşi îndepliniseră obligaţiile de serviciu în mod corespunzător. Redăm un pasaj din articolul 
amintit: „Majoritatea covarsitoare a ofiţerilor, devotați trup şi suflet partidului, poporului român, au 
acţionat pentru apărarea securităţii patriei, în condiţiile legii, unii dintre ei reprimând duşmanul cu 
preţul propriei lor vieţi. Cinstind memoria lor, respectând rezultatele valoroase obţinute de-a 
lungul anilor de majoritatea cadrelor, nu putem decât să condamnăm poziţia calomniatoare şi 
jignitoare pe care a avut-o Alexandru Drăghici în Plenara C.C. al P.C.R., care, aşa după cum se 
ştie, a încercat să ponegrească şi să insulte aparatul de securitate, folosind termeni lipsiţi de 
decenta, la adresa acestuia”2. Bineînţeles că articolul continua cu angajamente din partea şefului 
Securităţii: respectarea şi aplicarea legii, asumarea „rolului conducător” al partidului asupra 
Securităţii, a principiului muncii şi conducerii colective. 

În lunile care au urmat, preşedintele C.S.S. a emis o serie de ordine către toate direcţiile 
centrale şi inspectoratele judeţene, pentru cercetarea în arhivele proprii a exemplelor cele mai 


26 Ibidem. 

27 Monica Grigore, art.cit., p. 403. 

28 CSS. „Buletin inter pentru aparatul Securităţii Statului”, nr. 2, 1968, p. 4 în A.C.N.S.A.S., fond 
Documentar, dosar nr. 1893, vol. 3. 

29 Ibidem, p. 6-7. 

importante pentru modul in care Securitatea şi-a făcut datoria de-a lungul existenţei sale. În acest 
sens, un rol primordial s-a acordat identificării celor care au decedat în timpul misiunilor sau în 
legătură cu acestea. Se accentua asupra faptului că „nu a existat suficientă preocupare pentru 
cunoaşterea şi aprofundarea faptelor şi aspectelor pozitive deosebite din activitatea 
desfăşurată de cadrele din subordine în decursul anilor (subl. n.), neexistând o evidenţă clara 
nici a celor care şi-au pierdut viata în timpul executării diferitelor misiuni’*°. Materialele astfel 
obținute constituiau baza documentară necesară declarării drept eroi ai Securităţii a unor angajaţi, 
precum şi pentru popularizarea figurilor celor care „s-au distins în mod deosebit în lupta cu 
duşmanul, pentru apărarea cuceririlor revoluţionare ale poporului'3t. Alături de arhive, la 
elaborarea acestor studii de caz erau folosite mărturiile colegilor de serviciu şi ale rudelor, iar 
materialele obţinute trebuiau înaintate Direcţiei Personal a C.S.S. până la 30 iunie 1968, însoţite 
de fotografiile celor în cauză. 

Un alt ordin, din 23 august, către inspectoratele judeţene de securitate, prevedea ca 
alături de angajaţii Securităţii, să fie prezentate „persoanele care au căzut sau au fost rănite în 
lupta cu duşmanii patriei” din rândul angajaţilor miliției, colaboratorilor şi altor persoane „din rândul 
maselor muncitoare”, „membri şi activişti de partid, de stat şi obşteşti asasinați de elementele 
contrarevolutionare”?2. 

Un bilanţ facut de Securitate in urma ordinelor primite, intitulat „Notă-raport privind 
ofiţerii, subofiterii, gradatii şi soldaţii din unităţile aparatului de securitate care şi-au pierdut viata în 
lupta cu duşmanul, precum şi cei care s-au distins prin fapte de eroism şi spirit de sacrificiu în 
îndeplinirea misiunilor ce le-au fost încredințate”, a fost redactat la 6 august 19683. Cifrele erau 
foarte exacte: „4 ofiţeri, 6 subofiteri şi 5 militari în termen şi-au pierdut viata în lupta dusă de 
organele Securităţii statului pentru depistarea şi lichidarea unor bande contrarevolutionare, 
dovedind un înalt patriotism si spirit de sacrificiu”, „21 ofiţeri si un subofițer s-au remarcat în 
diferite acţiuni şi misiuni prin fapte de eroism”, „80 ofiţeri si 5 subofiteri au participat direct la 
depistarea şi lichidarea unor bande, organizaţii şi grupuri contrarevolutionare, manifestând 
devotament, curaj şi hotarare”**. Şi aici era accentuat rolul partidului, prin sacrificiul suprem al 
unor membri ai săi: „Majoritatea covarsitoare a ofiţerilor şi subofiterilor care s-au distins în aceste 
acţiuni erau membri de partid proveniţi din rândul muncitorilor, care deşi nu aveau suficientă 
experienţă în munca de securitate, totuşi, datorită înaltului lor nivel de conştiinţă politică şi de 
clasă, a spiritului patriotic, a dârzeniei, hotărârii şi pasiunii manifestate, au reuşit să acţioneze cu 
succes, făcând inofensive o serie de elemente contrarevolutionare deosebit de periculoase”ss. 


30 Florica Dobre (coord.) şi colab. (editori), „Bande, bandiți şi eroi”. Grupurile de rezistență şi Securitatea 
(1948-1968). Documente, Editura Enciclopedică, Bucureşti, 2003, p. 500. 

31 Ibidem, p. 317. 

32 Ibidem, p. 318. 

33 Ibidem, p. 484-500. 

34 Ibidem, p. 484. 

35 Ibidem. 

Prin urmare, prin Ordinul preşedintelui C.S.S. nr. 55 din 25 august, au fost declaraţi eroi 
următorii: „colonel de securitate Maier Lazăr, maior de securitate post-mortem Vieru Constantin, 
locotenent major de securitate post-mortem Vamanu Ştefan, locotenent de securitate Sipos Iosif, 
locotenent de securitate Jora loan, sublocotenent de securitate post-mortem Apăvăloaie 
Constantin, plutonier major de securitate Băiş Ghervase, plutonier major de securitate Bogdan 
lacob, plutonier major de securitate Năstase Pavel, plutonier de securitate Diugan Lazăr şi 
plutonier Albuşoiu Nicolae”#%. Numele acestora urmau să fie trecute în „Cartea de Onoare” a 
C.S.S. şi în cărţile de onoare ale unităţilor din care aceştia făcuseră parte, iar în timpul 
manifestărilor aniversării Securităţii se vor depune coroane de flori la mormintele lor şi se vor ţine 
momente de reculegere“. 

Articolele semnate de membrii Consiliului Securităţii Statului, care urmau să fie publicate 
în presa centrală şi militară, au fost pregătite în amănunt de „colective de redactare” formate din 
ofiţeri ai Direcţiei Învăţământ a C.S.S. Expunerea lui lon Stănescu la adunarea festivă, intitulată 
„Organele Securităţii statului — create şi conduse de partid — la împlinirea a două decenii de 
activitate” a fost elaborată de o echipă formată din: col. lulian Vlad, mr. Işutin Petrică şi mr. 
Burghel Constantin38. Materialul debuta, fireşte, cu salutul adresat conducerii de partid prezentă 
la adunarea festivă, continua cu scopul înfiinţării Securităţii în anul 1948 şi accentua asupra 
„contribuţiei aduse de organele securităţii statului în cei 20 de ani de existenţă la apărarea 
cuceririlor revoluţionare, la asigurarea muncii paşnice de construcţie socialistă a poporului 
român'5. Unele greşeli şi „încălcări ale legalităţii socialiste” au fost posibile numai datorită 
încercărilor unor persoane din fosta conducere de „a scoate organele securităţii statului de sub 
îndrumarea şi controlul partidului”, dar partidul a reacţionat prompt, astfel că, datorită hotărârilor 
Plenarelor C.C. al P.C.R. din iunie 1967 şi aprilie 1968, „acestea nu se vor mai repeta 
niciodată”. 

Necesitatea continuării activităţii instituţiei pe care o conducea era subliniată de 
prezentarea condiţiilor interne şi externe ale României din acel moment când „serviciile de spionaj 
şi cercurile reacționare din străinătate menţin pericolul unor acţiuni îndreptate împotriva ţării 
noastre”. 

Urmau angajamentele! Cu toate că reorganizarea Securităţii avusese loc de numai un an 
de zile, „C.S.S. a întreprins o serie de acţiuni menite să înlăture tot ce era perimat, infirmat de 
viaţă, din practica muncii, să promoveze noul în concepţie şi activitate. O deosebită importanţă s- 
a acordat educării aparatului în spiritul respectului nemărginit fata de hotărârile partidului şi legile 
țării"+1. Prin urmare: „Avem forţele şi mijloacele necesare pentru ducerea cu succes la îndeplinire 
a sarcinilor încredințate. Avem un aparat bine pregătit, cu o înaltă conştiinţă, devotat intereselor 


36 [pidem, p. 320. 

37 Ibidem. 

38 A.C.N.S.A.S., fond Documentar, dosar nr. 11.712, f. 65. 
39 Ibidem. 

40 Ibidem, f. 66. 

41 Ibidem. 

poporului”, iar „garanţia cea mai sigură, suportul încrederii noastre in îndeplinirea cu succes a 
sarcinilor încredințate constă în conducerea permanentă şi nemijlocită de către partid a activităţii 
ce o desfăşurăm, în sprijinul larg, multilateral şi eficient pe care ni-l dau oamenii muncii, întregul 
popor”*2. 

Cuvantul presedintelui C.S.S. care urma sa fie prezentat la televiziune in seara zilei de 
30 august (realizat de It. col. Marcu lon si de cpt. Hladchi Petre), a fost structurat pe aceleasi 
coordonate, dar se trecea cu multă uşurinţă peste prezentarea ,greselilor din trecut”. 
Telespectatorii erau asiguraţi că „în prezent, întreaga activitate a organelor de securitate este 
îndreptată în exclusivitate împotriva elementelor care se dedau la acţiuni ostile construcţiei 
socialiste, care atentează la cuceririle revoluţionare ale poporului, care se pun în slujba serviciilor 
de spionaj şi a cercurilor reacționare din străinătate, devenind prin aceasta trădători de patrie”. 

Structura materialelor apărute în presă sub semnăturile membrilor C.S.S. este, în mare, 
aceeaşi: prezentarea realizărilor comunismului, apoi ale Securităţii (cu accent pe lichidarea 
bandelor din munţi), nominalizarea celor declaraţi eroi, o trecere în revistă a abuzurilor săvârşite 
de Alexandru Drăghici, dar şi a reacției prompte a partidului prin întărirea controlului său asupra 
activităţii Securităţii şi se încheiau cu angajamentul de a respecta legalitatea socialistă, de „a 
apăra cu devotament şi abnegatie interesele patriei, cauza partidului, cuceririle revoluţionare ale 
oamenilor muncii”. Asemenea articole au apărut în zilele de 29 şi 30 august în mai multe ziare şi 
reviste: ,Scanteia” — lon Stănescu, De strajă cuceririlor revoluţionare, socialiste, ale poporului, 
„România liberă” — gen.-lt. Grigore Răduică, La datorie, în slujba poporului, „Scânteia tineretului” 
— gen.-mr. Constantin Stoica, De veghe la cuceririle revoluționare ale poporului, „Pentru Patrie” — 
gen.-It. Nicolae Doicaru, Douăzeci de ani de activitate a organelor de securitate. Si alti ofiţeri 
superiori din C.S.S. au publicat articole în ziare şi reviste: gen-mr. Nicolae Stan în „Neuer Weg’, 
gen.-mr. Pius Kovacs în ,Elôre”, gen.-mr. Emanoil Rusu în „Informaţia Bucureştiului” şi gen.-mr. 
Paul Marinescu în „Gazeta trupelor de securitate”. 

În câteva ziare au fost publicate şi „micro-romanele cu tematică de securitate” elaborate 
de Nicolae Tăutu: „Insula liniştită”, în „Apărarea Patriei” şi „Cronica sătmăreană” şi „Acţiunea 
Solweig (Prima misiune)”, în „Dobrogea nouă” din Constanta şi „Înainte” din Brăila%. 

În majoritatea articolelor, ofiţerii de securitate preluau aprecierile făcute de Nicolae 
Ceauşescu într-o consfatuire cu activul de bază al M.A.I.: „în ansamblu, ele (organele de 
securitate — n.n.) au corespuns misiunii pentru care au fost create, şi-au îndeplinit cu cinste şi 
devotament însărcinările încredințate de partid şi guvern, aducând o contribuţie însemnată la 
înfăptuirea politicii generale a partidului şi statului’®. Există o excepţie: în articolul apărut în ziarul 
„România liberă”, sub semnătura lui Grigore Răduică, citatul este scurtat — este omisă sintagma 
„în ansamblu...”! 


42 Ibidem, f. 67. 
43 Ibidem, f. 71. 
44 Idem, dosar nr. 88, vol. 5, f. 32. 
45 Ibidem, f. 31. 
46 Ibidem, f. 68. 

Numărul 3 al revistei editate de C.S.S., intitulată „Buletin intern pentru aparatul Securităţii 
Statului”, a fost dedicat în exclusivitate aniversării Securităţii. 

Ordinul preşedintelui Consiliului Securităţii Statului, publicat în primele pagini, relua 
angajamentul deja consacrat: „Consiliul Securităţii Statului — trăgând concluziile ce se desprind 
din analiza efectuată de Plenarele C.C. al P.C.R. din iunie 1967 şi aprilie 1968 — este hotărât să 
întreprindă toate măsurile ce se impun pentru lichidarea lipsurilor şi greselilor trecutului, abuzurilor 
şi ilegalităţilor comise şi pentru realizarea indicatiilor partidului cu privire la perfecţionarea 
continuă a muncii de securitate, ridicarea pe o treaptă tot mai înaltă a pregătirii profesionale, de 
luptă şi politice a tuturor cadrelor sale, promovarea respectului fata de lege, adevăr şi dreptate, 
întărirea ordinii şi disciplinei militare pentru a-şi îndeplini cu cinste atribuţiile ce le revin pe linia 
apărării cuceririlor revoluţionare ale poporului”*’. 

La rubrica Saluturi la aniversarea noastră erau publicate scurte mesaje de felicitare din 
partea ministrului Afacerilor Interne, Cornel Onescu, ministrului Forţelor Armate ale R.S.R., gen.- 
col. lon Ioniţă, procurorului general, Augustin Alexa, şi ministrului Justiţiei, Adrian Dimitriu. 

Un articol amplu, intitulat, semnificativ, Două decenii de muncă şi luptă în slujba 
partidului şi a statului, realizat de redacţia revistei, urmăreşte aceleaşi puncte ca şi articolele 
publicate în presă de membrii C.S.S. Se afirma că în urma analizelor făcute, „conducerea de 
partid a relevat că munca aparatului de securitate nu poate fi identificată (subl. n.) în nici un 
chip cu samavolniciile şi fărădelegile săvârşite de Drăghici Alexandru si de alte elemente din 
vechea conducere a Ministerului Afacerilor Interne, cărora le era străin spiritul de partid”#. 

În cinstea aniversării Securităţii erau publicate şi o serie de poezii: Ofiţerul de securitate, 
de col. Nicolae Tăutu, Eroul anonim, de Al. Andritoiu, Laudă fratelui devotat, de Eugen Frunză, 
Toast, de Dragoş Vicol, Prezent oriunde ti se cere, de lon Socol, Itinerar, de lon Dinu. 

La rubrica Pururi vii în gândurile şi inimile noastre erau amplu prezentate acţiunile 
Securităţii în urma cărora decedaseră unii angajaţi ai acesteia, declaraţi eroi: mr. Vieru 
Constantin, It.maj. Vamanu Stefan, It. Şipoş losif, It. Jora lonel, sublt. Apăvăloaie Constantin, 
srg.maj. Belate Alexandru. 

Tot cu prilejul aniversării a 20 de ani de la crearea Securităţii, s-au publicat o serie de 
volume „cu tematică de securitate”, editate cu dedicaţii şi banderolă omagială: „Omul cu două 
umbre” de Stelian Sârbu, „Insula liniştită” de col. Nicolae Tăutu, „Alertă în noapte” (culegere de 
povestiri), prezentate în revistă la rubrica Vă recomandăm să citiţi”. 

Cu multă grijă a fost pregătită şi expoziţia „Aspecte din activitatea Securităţii statului”, ce 
urma să fie vernisată în clădirea Casei de Cultură a C.S.S., iar prezentarea se făcea dupa un 
„ghid” elaborat de Direcţia Personal a C.S.S. 

Cea mai importantă parte a „ghidului” o constituia „Panoul eroi”, care cuprindea o parte 


na 


din cei „căzuţi la datorie” în perioada 1948-1958 „în lupta pentru depistarea şi lichidarea grupărilor 


47 CSS. „Buletin intern pentru aparatul Securităţii Statului”, nr. 3/1968, p. 2 în A.C.N.S.A.S., fond 
Documentar, dosar nr. 1893, vol. 1. 

4% Ibidem, p. 10. 

49 Ibidem, p. 101-104. 

teroriste care actionau în diferite zone ale ţării, savarsind asasinate, jafuri şi acte de teroare 
împotriva unor activişti de partid si de stat si a altor cetățeni atasati regimului nostru'%, cu 
fotografii pentru fiecare în parte. Expunerea începea cu o statistică a celor care au avut de suferit 
în urma confruntărilor: 98 morţi (12 ofiţeri si subofiteri de securitate, 37 ofiţeri şi subofiteri de 
miliţie, 13 gradati şi soldaţi din trupele de securitate, 36 muncitori, ţărani, intelectuali membri 
P.C.R., U.T.C. şi fără de partid, „cei mai multi dintre aceştia fiind asasinați în mod miselesc de 
către teroristi în ura lor Împotriva regimului democrat-popular”) şi 54 răniţi (28 ofiţeri şi subofiteri 
de securitate, 14 ofiţeri şi subofiteri de miliţie, 8 gradati şi soldaţi din trupele de securitate şi 4 
colaboratori ai organelor de securitate)5!. În anexe, existau texte de prezentare pentru 14 foşti 
angajaţi ai Securităţii, patru ai miliției şi cinci cetăţeni, care într-o formă sau alta se implicaseră în 
acţiunile de anihilare a unor grupări paramilitare®2. 

Urma panoul numerotat |, structurat astfel: „din istoricul formării aparatului de 
securitate”®?, „date referitoare la compoziţia aparatului de securitate”, „date referitoare la situaţia 
studiilor aparatului de securitate"™, „preocuparea pentru pregătirea cadrelor” ©. 

Panoul II cuprindea date despre „Direcţiile de pregătire a cadrelor”, şi anume: pregătirea 
politică şi ideologică, pregătirea de securitate, pregătirea juridică, pregătirea militară, învăţarea de 
limbi străine, pregătirea tehnică şi pregătirea fizica®. 

Panoul Ill - momente din activitatea elevilor şi ofiterilor-elevi ai Şcolii Militare de ofiţeri de 
securitate din Bucureşti: absolvirea promoţiei 1968 şi acordarea gradului de ofiţer absolvenţilor, 
„în prezenţa conducătorilor partidului şi statului”*?. 


50 A.C.N.S.A.S., fond Documentar, dosar nr. 11.712, f. 160. 

51 Ibidem, f. 160-161. 

s2 [pidem, f. 164-184. 

5 „Formarea şi întărirea securităţii statului este indisolubil legată de grija permanentă pe care P.C.R. a 
manifestat-o şi o manifestă pentru a asigura acest important sector de activitate cu cadre capabile să 
îndeplinească sarcinile de mare răspundere ce le-au fost încredințate de partid şi guvem” (/bidem, f. 185). 
54 „Dacă în anul 1960, 30% din ofiţerii aparatului de securitate aveau studii liceale încheiate, în 1968 peste 
97% au absolvit liceul. Tot în anul 1960 doar 33% aveau pregătire de securitate prin şcoli, iar în prezent el 
reprezintă 80% din totalul ofiţerilor de securitate. În privinţa studiilor superioare, în 1960 doar 8% au 
absolvit instituţii de învățământ superior. În prezent, 37% au absolvit sau urmează studii superioare” 
(Ibidem, f. 185). 

55 „1. Instituţiile militare de învățământ ale C.S.S.; 2. Academia de Ştiinţe Social-Politice „Ştefan Gheorghiu” 
de pe lângă C.C. al P.C.R.; 3. Instituţiile militare de învățământ ale M.F.A.; 4. Instituţiile de învăţământ 
superior şi mediu ale Ministerului Învăţământului; 5. Învăţământul de securitate din unităţile operative” 
(Ibidem, f. 185-186). Prin Ordinul nr. 35/1968 al preşedintelui C.S.S. s-a reorganizat învăţământul de 
securitate prin şcolile de ofițeri, cu următoarele profile: informaţii interne, informaţii externe, contraspionaj, 
contrasabotaj, filaj şi investigaţii, contrainformaţii militare, contrainformaţii radio şi transmisiuni cifrate, 
pregătirea aparatului tehnic-operativ. Învăţământul organizat în unităţi, care cuprinde pe toţi ofiţerii, maistrii 
militari şi subofiterii (Ibidem, f. 186). 

56 [pidem, f. 187-188. 

57 Ibidem, f. 188. 

Documentaţia cuprinde si o serie de situaţii statistice interesante. Astfel, în ceea ce 
priveşte vechimea ofițerilor în Securitate, aceasta era următoarea: 19,11% până la 5 ani, 18,25% 
- 5-10 ani, 28,64% - 10-15 ani, 34% peste 15 anis. Concluziile sunt evidente: mai mult de 
jumătate din ofiţerii de securitate erau în sistem de peste 10 ani, iar peste o treime aveau o 
vechime de peste 15 ani, aşadar schimbarea personalului care îndeplinise ordinele lui Alexandru 
Drăghici, considerate, acum, abuzive şi ilegale, era doar o necesitate înscrisă pe hârtie. 

În ceea ce priveşte „compoziţia de partid” (numărul membrilor de partid), situaţia se 
prezenta astfel: 84,79% ofiţeri, 61,57% subofiteri, 28,15% angajaţi civilis?. 

Expoziţia se încheia cu panoul intitulat „Din activitatea trupelor de securitate”, care 
cuprindea aspecte din activitatea de pregătire de luptă, politică şi de specialitate: depunerea 
jurământului militar, munca comandanților, a statelor majore şi a subunitätilor, câmpul de 
instrucţie, pregătirea militarilor din subunitățile de paraşutişti, perfecţionarea la instructia focului, 
activităţi politico-culturale, defilarea trupelor de securitate în cadrul paradei militare de la 23 
august®, 

Cu acordul conducerilor Ministerului Fortelor Armate ale R.S.R. si Ministerului Afacerilor 
Interne, membri ai Consiliului Securitatii Statului au sustinut expuneri consacrate aniversarii 
Securităţii şi in unele unităţi care aparțineau de acesteaf. 

În prima decadă a lunii august au avut loc trei întâlniri între ofiţeri de securitate şi membri 
ai familiilor cadrelor (în total circa 1.200 persoane), urmate de vizionarea filmelor cu tematică de 
securitate „Fantomele se grăbesc” şi „Pisica de mare'62. Aceste filme, alături de „Douăzeci de ani 
în misiune” şi „La datorie”, au rulat apoi şi în reţeaua cinematografică din Bucuresti si din tara®. 

Pentru pregătirea materialelor care urmau să fie difuzate în presă de autori din afara 
Securităţii, la 6 august a avut loc, la sediul C.S.S., o întâlnire cu 26 scriitori şi ziarişti care au 
audiat o expunere a lui Nicolae Doicaru. Discuţiile din partea a doua a întâlnirii „au dat 
posibilitatea participanţilor să cunoască mai amănunţit principalele momente ale activității 
aparatului securităţii statului. Celor prezenţi li s-au arătat şi explicat unele caracteristici ale 
aparaturii tehnice capturate de securitatea statului de la diferiţi spioni sau diversionişti'6. 
Mediatizarea demersului Securităţii nu s-a lăsat aşteptată. Astfel, în zilele următoare au apărut 
scurte relatări în ziarele: „Scânteia Tineretului”, „România Liberă”, „Munca”, „Informaţia 
Bucureştiului”, ,Elôre”, „Apărarea Patriei” şi „În Slujba Patriei”, iar la radio-gazeta de seară din 6 
august a fost prezentat un scurt comentariu®. 


58 Ibidem, f. 189. 

59 Ibidem, f. 191. 

60 [bidem. 

61 Idem, dosar nr. 88, vol. 5, f. 31. 
62 Jbidem. 

63 Jbidem, f. 107-108, 33. 

64 Ibidem, f. 106. 

65 Jbidem, f. 107. 

Difuzarea in rândul opiniei publice a realizärilor Securitatii s-a realizat, alaturi de 
articolele din ziare, si cu sprijinul generos al radioului si televiziunii publice. Prin urmare, in mai 
multe zile consecutive radioul a transmis serialul „Limuzinele morţii”, de Horia Zinca, reportaje „pe 
teme ale muncii de securitate”, iar emisiunea „În slujba patriei” din ziua de 30 august a fost 
dedicată în întregime evenimentului. La 28 august a fost transmis mesajul prim-vicepreşedintelui 
C.S.S., gen.-mr. Răduică Grigore, cu ocazia aniversării Securităţii“. Ştiri şi reportaje dedicate 
evenimentului au transmis şi studiourile de radio Craiova, laşi, Timişoara, Cluj şi Târgu Mures®. 

Mai multe ediţii ale emisiunii de televiziune „Reflector” au avut subiecte din activitatea 
Securităţii - de exemplu: manipularea şi păstrarea documentelor secrete sau procesul lui Gheta 
Matei®. În plus, în seara zilei de 30 august a fost transmis mesajul preşedintelui C.S.S., lon 
Stănescu, urmat de programul artistic prezentat de ansamblul „Ciocârlia” la adunarea festivă din 
ziua precedentă”. 

Spre sfârşitul lunii august au fost prezentate rezultatele concursurilor organizate de 
C.S.S.. Astfel, la concursul literar au participat 180 de lucrări (poezie, proză, dramaturgie, scenarii 
de film şi radiofonice, idei pentru diferite lucrări literare), iar premiile au însumat 13.800 lei. Pentru 
concursul de fotografii cu tema „Din frumuseţile patriei”, 124 concurenţi au transmis 532 lucrări, 
dintre care mai mult de 100 au primit distincţii în obiecte, în valoare de 5.000 lei. 176 fotografii din 
cele premiate au alcătuit o expoziţie, deschisă la Casa de Cultură a C.S.S. În unităţile centrale şi 
teritoriale toţi angajaţii au participat la concursurile de tragere cu pistoletul, iar echipa desemnată 
câştigătoare a primit „Cupa a XX-a aniversare”. Şi la concursul sportiv au fost antrenați peste 
1.000 concurenţi, la categoriile fotbal, volei, atletism, natatie şi judo, iar finalele s-au desfăşurat, în 
prezenţa cadrelor si a familiilor lor, pe stadionul ,Dinamo” în ziua de 18 august. Unele 
inspectorate judeţene au organizat şi concursuri speciale. De exemplu, la Inspectoratul Braşov s- 
a desfăşurat un concurs de orientare în teren, Inspectoratul Vaslui şi Comandamentul Trupelor de 
Securitate au organizat concursuri de patrule, iar Serviciul „A"7! unul de radiotelegrafie?2. 

Manifestările propriu-zise au fost precedate, la 27 iulie, de întrunirea de la Casa de 
Cultură a C.S.S. în cadrul căreia gen.-mr. Constantin Stoica a prezentat expunerea cu tema 
„Securitatea — instrument al partidului şi statului în lupta duşmanilor orânduirii noastre socialiste”. 
Aceasta, prezentată in fata a peste 600 de cadre din aparatul central, a fost multiplicată si 
difuzată în toate unităţile centrale şi teritoriale de securitate, cu indicatia de a fi folosită „ca 


66 Ibidem, f. 107, 32. 

67 Ibidem, f. 32. 

68 Jbidem, f. 33. 

6 jbidem, f. 107. 

70 Ibidem. 

71 Contrainformatii radio. 

72 A.C.N.S.A.S., fond Documentar, dosar nr. 88, vol. 5, f. 34-36; C.S.S., „Buletin intern pentru aparatul 
Securităţii Statului”, nr. 4/1968, p. 139-1943 în A.C.N.S.A.S., fond Documentar, dosar nr. 1893, vol. 2. 

material orientativ pentru pregătirea expunerilor ce se vor tine de către şefii unităţilor in fata 
personalului din subordine si la adunările festive” 73. 

În ziua de 29 august, la Casa de Cultură a C.S.S. a fost vernisată expoziţia „Aspecte din 
activitatea securităţii statului”, care la începutul lunii următoare a fost mutată la sediul C.C. al 
P.C.R.”. Prin urmare, partidul îşi asumase faptul că, în pofida greselilor din trecut, Securitatea 
reprezenta o instituţie care nu trebuia neglijată, mai ales datorită contextului internaţional generat 
de invazia Cehoslovaciei. Pe lângă panourile, deja descrise, cu aspecte din activitatea Securităţii, 
expoziţia cuprindea tehnică operativă, aparatură tehnică capturată şi corpuri delicte. Asemenea 
expoziţii au fost organizate şi la nivel local, de inspectoratele de securitate Argeş, Bihor, Botoşani, 
Cluj, Hunedoara, Neamt, Prahova, Bucureşti, Timiş şi la Comandamentul trupelor de securitate”. 

Tot la Casa de Cultură a C.S.S. a fost organizată o expoziţie de pictură, cu lucrări ale 
cpt. Ştefan Budecă, angajat al Direcţiei a XII-a”€. 

În perioada 26-29 august, în toate unităţile centrale şi teritoriale au avut loc adunări 
festive consacrate aniversării Securităţii. Cu acest prilej, au fost înmânate ordine şi medalii ale 
R.S.R., premii în obiecte şi bani, iar prin ordinul preşedintelui C.S.S. au fost avansați în grad la 
termen 1.699 ofiţeri, iar la exceptional 159 ofiţeri şi 117 subofiteri. De asemenea, la propunerea 
Consiliului Politic al Comandamentului trupelor de securitate, C.C. al U.T.C. a distins cu „Diploma 
de onoare” un număr de 12 ofiţeri, gradati şi soldaţi din trupele de securitate”. Amprenta 
partidului apare din nou: la nivelul organelor judeţene înmânarea medaliilor şi premiilor se face de 
către primul-secretar al Comitetului judeţean de partid”?. 

Nici colaboratorii Securităţii nu au fost neglijati, recunoscându-li-se, astfel, contribuţia lor 
însemnată la acţiunile poliţiei politice. Astfel, în documente se arata că: „Inspectoratele judeţene 
de securitate Argeş şi Bacău au transmis felicitări scrise sau verbale unor oameni ai muncii care 
în decursul timpului au sprijinit securitatea în anumite acţiuni, precum şi unor membri ai familiilor 
acestora. Numeroase unităţi centrale şi teritoriale au stimulat material şi felicitat persoanele din 
rețeaua informativă, care de-a lungul anilor au adus o contribuţie deosebită la realizarea 
misiunilor securităţii”??. 

Relatările de la adunarea festivă de la Sala Palatului, dedicată aniversării organelor de 
securitate, din seara zilei de 29 august, au umplut paginile cotidianului partidului, „Scânteia”. 
Astfel, încă de pe prima pagină sunt prezentate fotografii de la adunare şi programul desfăşurării 
evenimentelor. 

Prezidiul adunării a fost alcătuit din: Nicolae Ceauşescu, lon Gh. Maurer, Gheorghe 
Apostol, Alexandru Bârlădeanu, Emil Bodnăraş, Chivu Stoica, Paul Niculescu-Mizil, Virgil Trofin, 


73 A.C.N.S.A.S., fond Documentar, dosar nr. 88, vol. 5, f. 105. 
74 Ibidem, f. 36. 

75 Ibidem. 

76 Ibidem. 

77 Ibidem, f. 37-38. 

78 Ibidem, f. 78. 

7 Ibidem, f. 39. 

Dumitru Popa, Vasile Patilinet, lon Stănescu, lon Iliescu, generali si ofiţeri superiori din Consiliul 
Securităţii Statului, reprezentanţi ai oamenilor muncii din Capitalä®. În sală au fost invitaţi să 
participe membri ai C.C., ai Consiliului de Stat, ai Guvernului, ai conducerii Consiliului Securităţii 
Statului, Ministerului Forţelor Armate, Ministerului Afacerilor Interne şi ai altor ministere, „activişti 
de partid, de stat şi ai organizaţiilor obşteşti, generali şi ofiţeri superiori, lucrători din aparatul 
central şi teritorial de securitate, muncitori, ingineri şi tehnicieni din întreprinderile Capitalei, 
oameni de ştiinţă şi cultură, ziarişti”. 

După intonarea imnului de stat al R.S.R., adunarea a fost deschisă de Dumitru Popa, 
prim-secretar al Comitetului municipal Bucuresti al P.C.R., primarul general al Capitalei. A urmat 
citirea Decretului Consiliului de Stat de conferire a unor ordine şi medalii unui număr de 1.094 
cadre ale Securităţii, iar Nicolae Ceauşescu a înmânat aceste distincţii unor generali şi ofiţeri. 
Cuvântul lui lon Stănescu, preşedintele C.S.S., a precedat „salutul muncitorilor Capitalei” rostit de 
Constantin Gheorghe, secretarul Comitetului de Partid al turnătoriei de oţel de la Uzinele „Griviţa 
Roşie”. Au urmat cuvântările scriitorului Constantin Chiriţă, a maiorului lon Şerbănoiu şi a 
colonelului în rezervă lon Toderiu. Seria discursurilor a fost încheiată de cel al lui Nicolae 
Ceauşescu. Acesta a subliniat: „Noi am privit şi privim Securitatea ca o parte a forțelor 
revoluţionare ale clasei muncitoare, ale poporului, îndreptată împotriva acelor elemente care s-ar 
deda la acţiuni ostile intereselor poporului şi cauzei socialismului, care ar încălca legile statului 
nostru, ar atenta la cuceririle construcţiei socialiste. Am considerat străin de concepţia noastră, a 
comuniştilor, şi nu am admis niciodată că organele de securitate ar putea fi folosite ca un 
instrument de represiune împotriva activului de partid şi de stat, împotriva clasei muncitoare, care 
este clasa conducătoare a societăţii noastre’®. 

Manifestările de la Sala Palatului s-au încheiat cu un „program festiv” realizat cu sprijinul 
Comitetului de Stat pentru Cultura şi Artă, care primise indicatia să se prezinte şi „o scenetă pe 
bază de sunet şi lumină, care are ca temă activitatea maselor populare pentru construirea 
socialismului in etapa actuală şi în care se vor pigmenta şi acţiuni ale organelor de securitate”&, 
Programul a fost susţinut de ansamblurile „Ciocârlia” şi al Armatei, formaţia corală a 
Radiodifuziunii române, corpul de balet al Operei Române şi actori de la Teatrul Naţional. 

Ca şi în lunile în care s-a pregătit aniversarea Securităţii, în cadrul C.S.S. a avut loc o 
şedinţă de analiză a modului în care a fost îndeplinit planul de măsuri pentru aniversare. Astfel, s- 
a ajuns la concluzia că: „Prin acţiunile întreprinse s-a reuşit o mai bună informare a opiniei publice 
din tara noastră cu aspecte din lupta pe care securitatea statului, sub conducerea partidului şi cu 
sprijinul larg al maselor, a dus-o de-a lungul celor douăzeci de ani de existență împotriva 
dusmanului intern şi extern, pentru apărarea cuceririlor revoluţionare ale poporului”®. 


& „Scânteia”, nr. 7810, 30 august 1968, p. 1. 

81 Ibidem. 

82 Jbidem, p. 3. 

8 A.C.N.S.A.S., fond Documentar, dosar nr. 88, vol. 5, f. 78. 
& Scânteia”, nr. 7810, 30 august 1968, p. 1. 

85 A.C.N.S.A.S., fond Documentar, dosar nr. 88, vol. 5, f. 30. 

Sărbătorirea a 20 de ani de la înființarea Securităţii (1968) 


În noul context international creat după invadarea Cehoslovaciei, sărbătorirea a două 
decenii de la înfiinţarea Securităţii nu a reprezentat numai un prilej de bilanţ pentru poliţia politica 
(considerat pozitiv, în cea mai mare parte!), ci şi o recunoaştere a necesităţii menţinerii sale de 
către partid, cu misiunea iniţială de a lupta contra duşmanilor regimului. Din păcate, cu toate că 
unii angajaţi, care fuseseră implicaţi în faptele reprobabile din trecut, au fost înlăturați, cea mai 
mare parte a aparatului Securităţii nu a fost reformată, ci s-a produs doar o reorganizare, conform 
noii împărțiri administrative a ţării, iar partidul a legiferat controlul său asupra poliţiei politice. 

DIRECTIA A V-A SECURITATE SI GARDA: 
PLUGUSORUL SUB... LUNETA 


THE FIFTH DIRECTORATE OF SECURITATE: 
TRADITIONAL WISHING FOR NEW YEAR UNDER THE SNIPERS 
OBSERVATION 


In a “perfect society”, like socialist Romania, the Leader insists to claim to “the 
most beloved son of the Socialist Motherland”. In fact, the documents from the secrete 
services archives proved the huge fear of the communist leaders, fear of own people. 
Even in a celebration moment, like Romanian traditional wishing of Plugusor, custom of 
happiness and joy of the New Year, invisible eyes of the Securitate watch over the 
personal security of the Great Lider, Nicolae Ceausescu. 

In these sense, we put in attention one document, made by the Fifth 
Directorate of Securitate, named “Security and Guard”, in December 1989, a few days 
before the collapse of the Romanian communist regime. Beyond of natural concern for 
the security of the chief of state, common of the secret services from the entire world, 
these kinds of documents prove the Nicolae Ceauşescu's unpopularity of the in the last 
years of the communist regime and the falseness of the aggressive propaganda. 


Etichete: anii '8o, USLA, antiterorism, Securitate, Comitetul Central al Partidului 
Comunist Român 


Keywords: the eighties, USLA, antiterrorism, the Securitate, Central Comitee of the 
Romanian Communist Party 


Fie şi numai o scurtă incursiune în istorie este suficientă pentru a pune în evidenţă 
faptul ca, din totdeauna, liderii politici s-au aflat sub pericolul lichidării fizice de către diverse forte 
ostile. De la asasinarea lui Mihai Viteazul în tabăra de la Câmpia Turzii, până la ridicarea lui 
Constantin Brâncoveanu din palatul domnesc sau a lui Tudor Vladimirescu din tabăra sa, istoria 
medievală ne prezintă numeroase exemple în care liderii care au neglijat securitatea personală 
au plătit scump. Timpurile moderne nu sunt mai sărace în astfel de cazuri. Primul ministru Barbu 
Catargiu a căzut răpus de gloanţe în trăsura sa la 8 iunie 1862, în timp ce ieşea din incinta 
Mitropoliei. Alexandru loan Cuza a fost ridicat din pat de un grup de conjurati în noaptea de 10/11 
februarie 1866 şi silit să abdice. Pe alte meridiane exemplele sunt încă şi mai numeroase. 

Secolul al XX-lea a adus cu sine şi o înmulţire exponențială a atentatelor, reuşite sau 
eşuate, la viaţa unor personalităţi. Poate cel mai grăitor exemplu a impactului extraordinar a unor 
astfel de acte asupra unor mari mase de oameni îl reprezintă asasinarea, la 15 iunie 1914, în 

orasul Sarajevo a printului mostenitor al Austro-Ungariei, Franz Ferdinand, act ce a declansat, 
practic, primul razboi mondial. 

În România violenţa politică se intensifică în deceniul al patrulea al secolului trecut, 
când nu mai putin de doi prim-miniştri cad victime unor atentate. Astfel, in 29 decembrie 1933 
premierul liberal |.G. Duca se prăbuşea sub gloantele legionarilor Nicolae Constantinescu, lon 
Caranica şi Doru Belimace pe peronul gării din Sinaia. După numai şase ani, la 21 septembrie 
1939, prim-ministrul Armand Călinescu este împuşcat în Cadillacul său, de către o echipă de 
legionari, în timp ce se întorcea de la o şedinţă a Marelui Stat Major. 

La 23 august 1944, maresalul lon Antonescu, deţinătorul titlului de Conducător al 
Statului, personalitate autoritară şi temută, este dezarmat şi arestat în timpul audienței pe care o 
solicitase regelui Mihai |. 

Acest gen de acţiuni, dimpreună cu experienţa activităţilor în ilegalitate, au imprimat 
liderilor comunişti români o teamă organică fata de atentate si de lovituri de stat. Mărturie în acest 
sens stă şi faptul că Petru Groza şi Gheorghiu-Dej, în momentul în care i-au înmânat regelui 
Mihai | actul de abdicare, în cursul audienței din 30 decembrie 1947, erau înarmaţi, Groza chiar 
afirmând că „nu vrea să päteascä precum Antonescu”. 

Pe de altă parte, organele politienesti şi-au creat de-a lungul timpului structuri 
specializate în protejarea vieţii demnitarilor, încercând să prevină tentativele de asasinare şi să 
asigure o protecţie cât mai eficientă a liderilor politici. 

Un exemplu asupra modului în care se acţiona în primii ani de după instaurarea 
guvernului Petru Groza este oferit de ordinul circular nr. 52019 al Direcţiei Generale a Sigurantei 
Statului, din 24 decembrie 1947, în care se menţiona: 

„ La orice spectacol, conferinţă, întrunire sau meeting, unde se găsesc personalităţi 
politice democrate, obligatoriu se vor trimite organe de siguranţă, spre a asigura ordinea şi 
securitatea celor prezenți. Numărul lor variază după amploarea manifestatiei (5-10 oameni). 

- Pentru ca acţiunea de prevenire a eventualelor acte de tulburare, din partea elementelor 
iresponsabile sau ostile regimului, să se facă utilă, este necesar ca oamenii de siguranţă să fie 
introduşi în sală, cu 3-4 ore înainte de începerea manifestatiei, spre a verifica amănunţit locul”!. 

Odată cu înfiinţarea Direcţiei Generale a Securităţii Poporului, protejarea demnitarilor 
este încredinţată Direcţiei a VI-a „Paza guvernului”. Această structură a Securităţii se va menţine, 
sub o denumire sau alta (Direcţia a VIIl-a la începutul anilor '70, Direcţia a V-a în anii '80), până la 
prăbuşirea regimului comunist. 

Deşi fireşti în contextul lumii contemporane, preocupările de asigurare a securităţii 
„conducerii de partid şi de stat” (formulă devenită stereotip în ultimele două decenii de existenţă a 
regimului comunist) intrau în contradicţie cu anumite şabloane ideologice. Pe de o parte, liderii 
comunişti conştientizau lipsa lor de legitimitatez, pe de alta parte, conform ideologiei, baza puterii 


1 A.C.N.S.A.S., fond Documentar, dosar nr. 8911, vol. 30, f. 36. 

2 Ana Pauker în şedinţa cu delegaţii Regionalelor P.C.R., desfăşurată in 14 decembrie 1944, spunea: 
„Tovarăşi, puneti-va mâna pe piept şi vorbiti drept. Dacă, ferească Dumnezeu, la tine la Constanta, la tine 
la Galati şi la laşi ar pleca ultimul ostaş roşu, ce ar deveni organizaţia de partid de acolo şi ce ar deveni toţi 

era reprezentată de „alianţa clasei muncitoare cu taranimea muncitoare”, iar ei erau exponentii 
acestor clase sociale. 

În mod evident, o prezenţă vizibilă a gărzilor nu era convenabilă din punct de vedere 
politic. Încă Toma din Aquino observase că „deoarece domnia tiranilor nu este pe placul mulțimii 
supuse, tiranii au nevoie să aibă multe gărzi care să le asigure securitatea împotriva supuşilor şi 
pentru care trebuie să plătească mai mult decât jupoaie de la supuşi'+. Ori conducerea comunistă 
se considera a fi „prea iubită de popor”, nicidecum o tiranie. Pentru a soluţiona aceasta 
contradicţie s-a făcut apel tot la ideologie, mai precis la invocarea permanentă a „duşmanului de 
clasă”, care „stă la pândă”, pericol intern care, conjugat cu ameninţarea reprezentată de 
imperialism®, putea justifica măsurile de pază şi securitate. 

Dată fiind cantonarea pe aceste coordonate ideologice, perioada „guvernării Dej” nu a 
înregistrat evoluţii semnificative din punctul de vedere al structurilor însărcinate cu asigurarea 
securităţii inaltilor demnitari, acestea mentinandu-se, în general, pe coordonatele stabilite în primii 
ani de existenţă a Securităţii. 

Sfârşitul anilor '60 şi începutul anilor '70 au marcat o semnificativă intensificare a 
actelor de terorism la nivel mondial. Acest fenomen se suprapunea cu o schimbare de lider la 
nivelul conducerii partidului comunist din România. Speculând politica de distantare fata de 
Moscova, iniţiată de către Dej în ultimii săi ani de viata, Ceausescu a manevrat imediat dupa 
preluarea conducerii în direcţia transformării sale într-un lider naţional, continuator al „tradiţiilor 
voievodale” româneşti. În acest scop, el a îndeplinit ceea ce Mostafa Rejai considera a fi sarcinile 
fundamentale pentru un lider revoluţionar: „inventarea” unei ideologii, crearea unei organizaţii 
adecvate, folosirea adecvată a terorii şi a violenţei şi, nu în ultimul rând, manipularea situaţiei 
internationale în maximul său avantaj”. Dacă primele două obiective erau deja îndeplinite, 
Ceauşescu s-a dovedit a fi un rafinat în gestionarea terorii şi în specularea contextului 
internaţional. 

Ca atare, în special după luarea de poziţie prilejuită de invadarea Cehoslovaciei în 
august 1968, Ceauşescu a reuşit să devină liderul care întruchipa aspiraţiile de schimbare 
politică, de afirmare internaţională a unor semnificative segmente ale populaţiei. Era începutul 


prefectii şi toti poliţiştii? Şi atunci, Doamne fereşte, să nu vie un regiment ci un batalion şi e vai de capul 
nostru.(...) Norocul nostru este că Armata Rosie va mai sta o bună bucată de vreme aici” — A.N.I.C., fond 
C.C. al P.C.R.-Cancelarie, dosar nr. 28/1944, f. 62. 

3 Vezi art. 2 din Constituţia Republicii Populare Române din 1952 în loan Muraru, Gheorghe Iancu, 
Constituţiile române. Texte. Note. Prezentare comparativă, Bucuresti, Editura Actami, 2000, p. 144. 

4 Toma din Aquino, Despre guvernământ, laşi, Editura Polirom, 2005, p. 79. 

5 Într-o expunere din 8 decembrie 1949, Dej sublinia că „una din sarcinile principale ale partidului nostru 
este de a întări permanent vigilenta revoluţionară, de a demasca şi stârpi elementele naţionaliste şi agenţii 
imperialismului, sub orice drapel s-ar ascunde, sub orice formă s-ar manifesta” - Gh. Gheorghiu-Dej, 
Articole şi cuvântări, vol. |, ediţia a III-a, Bucuresti, Editura pentru literatură politica, 1953, p. 428. 

6 Mostafa Rejai, The Comparative Study of Revolutionary Strategy, New York, Davis McKay Company, Inc., 
1977, p. 36. 

unui lung sir de manifestări ce s-au transformat in anii următori într-un veritabil cult al 
personalităţii”. 

Ca urmare a acestei percepții, măsurile de asigurare a securităţii personale au fost 
sporite, iar recrudescenta terorismului international au impus şi o modernizare a structurilor şi 
metodelor de acţiune destinate acestui obiectiv. 

Măsurile antiteroriste au prins un contur mai ferm în România odată cu elaborarea 
planurilor de acţiune denumite codificat „ARTA” şi ,SCUTUL”. Prin aceste planuri erau stabilite 
obiectivele de interes deosebit susceptibile de a deveni ţinta unui atac terorist, precum şi măsurile 
concrete şi efectivele de intervenţie în cazul producerii unui astfel de atac. Pentru bunul mers al 
operaţiunilor, era preconizată realizarea unei colaborări efective între diverse direcţii din cadrul 
Departamentului Securităţii Statului, Miliție şi Comandamentul Trupelor de Securitate. 

Începând din anul 1978 este creată şi o unitate cu profil specializat, de luptă antiteroristă. 
Unitatea Specială de Luptă Antiterorista (U.S.L.A.) a fost gândită ca o unitate de elită, în măsură 
să prevină şi să lichideze orice tip de acţiuni teroriste. Datorită competenţelor sale, U.S.L.A. era 
implicată şi în asigurarea securităţii conducerii „de partid si de stat” în cazul când aceasta se 
deplasa cu nave. Astfel de deplasări erau catalogate drept „transporturi de importanţă 
excepțională” şi, alături de Direcţia a IV-a Contrainformatii Militare şi Direcţia a V-a Securitate si 
Gardă, U.S.L.A. avea un rol important în garantarea desfăşurării în condiţii optime a acestui gen 
de „transporturi”. Mai precis, întreprindea „măsuri specifice în medii şi locuri din zona de 
competenţă pentru prevenirea sau, după caz, neutralizarea şi lichidarea oricărei încercări de 
natură teroristă îndreptată împotriva navei care efectuează transportul de importanţă 
excepţională”. De asemenea, în urma unui ordin special, U.S.L.A. participa cu forte speciale la 
controlul tehnic de securitate, efectua acţiuni de însoţire - gardare, precum şi orice alte acţiuni 
pentru asigurarea transporturilor „de importanţă excepţională”. 

De asemenea, U.S.L.A. colabora cu alte structuri de securitate (Direcţia a ll-a 
Contrainformatii economice, Direcţia a V-a, Serviciul Transporturi Feroviare din Inspectoratul 
General al Miliției) şi în cazul organizării transporturilor feroviare de importanţă excepţională în 
scopul intervenţiei „cu maximum de eficienţă împotriva oricăror elemente cu intenţii teroriste ori 
pretabile la asemenea acţiuni”?. 

În anii '80 Direcţia a V-a Securitate şi Gardă din cadrul Departamentului Securităţii Statului 
(D.S.S.) avea de facut fata unei duble provocări. Pe de o parte, cultul personalităţii, orchestrat la 


7 Cf. Anneli Ute Gabanyi, Cultul lui Ceauşescu, laşi, Polirom, 2003; Adrian Cioroianu, Le mythe et les 
representations du dirigeant dans la Roumanie communiste, în „Analele Universităţii Bucureşti”, seria 
Istorie, 1997, tom 46, p. 81-98. 

8 Ordinul ministrului de Interne nr. D/00138 din 10.09.1980 privind măsurile de securitate ce se întreprind 
pentru organizarea, pregătirea şi executarea transporturilor de importanță excepţională cu nave, în 
A.C.N.S.A.S., fond Documentar, dosar nr. 13074, vol. 21, f. 7. 

9 Instrucţiuni privind atributiunile şi răspunderile ce revin unităţilor Ministerului de Interne pentru asigurarea 
deplinei securitäfi în organizarea, pregătirea şi executarea transporturilor feroviare de importanță 
excepţională, în A.C.N.S.A.S., fond Documentar, dosar nr. 13074, vol. 21, f. 4. 

toate nivelurile societăţii româneşti, reclama prezenţa lui Nicolae Ceausescu în mijlocul unor 
mase mari de oameni, pe stadioane, la tribuna unor mari mitinguri, efectuarea a tot mai 
numeroase „vizite de lucru” în judeţe. 

Pe de altă parte, implicarea liderului de la Bucureşti în procesul de pace din Orientul 
Mijlociu şi evoluţiile din acest spaţiu indicau existenţa unor noi surse de ameninţare. Atentatul 
reuşit împotriva lui Sadat la Cairo (octombrie 1981), care urma după cele eşuate îndreptate 
împotriva preşedintelui Ronald Reagan la Washington” şi a Papei loan Paul al II-lea la Vatican”, 
au determinat Securitatea să studieze îndeaproape cazurile şi să ia măsuri de prevenire a unor 
astfel de acte la Bucureşti. Atentatul reuşit din noiembrie 1984 asupra premierului indian Indira 
Ghandi a fost urmat, în februarie 1986, de asasinarea premierului suedez Olof Palme, 
intensificând şi mai mult preocupările în sensul prevenirii unor astfel de acte. 

Ca urmare a acestor evoluţii, în ultimii ani ai regimului comunist măsurile de securitate cu 
privire la persoana comandantului suprem au cunoscut apogeul. Amenintarile externe, cumulate 
cu o creştere extraordinară a nemulțumirilor populaţiei, manifestată inclusiv prin revolte de masă, 
precum cele din Valea Jiului (august 1977) sau Braşov (noiembrie 1987), au impus un nivel de 
alertă maximă în rândul structurilor însărcinate cu paza şi securitatea preşedintelui Ceauşescu. 
Pentru a ilustra modul de acţiune al acestor structuri, vom reproduce un plan de măsuri ocazionat 
de o manifestare menită să consolideze mitul „conducătorului iubit”: pluguşorul traditional de la 
sfârşitul lunii decembrie. Străvechi obicei agrar, cu o funcţie predominant augurală, pluguşorul 
practicat tradiţional în Ajunul Anului Nou, în seara şi în noaptea de Revelion, fusese anexat 
uriaşei maşinării a propagandei, prilejuind reiterarea, într-un cadru folcloric, a uzatelor urări 
adresate zilnic „conducătorului iubit”. 

Documentul a fost întocmit, oarecum atipic'2, în 4 decembrie 1989 si reproduce aproape 
integral planul de măsuri din anul precedent, plan datat 24 decembrie 1988. Potrivit acestuia, 
asigurarea „desfăşurării în condiţii ireproşabile” a „pluguşorului” necesita participarea de forte 
provenind de la Direcţia a V-a a D.S.S.-ului, ofiţeri de securitate de la Inspectoratul Municipiului 
Bucureşti, ofiţeri şi subofiteri de la Militia Pază şi Ordine, un echipaj U.S.L.A., un echipaj 
antiterorism al Comandamentului Trupelor de Securitate, un echipaj de pompieri. Acţiunea era 
supravegheată şi de şase lunetisti. 

Lectura acestui document poate suscita numeroase întrebări legate de criza legitimitatii 
regimului comunist şi a liderului său din ultimii ani ai deceniului nouă, criză înţeleasă în sensul în 
care „cel guvernat, fie că este supus, fie că este cetăţean, nu se mai regăseşte în sistemul 
institutional cu care până atunci se identificase mai mult sau mai putin fățiş''5. De asemenea, 
poate reprezenta un punct de plecare a condiţiilor în care s-a declanşat revolta populară din 22 


10 În ziua de 30 martie 1981, John Hinckley l-a împuşcat pe Ronald Reagan, sperând că, astfel, va atrage 
simpatia unei actriţe celebre. 

11 Papa loan Paul al II-lea a fost împuşcat de cetăţeanul turc Ali Agca în data de 13 mai 1981, în acţiune 
fiind implicate, se pare, serviciile secrete bulgare şi sovietice. 

12 Planul similar din anul 1988 fusese întocmit în 25 decembrie. 

13 Raoul Girardet, Mituri şi mitologii politice, laşi, Institutul European, 1997, p. 68. 

decembrie 1989. Daca pentru o manifestatie la care era estimata participarea a cca. 5.000 de 
persoane erau mobilizate astfel de forte, care a fost dispozitivul de securitate si garda din 22 
decembrie? De ce acesta nu a ripostat în nici un fel? În cine au tras, ulterior, temutii lunetisti, 
având in vedere ca liderii „revoltei” au ieşit nevatamati din vâltoarea evenimentelor? 

Nu în ultimul rând, un astfel de document suscită inevitabile comparatii cu terifiantele 
desfasurari de forte prilejuite in imediata contemporaneitate de diverse evenimente politice, 
deplasari sau vizite ale unei personalitäti politice sau ale alteia. Actiunile contemporanilor ne arata 
că problema formulată de Machiavelli, in urmă cu cinci secole, în capitolul Despre neîndurare şi 
milă şi dacă e mai bine să fii iubit decât temut sau, mai degrabă, temut decât iubit, din lucrarea sa 
fundamentală Principele, se dovedeşte a fi insolubilă. De asemenea, desfăşurările actuale de 
forte din preajma liderilor politici demonstrează că noii „principi au rămas surzi la îndemnul 
gânditorului renascentist: „Singurul lucru pe care îl are de făcut [Principele] este acela de a se 
strădui să evite (...) ura supusilor săi”. 


Anexă 
Ministerul de Interne Secret 
Departamentul Securităţii Statului Exemplar unic 
-Directia a V-a 
Serviciul 8 
Nr. D/______din 


Aprob, 
Plan de măsuri 
- pentru acţiunea „Pluguşorul - 89” 


În scopul desfăşurării în condiţii ireproşabile a activităţilor ocazionate de participarea 

conducerii de partid şi de stat la această tradiţională sărbătoare, se vor lua următoarele măsuri: 

“Întărirea dispozitivului de gardă, apărare şi intervenţie la sediul C.C. al P.C.R. conform 
prevederilor planului de securitate, gardă şi apărare, precum şi luarea unor măsuri de pază 
întărită la garda Consiliului de Stat al R.S.R.; 

-Instruirea unui dispozitiv premergător pe timpul executării lucrărilor de pavoazare şi 
instalare a mijloacelor tehnice de transmisie RTV şi sonorizare (anexa nr. 1); 

-Executarea unui control riguros al documentelor de acces în sediile C.C. al P.C.R. şi 
C.C. al U.T.C. şi intensificarea controlului asupra obiectelor şi materialelor care se introduc în 
aceste obiective; 

-Realizarea unui dispozitiv exterior întărit la sediul C.C. al P.C.R. în Piaţa Palatului 
R.S.R. şi în interiorul sediului pe timpul acţiunii, în cooperare cu Inspectoratul municipiului 
Bucureşti al Ministerului de Interne; 

-Descoperirea şi neutralizarea persoanelor bolnave mintal, precum şi a celor cu intenții 
de penetrare a dispozitivului, concomitent cu luarea măsurilor de îndepărtare din preajma 
obiectivului, 

-Interzicerea parcarii sau stationarii autovehiculelor neautorizate in perimetrul sediului 
sau în imediata apropiere a acestuia; 

-Supravegherea executării controlului tehnic de securitate şi genistic în Piaţa Palatului 
R.S.R., spaţiile verzi şi împrejurimile sediului C.C. al P.C.R. 


A. Şeful dispozitivului: 
B. Responsabilitati şi efective necesare pentru dispozitivul de securitate si garda 


1. Sectorul A — platoul din fata intrării principale (cordon); 
- 10 ofiteri (subofiteri) din Serviciul gărzi; 
- 35 ofiteri (subofiteri) din unitate. 
Räspundet{: 
2. Sectorul B — cordonul ,B” — 7 ofiţeri (subofiteri) Serv. gărzi; 
- punctul de control nr. 3 la intersecţia Str. Oneşti; 
- 1 ofiter şef de sector din Serviciul gărzi; 
- 4 ofiteri (subofiteri) din Serviciul gărzi. 
Raspunde: 
3. Sectorul C — cordonul ,C” — 7 ofiţeri (subof.) Serv. gărzi; 
- punctele de control nr. 1 şi 2 de la Teatrul Tandarica şi Str. Intr. 
Ministerului; 
- 1 ofiter şef de sector din Serviciul gărzi; 
- 6 ofiteri (subofiteri) din Serviciul gărzi. 
Răspunde: 
4. Sectorul D — zona din spatele clădirii sediului C.C. al P.C.R. şi CC. al 
U.T.C. 
- 1 ofiter şef de sector din Serviciul gărzi; 
- 6 ofiteri (subofiteri) din |.M.B. 


Raspunde: 
5.  Insotitori colindători 
-1 ofiţer şef de grupă din Serviciul gărzi 
-6 ofiţeri din Serviciul gărzi. 
Răspunde: 


6. Dublarea intrărilor de acces în sediile C.C. al P.C.R. şi C.C. al UTC. (A, B 


C, D, garaj, a posturilor interioare, cabinet 1, A1 
-1 ofiţer (comandantul de garda) din Serv. gărzi; 
-8 ofiţeri (Subofiteri) din garda C.C. al P.C.R. 
Răspunde: 


14 Potrivit practicilor Securităţii, documentul nu indică şi numele ofiţerilor responsabili, locul rămas liber în 
text fiind completat, de mână, cu puţină vreme înainte de desfăşurarea acţiunii, în funcţie de ultimele 
modificări intervenite în situaţia operativă. 

7. Asigurare acces in sediul C.C. al P.C.R. pentru radioficare şi intrarea 
colindători pe la A 1 şi A2 
-1 ofiţer (ajutorul comandantului de gardă); 
-4 ofiţeri din garda C.C. al P.C.R. 
Răspunde: 
8. Posturi observatori-lunetişti 
-1 ofiţer — sala de şedinţe et. II C.C. al P.C.R;; 
-1 subofițer pe terasa „A”; 
-1 subofițer pe terasa „B”; 
-1 subofițer pe terasa ,C”; 
-1 ofiţer la Sala Florentina de la C.S.'5; 
-1 ofițer la B.C.U. 
Răspunde: 
9. Control acces bloc „Generala” (terasă, locatari, evidenţa populatiei) 
-2 cadre dispuse în bloc. 
Răspunde: 
10. Forte de intervenție: 
-un echipaj U.S.L.A.; 
-un echipaj antiterorist C.T.S.; 
-un pluton securitate din Unitatea 1 Securitate Bucureşti; 
-două grupe rezervă a cate 10 ofițeri de securitate din |.M.B. si 10 
ofiţeri (subofiteri) miliţie pază şi ordine dispuse în holurile B.C.U. şi 
blocul „Generala; 
-două echipaje miliţie pe maşini de intervenţie dispuse: 
-una in fata la Tandarica 
-una pe Strada Boteanu; 
-un echipaj P.S.I. la sala plenarelor; 
-una masina de interventie in fata la Tandarica. 
11. Total forte participante: 
- ofițeri (subofiteri) din Serviciul gărzi; 
- ofiteri (subofiteri) din alte compartimente ale unitatii; 
- ofițeri de securitate din |.M.B.; 
- ofițeri (subofiteri) miliţie pază şi ordine; 
- celelalte efective de la forțele de intervenţie. 
12. Dispozitivul LM.B. în Piaţa Gheorghe Gheorghiu-Dej cu următoarele 
misiuni: 
-Cordoanele pentru interzicerea pătrunderii persoanelor neavizate în 
cadrul grupurilor de spectatori (aproximativ____persoane); 


15 Consiliul de Stat îşi avea sediul în fostul Palat Regal situat pe Calea Victoriei vizavi de clădirea C.C. al 
P.C.R. 

-Blocarea străzilor adiacente Pietei Gh. Gheorghiu-Dej pentru 
interzicerea pătrunderii pietonilor, autoturismelor şi autovehiculelor; 
-Alte măsuri privind păstrarea ordinii şi liniştii publice, precum şi 
prevenirea unor evenimente deosebite. 

Răspunde: 1 ofiţer din cadrul |.M.B. 


Realizarea dispozitivului conform planului elaborat de Inspectoratul Municipiului 
Bucureşti. 
Realizarea dispozitivului pe data de Căii shit 


NOTA: Cadrele Serviciului 1 şi ofiţerii însoțitori din Serviciul 2 se integrează în 
dispozitivul cordoanelor A1 şi A2, executând misiunile specifice ce le revin. 


Şeful Serviciului, 
Colonel 
Nae Octavian 
RM/BF/1 ex. 
04.12.1989 
RD.0249 


A.C.N.S.A.S., fond M.Ap.N, Direcţia a V-a Securitate şi Gardă, dosar A18, f. 3-4. 

Mihai DEMETRIADE 
Silviu B. MOLDOVAN 


ION MITUCA, DE LA REZISTENȚĂ LA DIZIDENTA 
ION MITUCA FROM RESISTANCE TO DISSIDENCE 


The study focuses upon aspects regarding Captain Mituca Ion’s life and activity, 
the author of one of the first testimonies on the subject of Romanian prisons. The 
memoir, written in 1954, reflects facets of the detention and of the penal settlement 
where Mituca was imprisoned, the focus being upon the penal settlement organized at 
the plumb mine from Cavnic. The conditions from Cavnic, the extremely toxic 
environment, the unconcealed exterminating intention of the administration can be 
considered, most likely, the arguments of this choice. The text was meant to be 
transmitted to the West, more precisely to the Western media, but also to the officials of 
Romanian exile, in the hope to a possible intervention more than diplomatic in Romania. 
The memoir was also the pretext of Mituca's involvement into the espionage process 
alongside with Dinu Pillat in the famous frame-up against the intellectual elite, which 
started in the late 1959 until March 1960, when the sentence was pronounced. 

Ion Mituca is one of those figures for whom the detention was a crucial 
experience, the term being essential for all his further experiences. The study tries to 
include the three phases of his successive detention in many Romanian prisons (the penal 
settlement Peninsula, Baia Sprie, Cavnic, Lugoj penitentiary, Aiud, Craiova penitentiary, 
the penal settlement Cernavoda etc.). We also tried to reconstruct the prison biography 
of this man, with his desperate and illusory attempts to believe that the intervention of 
the American army is hoveringly and with his stubbornness to act accordingly. 

Ion Mituca is the embodiment of a consciousness, which refuses to surrender, 
leaving- with the price of more than 11 years of his life — an important testimony of the 
history of penitentiary systems in communist Romania. 


Etichete: Ion Mitucă, rezistenţă, dizidenta, colonii de muncă, memoriu, ONU, Aiud, 
Cavnic, Peninsula 


Keywords: Ion Mitucă, resistance, dissidence, work colonies, memorial, UN, Aiud, 
Cavnic, Peninsula 

Motto: 

„Ce ştie burghezia noastră actuală! de suferințele îndurate de zeci de mii de oameni în 
cele 3 decenii de ruşine pentru această tara? Cunostea ea schingiuirile de la Canal, de la Aiud? 
Că oamenii isi făceau necesităţile în gamele din care, apoi, deserveau «lumea la masă»? Când te 
apuci să povesteşti copiilor toate aceste zile triste, ei cred că e vorba de fapte ireale ce aparțin 
legende?’. 


Memoriul pe care-l publicăm in paginile următoare este unul din primele texte despre 
universul concentrationar din România, redactat fiind în martie 1954. Textul, fără să posede mari 
calităţi stilistice, este un testimoniu brut, aproape clinic, asemenea unui reportaj de front, 
cuprinzând coloniile de muncă, închisorile şi penitenciarele prin care a trecut lon Mitucă. 
Memoriul a fost de asemenea pretextul implicării lui Mitucă într-un proces de spionaj, alături de 
Dinu Pillat, în celebra înscenare judiciară instrumentată împotriva elitelor intelectuale, derulată de 
la finele lui 1959 până în luna martie 1960, atunci când a fost pronunţată sentinta. Deşi Mituca a 
fost încarcerat în nu mai puţin de şase locuri de detenţie, memoriul se ocupă preferenţial cu 
descriptia coloniei de muncă organizate în mina de plumb de la Cavnic. Condiţiile de aici, mediul 
extrem de toxic, intenţia nedisimulat exterminatorie a administraţiei pot fi considerate, foarte 
probabil, argumentele acestei alegeri. Textul era destinat transmiterii în Occident, mai exact 
presei occidentale, dar şi oficialităților exilului românesc, în speranţa unei eventuale intervenții 
mai mult decât diplomatice in România. Asa se explică nuanțele uneori poate prea tusate, desi 
textul în sine nu suferă de cunoscuta retorică a suferinței sau de autocompatimire, semne - din 
nefericire — destul de prezente în memorialistica carcerală. Textul trebuie judecat în funcţie de 
ceea ce şi-a propus să fie: un testimoniu brut al condiţiilor de detenţie dintr-o unitate de muncă 


1 Fragmentul provine dintr-o discuţie din prima parte a anilor '80 a lui lon Mitucă cu un informator, care o şi 
reproduce. ,Burghezia” nu este decât o expresie ironică, denotând noua clasă a partidului şi protejatilor 
acestuia, care au uzurpat, de pe poziţii ideologice clasiale, funcţiile fostei clase burgheze. Într-un mod deloc 
întâmplător, noua semantizare a termenului este un produs din interiorul lumii comuniste, apartinandu-i lui 
Milovan Diilas, care I-a şi introdus în discursul politologic în urma apariţiei lucrării sale din 1957, The New 
Class: An Analysis of the Communist System. În analiza lui Djilas, nomenclatura de partid devine o clasă 
de sine stătătoare, conştientă de sine, inițiind în interiorul regimurilor comuniste politici de industrializare 
agresivă, ca mijloc de asigurare a autonomiei. După certificarea acestei independente, noua clasă 
încurajează controlat libertăţile, dispunând de un veritabil sistem de privilegii. Djilas demitizează, de 
asemenea, iluzia egalitaristă sub care se adăposteşte ideologia partidelor comuniste şi sub 
imperativele/comandamentele căreia se exercită puterea elitelor acestora. 

2 A.C.N.S.A.S., fond Informativ, dosar nr. 209492, vol. 4, f. 185. 

3 Procesul aşa-numitului lot Noica-Pillat s-a desfăşurat la Bucureşti, între 24 şi 26 februarie 1960, cei 
implicaţi fiind condamnaţi prin sentinţa nr. 24/1 martie1960 a Tribunalului Militar al Regiunii a 2-a Militare 
(vezi Prigoana. Documente ale procesului C. Noica, C. Pillat, N. Steinhardt, Al. Paleologu, A. Acterian, S. 
Al-George, Al.O. Teodoreanu etc., redactor coordonator Mihai Giugariu, Bucureşti, Ed. Vremea, 1996, pp. 
432-519 — în continuare, se va cita Prigoana...). 

fortata din Romania comunista, menit difuzarii in Occident. Este de inteles, astfel, maniera 
neconcesiva si dura a descriptiilor. 

Memoriul debuteaza cu descrierea coloniei de munca de la Cavnic (Formatiunea 0979 
Cavnic), organizata la mina cu acelasi nume situata in judetul Maramures, la 30 de km de Baia 
Mare. Colonia, înfiinţată in 10 decembrie 1952 si populată prin transferul unui număr mare de 
deţinuţi de la Baia Sprie“, a fost una din cele mai dure locaţii de muncă forţată, menită mai 
degrabă exterminării deţinuţilor decât premisei „reeducării prin muncă”, aşa cum afirmau oficialii 
coloniei. De la înființare până in 1953 comandantul coloniei a fost locotenent-major Dumitru 
Scripa®, urmat fiind de locotenent colonelul lon Sloboda, care va fi înlocuit in 1954 de locotenentul 
Vasile Tudoran®. Comandant al producţiei era plutonierul Şeremet, găgăuz de origine”, poreclit de 
deţinuţi Tămâie. 

Un tablou suficient de veridic privind pe autorul acestui text îl găsim în cea mai 
echilibrată frescă a închisorilor din România, anume lucrarea Închisoarea noastră cea de toate 
zilele, aparţinând lui lon loanid. Acesta ajunsese la Cavnic la câteva luni după înfiinţarea coloniei, 
fiind transferat de la Jilava. Aici este luat în primire de căpitanul Mitucă: „Aşa s-a făcut că 
auzindu-mi numele strigat, a venit la mine un deţinut să mă întrebe daca sunt fiul lui Tilică loanid. 
Era căpitanul de artilerie lon Mitucă şi el din Mehedinţi. Era foarte slab, dar plin de vioiciune şi 
optimism. (...) M-a luat imediat sub protecţia lui (...). Tot el mi-a spus să nu mă las înşelat de 
primele aparente, că intenţiile Securităţii fata de noi erau aceleaşi, că pentru moment eram 
supraalimentati ca să fim buni de muncă, dar că mai târziu, încetul cu încetul, tratamentul va 
deveni tot mai prost. Avea experienţa celor petrecute la Baia Sprie. Mitucă era convins că scopul 
Securităţii era lichidarea noastră, fie prin munci extenuante, fie prin înfometare, după cum o 
permitea locul de detenţie sau situaţia politică internaţională a momentului. Cum însă era tot aşa 
de convins că americanii ne vor elibera în curând, datoria noastră e să încercăm să rezistăm, să 
ne menajăm forțele, să chiulim cât putem de la muncă pentru a ne economisi puterile şi să ne 
ținem cât mai bine informaţi despre situaţia internaţională. Fiind bine informaţi, vom putea 


4 Este vorba de un lot de 150 de deţinuţi, după estimările lui lon Ioanid, (Închisoarea noastră cea de toate 
zilele, Editura Albatros, Bucureşti 1991, vol. |, p. 64). Lagărele speciale de la Baia Sprie şi Valea Nistrului 
au fost înfiinţate în luna septembrie 1950. De la Baia Sprie au fost expediate, la un interval de câteva luni, 
două loturi, primul în ianuarie, celălalt în martie 1953. Primul lot a cuprins un număr de 60 de deţinuţi, 
printre care Virgil Negescu, Nicolae (Puiu) Calleya, doctorii Miltiade lonescu şi Paul lovanescu, lon loanid, 
Ducu Ciocâlteu, Titi Coşereanu, George Sarry, Matei Dumitrescu, Paul lordänescu, Simion Cojocaru, lon 
Cojocaru, lon Brânzaru, Gheorghe Brânzaru, Romeo Sneidero, Dan Cernovodeanu, M. Caranica, Mircea 
Vueric, Titi Spânu (lon Pantazi, Am trecut prin iad, vol. |, Editura Dacia, Cluj-Napoca, 2003, p. 247). Alături 
de cele două loturi provenind de la Baia Sprie a mai fost adus un lot de deţinuţi de la penitenciarul Jilava. 

5 Radu Ciuceanu, Regimul penitenciar din România, 1940-1962, Institutul Naţional pentru Studiul 
Totalitarismului, Bucureşti, 2001, p. 46. 

6 Andrei Muraru — coordonator, Clara Mareş, Dumitru Lăcătuşu, Cristina Roman, Marius Stan, Constantin 
Petre, Sorin Cucerai, Dicţionarul penitenciarelor din România comunistă (1945-1967), postfață de Marius 
Oprea, Editura Polirom, laşi, 2008, p. 391 (în continuare, se va cita Dicţionarul penitenciarelor...). 

7 lon Ioanid, Închisoarea noastră cea de toate zilele, Editura Albatros, Bucureşti 1991, vol. |, p. 65. 

eventual scapa cu viata in momentul cel mai critic, atunci cand vor intra trupele aliate si cand s-ar 
putea ca Securitatea să ne impuste pe toţi. In virtutea acestei teorii, Mitucă devenise unul din cei 
mai mari vânători de ştiri, pe care l-am cunoscut în puscarie”®. 

lon Gh. Mitucă se naşte la 28 august 1919 în comuna Vlădaia, sat Scorila, judeţul 
Mehedinţi. Provine dintr-o familie numeroasă, având patru surori? şi trei fraţii0. Tatăl, Gheorghe 
Mitucă, a fost deputat din partea P.N.T. şi un prieten intim al lui Mihalache!. Mituca se va înscrie, 
la rându-i, în P.N.T. în 1945. Din 1926 urmează cursurile şcolii elementare din comună, până în 
1931, absolvind patru clase. Începând cu toamna lui 1931 până în 1939 a urmat Liceul Militar 
„Mihai Viteazu” din Târgu Mureş. Anii petrecuţi acolo sunt consideraţi de Mitucă drept „cei mai 
frumoşi ani ai vieţii mele”'2. După terminarea liceului a intrat ca elev al Şcolii de Ofiţeri de Artilerie 
din Timişoara, absolvind-o în 1941 cu gradul de sublocotenent, terminând ca şef de promoţie. În 
1941 s-a căsătorit cu Zoia Colojoară cu care va avea doi copii, lon şi Carmen, un mariaj care — 
date fiind accidentele biografice pe care le-a traversat — nu va tine decât cinci ani. Se va 
recăsători în 1965, după eliberarea din ultima detenţie. lon Mitucă şi-a câştigat gradul militar în 
război. Astfel, pleacă pe front în 1941 cu Regimentul nr. 37 Artilerie Turnu Severin de unde se 


8 Ibidem, p. 66. 

9 Elena, căsătorită Mocioalcă, Janeta, căsătorită Fota, Angela, căsătorită Lupulet si Veronica, căsătorită 
Angelescu. 

10 Mircea, Vasile şi Gheorghe. 

11 lon Mihalache, născut în 18 februarie 1882 în comuna Topoloveni, jud. Argeş; învăţător, vicepreşedinte al 
P.N.T., deputat în 10 legislaturi, începând din 1919; a înfiinţat Partidul Ţărănesc din vechiul regat împreună 
cu Milan Berbecaru şi D. Căpăţâneanu, partid care în 1926 va fuziona cu Partidul National din Ardeal, 
condus de luliu Maniu; noul partid rezultat, Partidul Naţional Ţărănesc va fi condus de Maniu ca preşedinte 
şi de Mihalache în calitate de vicepreşedinte; din 1933 devine preşedinte al P.N.T., funcţie pe care o va 
ocupa până în 1938, când Carol al II-lea va desființa partidele parlamentare; ministru de interne în 
guvernele conduse de Mironescu şi Vaida Voevod; după 1940 va participa ca voluntar pe frontul de răsărit; 
a fost arestat la 14 iulie 1947 în apropierea comunei Tămădău, printr-o înscenare operată de Securitate, 
alături de Nicolae Penescu, Nicolae Carandino etc; acuzat că ar fi avut legături cu spionajul american prin 
ofiţerii Hall şi Hamilton, care ar fi fost în legătură cu Victor Rădulescu Pogoneanu; de asemenea a fost 
acuzat că prin înființarea Cercului Profesional Militar ar fi încercat organizarea unor unităţi armate menite 
realizării unei lovituri de stat; după arestarea la Tămădău a fost condamnat de Tribunalul Militar al regiunii a 
II-a Militare Bucureşti, Secţia I-a, prin Sentința nr. 1.988 din 29 octombrie 1947 la 10 ani temniţă grea şi 5 
ani degradare civilă, pentru crima de complot în scop de trădare şi de insurecție armată, 10 ani detenţie 
riguroasă şi 5 ani degradare civilă pentru crimă de complot în scop de surpare a ordinii constituţionale şi de 
răzvrătire, muncă silnică pe viata transformată în temniţă grea pe viata, (având vârsta de 65 de ani la 
arestare) pentru crimă de înaltă trădare, 12 ani detentia simplă pentru tentativa de surpare a ordinii 
constituţionale, 10 ani detenţie riguroasă şi 5 ani degradare civilă pentru crima de răzvrătire, 25 ani muncă 
silnică, transformată în temniţă grea si 10 ani degradare civilă, pentru crima de insurecție armată, 12 ani 
închisoare corecțională, pentru delictul de încercare de trecere frauduloasă a frontierei, precum şi 
confiscarea totală a averii; va fi ținut la izolare in penitenciarele Galaţi, Sighet şi Râmnicu Sărat, unde va şi 
muri în 6 martie 1963. 

12 A.C.N.S.AS., fond Informativ, dosar nr. 209.492, vol. 5, f. 81. 

intoarce in 1944, perioadä in care va fi inaintat pana la gradul de capitan. Participa la luptele de 
pe frontul sovietic, in Crimeea (Kerci'5) si Caucaz (Azov), fiind decorat cu ordinul „Mihai Viteazu”, 
clasa a IIl-a'4 şi cu „Crucea de fier”, clasa | şi a II-a“5. Începând cu toamna anului 1944 participa la 
lupte şi pe frontul apusean, în Cehoslovacia şi Ungaria, cu Regimentul nr. 42 Artilerie Lugoj, până 
la terminarea războiului. Din iunie 1945 până în noiembrie 1945 va fi angajat la Centrul de 
instrucţie Cincu Mare din Făgăraş, iar în următorii doi ani va lucra în cadrul aceluiaşi regiment, în 
calitate de comandant de baterie (după 1945, regimentul va fi redenumit Regimentul nr. 14 
Artilerie). A fost pus în cadru disponibil la finele anului 194715, moment în care se mută la 
Mehadia, regiunea Timişoara, localitatea de rezidenţă a socrilor săi. 

Istoria memoriului pe care-l publicăm în paginile următoare începe în luna iulie 1948, 
atunci cand Mitucă se va întâlni cu Constantin Răutu”, ziarist şi membru în comitetul de 
conducere al P.N.T. Maniu din Mehedinţi. Este momentul în care ia naştere ideea unei organizații 
menite să contribuie, „la momentul decisiv”, la eliberarea ţării de forţele sovietice şi reinstaurarea 
vechilor partide politice la conducerea României. Intenţia se înscrie în valul rezistenţei armate din 


13 Este vorba despre contextul bătăliei de la Sevastopol (30 octombrie 1941 — 4 iulie 1942) dintre forţele 
Axei şi cele ale Uniunii Sovietice. Alături de Divizia 46 de infanterie germană, condusă de Hans Graf von 
Sponeck, o divizie română de infanterie a contribuit la respingerea încercării sovieticilor de a ocupa poziţii 
cheie în strâmtoarea Kerci la începutul lui aprilie 1942. 

14 Pentru acest merit a fost împroprietărit cu 5 hectare de teren în comuna Partis, regiunea Timişoara, chiar 
lângă frontiera cu Iugoslavia. 

15 Despre faptele de arme ale lui Mitucă, informaţiile sunt destul de lacunare. O descriptie indirectă am 
găsit-o într-o discuţie dintre socrul acestuia şi informatorul „Sergiu Panait”, care o reproduce. Întrebat de 
agent cum îşi explică arestarea şi condamnarea lui Mitucă, acesta va răspunde: „N-au avut nici un motiv 
dragă domnule, însă trebuia să i se întâmple, deoarece el a fost un ofiţer distins, şi pe frontul contra ruşilor 
a fost decorat de germani cu cele mai mari şi distinse decoraţii, între care şi vulturul albastru, deoarece, ori 
de câte ori nu se putea cuceri o cazemată sau vreun punct întărit îl chemau pe el şi imediat îşi aranja 
tragerea şi distrugea totul. Ce să-i faci? Şi-a făcut datoria către tara, fiindcă aşa s-a comportat şi pe frontul 
de vest si poate că şi în viitor îl vor chema să facă la fel” (A.C.N.S.A.S., fond Informativ, dosar nr. 209.492, 
vol. 3, f. 263). Referinţe privind decorarea cu ordinele militare amintite există în mai multe locuri în dosarul 
fond Informativ nr. 209.492, în rapoartele pe care ofiţerii de Securitate i le făceau fostului căpitan, citând 
diverse evidențe militare. 

16 La finele anului 1946, prin ordinul nr. 10/3111-S/1946, aproximativ 10.000 de ofiţeri de carieră au fost 
trecuţi în cadru disponibil. Erau acei ofiţeri care luaseră parte la luptele de pe frontul de Est, împotriva 
Uniunii Sovietice, consideraţi un pericol pentru proaspăt instalata putere de la Bucureşti (vezi, pentru 
aceste evoluţii Florin Sperlea, De la armata regală la armata populară. Sovietizarea armatei române (1948- 
1955), Bucureşti, Ed. Ziua, 2003, 334 p.). 

17 Constantin Răutu a fost considerat de Securitate unul dintre iniţiatorii ,M.N.R.”, alături de lon Mitucă. 
Născut în 3 noiembrie 1907 în comuna Podul Gros, judeţul Mehedinţi, îşi satisface serviciul militar la 
Regimentul 94 infanterie din Orşova pe care-l va părăsi cu gradul de căpitan în rezervă; studii la Academia 
Comercială; fost membru al Partidului Naţional Ţărănesc din judeţul Mehedinţi; ziarist. Într-o declaraţie pe 
care o dă Securităţii în anchetă, declara că l-ar fi cunoscut pe lon Mitucă în iulie 1948, împreună cu care a 
pus bazele M.N.R. 

Muntii Banatului, organizata incepand cu 1947, pe de o parte de avocatul Spiru Blanaru din 
Caransebes (originar din Bucovina de Nord), pe de alta de comandorul Petru Domäsneanu din 
Baile Herculane. Multe din referintele Securitatii de mai tarziu, din ancheta, vadesc intentia de 
conexare a organizaţiei lui Mitucă cu mişcările de partizani din zona Banatului. În ciuda acestor 
încercări, legăturile bănuite nu se vor confirma. Între primele discuţii în jurul acestei organizaţii şi 
arestarea lui Mitucă nu au fost decât două luni, mult prea puţin pentru articularea unor contacte 
cu grupările de rezistenţă. 

La amintita întâlnire, Răutu îi comunica lui Mitucă faptul că „prevede un viitor conflict în 
jurul datei de 23 august 1948 între U.R.S.S. şi statele apusene” şi — bazându-se pe aceste lucruri 
— îi propune ca „În această fază de mare importanţă strategică, să încercăm să punem bazele 
unei mişcări subversive, cu denumirea «Mişcarea Naţională de Rezistență», care să acţioneze în 
cazul unui viitor conflict, asupra liniilor de comunicaţie”. Tiparul organizaţiei va fi creionat in 
textul unui manifest redactat de Răutu, precizându-i identitatea şi obiectivele. Textul manifestului 
constituia, în ochii Securităţii, un veritabil „program” de acţiune al organizaţiei. Prima misiune 
discutată cu Răutu a fost cea privind găsirea unei locaţii unde s-ar putea instala un post de 
emisie-receptie. Zona de acţiune ce-i fusese repartizată lui Mitucă era delimitată de comunele 
Mehadia, Plugova, Bolvasnita, Toplet, Teregova, Domasnea, lablanita si Pecinişca. Sarcina 
consta în găsirea, în toate aceste comune, a unui om de încredere, prin intermediul căruia, 
treptat, să fie lărgită baza organizaţiei, prin recrutări succesive. Aceştia vor fi găsiţi pe rând în 
persoana învățătorului lon Cumpănaşu din Plugova, învățătorului Miron Stoica din Mehadia, 
învățătorului Emil Constantinescu din Toplet, a lui Rudolf Cristin din Bolvaşnita, Valeriu Belba din 
Pecinişca, învățătorul Ştefan Popa din Mehadia si Teodor Păun, electrician din Mehadia“. Toţi 
aceştia vor fi informaţi despre încercarea organizării unei forme de rezistenţă, fiind puşi la curent 
cu scopurile mişcării şi primele măsuri preconizate. Principala problemă pe care o vor semnala cu 
toții va fi absenţa armamentului si a muniției. Decizia lui Mitucă a fost ca fiecare, în măsura 
propriilor posibilităţi, să-şi facă rost de arme. Singurul care poseda la acea vreme o puşcă 
mitralieră şi un pistol era Valeriu Belba. Bazându-şi rapoartele pe notele informative transmise de 
diversele surse strecurate în anturajul lui Mitucă, Inspectoratul Regional de Siguranţă Timişoara? 
informa la 2 august 1948 Serviciul | al Directiunii Generale a Sigurantei Statului2’, despre 
existenta a 16 kg de dinamita pe care membrii organizatiei ar fi fost pregatiti sa le foloseasca 
pentru dinamitarea podului C.F.R. din zona lablanita. Aceeaşi adresă notifica o presupusă 
implicare a Consulatului american din Bucureşti în coordonarea acestor acţiuni, gândite a fi sub 
comanda unică a generalului Radu Corne, „care operează în munţii Neamţului şi Vrancei”. 


18 A.C.N.S.A.S., fond Informativ, dosar nr. 209.492, vol. 2, f. 111. 

19 Alături de aceştia, în lot va fi acuzat şi Nicolae Trapcea, pentru nedenuntare, fiind bănuit că ar fi ştiut de 
cumpărarea şi deținerea unei cantităţi de explozibil de către Cristian Rudolf (A.C.N.S.A.S., fond Informativ, 
dosar nr. 209.491, ff. Iv, 110). Informaţia nu va putea fi confirmată niciodată. 

20 Ancheta era coordonată de inspectorul regional de Siguranţă, locotenent-colonelul Ambruş Coloman, şi 
de şeful Serviciului de Siguranţă, chestor Moiş Aurel. 

21 A.C.N.S.A.S., fond Informativ, dosar nr. 209.491, f. 2. 


80 


lon Mitucă, de la rezistență la dizidenta 


Informatorul care furnizase aceste date afirma de asemenea: „Căpitanul Mitucă posedă 10 
pistoale mitralieră, pansamente şi un aparat T.F.F., plus muniţie” şi că acesta „aşteaptă să-i pună 
la dispoziţie Consulatul American suma de câteva milioane de lei pentru a putea lucra mai bine”22. 
Direcţia Regională a Securităţii Poporului Timişoara va raporta la finele lunii aprilie 1949 către 
D.G.S.P. Bucuresti#, că nici una din aceste afirmaţii nu are suport real. 

La două săptămâni de la iniţierea acestor discuţii, Răutu redactează un manifest pe care 
i-l comunică lui Mitucă în jurul datei de 1 august 1948, pentru a fi multiplicat şi distribuit. O primă 
formă a acestuia, intitulat „Fraţi Români!'2, purtând în antet numele emitentului („Rezistenţa”) si 
titlul Organ al Mişcării Nationale de Rezistență (nr. 38% din iulie 1948), va fi difuzat pe 3 august 
1948 în trenul rapid Lugoj-Deva ce trecea prin gara Teregova. Manifestul a fost găsit întâmplător 
de un acar în gara Deva şi predat organelor de Siguranţă la 4 august 1948. Un alt exemplar al 
aceluiaşi manifest va fi predat unui copil „de un necunoscut”, în preajma comunei Armeniş la 6 
august şi descoperit pe 10 august de şeful postului de jandarmi al comunei Mehadia. 

Prima formă a manifestului va fi bătută la maşină de învățătorul Ştefan Popa?’ în 10 
exemplare. Mitucă, la finele lunii august, va rescrie rezumand manifestul?” pe care-l va preda 
aceluiaşi învăţător pentru multiplicare. Acesta va reuşi să transcrie doar trei exemplare, unul din 
ele ducându-l la Securitate. Un alt învăţător, Miron Stoica’, va fi şi el implicat în procedura de 
multiplicare. A doua variantă a manifestului, intitulat „Deşteaptă-te române!"3%, purtând în antet 


22 Ibidem, f. 2. 

23 Ibidem, f. 44. 

24 Vezi anexa nr. 1. 

25 A.C.N.S.A.S., fond Informativ, dosar nr. 209.491, f. 35. 

26 Stefan Popa, desi a copiat manifestul lui Mituca, singura proba in acest dosar nu va fi nici arestat, nici 
anchetat în cadrul acestui lot. Totuşi, implicarea lui în acţiune este explicată într-un raport al Securităţii 
Timişoara din 19 septembrie 1948 către D.G.S.P. Bucuresti: „În ziua de 29 august 1948, căpitanul Mitucä a 
însărcinat pe agentul nostru, care face şi el parte din acea organizaţie, de a copia un manifest în şase 
exemplare, deoarece de la Comitet s-a trimis un număr de numai 20 exemplare şi acestea de a fi 
multiplicate numai în 6 exemplare. S-au dat instrucţiuni informatorului să copieze un exemplar mai mult, 
care exemplar a fost apoi predat organelor noastre şi care se înaintează alăturat în copie, manifest intitulat 
«Deşteaptă-te române!»” (Ibidem, f. 9). Erorile de topică aparţin documentului. 

27 A doua formă a manifestului va purta numele „Deşteaptă-te Române!”, având în antet Mişcarea Naţională 
de Rezistență, Nr. 29/23 august 1948, manifestul fiind semnat „general Gheorghe Romanul’”. 

28 Miron Stoica, născut în 5 septembrie 1908 în comuna Racoviţa, judeţul Sibiu, învăţător va fi acuzat şi el 
în procesul intentat lui Mitucă, fiind considerat „membru în organizaţia M.N.R.”. El va declara în anchetă: „În 
luna iulie 1948 mi-a trimis [Mitucă, n.n.] un manifest printr-o carte pe care a imprumutat-o soţia mea, 
manifestul fiind intitulat «Deşteaptă-te romane!», având scris într-un colt «Mişcarea Naţională de 
Rezistență», iar în colţul celălalt «Citiţi, copiaţi, transmiteţi!»”(/biderm, f. 84). 

29 Manifestul fusese găsit de Securitate, aşa cum aflăm dintr-o adresă a Inspectoratului Regional de 
Siguranţă Sibiu, Serviciul 1, Biroul 1/E, din 30 august 1948, către Direcţia Generală a Sigurantei Statului, 
Direcţia |, Serviciul 1, Bucuresti: ,(...) avem onoarea de a vă înainta în original un manifest care a fost găsit 
între şinele trenului din staţia C.F.R. Deva. Credem că acest manifest a fost aruncat din tren de vreun 
individ care făcea parte din acea organizaţie, în timp ce trecea prin oraşul Deva, în scop de colportaj. Am 

aceeaşi titulatură „Mişcarea Naţională de Rezistentä” nr. 3951 va fi predată Securităţii de o sursä?2 
în 29 august 1948. Acesta reuşise să dactilografieze un singur exemplar, originalul fiind ars de 
Mitucă în momentul arestării. 

Securitatea Timişoara va demara imediat o anchetă, coordonată de colonelul Coloman 
Ambruş şi maiorul Aurel Mois. Într-o adresă din 19 septembrie 1948 (exact ziua arestării lui 
Mitucă), a D.R.S.P. Timişoara către D.G.S.P., se susţinea că, în urma acţiunii informative 
întreprinse, Mitucă ar activa în „Organizaţia subversivă a ofiţerilor deblocaţi”, specificând că 
acesta spusese unui informator al Securităţii că este vorba despre „Mişcarea Naţională de 
Rezistenţă”*, bănuită cu sediul în judeţul Muscel. Nu este foarte clar cât adevăr putem decela din 
aceste identificări. Că cel putin manifestele poartă în antet denumirea ,M.N.R.” este cert, ceea ce 
nu dovedeşte neapărat ca Mituca ar fi intrat în legătură cu cei care vehiculau aceasta idee în 
România acelor ani, în ideea „creării de acte diversioniste în spatele frontului”#, cum cu multă 
larghete întregea tabloul Securitatea. Este cel mai probabil vorba, în textul manifestului, despre 
intenţia unei identificări, menită să confere notorietate şi să coaguleze eventualele simpatii printr- 
un plus de solidaritate. De cealaltă parte Securitatea era direct interesată în asocierea căpitanului 
lon Mitucă cu ,M.N.R.”, reuşind prin asta să constituie un fond acuzator agravant, prin 
coroborarea cu o formă organizată şi subversivă de luptă împotriva regimului. Din declaraţiile pe 
care le va da la Securitate, după momentul arestării din 19 septembrie 1948, rezultă mai degrabă 
că Mitucă intentionase să organizeze o formă de rezistenţă initial de sine stătătoare, din 
considerente de asigurare a conspirativitatii, fără să-şi coordoneze acţiunile cu alte grupări de 
„partizani”. 


dat ordin Serviciului Jud. de Sig. Deva să intensifice acţiunea informativă pentru identificarea autorului”. 
Semnează inspector de Siguranţă Gh. Crăciun şi şeful biroului, Moldor L. (Ibidem, f. 8). Într-o altă adresă a 
D.R.S.P. Sibiu din 10 decembrie 1948 către D.G.S.P. Bucureşti se spune: „La ordinul dv. nr. 116/39.319 din 
8 octombrie 1948 avem onoarea a vă raporta că din investigatiunile făcute s-a constatat că manifestul in 
cauză a fost găsit de către gardianul public Nentiu Traian, cu serviciul în gara Deva, dimineaţa pe la orele 
4, când îşi făcea rondul, între şinele liniei C.F.R. şi era împăturită în patru, iar pe verso era scris numele 
Weiss Beniamin”. Adresa e semnată de It. col. Gh. Crăciun şi de sublocotenentul |. Cleju (/bidem, f. 21). 

30 Vezi anexa nr. 2. 

31 Ibidem, f. 6. 

32 Vezi în acest sens nota nr. 26. 

33 Ambruş Coloman, la data respectivă, era inspector regional de Siguranţă în cadrul Inspectoratului 
Regional de Siguranţă Timişoara, Biroul 1, Secţia a 3-a. Aurel Moiş era în august 1948 chestor, fiind şeful 
Serviciului de Siguranţă Timişoara. 

34 A.C.N.S.A.S., fond Informativ, dosar nr. 209.491, f. 9. Securitatea era tentată să pună în legătură 
„M.N.R."-ul lui Mitucă cu „Mişcarea Naţională de Rezistență”, organizaţia condusă de generalul Aldea. 
Confuzia era deliberată, menită fiind coroborării în anchetă cu acţiunile de urmărire şi anchetele 
desfăşurate pe numele celor ce activau în Mişcarea Naţională de Rezistență. La fel se explică şi încercările, 
abandonate ulterior din lipsă de probe, de a-l pune în relaţie cu diferite grupări de partizani din zonă. 

3 Ibidem, f. 13. 

În aceeaşi logică reductionistä, Securitatea îl acuză că ar fi „pus bazele unei organizaţii 
subversive” denumite „Comandamentul Detasamentului Cerna”%, care ar îngloba teritoriul de sud 
al judeţului Severin, plus valea Globul Craiovei, până la Bozovici. Organizaţia era, pe rând, 
acuzată de: „1. o activitate de instruire şi înarmare a elementelor din munţi; 2. o activitate de 
propaganda, de recrutare de membrii şi de achiziţionare de fonduri şi muniţii”?. Într-un raport a 
regionalei de Siguranţă Timişoara din 2 august 19485, adresat D.G.S.S., se preciza că misiunea 
organizaţiei pe care o initiase Mitucă ar fi fost „să primească paraşutişti americani, în momentul 
lansării, ferindu-i de atacul comuniştilor (...). Să pună mâna pe telefoane, poştă şi gară, să arunce 
în aer podul C.F.R. dintre tunelele de la lablanita, în care scop se spune ca ar poseda cantitatea 
de 16 kg de dinamită. Să pună mâna pe Porţile de Fier, în care scop ar fi luat contact cu un ofiţer 
comandant al Companiei de grăniceri Orşova, şi care ar fi acceptat acest lucru”#. Activitatea 
organizaţiei era „conspirativă”, „legătura fiind asigurată de persoane de încredere, din satele din 
apropierea grupelor din munti”#. Afirmațiile nu aveau suport real, ele bazându-se doar pe notele 
confuze ale informatorilor. Totuşi, este adevărat că unele accente războinice din manifestele 
descoperite, erau în măsură sa directioneze strădania autorităţilor către descoperirea 
eventualelor tentative de a cultiva teroarea în rândul lor. Astfel, manifestul Fraţi Români! (datat 
iulie 1948) clama intenţia de a distruge „tunelurile şi podurile de pe Valea Prahovei, Oltului, Jiului 
si din Banat şi de oriunde se întrerupe legătura cu Bucureştiul şi țările vecine” (anexa nr. 1). Într-o 
tonalitate chiar mai belicoasă, cel de-al doilea manifest, Deşteaptă-te Române (august 1948) 
prescria „Aruncări de sedii comuniste, poduri, tuneluri, ciocniri de trenuri, tăieri de linii telefonice, 
incendieri de magazii cu grâu furat pentru rezervele de război ale Rusiei” (anexa nr. 2). Având în 
vedere contextul cu totul special în care aveau loc evenimentele, apreciem că nu era vorba 
despre intenţii reale, ci de o tactică menită să panicheze guvernul comunist, pe de o parte, 
respectiv să ridice nivelul de speranţă al rezistenţei pasive în care se angajaseră majoritatea 
cetățenilor, pe de alta. Intenţia de a face ca organizaţia aflată în spatele manifestelor să pară mult 
mai puternică decât era în realitate reiese, cu claritate, atât din „remarcarea” „acţiunilor 
detaşamentului Piatra Neamţ şi Domaşnea - Cornea” (cu mesajul implicat, dar fals, că era vorba 
de atentate de amploare — vezi anexa nr. 2), cât şi din numerotarea fantezista a manifestelor (nr. 
38, respectiv 39). Este de remarcat şi faptul că în cadrul proceselor „tip M.N.R.”, diversele loturi 
au fost acuzate, relativ des, de pregătirea unor atentate teroriste de amploare, acuzaţiile neavând 
fundament real, însă fiind menite să atragă de partea guvernantilor simpatia majorităţii populaţiei. 
De pildă, membrii lotului „Popp-Bujoiu” au fost acuzaţi, printre altele, de tentativa de aruncare în 
aer a sediului parlamentului comunist, din Dealul Patriarhiei. În ciuda recunoaşterii de către 


3% „Cerna” era de fapt numele munţilor unde era prezumat a exista „comandamentului unic” al organizaţiei 
M.N.R. care coordona, în optica Securităţii, grupurile de partizani situate pe teritoriul de sud al judeţului 
Severin, de la Cornerova până la Orşova. 

37 A.C.N.S.A.S., fond Informativ, dosar nr. 209.491, f. 22. 

38 Ibidem, f. 1. 

39 [pidem. 

40 Ibidem. 

George Manu, atât în anchetă“, cât şi in interogatoriul din instanta*?, în stadiul actual al 
cercetarilor, cel putin, putem concluziona, fara nici un fel de rezerva, ca asa-zisul plan de 
aruncare in aer a sediului M.A.N. a fost o näscocire a organelor de ancheta, care prin metode 
forte, i-au determinat pe unii acuzaţi să-şi „recunoască” aceste intenţii de natura criminala*®. De 
ce a fost, totuşi, nevoie ca (după unele ezitări, cum s-a văzut) să fie reţinut şi acest cap de 
acuzare? Cu siguranţă, din motive propagandistice: una din căile cele mai sigure de succes în 
tentativa de a capta bunăvoința opiniei publice şi a canaliza spiritul de revoltă împotriva „bandei 
de sabotori” era tocmai cel de a atribui acestuia planuri de o violență extrema şi cu efecte 
nelimitate. Or, aruncarea în aer a Palatului din Dealul Patriarhiei era de natură atât de a distruge 
un monument de arhitectură românească, simbol al Capitalei, ci şi de a provoca un mare număr 
de victime nevinovate. În plus, mai exista un avantaj foarte important: opinia publică românească 
era încă traumatizata de bombardamentele aeriene teroriste, efectuate, in special in Bucuresti si 
Valea Prahovei, atât de aviația aliată anglo-americană (in tot cursul anului 1944), cât si de cea 
germană (în august 1944). Trebuie spus că autorităţile comuniste au jucat cu mult talent cartea 
umanitarismului, cel putin în acest caz. De altfel, lotul Popp-Bujoiu nu a fost singurul în care au 
apărut asemenea inculpări. Într-o manieră foarte asemănătoare, componenţii lotului Mişcării 
Naţionale de Rezistență din Dobrogea, judecat în anul 1952, au fost acuzaţi de intenţia de a 
arunca în aer podul de la Cernavodă“. Nici această acuzaţie nu avea la bază un temei real, 
speculându-se aceleaşi modalităţi de a stimula revolta publică, de astă-dată prin agitarea 
pericolului de distrugere a unuia din cele mai importante obiective economice din ţară. 

Securitatea suspiciona, de asemenea, legături ale organizaţiei cu un aşa-zis 
„comandament central” din Bucureşti, cu Consulatul american, dar şi cu „organizaţii similare din 
munţii Vrancei şi munţii Neamţului"45. Comandamentul nu fusese încă identificat când se realiza 
sinteza din care am citat (18 noiembrie 1948). Pe de altă parte exista bănuiala unor legături cu 


4 AMJ., DIM, dosar nr. 14.900, vol. 1, ff. 428-434. 

42 Astfel, Manu declara că „am făcut calcule care se bazau pe o galerie de 300 metri cu scoaterea 
pământului, simulând o construcţie nouă pentru a nu atrage atenţia” (/bidem, vol. 3, f. 92v.). 

43 În memoriile lui Nicolae Mărgineanu se relatează în amănunt perioadele de interes şi dezinteres ale 
anchetatorilor faţă de afacerea „palatul M.A.N.”, când considerată vrednica de interes, când catalogată ca 
exagerată şi neverosimila - N. Mărgineanu, Amfiteatre şi închisori (Mărturii asupra unui veac zbuciumat), 
ediţie îngrijită şi studiu introductiv de Voicu Lăscuş, Cluj-Napoca, Ed. Dacia, 1991, passim. Pentru a nu 
mări prea mult dimensiunile prezentei lucrări, nu insistăm asupra acestui aspect. 

4 Vezi A.C.N.S.A.S., fond Penal, dosar nr. 815, passim. Povestea M.N.R. — Dobrogea este succint (prea 
succint) relatată in Antohe, lon, Răstigniri în România după Ialta, Bucuresti, Ed. Albatros, 1995, 504 p. 
(memorii difuzate în Occident, în anii '80). Istoria a rămas consemnată în încă cel puţin un manuscris, 
aparținând lui Oprea Tărăban (membru, ca şi Antohe, al lotului M.N.R. — Dobrogea), a cărui existență am 
descoperit-o, cu ajutorul doamnei Rodica Băiaşu, după finalizarea prezentului studiu. De fapt, este vorba 
despre o copie a memoriilor pe care, din păcate, Oprea Tărăban (decedat în 1992, în urma unui infarct) le-a 
distrus, dezamăgit de faptul că n-a reuşit publicarea lor. 

45 Ibidem, f. 23. 

Mişcarea Naţională de Rezistenta a colonelului Uţă“6, legături pe care in aprilie 1949 Securitatea 
însăşi, în urma anchetelor, este nevoită să le infirme”. În aceeaşi logică a suspectării complotului 
general, rapoartele afirmă că Mitucă ar fi acceptat dirijarea organizaţiei din exil de către generalul 
Nicolae Rădescu, alături de un comitet compus din 10 persoane. Această acuzaţie este preluată 
din procesul lotului principal al Mişcării Naţionale de Rezistență (Popp-Bujoiu). Astfel, un număr 
de şase acuzați (Bujoiu*®, Mărgineanu”, Gheorghiu®, Bals®', Macellariu® şi Bontilă'55) au format 
„«comitetul de conducere» al grupurilor subversive create de dânşii”, însă doi ani mai târziu, după 


45 Colonelul Uta (1891-1949) a fost într-adevăr implicat într-un proces cu denumirea ,M.N.R.”, ale cărui 
sentinţe au fost date de T.M.T. Timişoara în primul trimestru al anului 1950, fără însă ca numele său să 
figureze în acestea (A.C.N.S.A.S., fond Penal, dosar nr. 71). În opinia lui Theodor Bărbulescu şi Liviu 
Taranu planurile colonelului Uta „prevedeau extinderea controlului asupra teritoriului mai întâi la Banat, apoi 
prin contactul cu celelalte grupuri din munţi şi cu ajutorul democratiilor occidentale s-ar fi încercat o mişcare 
de eliberare la scară naţională. Încercările în acest sens, făcute pe diverse canale, s-au izbit de refuzul 
conducătorilor unor astfel de grupări (de pildă, cazul legionarului Spiru Blănaru, care a respins orice 
propunere de acest fel, motivând persecuția legionarilor de către colonelul Uta în timpul cât fusese prefect)” 
- Theodor Bărbulescu, Liviu Taranu, Din preliminariile rezistenței armate anticomuniste. Cazul colonelului 1. 
Uta, în Experimentul Piteşti. Comunicări prezentate la Simpozionul „Experimentul Piteşti — Reeducarea prin 
tortură”, ediţia a III-a, Pitesti, 26-28 septembrie 2003, editor şi coordonator Ilie Popa, Fundaţia Culturală 
„Memoria”, Filiala Argeş, Piteşti, 2005, p. 320). Este evident că de la aceste idei de unificare a grupurilor de 
rezistenţă si până la integrarea lor efectivă într-o formă organizată sub denumirea ,M.N.R.” a existat o 
distanță care nu a fost niciodată traversată. Denumirea M.N.R. pare a fi fost mult colportată de Securitate, 
după 1946, nefiind exclus ca diverse grupuri subversive s-o fi utilizat măcar dintr-un spirit mimetic. 

47 „Această organizaţie subversivă nu a avut nimic comun cu banda colonelului Uta’, scrie într-o adresă a 
regionalei de securitate Timişoara către D.G.S.P. Bucureşti din 27 aprilie 1949 (A.C.N.S.A.S., fond 
Informativ, dosar nr. 209.491, f. 44). 

48 Jon (Ionel) Bujoiu, fost preşedinte al Societăților „Petroşani” şi ,Lupeni’. 

49 Reputat cercetător în domeniul psihologiei, ca şi Gheorghe Bontilă (vezi Cristina Anisescu, Nicolae 
Mărgineanu — un psiholog în temnitele comuniste, laşi, Editura Polirom, 2006, 485 p.). 

50 Dimitrie (Dumitru) Gheorghiu, fost director general al Societăţii „Creditul Minier”. 

51 Alexandru Balş, fost director general al Societăţii „Petroşani”, membru în consiliile de administraţie ale 
Societăților „Lonea” şi ,Lupeni’. 

52 Amiralul Horia Macellariu — vezi Horia Macellariu, În plin uragan. Amintirile mele, Bucuresti, Editura 
Sagittarius, 1998, 224 p. Acest volum de memorii nu este însă lămuritor în privinţa nivelului real de 
implicare în acţiunile M.N.R. 

53 Vezi Cristina Anisescu, In memoriam. Nicolae Mărgineanu şi George Bontilă — recurs la «procesul 
Mişcării Nationale de Rezistență» din 1948, în Mişcarea armată de rezistență anticomunistă din România, 
1944-1962, coordonator ştiinţific Gheorghe Onişoru, Bucureşti, Ed. Kullusys, 2003, pp. 223-250. De 
remarcat absenţa din listă a lui George Manu, deşi anterior acesta fusese nominalizat printre cei patru 
fondatori ai „centrului complotist”. Surprinde, de asemenea, absenţa lui Max Auschnitt, căruia acuzarea îi 
acorda o mare atenţie în calitate de finanţator al mişcării subversive. Acesta a părăsit tara un an dupa 
crearea „comitetului de conducere”. Max Auschnitt era cel mai bogat dintre inculpatii în lotul Popp-Bujoiu, 
fost proprietar al Uzinelor Domenii Reşiţa, al altor întreprinderi metalurgice (Titan-Nădlag-Călan), al unor 
exploatări forestiere, de asemenea colaborator al unor firme britanice şi acţionar al acestora. 

condamnarea lui luliu Maniu, s-ar fi înfiinţat un „comitet de coordonare” condus de Alexandru 
Popp, „care a devenit centrul principal al activităţii subversive şi complotiste din ţară”. Nu se 
explică motivele acestei schimbări de comandă, surprinzătoare din moment ce Maniu nu fusese 
membru al „comitetului” de conducere, iar ceilalţi membri ai acestuia (între care nu se număra 
Popp) erau cu toţii, inca, în libertate. În fine, întreaga structură generase un guvern „în frunte cu 
criminalul Rădescu”, pe care intenţiona să-l aducă la putere în urma unei lovituri de stats. Mai 
mult, se pare că la începutul anului 1948 în cadrul M.N.R. fusese elaborată şi o listă a „viitorului 
guvern”, pentru a fi trimisă prin legația S.U.A. grupului din exil condus de Nicolae Rădescu. 
Conform listei, prim-ministru şi ministru de Interne urma să fie numit Rădescu însuşi, iar la 
Finanţe şi Banca Naţională, ,Romniceanu şi Tataranu®, secondati de lordan”#. Afacerea listei 
guvernamentale a M.N.R. face parte din categoria acuzațiilor formulate destul de des de 
Securitate dar contestate totdeauna de învinuiți, pe motiv că declaraţiile au fost dictate de 
anchetatori“. 

Mişcarea Naţională de Rezistență, grupare asupra căreia istoriografia actuală a emis 
opinii foarte diferitess, a fost distrusă de autorităţi în mai multe etape, marcate în special de două 
mari procese politice: primul în 1946 (cunoscut sub numele „procesul sumanelor negre”), al doilea 
în 1948 (popularizat în epocă în special ca „procesul M.N.R.”). Ulterior, au avut loc şi procese ale 
unor subdiviziuni regionale şi locale ale M.N.R. 

„Încercuit” de informatori, Mitucă şi cei câţiva cărora le împărtăşise proiectul organizaţiei 
erau, la numai câteva săptămâni după primele discuţii, atent supravegheați de Securitatea 
Timişoara. Extrema operativitate se explică prin existenţa la nivelul regionalei de Securitate a 
preocupărilor privind înfiinţarea unui Comandament unic menit lichidării grupărilor de partizani 
care activau în zona munţilor Banatuluis?. Activitatea acestui Comandament cu sediul în 
Caransebeş este reglementată la data de 21 ianuarie 19490, printr-o adresă a D.G.S.P. către 


54 Pentru cele de mai sus, A.M.J., D.I.M., fond Penal, dosar nr. 14.900, vol. 12, f. 67. 

55 Mihail Romniceanu şi Costel Tătăranu, foşti guvernatori ai Băncii Nationale a României şi politicieni 
national-liberali. 

56 /bidem, vol. 20, f. 64. Dumitru lordan era un fost secretar general în Ministerul de Finanţe (ibidem, vol. 
12, f. 92). In cadrul procesului M.N.R., a fost si el prezentat ca agent informativ al lui Popp (ibidem, vol. 3, f. 
155 v). 

57 Lista la care ne-am referit mai sus apar in declaraţiile din anchetă ale lui N. Mărgineanu. 

58 De la susţinerea existenţei unei adevărate armate secrete, de rezistenţă naţională, până la identificarea 
acesteia drept o ficţiune aparţinând Securităţii. Opinia noastră este una relativ mediană: rezistenţa 
(organizată la nivel naţional) a fost o virtualitate nematerializată, însă intenţii şi contacte în acest sens au 
existat într-adevăr. 

59 Securitatea îşi propusese ca regionalele Timişoara şi Craiova să coopereze prin organizarea „unei reţele 
informative în regiunea munţilor”, folosind pădurarii noi angajaţi, odată cu reorganizarea direcțiilor silvice, 
intentionand să-i folosească drept „informatori în orb”, instituirea unor posturi de filaj în comuna Bozovici si 
satul Sumita, pentru a descoperi căile de acces în munţi ale partizanilor (A.C.N.S.A.S., fond Informativ, 
dosar nr. 209.491, f. 23). 

6 Comandamentul unic va deveni funcţional efectiv începând cu 23 ianuarie 1949. 

D.R.S. Timisoara, fiind coordonata de maiorul Aurel Mois, alaturi de maiorul Kling Zoltan de la 
Securitatea judetului Severin. Preparativele punerii in practica a acestuia datau insa cu cateva 
luni înainte. Comandamentul era singurul organism abilitat să conducă „operaţiunile de lichidare” 
de pe teritoriul fixat, activitatea fiind coordonată de la Bucuresti de însuşi Gheorghe Pintilie". La 
11 februarie 1949, în cadrul şedinţei de analiză a muncii depuse de la înfiinţarea Directiunii 
Generale a Securităţii Poporului, ministrul de Interne, Teohari Georgescu, aprecia că „Problema 
Teregova trebuie legată cu problema externă. Bandele formează puncte de rezistenţă unde 
duşmanii poate [sic!] să-şi arunce oamenii lor. În perspectivă, trebuie să vedem unde poate [sic!] 
să meargă lucrurile”62. 

Tocmai în virtutea acestor preocupări preventive, Mitucă a fost arestat, împreună cu 
Constantin Răutu, la nici două luni de la producerea discuţiilor „duşmănoase”. Evenimentul s-a 
petrecut pe 19 septembrie 1948, cei doi fiind transferați după câteva zile la penitenciarul Lugoj, 
unde s-au desfăşurat interogatoriile. În 8 octombrie 1949 sublocotenentul de securitate Mircu 
Vasile din S.J.S. Severin semnează procesul verbal de trimitere în judecată a grupului ,M.N.R.” 
din jurul lui Răutu şi Mitucă, catalogând faptele celor nouă implicaţi drept uneltire contra ordinii 
sociale. Sentința de condamnare este datată 9 noiembrie 1949. Cercetările în acest caz au durat 
un an fiind operate de Securitatea Timişoara, iar ancheta în Penitenciarul Lugoj încă un an. 

Ulterior, doi dintre cei închişi vor fi puşi în libertate la 10 ianuarie 19506 (este vorba 
despre loan Damsescu şi Mihai Costescu, primul pentru că se dovedise a nu avea nici o legătură 
cu Mitucă, al doilea pentru că-l denuntase la Securitate®). 

Singurele probe în acest dosar au fost cele două manifeste şi notele informative ale 
informatorilor. În urma anchetei Mitucă a fost acuzat de înființarea organizaţiei „Mişcarea 
Naţională de Rezistență”, răspândirea de manifeste şi mai cu seamă -— ca rezultat al unei lecturi 
agravante a textului acestora - de plănuirea unor atentate împotriva unor personalităţi ale 
partidului, distrugerea unor căi de comunicaţie, poduri, şosele etc., organizarea primirii unor 
presupuşi paraşutişti americani, ocuparea gărilor, clădirilor Poştei sau a telefoanelor. Securitatea 
nu a putut proba niciodată aceste acuzaţii. Textele manifestelor au mai curând o dimensiune 
deziderativă, polemică şi incitativă, neputând constitui ca atare probe de sine stătătoare. Pentru 
Securitate însă intenţiile au devenit foarte uşor fapte™. 


61 Vezi A.C.N.S.A.S., fond Penal, dosar nr. 125, vol. 3, ff. 121-123. 

62 Marius Oprea, Banalitatea răului. O istorie a Securităţii în documente, 1949-1989, laşi, Editura Polirom, 
2002, p. 76. 

6 Este vorba despre lon Mitucă, Constantin Răutu, Miron Stoica, Cristin Rudolf, Valeriu Belba, Teodor 
Păun, Emil Constantinescu, loan Cumpănaşu, Nicolae Trapcea (A.C.N.S.A.S., fond Informativ, dosar nr. 
209.491, f. 61). 

64 Ibidem, f. 55. 

65 Două din denunturile adresate şefului de post de jandarmi din Teregova, unul din 16 iulie 1948, celălalt 
câteva zile mai târziu se regăsesc la dosarul de anchetă informativă (/bidem, ff. 49-50). 

s Într-o adresă a D.R.S.P. Timişoara către D.G.S.P. Bucuresti din 28 septembrie 1948, dată la care Mitucä, 
Constantin Răutu şi Miron Stoica erau în arestul Securităţii Timişoara, se menţionează: În ce priveşte 
atentatul ce l-a plănuit contra Domnului Ministru Teohari Georgescu la Băile Herculane, susnumitul 

Efectul anchetei este o condamnare la cinci ani inchisoare pentru delictul de ,uneltire 
contra ordinii sociale”, prin sentinta nr. 1737/1949 a T.M.T. Timisoara. 

Într-o „Sinteză a informaţiilor privind punctele de rezistenţă din regiunea Banatului”®”, din 
18 noiembrie 1948, întocmită de Securitatea Timişoara, se pretindea că „încă din 1947, imediat 
după dizolvarea P.N.Ţ-ului, o parte din fruntasii manişti s-au refugiat în munții din regiunea 
Banatului. (...) În această regiune şi anume in jurul punctelor Teregova, lablanita si Vârciorova 
(lângă Caransebeş), fiinteaza trei grupuri de rezistență organizate şi înarmate, formate din 
elemente maniste, legionare şi ofiţeri deblocati, şi care au legături cu elemente din regiune. În 
acest sens au fost semnalati următorii: inginerul Vernichescu, colonelul Uta®, avocat Târziu si 
generalul Atanasiu’®®. În optica Securităţii „legăturile” acestor grupuri se regăsesc „în cadrul unei 
organizaţii subversive denumită „Rezistenţa Naţională”. Un informator al Securităţii, cu legături în 
mediile invocate, preciza conexiunile acestor grupuri cu „elemente din fostul P.N.T.” Aceeaşi 
sinteză recunoaşte însă că informaţiile deţinute nu sunt în măsură să poată „contura forma de 
organizare” a acestora, „însă s-a putut stabili că în munţi se tinde la o unire a grupelor de 
rezistenţă într-un comandament unic denumit „Cerna, care ar îngloba grupurile situate pe teritoriul 
de sud al judeţului Severin, începând de la Cornerova până la Orşova, plus Valea Globul Craiovei 


recunoaşte că a discutat acest fapt pentru faptul că în manifestul acestei Organizaţii s-a cerut să se treacă 
la acte de teroare contra conducătorilor Statului, însă declară că nu a trecut la nimic mai concret decât la 
discuţia ce-a avut-o cu două elemente din organizaţie” (Ibidem, f. 14). Sublinierile din text ne aparţin. Limita 
(şi transgresarea ei) dintre interpretarea abuzivă a Securităţii şi conţinutul efectiv al manifestului e prinsă 
riguros în această adresă. 

67 Ibidem, f. 21. 

68 Jon Uta, participant la campania militară din 1913 şi la primul război mondial; rămâne în cadrele active ale 
armatei până în 1943, când demisionează, fiind trecut în rezervă cu gradul de colonel; prefect al judeţului 
Severin în perioada 1943-1944; membru al Partidului Naţional Ţărănesc; din mai 1947 fuge de la domiciliul 
său din Lugoj şi se refugiază în zona Munţilor Semenicului; organizează în vara aceluiaşi an un grup de 
rezistență în zona muntoasă a judeţului Severin, mai exact în plasa Teregova; moare împuşcat într-o 
ambuscadă în 7 februarie 1949 (Theodor Bărbulescu, Liviu Täranu, op. cit., pp. 319-320). Securitatea 
încercase în prima fază să coroboreze datele despre organizaţia în care activa Mitucă cu cea condusă de 
colonelul lon Uta, fără însă a găsi elemente probatorii în acest sens. Prima încercare de conexiune este din 
19 septembrie 1948 (Ibidem, f. 9), fiind vorba de o adresă în care se pretinde că după înfiinţarea 
organizaţiei M.N.R. a intrat în rândurile ei şi colonelul lon Uta. Colonelul era intens urmărit la acea vreme de 
Securitatea Timişoara, începând din iulie 1948. Acelaşi tip de informaţie este repetată într-o notă din 2 
noiembrie 1948 a D.G.S.P., Direcţia |, Serviciul 1 (/bidem, f. 18). Gruparea înfiinţată de colonelul lon Uta a 
activat între mai 1947 şi noiembrie 1949 (inclusiv după decesul acestuia). Existenţa unei legături cu 
gruparea Uta ar fi conferit o notă de suplimentară gravitate organizaţiei din care făcea parte Mitucă, oferind 
un plus acuzator scenariilor Securităţii. Ulterior acest scenariu a fost infirmat. Astfel într-o adresă a D.R.S.P. 
Timişoara către D.G.S.P. Bucureşti din 23 aprilie 1949 se apreciază că „Această organizaţie subversivă nu 
a avut nimic comun cu banda colonelului Uta” (/bidem, f. 44). Urmare a acestor bănuieli, ancheta a cuprins 
mult mai multe persoane decât cele care vor fi trimise efectiv în justiţie. O bună parte din cei menţionaţi au 
stat în anchetă până în 1950, când se va decide eliberarea lor. 

69 Ibidem, f. 21. 

până la Bozovici”. Observatia face mai curând parte din ,mitologia” complotului general sub 
presiunea căreia Securitatea îşi construia adversarii, pentru a le consolida circumstanţe 
agravante şi pentru a-şi justifica poziţia represivă. Sinteza vorbeşte de un număr de 30-40 de 
persoane, „gata de a fi trimise trupelor din munţi””0. Organizaţia amintită, „Rezistenţa Naţională”, 
cuprindea printre membrii, conform raportului invocat: „căpitan deblocat Mituca lon, fost în 
Regimentul 14 Artilerie, originar din comuna Scorila, judeţul Mehedinţi, cu ultimul domiciliu în 
comuna Mehadia, judeţul Severin, în prezent arestat, semnalat ca făcând parte din conducerea 
centrală a organizaţiei”!, Constantin Răutu, gazetar din Turnu Severin, fost în Comitetul de 
Conducere al P.N.T. Maniu din Mehedinţi, Cristescu Gheorghe din comuna Plugova Severin, 
Grecu loan, Miron Stoica’, învăţător din comuna Mehadia. Erau numiţi şi inginerul Vernichescu’, 
avocatul Târziu, generalul Atanasiu”, Ungurenaş, plutonier, fost în secţia militară a P.N.T, 
Jedaneanu Nicolae, fost inspector financiar, Petică Vasile, inginerul Olec, „un ofițer, comandant al 
Companiei de Grăniceri Orşova”, „un fost industriaş din Orşova, care finanţează această 
organizaţie”5, Petru Belavici, loan Damsescu, Mihai Costescu, maior deblocat’®, Romulus 
Costescu (frate cu Mihai Costescu, fost avocat în Teregova, arestat în noaptea de 12/13 ianuarie 
1949 când postul de jandarmi Teregova a fost atacat’’.), Emil Constantinescu”, învăţător din 
Toplesti, Cristin Rudolf”, Teodor Păun, Valeriu Belba8, loan Cumpanasu®', Păun Teodor‘, 
Trapcea Nicolae. 


70 În context, prin trupe” se înţelege grupările de rezistenţă. 

71 Textul în aldine este adăugat cu creionul peste documentul dactilografiat, fiind vorba de o actualizare a 
informaţiilor, efectuată de un ofiţer de Securitate (A.C.N.S.A.S., fond Informativ, dosar nr. 209.491, f. 61). 

72 Miron Stoica, născut la 5 septembrie 1908 în comuna Racoviţa din judeţul Sibiu, de profesie învăţător. 

73 Este vorba despre Aurel Vernichescu, acuzat într-un dosar întocmit împotriva ,M.N.R.” de T.M.T. 
Timişoara in ianuarie-martie 1950 (A.C.N.S.A.S., fond Penal, dosar nr. 71). 

74 A.C.N.S.A.S., fond Informativ, dosar nr. 209.491, f.21. Nici unul dintre aceştia nu va fi însă implicat în 
procesul din 1949, fiind doar una din suspiciunile extensive ale Securităţii, pentru care vinovăţiile erau de 
fiecare data colective si organizate. 

75 Ibidem, f. 22. 

76 Mihai Costescu, näscut la 27 noiembrie 1906 in comuna Esalnita, judetul Severin, maior, absolva scoala 
militară in promoţia 1929. Arestat în cadrul operaţiunilor declanşate împotriva ,organizatiei” conduse de lon 
Mitucă, se va dovedi ca nu a făcut parte din grupul din jurul fostului căpitan (/bidem, f. 51). Tot el este cel 
care-l denunţă pe Mitucă în 16 iulie 1948 şefului de post de jandarmi din comuna Teregova, denunt în care 
relata vizita pe care Mitucă o făcuse fratelui său, maiorul în rezervă Costescu Mihai (/bidem, f. 50). 

77 Atacul fusese organizat de partizanii din jurul lui Spiru Blănaru şi fusese determinat de faptul că în postul 
de jandarmi era arestat un plugar din Teregova, Anculia Moise, camarad al partizanilor. Acesta era curierul 
grupului, cunoscând locurile de refugiu din munţi dar şi cel care era responsabil cu aprovizionarea. Cu 
aceeaşi ocazie, pe lângă Anculia a mai fost eliberat şi Grigore lenäsiga. 

78 Emil Constantinescu, născut la 23 august 1915 în comuna Măceşul de Sus, judeţul Gorj, serviciul militar 
satisfăcut la Regimentul nr. 1 Dorobanţi din Craiova, la terminare având gradul de locotenent în rezervă. 

79 Cristin Rudolf, născut la 3 aprilie 1911 în comuna Caransebeşul Nou, judeţul Severin, serviciul militar 
satisfăcut la Regimentul 11 Jandarmi din Timişoara; de profesie apicultor. 

Situarea in aceeasi organizatie, invocarea unui ,comandament central”, construirea unor 
intentii de actiune regionala, fac parte mai degraba din planurile Securitatii decat din intentiile 
efective ale celor arestaţi. Un proces verbal din 8 octombrie 1948*, care sintetiza rezultatele 
anchetei asupra „organizaţiei M.N.R.”, era construit aproape integral din materiale furnizate de 
textele celor doua manifeste, fara nici o alta proba secundara. Mentionarea in textul manifestelor 
a „marilor noştri aliaţi” care „ne vor ajuta la timpul potrivit' devine în sinteza citată: „organizaţia 
subversivă se bazează pe un conflict americano-rus, unde în spatele frontului să producă acte de 
sabotaj şi teroare, în favoarea americanilor’®. 

După condamnare, căpitanul lon Mitucă va traversa experienţa mai multor penitenciare, 
Lugoj mai întâi, de la arestarea din septembrie 1948 pana în octombrie 1949, apoi Aiudul — din 
1949 până în 16 mai 1950, ulterior, între 16 mai - 25 iunie 1950, a fost internat la colonia 
Cernavodă. Din 25 iunie 1950 până la 15 iulie 1952 va fi internat la colonia Peninsula, fiind trimis 
apoi, în 15 iulie 1952, la Baia Sprie, unde va sta până la 10 decembrie 1952, iar de la această 
dată până la 23 decembrie 1953, la mina de plumb de la Cavnic, de unde a fost şi eliberat. 

Mutarea lui Mitucă de la colonia Peninsula la Baia Sprie fusese o măsură disciplinară. 
Administraţia coloniei a ales un grup format din cei mai recalcitranti deţinuţi, din cei care 
transmiteau ştirile în penitenciar şi astfel contribuiau la ridicarea moralului deţinuţilor, din cei care 
refuzau să se supună ordinelor sau încercau să constituie diferite forme de organizare a 
deţinuţilor. Nu ştim exact componenţa acestui lot, printre cei trimişi la Baia Sprie figurând alături 
de Mitucă şi Dan Cernovodeanu. Era perioada în care tocmai se dăduse în funcţiune colonia de 
muncă, creată în toamna anului 19508, sub indicativul ,Formatiunea 0627 Baia-Sprie”. 

Există multiple referințe privind activitatea dusă în detenţie de Mitucă*. Astfel, sunt 
amintite scrisori trimise din penitenciarul Lugoj, prin intermediul soţiei sale, episcopiei greco- 


80 Valer Belba, născut la 31 mai 1914 în comuna Pecinişca, judeţul Severin, serviciul militar satisfăcut la 
Regimentul nr. 17 Infanterie din Lugoj, cu gradul de căpitan, contingentul 1936; de profesie comerciant. 

81 loan Cumpanasu, născut la 14 octombrie 1908 în comuna Barbatesti, judeţul Gorj; de profesie învăţător. 
82 Teodor Păun, născut la 23 octombrie 1915 în comuna Gurbänesti, judeţul Ilfov; serviciul militar satisfăcut 
la Regimentul nr. 1 transmisiuni; de profesie electrician. 

83 Nicolae Trapcea, născut la 22 ianuarie 1927 în comuna Mehadia, judeţul Severin. Este acuzat în acelaşi 
lot doar pentru că „a avut cunoştinţă de o ladă de dinamită care ar fi fost ridicată de Cristin Rudolf pentru o 
organizaţie subversivă” (A.C.N.S.A.S., fond Informativ, dosar nr. 209.491, f.60). Condamnările pentru 
nedenuntare erau foarte frecvente în epoca. 

& Ibidem, ff. 57-60. 

85 Ibidem, f. 58. 

8 Dicţionarul penitenciarelor..., p. 381. În memoriul său, Mitucă înaintează luna septembrie ca dată de 
înfiinţare a coloniilor de la Baia Sprie şi Valea Nistrului, dată confirmată şi în lucrarea citată, p. 383. 

87 Rapoartele despre deţinuţi erau făcute de şeful Biroului Inspectii de la colonia Peninsula, It. Chiroin Toma 
şi ofiţerul operativ Parlea Alexandru şi trimise la Bucuresti la D.G.P.C.U.M., Serviciul Inspectii. 

88 Scrisoarea provenea de la episcopul greco-catolic loan Ploscaru, aflat şi el în detenţie la penitenciarul 
Lugoj. Scrisoarea a fost scoasă din penitenciar cu ajutorul unui gardian, fiind înmânată soţiei lui Mitucă si 
transmisă ulterior episcopului greco-catolic din Lugoj, acesta trimitand-o prin Nuntiatura Apostolică din 

catolice din Lugoj, de aici ajungand prin Nuntiatura Apostolica din Bucuresti la Vatican, punerea la 
punct a unei aşa zise „organizaţii subversive, al cărei program prevedea instaurarea unei dictaturi 
sângeroase” la Aiud împreună cu fruntaşi liberali si national-taranisti, expedierea din colonia 
Peninsula a unor scrisori către rudele celor închişi, conţinând date despre condiţiile cumplite din 
colonia de muncă şi punerea la punct în mina de la Cavnic a unei organizaţii a foştilor ofiţeri etc. 
Securitatea vorbea despre o veritabilă organizare a deţinuţilor la Cavnic: „grupul liberal condus de 
Cernovodeanu%, grupul national-täränist condus de Radu Boros, ing. Mihăilescu Mişu şi preotul 


Bucuresti la Vatican. Nuntiatura Apostolică este misiunea diplomatică a Sfântului Scaun la Bucuresti. loan 
Ploscaru (9 noiembrie 1911 în comuna Frata, judeţul Cluj — 31 iulie 1998), episcop de Trapezunt, 
„Episcopus Trapezopolitanus”, în noiembrie 1948 şi vicar-general episcopal la Lugoj; abia după căderea 
comunismului, în mai 1990, a putut fi numit episcop de Lugoj prin Decretul 216 din 7 mai 1990 al C.P.U.N.; 
după scoaterea în afara legii a Bisericii Greco-Catolice la 1 decembrie 1948, va fi arestat şi încarcerat în 
două rânduri, mai întâi în intervalul 1949-1955 şi ulterior 1956-1964; îşi va povesti experienţele carcerale în 
volumul Lanturi şi Teroare, apărut la Editura Signata, Timisoara, în 1993. 

89 Este vorba despre Zoia Mituca, născută Colojoară, fiică de preot din Mehadia. 

% Dan |. Cernovodeanu, născut la 10 octombrie 1921 în Ploieşti; licenţiat al Facultăţii de istorie din cadrul 
Universităţii Bucureşti; specialist în heraldică şi sigilografie românească; fruntaş liberal, membru al 
organizaţiei de tineret a P.N.L. Brătianu, unchiul său fiind Bebe Brătianu, secretarul general al P.N.L. Până 
în august 1947 a lucrat în cadrul Ministerului de Externe, dată de la care — odată cu îndepărtarea lui 
Tătărescu — este comprimat (fusese numit de Tătărescu secretar de legatie la Stockholm, neapucând însă 
să-şi ia funcţia în primire); arestat în ianuarie 1949 pentru trecere frauduloasă a frontierei în Iugoslavia si 
condamnat la 8 ani închisoare corecțională. „În vara anului 1948 Dan Cernovodeanu a reuşit să se 
strecoare şi să treacă frontiera în Iugoslavia pe la localitatea Stamora-Moravita, reg[iunea] Timişoara, 
orientându-se cu o harta a drumurilor (automobilisticä). Ajuns în Iugoslavia s-a predat autorităţilor de acolo 
şi a fost dus la Belgrad unde a fost cercetat timp de 2 luni, după aceea a fost depus într-o altă închisoare 
mare din partea de vest a ţării, unde a fost ţinut încă cca. două luni printre alte elemente de aceeaşi 
categorie ca şi el. În acest timp au fost puşi să lucreze într-o mină, însă vreo 20 astfel de deţinuţi, printre 
care se afla şi Dan Cernovodeanu, au refuzat, astfel că s-au luat măsuri şi au fost expulzați în R.P.R. În 
acest sens Dan Cernovodeanu, împreună cu fostul general Sărăcin, fostul avocat Licea din Turnu Severin, 
fostul consilier Amărăscu, de la Concordia Ploieşti, fostul colonel Badea Constantinescu şi alţii pe care eu 
nu-i mai retin, au fost transportaţi cu maşina până la frontiera R.P.R. în dreptul oraşului Oraviţa, unde în 
grup i-au expulzat în R.P.R. Acest fapt nu a fost observat de grănicerii români, astfel că susnumitii timp de 
două zile au stat ascunşi pe un deal dintr-o pădure, în apropiere de Oraviţa, unde au fost prinşi de 
autorităţile române” (A.C.N.S.A.S., fond Informativ, dosar nr. 209492, vol. 2, f. 30). Citatul este un fragment 
dintr-un interogatoriu luat lui Mitucă în arestul penitenciarului Craiova în 12 iulie 1954. Va fi încarcerat mai 
întâi la Jilava în perioada februarie-august 1949, din august până în februarie 1950 fiind încarcerat în 
penitenciarul Principal Aiud; din februarie 1950 până în mai 1950 este trimis la colonia de muncă de la 
Poarta Albă; din mai 1950 până în iunie 1950 va fi transferat la colonia de muncă Cernavodă; de aici, la 
finele lunii iunie 1950, cu întreaga colonie este mutat la colonia Peninsula-Valea Neagră, unde va sta pana 
în iulie 1952; de la această dată până în ianuarie 1953 va fi mutat împreună cu Mitucă la mina de la Baia 
Sprie iar din ianuarie 1953 până la eliberare va fi închis la mina de plumb de la Cavnic. La colonia de 
muncă Peninsula Valea Neagră, fiind considerat „element duşmănos”, acuzat de „difuzare de zvonuri 
războinice şi alte zvonuri false”, va fi supravegheat informativ, iar din 10 februarie 1952 i se va deschide un 

greco-catolic Raicu, care in martie 1953 a venit de la penitenciarul Sighet, unde statuse cu 
Maniu”! (...); grupul legionar cu prof. Constant? si Petrescu Cristian; grupul militar, col. Enescu 
Virgil, cpt. Mitucă şi cpt. Savel%; grupul ţăranilor cu Muşat lonica, chiabur din comuna Sarai, 
regiunea Constanta’. 


dosar de verificare. În concluziile Biroului Inspectii trimise D.G.P.C.U.M. Bucureşti se menţionează: 
„Deţinutul criminal politic Cernovodeanu Dan este un deţinut care continuu inventează şi talmaceste zvonuri 
pe care le raspandeste în colonie, face instigatii ca să nu muncească deţinuţii şi să nu-şi consume puterile 
şi forțele, că vor avea nevoie de ele când vor fi liberi; este un deţinut care poate influenţa deţinuţii pentru 
faptul că este cunoscut că a fost coleg cu Monarhul Mihai. Deoarece acest bandit nu aduce nici un aport în 
această colonie, mai mult face greutăţi în muncă propunem ca să fie transferat la un penitenciar şi să fie 
ținut la celulă” (Ibidem, f. 162). Cernovodeanu va fi eliberat in 1955 şi rearestat in 1959 şi condamnat la 8 
ani închisoare conform Sentintei 551 din 20 aprilie 1959. 

* Într-o sinteză informativă a Serviciului II din cadrul Securităţii Craiova, nedatată, acelaşi text prezintă 
lectiunea: „...care a fost cu Maniu în aceeaşi închisoare şi a adus cuvântul de ordine al acestuia, adică, 
după răsturnarea regimului democrat, fiecare fost deţinut politic să fie în localitatea sa conducător timp de 
48 de ore, fără lege şi fără rege. Să fie adus în ţară fostul rege şi să se formeze un guvern de coaliţie în 
frunte cu Mihalache” (Ibidem, vol. 1, f. 119). 

%2 Este vorba despre Alexandru Constant (1906, Olteniţa - 1986); jurist, publicist, om politic; absolvent al 
Facultăţii de Drept din cadrul Universităţii Bucureşti în 1930; doctor în ştiinţe juridice şi economice; devine 
membru al Mişcării Legionare în 1932; cunoscut publicist, fondator împreună cu Mihail Polihroniade a 
revistei Axa; subsecretar de stat pentru Presă şi Propagandă în guvernul condus de g-ral lon Antonescu 
(18 septembrie 1940 — 21 ianuarie 1941); în 1941 publică volumul Un an decisiv: 1939-1940 la Editura 
Eminescu; este încarcerat în închisorile comuniste din 1946 până în 1964, trecând prin penitenciarele 
Jilava, Ocnele Mari, Sighet, Râmnicu Sărat şi mina de plumb de la Cavnic. 

% Numele este subliniat, pe marginea textului în dreptul acestuia, fiind plasat un semn de interogatie. Este 
vorba despre căpitanul Gheorghiţă Savel, cu care Mitucă stătuse alături în colonia de muncă Peninsula şi 
cu care fusese apoi trimis la mina de plumb de la Cavnic. Savel Gheorghiţă, născut la 8 martie 1921 în 
comuna Gorbanesti, judeţul laşi (dupa alte surse, în comuna Vânători, judeţul Suceava); căpitan; arestat în 
aprilie 1949 şi condamnat la 12 ani muncă silnică. A traversat reeducarea de la penitenciarul Gherla, 
coordonată de Eugen Ţurcanu, transferat special la acest penitenciar pentru a continua „munca” cu 
deţinuţii; „Din celular se auzeau sunete de instrumente muzicale, administraţia explicând că, printre 
privilegiile acordate celor din celular, era şi dreptul de a-şi alcătui o orchestră. Dar, două zile mai târziu, a 
izbucnit pe poarta celularului, în curte, Gheorghiţă Savel. Plin de sânge şi cu doi sau trei «reeducatori» în 
cârcă sau agatati de el care încercau să-l reţină. Gheorghiţă, însă, era la vremea aceea solid ca un taur şi 
se dezlantuise. Asa au aflat deţinuţii ce se întâmpla în celular si că orchestra n-avea decât rol de bruiaj, 
trebuind să acopere eventualele tipete sau urlete, pe care «reeducatorii» nu parveneau să le înăbuşe din 
timp. Gheorghiţă a fost din nou dus în celular, fiind crunt bătut şi schingiuit zile în şir. Acum, la Cavnic, era 
iar blajin, domol şi tăcut. Avea lungi momente de neatentie, cu privirea atintita în gol. Trebuia să-l strigi de 
mai multe ori şi atunci se trezea tresărind ca din somn” (lon loanid, op. cit., pp. 156-157); Gheorghiţă Savel 
l-a cunoscut pe Mitucă în noiembrie 1952, la colonia Baia Sprie, unde au locuit o perioadă alături în 
dormitorul nr. 1 al coloniei. 

94 A.C.N.S.A.S., fond Informativ, dosar nr. 209.492, vol. 1, f. 64. 

Activitatea „subversivă” a lui Mitucă la Cavnic a fost notificată de Securitate cu acribie: „a 
avut ca sarcină obţinerea de ziare, a recrutat un muncitor artificier® din comuna Cavnic ce a dus 
o scrisoare preotului din comună de la părintele Raciu şi care apoi a trimis regulat ziare şi unele 
buletine de stiri de la posturile imperialiste folosind cuvinte latinesti. Ziarele erau aduse în cizmele 
de cauciuc, în lampa de miner sau în coada unui ciocan pe care muncitorul artificier o găsise şi îi 
pusese un dop de lemn la cap. Mituca a mai recrutat şi pe un caporal de pază maghiar din jurul 
oraşului Sighet, fost mecanic, de cca. 35 ani, care avea radio. Acesta i-a dat ziare şi ştiri de la 
radio Londra şi [radio, n.n.] America, iar în ajunul anului nou 1954 i-a adus un kg. de ţuică şi sirop. 
Ziarele erau date şefilor de grupuri politice care le citeau în mână şi apoi veştile erau prelucrate 
cu cei de încredere. La fel, producţia — când erau veşti bune pentru ei — scădea cu 50%. În aprilie 
1953, când a fost discursul lui Eissenhower, artificierul le-a adus 4 ziare şi cele ce a vorbit 
[Eissenhower, n.n.], răstălmăcite, au fost împrăştiate în toate grupurile. Toată speranţa lor era în 
Eissenhower, căruia îi spuneau Eissen-Mausser. Activitatea lor a fost înlesnită prin faptul că şeful 
tehnic al minei era Burjoiu%, care repartiza la aceleaşi locuri de lucru pe şefii grupurilor politice. 
Multi fără partid s-au înscris aici în mină, in special la national-taranisti. La 8 noiembrie 1953, 
după ce au luat măsuri intense de precauţie la orizontul 12, a fost ţinut un Te Deum, după 
modelul reactionar dinainte în cinstea zilei fostului rege, luând parte şefi de grupuri politice şi 8 
preoți vorbind*. Preotul Ioniţă din Botosani, pentru biserica ortodoxă; preotul Dobrinaş, greco- 


% Este vorba despre Simi Rujinschi, angajat ca artificier la mina Cavnic, locuind în localitatea cu acelaşi 
nume. lată, în rememorarea lui lon loanid, momentul acestei întâlniri: „Timp de câteva zile, Mitucă i-a ţinut 
calea. artificierului care venea să ia în primire găurile de la perforatorii din abatajul nostru. Cu o 
perseverenţă nemaipomenită, a reuşit până la urmă să-i câştige încrederea, să-i alunge frica şi să-l facă să 
vorbească. Durata acestor contacte cu artificierul era limitată, el trebuind să-şi termine treaba până la 
capătul abatajului nostru şi să coboare în galeria principală, unde era aşteptat de un alt coleg al lui, care-şi 
terminase şi el treaba pe o altă ramură. De multe ori artificierul de pe galerie era însoţit de un gardian. 
Strategia lui Mitucă era să-l aştepte pe artificier la suitoare, când acesta urca în abataj şi să stea cu el de 
vorbă însoţindu-l pe o distanţă de vreo 50 de metri, până la primul front de lucru. De aici înainte nu se mai 
putea tine de el, deoarece la următorul front lucra un turnător, pe nume Ceatău. Pentru o mai mare 
siguranţă a întâlnirii, fiecare din noi îşi avea un rol. Unul pândea la suitoare, ca să anunţe în cazul că urcă 
cineva nedorit. Altul mergea la locul de muncă al lui Ceatău şi sub un pretext oarecare, îl tinea de vorbă, ca 
nu cumva, din cine ştie ce motiv, să se îndrepte spre porţiunea de abataj unde se afla Mitucă cu artificierul. 
Toată grija noastră era să-l apărăm pe artificier, ştiind că orice indiscretie l-ar fi putut costa libertatea. Simi 
Rujinschi îl chema pe artificier, care pe măsură ce căpăta încredere, prindea tot mai mult curaj” (lon Ioanid, 
op. cit., p. 82). Datorită lui, deţinuţii au putut avea acces la ştirile din ziare sau la cele difuzate la radio. 
Rujisnchi aducea paginile de ziar ascunzându-le în cizme. Pentru a-l proteja, deţinuţii difuzau mai departe 
informaţiile politice a doua zi după comunicarea lor, pentru ca administraţia coloniei să nu poată asocia ziua 
cu serviciul în mină a unui anumit angajat. În ciuda tuturor acestor precautii, Simi Rujinschi a fost în cele din 
urmă victima unei delatiuni, fiind la rându-i închis. 

% Este vorba, după toate probabilitățile, despre inginerul lon (Ionel) Bujoiu, decedat în timpul detenţiei. 
Acesta fusese condamnat în cadrul procesului M.N.R. din toamna anului 1948. 

% Exprimarea nu corespunde adevărului, în grupul amintit au fost trei preoţi, apartenenti ai principalelor 
confesiuni creştine din România. 

catolic; preotul Butnaru, romano-catolic; colonelul Enescu, [din, n.n.] armata; Cernovodeanu, 
liberal; Boroş Radu, national țărănist; Constant, legionar. În general intelectualii deţinuţi manifesta 
aversiune fata de biserica ortodoxă şi circulă pe plan intens ca, după schimbarea pe care 
contează ei, toţi românii să fie făcuţi catolici”s. 

Un alt raport, de această dată al unui brigadier de la colonia Peninsula din 14 mai 1952, 
releva atitudinea refractară şi rebelă a lui Mitucă, care se încăpăţâna să se considere „deţinut 
politic” şi să solicite tratament în consecinţă de la administraţia coloniei: „Colonistul Mitucă Gh. 
lon din secţia F.4, din toate punctele de vedere, are o atitudine necuviincioasă, răspunde şefilor 
de grupă, cât şi subsemnatului, pe şantier cât şi în colonie; pleacă din secţie, ia contact cu diferiţi 
prieteni de-ai lui, ofiţeri etc., aducând în brigadă zvonuri false [pe] care le comunica şi prietenilor 
lui, de exemplu: Lăpuşneanu Gheorghe, Cioară Ştefan, formând o gaşcă, şi astfel dăunează 
atmosferei din brigadă cât şi din producţie. În seara zilei de 14 mai a.c., când am dat alinierea, 
acest Mitucă nu a voit să se alinieze, până când nu a fost împins de mine cu mâna. Pentru acest 
lucru a început să se exprime murdar fata de mine, exprimându-se că el nu este criminal de 
război, ci el cu multă mândrie spune că este deţinut politic, şi că să mă port cu el ca atare. A făcut 
instigatie in această brigadă, astfel agitând şi pe ceilalţi colonişti. Tot colonistul Mitucă insultă 
organele noastre administrative, vorbeşte cu dispreţ despre conducătorii noştri, dovedind în tot 
timpul activităţii lui de colonist, o atitudine nejustă şi duşmănoasă faţă de regim. De asemenea, 
sfidează şi vorbeşte urât cu mine, pontator şi şefii de grupă, exprimându-se că azi în orice post 
conduc proştii. Nu vrea să muncească, limitându-se abia să atingă norma, exprimându-se că 
aceasta este prea deajuns. (...)”1%. Acelaşi brigadier va nota că, datorita atitudinii detinutului, i s-a 
retras dreptul la colet, vorbitor şi carte poştală. Din notele informative ale agenţilor din colonie ne 
putem da seama că Mitucă era unul dintre deţinuţii extrem de interesaţi de informaţiile politice, el 
fiind şi unul din cei care au răspândit date despre atrocitățile petrecute la Piteşti şi Gherla. La 
Peninsula, Mitucă a fost ajutat de un angajat civil al coloniei, care le-a facilitat deţinuţilor trimiterea 
corespondenței către familii sau lectura ziarelor, aduse de acesta clandestin în colonie. Este 
vorba despre „un tânăr mecanic, numit Pivotaru, de prin Alba lulia sau Sibiu, care a venit cu o 
echipă de excavatoare electrice şi care i-a furnizat ziare vreme de 5 luni şi care a primit şi 
expediat mai departe scrisorile clandestine ale deţinuţilor către familii şi care ar fi dus o scrisoare 
informativă dată de Mitucă la o agenţie din Constanţa, care avea legături diplomatice. Scrisoarea 
arăta informaţii din Aiud şi Canal şi unele date ce au fost prelucrate la posturile de radio 
imperialiste în 1951"101. Date despre această scrisoare nu avem, altele decât cele notificate în 
acest raport. Informaţia despre transmiterea acestui text în Occident este plauzibilă în contextul 
intenţiilor lui Mitucă de a face cat mai cunoscute detaliile despre universul concentrationar din 
România. Este ceea ce îl determină, câţiva ani mai târziu, să trimită în Franţa, cu succes, 
„Memoriul privind aspecte ale vieţii deţinuţilor politici din lagărul Cavnic”. 


98 A.C.N.S.A.S., fond Informativ, dosar nr. 209.492, vol. 1, ff. 64-65. 

99 Corect ar fi în text, pentru a-şi păstra logica gramaticală, „cu pontatorul’. 
100 Jbidem, ff. 37, 37 v. 

101 Ibidem, f. 64. 

Aceste informatii au ajuns in Occident in timpul Conferintei de la Geneva (1955) 
producând, conform unei note a Securităţii din august 1956, „multă vâlvă”.'%2 Conform acestei 
surse, Grigore Gafencu'0 ar fi scris atunci o scrisoare către preşedintele american Dwight 
Eissenhower, arătând situaţia închisorilor din România, precizând că „dacă se mai amână 
eliberarea lor, se vor găsi doar cadavre ambulante”104, 

După eliberarea de la Cavnic, lui Mitucă i s-a stabilit domiciliul obligatoriu la Craiova, 
unde s-a mutat în aprilie-mai 1954. La nici şapte luni de la eliberare1% a încercat să fugă din tara 
în lugoslavia, fiind însă reţinut în 5 iulie 1954 la Vânju Mare şi condamnat din nou la 5 ani 
închisoare corecțională conform articolului 267 c.p. pentru „acte preparatorii la delictul de trecere 
frauduloasă a frontierei”. Conform scenariilor Securităţii, presupusul parcurs în Occident, după 
evadare, ar fi presupus o vizită făcută Regelui Mihai la Lausanne, după care urma intrarea în 
legătură cu „Comitetul National Român”'%, unde Mitucă îl cunoştea pe un fost comandant al său 
de pe frontul din U.R.S.S., colonelul Dan lvanovici® din Regimentul 37 Artilerie'0, fost ataşat 
militar la Londra şi membru al Ligii Românilor Liberi. 


102 bidem, f. 66. 

103 Fost deputat, ministru de Externe şi reprezentant diplomatic la Moscova, Grigore Gafencu a activat într-o 
„delegaţie” neoficială a exilului românesc, grupare care, în paralel cu delegaţia oficială a României la 
Conferinţa păcii de la Paris, a depus o serie de memorii, susţinând şi cauza Basarabiei: Le probleme des 
Frontieres de la Roumanie, septembrie 1946; Observations sur le Projet de Traite de Paix avec la 
Roumanie, octombrie 1946; Romania at the Peace Conference, 1946; Memorandum des Roumains a la 
Conference de Paix pour la Roumanie, aprilie 1946 (Valeriu Florin Dobrinescu, România şi organizarea 
postbelică a lumii, 1945-1947, Bucureşti, Ed. Academiei, 1988, p. 228). 

104 A.C.N.S.A.S., fond Informativ, dosar nr. 209.492, vol. 1, f. 66. 

105 Eliberarea de la Cavnic se produsese în 23 decembrie 1953. 

106 Comitetul Naţional Român, cu sediul la New York, a fost constituit la 6 aprilie 1949, fiind conceput de 
iniţiatorii săi ca un guvern român în exil, funcţionând în cadrele legislative ale Constituţiei de la 1923 şi sub 
recunoaşterea prerogativelor regelui Mihai |; primul preşedinte a fost generalul Nicolae Rădescu, fostul 
preşedinte al Consiliului de Miniştrii al României; din el mai făceau parte Cornel Bianu, Nicolae Caranfil, 
Alexandru Cretzianu, Mihail Fărcăşanu, Grigore Gafencu, Grigore Niculescu-Buzeşti, Augustin Popa, 
Constantin Vişoianu şi lancu Zissu; prin statutul adoptat la 3 iunie 1949 C.N.R. îşi propusese reprezentarea 
naţiunii române în Occident, desfăşurarea de acţiuni care să ducă la restabilirea sistemului democratic în 
România şi coordonarea acţiunilor românilor din diaspora; ulterior, datorită scandalului din jurul Fondului 
National Român, generalul Rădescu se va retrage din funcţia de preşedinte al C.N.R. înființând în 1951, la 
New York, Liga Românilor Liberi (Florin Manolescu, Enciclopedia exilului literar românesc: 1945-1989, 
Editura Compania, Bucureşti, 2003, pp. 181-186). Trebuie menţionat faptul că C.N.R. nu a fost niciodată 
recunoscut diplomatic ca un guvern în exil al României. 

107 Mitucă a luptat sub comanda lui Ivanovici în anul 1942. 

108 Daniel D. Ivanovici (1894-?). Militar de carieră; colonel; consul al României la Paris; membru al 
Comitetului Executiv al Ligii Românilor Liberi, (A.C.N.S.A.S., Un sfert de veac de urmărire. Documente din 
dosarele secrete ale Generalului Nicolae Rădescu, documente selectate şi editate de Monica Grigore, 
Oana lonel, Dragos Marcu, studiu introductiv de prof. univ. dr. Gheorghe Onişoru, Editura Enciclopedică, 
Bucureşti, 2004, p. 406). Securitatea îl bănuia pe Ivanovici de a fi fost „în serviciul de informaţii al armatei 

Mituca cunostea inca din 1946 topografia locului pe unde urma sa fuga, cand fusese cu 
Regimentul nr. 17 Artilerie cu diferite aplicatiuni militare. Descriptia planului de fuga o gasim intr- 
un proces verbal de interogatoriu din 7 iulie 1954: „Sosind în zona de frontieră, la Vânju Mare, de 
aici urma ca în seara zilei de 4 iulie a.c. să merg pe drumuri lăturalnice până în comuna Izvoru 
situată la marginea Dunării, locul pe care l-am considerat cel mai indicat de a trece frontiera. La 
marginea acestei comune m-aş fi postat într-un lan de porumb sau alt loc acoperit pentru a putea 
supraveghea trecerea patrulei ca să-mi dau seama de distanţa în timp a trecerii patrulei. Locul cel 
mai indicat de trecere al Dunării era «Conacul lui Varcol» de la marginea satului Izvor. 

După aceasta urma să mă întorc la Vânju Mare unde aveam un topor şi o foarfece de 
tăiat sârmă pe care urma să le iau de la gazda unde stătea fratele meu, fără ştirea acestei gazde. 
Mentionez că foarfeca era pentru tăiat vie, însă se putea folosi si la tăiatul sarmei. Toporul urma 
să-l folosesc la tăiatul a două crengi din pădurea de lângă frontieră, pe care urma să le ajustez şi 
să mă folosesc de ele pentru menţinerea echilibrului pe Dunărea pe care urma să o trec ajutat şi 
de trei troci pe care le luam de la aceeaşi gazdă, deoarece le văzusem în podul unui pătul. Cu 
foarfeca mă foloseam la tăierea sarmei la Dunăre”10. 

Securitatea aflase despre întreaga operaţiune prin intermediul informatorului ,Nae”"?, 
implicat si el în pregătirile de plecare. Grupul''t era compus din patru persoane: Passa Agnes 


lui Antonescu şi totodată agent al Intelligence Service-ului” pentru că, aflat la Londra ca ataşat militar din 
1945, refuzase înapoierea în tara (A.C.N.S.A.S., fond Informativ, dosar nr. 209.492, vol.1, f. 66). 

109 /bidem, vol. 2, ff. 59-61. 

110 Din coroborarea informaţiilor din dosare, informatorul „Nae” era un anume Ciucă Vasile, născut la 4 
septembrie 1932, contabil, angajat la cooperativa „7 Noiembrie” din Craiova (A.C.N.S.A.S., fond Informativ, 
dosar nr. 209492, vol.1, f. 198). Dintr-o declaraţie dată de acesta în 25 mai 1954 se confirmă implicarea sa 
în supravegherea lui Mitucă: ,[Mitucä] mi-a spus că vrea să treacă frontiera şi că l-ar interesa situaţia 
aerodromului Craiova, tipurile de avioane care se găsesc pe aerodrom şi gradul de aprovizionare cu 
combustibil. De asemenea, locurile din avioane, de personal şi să mă interesez de un pilot bine pregătit din 
punct de vedere profesional şi care ar vrea şi el să treacă graniţa. Desigur că m-a învăţat şi pe mine să plec 
cu el însă eu am refuzat această propunere pentru faptul că eu am insinuat că duc o acţiune personală 
care mă forțează să rămân aici. (...) Eu i-am promis că am să-l ajut printr-o rudă a mea care este pilot şi cu 
care urmează să discut. Mentionez că în realitate nu am această rudă şi i-am spus-o din proprie iniţiativă cu 
scopul de a mă informa mai mult asupra intenţiilor lui”. Acelaşi informator „Nae” relata că în grupul celor 
care intenționau fuga din tara s-ar fi aflat şi „soţia fostului ministru [Constantin] Pantazi” (Ibidem, ff. 198- 
199). Informatorul „Nae” era în coordonarea locotenentului Firu Jean, şeful Serviciului 2 din cadrul 
regionalei de Securitate Craiova, acelaşi în fata căruia dă declaraţia olografa. 

111 Exista bănuiala că alături de cei patru s-ar putea afla şi soţia fostului general Constantin Pantazi, 
Adriana Pantazi. Generalul era la acea vreme închis la penitenciarul Aiud (Ibidem, f. 149 v). Bănuiala avea 
la bază o informaţie provenind de la informatorul „Nae”, fără a avea însă vreo acoperire reală. Mitucă se 
întâlnise cu Adriana Pantazi în aprilie 1954, aceasta fiind interesată de fapt de soarta fiului ei, lon Pantazi, 
aflat în detenţie la mina de plumb de la Cavnic. Mitucă îi va comunica „amănunte în legătură cu el şi anume 
despre modul cum muncea în mină, cum era îmbrăcat, cum era alimentat şi altele în legătură cu viaţa lui de 
deţinut. De asemenea, i-am spus doamnei Pantazi că fiul ei împreună cu alţi deţinuţi, în ziua de 6 iunie 
1953, a evadat din colonia Cavnic şi de la această dată nu mai cunosc nimic în legătură cu el” (/bidem, vol. 

(Aurel)'2, Toma Mircea, Mituca si informatorul. Prima opţiune de fuga din ţară era pe calea 
aerului, Mitucă încercând să ia legătura cu un pilot de pe aerodromul din Slobozia''’. Legătura ar 


2, f. 56). Aventura acestei evadări a fost povestită de protagonist în primul volum al lucrării Am trecut prin 
iad, apărută la Editura Dacia, Cluj-Napoca, în 2003. lon Pantazi, (26 iulie 1920 — 9 august 1996); fiul 
generalului Constantin Pantazi, absolvent al Liceului Militar din Cernăuţi, după care, la 10 mai 1942 a Şcolii 
Militare de Ofiţeri de Cavalerie cu gradul de sublocotenent; la 1 iunie 1942 pleacă pe frontul rusesc cu 
Regimentul 9 Roşiori „Regina Elena” cu care participă la bătălia pentru strâmtoarea Kerci; este avansat, la 
10 mai 1945, la gradul de locotenent; în 1946 va fi înaintat la gradul de căpitan în rezervă; a fost decorat cu 
Coroana României clasa a V-a, Steaua României clasa a V-a, Ordinul „Mihai Viteazul”, Crucea de Fier 
clasa a II-a şi clasa I-a; în contextul epurărilor din armată, este „trecut în cadru disponibil” la 1 martie 1946 
fiind exmatriculat, în acelaşi an, din cadrul Facultăţii de Drept, unde era în anul IV; la 1 martie 1946 este 
arestat; execută 16 ani de închisoare; este eliberat la 1 iunie 1964; după eliberare lucrează ca miner şi 
maistru miner la hidrocentralele Lotru, Someş şi Argeş; la 28 aprilie 1978 i se aprobă plecarea definitivă din 
tara; se va stabili in Germania, la Munchen; a debutat ca ziarist la ,Stindardul’, o publicaţie care a apărut 
prima oară la Innsbruck, în Austria şi ulterior în Germania din 1953 până în noiembrie 1985, fiind condusă 
de lon V. Emilian; va colabora şi la „Curierul din Los Angeles” condus de Gabriel Bălănescu; în octombrie 
1985 va edita ziarul „Stindardul românilor” (vezi lon Pantazi, op. cit., vol. |, passim; Florin Manolescu, 
Enciclopedia exilului literar românesc: 1945-1989, Editura Compania, Bucureşti, 2003, pp. 636-638). 

112 „Pe Passa Aurel l-am cunoscut la Craiova, în casa familiei Nistorescu, str. 7 noiembrie, nr. 16, unde eu 
am venit la data de 1 februarie 1954, după eliberarea din închisoare şi am stat în această casă câteva zile 
până mi-am găsit casă. În această locuinţă se afla în gazdă şi numitul Passa Aurel cu care m-am cunoscut 
şi am intrat în discuţii. (...) În discuţiile purtate cu el, i-am vorbit despre situaţia mea, de regimul de la 
închisoare, felul de viaţă pe care l-am dus în ultimii ani. El îşi manifesta duşmănia fata de regimul actual, 
vorbind despre cotele [pe] care este obligat să le dea tatăl său şi astfel am căpătat încredere în el, 
constatându-l că duşmăneşte regimul”, aşa rezuma Mitucă întâlnirea cu Aurel Passa, într-un proces verbal 
de interogatoriu luat în anchetă, pe data de 7 iulie 1954 (A.C.N.S.A.S., fond Informativ, dosar nr. 209.492, 
vol. 2, f. 15). 

113 În alte documente este vorba despre aerodromul din Craiova. Informatorul „Nae”, cel de la care provin 
detaliile acestei tentative de evadare, aminteşte ambele locaţii. Mitucă luase legătura în acest sens cu un 
cunoscut mai vechi al său din 1946, Petolescu Gheorghe, de la Regimentul nr. 14 Artilerie unde acesta 
fusese submaistru militar clasa a II-a, maistru tâmplar în Craiova în acea perioadă, al cărui frate fusese 
locotenent colonel de aviaţie în Bucureşti. Mitucă îl va contacta pe Petolescu la începutul anului 1954. 
Acesta îi înlesneşte legătura cu fratele lui, Petre Petolescu, fost comandor de aviaţie la aeroportul din 
Slobozia, înmânându-i o scrisoare de recomandare, misivă interceptată însă de Securitate. Mitucă va 
abandona această pistă, motivând că legătura cu Petre Petolescu, fratele cunoscutului său din Craiova, era 
compromisă dată fiind rechemarea acestuia în armată. Mitucă va considera că reînrolarea ridică probleme 
privind garanţiile de încredere pe care Petre Petolescu ar fi trebuit să le prezinte. Un alt motiv a fost 
reprezentat şi de faptul că fuga cu avionul din Slobozia ar fi însemnat aterizarea în Turcia, ceea ce ar fi 
presupus un drum prea lung, avionul fiind astfel „uşor de interceptat”. Singura cale sigură părea aşadar 
frontiera de vest cu Iugoslavia, cale abandonată la rându-i în favoarea zonei de frontieră de la Vânju Mare, 
unde a şi fost arestat. Petolescu Gheorghe va fi si el arestat în decembrie 1954 de Regionala de Securitate 
Craiova şi implicat în ancheta grupării lui Mitucă, fiind judecat alături de acesta, de către Tribunalul Militar 
Teritorial Bucureşti în deplasare la Craiova, fiind condamnat prin sentinţa nr. 783 din 30 iunie 1955 şi 

fi trebuit perfectata de informatorul „Nae”, căruia i se ceruseră informaţii detaliate despre „tipurile 
de avioane, despre gradul de aprovizionare cu combustibil”, dar şi despre un pilot „bun din punct 
de vedere profesional care ar fi de acord să treacă frontiera”1'4. În caz de nereuşită se preconiza 
trecerea frontierei prin traversarea Dunării la Turnu Severin. „Echipamentul de trecere trebuia să 
fie format din una pereche chiloti, o centură de pânză impermeabilă pentru a fi folosită la trecerea 
documentelor şi câte trei tiugi pentru a fi folosite la asigurarea rezistenţei la apă”"115. Operaţiunea 
a fost riguros plănuită de Mitucă, fiind pregătită cu antrenamente la râul Jiu''6, cu perfectarea 
unor legături cu legatiile straine’”” din Bucuresti etc. Mitucă studiase trei posibilităţi de trecere a 
frontierei, pe uscat, pe apă şi cu avionul. Singura însă care prezenta o oarecare siguranţă, fiind în 
acelaşi timp şi cu şanse de succes, era traversarea Dunării cu o ambarcatiune construită artizanal 
sau înot. 

În 26 iunie 1954 Passa Agnes (Aurel) este arestat, iar la 27 iulie 1954 aceeaşi soartă o 
are şi Mitucă. Întreaga anchetă se va desfăşura la penitenciarul Craiova, în perioada iulie- 
septembrie 1954. „Faţă de anchetă spune că a adoptat poziţia de a spune «puţin câte puţin» ca 
să aibă mereu cum să tergiverseze cercetarea căci «eliberarea» nu mai poate întârzia”118. 
Plănuia, de asemenea, să evadeze din penitenciarul Craiova, operaţiunea fiind însă descoperită 
de Securitate ca rezultat al unor informatori din celulă: „Împreună cu Turinschi nutreşte intens 
gândul evadării şi anume: noaptea să bată la uşă pentru a ieşi la W.C. Dacă pe sală va fi numai 
un sergent la întoarcere, să-l atace pe cel ce a deschis uşa, să-l bage în celulă, să-l lege sub pat 
cu căluşul în gură. Să iasă apoi pe uşa de lângă W.C. în curte, iar de aici fie să atace brusc şi să 
dezarmeze santinela şi pe ofiţerul de serviciu, fie să escaladeze clădirea din fund cu frânghia 
[făcută] din fâşii de pături şi cearceafuri, apoi să meargă spre Clenov, prin culturi de unde, 


ulterior grațiat. Împotriva gratierii Regionala de Securitate Craiova va introduce o cerere de îndreptare, aşa 
cum rezultă dintr-o adresă către Direcţia a VIII-a Bucuresti (Ibidem, f. 3). Şeful Regionalei Craiova era la 
acea vreme lt. colonelul |. Vasilescu. 

114 Ibidem, vol.1, f. 143 v. 

115 A.C.N.S.A.S., fond Informativ, dosar nr. 207, vol.1, f. 153. Amănuntele provin dintr-o adresă pe care 
Regionala de Securitate Craiova o trimite Direcţiei a II-a Bucuresti în 22 iulie 1954. 

116 Passa Agnes va mărturisi într-un interogatoriu din 1 iulie 1954 la Securitatea Craiova: „Plecarea urma să 
se facă în jurul zilei de 15 iunie a.c. în care scop, tot din iniţiativa lui Mitucă, am facut şi antrenamente la Jiu 
la înot” (A.C.N.S.A.S., fond Informativ, dosar nr. 209.492, vol. 2, f. 187 v). 

117 Într-o discuţie, în preajma plecării, Mitucă dădea de înţeles că ar fi luat contact cu membri ai legatiei 
iugoslave în România. Nu se poate proba cât din aceste afirmaţii făceau parte din strategia de încurajare a 
celor cu care intenţiona fuga din ţară sau cât corespundea faptelor reale. Întâlnirile s-ar fi petrecut in 
Bucuresti, „aproape de dealul Teilor, unde nu au venit cu maşina legatiei ci cu o maşina străină, iar ei erau 
în totală stare de incognito” (Ibidem, vol. 1, f. 145 v). Evadarea era preconizată în noaptea de 11 spre 12 
iunie 1954, dată însă la care s-a renunțat, Mitucă realizând că Securitatea îi supraveghea atent. 

118 Ibidem, f. 67. 

conduşi de omul fost sergent in Regimentul nr. 37 Artilerie!®, [să ajungă, n.n.] la Dunăre şi în 
lugoslavia'2©”. 

În 30 iunie 1955, lon Mitucă a fost condamnat conform articolului nr. 267 din Codul 
Penal, prin sentinţa nr. 783 a Tribunalului Militar Bucureşti aflat în deplasare la Craiova, la 5 ani 
închisoare corecțională pentru acte preparatorii de trecere frauduloasă a frontierei, fiind amnistiat 
prin efectul decretului 421 din 18 octombrie 195521. După eliberare se va stabili la Tr. Severin. 
Preliminariile evaziunii se găsesc în perioada de detenţie, unde Mituca îşi asumase sarcina de a 
face cunoscute în Occident ororile ce se derulau în locurile de detenţie din România. 

Astfel, din declaraţiile pe care le face Mitucă în anchetă se poate înțelege că ar fi avut un 
veritabil mandat'2 după eliberarea din închisoare: „În vara anului 1953, fiind ultimul an când îmi 
expira pedeapsa şi lucrând în aceeaşi colonie cu Dan Cernovodeanu, în timpul lucrului, de fata 
fiind şi Gheorghiţă Savel, fost ofiţer si avocat, condamnat la 13 ani în procesul misiunii catolice a 
lui O'Hara din Bucureşti, am deschis discuţia toţi trei despre situaţia politică internaţională. În 
acest sens, am hotărât ca eu după ce ies din închisoare să fac tot posibilul şi să trec frontiera cu 
Iugoslavia, să merg în Italia la Florenţa, unde se află fostul ministru de externe Petrescu Comnen, 
unchiul lui Dan Cernovodeanu şi cu care să iau legătura, folosind parola «Dindin», numele 
diminutiv folosit în familie pentru Dan Cernovodeanu. La Florenţa cu ajutorul lui Petrescu 
Comnen'2 să aranjez trecerea mea în Elveţia la oraşul Lausanne unde se află ex-regele Mihai, 
aşa după cum se vorbea printre deţinuţi. Acolo să iau legătura cu ex-regele Mihai căruia să-i 
vorbesc despre Dan Cernovodeanu, care fusese coleg şi şeful clasei ex-regelui şi despre scopul 
pentru care am trecut frontiera, adică de a susţine o propagandă foarte puternică prin radio şi 
presă asupra situaţiei deţinuţilor politici din România, lucru pe care l-am stabilit cu cei doi prieteni 
ai mei, Dan Cernovodeanu şi Savel Gheorghiţă. De asemenea urma să arăt ex-regelui că prin el 
şi cu ajutorul meu să se treacă la formarea unor unităţi speciale de paraşutişti, care să fie instruiți 


119 Ambiguitate în original. Probabil, condus de acel om, fost sergent în Regimentul nr. 37 Artilerie. 

120 Jbidem, f. 67. 

121 Ibidem, vol. 2, f. 192. 

122 „Mitucă lon şi-a luat angajamentul faţă de mai multi arestaţi, că va duce veşti despre ei la familii, in care 
sens a luat adresa din Bucureşti a acestora, de la Dan Cernovodeanu, ing. Mişu Mihăilescu, Octav 
Rădulescu, Enescu Virgil, lui Mişu Catan si Dăruială din Tr. Severin şi probabil şi alţii, pe care nu-i ştiu”, 
avea să declare Gheorghiţă Savel într-un interogatoriu din 19 septembrie 1954 luat la Securitatea Baia 
Mare (Ibidem, vol. 1, f. 82). 

123 Nicolae Petrescu-Comnen, (24 august 1881 - 8 decembrie 1958); om politic şi diplomat; „trimis 
extraordinar şi ministru plenipotenţiar al României la Berna (1923-1928), Berlin (1928-1930), Vatican (1930- 
1932) şi din nou la Berlin (1932-1938). În anul 1938, este chemat în tara şi numit în funcţia de subsecretar 
de Stat în Ministerul Afacerilor Străine (17 februarie - 30 martie 1938) şi apoi în cea de ministru de externe 
(30 martie - 20 decembrie 1938), în cel de-al doilea guvern prezidat de către patriarhul Miron Cristea. Este 
apoi trimis din nou cu misiuni diplomatice la Vatican în perioada 1938-1940. După ce generalul lon 
Antonescu devine prim-ministru al României, Nicolae Petrescu-Comnen a fost disponibilizat şi apoi 
pensionat” (http://ro.wikipedia.org/ wiki/Nicolae_Petrescu-Comnen, consultat la data de 19 noiembrie 2008). 

pentru ca in momentul inceperii unui razboi, sa fie lansati in apropierea inchisorilor principale de 
deţinuţi politici, închisori pe care să le ocupe şi sa le dea drumul”'24. 

În intervalul dintre cele două condamnări, în martie 1954, Mitucă va face o vizită la 
Bucureşti pentru a aduce veşti despre cei închişi rudelor acestora. Cu această ocazie, va vizita 
familiile lui Virgil Enescu, Dan Cernovodeanu, inginerului Mihai Mihăilescu, profesorului Mihai 
Paulian, fost membru al P.N.T. pe care Mitucă îl întâlnise la Peninsula, avocatului Puiu Calleya'®, 
căruia îi vizitează soţia, Stefan lonescu, fost maior, condamnat la 8 ani la colonia Baia Sprie si 
familia lui Constantin Ocoleanu. Il va vizita'2, de asemenea, şi pe Dinu Pillat, despre care îi 
vorbise în închisoare Dan Cernovodeanu'?’. Conform declaraţiei lui Mitucă, „Dinu Pillat mi-a facut 
o expunere a situaţiei politice internationale aşa după cum era informat de la posturile de radio 
străine. (...) Mi-a spus că în ceea ce priveşte Conferinţa de la Berlin nu s-a ajuns la un acord în 
problema europeană, ci numai în problema Extremului Orient şi că destinderea internaţională, 
aprecia dânsul, nu se va rezolva în cursul acestui an. Am fost întrebat de Dinu Pillat despre 
situaţia mea politică, când am fost arestat, din ce organizaţie şi lot am făcut parte; i-am spus tot 
adevărul, cum că am fost în lotul lui Răutu, în care am fost implicaţi 12 acuzaţi; i-am spus şi 
denumirea organizaţiei, «M.N.R.». l-am arătat şi biletul de eliberare din penitenciar spre a se 
convinge de ceea ce i-am spus. În discuţiile purtate l-am întrebat pe Dinu Pillat dacă eu aş putea 
să iau contact cu cineva de la legatiile din Bucuresti ale ţărilor apusene, pentru a da unei 
asemenea persoane un raport informativ'2® despre situaţia din colonia de muncă Cavnic, 


124 A.C.N.S.A.S., fond Informativ, dosar nr. 209.492, vol. 2, f. 80. 

125 În dosar, numele lui Nicolae (Puiu) Calleya apare în diferite forme (Colea, Coleea). Acesta a fost un 
apropiat al amiralului Horia Macellariu, în perioada 1945-1946. Membrii organizaţiei (cu caracter parţial 
militar) conduse, în cadrul Mişcării Nationale de Rezistență, de amiralul Macellariu, au fost condamnaţi prin 
sentinţa nr. 2.195 din 16 decembrie 1948 a Tribunalului Militar Bucuresti (vezi A.M.J., D.I.M., fond Penal, 
dosar nr. 16.163, vol. 3, ff. 244-271). 

126 Aşa cum rezultă din interogatoriile luate lui Mitucă în penitenciarul Craiova la începutul lunii iulie 1954, 
prima vizită făcută lui Pillat a fost la sfârşitul lunii februarie 1954. La zece zile distanţa de momentul amintit 
îi va face a doua vizită, al cărei conţinut e relatat în cele de mai sus. Este şi perioada în care va redacta 
memoriul „privind aspecte ale vieţii deţinuţilor politici din lagărul Cavnic” pe care îl va înmâna lui Pillat în 
vederea scoaterii lui peste graniţă. 

127 În timpul cât am stat la colonia Cavnic, am stat împreună în cursul anului 1953 cu detinutul 
Cernovodeanu Dan, care era condamnat la 10 ani pentru trecerea frontierei în Iugoslavia în toamna anului 
1948. Acesta m-a rugat ca după ce ies din închisoare să transmit ştiri despre el prietenului său Dinu Pillat, 
a cărui adresă o găsesc în cartea de telefoane” (A.C.N.S.A.S., fond Informativ, dosar nr. 209.492, vol. 2, f. 
23 v). 

128 Expresia este inspirată, evident, de anchetatori. Securitatea utiliza programatic expresia „raport 
informativ” (un termen de specialitate, de altfel, în lumea serviciilor de informaţii) pentru a sublinia „culpa” 
autorilor de memorii sau eseuri inspirate din realităţile dure ale perioadei, asimilând opiniile critice cu 
spionajul. Foarte mult tapaj s-a făcut, de pildă, în 1948, în cadrul procesului Mişcării Naţionale de 
Rezistență, în legătură cu aşa-zisul „buletin informativ” redactat de George Manu (1903-1961), cu titlul În 
spatele Cortinei de Fier (o descriere realistă a abuzurilor comunisto-sovietice din România). Vezi, în acest 
sens, Procesul grupului de complotişti, spioni şi sabotori. Textul complect al dezbaterilor care au avut loc în 

regiunea Baia Mare, unde erau deţinuţi politici'2°. La aceasta întrebare Dinu Pillat mi-a răspuns ca 
din anul 1946 nu mai are nici un fel de legătură cu astfel de legaţii'30 şi m-a sfătuit în sensul ca 
asemenea încercare este un risc inutil. Aceasta a fost prima conversaţie cu Dinu Pillat'131. La 
începutul lunii iunie 1954 Mitucă îi va face ultima vizită lui Pillat: „Am stat de vorbă cu acesta 
separat într-o cameră. Discutând evenimente internaţionale, el a apreciat că din cauza pierderii 
de către trupele franceze a fortăreței Dien Bien Fu din Indochina'2, americanii vor interveni acolo 
cu trupe mai masive şi în acelaşi timp se va extinde războiul, ducând la apariţia sa şi în Europa. 
Această situaţie l-a facut pe Dinu Pillat să apară mai optimist decât atunci când am comentat 
situaţia internaţională în luna martie a.c. Aceasta a fost discuţia cu caracter politic. În restul 
discuţiilor m-a întrebat despre familia mea şi dacă am ocupat serviciu la Craiova, la aceasta am 
răspuns că nu am luat serviciu şi aş încerca să mă ocup cu afaceri cu alimente”1%3. 

Încercând să-l protejeze pe Dinu Pillat, căruia îi dăduse memoriul, Mitucă inventează în 
fata anchetatorilor din penitenciarul Craiova, imediat după ultima sa arestare din 23 iulie 1959, 
calea clandestină pe care ar fi reuşit să transmită textul său protestatar: „Am scris pe 28 pagini, în 
limba română un raport informativ, intitulat Memoriu asupra lagărului special Cavnic. În acest 
document am descris tot felul de viata şi de munca al deţinuţilor politici de la această colonie, 
arătând ca sunt maltratati de către paza închisorii şi alte asemenea aspecte. Documentul acesta 
l-am lucrat personal în Craiova in camera mea de pe str. Henri Barbusse nr. 11. După ce l-am 
terminat, pe la data de 20 martie 1954 am plecat singur la Bucureşti cu el asupra mea. În prima 
parte a zilei am ajuns în Bucuresti, am mers pe strada Amzei unde este situat sediul Legatiei 
Franţei şi am cercetat şi studiat felul cum se mişcă militianul care făcea paza localului şi modul 


fata Tribunalului Militar din Bucuresti de la 27 octombrie la 2 noiembrie 1948, Bucuresti, Ed. de Stat, f.a., 
264 p. 

129 În acest scop, în martie 1954, la prima vizită efectuată la Bucuresti, Mitucă copiase într-o agenda 
adresele legaţiilor Marii Britanii la Bucuresti, a Statelor Unite ale Americii, Spaniei şi Biroului Ataşatului 
militar al S.U.A. în România. 

130 Acest amănunt pare inventat de Mitucă pentru a-l proteja pe Pillat, în fapt memoriul fiindu-i înmânat 
acestuia, cum va fi nevoit să şi recunoască după câteva zile de interogatorii dure în penitenciarul Craiova. 
Pillat recunoştea că plasarea memoriului n-ar fi putut fi făcută de Mitucă însuşi, „nereprezentând încrederea 
necesară”, dar şi pentru că „supravegherea este foarte strictă”. În schimb, Pillat se angaja să ducă el 
documentul „acolo unde trebuie, adică la una din legatiile străine”. Predarea memoriului se va face în jurul 
datei de 20 martie 1954 (A.C.N.S.A.S., fond Informativ, dosar nr. 209.492, vol. 2, f. 34). 

131 Ibidem, f. 16. 

132 Este vorba despre bătălia de la Bien Den Phu din aşa-numitul prim război din Indochina (1946-1954), 
dintre trupele franceze şi cele comuniste vietnameze pentru controlul unui avanpost din zona montană aflat 
la frontiera vietnameză cu Laosul. Victoria trupelor vietnameze a pus capăt unui război de opt ani de zile 
(Encyclopædia Britannica. Ultimate Reference Suite, Chicago, 2008). Contrar aşteptărilor unor cercuri est- 
europene şi chiar unor solicitări ale Parisului, S.U.A. au refuzat să se implice direct de partea coloniştilor 
francezi, însă după 1961 au declanşat, progresiv, cel de-al doilea război din Indochina, terminat în 1973 cu 
un succes al vietnamezilor, urmat de unificarea părților de nord si sud ale ţării , doi ani mai târziu. 

133 A.C.N.S.A.S., fond Informativ, dosar nr. 209.492, vol. 2, f. 23. 

cum voi proceda ca sa arunc acel document ca sa ajunga in mana functionarilor de la acea 
legatie. Am observat ca o fereastra se tinea deschisa si ca militianul se deplasa de pe trotuar in 
curte şi invers. Am ajuns la concluzia ca pot să arunc pe fereastră acest document pe care îl 
introdusesem într-o pungă de cârpă în interiorul căreia mai introdusesem o bucată de fier lungă 
de cca. 5 cm., aceasta pentru a da greutatea necesară la azvarlirea pe fereastră. După amiaza 
aceleiaşi zile am revenit în acelaşi loc, având documentul în buzunarul raglanului, aranjat în 
pachet aşa cum arătat mai sus. M-am postat pe trotuar la vreo 20 m. Faţă de fereastra care era 
deschisă si mă prefaceam că citesc un ziar, însă în acelaşi timp supravegheam pe militian. Când 
am prins momentul că intrase în curte militianul, m-am apropiat de fereastră care era la înălţimea 
unui om şi zidul pornea chiar din trotuar, şi am aruncat pe această fereastră în cameră, pachetul 
cu documentul respectiv, după care am plecat. Se observase că în camera unde am aruncat 
documentul era o femeie care stătea în picioare, aceasta am observat-o când am aruncat 
documentul pe fereastră. (...) Clădirea respectivă este situată pe partea stângă a străzii în sensul 
când mergi pe strada Amzei, venind de pe Calea Victoriei către Bulevardul N. Bălcescu. 
Fereastra pe care am aruncat documentul, este a doua din prima aripă a clădirii, în total fiind 4 
sau 5 ferestre. Întreaga clădire are două aripi care încep de lângă trotuar, iar între cele două aripi 
este o curte, având la stradă un gard de fier, fixat pe beton, având poartă de intrare la care era 
postul militianului. Întrebare: Ai semnat acel document? Răspuns: Nu am semnat cu numele meu, 
ci am încheiat cu formula «un fost deţinut politic de la Cavnic». Întrebare: Ce ai urmărit prin 
informaţiile pe care le-ai dat unor cetăţeni străini? Răspuns: Am urmărit ca materialul informativ 
pe care l-am dat să ajungă în străinătate, de unde să fie difuzat la posturile de radio ale ţărilor 
imperialiste, ca o propagandă împotriva regimului din R.P.R. De asemenea, am urmărit ca prin 
realizarea acestui fapt, după ce aş fi reuşit să trec frontiera în lugoslavia, aş fi declarat acolo 
faptul pe care l-am comis eu mai sus şi care — verificându-se — s-ar fi constatat că sunt duşman al 
regimului şi mi s-ar fi acordat încrederea necesară fata de declaraţiile ce urma să le fac acolo”. 

În fapt memoriul, redactat la Craiova în intervalul februarie — martie 1954, a fost înmânat 
personal lui Pillat pe 20 martie. Cu ocazia celei de a treia vizite pe care i-o face acestuia, la 
începutul lunii iunie 1954, Mitucă află că memoriul său ajunsese la una din legaţiile apusene la 
Bucureşti. Intentionand să treacă graniţa, Mitucă îi va solicita lui Dinu Pillat o scrisoare de 
recomandare pe lângă Mihail Fărcăşanu, sora lui Pillat, Pia, aceasta fiind căsătorită cu liderul 
tineretului liberal, pe atunci coordonator al „Comitetului Naţional Român”. Pillat, din prudenţă, va 
refuza, indicându-i lui Mitucă să pomenească doar de recomandarea lui explicită. 

Există o notă a Securităţii din 27 iulie 1954 în care se relevă faptul că Mitucă reuşise să 
expedieze „unei legatii externe’'5, prin intermediul legăturilor realizate de foştii săi colegi de 
detenţie, un text intitulat Uzina morții, robia şi universitatea suferinței", despre ororile de la 
penitenciarul Aiud şi mina de plumb de la Cavnic şi Canalul Dunăre - Marea Neagră: „Informaţia 


134 Jbidem, ff. 25 v-26. Declaraţia este parte dintr-un interogatoriu ce i s-a luat lui Mituca la 9 iulie 1954 în 
penitenciarul Craiova. 

135 [bidem, vol. 1, f. 65. 

136 Titlul real al manuscrisului este „Memoriu privind aspecte ale vieţii deţinuţilor politici din lagărul Cavnic”. 

a ajuns în străinătate si posturile imperialiste au prelucrat din ea. A mai dat si alte informaţii 
despre situaţia din ţară precum şi date asupra forţelor dispozitivului de pază de la coloniile de 
muncă şi penitenciarele mari: Aiud, Sighet, Gherla, Cavnic, Baia Sprie, pentru ca, în situaţia ce 
credea că se întâmplă de izbucnire [a] războiului“, batalioanele de paraşutişti să fie lansate ca 
să scape pe deţinuţi'158. 

La rigoare, implicarea lui Mitucă în celebrul proces cadru al elitelor intelectuale din 1960 
a fost posibilă datorită strânsei prietenii pe care acesta a legat-o în penitenciarul Aiud'# şi ulterior 
în colonia Peninsula şi la mina de plumb Cavnic cu colegul său de detenţie Dan Cernovodeanu, 
acesta fiind cel care l-a îndemnat să intre în legătură cu Dinu Pillat, ca personalitate care-l putea 
efectiv susține în difuzarea textelor protestatare“. Primele suspiciuni de „spionaj” datau din 
1955, când Mitucă începe să fie asociat în anchetele Securităţii cu Constantin (Dinu) Pillat. 
Acesta era urmărit la acea vreme pe linie de contraspionaj de Direcţia a Il-a a Securităţii. În 
februarie 1955 colonelul Francisc Butika'*1 recomanda Serviciului 8 din cadrul Regionalei de 
Securitate Craiova judecarea lui Mitucă mai întâi pentru acte preparatorii de trecere frauduloasă a 
frontierei, urmând ca după clarificarea situaţiei lui Pillat, să fie judecat şi pentru spionaj. Serviciul 
8 va răspunde Direcţiei a VIII-a (Cercetări Penale) că „dacă Mitucă lon ar fi judecat numai pentru 
acte preparatorii la trecerea frauduloasă a frontierei, în timpul dezbaterilor fie chiar şi în proces 
închis şi-ar mărturisi activitatea sa, inclusiv în legătură cu Dinu Pillat, deoarece nu poate fi 
prelucrat să nu vorbească despre acesta, întrucât s-ar ajunge în situaţia să-şi retracteze definitiv 
declaraţia despre Dinu Pillat şi atât acesta cât şi el ar scăpa de răspunderea penală în ceea ce 
priveşte trădarea de patrie, care constituie capul de acuzare principala’'**. Mitucă va fi însă 
judecat şi condamnat doar pentru acte preparatorii la trecerea frontierei în 30 iunie 1955, fiind 


137 Erorile de topică aparţin originalului. 

138 Ibidem, f. 66. 

139 Ibidem, f. 63. Mitucă este transferat în 1949 la Aiud, unde va rămâne până în iunie 1951. 

140 „Înainte de a fi eliberat din închisoare - decembrie 1953 -, stând de vorbă cu detinutul Cernovodeanu 
Dan, pe care-l cunoşteam din anul 1952 de la Canal, însă ne-am împrietenit la închisoarea Cavnic, acesta 
mi-a spus că are un prieten in Bucureşti — Dinu Pillat -, fost conferenţiar universitar, care la rândul său are 
pe cumnatul său Fărcăşanu Mihail, fugit din ţară din 1946-47 în Franţa. Cu această ocazie, Cernovodeanu 
Dan mi-a spus că după ce voi ieşi de la închisoare, să întocmesc un memoriu detaliat asupra situaţiei 
închisorilor şi a deţinuţilor din închisorile prin care am trecut eu, despre «suferințele» acestor deţinuţi, după 
cum spune Cernovodeanu Dan. După întocmirea acestui memoriu, mi-a spus, în continuare Cernovodeanu 
Dan, să-l predau lui Dinu Pillat, care este aproape singurul arestat şi trebuie să aibă legături cu fugarul 
Mihail Fărcăşanu şi prin aceste căi ilegale să trimeată şi «memoriul» meu în occident spre a fi folosit în 
propaganda ce se duce acolo împotriva R.P.R. şi pentru a fi informate puterile occidentale de această 
situaţie a deţinuţilor din R.P.R., spre a face «presiuni» şi eventual a interveni în favoarea acestora” 
(Prigoana..., p. 66-67). Versiunile diferite în privinţa momentului exact în care Mitucă a stabilit legături de 
prietenie cu Dan Cernovodeanu (vezi nota anterioară) nu sunt neobişnuite în contextul declaraţiilor din 
anchetele anilor '48-'60. În locul citat la nota nr. 139, Cernovodeanu este menţionat cu prenumele Mircea. 
141 Colonelul Francisc Butika era în acea perioadă şeful Direcţiei a VIII-a, Cercetări Penale. 

142 A.C.N.S.A.S., fond Informativ, dosar nr. 207, vol. 2, f. 6 f.tv. 

eliberat la 18 octombrie acelaşi an. La acea data, deşi Memoriul fusese înmânat lui Pillat si 
ajunsese în Franţa, Securitatea nu ştia încă de existenţa lui. Primele informaţii despre acesta 
provin de la Dinu Pillat, mai precis din interogatoriile dure care i se iau în primele luni ale lui 1959 
în închisoarea Malmaison din Bucureşti. Două procese verbale de interogatoriu (din 9 şi 10 aprilie 
1959) vorbesc despre relaţiile dintre Mitucă şi Dinu Pillat'4%3. 

Destinatarul final al memoriului lui Mituca, Mihai Fărcăşanu'*, deja refugiat la Parist%, a 
fost condamnat politic atât în „procesul sumanelor negre” (primul din seria marilor procese ale 
MN.R.)"%, la muncă silnică pe viata, cât şi în cel al „Rezistenței spirituale” (din aceeaşi serie)", 


143 În interogatoriul ce i s-a luat în 10 aprilie 1959 la Malmaison, Pillat declara: „Mitucă mi-a spus că atunci 
când va fugi din ţară şi va ajunge în străinătate, va lua legătura cu ex-regele Mihai, dar pentru a ajunge la 
el, este nevoie să fie recomandat de o persoană competentă şi m-a rugat dacă pot să-l ajut, ştiind (încă din 
închisoare, de la Cernovodeanu Dan, prietenul meu) că în străinătate am pe cumnatul meu Fărcăşanu 
Mihail. (...) Atunci Mitucă lon mi-a spus că în cazul unui război, primii care vor fi lichidati de către regim, vor 
fi deţinuţii politici şi că, pentru a evita această lichidare, este necesar ca locurile unde se găsesc deţinuţii 
politici (respectiv închisorile) să fie cunoscute în occident de către puterile occidentale şi aceasta pentru ca 
înaintea declanşării războiului să fie paraşutate trupe în imediata apropiere a închisorilor pentru eliberarea 
deţinuţilor. Eu i-am spus lui Mitucă lon că nu cred că vor fi lichidati deţinuţii politici, dar că situaţia deţinuţilor 
politici cât şi situaţia din închisori trebuie să fie cunoscută de puterile occidentale. Mitucă lon mi-a spus că 
totuşi dacă va fugi din tara, odată ajuns în străinătate, o să povestească fugarilor români situaţia din 
închisorile R.P.R. ca unul ce a stat mai mulţi ani închis şi care a trecut prin mai multe închisori, însă, 
datorită faptului că eu îl sfătuiesc să nu fugă din tara, el a spus ca totuşi trebuie să facem într-un fel ca 
aceste lucruri să ajungă în străinătate pentru a fi cunoscute de puterile occidentale. (...). l-am spus că 
ideea sa este bună şi că toată situaţia din închisorile R.P.R. pe care el o cunoaşte, merită să fie aşternută 
de el pe hârtie. (...) În luna martie-aprilie 1954 [la 20 martie 1954] a venit la mine acasă Mituca lon (...) 
pentru a-mi aduce memoriul scris cu situaţia deţinuţilor politici din închisorile din R.P.R. Nu-mi amintesc 
precis dacă acest memoriu era bătut la maşină sau scris de mână, dar, din câte îmi amintesc, parcă era 
bătut la maşină. Memoriul se găsea într-un plic, de [ce] culoare nu-mi amintesc. Acest memoriu era scris pe 
circa 20 de pagini (coală de hârtie). (...) Eu i-am spus că memoriul, din punct de vedere informativ, este 
bun şi să mi-l lase pentru a-l trimite în străinătate. Nu i-am specificat prin cine îl voi trimite şi nici cui. l-am 
spus că memoriul va ajunge în mâini bune” (Prigoana..., pp. 25-28). Memoriul va ajunge, în vara aceluiaşi 
an, prin intermediul Elenei Brătianu, mătuşa lui Dinu Pillat, la Legația Franţei. De aici va fi trimis unui unchi 
al lui Pillat stabilit în Franţa, Nicolae Pillat, care-l va înmâna, la rândul său, lui Mihail Fărcăşanu (vezi 
Prigoana..., pp. 28-30). 

144 Fostul lider al tineretului national-liberal. 

145 În 1947, Mihai Fărcăşanu activa deja, la Paris, în conducerile Asociaţiei Culturale „Mihail Eminescu” si 
„Asociaţiei ziariştilor români fugiţi din ţară”, colaborând în special la publicaţia „L' Action Roumaine”, iniţiată 
de aşa-numita in epocă grupare Gafencu -— Tilea şi agreată de generalul Rădescu (Români în exil, 
emigrație şi diaspora. Documente din fosta Arhivă a C.C. al P.C.R., volum îngrijit de Dumitru Dobre şi Dan 
Taloş, cuvânt înainte de Dumitru Dobre, Bucureşti, Ed. Pro Historia, 2006, p. 104). 

146 Prin Decizia nr. 2 din 11 noiembrie 1946 a Curţii Militare de Casare şi Justiţie (vezi A.M.J., D.I.M., fond 
Penal, dosar nr. 18, vol. 6, ff. 41-146 f.+v.). 

147 Prin sentinţa nr. 2.159 din 16 decembrie 1948 a Tribunalului Militar Bucuresti (vezi Idem, dosar nr. 
16.163, vol. 3, ff. 244-271). 

la 10 ani detentie riguroasa si 5 ani degradare civica ,pentru crima de complot in scop de 
răzvrătire” şi la 25 ani munca silnică si 10 ani degradare civică „pentru crima de organizare si 
participare la organizaţii de tip fascist, politice şi paramilitare”#, Printre acuzaţiile ce i s-au adus, 
în 1948, a fost şi aceea că „a organizat legătura informativă între organizaţie şi Misiunea 
engleza”*°. Numele lui Mihai Fărcăşanu reapărea, în contextul menţionat, în anii 1959-1960, cu 
ocazia anchetei şi a procesului lotului Noica-Pillat, beneficiind şi de împrejurarea că unul din 
principalii acuzaţi, scriitorul Constantin Pillat, era cumnatul său'%: „Astfel inculpatul [Constantin 
Pillat - S.B.-M.] a recunoscut că a colaborat la revista «Perspective» cu caracter de dreapta dupa 
rebeliunea din 1941 iar după anul 1944 a purtat discuţii cu un ziarist englez Chaullerton şi cu şeful 
misiunii engleze Yvor Porter pe care i-a cunoscut prin cumnatul său Mihai Fărcăşanu şi că le-a 
comunicat acestora informaţii în legătură cu alegerile şi cu situaţia de la facultatea de litere; de 
asemenea că le-a dat informaţii şi în legătură cu procesul lui Maniu în anul 1947, informaţii pe 
care le obținuse de la avocatul lonel Teodoreanu care pleda în acest proces”; „După ce a fost 
demascat Yvor Porter ca spion englez, inculpatul Pillat C-tin şi-a continuat această activitate 
trădătoare prin aceea ca a transmis date şi informaţii calomnioase tendentioase cu privire la 
situaţia economică, politică şi socială din R.P.R., lui Fărcăşanu Mihail în străinătate, prin 
intermediul lui Dugaujar, fost ataşat comercial al legatiei Franţei la Bucuresti’"®". 

O altă idee a lui Mitucă, vizibilă din intenţiile sale manifestate la Aiud, era legată de 
asumarea explicită a statutului de deţinut politic, prin înfiinţarea „Asociaţiei foştilor deţinuţi politici”. 
Astfel, conform unei note redactate în 27 iulie 1954, Asociaţia „ar fi cuprins 40.000-50.000 de 
membri'152. Bazele acesteia, după cum va mărturisi Mitucă într-un interogatoriu din 16 august 
195415, au fost puse în discuţiile cu avocaţii Radu Cernovodeanu şi Gheorghiţă Savel şi Mihai 
Mihăilescu. „Am discutat ca la ieşirea noastră din închisoare, pe care o vedeam în urma 
schimbării regimului actual, ce s-ar fi produs în urma unui conflict armat din partea statelor 
imperialiste, aşa cum noi credeam, să se pună bazele în Bucureşti acestei «asociaţii» având 
drept scop următoarele: 7. Prin această «asociaţie» să ne putem căpăta o serie de drepturi în 
stat, adică: gratuitate pe C.F.R., îngrijirea sănătăţii, ajutoare băneşti, dreptul de a fi preferaţi la 
ocuparea functiunilor în stat; 2. Al doilea obiectiv al acestei asociaţii urma să fie acela de a 
controla întregul aparat de stat şi guvernul ce ar fi fost la cârma ţării. 3. Din această asociaţie să 


148 Idem, dosar nr. 17.349, vol. 2, f. 203. 

149 Ibidem, f. 26. 

150 Această relaţie apropiată nu l-a ferit pe Pillat de unele aproximatii surprinzătoare: „Fărcăşanu Mihail a 
fost fruntaş liberal, trădător de patrie fugit din tara prin anul 1947 împreună cu sora mea”; „în străinătate am 
pe Fărcăşanu Mihail (fruntaş liberal, fugit din tara în anul 1945-1946)” — Prigoana..., p. 16, 25. Dacă epitetul 
de „trădător” reflectă întrutotul logica strâmbă a Securităţii, impreciziile temporale par să fie, şi ele, mai mult 
rodul confuziilor din mintea anchetatorilor decât al pierderilor de memorie ale anchetatului. Anchetatorii 
erau evident mai atenţi la duritatea epitetelor decât la exactitatea datelor pe care le invocau în acest scop. 
151 Ibidem, p. 453, 451. 

182 A.C.N.S.A.S., fond Informativ, dosar nr. 209.492, vol. 1, f. 63. Estimarea provine din discuţiile dintre 
deţinuţi în penitenciar, reţinute într-o notă informativă. 

183 Ibidem, vol. 2, f. 96 v. 

se recruteze intregul aparat de stat, adica din noi, fostii detinuti politici. 4. Tot aceasta «Asociatie 
a deţinuţilor politici» urma să verifice pe cei ce au colaborat cu regimul actual, aplicând sancţiuni 
severe prin justiţie celor ce au comis în special «crime» iar celorlalţi de asemenea aplicarea de 
sancţiuni. 5. În capitală această asociaţie urma să aibă un comitet de conducere cu o serie de 
secţii reprezentând fiecare categorie socială. 6. În fiecare capitală de judeţ urma ca aceasta 
asociaţie să aibă filiale cu aceleaşi scopuri. A doua problemă a fost problema fostei monarhii, era 
considerată ca necesară cel puţin încă 50 de ani. Se punea problema ca factorul constituţional, 
adică regele, să exercite un control mai serios asupra aparatului de stat şi să fie mai des în 
contact cu masele populare pentru a putea ştii ce vor. Deci se punea problema aducerii fostei 
familii Hohenzolji]ern. 7. Se punea problema marilor moşii ce urmau a rămâne expropriate, însă 
proprietarilor să li se dea un quantum de 50 ha. 8. Marile industrii să fie naţionalizate după 
sistemul statelor imperialiste. 9. Comerţul şi proprietatea particulară rămân libere. Întrucât 
consideram că biserica ortodoxă nu a avut o atitudine corespunzătoare se preconiza uniunea cu 
biserica catolică, deci trecerea la catolicism. Teritoriul ţării la schimbarea actualului regim urma să 
fie ocupat de trupele statelor imperialiste care să asigure ordinea luării puterii de stat, formată din 
reprezentanţii tuturor fostelor partide ca P.N.T., P.N.L., etc, care să pregătească alegerile dupa 
circa 6 luni de la instalare. Pe plan internaţional, se prevedea înfiinţarea de state dunărene într-o 
confederație a sud-estului european, sub egida S.U.A. Din elementele capabile să organizeze 
armata, se punea bază pe fostul general Mardare şi colonelul Harabagiu, ambii detinut}” 151. 
Mitucă se va remarca totodată, fapt reţinut recurent de multiple rapoarte ale Securităţii, prin 
culegerea ştirilor şi menţinerea moralului colegilor de detenţie. Informaţiile în penitenciare circulau 
prin diferite surse, aşa cum avea să declare chiar Mitucă într-un interogatoriu din 16 august 1954, 
luat în penitenciarul Craiova: „La penitenciarul Aiud primeam informaţii de la detaşamentele de 
deţinuţi ce soseau de la Jilava şi care aveau contact cu avocaţii de la tribunale şi raspandeau 
aceste ştiri printre deţinuţi”'55. Întâlnirile între deţinuţi se produceau la infirmeria penitenciarului. O 
altă sursă de informaţii erau deţinuţii politici care făceau curăţenie şi ajungeau, astfel, în legătură 
cu deţinuţii de drept comun. Aceştia din urmă având dreptul să meargă în oraş după diferite 
alimente. La colonia de muncă de la Peninsula informaţiile veneau prin intermediul ziarelor ce 
soseau cu pachetele deţinuţilor dar şi prin vizitele la vorbitor care se organizau între 1 şi 18 ale 
fiecărei luni. „O altă sursă de informare pentru deţinuţi erau locuinţele familiilor personalului 
administraţiei, unde deţinuţii făceau săptămânal curăţenie şi unde găseau regulat ziare întregi sau 
bucăţi pe care le difuzau în colonie apoi'156. De asemenea inginerii şi şoferii care lucrau în colonie 
erau şi ei surse de informaţii. La mina Cavnic, odată cu aprovizionarea cu legume, în căruțele 
care veneau din oraş deţinuţii găseau şi ziare sau bucăţi de ziare. Ulterior, ştirile odată citite, se 
răspândeau de la om la om. Uneori şi milițienii care asigurau paza comunicau ştirile politice. De 
asemenea artificieri şi maiştrii civili angajaţi comunicau deţinuţilor informaţiile politice la zi: 


154 Ibidem, ff. 96-98. 
155 Ibidem, ff. 97-98. 
156 [bidem, f. 97 v. 

„Procedeele prin care se introduceau ziarele erau următoarele: sub carbitul din lămpile de miner, 
în cozile de ciocane cu care intrau civilii in mină, în cutiile de astralitä”157. 

Sursele de informare deveniseră o veritabilă problemă pentru Securitate. Există 
numeroase rapoarte ale brigadierilor sau personalului de pază care atestă atmosfera de revoltă, 
refuzul muncii sau încetinirea simtitoare a ritmului de lucru atunci când anumite informaţii erau în 
măsură să ofere speranţe deţinuţilor privind posibilitatea schimbării contextului politic intern prin 
modificarea geografiei politice internaţionale. Astfel discursul ţinut de Eissenhower, moartea lui 
Stalin, declararea agresiunii din Coreea erau contexte care animau speranţele deţinuţilor. Mitucă 
era unul dintre cei mai activi în transmiterea ştirilor politice, aşa cum regăsim menţionat de 
Gheorghe Georgescu Topizlău într-un interogatoriu luat la Securitatea din Baia Mare la 1 
septembrie 1954: „Prin luna aprilie 1954 eu personal am primit următoarele informaţii politice de 
la Mitucă lon: 1. Conferinţa de la 17 mai 1953 de la Londra; 2. Semnarea tratatelor din Germania; 
3. Congresul mondial al păcii de la Stockholm; 4. Ciocniri la frontiera dintre R.P. Ungară şi 
lugoslavia; 5. În R.P.R. gările C.F.R. sunt dublate de personal sovietic şi altele”'%. Blocarea 
muncii era considerată sabotaj, fiind pedepsită ca atare. 

Începând cu luna iulie a anului 1958 Mitucă s-a stabilit în Turnu Severin, lucrând ca 
funcţionar la un aprozar. La nici două luni de la angajare îi va fi desfăcut contractul de muncă, 
pentru că „unii salariati® au sesizat că este element duşmănos condamnat, lucru ce nu l-a arătat 
în actele de angajare şi că din nou se manifesta de a fugi din tara’’®. Ulterior se va angaja la 
G.A.S. Halinga, lângă Turnu Severin, ca „şef birou muncă şi salarii”. În 25 martie 1959 va fi 
concediat şi de la această unitate. Până la arestarea sa din 23 iulie 1959 nu va reuşi să se 
reangajeze, fiind „mirosit”, cum îi va scrie el unui cunoscut din Braşov. În tot acest interval este 
intens urmărit de Securitate, în principal ca efect al legăturilor din martie 1954 cu Dinu Pillat, aflat, 
la rându-i, sub vigilenta supraveghere a Direcţiei a II-a. 

Unitatea Militară 0194 din Turnu Severin (grăniceri)'61, în 12 decembrie 1958 redactează 
o „Hotărâre de deschidere a dosarului de verificare cu privire la Mitucă loan, [cunoscut] cu intenții 
de evaziune din ţară”, dar suspect si de activităţi de spionaj, concretizate printr-un interes fata de 


157 Ibidem, f. 98. 

188 Ibidem, f. 108. Acelaşi Gheorghe Georgescu Topizlău va mărturisi că Mitucă i-ar fi dat informaţii politice 
,detinutului evadat loan Ioanid”. 

159 Sintagma generoasă ascunde un denunt al secretarului organizaţiei de bază a P.M.R. din întreprinderea 
respectivă, Răducă Gheorghe (A.C.N.S.A.S., fond Informativ, dosar nr. 209.492, vol. 1, ff. 17, 30). Mitucă a 
fost angajat la O.C.L. Aprozar Turnu Severin din aprilie 1958 până la sfârşitul lui august acelaşi an, „când a 
fost dat afară ca un element duşmănos al regimului nostru”, cum descrie situaţia secretarul organizaţiei 
P.M.R într-o informare către Securitate (/bidem, ff. 29-31). 

160 Jbidem, f. 17. Topica agramată aparţine originalului. 

161 Este vorba despre o secţie de informaţii din cadrul Brigăzii 191 Grăniceri. Comandantul acestei brigăzi 
era It. colonelul Trică Atanasie. Şeful Secţiei Informaţii grănicereşti era la acea vreme căpitanul Trifu 
Gheorghe, locţiitor comandant pentru informaţii, el fiind şi cel care semnează planul de măsuri în dosarul de 
verificare deschis pe numele lui Mitucă. 

anumite „informaţii militare de la Regimentul 114 infanterie din Vânju Mare”’®2. Verificarea avea in 
vedere stabilirea eventualelor activităţi de culegere de informaţii „despre teritoriul nostru şi [dacă] 
are legături cu un serviciu de spionaj''6. În urma verificărilor „s-a stabilit că individul se ocupă cu 
culegerea de informaţii despre unităţile militare, despre situaţia economică, întreţine legături cu 
ofiţeri deblocati şi şi-a manifestat dorinţa de evaziune din ţară”16. Hotărârea de închidere a 
dosarului de urmărire este datată 12 septembrie 1960, fiind redactată de Secţia Informații 
Grănicereşti a U.M. 0285565 din Turnu Severin. 

Informaţiile legate de aşa zisa activitate de spionaj proveneau de la o sursă a Securităţii, 
cu numele conspirativ „Valerică loan”'%, care comunica încă din mai 1957 unui ofițer de 
contrainformaţii din Unitatea Militară 03227 din Vânju Mare, diferite convorbiri pe care le avusese 
cu Mitucă, legate de întâlnirile sale cu comandantul unităţii, sau un prezumat interes al acestuia 
fata de informaţii cu caracter militar. Un alt informator, „Mureşanu Viorel”, militar în cadrul 
aceleiaşi unităţi militare, era plasat să verifice informaţiile primului. Cei doi erau coordonati de It. 
major Petcu Vasile, ofițer cu contrainformatiile din cadrul U.M. 03227 din Vânju Mare şi de şeful 
Biroului de Contrainformatii Militare din cadrul U.M. 04918 Craiova, It.major Rânzescu loan. 
Contrainformaţiile militare din cadrul regimentului de Artilerie nr. 14 din Turnu Severin a avut 
deschisă o acţiune de supraveghere pe numele lui Mitucă pentru suspiciuni de spionaj până în 
1958, când acestuia i s-ar fi pierdut urma. 

La data de 28 aprilie 1959 dosarul de verificare se transformă într-unul de urmărire 
informativă individuală ce va purta numărul 1100, controlul întregii operaţiuni revenindu-i 
căpitanului Gheorghe Trifu, şeful Grupei Informaţii Grănicereşti a Batalionului Grăniceri din Turnu 
Severin, alături de căpitanul Petre Galai, adjunctul acestuia şi căpitanul Aurel Ene, lucrător 
operativ. 

În 29 iunie 1959 Brigada 191 Grăniceri, Secţia Informaţii Gräniceresti®?, trimite un raport 
Direcţiei Regionale M.A.I. Craiova cu propuneri de arestare a lui Mitucă. Raportul primeşte 
aprobarea şefului acestei Direcţii, It. colonelul Petre Socol. Ancheta prealabilă arestării a fost 
instrumentată de căpitanul Aurel Ene. În raportul citat se mentionau pe rând legăturile cu 
„prinţesa Elisabeta, căreia în perioada 1945-1946 i-a furnizat informaţii despre democratizarea 


162 Hotărârea de deschidere este semnată de căpitanul Galai Petru, şef Birou, şi căpitanul Ene Aurel, 
lucrător operativ de informaţii din Grupa de Informaţii Gräniceresti. 

163 A.C.N.S.A.S., fond Informativ, dosar nr. 209.492, vol. 1, f. 1. 

164 Ibidem, f. 2. 

165 Este vorba despre o unitate de grăniceri. 

166 „Valerică loan” era „agent al organelor de contrainformaţii din Regimentul 114 Vânju Mare”, fiind vorba 
de un plutonier angajat în cadrul acestui regiment de infanterie, recrutat pe linie de contrainformaţii militare. 
Acesta îl cunoscuse pe Mitucă în 1939, când fusese instruit militar de acesta. 

167 Vezi A.C.N.S.A.S., fond Informativ, dosar nr. 209.492, vol. 2, ff. 211-216. Şeful Grupei Informaţii 
Grănicereşti era căpitanul Petru Galai iar cel care instrumentase probatoriul era lucrătorul operativ căpitan 
Ene Aurel. Raportul este contrasemnat şi de şeful Secţiei Informaţii Grănicereşti, maiorul Trifu Gheorghe şi 
de şeful raionului M.A.I., It. major lacobescu Constantin, primind aprobarea şefului Direcţiei Regionalei de 
Securitate Craiova, It. colonelul Socol Petre. 

armatei”. Legătura nu poate fi nici probata, dar nici infirmată. Securitatea făcuse conexiunea 
plecând de la faptul că Mitucă, ca efect al primirii ordinului „Mihai Viteazul”, fusese împroprietărit 
cu 5 ha în comuna Partis, regiunea Timişoara, având în vecinătate o proprietate a Prințesei 
Elisabeta, moşia Bârloc. Acelaşi raport îl acuza ca ar fi „membru activ al P.N.T.” şi ar „desfăşura 
propagandă în rândul militarilor, împotriva democratizării armatei şi împotriva aparatului politic din 
armată”. Pe de altă parte, în calitate de şef al Serviciului Aprovizionare, ar „întârzia în mod 
intenţionat aprovizionarea unităţii cu alimente, furaje şi combustibil cu scopul de a lovi în moralul 
armatei, făcând si fraude de bani pentru care a fost trimis în judecată [in fata] Curţii Marţiale 
Craiova, însă a fost achitat şi deblocat din armata’’®. 

Concluzia acestui raport era una fără echivoc: „Din materialele informative existente la 
dosarul acţiunii informative rezultă că numitul Mitucă lon este un duşman înrăit al regimului 
nostru, a desfăşurat şi desfăşoară activitate duşmănoasă împotriva statului, şi-a manifestat 
intenţia de evaziune din ţară în mod ilegal, are două condamnări pentru activitate 
contrarevolutionara, este un element fanatic si versat, în prezent'® este fără serviciu, iar 
rămânerea lui în libertate prezintă un pericol pentru securitatea frontierei şi pentru societate”170, 
Arestarea se va produce însă trei săptămâni mai târziu, fiind operată de Direcţia a VIII-a a 
Securităţii. 

Astfel, în 9 iulie 1959 Direcţia VIll-a a Securităţii!” trimite telegrafic regionalei de 
Securitate Craiova solicitarea de arestare a lui Mitucă: „ca urmare a raportului dvs. nr. 
2321100527 din 16.06.1959 comunicati-ne urgent dacă aveţi obiectiuni privind arestarea de către 
noi a numitului Mitucă lon, urmărit de dvs.”. Conform telegramei semnate de şeful Direcţiei, 
raportul respectiv confirma faptul că regionala de Securitate Craiova avea deschis un dosar de 
verificare pe numele lui Mitucă, instrumentat de Biroul de informaţii grănicereşti din Turnu 
Severin, dar deţinea şi informaţia că „Mitucă a înmânat un raport informativ lui Pillat Constantin 
asupra situaţiei deţinuţilor din închisoarea Cavnic - Baia Mare şi Valea Nistrului, urmând ca acel 
material să fie predat unei legatii străine, cu care Pillat avea legäturi” 172. La 14 iulie 1959 şeful 
Direcţiei regionale de Securitate Craiova, It. colonelul Petre Socol, răspundea Direcţiei a VIII-a 
Bucureşti: „La ordinul dvs. nr. 810/00109715 din 07.07.1959 raportăm că nu avem nimic de 
obiectat în privinţa arestării de către dvs. a numitului Mitucă lon”17%. Direcţia a Il-a a Securităţii, 
Contraspionaj, îl urmărea pe Constantin Pillat pentru „activitate de spionaj” şi prin asta şi pe 


168 Jbidem, f. 211. 

169 Raportul de arestare este datat 26 iunie 1959. 

170 A.C.N.S.A.S., fond Informativ, dosar nr. 209.492, vol. 2, f. 215. 

171 Direcţia a VIII-a, Anchete Penale, era condusă la acea vreme de colonelul Francisc Andrei Butika, iar 
loctiitorii şefului Direcţiei erau maiorul Gheorghe Enoiu, respectiv locotenent colonelul Toma P. Nicolae, 
(AM, fond D.M.R.U., nr. inventar: 7374, dosar nr. 2, f. 2). 

172 A.C.N.S.A.S., fond Informativ, dosar nr. 209.492, vol. 1, f. 117. 

173 Ibidem, f. 122. 

Mituca, considerat ,legatura” a lui Pillat. Arestarea lui Mitucă va avea loc la 23 iulie 1959, fiind 
trimis în judecată sub învinuirea de trădare de patrie’” şi de uneltire contra ordinii sociale”. 

În timpul procesului, desfăşurat la începutul anului 1960, pe lângă acuzaţiile legate de 
activitatea sa precedentă (organizarea Mişcării Nationale de Rezistență alături de Constantin 
Răutu, comportarea duşmănoasă în detenţie, încercarea de expediere în Occident „încă din 
timpul detenţiei a unor scrisori cu caracter calomnios la adresa R.P.R.”, discuţii cu Dan 
Cernovodeanu „asupra modului în care să acţioneze împotriva R.P.R. după ce vor ieşi din 
închisoare”), este acuzat şi de redactarea şi expedierea Memoriului în Franţa, prin intermediul lui 
Dinu Pillat: 

„Când a ieşit din închisoare în decembrie 1953 (...) a luat legătura cu Dinu Pilat şi 
împreună au stabilit modalitatea acestei acţiuni întocmind un memoriu cu conţinut 
contrarevolutionar, plin de calomnii la adresa ţării noastre, memoriu pe care la începutul lui martie 
1954 Pillat Constantin l-a expediat pe cale ilegală, prin legația franceză la Bucuresti, tradatorului 
de patrie Fărcăşanu Mihail la Paris. 

În acest memoriu scris de Mitucă lon (...) au fost consemnate o serie de date privind 
securitatea statului şi regimului din închisori, în scop de a calomnia regimul democrat popular şi 
pe lângă aceste date care constituie partea informativă, are şi un apel adresat puterilor 
occidentale pentru a interveni în situaţia din R.P.R. în privinţa detinutilor”176. 

Mitucă va insista pentru expedierea memoriului la Paris, sperând că dezvaluirea unor 
informaţii despre ororile petrecute în lagărele din România ar putea determina o reacţie a 
Occidentului în favoarea deţinuţilor politici. Aflase de la Dan Cernovodeanu că Dinu Pillat este 
înrudit cu Mihail Fărcăşanu'77, iar prezentarea documentului la Comitetul National Român ar fi 
fost o garanţie a difuzării şi impactului acestuia în presa vestică. Memoriul va ajunge în cele din 
urmă la Paris, expediat de către Pillat unchiului său care locuia în capitala Franţei, Nicolae Pillat, 
cu indicatia de a fi înmânat lui Fărcăşanu. 

În 1960, prin sentinţa nr. 24 din 1 martie 1960 a Tribunalului Militar al Regiunii a II-a 
Militară, Mitucă este condamnat, „cu unanimitate de voturi” la 20 de ani muncă silnică, 15 ani 
temniţă grea, 10 ani degradare civilă şi confiscarea averii personale pentru „activitate de spionaj 
în favoarea unui stat capitalist” şi uneltire contra ordinii sociale, alături de alte 22 de persoane. 
Conform art. 101 din Codul Penal, Tribunalul decide ca Mitucă „să execute pedeapsa cea mai 
grea, adică 20 ani muncă silnică”. La cuvântul final acordat inculpatilor „în apărarea lor”, Mitucă 
va afirma: „În informaţiile date lui Pillat C-tin nu am trecut date care sunt secrete sau nu ar putea fi 
destinate publicităţii. Am executat 7 ani de închisoare şi sunt bolnav. Cer o sancţiune dreaptà”178. 


174 Pedeapsa era prevăzută de articolul 194/2, 194/3, combinat cu art. 194/4 din Codul Penal. 

175 Încadrarea s-a făcut cu celebrul articol 209, C.P. 

176 Ibidem, vol. 5, f. 139. 

177 Sora lui Dinu Pillat, Pia Pillat, a fost prima soţie a lui Mihail Fărcăşanu, părăsind ţara împreună cu 
acesta, în 1946. 

178 Prigoana..., p. 429. 

Din 23 iulie 1959 pana la 3 martie 1962, Mituca este incarcerat la Securitatea 
Malmaison, in perioada 3 martie - 10 iunie 1962 la Jilava, iar din 10 iunie 1962 pana la 29 
noiembrie 1962 la Aiud. De la aceasta data si pana la eliberarea care a avut loc in 3 august 1964 
va fi deţinut la Colonia de munca de la Salcia!”, de unde este gratiat ca efect al Decretului nr. 
411/196418, O mărturie a agentului „Bârsan Gheorghe” din 30 septembrie 1964, dată căpitanului 
Gheorghe Roventa din cadrul Securităţii Turnu Severin, relata poziţia lui Mitucă în penitenciar: „În 
celulă era nemulţumit fata de regim, pe care-l critica. Era agitat şi făcea agitaţie printre deţinuţi, 
cărora le spunea că se va termina cu comuniştii. Spunea «Eu sunt un bun român». Critica şi avea 
o atitudine ostilă fata de deţinuţii pe care-i bănuia că simpatizează cu regimul. După ce a plecat 
de la Jilava, a fost adus la Aiud. Aici n-a vroit să primească procesul de restructurare şi — din 
această cauză — a fost trimis într-o colonie de muncă în Deltä”'81, O altă mărturie a unui coleg de 
detenţie, devenit între timp informator al Securităţii, cu numele conspirativ „Traian”, aflat sub 
coordonarea aceluiaşi capitan Gheorghe Roventa, din octombrie 1964, afirmă: „L-am cunoscut în 
anul 1962-1963, fiind împreună în detenţie la Aiud, în timp ce lucram în fabrică. De la început nu 
a primit reeducarea si nici pe parcurs, până în anul 1963 nu ştiu luna exactă, când l-au trimis la 
colonia Periprava. La Aiud era prieten bun cu un avocat al cărui nume nu-l ştiu şi cu care a fost 
trimis in colonia enunțată mai sus. A mai fost prieten bun cu Blaga Cornel şi Păcală, ambii din 
Turnu Severin. Atât Mitucă cât şi cei doi prieteni, Blaga Cornel şi avocatul, duceau discuţii 
dusmanoase la adresa regimului si ponegreau reeducarea”182. 

Imediat după eliberare, Mitucă va face diferite demersuri, va înainta memorii către Sfatul 
Popular din oraş şi către Securitate pentru a-şi recupera locuinţa din Turnu Severin, ocupată după 
arestarea sa din 1959, însă fără nici un succest%. O bună perioadă va locui împreună cu soția sa 
în condiţii mizere, ocupând o singură cameră în casa fratelui său din Turnu Severin. În 28 
octombrie 1964 Securitatea îi deschide un nou dosar de urmărire, cu numele de obiectiv 
„Scorileanu lon’, pe linia „Foşti condamnaţi. Dosarul este deschis de Biroul 3 din cadrul 


179 Despre regimul dur de la colonia de muncă Salcia, găsim o descriptie a lui Mitucă expusă unui fost coleg 
de detenţie, sursa ,Traian”: „La Salcia la stuf, milițienii de pază s-au purtat foarte urât, până în 1963-1964. 
Dimineaţa, la -27° C, îi scoteau cu paturile si cearceafurile la scuturat. Cu deţinuţii făceau în fiecare 
dimineaţă gimnastică. Mai afirma că după ce veneau uzi de la lucru şi nu aveau unde să-şi usuce hainele, 
nici dimineaţa nu-i lăsau in pace. Deductia lui Mitucă era că erau puşi spre exterminarea deţinuţilor, după 
câte mizerie li s-a facut” (A.C.N.S.A.S., fond Informativ, dosar nr. 209.492, vol. 3, f. 224). 

180 A.C.N.S.A.S., fond Documentar nr. 10.408, vol. 6, f. 66. 

181 Ibidem, f. 271. 

182 [bidem, f. 269. 

183 Este o perioadă destul de dificilă pentru Mitucă, îşi va schimba de câteva ori locul de munca şi domiciliul. 
Într-o scrisoare expediată de soţia lui (în aprilie 1967 - când încă era la Baia de Aramă), interceptată de 
Securitate, sunt surprinse eforturile de integrare în noua societate: „Noi suntem tot pe loc, nu am reuşit 
nimic nicăieri, cu toate că Mitucă a umblat şi cheltuit peste 500 de lei pe drumuri la Craiova cu zeci de 
cereri şi memorii pe la toate uşile. O luptă aprigă pentru existenţă şi pentru pereţi, pe care nu-i poţi primi pe 
cale legală” (A.C.N.S.A.S., fond Informativ, dosar nr. 209.492, vol. 3, f. 306). 

Securităţii Turnu Severin'&. Conform indicatiilor, „obiectivului”18 i se dă dreptul să-şi ocupe postul 
pe care-l avusese înainte de arestare, la G.A.S. Halinga, unde va fi încadrat în funcţia de contabil. 

Dificultăţile întâmpinate după arestare sunt multiple. Într-o scrisoare trimisă de soţia lui 
Mitucă şi interceptată de Securitate se spune: „Uite care este situaţia soțului meu, nu are nici un 
fel de acte, toate s-au pierdut, cu multă greutate va trebui să le scoată de la Târgu Mureş, unde a 
făcut şcoala militară. Deci nu are cu ce să se prezinte aici'8, vechime şi carte de muncă nici atât 
nu are. (...) Aici îi cunosc toţi situaţia, începând cu Securitatea, care conform hotărârii din august 
1964, toţi deţinuţii politici au fost plasați în locurile [pe] care le-au avut înainte de arestare, nu se 
leagă nimeni deci. Dispozitie a fost ca să le dea serviciile [pe] care le-au avut şi la vechiul 
domiciliu. Ce facem noi dacă venim aici, cu ce acte să se prezinte? Ce va face când îl vor întreba 
de acte, ce a fost şi ce a făcut înainte, groaza de a rămâne în vânt ne derutează, de a nu şti 
încotro s-o iei, aşa cum am rămas cu transferul de la Craiova (...). Viaţa e insuportabilă (...) sunt 
moartă de frică că nu ştiu ce se întâmplă aici cu situaţia lui”'1%. 

Opiniile politice ale lui Mitucă nu se schimbaseră fundamental nici după ultima detenție. 
Într-o discuţie reţinută de sursa „Traian” în decembrie 1965, Mitucă îi confia abuzurile Securităţii, 
caracterul „sovietic” al sistemului de securitate, „procedeul fiind de a reduce pe fiecare individ la 
tăcere chiar dacă acesta ar avea altă gândire decât cea comunistă. La noi omul este îngrădit să 
vorbească sau să gândească altfel decât prin prisma comunistă. (...) La ora actuală se duce o 
luptă pe plan mondial pentru libertatea popoarelor, dreptate socială şi dreptate individuală. De 
aceea se tinde către mai multe partide, ca omul să aibă posibilitatea să-şi aleagă ceea ce-i 
convine. Noi ne-am luat după ruşi, pentru că ei şi-au dat seama că lăsând poporul să-şi spună 
cuvântul ar însemna moartea fără glonţ pentru comunişti”188. 

Mai târziu Securitatea îi va da numele de obiectiv „Mitu”, fiind urmărit pe linia Serviciului 
3 (Contraspionaj). Odată cu schimbarea locului de muncă la Industria Judeţeană a Cărnii din 
Mehedinţi, urmărirea va fi instrumentată de judeteana de Securitate Mehedinţi, mai întâi de 
serviciul amintit, ulterior de Serviciul 1, fiind în continuare ,lucrat” de Biroul 3 pe linia problemei 
„Foşti condamnaţi”. 

Negăsind locuinţă în Turnu Severin, se va muta în decembrie 1965 la Baia de Aramă, 
angajându-se la Întreprinderea Forestieră „Apa Neagră”, după care la mina Motru, de unde îi va fi 
desfăcut contractul de muncă, pe motive politice. În 1968 se va angaja la I.A.S. Craiova, de unde 
va fi dat din nou afară, motivându-se acelaşi trecut politic. Revenit la Turnu Severin, va fi 
supravegheat şi urmărit pe tot intervalul 1970-1982, fiind chemat de mai multe ori la Securitate. 


184 Şeful Direcţiei era It. colonelul Firu Jean iar şeful Serviciului III, maiorul Popescu Grigore. 

185 Termenul desemna o persoană urmărită informativ. Facem această precizare întrucât în presă au apărut 
referiri la acest termen ca la o dovadă a faptului că persoanele în cauză ar fi fost informatori ai Securităţii. 
186 Scrisoarea este trimisă de la Tr. Severin in 28 ianuarie 1965 (Ibidem, f. 319). 

187 [bidem, f. 319. Scrisoarea este trimisă de la Turnu Severin, in 28 ianuarie 1965. 

188 Jbidem, f. 226. 

Coordonarea acţiunii informative i-a aparţinut colonelului Popescu Toma“8, comandantul 
Securităţii judeţene, acelaşi care fusese şeful anchetelor penale la Craiova în perioada anchetării 
lui Mitucă (iulie-septembrie 1954). Pe tot intervalul amintit va avea corespondenţa interceptată şi 
telefonul ascultat. La începutul anilor '80 Direcţia | a Securităţii, care primise dosarul de la 
Inspectoratul Judeţean de Securitate Mehedinţi, propunea ca până la 30 noiembrie 1980 să fie 
instalate mijloace T.0.'% la domiciliul obiectivului, „în scopul concretizării poziţiei prezente a 
acestuia şi pentru a cunoaşte efectul procesului de influențare pozitivă ce se desfăşoară asupra 
sa”. 

În perioada 1968-1969, rapoartele Securităţii retineau că Mitucă „este semnalat în 
legătură cu diverse categorii de elemente ca: foşti condamnaţi, legionari, [ofiţeri] deblocati, 
membrii ai fostelor partide burgheze P.N.L. şi P.N.T., fiind suspect de iniţierea unor activităţi 
duşmănoase”1%. Un prin contact mai dur cu Securitatea se va produce la cinci ani după eliberare, 
în 1969. „Având semnalări că este în legătură cu diverse categorii de elemente, ca foşti 
condamnaţi, legionari, [militari] deblocati, membrii ai fostelor partide burgheze P.N.T. şi P.N.L. şi e 
suspect de iniţierea unei activităţi dusmanoase, a fost luat în contact de organele noastre şi s-a 


189 Toma Popescu, născut la 1 aprilie 1923 în comuna Perieți, judeţul Ialomiţa; membru de partid din 
decembrie 1947; în acelaşi an este numit comisar ajutor la Serviciul de Siguranţă din Târgu Jiu; în 1948 
este dat afară din serviciu pentru că şi-a împuşcat mortal un coleg; este reîncadrat însă după o lună, iar 
după înfiinţarea Securităţii va lucra cu gradul de sublocotenent, în funcţia de şef birou anchete; „pe baza 
meritelor deosebite pe care le-a avut în acţiunile împotriva unor elemente contrarevolutionare, în 1950 a 
fost avansat la gradul de locotenent, iar în 1952 promovat şef al biroului anchete din cadrul Direcţiei 
regionale de securitate Oltenia, funcţie pe care o îndeplineşte până in 1963”; din 1963 ocupă funcţia de şef 
al Serviciului informaţii interne; locotenent colonel în 1964, când ocupă funcţia de locţiitor al şefului Direcţiei 
regionale M.A.I. Oltenia; ocupă şi funcţia de lector la cabinetul de partid al regiunii Oltenia; termină 
facultatea de drept şi universitatea serală de marxism-leninism; din 1968 este şeful Inspectoratului de 
Securitate Mehedinţi şi membru supleant al Comitetului judeţean de partid Mehedinţi; în 1972 era şeful 
Securităţii judeţene Craiova - Securitatea, Structuri-cadre, Obiective şi metode, vol. Il (1967-1989), 
documente editate de Florica Dobre - coordonator, Elis Neagoe-Pleşa şi Liviu Pleşa, Editura Enciclopedică, 
Bucuresti, 2006, pp. 95-96; A.C.N.S.A.S., fond Informativ, dosar nr. 209.492, vol. 3, f. 122). 

1% Mijloace de tehnică operativă tip I.C.D.T. (A.C.N.S.A.S., fond Informativ, dosar nr. 209.492, vol. 4, f. 52). 
În 3 noiembrie 1983 o Notă de analiză a Judetenei de Securitate Mehedinţi proba că la domiciliul lui Mitucă 
fuseseră instalate mijloace T.O. Raportul privind aprobarea instalării mijloacelor T.O. este din 5 mai 1980 
(Ibidem, vol. 6, f. 77). Coordonarea informaţiilor cu Unitatea „T”, care asigura înregistrarea convorbirilor, 
era realizată de maiorul Eugen Suitaru, din cadrul Securităţii Mehedinţi. În 16 iulie 1981 se aprobă un plan 
de măsuri privind instalarea unor mijloace T.O. tip I.D.M., mai exact introducerea unui microfon prin plafon, 
în camera obiectivului (/bidem, f. 75), ascultarea fiind prelungită şi în noiembrie 1982 (Ibidem, f. 13). O 
notă de analiză din august 1981 semnala faptul că „s-au instalat mijloace tehnice de tip I.D.M. la domiciliu si 
din exploatarea acestora rezultă că «Manu» [lon Mitucă] are o poziţie profund duşmănoasă la adresa 
politicii partidului şi statului nostru” (Ibidem, vol. 4, f. 25). 

191 Ibidem, vol. 3, f. 44. 

realizat destrămarea anturajului şi izolarea lui de aceste elemente”!%2. În intervalul 1974-1975 
intră din nou în vizorul Securităţii, obținându-se materiale informative „din care rezultă că Mituca 
lon comenta denaturat unele hotărâri şi măsuri privind salarizarea muncitorilor, răspândea ştiri 
false audiate la posturi de radio străine, denigra realizările obţinute in tara noastră, calomnia şi 
aducea cuvinte jignitoare la adresa membrilor de partid şi a cadrelor de conducere din 
întreprinderea in care lucra şi avea o comportare abuzivă la locul de muncă"!%. Ca atare va fi 
avertizat' la 8 aprilie 1976 „în cerc lărgit de persoanele din cadrul întreprinderii”, fiind ulterior pus 
şi în discuţia consiliului de conducere al aceleiaşi întreprinderi pentru comentarii tendentioase si 
calomnii la adresa conducerii superioare de partid şi de stat. Urmările nu se vor lăsa aşteptate: 
Mitucă este înlocuit din funcţia de revizor contabil la Întreprinderea de Industrializare a Laptelui 
Mehedinţi. Acesta se pare că descoperise o serie de fraude comise de diverşi şefi din 
întreprindere, cărora le-a instrumentat dosare şi le-a trimis la procuratură. Cei vizati fiind, însă, cu 
toţii membrii P.C.R., printre care şi un secretar al partidului pe întreprindere, s-a produs 
intervenţia Securităţii. Mitucă este avertizat, acuzat de încercare de subminare a prestigiului 
partidului şi de sabotaj. De asemenea, Securitatea a solicitat să fie concediat, pentru a se 
musamaliza întreaga afacere'%. Este obligat să dea în aprilie 1976 o declaraţie la Securitate, în 


192 Ibidem, f. 1. Destrămarea anturajului era o metodă operativă a Securităţii. „Destrămarea constă în 
luarea unui complex de măsuri preventive pentru curmarea activităţilor necorespunzătoare care au loc în 
cadrul unor grupuri şi anturaje şi care pot degenera în infracţiuni ori alte fapte antisociale de competenţă 
organelor de securitate. Metoda destrămării se aprobă de şefii unităţilor centrale (ai securitatilor judeţene si 
ai municipiului Bucureşti), precum şi de şefii serviciilor de contrainformaţii militare, cu avizul Direcţiei de 
Cercetări Penale a D.S.S.” (Instrucţiuni Nr. D — 00190/1987, în „Partiturile” Securităţii, Directive, ordine, 
instrucțiuni (1947-1987), documente editate de Cristina Anisescu, Silviu B. Moldovan şi Mirela Matiu, studii 
şi note de Cristina Anisescu şi Silviu B. Moldovan, glosar de termeni de Cristina Anisescu, Editura Nemira, 
Bucuresti, 2007, p. 678 — în continuare, se va cita ,Partiturile”...). 

193 A.C.N.S.A.S., fond Informativ, dosar nr. 209.492, vol. 3, f. 43. 

194 „Avertizarea este măsura prin care persoanei în cauză i se pune in vedere să adopte o conduită 
conforma legilor şi normelor de convietuire socială, deoarece preocupările şi manifestările sale pot 
degenera în fapte de natură să aducă atingere securităţii statului. Persoanelor avertizate li se iau 
angajamente prin care acestea declară că au înţeles justetea măsurii de prevenire şi se angajează sa 
respecte legile şi să nu aducă, sub nici o formă, atingere intereselor de apărare a securităţii statului. 
Măsura avertizării se aplică cu aprobarea şefilor unităţilor centrale (ai securitatilor judeţene şi a municipiului 
Bucuresti) si a loctitorilor acestora (...). Avertizarea poate fi efectuată şi în prezenţa altor persoane, factori 
de răspundere de la locul de muncă sau membri de familie” („Partiturile”..., p. 677). 

1% Directorul Întreprinderii de Industrializare a Laptelui Mehedinţi, Virgil Jianu, va clarifica, într-o discuţie pe 
care o considera privată, situaţia lui Mitucă. O regăsim reprodusă într-o notă informativă a agentului 
„Stancw” din 12 decembrie 1977: „Sursa l-a întrebat ce părere i-a lăsat Mitucă lon, atât cât a lucrat la 
întreprinderea condusă de el, la care Jianu a răspuns că Mitucă şi-a făcut pe deplin datoria, dar că 
descoperind nişte afaceri ale unor salariaţi care aveau relaţii mai sus, i s-a creat o atmosferă ostilă, care 
până la urmă a dus la îndepărtarea sa — chiar organele de securitate i-au cerut directorului să-l schimbe din 
funcţie şi să-i incredinteze alte sarcini de execuţie. El, spunea Jianu, atât cât a deţinut funcţia de director, a 
ajutat foarte mulţi oameni, indiferent de păcatele lor din trecut, atâta timp cât ei şi-au văzut de treabă şi 

fata maiorului Eugen Suitaru, cel care a coordonat câţiva ani urmărirea sa informativă'%, prin care 
se angaja „să nu mai comită fapte care ar dăuna orânduirii noastre socialiste si fapte 
antisociale”1%, Este efectul avertizării, aşa cum găsim într-o adresă a Inspectoratului judeţean de 
Securitate Mehedinţi către Direcţia l-a Bucureşti: „În ziua de 8 aprilie 1976 a fost avertizat la 
sediul Inspectoratului Judetean Mehedinţi numitul Mitucă lon (...). Avertizarea s-a făcut în baza 
materialelor informative verificate din care rezulta că cel în cauză comenta denaturat unele 
hotărâri şi măsuri privind salarizarea muncitorilor, răspândea ştiri false audiate la posturile străine, 
denigra realizările obţinute în tara noastră, calomnia şi aducea cuvinte jignitoare la adresa 
membrilor de partid şi a cadrelor de conducere din întreprindere şi avea o comportare 
necuviincioasă la locul de muncă”"'%. Avertizarea, „în cadru lărgit' s-a facut în prezenţa 
directorului întreprinderii, a şefului biroului personal şi „a unui număr de cinci persoane cu funcţii, 
care au luat cuvântul si au dezbătut faptele comise de cel în cauză”1%. Ca măsură operativă era 
propusă continuarea urmăririi lui Mitucă, „pentru a-i cunoaşte reacţia fata de măsurile luate”20%. 
Referatul cu propuneri de avertizare din 13 martie 1976 conţine şi un scurt istoric al 
supravegherii, începând cu 1964. Este luat mai întâi în atenţia Serviciului III, fiind trecut ulterior pe 
linia problemei „Foşti condamnaţi”. În 11 noiembrie 1964 i s-a deschis dosar de urmărire 
individuală de către Serviciul Raional de Securitate din Turnu Severin, fiind în atenţia 
Serviciului |, Biroului 3, condus de maiorul Grigore Popescu, şeful Direcţiei regionale Mehedinţi 
fiind It. colonelul Jean Firu. Într-o notă de analiză a Direcţiei 1222 din 2 noiembrie 1980, judeteana 
de Securitate Mehedinţi era lăudată pentru măsurile întreprinse împotriva lui Mitucă: ,Retinem 
modul competent în neutralizarea lui Mitucă lon în 1969 prin destrămarea anturajului, în 1976 
[prin] aplicarea măsurii de avertizare, unele contactări în scop de influențare şi crearea stării de 
derutä”2%, Erau implicate în supravegherea lui, alături de Securitatea Mehedinţi, care instrumenta 
în principal dosarul, inspectoratele de Securitate din Timiş, Caraş-Severin, Vâlcea2%, urmărindu-i- 


această optică a sa i-a adus multe necazuri” (A.C.N.S.A.S., fond Informativ, dosar nr. 209.492, vol. 4, f. 
184). 

1% Urmărirea lui Mitucă, pe tot intervalul 1970-1985, va fi coordonată de şeful Serviciului 1 (Informaţii 
interne) din cadrul |.J. de Securitate Mehedinţi, It. colonel Vintilă Colceag şi de ofiţerul operativ, maior 
Eugen Suitaru. Şeful Securităţii judeţene era colonelul Mircea Pârvulescu. 

197 A.C.N.S.A.S., fond Informativ, dosar nr. 209.492, vol. 3, f. 43 v. 

1% [bidem, f. 41. 

199 [bidem. 

200 [bidem. 

201 Ibidem, f. 24. În alte documente, data de deschidere a D.U.I. este 28 octombrie 1964. 

202 Nota de analiză din 2 noiembrie 1980 este semnată, din partea Direcţiei |, de colonelul Constantin 
Badea. 

203 A.C.N.S.A.S., fond Informativ, dosar nr. 209.492, vol. 4, f. 51. 

204 De la Inspectoratul Judetean de Securitate Vâlcea se va ocupa de obiectivul „Manu” It. colonel A. Chivu, 
căpitanul N. Popescu, ambii din cadrul Serviciului | (Serviciul de Informaţii interne) şi şeful acestui Serviciu, 
colonelul Constantin Rizea. Doi informatori care locuiau pe raza acestui judeţ erau folosiţi pentru 
supravegherea lui Mitucă: „Informatorul Broşteanu Dan, conspirativ «Vasilescu», care se cunoaşte cu 

se legăturile, cunoscutii, foştii colegi de serviciu, rudele şi oricine ar fi putut sa dea detalii despre 
concepțiile sale politice. Avertizarea va avea loc pe 8 aprilie 1976 la sediul Securităţii Mehedinţi. 
O rezoluţie scrisă pe raportul făcut a doua zi după avertizare, semnată de general maior Plesitä, 
afirma: „să fie scos din această functie’25, mai exact să fie concediat din postul de revizor 
contabil la [.I.L. din Turnu Severin, ceea ce se va petrece, aşa cum găsim confirmat într-o nota de 
analiză din 4 octombrie 197626, „Avertizarea s-a facut în baza materialelor informative din care 
rezultă că cel în cauză comenta denaturat unele hotărâri şi măsuri privind salarizarea 
muncitorilor, răspândirea de stiri false audiate la posturile străine, denigra realizările obținute în 
tara noastră, calomnia şi aducea cuvinte jignitoare la adresa membrilor de partid şi a cadrelor de 
conducere din întreprindere şi avea o comportare necorespunzătoare la locul de muncă. Cu 
ocazia avertizării, numitul Mitucă lon şi-a recunoscut activitatea şi s-a angajat să nu mai comită 
astfel de fapte în viitor. Avertizarea s-a făcut în prezenţa directorului întreprinderii, a şefului 
biroului personal şi a unui număr de 5 persoane cu funcţii care au luat cuvântul si au dezbătut 
faptele comise de cel în cauzä”207 

O propunere făcută de şeful Securităţii Mehedinţi viza şi sesizarea organului de partid 
judeţean, în vederea înlocuirii din funcţie şi a fratelui lui Mitucă, Mircea, care ocupa funcţia de 
inspector şef la controlul financiar al Consiliului Judeţean Mehedinţi. Raportul de avertizare este 
semnat de şeful Serviciului 1, It. colonel Grigore Vişan şi de şeful Inspectoratului Judeţean de 
Securitate, colonelul Mihai Rotaru. 

În 25 februarie 1977 Inspectoratul judeţean de Securitate Mehedinţi propune închiderea 
dosarului de urmărire informativă deschis pe numele lui Mitucă. Documentele existente însă în 
dosarul informativ al lui Mitucă contrazic această intenţie, acesta fiind supus operaţiunilor de 
supraveghere, interceptare a corespondenței şi plasare de informatori până în 1985. În 18 
noiembrie 1978 Inspectoratul Judeţean de Securitate Mehedinţi îi va deschide un nou D.U.I., cu 
numele conspirativ „Manu”, Mitucă fiind bănuit în continuare că întreţine legături cu foşti colegi de 
detenţie, foştii membri ai partidelor istorice, „precum şi persoane nemultumite în anturajul cărora 
şi-a expus concepţiile ostile, încurajându-se reciproc în discuţii de denigrare a realitatilor din tara 
noastră”208, 

În toată perioada de după 1964, un număr impresionant de informatori a fost dirijat în 
jurul obiectivului. Cele şase volume ale dosarului informativ instrumentat pe numele lui contin intr- 
o proporţie coplesitoare note informative. În 1981, Direcţia | va ordona judetenei de securitate 


Mitucă lon din perioada când a urmat liceul militar şi a mai furnizat date despre el în anul 1977, va fi dirijat 
să reia relaţiile cu el telefonic sau prin corespondenţă (...) şi informatorul Ştefănescu Paul, conspirativ «lon 
Chivu», semnalat de asemenea în relaţii de corespondenţă în anul 1977 cu Mitucă lon” (Ibidem, ff. 37, 37 
V). 
205 [bidem, vol. 5, f. 131. 
206 [bidem, f. 108. 

207 Ibidem, f. 131 f.+v. 
208 [bidem, vol. 4, f. 13. 

Mehedinţi limitarea numărului surselor2® implicate în supravegherea obiectivului Manu”. Notele 
informative, pe tot parcursul intervalului 1964-1985, se succed cu o frecvenţă de câteva zile. Îi 
este de asemenea interceptată corespondenţa şi este filat, urmărindu-i-se toate deplasările din 
oraş, notele de filaj întinzându-se pe o perioadă de patru ani (1969-1973). 

Încercând să se pensioneze în 1979, Mitucă va constata că perioada de detenţie nu îi va 
fi recunoscută ca vechime în muncă. „Pe această temă el spune că a discutat cu nişte oameni 
mari din Bucureşti referitor la recunoaşterea vechimii cât a fost închis şi a lucrat efectiv şi 
considerarea acestei perioade ca vechime în muncă, dar i s-a spus că să nu mai încerce nimic că 
nu va mai putea realiza ceea ce doreşte. N-are decât o singură alternativă, să lucreze în 
continuare până ajunge la vârsta de pensionare legală şi atunci să-şi facă actele”2"°. 

Discuţiile de la Bucureşti, amintite de Mitucă, se referă în fapt la un memoriu adresat lui 
Emil Bobu privind vechimea în câmpul muncii, la care i se va răspunde negativ, motivându-i-se că 
în perioada detenţiei figurează ca executant al unei pedepse politice şi nu ca încadrat în câmpul 
muncii. Va reuşi în cele din urmă să se pensioneze doi ani mai târziu, în 1981211. 

Atent supravegheat de Securitate în continuare, va fi din nou avertizat în 1980, 1982, 
respectiv în 26 ianuarie 1983. La începutul lunii februarie 1983 judeteana de Securitate Mehedinţi 
înainta un raport amănunţit către Centrul de Informatică şi Documentare Bucureşti - Serviciului 
central de analiză şi sinteză, în care expunea pe larg desfăşurarea operaţiunii de avertizare. 
Mitucă era acuzat că „a făcut apologia doctrinelor politice ale fostelor partide burgheze, susţinând 
necesitatea existenţei mai multor partide de opoziţie în tara noastră, a susţinut propaganda 
occidentală privind aşa-zisa lipsă de drepturi ale omului în ţările socialiste, a denigrat sistemul 
economic actual din România, relaţiile sale cu alte state, precum şi măsurile luate în agricultură şi 
s-a făcut ecoul nemulțumirii existente în rândul populaţiei în legătură cu unele neajunsuri privind 
aprovizionarea cu bunuri de larg consum, amplificându-le”22. În 1983 cazul său devine obiectul 
unei prelucrări publice în Turnu Severin, vizându-se combaterea ştirilor transmise la „Europa 
Liberă” şi pericolul născut de discuţiile împotriva regimului. Intenţia principală era însă 
compromiterea lui Mitucă şi limitarea contactelor pe care acesta le-ar fi avut cu diverse persoane 
din oraş. 

După avertizarea din 1983, „s-au iniţiat şi alte măsuri informativ-operative care să ducă 
la neutralizarea, compromiterea şi izolarea celui în cauză. Astfel, „«Manu» a fost menţinut în 
contact, ocazie cu care i s-a atras de mai multe ori atenţia să-şi respecte angajamentul luat cu 


209 Jbidem, f. 104. „Întrucât în acest D.U.I. sunt folosiţi 11 informatori şi nu toti au posibilităţi să pătrundă în 
intimitatea obiectivului, se va face o selectare a acestora şi vor fi dirijati în continuare, cu sarcini pe bază de 
plan, numai aceia care au posibilităţi reale pe lângă Mitucă şi se bucură de încrederea acestuia”, găsim 
într-o „Notă de analiză” întocmită de Direcţia | în 2 noiembrie 1980 (/bidem, f. 55 v). 

210 Ibidem, f. 158. 

211 „La 1 septembrie 1981, la vârsta de 62 de ani am fost pensionat. Nu am avut 30 de ani în serviciu pentru 
că cei 12 ani din viaţa mea executaţi la facultăţile socialiste (Minele de plumb de la Baia Sprie, Cavnic, 
Canalul Dunăre-Marea Neagră, Bălţile Brăilei, Aiud, Jilava, Lugoj, Timişoara) nu s-au luat în consideraţie” 
(Ibidem, vol. 5, f. 33). 

212 Jbidem, vol. 4, ff. 10-11. 

ocazia avertizării'213. În aceeaşi perioadă Securitatea va interoga diversele legături ale lui Mituca, 
lansând „combinaţia operativă” conform căreia chemarea acestora la Securitate s-ar datora lui 
Mitucă, „creându-se în rândul foştilor condamnaţi impresia că ,Manu” este informatorul nostru şi 
din cauza lui au fost chemaţi o parte din ei la Securitate”2"4. 

În 21 octombrie 1983 există un raport cu propuneri de închidere a D.U.I. privind pe lon 
Mituca („Manu”)2*5, aprobat de conducerea Securităţii Mehedinţi. Urmărirea informativă nu va 
înceta însă cu totul, aşa cum o dovedeşte o nota din aprilie 1985 a Direcţiei 1216, în care se 
specifica: „Mitucă lon, în vârstă de 67 ani, contabil pensionar, fost şef al organizaţiei Mişcarea 
Naţională de Rezistență, în anul 1983 cercetat şi avertizat?'’, s-au obținut date şi informaţii din 
care rezultă că în cadrul legăturilor ce le realizează cu diferite persoane din ţară se interesează 
de situaţia prezentă a unor foşti condamnaţi, preconizând să redacteze o lucrare referitoare la 
persoanele ce au executat pedeapsa în penitenciarul Peninsula. Dată fiind această situaţie, 
Securitatea judeţului Mehedinţi continuă măsurile de cunoaştere şi prevenire a materializării 
intenţiilor acestui element”. Documentul vădeşte continuitatea preocupărilor lui Mitucă pe linia 
memorializării suferințelor victimelor represiunii politice, atitudinile acestuia de tip disident nefiind 
întâmplătoare sau episodice. 

Datorită refuzului de a-i fi recunoscută perioada de 12 ani de detenţie la calcularea 
drepturilor de pensie, fostul rezistent, devenit disident, va trăi într-o sărăcie cruntă în ultimii ani de 
existență ai regimului comunist. Cităm dintr-o scrisoare a soției lui Mitucă din martie 1983, 
interceptată de Securitate: „Aici rele şi mai rele, frig peste tot, n-am făcut o baie de 3-4 luni. Ne 
spalam în lighean în bucătărie cu lampa şi radiatorul aprinse şi tot [este] frig. lon aleargă şi el în 
toate părţile, de pe 21 martie se duce şi la Halinga, iar înainte de 1 martie a alergat după analize. 
Azi s-a dus la butelie de la ora 5 dimineaţa şi a fost al 50-lea. A venit pe la ora 11, obosit şi apoi a 
plecat la Halinga. Amândoi suntem şi în vârstă şi extenuati de viata, toate se iau greu de nu-ţi mai 
vine nici pâine să mănânci'218. 

Preluam, în cele ce urmează, un fragment din opiniile lui lon Mitucă, care sintetizează, 
după mai bine de 11 ani de detenţie în închisorile comuniste poziţia acestui om: „Toţi cei care au 
avut de suferit, pentru că în mod incontestabil lucrurile se vor schimba, chiar dacă nu vom mai fi 
noi, dar trebuie să lăsăm posterităţii numele nostru de luptători. Eu sunt încrezător în destinul 
neamului meu. Toată ţara este revoltată, se iau măsuri draconice, peste tot există feudalism. Eu 
nu i-am pus pe inteleptii partidului să se bage datori fata de Apus, ei au construit cu banii altora. 


213 Ibidem, f. 39. Cel supus avertizäri era obligat să semneze la Securitate un angajament prin care se 
obliga să nu mai săvârşească fapte considerate „duşmănoase”. În unele cazuri si rudele erau obligate să se 
angajeze similar în contul celor supravegheați, pentru extinderea responsabilitatii şi pentru lărgirea 
câmpului de presiune. Astfel, şi apropiații puteau fi direct traşi la răspundere dacă cel urmărit recidiva. 
Subliniem însă că nu era vorba, în asemenea situaţii, de angajamente de colaborare cu Securitatea. 

214 Ibidem, f. 39. 

215 Ibidem, vol. 5, f. 228. 

216 A.C.N.S.A.S., fond Documentar, dosar nr. 131, vol. 1, f. 91. 

217 Mitucă fusese avertizat de nu mai puţin de cinci ori: 1976, 1978, 1980, 1982 şi 1983. 

218 A.C.N.S.A.S., fond Informativ, dosar nr. 209.492, vol. 4, f. 260. 

Dacă as fi fost în opoziţie, băteam moneda împotriva guvernantilor, dar asa, tac chitic. În 40 de 
ani, adica din 1900-1940, vechile regimuri au construit, au realizat Romania Mare, pe care apoi, 
cei de azi, au dat-o altora si noi batem din palme: ce bine trăim, când noi nu avem pâine pe 
masă. Cum gândesc eu, gândeşte toata ţara'2'9. Fragmentul citat provine dintr-o convorbire a lui 
Mitucă cu un informator al Securităţii, reprodusă într-o notă extras a Direcţiei | din 19 august 
1982. Mitucă îi mărturisea informatorului că deţine un text despre cele petrecute „din toată 
perioada de după 23 august şi mai ales perioada detenţiei”, urmând să i-l pună la dispoziţie. 
Serviciul 3 al Direcţiei | transmitea judetenei de Securitate Mehedinţi sarcina de a „stabili 
existenţa scrierilor, locul unde se păstrează şi conţinutul lor”22. O altă adresă a aceleiaşi Direcţii | 
din 15 noiembrie 1982 către Inspectoratul Judeţean de Securitate Mehedinţi semnala, datorită 
aceluiaşi informator, că Mitucă „a reuşit să redacteze scrieri foarte importante cu privire la 
activităţile politice desfăşurate de către membrii P.N.T. din Mehedinţi, critici la adresa politicii 
comuniste care a maltratat populaţia si a falsificat alegerile din 1946”, dar şi „contribuţia judeţelor 
olteneşti în contul armistiţiului încheiat cu sovieticii”. Lucrarea, continuă informatorul, ar fi 
intenţionat s-o scoată în vara anului 1983 în străinătate şi s-o publice sub pseudonim. Ca 
reacţie, Securitatea Mehedinţi, sub „acoperirea organelor de Miliție”, va face o perchezitie la 
domiciliul lui Mitucă în 17 noiembrie 1982, fără a găsi vreun material probator. Rezultatul acestei 
perchezitii a fost nesemnificativ: copia unei poezii apartinandu-i lui Adrian Păunescu, considerată 
„cu conţinut necorespunzător”, diverse scrisori către resedintele ambasadelor străine la Bucuresti 
prin care Mitucă solicita ajutor medical pentru soţia lui şi două abonamente pentru butelie. Cum 
nu aveai dreptul decât la o singură butelie, „proba materială” a celui de al doilea abonament este 
considerată importantă... Ca motivaţie a perchezitiei, Mitucă fusese acuzat că ar deţine stocuri de 
mărfuri aduse din lugoslavia, valută şi alte bunuri. Din discuţiile înregistrate imediat după plecarea 
ofițerilor de securitate din apartament, reiese ca Mitucă intuise ,legenda”, dându-şi seama că totul 
fusese un pretext ca să-i fie controlată locuinţa pentru căutarea eventualelor documente222. 
Descrierea operaţiunii Securităţii este păstrată într-o scrisoare interceptată a soţiei lui Mitucă, din 
25 ianuarie 1983: „Apoi a venit catastrofa cu lon, ne-au luat dimineaţa din pat, pe bază de 
anonimă, cu nişte învinuiri ce n-au existat în casă la noi, s-au convins ei până la urmă. lon, care 
de obicei îşi menţine curajul, de data asta înlemnise, nu putea scoate un cuvânt. Eu am încercat 
să fiu mai tare şi m-am luat cu ei în bete, le-am scos toate zdrentele din casa şi le-am arătat 
«valuta forte». Eu, după ce mi-au întors casa pe dos, m-am ţinut destul de tare şi atunci le-am 
spus: «aţi controlat peste tot şi tocmai valuta forte nu aţi găsit-o». Deodată, ca lupii s-au repezit la 
mine să mă sfâşie. Eu, foarte liniştită am scos plicul de sub saltea unde mai aveam 400-500 lei şi 
le-am spus, «asta-i toată valuta forte». Domnul securist din Bucuresti care era foarte amenintator 
a tipat la mine, «iti baţi joc de noi!», «nu, din contra, vă arăt ce valută am în casa» pe care erau 
informaţi că am avea-o. Mie mi-a fost rau pe urmă când am văzut că-l iau pe lon şi — plângând — 


219 Jbidem, f. 81. 
220 Ibidem, f. 78. 
221 Ibidem, f. 72. 
222 Ibidem, vol. 6, ff. 30-34. 


119 


Mihai Demetriade, Silviu B. Moldovan 


i-am întrebat daca mai vine acasă, să ştiu ce să-i dau la el. DI. căpitan a ras şi mi-a spus că sa n- 
am grijă că vine. M-am uitat după lon, îl duceau patru inşi, 2 securisti şi 2 milițieni, parcă ar fi 
omorât pe cineva sau furase ceva, ei, cu atâţia hoţi şi responsabili de alimentare care fură sute de 
mii de lei, îi mută dintr-un loc în altul şi nu le fac nimic. Când m-am văzut singură în casă, am vrut 
să-i dau telefon lui Mircea [fratele lui Mitucă] la birou, atunci am observat că ne luaseră carnetul 
cu numere de lângă telefon, pe care ulterior mi l-au dat înapoi, ca să zică că au găsit ceva de 
luat. Până la ora 14, când i-au dat drumul lui lon, am crezut că înnebunesc în casă, să n-ai la cine 
spune o vorbă...De la 17 noiembrie 1982, o lună l-au plimbat pe lon, de dimineaţă de la 8 pana la 
ora 15-16, când venea istovit. Toate aceste întâmplări au lăsat urme pe sănătatea noastră şi ne- 
au mai scurtat viata cu 5-6 ani”2%. 

Căpitanul lon Mitucă a decedat in primăvara anului 2005 la Turnu Severin, fără a 
desfăşura activitate politică militantă după anul 1989. Faptul că activitatea sa în beneficiul 
democratizării societăţii româneşti nu este suficient cunoscută, ne-a determinat să dăm 
publicităţii, în cele ce urmează, alături de memoriul privind situaţia deţinuţilor politici, câteva 
documente reprezentative, atât din perioada rezistenţei, cât şi din cea a crepusculului regimului 
comunist. 

Există şi alte cazuri de persoane care au încercat ori au întocmit texte protestatare. Am 
ales să zăbovim asupra lui lon Mitucă deoarece cazul său este unul special, din moment ce, în 
diferite etape ale vieţii, a cunoscut atât postura de rezistent (ca membru al unui grup ce intenţiona 
trecerea la rezistenţa armată şi ca autor de manifeste cu tentă războinică, ce îndemnau la 
răsturnarea guvernării), cât şi cea de disident, ca autor al unor texte cu conţinut politic protestatar. 
Chiar dacă este posibil ca ideea memoriului privind starea deţinuţilor politici să-i fi fost inspirată de 
alte persoane224, meritul autorului nu este cu nimic ştirbit. O problemă mai delicată o reprezintă 
eventuala lipsă de acuratețe a relatărilor, deseori în asemenea cazuri protestatarii fiind tentaţi ca, 
pentru a-şi asigura mai uşor simpatia destinatarilor, să exagereze anumite aspecte: „Tot în cadrul 
acestor discuţii, Cernovodeanu Dan mi-a spus că datele pe care le voi relata în «memoriu» să fie 
exagerate în sensul de a denatura situaţia reală a închisorilor şi deţinuţilor, formulând în 
«memoriu» «suferințe, chinuri şi torturi» etc. imaginare pe care deţinuţii le-ar îndura în închisori, 
aceasta pentru ca «memoriul» să pară mai «impresionant» şi să aibe efectul dorit de noi’225. În 
orice caz, este în afara oricărui dubiu tratamentul extrem de dur aplicat deţinuţilor politici, 
eventualele exagerări fiind plauzibile26, eventual, numai în chestiuni spectaculare, dar care nu 


223 Ibidem, f. 276. 

224 Mitucă susținea ca ideea redactării memoriului i-a fost sugerată de către Dan Cernovodeanu (vezi nota 
nr. 140). Este posibil ca acest lucru să fi fost declarat ca urmare a presiunilor anchetatorilor, nefiind cu 
certitudine adevărat. 

25 Prigoana..., p. 68. 

226 Nu considerăm că aceste elemente erau necesarmente exagerări, în asistenţa medicală din 
penitenciarele anilor 1948-1960 semnalându-se şi alte cazuri de sadism, absenţa medicamentelor 
constituind, de asemenea, o situaţie frecventă, ci doar că acest lucru este plauzibil. În cazul punctual al 
rănilor provocate de sfredele, probabil că nu este vorba despre o exagerare, din moment ce Mitucă invocă 
o experienţă personală în acest sens. 

modificau nota generala (de pilda cazul spanurilor de la sfredelele de perforator, infipte in globul 
ocular). 

Fara a intra in contradictie cu delimitärile deja formulate, in sensul in care ,disidenta fata 
de regimurile comuniste din blocul sovietic reprezinta un fenomen cu caracteristici si dinamica 
proprii, asociat sfârşitului anilor 1970 şi anilor 1980”27, considerăm ca au fost şi manifestări mai 
timpurii, care, este adevărat, nu au beneficiat de susținerea externă pe care dizidenta post- 
Helsinki a primit-o. De altfel, cazul lui Mitucă ar corespunde şi definiţiei date, în acelaşi text: „dăm 
termenului disident sensul pe care l-a căpătat în contextul anilor 1970-1980, de persoană care în 
mod conştient, coerent si public se opune regimului comunist'22. Delimitarea temporală citată 
este întemeiată pe faptul că apariţia „fenomenului [disidentei] a fost posibilă numai datorită unor 
schimbări fundamentale pe plan internaţional, iniţiate prin semnarea Actului final de la Helsinki în 
1975, care s-a suprapus peste un proces paralel de transformări interne ale regimurilor 
comuniste”, autorii ei menţionând însă şi că „acest lucru nu înseamnă, desigur, că în perioadele 
anterioare nu ar fi existat critici sau proteste împotriva acestor regimuri'229. Prin proteste, se 
înțelegeau diferite forme de rezistenţă sau nesupunere: „Impuse prin forţă şi fraudă electorală, 
regimurile comuniste din întreaga Europă Centrală şi de est s-au confruntat de la bun început cu 
diverse forme de rezistență. În România, cea mai notabilă formă de contestare a fost aşa-numita 
«rezistenţă armată» sau «rezistenţa din munţi», al cărei scop, niciodată realizat din păcate, a fost 
crearea unei reţele clandestine capabile să provoace o revoltă naţională împotriva puterii 
comuniste nelegitime. În afară de aceasta, există deja la acest stadiu al cercetărilor destule 
dovezi ale existenţei unor răscoale ţărăneşti, greve muncitoreşti şi revolte studenţeşti, cele mai 
multe suprimate în mod brutal de către regim. Toate aceste forme de contestare, care au apărut 
ca reacţie la instaurarea dictaturii comuniste, au dispărut treptat după ce au cunoscut un varf în 
anul 1956”230. 

În ideea că Actul Final de la Helsinki „a oferit un temei legal mişcărilor disidente din 
întreg blocul sovietic’23', se identifică punctul de debut al disidentei est-europene în anul 1975. 
Mai concret, „Actul Final de la Helsinki — asupra căruia căzuseră de comun acord state comuniste 
şi ne-comuniste — i-a ajutat pe criticii din Europa de Est să-şi internationalizeze protestele prin 
apelul la diverse instante occidentale: guverne ale statelor semnatare, organizaţii care 
monitorizau respectarea drepturilor omului sau diverse agenţii de presă”22. 


227 Comisia Prezidenţială pentru Analiza Dictaturii Comuniste din România, Raport final, editori Vladimir 
Tismăneanu, Dorin Dobrincu, Cristian Vasile, Bucureşti, Ed. Humanitas, 2007, p. 712 (în continuare, se va 
cita Raport final...). 

228 Jbidem, p. 731. 

22 [bidem, p. 712. 

230 [bidem. 

231 Ibidem, p. 713 

232 [bidem. 

În orice caz, „Eliberarea O.N.U. de orice implicatie ce o împiedică să isi exercite 
autoritatea supremă, va determina eliberarea popoarelor asupra cărora existau sarcini nejuste. 
De această dublă eliberare va depinde împlinirea păcii mondiale”25$. 

Totuşi, fostul ministru de Externe al României nu era un naiv, aşa cum, din motive 
pragmatice2% dorea să pară uneori în comentariile sale din presă; într-un articol publicat în 
„România Muncitoare”, în februarie 1957, acesta remarca în cuvinte simple dar directe eşecul 
oricăror intenţii de a susţine revolta anticomunistă a budapestanilor lui Imre Nagy: „Care va fi 
atitudinea lumii libere în această nouă eră? Ea a început prin a nu da la iveală nici o atitudine Cel 
mai important eveniment al timpului nostru a găsit Occidentul dezbinat. Evenimentele s-ar fi 
întâmplat probabil aidoma în Ungaria, chiar dacă expediţia franco-britanică n-ar fi avut loc. 
Încercarea de a construi o legătură cauzală între zdrobirea insurecției maghiare şi acţiunea de la 
Port Said2% nu este îndreptăţită'23%. Cu atât mai tragică ne apare soarta disidentilor est-europeni, 
care nu-şi puteau alege perioada în care le era dat să trăiască. Puteau, cel mult, să aleagă 
neimplicarea. 


233 România la conferinţa de pace de la Paris, ediţie îngrijită de Dinu Zamfirescu, Dumitru Dobre şi Veronica 
Nanu, Bucureşti, Institutul Naţional pentru Memoria Exilului Românesc, 2007, p. 188. Volumul reprezintă 
editarea integrală a memoriului intitulat România în fata Conferinței de pace, finalizat la 29 iulie 1946 de o 
grupare din cadrul exilului românesc şi predat delegatiilor participante la Conferinţă. 

234 La fel cum unii disidenti exagerau anumite aspecte pentru a atrage mai uşor compasiunea instituţiilor 
internationale, exilatii militanti exagerau anumite manifestări sau determinări anticomuniste din Occident, 
pentru a sädi încredere în rândurile simpatizantilor pe care-i aveau în ţările est-europene. 

235 Referire la aşa-numita „criză a Suezului” — expediţia armată combinată franco-britanica din Egipt, folosită 
deseori ca „scuză” pentru neimplicarea în favoarea revoluţiei de la Budapesta, de către opozantii est- 
europeni. Atacarea Egiptului nu a beneficiat însă de contribuţia principalului stat occidental, Statele Unite. 
Dimpotrivă, S.U.A. şi preşedintele Eissenhower au condamnat categoric aventura franco-britanică. 

238 Grigore Gafencu, Situaţia politică. Articole, interviuri, portrete şi luări de poziţie publicate in România 
Muncitoare între 1953-1957, ediţie îngrijită şi cuvânt înainte de Dan Taloş, Bucureşti, Ed. Paideia, 2007, p. 
238-239. 

Anexa 1 


,Rezistenta” 
Organ al Miscärii Nationale de Rezistenta din Romania 
Nr. 38 — iulie 1948. 
Citiţi, copiaţi, transmiteti mai departe 
să ia cunoştinţă cât mai mulţi români. 
Fraţi Români! 

Neamul românesc trece de patru ani prin cele mai grele momente din existenţa lui. Patria 
noastră este acum mai mult ca oricând într-un grav pericol, pe punctul de a dispărea de pe harta 
Europei, ca stat independent. Guvernul samavolniciei comuniste de la Bucureşti, menţinut la 
cârma ţării contra voinţei nationale prin teroare, fraudă şi minciună, ajutat de baionetele ruseşti si- 
a dat asentimentul ca România să fie alipită de U.R.S.S. Aşa zisul parlament ales prin fraudă şi 
falsuri grosolane, va fi chemat în curând să-şi exprime „liber şi în unanimitate” votul pentru 
alipirea la U.R.S.S. România va fi deci a 17-a şi prima republică din Balcani alipită de „bună voie” 
la U.R.S.S. Români şi Romance, studenţi şi studente, ostaşi, funcţionari şi muncitori, dovediti prin 
atitudinea voastră zilnică legătura voastră cu trecutul patriei, dovediti că neamul românesc nu 
este de vânzare şi nu doreşte alipirea la Rusia bolşevică şi politieneasca. Fiecare dintre voi acolo 
unde sunteţi din întâmplare sau cu rosturi precise, prin faptele voastre treceţi alături de noi în 
rândurile Mişcării de rezistență. Scopul mişcării, este de a lupta prin orice mijloc, permis sau 
nepermis de legile actuale, pentru a reda patriei independenţa ce i se cuvine, răpită definitiv de 
comunişti. Lupta noastră să fie un vifor peste capetele nechematilor care vor să ne vândă 
străinilor. Nu precupetiti nimic, nici viata. Ea nu are sens fără libertate. Nu ascultați minciunile 
mieroase ale comunismului distrugător. 

Oricine deţine un carnet de comunist este un duşman al vostru si al patriei. Împuşcaţi-l 
fără milă, prin orice mijloc şi oriunde s-ar găsi. Români şi Românce dacă în sufletele voastre mai 
este o flacără de credință, treceţi imediat în slujba patriei. Contribuiti cum puteţi la salvarea ei. 
Războiul dintre democratiile populare comuniste şi Apusul democrat este în faşă din cauza Rusiei 
hraparete. Mareşalul Tito a tras semnalul în Balcani. Nu a vroit să-şi vândă poporul Kremlinului. 
Curând şi alţi vecini îl vor imita. Foarte curând alţi vecini îl vor urma. Luaţi exemplu pe 
octogenarul luliu Maniu închis cu ceilalţi fruntaşi la Odessa??7, pentru că a fost bun roman. 

Români şi Romance, adunati-va şi organizati-va în secret, zece, zece, alegeti-va un şef 
destoinic şi acolo unde vă găsiţi faceţi un zid de netrecut. Dacă e nevoie plecaţi la munte sau 
oriunde puteţi lovi duşmanul. Tineti calea la drumuri potrivite, verificaţi călătorii şi executaţi fara 
milă pe cel ce poartă un carnet de comunist. Opriti trenurile in acest sens. Aruncati [în aer] 
tunelurile şi podurile de pe Valea Prahovei, Oltului, Jiului şi din Banat şi de oriunde se întrerupe 
legătura cu Bucureştiul şi ţările vecine. Aceasta la izbucnirea conflictului sau la ordinul nostru. Nu 


237 Eroare datorată, probabil, unor zvonuri nefondate care circulau în acea perioadă (inclusiv pe seama 
liderului comunist Gheorghe Gheorghiu-Dej, care ar fi fost ,sechestrat” sau chiar „executat” de sovietici). In 
realitate, luliu Maniu nu a fost niciodată deţinut în Uniunea Sovietică. 

va fie teama de nimeni si de nimic. Luati cu voi: securi, topoare, furci, arme, grenade etc. Marii 
nostri aliati ne vor ajuta la timp cu cele necesare. Razboiul [odata] declansat, puneti stapanire pe 
telefoane, telegraf, radio, prefecturi, poliţie, jandarmerie, primării etc. Dacă se poate fără vărsare 
de sânge, iar de se opune cineva după ce l-aţi făcut atent să treacă de rezistenţă, arestaţi-l si 
împuşcaţi-l imediat. Cel ce se opune nazuintelor noastre româneşti nu trebuie să mai trăiască 
alături de noi în România. 

Aplicati-i pedeapsa capitală fără nici o milă. Studenţi şi studente, tineri şi tinere din fabrici 
şi de pe ogoare, voi sunteţi speranţă noastră. Patria care v-a crescut şi v-a îndrumat vă va ocroti 
şi în viitor, dacă ştiţi acum să-i redati libertatea, independenţa şi suveranitatea furate. Intraţi cu 
toţii în mişcarea de rezistenţă. Nu este nevoie sa vă înscrieţi nicăieri. Voi între voi luaţi contact si 
constituiti-va în cel mai mare secret, în unităţi de 10 inşi hotărâți şi lucraţi după indicaţiile noastre. 
Căutaţi să stapaniti regiunea, satul sau oraşul unde vă aflaţi. Dacă într-o localitate sunt mai multe 
unităţi de 10 inşi, formaţi companii, batalioane, regimente de partizani. Fiecare unitate alegeti-va 
comandantul hotărât, curajos, drept şi care să se bucure de deplina voastră încredere. Dacă aveţi 
între voi foşti militari, cereti-le sfatul şi dati-le ascultare numai după ce v-aţi convins de 
sinceritatea lor. Verificaţi pe toţi cei ce vin alături de voi. Cel dovedit nesincer, împuşcaţi-l imediat. 
Trebuie încheiat cu lasitatea şi trădarea! Pastrati secretul şi nu vă dedati la jafuri şi omoruri. 

Când vom avea posibilitatea să ne mişcăm liberi vă veţi cunoaşte conducătorii de care 
trebuie să ascultați. Până atunci fiecare dintre voi alegeti-va un nume conspirativ şi o parolă sub 
care să lucraţi şi să vă recunoasteti. 

Toate acţiunile voastre să fie bine pregătite pentru a nu da greş şi le veţi executa numai 
la ordinul comitetului central al mişcării. Comandanți de regimente si de orice unităţi militare, 
ostaşi, subofiteri şi ofiţeri, treceţi cu unităţile voastre complete de partea mişcării de rezistenţă. 
Constituiti-va imediat în unităţi de rezistență şi căutaţi să luaţi contact cu unul din partizanii noştri, 
pentru a vă pune sub ordinele mişcării. 

Nu trebuie să ne batem unii cu alţii. Cei care nu trec alături de noi vor fi pedepsiţi cu 
moartea fără nici o judecată. Nimeni nu va putea vreun motiv să invoce şi nu va avea scăpare. 
Izbanda noastră este asigurată. 

C.F.R.-işti, şefi de staţie, funcţionari, impiegati de mişcare, treceţi alături de noi. Voi si 
ostasii, vă considerăm din clipa aceasta mobilizați în slujba patriei şi orice neexecutare a ordinelor 
noastre atrage pedeapsa cu moartea. Nu aveţi frică de pedepsele ce ar inventa guvernul 
comunist. Nu au valoare dacă voi sunteţi hotărâți. Faceţi să deraieze trenurile oriunde ar fi şi ori 
cu ce ar fi încărcate. Din clipa aceasta, sfatuiti pe prietenii voştri să nu mai călătorească cu trenul 
sau cu maşinile. Toate sunt urmărite de unităţile noastre, perchezitionate şi aruncate în aer. Nici 
un soldat rus, ceh, bulgar, ungur sau polonez să nu folosească pământul nostru în conflictul 
viitor28, Întregul sistem de circulaţie pe C.F.R., drumuri nationale, telefoane, telegrafe, radio, 
trebuie şi va fi paralizat la timpul oportun. Faceţi-vă datoria fata de voi, fata de patrie şi fata de 
generaţiile viitoare. 

Trecutul de jertfă şi de zbucium al poporului nostru să ne fie de exemplu. 


238 Referire la anticipatul conflict Est-Vest. 

Traiasca Romania libera si independenta! 


General, 
Gheorghe Romanul 
(A.C.N.S.A.S., fond Informativ, dosar nr. 209.491, ff. 35-36) 


Anexa 2 
Miscarea Nationala de Rezistenta 
Nr. 39 din 23 august 1948 
Copie 
Cititi, copiati, transmiteti! 


Desteapta-te Romane 


Se împlinesc azi patru ani de la izgonirea cotropitorului fascist şi atâtea clipe de tragedie 
pentru poporul românesc, [de] propagandă mincinoasă a lui Molotov, anunţată lumii la 23 august 
1944, sentimente de prietenie ale Rusiei Sovietice pentru noi. Ce a urmat cunoaştem prea bine. 
Neamul nostru a fost obligat de lacheii Moscovei să se încadreze într-o formă de viata străină de 
firea lui. Istoria poporului nostru a fost călcată în picioare, instituţiile noastre terfelite, libertăţile 
complet suprimate. Străinii pe care i-am ocrotit şi tolerat, conduc cu neruşinare destinele patriei 
noastre de care nu-i leagă nimic. 

Cu un sadism neîntâlnit, de patru ani asupresc acest popor blând şi tolerant cu ajutorul 
unei specii diformate de români, numiţi lichele. Viaţa noastră a tuturor este un calvar. Toate 
aceste suferinţe şi nedreptati se cunosc de toţi şi peste tot unde domneşte libertatea. Drumul 
eliberării noastre este greu, dar deschis. Jugul comunist va cădea în curând. Nu trebuie să 
aşteptam însă totul din afară. 

Voi muncitori din fabrici, ati fost inselati şi ne-ati dus la marginea prăpastiei. Greşeala 
mare o reparati numai prin fapte pe care noi le urmărim. 

Tu intelectual român, eşti un pigmeu pe lângă înaintaşii tăi care jucau hora unirii, între 
baionetele unguresti şi putrezeau în închisorile de la Szegedin. Ţi-ai vândut conştiinţa si 
demnitatea pentru a nu-ţi pierde salariul. Trezeşte-te, în ceasul al 11-lea căci activitatea ta se 
verifică numai de la 23 august 1944. 

Industriaşi şi comercianţi, chivernisiti la adăpostul sângelui nostru vărsat pentru patrie, v- 
ati ascuns din nou sub cârpa rosie şi continuaţi afacerile. Vă veţi convinge în curând că tot ce ati 
realizat nu-i decât o iluzie amară. 

Studenţi şi elevi, unde este patriotismul vostru? La U.N.S.R. sau U.A.E.R. Toate 
idealurile mari ale neamului au găsit aliniati în primele rânduri pe înaintaşii voştri, azi voi sunteţi 
lipsă la apelul patriei. 

Fraţi ţărani, nădejdea este numai la voi pentru patrie. Tu păstrezi de aproape două mii de 
ani busola neamului, în tine este personificat bunul simţ al poporului. Umerii tăi au simţit din plin 
toată povara vremurilor, sângele tău a stropit câmpiile îndepărtate, copii tăi nu au azi cui zice tată. 
Tu azi eşti jupuit de rodul muncii tale. Nu-ţi pierde credinţa şi răbdarea, căci tu [eşti] talpa ţării, vei 
fi în curând izvorul politicii româneşti. Tu eşti singurul care nu ai dezertat de la linia neamului. 

Justiţiei, poliţiei şi jandarmeriei comuniste, lichele vândute Moscovei, fărădelegile tale 
sunt nesfârşite. Eşti unealta cea mai infectă a comunismului distrugător. Ne-ai vândut străinilor. 
Foarte curând va trebui să dai socoteală de faptele tale. Închisorile gem de trupuri româneşti 
schingiuite, codrii au înfrățit iarăşi cu românii. Cum vei răspunde mâine? 

Tu oştire română, care ai purtat falnicul tricolor de la Stalingrad la Praga, azi eşti o 
pepinieră comunistă. Comandanți de unităţi şi ofiţeri, orientati ostaşul pe făgaşul naţiunii. Treceti 
imediat şi fără rezerve sub ordinele M.N.R.-ului, căci munţii şi codrii vor crea noile cadre ale 
armatei. 

Din suferințe si nedreptati, cu credinţă şi hotărâre s-a ridicat navalnic M.N.R. la 
chemarea patriei în primejdie. Cei mai buni fii ai neamului sunt prezenţi în rândurile ei. Marii noştri 
aliaţi cunosc telurile noastre şi ne vor ajuta în timpul oportun. Dacă inimile voastre bat inca 
româneşte intariti rândurile noastre şi uniti-va fraţi români în fata pericolului comun, organizati-va 
în secret în unităţi de partizani şi prin orice mijloc, legal sau ilegal, treceţi la acţiune. 

Unităţi de partizani, constituite sau neconstituite, cu sau fără legături cu M.N.R., aveţi 
următoarele misiuni în planul general de rezistenţă până la izbucnirea conflictului: 

- Suprimări imediate şi demonstrative ale elementelor comuniste. 

- Prin orice mijloace, executarea Statului Major Comunist: Ana Pauker, Luca, Bodnăraş, 
Teohari Georgescu. 

- Siguranţa, Poliţia, Jandarmeria, care încearcă împiedicarea acţiunilor noastre, să 
plătească cu sânge îndrăzneala lor. 

- Aruncări de sedii comuniste, poduri, tuneluri, ciocniri de trenuri, tăieri de linii telefonice, 
incendieri de magazii cu grâu furat pentru rezervele de război ale Rusiei. 

- Controlul circulaţiei pe drumuri naţionale şi C.F.R. şi suprimarea fără milă a celor ce 
posedă o legitimatie comunistă. 

- Aprovizionarea cu arme, muniții, echipamente şi hrană prin orice mijloace si din orice 
depozit până la stabilirea legăturilor cu M.N.R. 

Tribunalele poporului, ce se vor constitui automat la căderea regimului, vă vor absolvi de 
orice răspundere pentru acţiunile voastre efectuate în planul general de salvare a patriei. Luaţi de 
îndată legătura cu comitetul central al mişcării pentru a primi detalii de organizare a legăturii şi 
aprovizionării. Nu uitaţi legătura cu unităţile vecine, cu care stabiliţi un plan comun de acţiune şi 
verificarea strictă a tuturor partizanilor. Evitaţi jafurile şi excesele de zel. 

Curând, agenţi ai Mişcării Nationale de Rezistență, pe care-i veţi recunoaşte dupa 
indicaţiile noastre, vor veni în mijlocul vostru pentru a vă înmâna ordinul general de operaţiuni nr. 
1. Vom urmări cu atenţie activitatea voastră în cadrul misiunilor fixate. 

Dragostea de patrie să vă lumineze acţiunile voastre viitoare. Remarcăm acţiunile 
detaşamentului Piatra Neamţ şi Domaşnea-Cornea. 

Trăiască România liberă şi independentă! 


Genjeral] 
Gheorghe Românul 


(A.C.N.S.A.S., fond Informativ, dosar nr. 209.491, ff. 111-1 
Anexa 3 


Notă de analiză 


Ministerul de Interne Strict Secret 
Inspectoratul Judeţean Mehedinţi Ex. nr. 1 
-  Securitate- 
3.X1.1982 


De la ultima analiză si până în prezent in D.U.I. ,Manu” au furnizat informaţii informatorii 
„Tudor Sandu”, „Pistritu Vasile”, „Stancu Dumitru”, ,Livezeanu”, ,lon Dumitru” şi „Adam”, s-au 
folosit în continuare mijloace T.O. de la domiciliul său, sursa ,S”2% şi a fost pus în filaj în Bucuresti 
când a participat la o întâlnire colegială a promoţiei de ofiţeri 1941. 

Din materialele obţinute rezultă că obiectivul se menţine pe o poziţie duşmănoasă 
orânduirii socialiste, audiază şi colportează ştirile transmise de „Europa Liberă”, comentează 
tendentios măsurile luate de partidul şi statul nostru, face comparații nefavorabile între situaţia din 
tara noastră şi alte tari, întreţine relaţii cu diverse persoane din judeţ şi din alte localităţi din tara 
cunoscute cu trecut politic reactionar şi faţă de un interlocutor din Bucuresti a afirmat ca ar avea 
unele „creionări” din perioada de dupa 23 august in special din anii de detenţie, scrieri pe care le 
tine undeva la tara. 

Pentru a curma activitatea dusmanoasa pe care ,Manu” o desfăşoară propunem luarea 
următoarelor măsuri: 

1. Întrucât obiectivul a făcut comentarii dușmănoase față de mai multe persoane, în 
ultimul timp şi în locuri publice şi fără retineri, se va trece la audierea unor persoane în vederea 
obţinerii de probe care să-i documenteze activitatea ostilă. 

Astfel vor fi audiaţi Staresin Gheorghe şi Saizescu Nicolae, foşti condamnaţi fata de care 
,Manu” s-a manifestat ostil şi contactat din nou Broşteanu Teodor care a dat deja o declaraţie 
împotriva obiectivului, semnalându-l cu poziţie ostilă. 

Concomitent cu audierea celor trei se va crea impresia că aducerea şi anchetarea lor la 
organul de securitate se datorează lui ,Manu”, deoarece avem date că acesta este suspicionat de 


239 Referire la Unitatea Specială „S” care se ocupa cu interceptarea corespondenței. 


127 


Mihai Demetriade, Silviu B. Moldovan 


o parte din condamnaţi ca fiind informator al organelor Ministerului de Interne si provocator. 
Scontăm prin aceasta compromiterea şi discreditarea lui „Manu” în rândurile foştilor condamnaţi. 

Termen: 15.X1.1982 

Răspunde: Cpt. Ciută Gheorghe 

2. Având date că ,Manu” a primit la domiciliul său cetăţeni iugoslavi şi alte relații 
necunoscute fata de care a avut manifestări dusmanoase, precum şi faptul că audiază permanent 
posturile de radio străine, atrăgându-şi reproşuri din partea soției că se aude la vecini şi ar putea 
fi reclamat, se va face o scrisoare, „anonimă” în care „un vecin binevoitor” va sesiza aceste fapte, 
scrisoare care va fi folosită la anchetarea lui „Manu” cu scopul de a-l determina să-şi recunoască 
faptele săvârşite şi a conspira mijloacele speciale2%. 

Termen: 15.X1.1982 

Răspunde: Cpt. Ciută Gheorghe 

3. Întrucât detinem date certe că ,Manu” foloseşte orice prilej pentru a-şi însuşi unele 
foloase materiale, promițând diferite servicii unor persoane (făcând uz si de funcţia fratelui său, 
şeful C.F.I. pe judeţul Mehedinţi), iar de la unele relaţii din Bucureşti ,cerseste” diferite obiecte si 
favoruri, se va urmări obţinerea unor probe care să fie folosite, în funcţie de gravitatea faptelor, ori 
în luarea unor măsuri pe linie de miliţie, ori în compromiterea şi discreditarea sa (eventual 
publicarea „preocupărilor” sale în ziarul local). În acest sens vor fi audiaţi H[...] C[...], R[...] T[...] 
din Jiana şi respectiv Vlădaia judeţul Mehedinţi, B[...] N[...] din Verendin judeţul Caraş-Severin, 
V[...] D[...], R[...]1[...], M[...] L[...] şi alţii din Bucuresti. 

Termen: 15.X1.1982 

Răspunde: Cpt. Marica lon, Direcţia I-a 

Cpt. Ciută Gheorghe 

4.După ce se vor obţine probe suficiente care să-i documenteze activităţile ostile pe 
care le desfăşoară şi preocupările infractionale de competenţa organelor de miliţie se va trece la 
cercetarea lui ,Manu” la organele de securitate, urmărindu-se elucidarea tuturor suspiciunilor ce 
planează asupra acestuia. 

Cercetarea sa va dura mai multe zile timp în care vor fi exploatate intens mijloacele T.O. 
de la domiciliul său, trimiterile de informatori etc. 

Termen: 20.X1.1982 

Răspunde: Cpt. Ciută Gheorghe 

5. În funcţie de datele obţinute în urma măsurilor de mai sus se va analiza măsura 
preventivă care trebuie luată asupra celui în cauză. Concomitent cu măsurile propuse mai sus, 
cât şi după măsura preventivă care se va lua, se vor intensifica măsurile informativ-operative 
asupra sa pentru a-i stabili reacţia. 


Şeful Securităţii Judeţului Ofiţer specialist III 
Colonel Pârvulescu Mircea Cpt. Marica lon 


240 Această măsură va fi pusă în practică, perchezitia legendată fiind efectuată la 17 noiembrie 1982. 

Direcţia l-a 
Ofiţer specialist II 
Cpt. Ciută Gheorghe 


(A.C.N.S.A.S., fond Informativ, dosar nr. 209.492, vol. 4, ff. 47-48) 


Anexa 4 
Ministerul de Interne Strict secret 
Inspectoratul Judeţean Mehedinţi Exempllar] unic 
-Securitate- 
15.06.1981 


[Adnotare:] S-au instalat pe data de 16.06.1981 


Plan de măsuri 
Pentru instalarea mijloacelor tehnice tip I.D.M. la domiciliul numitului Mituca lon 


Pentru a stabili dacă Mitucă lon desfăşoară activitate clandestină împotriva statului 
nostru este necesară introducerea mijloacelor tehnice de tip |.D.M. la domiciliul acestuia. 

Susnumitul domiciliază în Drobeta Turnu Severin, Aleea Garoafelor [...], apartamentul 
fiind compus din sufragerie, dormitor, bucătărie, baie şi hol. 

Obiectivul se află în prezent în staţiunea Covasna împreună cu soţia, iar în apartament 
nu locuieşte nimeni. Temporar în apartament vine o femeie care udă florile şi aeriseşte. Vecinii de 
pe palier sunt plecaţi dimineaţa cu toţii la serviciu. 

Din studiul facut la domiciliul acestuia s-a ajuns la concluzia că mijloacele T.O. de tip 
I.D.M. se pot introduce prin apartamentul 17, situat deasupra apartamentului obiectivului şi se va 
proceda în felul următor: 

La apartamentul 17 locuieşte numita [...], fiica lui [...], născută la [...] în Filipeşti, judeţul 
Prahova, economistă la [...]. Din verificarile făcute rezultă că cea în cauză este despărțită în fapt 
de soţul ei care este plecat din municipiu. Are un copil care este crescut de bunici şi se află în 
comuna llovat, jud. Mehedinţi, deci locuieşte singură în apartament. Lucrează program de 8 ore 
între orele 7,30 şi 16,00. Nu este cunoscută în evidenţă, este o femeie discretă, cu o comportare 
corespunzătoare, nu are relaţii apropiate cu vecinii şi nu ridică probleme care să intereseze 
organele noastre. 

La etajul 4, unde domiciliază [...], vecinii lucrează de asemenea încă de dimineaţă si 
sunt plecaţi de la domiciliu. 

Purtându-se discuţii cu aceasta la sediul organului nostru, i s-a explicat că în apropierea 
locuinţei sale urmează să aibă loc un eveniment care interesează organele de securitate şi 
trebuie să facem observaţii pentru a surprinde acest lucru. Din studiul făcut am ajuns la concluzia 
că din apartamentul ei se pot face acele observaţii întrucât este cel mai bine situat, oferă condiţii 

discrete, iar ea este o femeie care prezinta garantie si nu va divulga. A fost de acord fara rezerve 
sa ne puna apartamentul la dispozitie si sa nu divulge nimanui ca a fost solicitata in acest sens, 
oferindu-ne cheile. 

Pe data de 15.06.1981 It. maj. Ciută Gheorghe şi cpt. llinca Constantin au mers in 
apartamentul sus-numitei unde s-a facut studiu, ajungandu-se la concluzia ca se poate proceda la 
introducerea mijloacelor T.O. de tip |.D.M. în sufrageria obiectivului. 

Pe data de 16.06.1981 se vor instala mijloace T.O. La orele 7,30 It. maj. Ciută Gheorghe 
şi ofiţerii T.O. It. maj. Băcanu C., cpt. Ilinca Constantin, It. Doandeş Victor vor pătrunde în 
apartamentul numitei [...] fără să fie văzuţi. 

În acelaşi timp cpt. Vlădaia Marius va merge la apartamentul obiectivului şi va suna. 
Dacă în eventualitatea că se află cineva în apartament îi va face invitaţie la responsabilul cărţii de 
imobil, care este rezervist M.I., va confrunta datele din carte cu cele de pe buletin şi i se va crea 
impresia că are o sesizare că pe la etajul 3 a intrat un cetăţean iugoslav cu marfă de 
contrabandă. Pentru conspirarea acţiunii vor fi invitate la cartea de imobil şi alte persoane care 
eventual se găsesc la etajul 3 la acea oră. 

Persoana care se găseşte la Mituca lon va fi reţinută cca. 15’, timp necesar perforării 
plafonului şi introducerii microfonului, restul lucrării putându-se face fără zgomot. 

În cazul în care în apartamentul obiectivului nu se găseşte nimeni, cpt. Vlădaia Marius 
va aştepta pe scară pana se execută operaţia de perforare si în cazul în care intenţionează 
cineva să intre în apartament va fi invitat la responsabilul cărţii de imobil. 

În eventualitatea că numita [...] va fi întrebată de prezenţa unor persoane în 
apartamentul ei, va fi instruită să spună că a avut nişte musafiri, rude, din judeţul Prahova, de 
unde este ea de origine. 

La scoaterea mijloacelor T.O. se va proceda in mod asemănător. 


Şeful Serviciului | Ofiţer specialist III 
Lt. col. Colceag Vintila Lt. maj. Ciută Gheorghe 


(A.C.N.S.A.S., fond Informativ, dosar nr. 209492, vol. 6, ff. 75-76) 


241 Adnotare: ,Nu a fost cazul. 16 iunie 1981” (data instalarii mijloacelor de tehnica operativa). 

Anexa 5 
Memoriu privind aspecte ale vietii detinutilor politici din lagärul Cavnic 


În regiunea de nord a Ardealului, în anul 1950 luna septembrie, iau ființă două lagăre 
speciale, lagărul Baia Sprie şi lagărul special Valea Nistrului2%2. 

Aceste lagăre, spre deosebire de restul coloniilor de muncă, au un regim cu totul special. 
În primul rând nu este permisă nici un fel de legătură între deţinuţii politici şi familiile lor. Deci, ani 
de zile, aceşti deţinuţi nu au putut să comunice nimic celor rămaşi despre starea lor şi nici să afle 
veşti de la familiile lor. Nu există din punct de vedere moral o situaţie mai grea, decât ruperea 
oricăror legături între cei închişi şi familiile lor. 

În aceste lagăre speciale, au fost trimise în special elemente pe care regimul le-a 
considerat refractare sau de nereeducat. Împotriva tuturor legilor şi acordurilor internaţionale 
privind deţinuţii politici, în aceste lagăre speciale se execută o muncă subterană, în minele de 
plumb243. Este bine cunoscut că plumbul în stare nativă sau diferite combinaţii exercită lent, dar 
sigur o intoxicare totală a organismului; deci, cu timpul, deţinuţii care lucrează în aceste mine, în 
mod sigur merg către curăţire, sau în cel mai fericit caz rămân cu diferite afecţiuni ale inimii, 
ficatului sau plămânilor, care niciodată nu vor mai putea să fie vindecate. În regulamentele de 
organizare ale tuturor minelor din lume, este interzisă cu desăvârşire trimiterea ca în aceste mine 
de plumb să lucreze muncitori care să depăşească vârsta de 50 de ani, sau să aibă diferite 
afecțiuni pulmonare. Aceste reguli elementare au fost călcate în mod conştient şi s-au trimis 
elemente care depăşeau vârsta respectivă sau aveau diferite afecţiuni ale corpului. În cele două 
mine de plumb de la Baia Sprie şi Cavnic, unde am lucrat, am întâlnit cca. 20% din efectivul 
acestor mine care depăşeau vârsta de 50 de ani2%. S-au trimis în aceste mine oameni de la 
marile închisori din ţară, Aiud, Jilava, Piteşti, Peninsula, care sufereau de ficat, inimă, plămâni, 
[sau care] nu vedeau. Trimiterea acestor oameni poartă şi avizul medicilor respectivi, care 
cunoşteau fjoarte] bine rezultatul ce se va obţine prin intoxicarea organismelor bolnave cu plumb 
în stare nativă sau combinaţii diferite. La toate minele din lume, acolo unde se lucrează la plumb, 


242 La minele de plumb din Maramures, spre deosebire de alte zone de detenţie, erau trimişi condamnaţi la 
pedepse care depăşeau 10 ani. Lagărul de la Baia Sprie a început să fie populat din toamna anului 1950 cu 
deţinuţi provenind de la penitenciarul Aiud şi de la colonia de muncă Peninsula. Lagărul de la Valea 
Nistrului va fi deschis tot în toamna lui 1950. Lagărul de la Cavnic s-a deschis la 10 decembrie 1952, prin 
aducerea a două loturi de câte 100 de deţinuţi, jumătate transferați de la Baia Sprie, cealaltă jumătate veniţi 
de la penitenciarul Jilava. 

243 În întregul document, cuvântul „plumb” apare prescurtat („pb”). 

244 Intr-un ordin al M.A.I. din 5 septembrie 1950 către Direcţia Generală a Penitenciarelor, în care erau 
specificate condiţiile în care puteau fi trimişi deţinuţi politici în nou infiintatele colonii de muncă, exista 
reglementarea potrivit căreia „vârsta maximă a celor care se vor trimite în mine să nu depăşească 45 de 
ani” (Dicţionarul penitenciarelor..., p. 383). 

minerii au un regim special de lapte, care produce dezintoxicarea organismului dupa iesirea din 
mina. 

De la 18 iulie 1952, pana la 23 decembrie 1953 cand m-am eliberat de la lagarul special 
Cavnic, nu am vazut cel putin cum arata acest lapte, necum sa ni se dea pentru fenomenul de 
dezintoxicare. La plecarea mea din lagarul Cavnic, mi-am dat seama ca peste 75% din efectivul 
detinutilor politici prezentau diferite afectiuni ale organelor principale. Eu insumi am iesit bolnav 
de inimă, plămâni şi ficat. 
capital anglo-american. Deci lotul mutat disciplinar în anul 1952 luna decembrie, ziua 10, de la 
Baia Sprie la Cavnic, găseşte această mină în completă părăsire. Deci lucrul în această mină 
începe în condițiuni extrem de grele şi trebuieşte o munca titanica pentru ca să ne asigurăm 
condiţiile minime pentru a putea respira si a putea avea un minim de protecţie, prabusirile 
galeriilor fiind f[oarte] dese. 

Deşi regulamentele minelor de plumb prevăd precis ca timpul maxim de lucru efectiv 
subteran nu trebuie să depăşească 6 ore, restul de două ore fiind pentru intrare, ieşire din mină şi 
pregătirea sculelor pentru lucru, această dispoziţie nu a fost absolut niciodată respectată. Intrările 
şi ieşirile din mină s-au făcut foarte repede, lăsând întotdeauna peste 8 ore [de] lucru efectiv în 
mină. Pentru a accelera intrarea în mină, milițienii respectivi ai schimbului, călcând in mod 
flagrant legile elementare ale corfelor, au băgat şi 7 şi 8 oameni într-o colivie, regulamentul 
neadmitand mai mult de 6 oameni. 

În zilele în care se programau anumite întreceri aşa zise „socialiste” care niciodată nu au 
fost cerute de noi, lucrul în mină se prelungea până la 9 sau chiar 10 ore de lucru efectiv. La 
sfârşitul fiecărei săptămâni, metoda aceasta devenise obişnuită. 

În acest fel, timpul afectat pentru explozii şi aerisire între cele două schimburi de lucru, 
nu putea aduce aerisirea minei fiind, floarte] multe gaze. 

Toate aceste ordine, de prelungire a şutului în lucru, precum şi scurtarea timpului afectat 
exploziei, erau date în mod samavolnic de comandantul cu producţia al coloniei, plutonierul 
Şaramet2%, pe care deţinuţii îl porecleau „Tămâie”, ordine pe care in mod tacit, Directorul 
Coloniei2% le accepta, dând dovadă de o slăbiciune condamnabila. Regulamentele minei interzic 
în mod categoric intrarea în mină atâta timp cât gazele n-au fost evacuate. Totuşi ordinele acestui 
plutonier zbir, au fost executate la milimetru de milițienii care ne împingeau cu forţa la lucru. 


245 Seremet/Saramet(?), plutonier, a fost comandant al producţiei la colonia de muncă Cavnic. „Lui îi 
aparţine invenţia carcerei cu sârmă ghimpată pe interior. Nu accepta întreruperea muncii la mina din 
Cavnic, pedepsele erau executate în timpul liber, după ieşirea din schimbul minier. A obţinut şi prime 
datorită hărniciei muncitorilor lui. Pe detinutul Tăbăcaru l-a lovit cu un piolet in cap, perforandu-i craniul, 
acesta şi-a pierdut memoria definitiv, comportându-se ca un copil de un an” (Raport Final..., p. 492). 
Portretul citat este rezultatul colationarii mai multor surse memorialistice. 

246 În perioada 1952-1953, comandantul coloniei a fost locotenent-major Scripa Dumitru, iar din 1954 până 
în 1955 funcţia de comandant a fost ocupată de locotenent-major Fersedi loan (Radu Ciuceanu, Regimul 
penitenciar din România, 1940-1962, Institutul Naţional pentru Studiul Totalitarismului, Bucureşti, 2001, p. 
317). 

Intrand in atmosfera gazata, oamenii cadeau pe galerii in stare grava, gazati [find] adusi la 
postul de ajutor medical, care nu putea sa-i ajute decat cu sfaturi. 

Normal era ca imediat sa fie evacuati la suprafata. Niciodata nu am vazut acest lucru. Ei 
rămâneau in stare aproape de inconstientä pana la terminarea şutului, când erau scoşi la 
suprafata. Condicile de vizita medicala ale infirmeriei sunt zilnic pline la iesirea din mina a 
detinutilor, de zeci de gazati. Nu s-a dat absolut niciodata atentie protectiei in mina. Singura 
preocupare a conducerii era: vagoane multe de plumb. 

S-au vazut nenumarate cazuri de fracturi si prabusiri, care ar fi putut fi evitate daca 
aceasta problema ar fi preocupat conducerea. Notez cazul colonelului Luca, ale carui picioare au 
fost fracturate si nu stiu daca a scapat cu viata. Cazuri de accidente si fracturi sunt nenumarate si 
zilnic se produceau. 

Detinutii în mină executau muncile brute propriu zise: perforajul, încărcarea vagoanelor, 
transportul minereului până la corfe şi lucrări auxiliare de dulgherie şi altele. Normele fixate au 
fost supraomenesti şi creşteau lunar, în timp ce oamenii slăbeau şi se prăbuşeau. Întocmirea 
acestor norme niciodată nu a ţinut seama că lucrul în această mină se execută cu deţinuţi care au 
câte 4-5 ani de închisoare, extenuati de regimul de exterminare ce se aplicase în diferite închisori 
şi — majoritatea dintre ei — bolnavi. Aceşti oameni, majoritatea intelectuali, nu au absolut nici un fel 
de contingentä cu munca aceasta brută, fizică. Îmi amintesc că un om trebuia să producă în 
fiecare zi 7000 kg. plumb, pe care să le treacă prin mâna sa. Aceste 7 tone, raportate la 
alimentele — care nu depaseau 3500-40002 calorii — nu puteau decât [să ducă] la o distrugere 
lentă, a acelora pe care neşansa îi făcuse să ajungă în aceste mine. 

Acei care nu putea[u] să satisfacă aceste norme aveau de lucru în fiecare zi cu Domnul 
Plutonier Tămâie, care pentru fiecare avea plafonată pedeapsa, despre care voi vorbi mai jos. 

Munca de mină este o munca floarte] grea. Pentru efortul care se depune în atmosfera 
aceea gazată, este absolut necesară o alimentaţie consistenţă, pentru ca alimentele să poată 
produce forța necesară. Conform scriptelor un miner trebuia să aibă în fiecare zi alimente care sa 
producă cel puţin 5200 calorii. Niciodată, de când am fost în această colonie, nu-mi amintesc ca 
valoarea caloriilor să fi depăşit 4000 de calorii. M-am sculat şi m-am culcat flămând, atât eu cât şi 
ceilalţi camarazi de lucru, luni de zile. Nimeni nu poate să-şi închipuie ce însemnează această 
chinuitoare foame, care devenise o foame fiziologică şi o foame psihică, mai ales când în mină ti 
se cerea să executi o norma de 7 tone. Din cauza acestei lipse de alimentaţie, care în anul 1953 
în primăvară atinsese culmea, oamenii au slăbit atât de rău, încât începusem a ne pierde 
echilibru[l] în mers prin mină, fapt care a atras o serie întreagă de accidente. Zilnic la inspectiile 
ce ni se făceau în mină, raportam şefilor coloniei, starea îngrozitoare la care ajunseseră aceste 
cadavre subterane de la Cavnic. Răspunsul era acelaşi: „Daţi vagoane multe şi vom îmbunătăți 


247 Informaţia furnizată aici este corectă, alimentaţia era în funcţie de îndeplinirea sarcinilor în munca, mai 
exact în funcţie de îndeplinirea normei. Într-un raport întocmit de Procuratura Militară Oradea, în urma unui 
control întreprins în lunile mai-iunie 1955 la Baia Sprie, se făcea precizarea: „caloriile se calculau după 
procentul de îndeplinire a normei de producţie. Ca bază de calcul se lua norma de miner de 4000 de calorii” 
(Andrei Muraru şi colab., op. cit., p. 385). 

mâncarea!" Au fost zile şi săptămâni întregi, cand deţinuţii au intrat in mină seara în special, cu 
250 grame de pâine şi o cafea chioară, pentru a lucra de la orele 12 noaptea, până a doua zi la 
orele 8. 

Alimentatia in special se compunea din zarzavaturi: varză, morcovi, sfeclă, ceapă, 
spanac, a căror valoare nutritivă se cunoaşte floarte] bine. Hrana de bază era pâinea, 750 de 
grame de pâine pe zi. Carnea apărea foarte] rar şi mâncarea nu avea decât puţine urme de 
grăsime. Fasole nu am văzut niciodată şi deseori, lagărul Cavnic fiind pe un fir de vale între 
munți, în special în timpul iernii sau în zilele când ploua, maşina care venea cu alimente de la 
Baia Sprie, nu putea ajunge la destinaţie, colonia rămânând fără alimente câte două, trei zile. 
Totuşi intrarea în mină se făcea regulat, la orele 12 şi seara mâncând un sfert de pâine şi o cafea 
neagră, de cele mai multe ori amară. 

Cu această mâncare trebuia să intrăm în mină şi să lucrăm de la orele 24, până la orele 
8 a doua zi dimineaţă. Alimentatia în special a fost slabă în perioada primăverii anului 1953, cand 
oamenii slabiti la maximum şi lucrând în condițiuni foarte grele, îşi pierdeau de cele mai multe ori 
echilibru[l] şi floarte] des accidente erau semnalate în mină, fără a se lua vreo măsură împotriva 
cauzelor reale ce determinau această stare îngrozitoare de lucruri. 

În luna iunie 1953, datorită condiţiilor insuportabile de lucru, alimentaţiei foarte] proaste 
şi tratamentul[ui] inuman al personalului administrativ, s-a produs o evadare de 14 oameni2%, 
care riscandu-si viata, au comis această grozavă abatere fata de legile regimului şi şi-au luat 


248 În aceeaşi noapte au mai evadat de la Valea Nistrului trei deţinuţi: Tucd Marin, Românu (?) şi Cotofana 
(?) Într-o descriptie care aparţine deţinuţilor legionari reeducati de la Formatiunea 0622 - Aiud, Clubul 
Detinutilor, Secţia a XII-a — Fabrica se spune: „Şi unii şi alţii îşi procuraseră arme albe, explozibil şi grenade 
rudimentare, confecţionate de ei în mină. Unii le-au folosit, alţii nu. Aşa cum la evadarea de la Aiud a lui 
Sirianu şi a celorlalţi, trecuseră peste cadavre de oameni, omorându-şi doi colegi de detenţie, asa vor 
nesocoti vieţile altora şi la Valea Nistrului. Ca să producă panică şi să-şi poată asigura fuga, la mina 
aceasta au introdus trotil sub minereul din două vagonete şi i-au dat foc, nu însă înainte de a calcula cu 
oarecare aproximaţie locul unde să se producă explozia. Gestul a costat schilodirea unui ostaş de gardă 
din post, care încercând să-şi salveze viata, şi-a fracturat picioarele. Detinutilor de la ieşire, după ce au fost 
legaţi, li s-a pus cătuşe. Pactizând cu cei fugiţi, camarazii şi prietenii lor s-au pretat ulterior la felurite acte 
de ostentatie şi potrivnicie, care au culminat cu organizarea unui refuz de hrană a peste o sută de deţinuţi. 
Coroborarea mai multor asemenea «vitejii» a obligat direcţia celor trei mine să izoleze pe o parte dintre cei 
ce initiasera dezordinile. Un număr de 81 elemente turbulente (50 de la Valea Nistrului, 18 de la Baia Sprie 
şi 13 de la Cavnic) au fost trimise şi au stat o jumătate de an în fiare la Aiud. Nu pentru toţi însă pedeapsa a 
însemnat o lecţie, căci parte dintre aceştia aveau să participe şi în 1957 la refuzul de hrană organizat la 
Aiud şi apoi la Gherla de Nistor Chioreanu” (A.C.N.S.A.S., fond Documentar, dosar nr. 12581, f. 35). 
Evadarea amintită aici de Mitucă a avut loc în noaptea de 6 iunie 1953, grupul care a organizat-o fiind 
compus din Alexandru Ciocâlteu, Simion Cojocaru şi lon Cojocaru, lon Pantazi, Ghiţă Brânzaru şi lon 
Brânzaru, doctorul Miltiade lonescu, lon loanid, Colea Ungureanu, Paul lovanescu, Mircea Vueric, 
Constantin (Titi) Coşereanu cărora li s-au alăturat Gheorghe Chiper şi Titi Spânu (lon Ioanid, op. cit., pp. 
178-179). Toţi cei evadați vor fi prinşi de Securitate, lon Ioanid fiind ultimul, arestat în 13 septembrie 1953 
în Bucureşti, la 100 de zile de la data evadării (6 iunie 1953). 

lumea in cap, pentru a da de gândit celor ce dirijau aceste colonii de munca, ca la Cavnic se 
produc lucruri peste inchipuirea mintii omenesti. 

Rezultatul a fost dezastruos pentru noi ce am ramas mai departe in colonie. Din 
mancarea proasta care era, s-a prostit mai mult. Colonia a fost pedepsita disciplinar timp de 6 
luni, pentru că nu „semnalase” pregătirea acestei acţiuni de evadare, deşi nimeni absolut nu a 
avut cunoştinţă, acţiunea acestui grup fiind pur personală, fără a avea nici un fel de contingenta 
cu nimeni din lagăr. S-au redus rațiile alimentare si a început un regim groaznic de teroare, care a 
adus diferiţi oameni cu ochii loviți, imbolnaviti după zilele şi nopţile de carceră. 

În această colonie, numită lagăr special, au fost aduşi deţinuţi politici, care au fost 
consideraţi de regim elementele cele mai periculoase şi nereeducabile. Deci şi administraţia 
coloniei a fost compusă din cei mai răi şefi de colonie şi milițieni. Prin toate închisorile prin care 
am trecut, şi mai ales la Cavnic, nu am văzut absolut niciunde un regulament scris în care 
Ministerul de Interne să legifereze drepturile — dacă un deţinut politic din România poate avea 
drepturi — şi datoriile sale. În regimul comunist, nu sunt grele legile scrise de executat, ci labirintul 
legilor şi dispoziţiile nescrise, pe care din umbră le dirijează partidul. 

În aceste lagăre nu erau decât deţinuţi politici, nici un deţinut de drept comun, oameni 
care erau închişi pentru că ideile şi credinţele lor se opuneau ideologiei de teroare care domneşte 
in România. Deci un om de idee trebuie tratat ca atare. Îmi amintesc că la scurt timp după venirea 
noastră la Cavnic, am fost adunaţi în curtea lagărului şi ni s-a citit un ordin al MA. Direcţia 
Generală a Penitenciarelor, care prevedea următoarele: 

1. Este interzisă cu desăvârşire bătaia, ca pedeapsă ce se va aplica deţinuţilor. 

2. Nu este permis a se înjura deţinuţii şi a fi brutalizati. 

3. Se desființează carcera ca metodă disciplinară împotriva deţinuţilor. 

Ordinul a fost citit de sublocotenentul ajutor de comandant al coloniei şi plutonierul 
Somoioaga, comandantul milițienilor lagărului Cavnic. Sunt singurii oameni din acest lagăr, care 
prin măsurile ce au luat, au dovedit omenie şi au căutat, în limita puterii ce deţineau în această 
colonie, să aducă unele îmbunătăţiri vieţii noastre. 

Acest ordin a fost extrem de bine primit şi ascultat de deţinuţi, toţi având însă rezerva 
categorică a neexecutarii lui, căci experienţa de afară în anii prin care trecusem, a dovedit ca 
comuniştii una scriu, alta vorbesc şi altceva fac. Scrisul este forma, fondul este în slujba marilor 
idei. Aceasta se produce de altfel şi pe plan mare în viaţa juridică a statului român. Constituţia 
română votată în anul 1948, dacă este citită de un străin de dincolo de cortina de fier, este tot 
ceea ce poate fi mai bun în ceea ce priveşte drepturile de libertate ale omului şi progresul ideilor 
sale. Vei citi acolo că nici un cetățean nu poate fi arestat, fără a avea un mandat emis de 
procuror. N-am auzit nici unul din miile de deţinuţi pe care i-am întâlnit în diferitele închisori, că i 
s-ar fi arătat acest mandat. | s-a arătat însă „pistolul şi cătuşele americane”. Scrie mai departe că 
nici un cetăţean nu poate fi reţinut în cercetare la organele de anchetă mai mult de 5 zile. Şi acum 
cred că sunt oameni în beciurile Securităţii [şi] după 5-6 ani de la arestare, a căror anchetă şi 
cercetări nu s-au încheiat. Deci dacă acest procedeu este în viata statului si în relaţiile 
internaţionale, cu atât mai mult într-un lagăr special cum era Cavnicul trebuia să existe. 

Ordinul s-a citit, a ramas la dosar si plutonierul Saramet la cca. doua ore a si inceput 
bombardamentul de pumni şi înjurături. În fiecare dimineaţă, în fata barăcii Servliciului] Tehnic şi 
Contabilităţii, începea „Tribunalul”, compus din plutonierul Tămâie asistat de judecătorii populari 
care erau milițienii schimbului respectiv. Motivele pentru care erai chemat in faţa „Tribunalului”2+9 
erau de diferite cauze: nesatisfacerea normelor, refuzul oamenilor de a intra în gaze - oameni cu 
temperaturi peste +38 °C - sau alte mici indiscipline fata de milițienii din curte. 

Una din pedepsele cele mai inumane pe care o aplica acest plutonier bestie era 
schimbul dublu, adică acela care nu făcea norma, forţat de milițieni, trebuia să intre încă 10 ore în 
mină cu schimbul următor, pentru a-şi completa miile de kilograme lipsă. lesit la suprafaţă, omul 
extenuat după cele 2 schimburi de lucru se odihnea 4 ore şi din nou intra cu schimbul său în 
lucru. Deci, în total, omul lucra în mină 30 de ore continuu. Aş vrea să ştiu în care mină din 
lume25 sau în care planetă este o exploatare si un drum către exterminare mai mare decât în 
România? Lagărul special Cavnic. Pe drumul pe care a apucat acest lagăr, cred că deţinuţii vor fi 
mutaţi definitiv în mină, pentru a nu mai pierde timp cu hrănirea şi ieşirea [din mină]. O parte din 
oameni au refuzat acest ordin extrem de abuziv şi inuman, care întrecea toate aşteptările. Aceştia 
au fost duşi la „Înalta Poartă” şi aici plutonierul Tămâie, cu o serie de dulăi solizi si bine hräniti ca: 
Zablăul, Balamuc, Berbecul, Coreeanul, Clipici, Ciobanul, Mireasa (nume date de deţinuţi) 
maltratau în modul cel mai sălbatec pe cei ce nu executau ordinele. De aici, cu cătuşele pe mâini 
şi picioare, iarnă sau vară, oamenii erau duşi în carcere şi stăteau de la 2 zile până la 10 zile, 
până când se îndura domnul plutonier Tămâie să îl scoată. 

Pe această perioadă, un sfert de pâine, apă şi o ciorba pe zi. Am văzut diferiţi confrati de 
suferință, după acest greu examen: vânătăi pe tot corpul, capete sparte, mâini strivite, purtând 
săptămâni şi luni pecetea nopţilor de groază prin care trecuseră. Eu însumi am trecut printr-un 
asemenea examen greu. Bătăile acestea se dădeau de obicei în timpul nopţii, când colonia 
întreagă era alarmata de tipetele nefericiţilor care treceau prin aceasta şcoală. Amintesc cazul 
Preotului Butnaru I[oan]25 (romano-catolic) şi [a] avocatului A. Bratu din Bucuresti. Casele 
locuitorilor din Cavnic se aflau la cca. 100 m peste drum de colonie. Bieţii români îşi aminteau de 


249 O altă variantă a prezentului Memoriu, pe care am identificat-o în dosarul de urmărire informativă a lui 
lon Mitucă, are aici lectiunea „în fata lui Tămâie” (vezi A.C.N.S.A.S., fond Informativ, dosar nr. 209.492, 
vol. 2, f. 118 — în continuare, se va cita loc. cit.). 

250 În loc. cit., f. 118 găsim lectiunea „în care mină de pe pământ. 

251 loan Butnaru, preot romano-catolic; paroh în Faraoani, judeţul Bacău; arestat la 13 martie 1949; este 
acuzat de crimă de înaltă trădare şi condamnat la 10 ani de închisoare după 18 luni de anchetă; a fost 
inclus în grupul Partizanii României Creştine, grup judecat la Tribunalul Militar Galaţi, sentinţa fiind dată în 
30 august 1950; este închis mai întâi la Galaţi, ulterior din 3 aprilie 1951 este mutat la Poarta Albă, după 
care la Cavnic; după expirarea pedepsei este trimis cu domiciliu forţat în Bărăgan; va muri la scurt timp 
după eliberarea din detenţie (Paul Caravia, Virgiliu Constantinescu, Flori Stănescu, The Imprisoned 
Church, 1944-1989, Bucureşti, The National Institute for the Study of Totalitarianism, 1999, p. 103). 

timpurile grele ale jugului252 ce au purtat, şi-şi făceau cruce de ce se întâmpla la aceasta aşa zisă 
colonie de munca. 

Preotul Butnaru I[oan], într-una din zilele lunii februarie 1953, este bătut mar si în lac de 
sânge adus la colonie de către militianul Clipici, pretextând că preotul ar fi intenţionat să-l bată. 
Nu există în toate închisorile din tara un deţinut mai moale si mai liniştit decât acest distins preot. 
Totuşi militianul Clipici trebuia să execute ordinele lui Tămâie, căci Preotul Butnaru loan nu putea 
să-şi facă norma. Clipici a găsit pretextul şi a dovedit «vigilenta» fata de duşmanul de clasă. 
Preotul a fost izolat timp de 3 săptămâni într-o celulă fără foc, regim de carceră severă; s-au 
vopsit geamurile acestei camere cu negru. De acum, ne puteam mândri noi deţinuţii de la Cavnic, 
că regimul ne-a binecuvântat cu o nouă îmbunătăţire a vieţii noastre, conform ordinului citit în faţa 
coloniei. Părintele Butnaru a început acest macabru dans urmat de sute de alţi deţinuţi, care au 
trecut prin această cameră neagră. 

Un alt caz care trebuie semnalat: plutonierul Feer, ajutorul lui Tămâie, care de obicei 
venea beat în colonie sau în mină, sub diferite pretexte, împreună cu militianul Clipici, cheamă la 
ei pe detinutul Brediceanu C., îl duc pe una din galeriile cele mai izolate ale minei, unde nu se 
lucra, erau gaze, ploua mult. Î bat aşa cum numai comuniştii ştiu să bata, îl leagă fedeleş şi 
pleacă lăsându-l prizonier întunericului, gazelor şi apei acidulate care curgea continuu pe pereţii 
minei25%. 

Din întâmplare, este descoperit către sfârşitul şutului de prietenii lui, dezlegat şi adus la 
suprafaţă. Aici a fost imediat internat în infirmerie 5-6 zile. L-am văzut şi eu. Aveai impresia că în 
fata ta se află un mutilat de război. 

Nenumărate sunt cazurile acestea de maltratare a deţinuţilor de la Cavnic. Uneori 
mergând şi judecând diferite ipoteze pentru a ne explica nebunia acestor scelerati care nu mai 
cunoşteau nici Dumnezeu, nici lege, nici omenie, ajungeam la concluzia că s-ar putea ca aceştia 
să facă tot ceea ce pot pentru a compromite regimul. Din patru duminici ale fiecărei luni, trei în 
mod regulat erau zile de lucru. Trebuia să depăşim planul cu X vagoane şi aceasta se putea 
realiza numai cu aceste trei duminici. O singură duminică din lună o aveam pentru spălat rufe sau 
odihnă. Nici aceasta nu era însă a noastră, căci se găseau diferite corvezi neaşteptate, pe care le 
dirija mintea floarte] pricepută a militianului din curte. Nu există nici o minte mai ascuţită în a 
descoperi cele mai năstruşnice metode de a schingiui şi a face mizerie omului, decât a milițienilor 
din lagărul de la Cavnic. Copii de 20 [de] ani, îmbrăcaţi în haină de militian, fac tot ceea ce este 
posibil pentru a umili şi batjocori oameni care ar putea să le fie tată. 

Nu-ţi vine deloc uşor când, preoţi de 50 de ani şi colonei cu părul alb, sunt puşi să ducă 
capra de tăiat lemne de la militianul Mireasă la militianul Balamuc, de câte 10-20 de ori, de la Ana 
la Caiafa, iar ei se distrează pe socoteala bătrânilor aceştia necajiti. 

În sala de mese suntem scoşi de câte 4-5 ori afară, pentru că urechea fină a Domnului 
Militian este deranjată de zgomotul prea mare. Mâncarea proastă o mănânci de cele mai multe ori 


252 „timpurile grele ale ocupaţiei” (loc. cit., f. 119). 
253 „la această colonie zisă de muncă” (loc. cit., f. 119). 
254 Paragraf inexistent în loc. cit. 

si rece. Au fost luni de zile cand fumatorii de la Cavnic au tot asteptat tigarile care se fabricau 
probabil in India. Masura aceasta o elaborase tot mintea domnului plutonier [responsabil] cu 
producţia, care nu se mai multumea niciodată cu munca ce [o] depuneau banditi. ,Banditii’, 
acesta este numele cu care regimul de larga democraţie populară a botezat pe toţi deţinuţii politici 
din România, care s-au organizat in bande, împotriva regimului atât de popular de la Bucuresti. 

O măsură care depăşeşte absolut toate aşteptările este următoarea: după evadarea 
celor 14 deţinuţi în luna iunie 1953 de la Cavnic, în jurul barăcilor la 3 m. distanţă, apar deodată 
garduri de sârmă înaltă, prin care nici tigrii cei mai fioroşi nu ar mai fi putut să vie. Aceasta pe linia 
vigilentei, pentru ca bandiții să nu mai aibă absolut nici o posibilitate de a circula de la o baracă la 
alta. Nenorocirea însă nu se opreşte aici. După ieşirea din mină, la orele 9,30 dimineaţa, începea 
baia până la orele 11, baie care de cele mai multe ori era rece. După baie urma masa până la 
orele 12, oamenii simțeau nevoia după 10 ore de atmosferă subterană plină de gaze, să respire 
aerul curat al munţilor şi să vadă lumina sfântă a soarelui. Dar [datorită] faptul[ui] că în alegerile 
din 19 noiembrie 1946 nu au votat soarele, nu aveau acest drept să se încălzească la razele lui 
binefacatoare şi foarte] repede domnul caporal Balamuc ne închidea barăcile2: „că aşa e 
ordinul şi apoi aer respirati destul şi in mină”. Deci iată felul în care reprezentanţii M.A.I. de la 
Bucureşti executau ordinele şi tratau oamenii care nu făcuseră nici o crimă şi nici nu jefuiseră pe 
nimeni la drumul mare. Toate acestea se găseau încă pe linia mare pe care regimul o urmărea 
fata de duşmanii săi: exploatarea cea mai crâncenă a acestor brațe speciale de muncă, cu 
minimum de cheltuieli, exterminarea înceată, lentă dar sigură a acelora care s-au ridicat împotriva 
terorii. 

Ultimul capitol despre care vorbesc în continuare este problema asistenţei medicale la 
acest lagăr special, pentru a completa o firavă imagine a celor ce se petrec la această colonie, pe 
care deţinuţii cu drept cuvânt au numit-o: „Uzina morţii”. Cabinetul medical al coloniei Cavnic se 
deschidea într-o camaruta de 4 m. lungime, 2 m. lăţime şi 2,50 m. înălţime, având un dulap cu 
geam, 0 masă, sare amară, aspirină, şi alte medicamente pe care le găsiră prin cine ştie ce 
depozit uitat de lume. Lipsa medicamentelor absolut necesare şi a tot ceea ce constituia un minim 
în materie de medicină, a dura cca. 4 luni de zile. Cum au scăpat bietii deţinuţi bolnavi până au 
sosit primele medicamente, este o întrebare la care numai Dumnezeu ar putea să răspundă. A 
fost într-adevăr un miraj. Tinerii doctori care au deservit acest cabinet şi următorii după ei, căci 
fac parte din grupul fugarilor, în zadar au raportat permanent această stare intolerabilă de lucruri. 
Rapoartele scrise au ajuns probabil la dosar, până în luna iunie, când Ministerul Afacerilor Interne 
[fiind] sesizat, a trimis o parte din medicamentele cerute de prin luna decembrie. Nenumărate au 
fost rapoartele Serviciului Medical, prin care se făcea cunoscut administraţiei insuficienţa 
alimentară pentru muncile grele ce se depuneau în mină. Zilnic aproape medicul coloniei256 


255 „ne închidea în dormitoare” (loc. cit., f. 120 v.). 

256 Personalul medical al coloniei era format dintr-un ofiţer şi doi deţinuţi, medici de profesie, doctorul 
Miltiade lonescu (,fiu de cârciumar din Galaţi, fusese şef de promoţie la Facultatea de Medicină. 
Exceptional de inteligent şi cu o memorie fenomenală, avea o condamnare de 15 ani pentru «organizaţie 
subversiva». Era mic de talie si rotofei” (lon loanid, op. cit., vol. |, p. 125) şi doctorul Paul lovanescu („din 

raporta comandantului ca oamenii sunt bagati cu forta in gaze contrar regulamentului si nu are 
nici medicamentele necesare. Rezultatul, la calendele grecesti, pe romaneste, Sfantu’ asteapta. 

Cine facea parte din personalul medical [?]. Responsabilul medical al coloniei era un 
sergent oficiant, care probabil că înainte de a fi oficiant, fusese „vrăjitor”. Acesta era ajutat de doi 
medici, dintre deţinuţi. Un om sărac complet cu duhul, străin de aceasta mare ştiinţă, dar totuşi 
avea meritul că ţinea uneori seama de recomandările medicului şi raporta de multe ori 
Administraţiei cele sugerate de doctor. Acţiunea lui era însă fără rezultate. 

Cum se făcea vizita medicală? Medicul, în fiecare zi înainte de intrarea oamenilor în 
mină, făcea vizita medicală a tuturor ce se simțeau bolnavi?%. Vizita era obiectivă şi reală - pe cei 
găsiţi bolnavi îi propuneau pe lista celor scutiţi de a intra în ziua aceea în mină. După vizita 
medicului, cei propusi erau aduşi la contravizita oficiantului sanitar, care tăia cam 1/3 din ei2%8. Cei 
care treceau2* această contravizită, mai aveau însă de trecut cel mai mare hop. Aici dădeai ochii 
cu marele medic Tămâie2%, care ştie tot, cunoaşte tot şi vede tot ce se ascunde sub pretextul 
diferitelor boli: chiulangeala. Din cei ajunşi până la excelența sa Domnul Tămâie, 1/2 în mod sigur 
erau tăiaţi de pe această listă. „N-au nimic. Trag chiulul. La lucru!” Acesta era singurul diagnostic 
pe care-l cunoştea Tămâie. Cu aceasta se încheia supravizita. În acest fel, zeci de oameni în 
fiecare zi, zile şi luni de-a rândul, cu temperaturi peste 38* C, crize de inimă, ficat, scuipând 
sânge şi şchiopi, urmau coloana pe Golgota aceasta a neamului românesc. 

Încă o chestiune demnă de remarcat era plafonarea scutitilor. Tămâie, în fiecare zi, 
planifica numărul maxim al celor ce puteau fi scutiţi, număr care nu depăşea niciodată 5-6-8 
[oameni] la o colonie de cca. 800 oameni. Deci dacă cineva era grav bolnav, nu putea fi scutit, 
pentru că depăşea planul fixat de domnul Comandant cu Producţia. În felul acesta s-a ajuns la 
dezastruoasa situaţie ca mai mult de 2/3 din efectivul oamenilor de la Cavnic să se 
îmbolnăvească. Erau foarte dese cazurile când, din cauza lucrărilor în mină, oamenilor li se 
înfigeau în globul ocular, pe cornee, şpanuri de la sfredelele de perforat sau minereu. Oricine 
dintre oameni cunoaşte ce însemnează putin praf în ochi. Inchipuiti-va ce dureri îngrozitoare erau 
pentru cel ce avea un asemenea caz. Subsemnatul am trecut prin aceste chinuri îngrozitoare. Din 
lipsă de instrumente, medicul dandu-si toată silinta pentru confrații săi de suferinţă reuşea, dupa 
ore întregi de chinuri, să scoată cu vârful unui ac de seringă acest corp străin din ochi. Cred că 
nici la Ecuator, la triburile de negrii, nu se mai folosesc asemenea procedee. La Cavnic însă, se 
folosesc din plin. 


comuna Băileşti, judeţul Dolj. Foarte slab şi înalt, flegmatic ca un englez”, (Ibidem, p. 125), condamnaţi în 
acelaşi lot. Prestaţia lor, după testimoniul lui lon Ioanid, a fost extraordinară. Încercărilor de a stabili starea 
de sănătate a deţinuţilor mai gravă decât era în realitate, pentru a le obţine câteva zile de odihnă, li s-au 
adăugat multiple solicitări de medicamente precum şi executarea unor operaţii complicate în condiţii extrem 
de vitrege şi cu un instrumentar rudimentar. 

257 „celor ce se nu se simțeau apți a intra in mină” (loc. cit. f. 121 v.). 

258 „din cei propuşi” (loc. cit., f. 121 v.). 

259 „cei care scăpau de” (loc. cit., f. 121 v.). 

260 „Era supravizita marelui medic Tămâie” (loc. cit., f. 122). 

Soseau la infirmerie diferite accidente grave, pe care medicii nu aveau priceperea 
necesara sau instrumentele pentru a face cuvenita operatie. Aceste cazuri trebuiau operate 
urgent la spitalul Baia Mare. Pentru aceasta insa, mai curgea destul sange din corpul celui 
accidentat pana sosea aprobarea oficiala de la Bucuresti, care nu se dadea si ea decat pe cale 
politica. Poate cel accidentat sa aiba increderea de a fi dus la Baia Mare sau s-ar putea sa fuga. 
Colonelul Luca, ale carui picioare au fost fracturate, prin greoiul sistem de mai sus, a fost dus la 
spitalul de stat din Baia Mare. Dupa 3 zile de la operatia ce i s-a facut la acel spital, a fost adus 
înapoi la infirmeria coloniei, având picioarele in ghips, pentru o perioadă de trei luni de zile. Am 
stat de vorbă cu medicul infirmeriei. Metoda ce i se aplicase la operaţie, se întrebuința acum 20 
de ani. Probabil că a costat mai puţin şi probabil că Luca va rămâne şchiop de ambele picioare. 
Să nu se uite, că la această colonie, nu există la ora când eu am plecat o targă pentru răniţi. 
Detinutii, dându-şi seama de necesitatea ei, au confectionat-o după puterile proprii, pentru a-şi 
putea transporta confrații răniţi. Aceasta este o imagine f[oarte] palidă a ceea ce se numeşte: 
„Uzina morţii” de la Cavnic. 

Am stat în lagărele de la Baia Mare şi Cavnic şi Peninsula, cu evrei care au cunoscut 
Dachau, Auschwitz etc. Povesteau că acestea au fost cu mult depăşite de lagărele din România 
şi în special de lagărul de la Cavnic. 

În concluzie, acest lagăr este menit exterminării în mod lent dar sigur, a tuturor 
deţinuţilor politici din România, care au neşansa să treacă prin această uzină a morţii, de care mă 
înfior când îmi aduc aminte şi tare aş dori să întreb pe conducătorii ideologi ai regimului de azi 
care au trecut prin închisori, dacă îşi mai amintesc de felul în care au fost trataţi ei şi felul inuman 
în care suntem trataţi noi. Este floarte] uşor pentru dânşii să îmbrace haine englezeşti, camasi de 
mătase frantuzesti, cravate japoneze, pălării italiene, pantofi cehoslovaci, ceasuri extraplate 
elveţiene şi să vorbească despre doctrina lui Karl Marx, Engels, Lenin. 


261 Una din consecinţele încarcerării la mina de plumb de la Cavnic se va vedea peste 30 de ani. Într-o 
adresă a judetenei de Securitate Mehedinţi către Serviciul 1 din 3 martie 1981, se reia textul unei scrisori 
trimise de Mitucă unei farmaciste din Bucureşti: „Am fost internat la Spitalul Fundeni cu diagnosticul 
purpură vasculară. În prezent sunt în concediu medical până la 1 aprilie 1981. Boala este consecinţa celor 
doi ani când, fără voia mea, în perioada 1949-1953 am fost obligat să lucrez la 2000 de metri sub pământ 
la minele de plumb de la Baia Sprie. (...) În perioada 1948-1964 am fost obligat, ca multi din această tara, 
să trec prin universitatea socialistă din Aiud, Jilava, Minele de plumb, Canalul Dunăre-Marea Neagră şi 
Baltile Brăilei, de unde în 1964 am fost eliberat. Am plătit cu ani grei (12) faptul că nu mi-am plecat fruntea, 
nu mi-am înclinat spinarea — rezultat al educaţiei de la Târgu Mureş. Singur am trecut din promoţia mea 
prin acest infern. Consecințele, sănătatea zdruncinată, biata nevastă-mea (fostă mosierita) s-a îmbolnăvit si 
ea rezistând ca o mucenică. (...) În această furtună am primit tot, in afară de onoare, demnitate şi credinţă” 
(A.C.N.S.A.S., fond Informativ, dosar nr. 209.492, vol. 5, f. 81 f.+v.). 

Aiud, universitatea suferintelor românesti 


Nu exista copil in Romania, care sa nu cunoasca vestita inchisoare Aiud. Nu exista sat 
în România, familie, care să nu-şi aibă cel putin un reprezentant in una din marile închisori sau 
lagăre din aceasta tara. 

Tara geme de oamenii care au fost rapiti din mijlocul familiilor lor si aruncaţi pe drumurile 
închisorilor. 

Aiudul este cea mai mare închisoare din ţară şi este destinată pentru intelectuali. Aici se 
aplică regimul cel mai strict pe care l-a putut concepe vreodată mintea omenească. Aici 
rafinamentul asiatic în ceea ce priveşte temnita, depăşeşte cu mult metodele pe care le practica 
altă data inchizitia spaniolă. Această închisoare uriaşă, în formă de T, temniţă, domină oraşul 
Aiud. Este într-adevăr o cetate uriaşă. Ziduri de peste şase metri înălţime, cu reţele de sârmă 
împrejmuiesc Aiudul, iar din 100 în 100 de m., santinele cu puşti mitralieră îndreptate către 
interiorul închisorii, cu proiectoare floarte] puternice, stau de veghe permanent ca nici pasărea sa 
nu pătrundă în lumea acestor oameni morţi, între vii. 

Închisoarea are trei mari pavilioane. Cel mai impunător este celularul in formă de T, cu o 
capacitate de cca. 3000 de oameni — un oraş. A doua este Zarca, cu o capacitate de 600 de 
oameni, iar al treilea pavilion este Secţia, cu o capacitate de 1000-1500 de oameni. Aici se 
găsesc şi marii criminali şi tâlhari, condamnaţi la muncă silnică. Vei găsi aici pe Sile 
Constantinescu, care şi-a tăiat părinţii şi i-a făcut săpun, pe vestitul Berilă, autor a şapte crime, 
[pe] Blazian care şi-a tăiat logodnica şi a aruncat-o pe Dâmboviţa etc. Aceştia sunt liberi prin 
curte, primesc pachete, scrisori etc. şi sunt elemente de încredere ale administraţiei. În general, 
în România deţinuţii de drept comun, criminalii, hoţii, pungaşii, escrocii etc. sunt mult mai bine 
trataţi decât deţinuţii politici. La Zarca sunt închişi marii criminali de război, guvernul antonescian, 
şefii de organizaţii teroriste, fruntaşii legionari şi toţi cei consideraţi recalcitranti. La Sectie sunt 
închişi cei sosiți din toată tara, pentru o perioadă de trei luni, aşa-zisa carantină. De aici sunt 
trecuți la celular, unde se execută pedeapsa de temniţă grea. Am sosit la Aiud în toamna anului 
1949. Am trecut prin faza de carantină, prin diferite celule. Primul act al piesei în Aiud este 
perchezitia la pielea goală. Nu a rămas nimic necontrolat. Am fost cercetaţi în ochi, în urechi, în 
nas şi în anus, pentru a se găsi eventualele pistoale sau cuțite. Aici ti se opreşte tot ceea ce îţi 
mai aduce aminte de civilizaţie, familie sau cultură — tocuri rezervoare, inele, ceasuri, creioane, 
hârtii, lame, scule de ras, perie de dinţi, paste, şireturi, ata, absolut totul ia drumul magaziei de 
unde nu se ştie dacă se mai întorc vreodată. Ti se lasă 10 ţigări. De aici treci în celule comune de 
30 de oameni cu 15 paturi [de] fier fără saltele, pături, nimic. 

A doua zi pe spatele nostru erau urmele paturilor. Detinutii îşi fac nevoile in cameră, la 
tinetă, care se aruncă de două ori pe zi afară. Nu este voie să se ţină fereastra deschisă. Pentru 
cea mai mică indisciplină, bătăi, înjurături şi afumătoarea. Ce este afumätoarea: o firidă de zid de 
cca. 1 m? pe unde trece fumul. Am stat în ea şi eu 30”, după care mi-au curs ochii mereu 2 luni. 


262 |on Mitucă se referă aici la stilouri. 

Focul se face f[oarte] rar, cu cărbuni care dau gaze in asa fel că toţi erau zapaciti de fum 
şi renuntau la foc. Mâncarea foarte] lichidă - 1/4 de pâine pe zi şi ciorbă. De aici am trecut în 
Celular. Cine a trecut prin celular, are impresia că a intrat într-un mormânt viu. O linişte gravă 
domneşte aici, unde zac duşmanii poporului, în cele 350 de celule aşezate în T, în cele trei etaje 
ale Pavilionului. 

Sârme ce străjuiesc golurile etajelor şi milițieni incaltati cu pâslari, cu cravaşe de bou în 
mână, le aplică f[oarte] des pe oasele banditilor. Aici te mişti f[oarte] repede şi nu se aude nici un 
zgomot. Este un mormânt viu. Cele 3000 de cadavre vii, de abia mai respiră. Când am păşit în 
celular, am avut impresia că nu voi mai ieşi niciodată. Este înfiorător acest mormânt. Aici sunt toţi 
şefii de loturi, ofiţeri, partizani, preoţi, doctori, toată elita intelectuală a ţării, pradă mâniei 
comuniste. Am ajuns, cu şase bice pe spate, la colţurile pe unde treceam în faţa celulei 204 etaj 
II. O uşă maron — cu vizetă — pe uşă [o] carte de vizită unde se scrie număr matricol, numele si 
prenumele, organizaţia şi pedeapsa. Suntem strigati numai pe numere. Zavoare care în 
momentul când se trag ai impresia declanşării unui foc de mitralieră. Cred că au concurat toţi 
psihologii pentru a da ideea acestor pistoale care distrug nervii. Celula în Aiud este de 3/2/2,5 
metri, în care intră 4-5 oameni. Dormitul se face jos, pe scândura goală, unde asterni ceea ce ţi-a 
mai rămas de la perchezitie. Nu este permis nimic — căciuli, cojoace etc. Din haine, numai două 
rânduri de rufe. 

Când am plecat din Aiud la Canal, şoldurile mele erau tăbăcite ca la cai. În cursul zilei se 
ridică hainele şi celula este goală. Nu este voie să stai jos. Ochiul legii este mereu treaz. Nevoile 
ti le faci în găleată, care se aruncă o dată pe zi. Faci mii de mişcări în celulă din cauza frigului, 
care este foarte] puternic la Aiud. Pedepsele sunt crunte. [Pentru] faptul că am îndrăznit să mă 
uit pe geam, am fost dus în pielea goală la Răcoroasa, o cameră cu geamurile sparte, [pe] jos cu 
apă îngheţată. Am fost ţinut 5 ore şi am fost adus în celulă aproape leşinat. Inima aproape nu mai 
funcţiona. Aceasta în luna februarie. 

Mâncarea la Aiud este îngrozitor de puţină. Dimineaţa, 200 grame ceai sec. La 12 — 1/4 
[de] pâine, o ciorba de sfeclă, seara o ciorbă goală2. Detinutii in Aiud se culcă şi se scoală 
flămânzi, luni si ani de zile. Simteam cu toţii că ne stingeam de foame. Simteam moartea in mod 
conştient, fără a putea face ceva. Am ajuns din 72 kilograme la 42 kilograme în mai puţin de patru 
luni de zile. Schelete ambulante. Într-una din nopţi am auzit strigând: „Vreau lapte!” Doctorul 
Dumitrescu de la Buzău înnebunise de foame şi a murit. Din 4-5 zile ne venea rândul la plimbare 
în curte. De abia ne tineam pe picioare. Mergeam în cerc, cu capul în jos. Când gardianul nu era 
atent, ne repezeam şi luam păpădie din iarbă, pe care o mancam în celule#*. Corpul simţea 
nevoia de vitamine şi calciu. Vizita medicală era o problemă vitală. N-am putut decât o dată 
ajunge acolo, după 6-7 reţele prin care am trecut. Aici mai mult sfaturi. În fiecare dimineaţă de pe 
fereastra celularului vedeam căruciorul tras de un măgar al închisorii, care ducea pe câte unul 
sau doi din cei ce terminasera cu suferinţele. 

Aşteptam în fiecare zi rândul. 


263 „o ciorbă de coji de cartofi” (loc. cit., f. 125 v.). 
264 „cu cea mai mare poftă” (loc. cit., f. 125 v.). 

Aiudul rămâne în mintea mea si a tuturor ce l-am cunoscut [drept] cea mai neagră 
închisoare din România, unde în modul cel mai sistematic s-a urmărit exterminarea deţinuţilor 
politici prin foame. 

Peninsula, piramidele României 


În Aiud am fost supuşi la o foame chinuitoare, pentru ca oamenii să ceară să iasă la 
lucru. leşind la lucru, în anul 1950 la Canal, au dorit din nou Aiudul, ca să scape de muncile de 
robie unde au fost duşi. 

Aşa cum s-a lucrat la piramidele din Egipt, tot aşa guvernul comunist a întrebuințat 
deţinuţii politici la muncile de robie de pe Canal, unde s-au vărsat atâtea lacrimi, suferinţe şi 
sânge, cât duce toată Dunărea şi afluenții săi. 

Prin deschiderea acestui Canal, regimul comunist a urmărit din punct de vedere politic 
exterminarea celor trimişi aici, iar pe plan social exploatarea cea mai cruntă a acestor brațe ieftine 
de lucru, pentru a construi un canal cu care să se poată mândri. Aici nu a fost o muncă 
omenească, aşa cum multi naivi au crezut când au venit la Canal. Aici s-a purtat o muncă forţată 
de cel mai avansat grad, care a dărâmat fiziceste pe toţi cei care au trecut pe aici. Peninsula este 
situată lângă Siut-Ghiol, vis-a-vis de hotelul Rex de la Mamaia, în plin câmp, unde în anul 1950, 
iunie 26, când cei 800 de pionieri au început construcţia, nu au găsit nimic. Azi aci este un oraş 
de barăci, şosele, grădini, şantiere care au dat viata acestei regiuni lipsite de aşezăminte 
omeneşti. Aici sunt vânturi şi zăpezi în timpul iernii, care te doboară. A avut dreptate Ovidiu, 
poetul roman, când a scris Tristae pontice. Cine a trecut prin Peninsula, poate în mod sigur să 
suporte toate chinurile la care diavolii în iad supun oamenii. 

Dacă la Cavnic fiecare avea patul său, în Peninsula nu există decât priciuri goale, unde 
se astern hainele. Într-un dormitor intră 60-70 oameni, cca. 4 m: aer de fiecare. Oamenii stau ca 
peştii unii lângă alţii. Dacă în timpul nopţii doreşti să te întorci de pe o parte pe alta, absolut tot 
rândul trebuie să se întoarcă. 

În dormitoare este miros fjoarte] greu, mai ales de pe hainele cu care vii de la muncă. 
De cele mai multe ori te acoperi cu aceste haine ude. Dimineaţa, câte o jumătate de oră, stai ca 
să-ţi tragi bocancii uzi şi inghetati. Înainte de lucru ti se dă o cană de cafea surogat si 1/4 pâine. 
De aici, constituiți în brigăzi, conduse de un brigadier, care este omul de încredere al 
Administraţiei (de obicei [deţinuţi de] drept comun aduşi in mod special) te deplasezi la orele 6 la 
şantier. Aici ai să auzi nume: Mamaia —Ring - Taşaul — Peninsula, diferitele şantiere de lucru. Pe 
Canal se lucrează numai cu deţinuţii politici, 36.000 [de] oameni. Aceste nume te înfioară când le 
auzi. Austerlitz, Waterloo sunt nimic26%. Se lucrează câte 10-11 ore pe zi, cu o întrerupere de 1 
oră pentru masa. La acest Canal, unde trebuiau să vină masini grele, deţinuţii lucrează cu harlet, 
lopată, târnăcop, roabă pentru a săpa miliarde de metri cubi. Fiecare deţinut are o roabă de fier 
floarte] grea. Ti se dă o porţiune de 5 metri cubi pe care să o sapi, să o incarci şi să o transporti la 
cca. 150 metri. Ar reveni cca. 100 roabe de fiecare om. Cine a trecut prin aceste şantiere de 


265 „Austerlitz, Waterloo etc. sunt nume care nu reprezintă, pentru noi, ceea ce reprezintă aceste şantiere 
de groază” (loc. cit., f. 126). 

roabe, a inteles perfect de ce cuvantul robie vine de la roaba. Sa vezi acest spectacol sinistru in 
secolul XX. Oamenii cu jugul de gat, legat de bratele roabei, corpul intr-o incordare suprema, apa 
curgand pe frunte si corp, iar de la spate vataful cu parul, militianul cu lopata lovind pe cei care 
cad sub povara greutăţii. Să nu mai vad roaba în viata mea. 

Întâlneai dese [des] terenuri unde loveai de 20 [de] ori pentru a scoate o lopată de 
pamant. La orele 12 ciorba de varza cu mamaliga sau morcovi murati [facuti] ciorbä. Dupa o ora, 
din nou acest martiraj incepe. Soarele bate puternic, iar robii urca Drumul Golgotei. Seara cazi ca 
vita de la jug, frant de oboseala. Carcerele gem, la Administratie se aud tipete; cei care nu trag 
bine la jug trebuie să suporte nopţi de chinuri. Dimineaţa te trezesti cu degetele zgârcite, nu le 
poţi descleşta. Calvarul începe iarăşi. 

Asistenţa medicală este iluzorie. În regimul comunist, medicul este şeful coloniei, care te 
ia cu parul la goană dacă-i spui ca eşti bolnav. Calvarul acesta s-a terminat în anul 1952, cand 
şefii comunişti au găsit tapi ispăşitori, pe inginerii de la Canal. 

Viaţa aici este la discretia It. Chirionz6, ofițerul politic al coloniei, dirijat de colonelul 
Albon?5?, şeful Securităţii Canalului. 

Cazul de evadare a detinutului Dumitrache este tipic. Acesta, fugind de mizerie, este 
prins, legat cu cătuşele la mâini, băgat în carceră şi închis cu lacăt. Totuşi, el evadează si It. 
Chirion îl împuşcă, cu un om al său, în cap şi-l expune trei zile în fata coloniei, pentru exemplu. 
lată ce este viata în spatele Cortinei de fier. 

Retin din Peninsula o altă situaţie care denotă starea de înapoiere în concepţia morală, 
pentru veacul XX. Aici, pentru stimularea celor ce trebuie să facă acte de credință fata de 


266 Chirion (prenume incert), ofiţer politic, şef al Biroului operativ al lagărului de muncă forțată şi de 
exterminare Peninsula. „«Călăul nr. 1» al lagărului de la Peninsula, avea o putere diabolică în a născoci 
chinurile ce se practicau în brigăzile 13-14, cele ale studenţilor reeducatori. El l-a schingiuit pe dr. 
Simionescu care, nemaisuportând chinurile a simulat evadarea, fiind împuşcat de gardieni. Împuşcă fără 
ezitare deţinuţi sau, când nu o făcea el, punea arma în mâna unor deţinuţi obligându-i să ucidă” (Raport 
Final..., p. 488) 

267 Augustin Albon, locotenent colonel; „numeroase mărturii ale supravietuitorilor de la Canal il pomenesc 
pentru cruzimea sa; el a inventat tortura «stâlpul infamiei»: detinutul era legat de stâlp, bătut şi batjocorit de 
gardieni, brigadieri şi deţinuţi. Se afirmă că a omorât mulţi deţinuţi la Canal, bătându-i cu lopata sau 
călcându-i în picioare, călare pe calul său alb” (Ibidem, p. 486); ulterior, director al Direcţiei a VI-a a 
Securităţii (Paza guvernului); originar din Turda, născut la 22 mai 1910, ceaprazar de meserie; a lucrat în 
Siguranţă din 1945; după înfiinţarea Canalului, în a doua jumătate a anului 1949, va lucra la paza unităţilor 
de muncă de aici; în 1954 devine director general al Penitenciarelor; va fi arestat şi încarcerat la Jilava, 
(Marius Oprea, op. cit., p. 170); a fost condamnat alături de locotenent major Liviu Borcea, comandantul 
Coloniei de Muncă Capul Midia (U.M. 0837) pentru atrocitățile comise în coloniile Salcia, Capul Midia si 
Peninsula. Liviu Borcea va fi destituit de la conducerea coloniei Capul Midia la 17 iunie 1953, iar la 30 
octombrie 1954 Procuratura Militară va întocmi un rechizitoriu complet privind abuzurile săvârşite la Canal. 
Albon era naşul de căsătorie al lui Liviu Borcea (Monica Grigore, Oana Ionel, Colonia de muncă forțată 
Capul Midia: punct terminus al Canalului suferinţei, în Arhivele Securităţii, Editura Nemira, Bucureşti, 2004, 
pp. 94-115). 

Administratie, se dau vorbitoare familiare. Ce sunt acestea? In baraca 13 sunt 20 de cämärute 
mici, cu un pat şi lighean. Aici soțiile celor care şi-au pierdut orice simţ al demnităţii sunt aduse, 
introduse cu soţii în aceste celule, unde se împreună după cele mai elementare reguli animalice. 
După 30' gardianul de pe sală fluieră ,incetarea”. Femeia iese rosie, cu fusta sifonata şi trece 
printre copii şi fetele ce au venit să-şi vadă părinţii. Acesta este fenomenul de „prostituare a 
instituției familia”, pe care regimul comunist are tot interesul s-o distrugă. 

Colonia Peninsula va rămâne în mintea tuturor ce au cunoscut-o ca ceva de neînchipuit. 
Aiudul reprezenta exterminarea prin foame. Peninsula reprezintă pe Canal exterminarea prin 
munci forțate. 

Abatorul uman de la Timişoara 


Litera „A” a alfabetului de suferință în regimul comunist începe cu Securitatea lui Teohari 
Georgescu. Probabil că la Dv. se cunoaşte instituţia Inchiziției spaniole, când Biserica, pentru a 
aduce la numitor comun pe cei ce se ridicau împotriva Papei, a folosit metodele cunoscute pe 
atunci. Pentru a vă face o imagine de ceea ce reprezintă în România Securitatea lui Teohari 
Georgescu, ganditi-va că Inchiziția spaniolă este depăşită cu foarte] mult de această instituţie. 
Securitatea în România este urâtă ca şi moartea şi de la copilul de 2 ani şi până la bătrânul de 80 
de ani toţi tremură când aud cuvântul „Securitatea”. Este chintesenta puterii şi terorii în Statul 
comunist şi reprezintă garanţia existenţei statului poliţist. 

Burghezia, slabă, a avut să înveţe ce înseamnă Statul şi aparatul de siguranţă, care în 
trecut era o platonie268. Aici se îmbină metodele de schingiuială cele mai perfecte. Rafinamentul 
în Securitatea comunistă a atins punctul maxim. Aci găseşti metodele asiatice, experienţa 
rusească, adaptate la noi. Este imposibil ca în fata torturilor la care eşti supus, daca eşti om, sa 
poţi suporta. Semnezi şi spui că ai comis orice, numai să scapi de chinuri. 

Cercetările aici nu se fac după o ştiinţă. Adică delicventul, prin probele ce i se pun în 
fata, să fie dus în mod ştiinţific la fapt. Aici anchetatorul urmăreşte să te ducă la o ţintă. Vrand- 
nevrând trebuie să ajungi acolo şi să recunoşti fapte pe care numai în gând poate le-ai comis. 
Niciodată anchetatorul nu este mulţumit. Mereu spune că mai ai ceva de spus şi nu spui adevărul. 
Din mofturi se creează organizaţii pe hârtie, se înscenează organizaţii. Toate pentru a justifica 
existenţa acestui aparat de stat şi a uşura drumul regimului comunist în atingerea telului său. 
Securitatea este aparatul de cea mai mare încredere al statului şi în el nu pătrund decât elemente 
bine verificate. 

În fostele beciuri ale Gestapoului din Timişoara, vis-a-vis de Liceul „Coriolan 
Brediceanu”, am cunoscut în anul 1948 Securitatea Timişoara, condusă de colonelul Mois”, fost 
avocat, fiu de preot din Ardeal, care şi-a pus ştiinţa în slujba acestui aparat diabolic. Moiş este 
cunoscut în Banat aşa cum în Apus este cunoscut Churchill sau Eissenhower. A bătut tot Banatul 
şi jumătate din Ardeal. Colaboratorii lui [sunt] sârbi, evrei şi unguri. Pensionarii beciurilor 
Securităţii Timişoara sunt românii. Azi în România s-a terminat cu ura de rasă împotriva naţiunilor 


268 Text probabil, în ambele copii ale Memoriului fiind greu descifrabil. 
269 Este vorba de colonelul Aurel Mois. 

conlocuitoare, evrei, unguri, sârbi, ţigani, însă se practică cu o ura înverşunată, ura împotriva 
românilor. 

În beciurile Securităţii nu se circulă decât cu ochelari. Oamenii se ţin de obicei izolaţi. 
Dacă ar putea să introducă un securist în fiecare celulă şi în capul fiecărui arestat, bucuroşi şefii 
comuniştilor ar face-o, pentru ca şi gândurile duşmănoase să fie controlate. 

Am dormit la Timişoara jos pe ciment şi pe scândură mult timp. Mâncarea în perioada 
cercetărilor: 100 gr. pâine pe zi şi o ciorbă de arpacaş. Cu 5 linguri şi 5 blide ruginite am mâncat 
sute de oameni luni de zile. Cum nu s-au îmbolnăvit oamenii, trebuie tot Dumnezeu întrebat. 

Metodele întrebuințate de Securitatea Timişoara erau: 

-  bätäi la tălpi — 300-400 lovituri; 

-  bätäi cu sacii pe piept; 

- ringiespielul2”° pe două scaune legat; 

-  curentelectric; 

-  bätäi la coate şi genunchi; 

-  bätäi la testicule şi urechi. 

În tot timpul acesta, aparatul de radio cânta tangouri sau romanțe. 

Vestiti în maltratarea arestatilor la Securitatea Timişoara, rămân pentru vecie: 

-  Vida27', locotenent major, femeie, sârboaică, care bătea oamenii peste testicule si 
urechi; 

- Locotenent Bugarschi273; 

-  Locotenent Jivoiu; 

- Locotenent Schnellbach; 

- Maiorul Kling, evreu de la Lugoj; 

-  Plutonierul Saboilă si alţii. 

De aici ieşeai cu oasele rupte şi cu dosarul complet, terminând: „Aceasta îmi este 
declaraţia pe care o dau şi o semnez propriu, nefortat de nimeni”. 

Ajungeai în fata Tribunalului Militar. Pedepsele erau deja fixate de Securitate, asa [că] 
aci ajungeai ras, tuns şi frezat, rămânând ca irozii, care se numeau judecători militari, să 
îndeplinească ultima formalitate. Din vreme, la procesele noastre din Timişoara se pregăteau 
muncitorii de prin fabrici, care de voie, de nevoie veneau la tribunal şi strigau: „Moarte lor!”273. 
Apărarea arestatului este tot o formalitate banală în justiţia populară. Avocatul vorbeşte pentru că 
trebuie să vorbească, căci a luat bani de la familie. Dacă nu ţi-ai luat avocat, statul, floarte] milos, 
iti dă avocat din oficiu, care spune în concluzie că nu meriti 15 ani pentru faptele tale, dar meriti 
14 ani. 


270 Mitucă se referă, cel mai probabil, la Ringespiel, care înseamnă în limba germană, carusel. În context, o 
formă ironică a coregrafiei torturii pusă în scenă de anchetatori. 

271 Este vorba despre Vidosa Nedici. 

272 Este vorba de locotenentul Sava Bugarschi din cadrul regionalei de Securitate Timişoara. Directorul 
Regionalei era It. colonelul Coloman Ambruş. 

273 „Moarte trădătorilor” (loc. cit., f. 130 v.). 


146 


lon Mitucă, de la rezistență la dizidentä 


In acest fel, ultimul act al acestor irozi se termina si bietul roman apuca drumul greu al 
inchisorii. 

Într-un stat din centrul Europei, care se numeşte Elveţia, există un vechi obicei. 
Deasupra închisorilor unde nu sunt deţinuţi, se arborează steagul alb. De cele mai multe ori acolo 
se văd aceste steaguri albe. 

Mă întreb când va veni ceasul acela ca în România, deasupra tuturor închisorilor să fie 
arborate steaguri albe? 

În tara aceasta zac peste 200.000 de deţinuţi politici, care nu şi-au pierdut credinţa si 
ideile lor. S-au scârbit însă de vorbele şi conferințele interminabile ale Apusului. Mereu, mereu 
conferinţe. 

Când citesc conferințele dumneavoastră, am următoarea imagine în fata: 

- un lup care se repede asupra unui miel să-l mănânce şi mielul îi spune: „Stai, Lupule, 
să vorbim. Articolul 3 din Charta Naţiunilor Unite spune că popoarele au dreptul la 
autodeterminare şi libertăţi fundamentale”. 

- „Bine, bine, îi răspunde lupul. Eu trebuie întâi să te mănânc şi după aceea te adresezi 
Consiliului de Securitate”. 

Gândiţi-vă bine, Domnilor din Apus. Să nu fie prea târziu cand vă veţi trezi. 

Un fost deţinut la Cavnic 

Mentiune 

Aceasta este o reconstituire a memoriului pe care l-am întocmit in februarie-martie 1954 
şi pe care l-am predat lui Dinu Pillat, aşa cum am declarat în cursul anchetei penale, reconstituire 
pe care am făcut-o din cap, în luna august 1954, în timp ce mă aflam rearestat la Securitatea 
Craiova. 

17 decembrie 1959. 

Ss. loan Gh. Mitucă. 


(A.C.N.S.A.S., fond Informativ, dosar nr. 207, vol. 2, ff. 135-151) 

ION EREMIA. BIOGRAFIA UNUI REBEL DIN P.M.R. 


ION EREMIA. A BIOGRAPHY OF A REBEL 
FROM ROMANIAN WORKING PARTY 


General Ion Eremia joined the Communist Party in 1942, when it was still an 
underground party. After World War Two, he was appointed to higher and higher 
positions in the armed forces, but beginning with 1953, his career failed and he gradually 
turned away from the party’s official policy. Because of a memorandum sent to 
Gheorghiu-Dej, after debating the matter with other underground activists (Victor Dusa, 
Dumitru Petrescu, Constantin Agiu etc.), he was ousted from the party in 1956, for 
factional activity”. He was arrested in October 1958, for having tried to send the novel 
Gulliver in the Land of Lies (Gulliver in Tara Minciunilor), to France for publication in 
which he lashed at the Bucharest regime. Released in 1964, rehabilitated in 1979, he was 
not taken back into the ranks of the party. 


Etichete: Ion Eremia, Gulliver in Tara Minciunilor, Gh. Gheorghiu-Dej, revolutia 
maghiarä, 1956, destalinizare, revizionism 


Keywords: Ion Eremia, Gulliver in the Land of Lies, Gh. Gheorghiu-Dej, Hungarian 
Revolution, 1956, destalinization, revisionism 


Moartea lui Stalin, survenita la 5 martie 1953, a marcat intrarea tarilor din lagärul 
socialist intr-o noua etapa. Odata ridicat valul uniformizarii staliniste, diversitatea punctelor de 
vedere din tärile intrate in sfera de influenta sovietica a reaparut, demonstrandu-se astfel faptul ca 
încercarea lui Stalin de a topi in acelaşi creuzet popoarele aservite esuase’. 

Asa cum s-a înţeles abia dupa sfârşitul Războiului rece, „a existat un personaj care ar fi 
putut deveni un obstacol în calea sovietizării Europei de Est: naţional-comunismul”. Aceasta 
întrucât, „contestarea de către Tito a acordului procentual dintre Stalin şi Churchill şi, în final, a 
întregului sistem Ialta, a fost, poate, singurul eveniment foarte dramatic din analele mişcărilor anti- 
lalta din Europa de Est”, existând tendinţe latente şi în alte partide comuniste din aceasta zonă?. 
Comunismul naţional a favorizat alternativele revizioniste, atât pe cele moderate, cât şi pe cele 


1 Apud Florin Constantiniu, 1956: de la Budapesta la Bucureşti, in Dan Cătănuş, Vasile Buga 
(coordonatori), Putere şi societate. Lagărul comunist sub impactul destalinizării — 1956, |.N.S.T., Bucuresti, 
2006, p. 442. 

2 Agnes Heller, Ferenc Fehér, De la Yalta la Glasnost. Dezmembrarea imperiului lui Stalin, Editura de Vest, 
Timişoara, 1993, p. 27. 

radicale, in acest fel diferentiindu-se de stalinismul national, care s-a opus în mod sistematic 
oricărei forme de liberalizare si de democratizare?. 

Pentru tarile din Europa Centrala si de Est, moartea lui Stalin a dat semnalul declansarii 
desprinderii de monopolul ideologic instituit de Moscova. ,A doua transmitere a puterii bolsevice, 
dupa cea care dusese de la Lenin la Stalin, s-a realizat deci, ca si prima, în condiţiile venerärii lui 
Lenin, dar, spre deosebire de prima, sub semnul unei întoarceri la părintele fondator”{. 
Schimbările introduse de noul lider sovietic N. S. Hruşciov au fost: depenalizarea relaţiilor sociale, 
sfârşitul represiunii în masă, restabilirea controlului partidului asupra poliţiei politice, 
destalinizarea moderată. Evenimentul cel mai important rămâne însă „raportul secret” asupra 
crimelor stalinismului. Deşi incomplet, deoarece în cuprinsul său Stalin era acuzat nu pentru că a 
martirizat popoare ale Uniunii Sovietice, ci pentru vina de a-şi fi terorizat, torturat şi asasinat 
tovarăşii de partid, raportul a bulversat ideea comunistă din întreaga lume, deoarece glasul care 
s-a ridicat acuzator nu mai venea din Occident, ci chiar din inima Kremlinului. Au fost criticate, de 
asemenea, cultul personalităţii lui Stalin, violarea principiului conducerii colective, acumularea în 
mâinile unei singure persoane a unor puteri nelimitate, luarea deciziilor în mod personal, fără 
informarea Biroului Politic sau Comitetului Central, birocratizarea aparatului de partid etc”. 
Raportul a fost precedat de reconcilierea cu Tito, din mai 1955, care semnifica recunoaşterea de 
către conducerea P.C.U.S. a principiului pluralitatii căilor de trecere la socialism. Au urmat 
schimbările de la vârf din cadrul conducerii partidelor comuniste din Ungaria şi Polonia, fapt ce 
tinea de tradiţia Moscovei de a-şi instala oamenii în ţările din sfera sa de influenţă. Făcând toate 
aceasta, sovieticii se expuneau unei duble primejdii: compromiteau schimbările pe care ei înşişi le 
preconizaseră, dându-le forma unui ordin venit de la Moscova, iar punerea în discuţie a erorilor 
trecutului slăbea dictatura partidelor fratesti din țările socialistes. 

De altfel, aceste lucruri au ieşit în evidenţă imediat după dispariţia lui Stalin. În iunie 
1953, muncitorii din Berlinul de Est s-au revoltat şi, cu toate că, iniţial, declarase că acţiunile ostile 
s-au datorat activităţii unor „bandiți fascişti şi unor elemente provocatoare din Vest”, preşedintele 
Consiliului de Miniştri, Otto Grotewohl, a recunoscut că fitilul a fost aprins de serioasele lipsuri 
alimentare şi de alte probleme economice?. În felul acesta, alternanţa dintre comunismul reformist 


3 Vladimir Tismăneanu, Stalinism pentru eternitate. O istorie politică a comunismului românesc, Polirom, 
laşi, 2005, p. 55. 

4 François Furet, Trecutul unei iluzii. Eseu despre ideea comunistă în secolul XX, Humanitas, Bucuresti, 
1996, p. 469. 

5 Nicolas Werth, Istoria Uniunii Sovietice. De la Hruşciov la Gorbaciov (1953-1985), Editura Corint, 
Bucureşti, 2000, p. 6. 

6 François Furet, op. cit., p. 472. 

7 Dan Cătănuş, Destalinizarea în variantă românească. Cazul Miron Constantinescu — losif Chişinevschi, 
1956-1961, în „Arhivele Totalitarismului”, nr. 3-4/1999, pp. 99-112. 

8 Francois Furet, op. cit., p. 471. 

9 Thomas Parish, Enciclopedia Războiului rece, Editura Univers Enciclopedic, Bucuresti, 2002, p. 38. 

si neostalinism a marcat întreaga istorie a comunismului de tip sovietic şi poate fi privită ca pe o 
reluare/rafinare a ciclului leninist „fondator”, comunism de război - N.E.P.10. 

Pe de altă parte, în raportul său, noul lider de la Kremlin nu a făcut o analiză istorică sau 
sociologică a sistemului stalinist, termenul de „destalinizare”, sub care a fost cunoscut procesul 
transformărilor petrecute după 1953, nefiind folosit în limbajul partidelor comuniste, ci doar 
corectarea unor erori şi deficienţe datorate cultului personalităţii. Acest eufemism trebuia să 
inducă ideea conform căreia doar Stalin a fost vinovat de aceste erori si nu sistemul însuşi"!. 
Demonstrația pornea de la argumentul folosit de Stalin că membrii de partid „ne amintesc de 
eroul mitologiei greceşti Anteu. Ca şi Anteu, ei sunt tari prin faptul că-şi păstrează legăturile cu 
mama lor, cu masele care i-au născut, hrănit şi educat. Şi atâta timp cât îşi păstrează legătura cu 
mama lor, cu poporul, ei au toate şansele să rămână invincibili"12. Prin urmare, Hruşciov denunța 
tocmai ruperea de mase a predecesorului său, lucru nemaiîntâlnit pentru un comunist. Era 
necesară, aşadar, crearea unui nou liant, care să aibă o componentă de continuitate, dar şi una 
de ruptură cu trecutul, fără a pune în discuţie natura regimului. Dorinţa liderilor partidelor 
comuniste intra în conflict cu cea a generaţiei revizioniste, care era interesată, cu precădere, de 
restaurarea a ceea ce ei credeau a fi esenţa umanistă a filozofiei sociale marxiste'. 

După ce raportul a fost citit de către Hruşciov, liderul comunist italian Palmiro Togliatti a 
fost cel care a cerut o adâncire a criticii aduse lui Stalin de la nivelul psiho-personal la cel 
structural-institutional. Argumentele lui Togliati au fost preluate şi de revizionistii polonezi sau 
maghiari, grupaţi în jurul revistelor „Po Prostu” şi „Nowa Kultura” sau al cercului literar ,Petôfi”. Nu 
trebuie să provoace uimire faptul că teza conform căreia cultul personalităţii lui Stalin ar fi fost 
generat nu de anumite condiţii istorice, care erau deja de domeniul trecutului, ci de însuşi 
sistemul sovietic, a fost promovată, în special, de unii comunişti. În fond, datorită faptului că 
proveneau din cadrul sistemului, ei aveau acces la o serie de informaţii secrete şi cunoşteau mai 
mult decât oricine ideologia comunistă, precum şi modul în care funcţiona maşinăria de partid şi 
de stat. Nu în ultimul rând, faptul că foloseau zi de zi stereotipiile din limbajul comunist le-a permis 
să realizeze o devastatoare comparaţie între viitorul promis de clasicii marxism-leninismului şi 
realitate“. 

De altfel, încă din anul 1954, atât în Polonia cât şi în Ungaria exista o stare de nelinişte 
latentă. Intelectualii alcătuiau nuclee de opoziţie organizată, dispunând cel mai adesea de 
instituţiile oficiale ale regimului, care aveau datoria să-i înregimenteze: uniuni ale scriitorilor, 


10 Adrian Pop, Tentaţia tranziţiei. O istorie a prăbuşirii comunismului în Europa de Est, Editura Corint, 
Bucureşti, 2002, p. 37. 

11 Leszek Kolakowski, Main Currents of Marxism. Its origins, growth and dissolution, vol. 3 — The 
Breakdown, Oxford University Press, New York, 1978, p. 454. 

12 |. V. Stalin, Despre lipsurile muncii de partid si despre măsurile pentru lichidarea trotchistilor şi a altor 
fatarnici. Raport şi cuvânt de încheiere la Plenara C.C. al P.Cw. al U.R.S.S. din 3-5 martie 1937, Editura 
Partidului Muncitoresc Român, Bucureşti, 1952, p 47. 

13 Vladimir Tismăneanu, Mizeria Utopiei. Criza ideologiei marxiste în Europa Răsăriteană, Editura Polirom, 
laşi, 1997, p. 74. 

14 Leszek Kolakowski, op. cit., pp. 456-457. 

reviste literare, ziare, şcoli, asociaţii studenţeşti. Peste tot se vorbea doar despre consiliile 
muncitoreşti şi autogestiunea muncitorească. Numai că aceste consilii muncitoreşti semănau 
destul de puţin cu sovietele de la Petersburg din anul 1917, deoarece, chiar dacă luptau pentru 
pâine şi dreptate ca şi predecesoarele lor, activitatea lor se ducea, în Polonia, şi pentru libertatea 
Bisericii catolice, iar în ambele tari şi pentru libertatea naţională“. Reaparitia Consiliilor 
muncitoreşti ţinea mai ales de ideea reformării socialismului, deoarece, aşa cum constata 
Raymond Aron într-o lucrare devenită clasică, pe măsură ce regimul comunist din Uniunea 
Sovietică se consolida şi maturiza, domeniile de maxim interes începeau să fie acaparate de 
specialişti care nu îşi mai datorau poziţia exclusiv originii sociale şi activităţii revoluționare sau în 
cadrul partidului, ci cunoştinţelor şi profesionalismului lor, astfel încât conservarea dogmelor se 
opunea profesionalizarii elitelor'6. Încă de la bun început au fost priviţi de către birocratii de la 
putere drept revizionişti, adjectiv creat la sfârşitul secolului al XIX-lea şi începutul secolului XX, 
pentru a condamna tezele unor gânditori ca fiind contrare marxismului". Polemica a pornit de la 
faptul, aşa cum sublinia Ernst Nolte, că marxismul a fost, pe de-o parte, baza partidului 
sperantelor şi protestelor din epoca industrială, care se orienta după un străvechi vis al omenirii, 
iar pe de altă parte, justifica convingerile unei clase în ascensiune de muncitori calificaţi care 
cerea dreptul la luarea deciziilor într-o nouă civilizaţie, dar încă nu îşi propunea în mod serios să 
impună dictatura unică, prima treaptă spre înfăptuirea unei societăţi fără clase. Din această 
cauză, multi observatori, printre care şi Max Weber, au remarcat acest aspect din gândirea lor şi 
nu rareori au vorbit cu dispreţ despre mic-burghezii din mişcarea muncitorească. Însă aceşti mic- 
burghezi catalogati de adversarii ortodocşi drept revizionisti şi acuzaţi frecvent de gândire 
burgheză, se raportau la factorul timp ca la cel mai puternic element ce obliga la revizuiri. Altfel 
decât a presupus Marx, revizioniştii considerau că numărul burghezilor, adică al celor care nu se 
dedicau nemijlocit activităţilor productive, ci unor modalităţi diversificate de intermediere, nu 
scădea, ci, dimpotrivă, creştea în proporţie uimitoare; contradictia dintre capitalişti şi muncitori nu 
era rigidă şi doar negativă, întrucât exista o muncă a capitalului, tot aşa după cum exista un 
capital al muncii şi numai această opoziţie făcea posibile sindicatele adevărate şi participarea 
muncitorilor la stabilirea ratei de investiţii în economia naţională; postulata omogenitate a 
proletariatului nu exista nici măcar în statele industriale şi cu atât mai puţin în lume; soarta fiecărui 
muncitor era strâns legată de cea a statului său; capitalismul nu era gata să se prăbuşească, ci 
mai avea încă în fata un mare viitor, în care fără îndoială se va transforma tot mai mult în direcţia 
statului social şi abia după o lungă perioadă de tranziţie va ajunge la socialism. Datorită acestor 
convingeri, revizioniştii afirmau, în final, că mişcarea muncitorească trebuia desprinsă de impulsul 


15 Frangois Furet, op. cit, p. 483. 

16 Raymond Aron, Lupta de clasă. Noi prelegeri despre societăţile industriale, Editura Polirom, laşi, 1999, p. 
216. 

François Furet, op. cit, p. 482. 

utopic ca parte a ideologiei, proclamându-şi ideile drept nucleu al teoriei marxiste, in timp ce 
adversarii lor le considerau numai o parte a sa. 

Revizionismul apărut după moartea lui Stalin, încerca, înainte de toate, să spargă 
carcasa mitologică a ideologiilor oficiale'’. Mai simplu spus, era vorba despre critica teoriei 
marxist-leniniste pentru a o adapta, de aici şi utopia, la mutaţiile care aveau loc în cadrul 
sistemului international, ambitia lui fiind aceea de a formula o alternativă la distorsiunile 
leninismului sau ale marxismului, şi nu să regândească, să recreeze o filozofie socialä20. 
Revizionismul nega caracterul de clasă al statului, inevitabilitatea revoluţiei pentru trecerea de la 
capitalism la socialism şi rolul partidului de avangardă a clasei muncitoare, revendicând libertatea 
de gândire în afara oricărei presiuni politice, mai ales a staliniştilor, pe care-i considerau 
promotorii moderni ai scolasticii din evul mediu2'. În paginile ziarelor, o serie de articole s-au 
inspirat din aceste idei noi. În Polonia, corespondentul Agenţiei Tass semnala diverse „manifestări 
antisocialiste în coloanele presei poloneze”. Astfel, în „Nowa Kultura”, organul de presă al Uniunii 
scriitorilor polonezi, în articolul „O discuţie cu Occidentul”, se arăta că „discuţia trebuie să fie 
purtată pe o altă bază decât cea de până acum”, fiindcă „proletarul universal este o noţiune 
învechită. Acum trebuie să ne gândim la omul universal”. Ziarul „Zycie Warsawi” proclama eşecul 
economiei de comandă, care „putea funcţiona doar în anumite condiţii politice, a inabusirii criticii 
şi a terorii polițiste”, devenind necesară „anularea dictaturii Gosplanului, lichidarea atotputerniciei 
direcțiilor generale, publicitatea vieţii de stat, descentralizarea, democratizarea, suveranitatea”, 
deoarece „cele două sisteme (comunist şi capitalist — n.n.) tind spre unul singur şi anume spre 
contopirea într-un singur organism mondial'2. Discuţiile nu au ocolit deci principiile doctrinare ale 
regimului. 

În Ungaria, criza a luat proporții mult mai mari, intervenţia armatei sovietice, care, la 4 
noiembrie 1956, a ocupat Budapesta a făcut ca insurecția populară sa fie înfrântă. După ce 
intervenţia armată a fost susţinută de toate statele socialiste, losip Broz Tito, într-o cuvântare 
rostită la Pola, la 11 noiembrie acelaşi an, în fata activiştilor Uniunii Comuniştilor din Iugoslavia, 
apărută într-o variantă cenzurată, o lună mai târziu, în „Scânteia”, afirma că „viitorul depinde de 
faptul dacă în partidele comuniste va învinge noua orientare care a fost începută de lugoslavia”24. 
Referindu-se la insurecția din Budapesta şi condamnându-l pe Imre Nagy că nu a ştiut să tina sub 
control manifestările de nemulţumire ale maselor şi, totodată, că nu s-a folosit de consiliile 
muncitoresti, liderul iugoslav adăuga: „lată, priviţi cum un popor cu mâinile goale, prost înarmat, 


18 Ernst Nolte, Războiul civil european, 1917-1945. National- Socialism şi Bolşevism, Editura Runa, Grupul 
Editorial Corint, Bucureşti, 2005, p. 66. 

19 Vladimir Tismăneanu, Arheologia Terorii, ediţia a II-a, Editura Alfa, Bucureşti, 1998, p. 155. 

20 Idem, Mizeria Utopiei..., p. 76. 

21 Ana Selejan, Literatura în totalitarism, 1957-1958, Editura Cartea Românească, Bucuresti, 1999, p. 462. 
22 A se vedea, pe larg, în „Scânteia” din 21 octombrie 1956. 

23 Raymond Aron, op. cit. p. 223. 

24 A se vedea, pe larg, în „Scânteia” din 20 noiembrie 1956. 

25 Jean Francois Soulet, Istoria comparată a statelor comuniste din 1945 până în zilele noastre, Polirom, 
laşi, 1998, p. 137. 

opune o rezistență foarte puternică daca il anima un singur tel: de a se elibera şi de a fi 
independent. Nu-l mai interesează cum va fi această independenţă, daca in tara va avea loc 
restaurarea burgheziei şi a sistemului reactionar, numai să fie independent din punct de vedere 
national. Acestea sunt în linii esenţiale gândurile care-l preocupau”. Pentru situaţia din Ungaria, 
Tito găsea vinovat grupul stalinist din conducerea P.C.U.S., care nu dorea să extindă şi asupra 
celorlalte ţări socialiste principiile consemnate în acordurile din iunie 1955, conform cărora 
„problemele interne de organizare, sistemele sociale şi diferitele forme de dezvoltare socialistă 
privesc exclusiv popoarele diverselor tari’. 

La 19 noiembrie, „Pravda” publica un comentariu despre cele afirmate de Tito la Pola, 
oferind spre exemplificare o serie de alte pasaje din discursul încriminat. În privinţa textului 
discursului lui Tito, cititorii români au fost nevoiţi să se mulţumească cu fragmentele reproduse din 
organul de presă al P.C.U.S., cu specificatia: „Cuvântarea conţine unele declaraţii care, atât prin 
forma, cât şi prin conţinutul lor, contravin principiului internationalismului proletar şi solidarităţii 
internaţionale ale oamenilor muncii”. „Pravda” arăta în continuare că, „remarca lui Tito «cultul 
personalităţii a fost produsul unui anumit sistem», nu făcea decât să dea apă la moară forțelor 
ostile socialismului, deoarece „este ştiut că tocmai propaganda reacționară în lupta ei împotriva 
marxism-leninismului susţine acum cu deosebită perseverenţă că cultul personalităţii lui Stalin ar 
fi fost generat nu de anumite condiţii istorice, care sunt deja de domeniul trecutului, ci de însuşi 
sistemul sovietic'27. Aceeaşi idee a fost reluată peste câteva zile în articolul de fond „Pentru o tot 
mai strânsă unire a forţelor socialismului pe baza principiilor marxism-leninismului”, „Pravda” 
strecurând, în final, o ameninţare voalată la adresa Uniunii Comuniştilor lugoslavi: „Cum să nu se 
pună întrebarea dacă aceasta nu este o repetare a vechilor atacuri la adresa Uniunii Sovietice, 
care fuseseră la modă în trecut. În final, răspunzând la remarca lui Tito că U.R.S.S. „are o 
încredere insuficientă în forțele socialiste din ţările de democraţie populară”, ,Pravda” aprecia că, 
„dacă există unitate în ceea ce este principial şi fundamental pentru cauza asigurării victoriei 
socialismului, în diferite {ari se pot aplica forme şi metode diferite de soluţionare a problemelor 
concrete ale construcţiei socialiste, în funcţie de particularitatile istorice si nationale’. 

Disputa ideologică renăscută dintre cele două state nu s-a oprit însă aici. Convins că 
Hruşciov, supus presiunilor Chinei şi conducătorilor stalinişti din propriul partid, era pe cale să 
abandoneze linia congresului al XX-lea, Tito a dat publicităţii, la 13 martie 1958, un program ce 
reafirma orientările majore ale comuniştilor iugoslavi. Documentul a nemulţumit atât China, care l- 
a interpretat ca pe o abandonare a socialismului, cât şi Uniunea Sovietică, care, la 27 mai 1958, a 
anulat ajutorul economic şi a denunţat, la începutul lui iunie, aşa numitul revizionism iugoslav”. 

Dar dacă în Iugoslavia, Polonia şi Ungaria revizionismul echivala cu reforma, în interiorul 
P.M.R. acesta era sinonim cu trădarea ideologiei marxist-leniniste şi a intereselor partidului. 
Practic, în România, avem de a face cu o situaţie paradoxală: pe de o parte, conducerea de la 


26 A se vedea, pe larg, în „Scânteia” din 27 noiembrie 1956. 
27 Ibidem, 20 noiembrie 1956. 

28 Ibidem, 27 noiembrie 1956. 

29 Jean François Soulet, op. cit. p. 138. 

Bucuresti era solidara cu Moscova in ceea ce priveste respingerea punerii in discutie a dogmei 
marxist-leniniste, dar, in acelasi timp, rastalmacea un alt principiu care pornise din interiorul 
P.C.U.S. si anume, atitudinea critica fata de cultul lui Stalin si modul cum a fost el reflectat in 
România. Cea mai cunoscută acţiune împotriva acestor idei a rămas Plenara C.C. a P.M.R. din 
iunie 1957, când au fost excluşi din Biroul Politic Miron Constantinescu şi losif Chişinevschi, care 
se convertisera în liberali de factură hrusciovista. Dar, la fel ca aceştia, mai erau şi alti membri de 
partid care doreau să se deschidă un proces public stalinismului şi a modului în care acesta se 
reflectase în realitatea socială din România. 

Unul dintre aceştia era generalul lon Eremia®. Devenit membru al partidului comunist în 
perioada celui de al doilea război mondial cand, aşa cum observa François Furet, lupta împotriva 
lui Hitler fusese transformată de către politica sovietică şi partidele comuniste ce urmau calea 
trasată de către aceasta într-o concepţie optimistă asupra istoriei, lon Eremia, după ce a 
participat la războiul antisovietic, cât şi la cel împotriva Germaniei naziste, a fost numit, la 1 
august 1945, în funcţia de redactor şef al publicaţiei „Glasul Armatei”. În acea perioadă, prioritară 
era politizarea armatei române, publicaţia fiind creată ca un important mijloc pentru atingerea 
acestui obiectiv. De altfel, „Glasul Armatei” a fost cea mai importantă publicaţie militară, aflată 
încă de la înființarea sa, la 15 iulie 1945, sub controlul comuniştilor. Devenit cotidian la 25 
octombrie 1946, în plină campanie electorală, ziarul a fost tribuna prin care Inspectoratul General 
al Armatei pentru Educaţie, Cultură şi Propagandă, iar, din octombrie 1948, Direcţia Superioară 
Politică a Armatei a transmis şi a impus, la nivelul întregii armate, cuvântul partidului, orele de 
lectură ale militarilor, impuse prin programul zilnic de instrucţie, fiind cu precădere destinate citirii 
respectivei publicaţii, dar şi a altor publicaţii cu caracter militar, precum şi a ziarului ,Scanteia”*". 
Alături de lon Eremia mai semnau colonelul Dumitru Petrescu, care era şi directorul publicaţiei, 
locotenentul Sorin Toma, care avea să devină redactor-şef la ,Scanteia” şi sublocotenentul Aurel 
Lambrino. 

Pentru ca activitatea de propagandă să dea rezultate, armata a trebuit să procedeze la 
scoaterea din biblioteci a cărţilor considerate ca având un caracter fascist. Acţiunea, normală 
până la un punct, ţinând cont de noile realităţi geopolitice, s-a extins şi la cele considerate a avea 
un caracter subversiv sau, mai bine spus, a nu fi pe placul noilor autorităţi comuniste. Astfel, în 
acea perioadă, Eremia scria că ,sträduintele aparatului de cultură, educaţie si propagandă in 
direcţia democratizării armatei pot rămâne în bună măsură infructuoase, dacă nu se cercetează şi 
se selectioneaza cu o deosebită atenţie materialul de lectură aflat în bibliotecile militare din 
cazărmi, şcoli şi instituţii militare", deoarece „vechile «cuiburi» se cheamă acum «centre de 
rezistentä»” şi „deasupra lor stă «Căpitanul» reînviat - Călăul Rădescu”, iar „campionul 


30 À se vedea, pe larg, în Alina llinca, Liviu Marius Bejenaru, fon Eremia (1913-2004), în „Arhivele 
Totalitarismului” nr. 1-2/2004, pp. 238-244. 

31 Florin Sperlea, De la armata regală la armata populară. Sovietizarea armatei române, 1948-1955, Editura 
Ziua, Bucureşti, 2003, p. 200. 

32 |, Er, Curăţirea bibliotecilor, în „Glasul Armatei” din 30 august 1945. 

33 Idem, Călăii din nou la lucru, în „Glasul Armatei” din 2 septembrie 1945. 

sovinismului ardelean, Maniu, nu a renunţat la pretioasa lui arma nici dupa 23 August”**. Atunci 
cand se referea la ,calaul Rädescu”, Eremia nu uita sa ameninte ca ,poporul are politia lui, care 
ştie să vegheze”. Desigur, el nu se gândea ca într-o zi va fi anchetat tocmai de instituţia cu care îi 
ameninţa pe cei care se opuneau regimului comunist. 

Dacă lon Eremia ar fi lucrat doar în aparatul de propagandă al partidului, ar fi ajuns ca 
unul din personajele romanului pe care l-a scris şi pentru care a fost condamnat politic. Este 
vorba de bătrânul scriitor pe care Gulliver îl întâlneşte în vizita de la Palatul Scriitorilor şi care îşi 
lepădase onoarea şi demnitatea intrând în slujba stăpânirii, tăvălindu-se în noroi, mintind cu 
nerusinare şi batjocorind suferința poporului, proslăvind-o*. Mai mult, poate, decât defectiunea 
titoistă, vizitele în calitate de deputat M.A.N. în satele româneşti, precum şi experienţa pe care a 
trăit-o în funcţia de ministru adjunct pentru construcţii şi cazarea trupelor au avut darul să-l 
transforme mai întâi într-un adept al reformelor, apoi într-un eretic al ideologiei oficiale. Evident, 
aici a fost vorba şi de o anumită disponibilitate de a recunoaşte şi vorbi de greutăţile întâmpinate 
ca fiind produse de către sistem, neconsiderându-le doar simple „exagerări' sau „lipsuri 
temporare”, aşa cum o făcea ideologia oficială. 

Mai întâi avea să constate că planificarea în construcţii era birocratică şi greoaie, iar cei 
care lucrau in acest domeniu, ingusti şi rupti de realitate, favorizați de o legislaţie încurcată si 
adeseori inutilă: şi de nişte miniştri incompetenti, dar mentinuti cu toate acestea în funcţii“, in 
timp ce vechii ilegalişti fuseseră puşi în posturi de mică raspundere®. Apoi, deoarece răspundea 
de cazarea cadrelor din armată, a observat că „pentru ofiţerii sovietici s-a găsit imediat spaţiu 
suficient, dar lui, care a cerut de atâtea ori şi de atâta timp spaţiu de cazare pentru ofiţerii români, 
nu i s-a dat, spunându-i-se că nu sunt posibilităţi”s. Dezaprobarea sa mergea mai departe atunci 
când auzea de „greşelile grosolane şi de abuzurile” săvârşite de „organele Ministerului Afacerilor 
Interne, ale Procuraturii şi ale Ministerului de Justiţie”, pe care el şi le explica doar prin faptul că 
„cei de specialitate au fost scoşi şi au fost aduşi muncitori care nu se pricep”#. Astfel, opinia sa 
era identică cu cea a altor comunişti revizionişti, pentru care Gulagul era o deviere, adică o 
nenorocire aleatorie, fără legătură cu sistemul“, doar propria sa experienţă din închisoare 
făcându-l să-şi schimbe părerea. 

Dar cele mai amare reflecţii le făcea atunci când constata similitudinile existente între 
economia sovietică şi cea din România comunistă. De la desfiinţarea N.E.P., economia sovietică 
fusese organizată în mod esenţial în vederea puterii, acordându-se prioritate industriei grele, în 


34 Cpt. Eremia, Lupta guvernului contra şovinismului, în „Glasul Armatei” din 7 octombrie 1945. 

35 lon Eremia, Gulliver în Tara Minciunilor, Editura Fundaţiei Culturale Române, Bucuresti, 1992, p. 218. 
36 A.C.N.S.A.S., fond Penal, dosar nr. 707, vol. 11, f. 154. 

37 Ibidem, f. 123. 

38 Ibidem, f. 156. 

39 Ibidem, f. 169. 

40 Ibidem, f. 159. 

4 François Furet, Revoluţia in dezbatere, Editura Polirom, laşi, 2000, p. 16. 

numele unei ideologii a bunastarii#2. Cu toate acestea, aşa cum au demonstrat-o evenimentele 
din celelalte tari socialiste, o revoltă împotriva acestei realităţi era oricând posibilă. În privinţa 
principiului ce devenise sacrosanct, conform căruia trebuiau repartizate investiţiilor 25% din 
produsul naţional, acesta nu a mai fost respectat, considerându-se că se mersese prea departe 
cu sacrificarea consumului“. Eremia era la curent şi cu experienţa maghiară, „arătând că ungurii 
au schimbat proporţiile din planul lor de investiţii, dând o atenţie deosebită sectorului B. Sustinea 
în acest fel că s-au orientat bine şi era de părere că noi facem prea mari investiţii în sectorul A şi 
nu dăm atenţie sectorului bunuri de consum. În acest fel trăgea concluzia că de aceia nivelul de 
viata la noi este scăzut şi ca atare este bine să schimbăm si noi proporţiile în ceea ce priveşte 
investiţiile pe care le facem". În consecință, conchidea generalul, „în politica economică pe care 
o ducem copiem metodele, experienţa şi formele de organizare din Uniunea Sovietică şi le 
aplicăm la noi cu toate că nu se potrivesc şi nu dau rezultate”. 

Discuţiile pe care le-a avut cu alţi foşti ilegalişti, precum Victor Duşa, Dumitru 
Petrescu, fostul său şef de la ziarul „Glasul Armatei” şi de la Direcţia Superioară Politică a 
Armatei, cu Constantin Agiu, dar şi cu Mihail Levente şi Bucur Şchiopu, vizau tocmai problemele 
care erau la ordinea zilei şi în Polonia şi Ungaria: analiza cultului personalităţii lui Stalin şi 
semnalarea unor probleme cu care partidul şi statul se confruntau, şi anume insuficienta 
democraţie internă de partid, unele aspecte neprincipiale în aplicarea politicii de cadre, greşelile 
săvârşite în agricultură şi în politica de investiţii, samavolnicii şi acte de încălcare a legalităţii 
socialiste din activitatea aparatului de securitate al statului, insuficienta rezolvare a problemei 
pensiilor şi salariilor. La unele din aceste discuţii a participat şi lon Gheorghe Maurer, pe care, în 
final, aceştia doreau să-l coopteze, datorită calităţii sale de membru al C.C. al PM.R. şi supleant 
al Biroului Politic, la redactarea şi susţinerea unui memoriu adresat conducerii partidului. 
Refuzând să semneze memoriul, Maurer îi atentiona totuşi că nu e bine să trimită un asemenea 
document, pentru că asta înseamna fractionism. Aceeaşi părere o avea şi Biroul Politic care, în 
iunie 1955, pentru a da o aparenţă de democraţie internă, a numit o comisie de partid formată din 
Constantin Pârvulescu, Dumitru Coliu şi Mihai Gavriliuc pentru a stabili caracterul acestor discuţii. 
În paralel, în timp ce era chemat in fata comisiei de partid, lon Eremia începea să cunoască 
soarta celor căzuţi în dizgrație. La 30 aprilie 1955, printr-un Decret al Prezidiului M.A.N., a fost 
eliberat din funcţia de locţiitor al ministrului Forţelor Armate, „primind alte însărcinări”, formula sub 
care se ascundea faptul că generalul fusese lăsat fără nici o sursă de venit. La scurt timp, soția 
sa a fost concediată de la Teatrul Armatei, iar prin Decretul Prezidiului M.A.N. din 22 noiembrie 
1955, era trecut în rezervă, deoarece „nu a luat măsuri împotriva elementelor birocratice care au 
frânat îndeplinirea sarcinilor de plan” şi „nu a promovat cu curaj elementele tinere”#. De abia 
ultimele două motive — „a ţinut în posturi de conducere elemente necorespunzătoare din punct de 


42 Raymond Aron, op. cit., p. 205. 

43 Jbidem, p. 207. 

vedere politic” şi „nu s-a sprijinit în activitatea sa pe organizaţia de partid si de U.T.M.” — ofereau o 
imagine mai exactă asupra trecerii în rezervă. 

Exclus din partid la Plenara C.C. al P.M.R. din iunie 1956, lon Eremia a continuat să-şi 
susțină cauza. De data aceasta, încercarea sa de schimbare a conducerii P.M.R. s-a legat de 
colaborarea cu alţi foşti ilegalişti: Petre Costache, ministru pentru problemele organelor locale ale 
administraţiei de stat, Gheorghe Vidraşcu, membru al prezidiului M.A.N., loan Cibu, redactorul şef 
al ziarului „Glasul Armatei” şi Aurel Ardeleanu, şeful Facultăţii de Arme din cadrul Academiei 
Militare din Ministerul Forţelor Armate. Speranţa schimbării de la putere a lui Gheorghiu-Dej s-a 
reaprins odată cu vizita lui Tito la Bucureşti, în perioada 23-26 iunie 1956. Tito, considera Eremia 
într-o convorbire cu Vidraşcu, va determina şi chiar conduce schimbarea Biroului Politic al P.M.R. 
şi în primul rând al primului-secretar, care „s-a pus rău cu Tito încă de pe vremea primelor măsuri 
luate de Biroul Informativ al Partidelor Comuniste şi Muncitoreşti împotriva lui losip Broz Tito şi 
conducătorilor Uniunii Comuniştilor din Iugoslavia". 

Persoana la care Eremia se gândise să-l înlocuiască pe primul-secretar al partidului era 
Gheorghe Vasilichi, fost ilegalist, luptător în războiul civil din Spania şi care în vremea 
stalinismului fusese aproape de o condamnare la moarte. În concluzie, Eremia i-a propus lui 
Vidraşcu să-i facă legătura cu ambasadorul Iugoslaviei în R.P.R., cu care să discute 
eventualitatea unei întâlniri secrete cu Tito sau, dacă acesta va aprecia că nu este posibil, să-i 
prezinte acestuia un mesaj pe care să-l transmită liderului iugoslav. Aveau să renunţe însă la 
această idee deoarece, după părerea lui Vidraşcu, întâlnirea trebuia, pe de-o parte să fie secretă, 
necunoscută de organele de stat, iar pe de altă parte el „trebuia să apară în faţa ambasadorului 
iugoslav ca un om politic şi nu ca un spion”. În cele din urmă au ajuns la concluzia că nu poate 
întreprinde nici această acţiune, deoarece cele două condiţii nu pot fi întrunite în acelaşi timp. 

Câteva luni mai târziu izbucnea revoluţia maghiară, iar speranţele s-au aprins iarăşi. 
Cibu, care considera că grupul se mişcă prea încet, a fost convocat, la 25 octombrie 1956, la 
Direcţia Superioară Politică a Armatei „pentru a fi trimis în misiune la unităţi în legătură cu ultimele 
evenimente”. Într-o pauză a şedinţei, i-a spus „şefului comisiei de partid a armatei că el consideră 
că nu este cazul să fie trimis, deoarece nici el nu este de acord cu unele măsuri ale guvernului şi 
partidului, arătând că se iau cote prea mari de la ţărani, că se fac abuzuri şi oamenii sunt arestaţi, 
apoi unii eliberaţi fără ca cei ce au făcut abuzuri să fie pedepsiţi'*%. Drept urmare, a fost acuzat ca 
„a avut manifestări duşmănoase şi s-a declarat împotriva intervenţiei trupelor sovietice pentru 
înăbuşirea contrarevolutiei. Pentru aceste motive a fost trecut în rezervă, iar pe linie de partid a 
fost sancţionat ca pe timp de doi ani să nu ocupe funcţie de răspundere'*. Entuziasmul lui Cibu 
era împărtăşit şi de ceilalţi membrii ai grupului. Într-o discuţie cu Vidraşcu, Eremia a caracterizat 
evenimentele din Ungaria ca reprezentând: „o acţiune pornită de la o nemulţumire reală a 
maselor şi membrilor de partid fata de politica stalinistă a conducerii de partid”, „roadele politicii 


47 Ibidem, rola AS1-332, c. 601. 

staliniste din Ungaria”, precum si ,un semn ca socialismul nu se poate construi cu ciomagul, ci cu 
entuziasm’®". 

La randul sau, Gheorghe Vidrascu a spus ca, intr-adevar, ultimele evenimente din 
Ungaria s-ar intemeia ,pe nemultumirile membrilor de partid si ale maselor fata de politica 
stalinistă a clicii Rakosy”. El a adăugat că aceste evenimente „constituie o grea lovitură data 
partidelor comuniste şi muncitoreşti, prestigiului şi influenţei lor în lume”. De asemenea, a mai 
spus că „trebuie făcută o cotitură hotărâtă în activitatea partidelor comuniste, în sensul înlăturării 
influenţei stalinismului”. Vidraşcu a adăugat că „evenimentele din Ungaria trebuie să dea de 
gândit conducătorilor stalinişti” ai P.M.R., căci s-ar putea să primească şi ei aceeaşi sancţiune de 
ordin politic din partea maselor, pe care au primit-o cei din Ungaria®. 

În cadrul unei alte discuţii, Eremia i-a atras atenţia lui Ardeleanu să se gândească la 
ofiţerii care au făcut studii în U.R.S.S., deoarece evenimentele se desfăşurau în sensul dorințelor 
lor. Cei doi au reuşit să se pună de acord doar cu atragerea în conspirație a colonelului Graţian 
Opriş, şeful secției a II-a Informaţii din Marele Stat Major, ceilalţi ofițeri proveniţi din Divizia „Tudor 
Vladimirescu”, ca generalii Tutoveanu, Arhip sau Haupt fiind consideraţi, fie de către Ardeleanu, 
fie de către Eremia, ca nesiguri. În consecință, cei doi au hotărât să mai aştepte pentru a vedea 
cum vor evolua lucrurile, lui Ardeleanu revenindu-i sarcina „de partid” ca, la locul de muncă sau 
printre cunoştinţe, să popularizeze ideile lui Tito şi ale revoluţiei maghiare. Ardeleanu a şi făcut 
acest lucru în discuţiile avute cu subalternul său Sabin Tudosie şi cu colonelul Lungu Nistor, şeful 
Comenduirii Garnizoanei Bucureşti, caracterizând evenimentele ca o mişcare de eliberare 
anticomunistă şi antisovietică, lansând, în acelaşi timp, ideea că asemenea acţiuni 
contrarevolutionare vor avea loc şi în România. 

Plenara din iunie 1957, când au fost excluşi din Biroul Politic Miron Constantinescu şi 
losif Chişinevschi a avut darul să le taie avântul. „Evenimentul arăta”, declara mai târziu Eremia în 
arestul Securităţii, „că partidul este puternic şi că a eliminat din rândurile conducerii, elementele 
oportuniste şi revizioniste ca şi noi, iar noi ne aşteptam la operaţia inversă şi admiteam că 
conducerea P.M.R. este pe ducă, «bate în retragere», se aşteaptă ea însăşi la schimbare. Tito o 
păştea îndeaproape şi toate judecatile noastre ridicole şi pline de speranţe carieriste, începeau să 
se clatine. Ne-am liniştit singuri, ajungând la concluzia că, curățirea partidului de elemente 
oportuniste pe care o făcea partidul este o operaţie «disperată» şi de ultimă oră pe care o face 
conducerea «stalinistă», fără ştirea şi binecuvântarea lui Tito, pe cont propriu, fără sprijinul 
acelora pe care noi îi socoteam, de asemenea, revizionişti, Nichita Hruşciov şi Mao-Tse-Dun, şi îi 
socoteam că se amestecă în treburile interne ale celorlalte partide comuniste şi muncitoreşti 
frätesti”ss. 

Atat Eremia, cat si Vidrascu s-au gandit si la cooptarea altor persoane in cadrul grupului. 
Vidraşcu a facut o referire discretă la Paul Niculescu-Mizil, membru al C.C. al P.M.R., iar Eremia, 
din spirit de reciprocitate, la Costache Petre, despre care a afirmat că se poate conta pe el în 


51 A.M.R., fond Microfilme, rola AS1-332, c. 603. 
52 Ibidem, c. 604. 
53 Jbidem, c. 605. 

viitor ca element de participare la funcţii importante. De asemenea, întrucât Vidraşcu urma să 
plece ambasador în Cehoslovacia, cei doi s-au gândit la redactarea unei scrisori pe care să o 
adreseze lui Hruşciov prin intermediul ambasadorului sovietic, pentru a cere sprijinul în 
înlăturarea lui Gheorghiu-Dej. Ea se compunea dintr-o parte introductivă de jumătate pagină în 
care Eremia afirma că neavând înţelegere din partea conducătorilor partidului care îl excluseseră, 
era nevoit să facă apel la sfatul şi ajutorul conducătorului P.C.U.S., căruia i se adresa ca unui 
„tovarăş mai cu experienţă” şi ca uneia dintre figurile de frunte ale mişcării comuniste şi 
muncitoreşti. Scrisoarea continua cu critici la adresa primului-secretar P.M.R. şi a membrilor 
comisiei de anchetă de partid, Gheorghe Apostol, C. Pârvulescu şi D. Coliu, care nu se 
conformau si nu aplicau invatamintele Congresului al XX-lea, dovedindu-se stalinişti. Desi 
participase la recepţia dată de ambasadorul sovietic, Vidraşcu nu a găsit nici un moment prielnic 
pentru a înmâna scrisoarea, urmând să o ia cu el la Praga. „Am căzut de acord asupra acestei 
atitudini”, afirma Eremia mai târziu în ancheta Securităţii, „şi am stabilit să-i mai telefonez la 
Minister, până la plecare. Planul era de acum compromis şi înmormântat şi nici nu prea am 
pomenit de el în discuţie, subintelegand, renunţarea definitivă la el. Sunt convins, de altfel, că nu 
a predat scrisoarea. Dacă a făcut totuşi acest lucru şi ea a fost transmisă, sunt sigur că ea a fost 
citită cu un zâmbet de compătimire pentru autorul ei şi apoi azvarlita la cos”54. 

După eşuarea acestui plan, derivatia sa ideologică a îmbrăcat forma unui roman satiric 
scris în genul literar antiutopic care, de la Jonathan Swift încoace, a cunoscut o mare răspândire. 
În scrierile lor, revizioniştii din Estul Europei au folosit mai multe surse de inspiraţie: filozofia lui 
Hegel, scrierile lui Jean-Paul Sartre, romanele lui Camus, Koestler, dar şi Orwell, al cărui roman, 
1984, a fost cu timpul privat de contextul în care a fost conceput şi redus la dimensiunea unei 
maşini de război anticomuniste, ignorându-se faptul că lupta antitotalitara a scriitorului a fost dusă 
în numele ideii socialiste®. lon Eremia nu a avut astfel de surse de inspiraţie, ci s-a bazat numai 
pe experienţa acumulată în perioada în care a slujit puterea comunistă. „Cunoscând adevărul gol- 
golut despre acest regim despotic, până, chiar, în cele mai tainice unghere ale sale, i-am 
denunţat cu violenţă aberaţiile”, avea să afirme mai târziu lon Eremia. „În acţiunea lui, se afirma în 
nota informativă din 4 aprilie 1960, a unui informator al Securităţii, aflat în acelaşi celulă din 
închisoarea Jilava cu lon Eremia, a conceput la un moment dat publicarea peste hotare a celor ce 
se petrec în ţară şi a scris un volum cuprinzând o satiră din care cititorul să poată vedea clar cele 
ce nici o minte omenească nu-şi poate închipui. A intitulat-o Gulliver in Tara Minciunilor şi în 
diferite capitole metodic aranjate, prezenta realitatea, impostura, falsificarea adevărului, 
înscenările Securităţii cu procese regizate, ridicolul unui parlament în care nimeni nu îndrăzneşte 
să-şi spună cuvântul, că tot ce se prezintă votării se primeşte prin ridicarea de mâini, o adevărată 
gimnastică suedeză, exercitată cu docilă supunere de aşa numiții deputaţi. Că în sfârşit, în acest 
volum are şi un capitol rezervat acţiunii titoiste. Toate acestea sub formă de satiră în care umorul 
este prezent neîncetat”. 


54 Ibidem, c. 606. 
55 Simon Leys, Orwell ou l'horreur de la politique, Collection Savoir, Herman, Paris, 1984, p. 2. 


160 


lon Eremia. Biografia unui rebel din PMR 


In roman, care a vazut lumina tiparului dupa cäderea regimului comunist, exista si un 
capitol care descrie revoluţia maghiară. „Însuşindu-mi părerile lui Tito in privinţa cauzelor care au 
determinat izbucnirea contrarevolutionara’, afirma Eremia în arestul Securităţii într-un limbaj care, 
neapărat, trebuia să consoneze cu viziunea şi principiile partidului comunist, „arăt că, 
contrarevolutia din Ungaria nu s-a datorat acţiunilor imperialiste din afară, ci că ea ar izbucnit din 
cauza nemulțumirii maselor fata de regimul democrat-popular şi fata de conducerea de stat asa- 
zis stalinistă şi, plasându-l pe Tito în centrul desfăşurării evenimentelor, am vrut să arăt că el, de 
fapt, a inspirat şi a pregătit terenul pentru izbucnirea contrarevolutiei din Ungaria. 

În cuprinsul capitolului respectiv am vorbit numai despre prima parte a desfăşurării 
evenimentelor contrarevolutionare din Ungaria, arătând că contrarevolutia a reuşit. Cele relatate 
mai sus eu mi le-am însuşit din discursurile ţinute de Tito şi Kardelj, precum şi din comentariile 
dusmänoase ale ziarului «Borba», pe care eu le-am ascultat la posturile de radio iugoslave în 
cursul anilor 1956 şi 1957, în care ei «analizau» cauzele contrarevolutiei din Ungaria si cu care 
ocazii atribuiau ţărilor lagărului socialist calomniile arătate mai sus”®. 

Astăzi, când o serie de documente referitoare la revoluţia maghiară au devenit 
accesibile, relevând jocul dublu al lui Tito faţă de Imre Nagy, admiraţia lui lon Eremia fata de 
liderul iugoslav poate părea rodul unei naivitati politice. Nu e mai putin adevărat însă, aşa cum 
afirmă astăzi istoricii, şi Eremia a intuit foarte clar acest fapt, că una din cauzele principale care 
au determinat marile revolte sociale din Polonia şi Ungaria, din vara şi toamna anului 1956, a 
reprezentat-o şi procesul de recunoaştere a titoismului, altfel spus, de acceptare a unui model de 
edificare a socialismului, altul decât cel sovietic. De altfel, şi presa din ţările de democraţie 
populară, după execuţia lui Imre Nagy, a salutat victoria împotriva ,contrarevolutiei şi a rolului 
nefast jucat de Tito”. Astfel, la 20 iunie 1958, publicaţia albaneză „Zeri i Popullit” afirma ca 
„evenimentele din Ungaria şi procesul lui Imre Nagy au demonstrat în mod clar că Nagy şi 
complicii săi erau vechi partizani ai revizionismului iugoslav”, iar „Rude Pravo” din Cehoslovacia, 
afirma, la 18 iunie că „legătura dintre revizionismul iugoslav şi cel al lui Imre Nagy nu vine decât 
să confirme odată în plus aprecierea corectă a revizionismului ca pericolul numărul unu pentru 
cauza socialismului, pericol împotriva căruia trebuie dusă o luptă fără compromis”. În acest sens, 
observaţia lui François Fejtô în postfata cărţii despre procesul lui Imre Nagy, apărută la Paris în 
anul 1958, că „procesul liderului maghiar a fost, în mod simbolic, şi cel al lui Tito, după cum în 
1949, procesul lui Rajk a fost dirijat în primul rând contra lui Tito”, îşi păstrează şi astăzi 
valabilitatea. De aceea, continua Fejt6, „pentru Tito adevăratul vinovat al insurecției a fost 
stalinistul Râkosi, în timp ce Imre Nagy nu a jucat decât rolul unei victime într-o situaţie de 
nerezolvat”®’, opinie împărtăşită şi de către Eremia şi de adepţii sai. 

Sfârşitul grupului care dorea să schimbe conducerea P.M.R. a fost unul în logica 
regimului comunist. După ce, la 11 septembrie 1958, a terminat de redactat manuscrisul, lon 
Eremia a dorit să-l incredinteze lui Gabriel Brola, cetăţean francez de origine română, care 

parasise tara in perioada interbelica, romanul urmand sa fie publicat in Occident. Cum acest lucru 
nu a fost posibil, a fost cautata o alta persoana, fiind gasit marinarul Pompiliu Panescu. Doar ca 
acesta era informator, lucrarea ajungand in posesia Securitatii. Eremia a fost arestat in noaptea 
zilei de 17 octombrie 1958, la fel ca si Aurel Ardeleanu. La perchezitia realizata la domiciliul 
acestuia din urma in momentul arestarii a fost gasit un exemplar din manuscrisul romanului 
Gulliver in Tara Minciunilor, „o noua forma de regim politic’ la care lucra de mai mult timp, 
intitulată ,Academia” si pe care ancheta penală a considerat-o, datorită faptului că Ardeleanu 
nega „rolul conducător al clasei muncitoare şi a avangărzii sale”%, partidul comunist, preconizând 
ca de conducerea vieţii economice şi politice să se ocupe intelectualitatea, ca fiind inspirată de 
„principiul vânturat de cercul Petôfi din Ungaria”60. Nistor Lungu a fost arestat în noaptea de 16 
ianuarie 1959, la fel ca şi fostul subaltern al lui Ardeleanu, Sabin Tudosie. Petre Costache a fost 
chemat în fata Comisiei de control al partidului, la 10 februarie 1959, unde a recunoscut că „a 
purtat discuţii cu Eremia lon în perioada 1953-1954 şi că de fapt ele erau pe linia tezelor 
contrarevolutionare ale trădătorului Imre Nagy, când acesta deţinea funcţia de preşedinte al 
Consiliului de Miniştri din R.P.U.”. În cele din urmă, după ce a fost anchetat o scurtă perioadă în 
stare de arest, a fost exclus din partid şi destituit din funcţia de ministru pentru problemele 
organelor locale ale administraţiei de stats. 

Sentința Împotriva celor arestaţi a fost pronunţată la 27 octombrie 1959, toţi fiind 
condamnaţi la ani grei de închisoare. Înaintea condamnării celor arestaţi, procurorul militar a 
declanşat un adevărat atac împotriva acestora, „nişte veritabili scutieri ai revizionismului, căci 
colaborarea între clase, renunţarea la dictatura proletariatului, negarea rolului conducător al 
partidului, orientarea antisovietică şi ura fata de Partidul Comunist al Uniunii Sovietice, avangarda 
mişcării comuniste şi muncitoreşti mondiale a cărei experiență a devenit de mult un bun al 
proletariatului mondial, nu sunt altceva decât teze din conţinutul politic al revizionismului 
contemporan. 

Revizionismul si teoriile lui reprezintă un pericol deosebit pentru mişcarea 
muncitorească, pentru lupta revoluţionară a maselor şi pentru construirea socialismului, pentru că 
în spatele lui stă imperialismul al cărui produs este”62. 

Calvarul lui lon Eremia era departe însă de a se fi încheiat. La 17 octombrie 1960, 
acesta a fost „ridicat pentru cercetari’® din penitenciarul de la Râmnicu-Sărat şi trimis din nou în 
arestul Securităţii. Aici, a fost ţinut două luni, timp în care a fost nevoit să dea unele declaraţii 
despre unii lideri ai P.M.R. Amenintarile cu moartea, pe care le primise în penitenciar din partea 
legionarilor vecini de celulă, precum şi faptul că partidul a făcut apel la conştiinţa sa de comunist, 
pentru a arăta tot adevărul, au făcut ca fostul general să fie foarte cooperant. Pe baza acestor 

declaratii, la 24 octombrie 1960, a fost arestat si loan Cibu. Astfel, a fost demonstrat faptul ca, 
pentru a-si consolida pozitia, Gheorghiu-Dej s-a bazat pe cunoscuta tehnica stalinista a asigurarii 
mobilităţii sociale a noilor membrii de partid, care îi datorau lui ascensiunea si pe subminarea 
treptată a poziţiei vechii gărzi a partidului®™. 

Ultimul dintre complotişti, Gheorghe Vidraşcu, se părea că va scăpa de răzbunarea 
liderului P.M.R. În 1962 însă, a fost exclus din partid şi din Comisia de revizie şi destituit din 
funcţia de adjunct la Consiliul de Miniştri „pentru fapte grave de imoralitate”. Este adevărat că 
morala proletară nu se bucura de multi adepţi, dar faptul că în referatul de cercetare se specifica 
că „organele Ministerului de Interne au efectuat o anchetă asupra unor elemente duşmănoase din 
care a reiesit şi participarea lui Gheorghe Vidrascu”®, relevă faptul că înlăturarea sa se datora şi 
participării la acţiunile lui lon Eremia. 

Cine citeşte, astăzi, Gulliver în Tara Minciunilor, lipsit de cheia identificării personajului 
„Lola” în persoana lui Tito, nu vede în roman decât o critică devastatoare la adresa regimului 
comunist si a posibilităţii răsturnării acestuia printr-o insurecție populară. Valoarea cărţii constă, 
aşadar, in această forță de previziune, care a reuşit să depăşească încadrarea sa în epocă. 
„Această previziune a căderii comunismului”, scria mai târziu lon Eremia, „nu se datorează 
descendentei mele din strămoşi care având darul prezicerii au fost porecliti cu numele profetului 
biblic leremia, ci este un amestec de inspiraţie şi analiză raţională”. Analiza raţională de la care a 
pornit lon Eremia era, de altfel, comună tuturor comuniştilor revizionişti: dacă existenţa partidului 
unic reprezintă cheia de boltă a existenţei comunismului, atunci comunismul nu poate fi reformat, 
iar apariţia deosebirilor de idei din cadrul societăţii vor duce la dispariţia acestuia ca ideologie şi 
regim politic. Dintre revizionişti însă, aşa cum remarca acelaşi François Fejtô, singurul care a avut 
curajul să treacă Rubiconul ce separa comunismul naţional în maniera lui Tito sau Gomulka de 
democraţia parlamentară a fost Imre Nagy®, la rândul său, forţat de amploarea manifestaţiilor ce 
nu mai puteau fi controlate. 


64 Robert Levy, Gloria şi decăderea Anei Pauker, Editura Polirom, laşi, 2002, p. 168. 

ISTORICUL IOAN LUPAS IN TIMPUL REGIMULUI 
COMUNIST 


THE HISTORIAN IOAN LUPAS DURING THE COMMUNIST REGIME 


First class political and cultural personality of the interwar Romania, fighter for 
Romanians rights prior to 1918, participator in the Great Union, Minister in two 
governments, President of the Historical Section of the Academy, founder of a historical 
school, Ioan Lupas has left his mark on the Transylvanian intellectual life of the time. 
Since the activities of the communist regime in Romania were aiming at taking control 
over the entire society and at the elimination of the former elites, we have tried to 
identify the impact the setting up of the new power have had over the historian’s 
destiny. 

When P.C.R. took over the power, negative effects over Ioan Lupas situation 
immediately occured and they constantly grew: in 1945 he was eliminated from the 
University and from the Historical Institute in Cluj (the one he himself had founded), in 
1948 he was draught from the Academy and afterwards he was arrested and incarcerated 
in Sighet (1950 — 1955). The repressive measures the regime took against the historian 
were exclusively aiming at his political interwar activity (as former Minister and ex 
front-ranker of P.N.C.). Imprisoned in the Sighet Penitenciary, though he was an old man 
(being over 70 years old), loan Lupas had the strength to get into a hunger strike and for 
this reason the guardians often bestially maltreated him. 

The historian’s strong personality is also revealed by the fact that, after he was 
released from detention, though his health was seriously affected and he was stressed by 
the Security’s actions, all his efforts were aimed at resuming the contact with the 
historiography. Lupas managed to reintegrate himself into the historical community by 
publishing more studies through which, unlike the large majority of the other active 
historians, he made not the smallest concession to the Marxist-Leninist ideology, his 
approach being purely scientific. 

One must not also leave out the fact that, during the entire communist regime, 
loan Lupas has been under the surveillance of the repression authorities. With the help 
of the informative network, the Security was gathering information about the historian, 
though there was never a qualified chase. This time as well, the Security officers were 
mainly interested in the historian’s political nature relations and less interested in his 
scientific activity. 


Etichete: Ioan Lupas, regimul comunist, istoric, Securitate, detentie 

Instaurarea regimului comunist a adus schimbări majore în cadrul întregii societăți 
româneşti. Acţiunile noii puteri au avut repercusiuni directe asupra majorităţii categoriilor sociale, 
cele mai afectate fiind însă elitele politice şi economice. În perioada imediat următoare anului 
1945, liderii P.C.R. erau mult mai preocupaţi de atragerea elitei intelectualilor, în dorinţa de a 
legitima regimul, decât de a trece la represalii împotriva reprezentanţilor acestei categorii. Cum 
însă marea majoritate a intelectualilor de vârf avuseseră numeroase conexiuni politice cu fostele 
partide „burghezo-moşiereşti” sau chiar fuseseră lideri ai acestora, deputaţi, miniştri etc., măsurile 
represive luate de regim au atins şi această categorie socială. Ele vizau şi erau o consecinţă 
aproape exclusiv a atitudinii politice din trecut a acestora şi mult mai puţin aveau vreo legătură cu 
activitatea ştiinţifică desfăşurată. Cu toate acestea, numărul mare de oameni de ştiinţă de prim 
rang arestaţi şi închişi, dintre care unii şi-au găsit chiar sfârşitul în detenţie, au avut consecinţe pe 
care le apreciem ca fiind dezastruoase asupra mediului intelectual din România, multe 
personalităţi de prestigiu international, creatori de şcoală, fiind îndepărtați din viata ştiinţifică. 

loan Lupaş a fost una dintre personalităţile politice şi culturale de prim rang ale României 
în perioada interbelică. Luptător activ pentru drepturile românilor înainte de 1918 — motiv pentru 
care a fost închis de mai multe ori de guvernul maghiar —, participant la Marea Unire, ministru în 
două guverne, preşedinte al Secţiei Istorice a Academiei, creator de şcoală istorică, din mâinile 
căruia au ieşit numeroşi istorici de prestigiu, Lupaş şi-a pus amprenta asupra vieţii intelectuale 
ardelene din acea perioadă. 

Tocmai din aceste considerente, vom încerca să urmărim impactul adus de instaurarea 
regimului comunist asupra destinului istoricului: eliminarea de la catedră şi Institut, epurarea din 
Academie şi mai ales arestarea şi închiderea sa la Sighet. 

Nu vom scăpa din vedere nici repercusiunile instalării noului regim asupra carierei 
ştiinţifice a istoricului şi nici încercările sale, ulterioare ieşirii din detenţie, de a se reintegra în 
cadrul noii istoriografii. Considerăm a fi un subiect interesant devoalarea, în măsura în care este 
posibil, a modului în care unul dintre istoricii de prestigiu ai României a încercat să se acomodeze 
cu puterea comunistă şi să rămână conectat la viaţa ştiinţifică fără a face compromisuri. 

Principala sursă documentară folosită este constituită din materialele întocmite de fosta 
Securitate, care conţin atât date referitoare la perioada detenţiei, cât şi informaţii rezultate din 
supravegherea informativă a istoricului. Considerăm că aceste tipuri de documente sunt o sursă 
de neocolit în tratarea subiectului, ca de altfel în a oricărei teme privind perioada comunistă. 
Desigur, toate aceste materiale trebuie citite în cheie critică, ţinând cont de faptul că unele dintre 
ele pot avea o doză ridicată de subiectivism (mai ales în cazul notelor informative). 

În abordarea subiectului, o sursă de prim rang ar fi trebuit să o reprezinte memorialistica. 
Însă, în timpul regimului comunist, şi mai ales în epoca lui Gheorghiu-Dej, ţinerea unor jurnale 
sau iniţierea unor lucrări de memorii putea avea consecinţe grave, care mergeau uneori până la 
trimiterea în închisoare”. În consecință, volumele de această factură sunt puţine la număr, fiind 


1 Spre exemplu, în 1961, când istoricul Ştefan Manciulea a fost arestat a doua oară, Securitatea a găsit la 
perchezitie patru caiete cu însemnări zilnice, iar apoi anumite pasaje din acestea, in care era criticat 

publicate doar după căderea regimului comunist. Am folosit însă cu bune rezultate unele dintre 
puţinele lucrări de tip memorialistic existente, mai ales cele scrise de Onisifor Ghibu, David 
Prodan sau Constantin C. Giurescu. 

Născut la 9 august 1880, în com. Sălişte, jud. Sibiu, loan Lupaş provenea dintr-o familie 
relativ înstărită, proprietară a peste 300 de oi. Într-un document al Securităţii se menţiona faptul 
ca Lupaş era de origine socială ,chiabur’’, iar fratele său mai mare, care moştenise întreaga 
avere a părinţilor, avea să fie expropriat in 1945, fiind considerat moşier?. 

În aceste condiţii, situaţia materială a familiei sale i-a permis să aibă acces la o educaţie 
foarte înaltă pentru acele timpuri. A urmat Şcoala primară ortodoxă din Sălişte (1886-1890), apoi 
Gimnaziul de Stat din Sibiu (1890-1899). Cu toate că limba de predare de la gimnaziu era cea 
maghiară, pe care nu o cunoştea, Lupaş a reuşit să se claseze primul în clasa sa. Lovindu-se 
însă de naționalismul profesorului maghiar de istorie, în ultimul an de şcoală s-a mutat, împreună 
cu colegul sau Octavian Goga“, la Liceul românesc „Andrei Şaguna” din Brasov, unde, in 1900, a 
absolvit primul din clasäs. 

Începând din 1900 a studiat istoria şi limba latină la Facultatea de Litere şi Filosofie din 
Budapesta, studii pe care le-a finalizat în 1904 cu un doctorat magna cum laude, cu teza Biserica 
ortodoxă română din Transilvania şi unirea religioasă în cursul veacului al XVIII-lea, lucrare 
publicată în acelaşi an la Budapesta®. 

Împreună cu Octavian Goga, Lupaş a urmat şi o specializare în istorie la Universitatea 
din Berlin (1904-1905)7, ambii fiind trimişi cu o bursă de către societatea ,Transilvania’’. De 
asemenea, în anul 1905 cei doi au întreprins şi o călătorie de studii în Italia de Nord?. 


regimul comunist, aveau să fie folosite împotriva lui la proces, fiind condamnat la 5 ani închisoare 
corecțională (A.C.N.S.A.S., fond Penal, dosar nr. 5.704, vol. 1-17). În anii '80, un caz similar a fost cel al lui 
Gheorghe Ursu, care şi-a pierdut viata din cauza jurnalului pe care jl tinea. 

2 Mentiunea este trecută pe fişa dosarului de penitenciar (A.C.N.S.A.S., fond Penal, dosar nr. 489, f. 1). 

3 Ibidem, f. 96. 

4 Pentru alte detalii privind această primă acţiune de frondă a celor doi viitori mari intelectuali români, 
urmată apoi şi de alţi elevi, a se vedea Vasile Crişan, loan Lupaş (1880-1967). Gândirea şi acţiunea 
pedagogică, în Nicolae Scutea (coord.), Repere sibiene. Studii şi referate, vol. III, Sibiu, 1982, p. 14-17. 

5 Prestaţia lui Lupaş la Braşov a impus noi standarde în ceea ce priveşte situaţia la învăţătură: „În toamna 
aceluiaşi an [1900 - n.n.], când m-am dus şi eu la Braşov, în clasa a VII-a, am avut de la început o situaţie 
grea: câţiva dintre profesori, cari ştiau că vin din acelaşi sat şi din aceeaşi şcoală cu Lupaş, aşteptau de la 
mine aceleaşi prestatiuni cari, spre părerea mea de rău, n-au urmat întocmai” (Onisifor Ghibu, Amintiri 
despre loan Lupas, în *** Omagiu lui loan Lupas la împlinirea vârstei de 60 de ani. August 1940, Bucuresti, 
1943, p. 278). 

6 Vezi loachim Crăciun, Bio-bibliografia d-lui loan Lupaş cu ocazia împlinirii vârstei de 60 ani. 1880-1940, 
Monitorul Oficial, Imprimeria Naţională, Bucureşti, 1943, p. 3; Mircea Păcurariu, Dicţionarul teologilor 
români, Bucureşti, Editura Enciclopedică, 2002, p. 254. 

71. Crăciun, op. cit., p. 3. 

8 lon Mamina, loan Scurtu, Guverne şi guvernanti (1916-1918), Bucuresti, Editura Silex, 1996, p. 198. 

9 |. Crăciun, op. cit, p. 3. 

La Berlin, viitorul istoric a avut ocazia să-l audieze pe Leopold von Ranke, fiind influenţat 
de unele dintre ideile pozitivismului acestuia. În lucrarea Sensul şi scopul istoriei, Lupaş afirma 
următoarele, referitor la această ştiinţă şi la rolul istoricului: „Din punct de vedere ştiinţific, legea ei 
fundamentală rămâne, înainte de toate, redarea adevărului pur al lucrurilor astfel cum s-au 
întâmplat. Datoria noastră este deci să ne mulţumim cu un rol mai modest, dar mai sigur, aplicând 
în cercetările noastre metoda explicativa-stiintifica şi lăsând-o pe cea reconstructiva-individualista 
în grija celor înzestrați in mod exceptional cu darul intuitiei patrunzatoare”". Ulterior îi va dedica o 
lucrare profesorului său, intitulată Leopold Ranke şi Mihail Kogălniceanu (1936). 

În 1905 a fost numit profesor de istorie la Institutul Teologic-Pedagogic din Sibiu 
(cunoscut şi sub numele de Seminarul „Andreian”, întrucât fusese înființat de către Andrei 
Şaguna). Concomitent a urmat şi studii de teologie la acest seminar (1905-1908), deoarece 
regulamentul şcolii nu permitea ca cineva să predea dacă nu avea pregătire teologica"’. 

Încă din timpul facultăţii, loan Lupaş se remarcase prin acţiunile sale de sprijinire a luptei 
de emancipare naţională a românilor din Ardeal. Înscriindu-se în cadrul Partidului Naţional 
Român, s-a alăturat grupării numită „Tinerii oteliti’, condusă de Octavian Goga, care era adeptă a 
unei activităţi politice şi culturale cât mai intense a românilor din Transilvania. În 1902, la 
Budapesta, a fost unul din întemeietorii revistei „Luceafărul”, alături de Goga şi Alexandru Ciura, 
iar în aceeaşi perioadă a devenit şi membru al Societăţii academice „Petru Maior”, în care activau 
studenţii şi intelectualii români din capitala Ungariei. 

De asemenea, tot din aceşti ani a început să publice intens în diferite reviste, precum 
„Telegraful român”, „Transilvania”, ,Luceafarul’, „Tribuna”, „Viaţa românească”, „Convorbiri 
literare” etc."3, trimițând totodată si diverse studii istorice la Academia Română. În aprilie 1907 a 
publicat în revista „Ţara noastră”, editată de ASTRA, al cărei colaborator era, articolul Toate 
plugurile umblă..., apărut în contextul răscoalei țăranilor din România, articol în care îşi manifesta 
simpatia fata de cauza răsculaților. Prin urmare, guvernul maghiar i-a intentat un proces la Cluj, 
iar la 15/23 noiembrie 1907 a fost condamnat la 3 luni închisoare şi 200 de coroane amendă, 
pentru că „a instigat clasa plugarilor la ură împotriva clasei proprietarilor de pământ. În sentinţă 
se arăta faptul că situaţia de profesor a lui Lupas era considerată a fi o circumstanta agravanta. A 
fost închis la Seghedin începând cu 1 august 1908. Tot la Seghedin avea să fie închis în 1910, 
timp de o lună, şi poetul Octavian Goga. 

O primă consecinţă directă a fost aceea că în 1909 guvernul maghiar a atras atenţia 
mitropolitului loan Metianu asupra faptului că Lupaş nu mai putea fi tolerat ca profesor la Sibiu. În 


10 Ştefan Pascu, Pompiliu Teodor, Introducere, la loan Lupaş, Scrieri alese, Cluj, Editura Dacia, 1977, p. 
26. 

11 |. Crăciun, op. cit, p. 4. 

12 |. Mamina, |. Scurtu, op. cit., p. 198. 

13 Date suplimentare privind activitatea publicistică a lui Lupaş vezi în V. Crişan, op. cit, p. 19-23. 

14 Pentru numeroase detalii referitoare la desfăşurarea procesului şi la perioada detenţiei lui Lupaş a se 
consulta Dimitrie Braharu, «Toate plugurile umblă...». O pagină din istoria ziaristicei româneşti 
transilvănene, în *** Omagiu..., p. 113-126. 

aceste condiţii, mitropolitul l-a numit protopop de Sălişte şi inspector scolar confesional“s, funcții 
pe care Lupaş le-a îndeplinit timp de zece ani. În aceste calităţi, el a depus eforturi intense pentru 
dezvoltarea învățământului rural in zona Săliştei'f, acţiuni continuate apoi şi în perioada 
interbelica’”. 

La Sălişte Lupas şi-a continuat activitatea publicistică, pe care şi-a axat-o însă pe 
domeniul istoriei, publicând numeroase lucrări şi studii ştiinţifice. În 1909 a văzut lumina tiparului 
lucrarea Mitropolitul Andrei Şaguna, redactată în mare parte chiar în timpul detenţiei de la 
Seghedin, volum care l-a adus rapid în atenţia istoricilor din România. În anul următor a fost 
distins cu Premiul „Adamachi” al Academiei României“ şi i-a adus apoi şi alegerea ca membru în 
acest înalt for ştiinţifici. De altfel, monografia dedicată lui Şaguna a rămas actuală nu doar pe 
întreaga perioadă interbelică, ci şi pe timpul regimului comunist?1. 

Tânărul istoric a continuat să publice intens, în special volume de istorie bisericească, 
dar şi lucrări de evocare a unor personalităţi care luptaseră pentru emanciparea românilor din 
Transilvania, cum ar fi George Bariț (1913). Unele dintre volumele sale au apărut la Bucuresti, 
remarcându-se Contributiuni la istoria românilor ardeleni, 1780-1792 (1915). Ca urmare a 
activităţii sale laborioase în domeniul istoriei, la 29 mai 1914 loan Lupaş a fost numit membru 
corespondent al Academiei României?, iar la 17 mai 1916 membru titular, la propunerea lui 


15 Într-o declaraţie dată în 1950 la Securitate, loan Lupaş arăta următoarele referitor la acest moment: 
„Fostul ministru de Instrucție de atunci, contele Albert Apponyi, cerând să fiu îndepărtat de la catedră, 
mitropolitul loan Metianu mi-a oferit postul de protopop al Săliştei si inspector şcolar confesional” 
(A.C.N.S.A.S., fond Penal, dosar nr. 489, f. 6). 

16 Pentru detalii a se vedea excelentul studiu al lui V. Crişan, op. cit., p. 11-76. 

17 Eugen Lazar, loan Lupas şi conceptul de învăţământ sătesc modern, în N. Scutea, op. cit., p. 77-85. 

18 Stefan Ştefănescu (coord.), Enciclopedia istoriografiei româneşti, Bucuresti, Editura Ştiinţifică si 
Enciclopedica, 1978, p. 202. 

19 Aceasta lucrare si multe altele, rezultate ale cercetarilor neobositului istoric, au deschis Parintelui Lupas 
uşile înaltei Institutiuni de cultură românească, Academia Română” (C. Angelescu, Profesorul Lupas, in *** 
Omagiu..., p. 12). 

20 În 1948, Onisifor Ghibu nota: „de la Lupas încoace, de 40 de ani, nimeni, aproape, nu I-a mai studiat, ex 
a ex, pe Şaguna” (Onisifor Ghibu, Pagini de jurnal, vol. |, 1935-1963, Bucureşti, Editura Albatros, 1996, p. 
169). 

21 În primele decenii ale regimului comunist, activitatea mitropolitului Andrei Şaguna nu doar că nu mai era 
valorizată, ci chiar se înregistrau numeroase acuze dure din partea cercetătorilor care imbratisasera cheia 
de interpretare a istoriografiei marxist-leniniste. Spre exemplu, într-un studiu din anul 1963, Bujor Surdu 
arăta că înaltul ierarh ortodox „în epoca aceea se situa pe linia unei înţelegeri cu cercurile nobiliare 
conducătoare maghiare” (Bujor Surdu, George Bariț despre Conferinţa naţională de la Miercurea, în 
„Anuarul Institutului de Istorie din Cluj”, nr. VI/1963, p. 152; vezi şi studiul Conferinţa naţională de la 
Miercurea (1869), în „Anuarul Institutului de Istorie din Cluj”, nr. VIII/1965, p. 173-209). Aceeaşi opinie o 
avea şi Simion Retegan, care elogia activitatea lui George Barițiu, „în opoziţie cu orientarea clericală şi 
reacționară reprezentată de Andrei Şaguna” (Simion Retegan, O scrisoare a lui George Bariț referitoare la 
adunarea generala a Astrei de la Dej, în „Anuarul Institutului de Istorie din Cluj”, nr. VI/1963, p. 157). 

2 La propunerea lui loan Bogdan (V. Crişan, op. cit., p. 25). 

Nicolae lorga. Din cauza izbucnirii razboiului, ceremonia sa de investire a avut loc abia la 8 iunie 
1920, când a rostit un discurs de recepţie cu titlul Nicolae Popea si loan M. Moldovan. Cel care 
i-a raspuns la discurs a fost chiar Nicolae lorga, care aprecia ca Lupas era ,cel mai bun scriitor 
istoric din tânăra generaţie ardeleana’*. 

La 15 august 1916, când România a declarat război Austro-Ungariei, loan Lupaş a fost 
din nou arestat, fiind internat în Ungaria, la Rust, în lagărul de la Sopron, alături de alţi intelectuali, 
preoți şi lideri români. Ulterior a fost mutat la Budapesta, reîntorcându-se acasă abia la 24 martie 
191735. 

Activitatea sa intensă pentru emanciparea politică şi culturală a românilor, coroborată cu 
rigoarea stiintifica26, nu a rămas însă fără ecou. În opinia istoricului Vasile Netea: „Articolele lui 
loan Lupaş, versurile lui Octavian Goga, nuvelele şi povestirile lui lon Agârbiceanu au constituit 
înainte de unirea din 1918 manifestații dintre cele mai viguroase ale spiritului şi sperantelor 
româneşti transilvanene”2’. 

Ca un corolar firesc al activităţii sale publicistice în favoarea românilor din Transilvania, 
la 1 decembrie 1918 loan Lupas a participat în calitate de delegatz la Marea Adunare Naţională 
de la Alba lulia, iar după înfăptuirea Marii Uniri a fost ales membru în Marele Sfat National şi 
secretar general al resortului Culte şi Instructiune Publică din Consiliul Dirigent al Transilvaniei, 
funcţie pe care a deținut-o până în 1920. 

În perioada imediat următoare, Lupaş s-a afirmat ca membru activ al P.N.R. Ulterior 
cariera sa politică a cunoscut însă un nou curs. Nemulțumit de fuziunea P.N.R. cu Partidul 
Ţărănesc al lui Mihalache, în martie 1927 Lupaş s-a alăturat Partidului Poporului?, condus de 
Alexandru Averescu. În aprilie 1932 s-a numărat printre membrii fondatori ai Partidului Naţional 
Agrar, condus de Octavian Goga, aceasta şi ca o consecinţă directă a legăturilor foarte strânse 
dintre cele două personalităţi, existente, cum am văzut, încă din timpul gimnaziului. De 
asemenea, din iulie 1935, după fuziunea Partidului Naţional Agrar cu Liga Apărării Naţionale 
Creştine, a devenit membru marcant al Partidului Naţional-Creştin. 


23 Dorina N. Rusu, Membrii Academiei Române 1866-2003. Dicţionar, ediţia a Ill-a, Bucureşti, Editura 
Enciclopedică/Editura Academiei Române, 2003, p. 480. Conform tradiţiei, discursul trebuia să se refere la 
personalitatea fostului academician căruia îi luase locul, în cazul de faţă loan M. Moldovan. 

24 Conform Şt. Pascu, P. Teodor, op. cit., p. 14. 

25 Dumitru Lăpădat, Amintiri dintr-o viata închinată binelui obstesc, in *** Omagiu..., p. 467-473. 

26 Pompiliu Teodor afirma că loan Lupas „A fost un istoric militant în spiritul tradiţiei Şcolii Ardelene, legat de 
destinele politice ale poporului român, dar atent şi la valorile unei istoriografii ştiinţifice [...] loan Lupaş 
rămâne un ultim reprezentant al unei glorioase tradiţii fundamentată de iluminiştii români” (Pompiliu Teodor, 
Evoluţia gândirii istorice româneşti, Cluj, Editura Dacia, 1970, p. 435). 

27 Vasile Netea, loan Lupas, în „Studii. Revista de istorie”, nr. 5/1967, p. 1067. 

28 A participat în calitatea de preşedinte al Consiliului national cercual din plasa Sălişte şi de membru al 
Consiliului naţional român din Sibiu (V. Crişan, op. cit., p. 26). 

29 |, Mamina, |. Scurtu, op. cit., p. 198. 

30 Ibidem. 

Ca fruntaş al acestor partide, loan Lupaş a deţinut funcţiile de ministru al Sănătăţii şi 
Ocrotirii Sociale în guvernul Averescu (30 martie 1926-4 iunie 1927) şi ministru al Cultelor şi 
Artelor în guvernul Goga-Cuza (1937-1938). Totodată, a fost ales de multe ori deputat de Sălişte 
în Parlamentul României (1919-1920, 1922-1926, 1926-1927, 1939-1940). În august 1940 a fost 
invitat să facă parte din guvernul Gigurtu, în calitate de ministru al Instructiei Publice, dar a refuzat 
postul, pe motiv că nu dorea să facă parte dintr-un guvern de dictatură („am refuzat categoric să 
primesc oferta ce mi s-a făcut de a primi sarcina conducerii Ministerului de Instrucție Publică, 
motivându-mi răspunsul cu voinţa hotărâtă de a nu participa la o guvernare dictatorialä”#). 

În 1919 a fost numit profesor la Facultatea de Litere şi Filozofie a nou-infintatei 
Universităţi din Cluj, unde a predat cursuri de Istoria Transilvaniei şi Istoria modernă a românilor. 
În perioada interbelică, istoricul a efectuat mai multe călătorii în Occident, unele dintre ele de 
documentare, în Franţa (1927), Germania (1934), Cehoslovacia (1934, 1939), Elveţia (1938)3%. 
Cercetările sale erau uşurate şi de faptul că Lupaş cunoştea mai multe limbi străine: germana, 
maghiara, italiana, precum şi limba latina**. 

În anii '40 a deţinut şi funcţia de prorector al Universităţii din Cluj, din care însă a 
demisionat la 28 martie 1944, în urma unor neînţelegeri cu rectorul luliu Haţieganu. Conform unei 
note a Sigurantei, datată 1 aprilie 1944, Lupaş şi-a prezentat demisia ca „un act demonstrativ 
împotriva rectorului luliu Hatieganu”#. 

În 1920 a fost cofondator, alături de Alexandru Lapedatu, al Institutului de Istorie 
Naţională din Cluj, institut pe care l-a organizat şi condus până în 19455. Sub conducerea sa, 
Institutul a devenit un „centru istoric de valoare europeană'%. În această calitate a iniţiat apariţia 
unor publicaţii istorice de prestigiu, precum: „Anuarul Institutului de Istorie Naţională” (1921, 
împreună cu Alexandru Lapedatu) şi „Biblioteca Institutului de Istorie Naţională” (1928). Înfiinţarea 
acestor periodice se înscria şi în cadrul necesităţii generale a istoricilor ardeleni de a avea 
propriile publicaţii ştiinţifice, în care să-şi poată exprima opiniile*?. 


311. Crăciun, op. cit. p. 7. 

32 Conform unei declaraţii date la Securitate în 1950 (A.C.N.S.A.S., fond Penal, dosar nr. 489, f. 7). 

33 loan Opris, Istoricii şi Securitatea, vol. |, Bucureşti, Editura Enciclopedică, 2004, p. 339. 

3 A.C.N.S.A.S., fond Penal, dosar nr. 489, f. 1. 

35 Ibidem, f. 55. 

% Institutul de Istorie Naţională din Cluj a fost înfiinţat de regele Ferdinand | la 1 februarie 1920, cu ocazia 
inaugurării Universităţii din Cluj (I. Crăciun, op. cit., p. 6). 

37 Pentru date privind activitatea lui loan Lupaş în fruntea Institutului de Istorie Naţională a se vedea şi 
Stelian Mândrut, Istorici clujeni, membri ai Academiei Române. Cercetători şi universitari în epoca 
interbelică, în „Anuarul Institutului de Istorie «George Barițiu» din Cluj-Napoca”, tom XLVI/2007, p. 49-64. 

38 Şt. Pascu, P. Teodor, op. cit., p. 17. 

39 Referitor la apariţia anuarului, istoricul Constantin C. Giurescu afirma: „era, pur şi simplu, afirmarea unei 
necesităţi, aceea a generaţiei noastre de cercetători de după primul război mondial şi din cuprinsul statului 
naţional întregit să-şi aibă organul propriu, în care să se exprime noile puncte de vedere” (Constantin C. 
Giurescu, Amintiri, Bucuresti, Editura All, 2000, p. 188). 

La Universitatea din Cluj s-a remarcat totodata si ca un bun conducator de doctorate. Au 
beneficiat de indrumarea sa majoritatea reprezentantilor noii generatii de istorici clujeni: loachim 
Craciun (1930), loan Moga (1933), Aurel Decei (1938), David Prodan (1939), Dimitrie Braharu 
(1941), Ştefan Pascu (1942), Francisc Pall si alţii“, care îi vor rămâne recunoscători toată viata. 
Şi-a adus aşadar o contribuţie semnificativă, probabil cea mai importantă, la formarea acestor 
istorici ai Universităţii din Cluj”. De altfel, cariera ulterioară a doctoranzilor îndrumați de el îl 
aşează pe Lupas în rândul creatorilor de şcoală istorica*2. 

Spre exemplu, în memoriile sale, David Prodan îşi aminteşte sprijinul pe care l-a primit 
din partea lui loan Lupaş, după ce s-a prezentat la acesta cu propunerea de a redacta o teză de 
doctorat referitoare la răscoala lui Horea în comitatul Cluj, profesorul cerându-i să extindă aria de 
cercetare: „Discuţii de detalii, de concepţii, de temeiuri bibliografice, care au amânat acceptarea 
cu doi ani. Omul de ştiinţă Lupas a înțeles să o accepte până la urmă în forma susţinută de mine. 
Rezultatul a fost că m-am bucurat pe urmă de prețuirea lui deosebită pana la capăt'%. Interesat 
desigur de subiect — Lupaş publicase deja Revoluţia lui Horia (1921) şi Răscoala ţăranilor din 
Transilvania la 1784 (1934) — istoricul ar fi preferat probabil o altă abordare decât discursul cu un 
pronunţat caracter social propus de Prodan, dar rezultatul final nu a putut decât să-l 
mulțumească. 

După venirea la Universitatea din Cluj, loan Lupaş a continuat să publice intens, cu 
precădere materiale privind evul mediu transilvănean, periodizarea istoriei Transilvaniei, 
problematica unirii religioase, istoria Bisericii Ortodoxe din Ardeal, istoria satelor ardelene, istoria 
culturii românilor din Transilvania, lupta de emancipare naţională a românilor, dar şi materiale de 
teorie istorică, metodologie istorică şi istoria istoriografiei ardelene, pe care a reuşit s-o integreze 
în cadrul istoriografiei româneşti“. 

Spicuim mai jos câteva dintre titlurile lucrărilor sale: Istoria bisericească a românilor 
ardeleni (1918), Scrierile istorice ale lui Petru Maior (1921-1922), Activitatea literară-ştiinţifică a lui 
Dimitrie Cantemir (1923), Sensul şi scopul istoriei (1923), Hegel şi filosofia istoriei (1932), 
Cronicari şi istorici români din Transilvania, vol. |-Il (1933), Istoria Unirii românilor (1937), Realităţi 
istorice în voievodatul Transilvaniei în secolele XII-XIV (1938), Chestiuni de metodă privitoare la 
lucrări de sinteză istorică (1939), Documente istorice transilvănene, vol. |, 1599-1699 (1940). 


40 Rolf Kutschera (1939), Helmut Klima (1939), Emil Panaitescu, Augustin Bena ş.a. Printre doctoranzi s-a 
aflat şi fiica sa Marina-Minerva, căsătorită Vlasiu, viitoare cercetătoare la Institutul de Istorie Universală din 
Bucureşti, care şi-a luat doctoratul în anul 1939. Pentru detalii vezi *** Omagiu..., p. III. 

41 Conform lui Ştefan Ştefănescu, loan Lupaş „prin opera lui, a fost creator de problematică de şcoală 
istorică, cu un preţios aport la formarea primelor generaţii de istorici ai Universităţii din Cluj’ - St. 
Ştefănescu (coord.), op. cit., p. 202. 

42 Şt. Pascu, P. Teodor, op. cit., p. 17. 

43 David Prodan, Memorii, Bucuresti, Editura Enciclopedică, 1993, p. 44. 

44 Şt. Pascu, P. Teodor, op. cit., p. 24. 

45 A se vedea lista completă a tuturor lucrărilor si studiilor publicate de loan Lupas până in anul 1940 la |. 
Craciun, op. cit., p. 12. 

Conform propriei sale afirmaţii, „în cercetările şi lucrările mele istorice nu m-am mulţumit 
niciodată cu metoda istoriei de suprafaţă, ci am căutat totdeauna să aplic metoda istoriei de 
adâncime, pe care nu am pregetat a îndemna si pe foştii mei studenţi să şi-o însuşească'%. 
Vastitatea operei lui Lupaş şi larga arie tematică abordată, au atras şi aprecierea colegilor săi, 
care-i recunosteau, precum Silviu Dragomir, meritele incontestabile în domeniul istoriei“. 

Studiile teologice, activitatea de protopop, dar şi scrierile istorice pe teme şi chiar nuanţe 
ortodoxiste, i-au adus de timpuriu numirea ca membru în Sinodul Arhiepiscopiei Sibiu (din 1909), 
în Congresul Naţional Bisericesc al Mitropoliei Ardealului (din 1909), în Adunarea eparhială a 
Episcopiei Vadului, Feleacului şi Clujului sau în Congresul Naţional Bisericesc din Bucureşti 
(după 1921). În august 1925 a participat la Congresul Ecumenic de la Stockholm, ca delegat din 
partea Bisericii Ortodoxe Române. 

Deşi Lupaş era, după cum vedem, foarte apropiat de Biserica Ortodoxă, scrisul istoric 
practicat de el nu a fost tributar întrutotul credinţei sale, fiind influenţat doar într-o anumită măsură 
în acest sens. Accente ortodoxiste mai evidente în discursul istoric al lui Lupaş sunt vizibile cu 
precădere în unele dintre lucrările sale de la sfârşitul perioadei interbelices0. Cu toate acestea, 
„raționalismul şi viziunea laică rămân prevalente în opera lui istorica’>', Lupaş neavând nici pe 
departe un discurs fanatic în acest sens. 

Ca urmare a activităţii sale ştiinţifice, loan Lupaş a cunoscut şi recunoaşterea academică 
la nivel înalt, fiind numit preşedinte al Secţiei de istorie a Academiei (1932-1935). Totodată, a fost 
ales şi membru în Comitetul Central şi preşedinte al Secţiei istorice a ASTRA. 

Ultimul an al războiului şi instaurarea regimului comunist au adus însă şi primele 
schimbări notabile în viaţa istoricului. În toamna anului 1944, unul din ziarele comuniste, 
„România liberă”, publica un foarte dur atac la adresa lui Lupaş, cu referire la manualele de istorie 
scrise de acesta: „Nici Horia Sima n-ar scrie altfel dacă ar publica azi o carte în România. Cerem 


45 Declaraţie dată la Securitatea din Sibiu la 6 mai 1950 (A.C.N.S.A.S., fond Penal, dosar nr. 489, f. 9). 

47 În 1926, Silviu Dragomir afirma următoarele: „Nici unul dintre istoricii ardeleni n-a avut până la loan 
Lupaş orizontul larg şi concepţia pur românească, cari formează punctul de plecare al istoriei moderne a 
românilor ardeleni” (apud E. Lazăr, op. cit., p. 77). 

48 M. Păcurariu, op. cit., p. 254. 

49 „Deşi un credincios în explicarea istorică, a acordat factorului religios doar un loc alături de ceilalţi factori. 
Confesionalismul a stânjenit însă aprecierile sale, cu toate că a văzut în ortodoxie nu atât o religie, cât o 
modalitate a unităţii romanesti” (P. Teodor, op. cit., p. 438). 

5 Un excelent studiu privind acest aspect al operei lui Lupaş a fost publicat la începutul anilor '90 de Greta 
Miron. Referitor la lucrarea Contributiuni documentare la istoria satelor transilvane (1943), autoarea afirmă 
următoarele: „În locul spiritului critic si obiectivitatii ce au caracterizat primele studii, autorul a adoptat în 
acesta din urmă o evidentă poziţie partizană, aliniindu-se istoriografiei de nuanţă ortodoxistă” (Greta Miron, 
loan Lupas — istoric al unirii religioase, în „Studia Universitatis Babeş-Bolyai. Series Historia”, nr. 1-2/1991, 
p. 108). 

51 Şt. Pascu, P. Teodor, op. cit., p. 27. 

52 D.N. Rusu, op. cit., p. 480-481. 

imediata confiscare a volumului si judecarea autorului pentru incercarea de a continua otravirea 
sufletelor elevilor şi de a compromite politica externa a ţării". 

De asemenea, după încheierea armistiţiului, loan Lupaş s-a aflat în atenţia autorităţilor în 
cadrul acţiunii generale de „defascizare” a ţării, impusă de Puterile Aliate. Astfel, la 21 decembrie 
1944, Lupaş a fost cercetat la Sibiu de către o comisie instituită de Ministerul Învăţământului, fiind 
învinuit că „a desfăşurat o activitate pro-hitleristă” în timpul celui de-al Doilea Război Mondial* (a 
se vedea documentul integral în Anexă). 

Citat pentru „a lămuri atitudinea sa politică în ultimii 5 ani”, lui Lupaş i se imputa, printre 
altele, prezenţa în fruntea Asociaţiei Germano-Române (filiala Sibiu) şi a Asociaţiei Slovaco- 
Române. Istoricul a arătat însă că scopul prezenţei sale în asociaţii fusese eminamente cultural, 
neavând un aspect politic. Mai exact, el a încercat să-şi folosească prestigiul ştiinţific de care se 
bucura pentru a ajuta la obţinerea din partea Germaniei a revenirii Ardealului de Nord la 
România: „Experienţa din trecut a dovedit absența totală a unei organizaţii româneşti care să ne 
susţină interesele în străinătate. Chiar mie mi s-a atras atenţia că ungurii şi bulgarii ne întrec cu 
mult în această propagandă. Faţă de această situaţie, colegii m-au rugat să iau preşedinţia filialei 
de la Sibiu a acestei asociaţii. Am primit-o pentru a servi cauza Transilvaniei [...] Orice acuză ce 
mi s-ar aduce că aş fi servit interese politice o consider nedreaptă, deoarece convingerea mea 
permanentă a fost că eu servesc tara”. 

Principala acuză adusă însă istoricului viza prezenţa sa la un congres antisemit 
desfăşurat în anul 1941 la Frankfurt pe Main, unde a plecat la insistenţele mareşalului Antonescu. 
Lupaş nu a participat efectiv la lucrări, întrucât a ajuns după terminarea congresului, dar a 
recunoscut ca dorea să fie prezent, „cu intenţia de a contrabalansa propaganda maghiară [...] 
pentru că Rosenberg publicase un articol cu oarecare tendinţă de a favoriza pe unguri în 
detrimentul nostru”®®. 

După audierea istoricului, preşedintele comisiei a arătat că „nu găseşte dovedită o 
acţiune hitleristă a d-lui prof. Lupaş, d-sa luptând în scris şi prin conferinţe, ca şi prin cuvântările 
de la Asociaţia Germano-Română, numai pentru grăbirea restituirii Ardealului de Nord”. El 
propunea totuşi, „pentru vina de a fi acceptat să reprezinte România la Congresul de la 
Frankfurt”, admonestarea în scris a acestuia”. 

Unii dintre membrii comisiei, Emil Petrovici* şi Tiberiu Mosoiu®?, au fost însă de o cu 
totul altă părere, ei afirmând că activitatea lui Lupaş „a fost determinată în primul rând de afinități 


53 Articolul, intitulat Istoria d-lui Lupas, avea în vedere ediţia a XV-a a manualului Istoria Românilor pentru 
cursul superior, apărut la Sibiu în 1944 (Petre Popescu Gogan, Memento!, în „Memoria”, nr. 28, p. 14). 

54 A.C.N.S.A.S., fond Documentar, dosar nr. 2.645, f. 106. 

55 [bidem, f. 106-107. 

56 Ibidem, f. 107. 

57 Ibidem, f. 109. 

58 De altfel, în foarte scurt timp Emil Petrovici (1899-1968) a fost ales rector al Universităţii, poziţie pe care a 
detinut-o pana in anul 1951. De asemenea, la 21 mai 1945 a fost ales si membru corespondent al 
Academiei. Între anii 1956 şi 1957 a mai deţinut si funcţia de rector al Institutului „Maxim Gork!” din 
Bucureşti (D.N. Rusu, op. cit., p. 646). Într-o autobiografie scrisă la 24 februarie 1950, Emil Petrovici 

ideologice”, ca o consecinţă „a unei notorii activităţi într-un partid antisemit”, cu referire la Partidul 
National Creştine”. 

Punctul lor de vedere a prevalat, astfel încât, trecându-se la vot, comisia a hotărât, cu 
majoritate de voturi, „licențierea din serviciu” a lui loan Lupas, dar fără afectarea drepturilor sale 
de pensie. În consecinţă, la 1 aprilie 1945, imediat după instalarea guvernului Groza, Lupaş a 
fost practic forțat să se pensioneze de la Universitatea din Cluj*?. În opinia istoricului Stelian 
Mandrut, „din motive obiective şi într-o conjunctură marcată de ofensiva pe fata a elementelor 
comuniste în structura organizatorică autonomă, dascălul de generaţii şi diriguitorul de Institut de 
cercetare a istoriei naţionale a fost obligat să se pensioneze prematur, la vârsta de 64 ani, să 
activeze tot mai sporadic în profilul propriu”®. 

Foarte probabil din aceleaşi considerente, tot în 1945 Lupaş a fost pensionat de la 
Institutul de Istorie Naţională, pe care îl crease şi îl conducea. Înainte de a pleca şi-a donat 
întreaga biblioteca Institutului, pe seama căruia a făcut şi o donaţie de 250.000 lei, fără a primi 
nici măcar un rând de acceptare a acestor donaţii. 

Cu toate schimbările apărute în situaţia istoricului, activitatea sa ştiinţifică a continuat 
aproape neschimbată în primii ani după instaurarea regimului comunist. Făcând abstracţie de 
istoriografia marxist-leninistă, care începuse să câştige tot mai mult teren, Lupaş a publicat în 
continuare pe teme de care se ocupase şi în perioada anterioară, discursul său istoric nefiind 
afectat de ideologic. În această perioadă, el a publicat volumul V din seria de Studii istorice 
(1945-1946) şi mai multe lucrări, precum Înfăptuiri româneşti în vieata economică-socială şi 
finanaciară din Transilvania veacului al XIX-lea (1945), loan Bogdan în lumina unor fragmente din 
corespondenţa sa (1946), Problema transilvană în timpul lui Cuza şi Carol 1 (1946). 

În 1947, Ştefan Pascu îi va dedica lui Lupaş volumul Răscoalele ţărăneşti din 
Transilvania, precizând totodată faptul că a păstrat sistemul structural-morfologic al istoriei 


preciza următoarele: „Ca rector al Universităţii, având foarte puţini colegi comunişti, am readus 
Universitatea la Cluj, fiind în veşnică luptă distrugătoare de nervi cu spiritul şovin şi reacţiunea care domina 
în sânul personalului Universităţii” (A.C.N.S.A.S., fond Informativ, dosar nr. 3.880, f. 16). 

59 Ironia sorti a făcut ca Tiberiu Mosoiu, care a fost atât de dur cu loan Lupas, să devină apoi coleg de 
penitenciar la Sighet cu istoricul, întrucât deținuse în trecut, printre altele, şi funcţiile de subsecretar de stat 
la Ministerul Cultelor, la Departamentul Justiţiei şi la Departamentul Agriculturii şi Domeniilor. Mai mult, 
Mosoiu chiar s-a numărat printre victimele din acel penitenciar, decedând în anul 1953 (C.C. Giurescu, op. 
cit., p. 476-477). 

6 A.C.N.S.A.S., fond Documentar, dosar nr. 2.645, f. 108-109. 

61 Ibidem, f. 109. 

62 |. Opriş, op. cit., p. 339. Istoricul Mircea Păcurariu precizează eronat că Lupaş a fost pensionat în anul 
1946 (M. Păcurariu, op. cit., p. 254). 

6 Stelian Mandrut, Istorici clujeni „epuraţi” în anul 1948, în „Analele Sighet”, nr. 6, Anul 1948 — 
institutionalizarea comunismului, Bucuresti, Fundaţia Academia Civică, 1998, p. 569. 

64 O. Ghibu, op. cit., p. 156. 

65 Gabriel Catalan, Rezistenta şi compromis in istoriografia anilor 1944-1948, în „Anuarul Institutului Roman 
pentru Istorie Recentă”, nr. 2/2003, laşi, Editura Polirom, p. 89. 

Transilvaniei folosit de fostul său profesor®. Cu toate acestea, unele dintre concepţiile sale 
ştiinţifice erau criticate indirect de cerberii culturali instalaţi de regim. În 1947, Mihail Roller trecea 
la atacuri contra istoricilor care nu reliefau caracterul pur social al răscoalelor din Transilvania, 
insistând pe cel naţional: „Istoricii burghezi vorbesc despre marea răscoală țărănească condusă 
de Horia, Cloşca şi Crişan, dar dau acestei răscoale un caracter exclusiv naţional, eludând astfel 
caracterul profund social al răscoalei şi realitatea care arată că ţăranii au luptat în primul rând 
împotriva exploatării sociale”. 

Deşi retras la Sibiu, anul 1948 va aduce alte schimbări notabile în situaţia lui loan Lupaş. 
Unul dintre nepoţii săi, Nicuşor Lupaş, a fost arestat, iar încercarea istoricului de a interveni în 
favoarea acestuia la diferiţi membri ai Prezidiului M.A.N. (C.I. Parhon, Mihail Sadoveanu, Stefan 
Voitec) s-a soldat cu un eşec. Mai mult, a fost practic obligat să-şi dea demisia şi din poziţia de 
membru în consiliul de administraţie de la Banca „Albina”. Constient de faptul că putea fi arestat 
oricând, în virtutea activităţii sale politice din trecut în Partidul Naţional Creştin, loan Lupaş a 
încercat să-şi „epureze” biblioteca de unele lucrări care i-ar fi putut crea probleme în cazul unei 
eventuale perchezitii®. 

Treptat, până în 1950, conştient de faptul că putea să intre în vizorul organelor de 
represiune, loan Lupaş şi-a redus tot mai mult legăturile cu persoanele care avuseseră activitate 
politică în trecut, fiind foarte atent la discuţiile cu acestea. Istoricul a preferat să se retragă în 
izolare, dedicându-se aproape exclusiv activităţii ştiinţifice: „de când locuiesc în Sibiu, pot afirma 
că trăiesc în condiţii materiale dificile, dar caut să înving dificultăţile refugiindu-mă între cărţile, fie 
din biblioteca mea personală, puţină câtă mi-a mai rămas, majoritatea cărţilor mele fiind dăruite 
pentru biblioteca Institutului de Istorie din Cluj, fie din biblioteca ASTRA, Bruckenthal sau a 
Mitropoliei [...] La întâlnirile mele cu prieteni mai vechi sau mai recenți mă silesc de obicei de a fi 
cât se poate de scurt la vorbă, evitând cu grijă discuţiile de ordin politic-militant”ss. 

În iunie 1948, când vechea Academie Română a fost desfiinţată şi înlocuită cu Academia 
R.P.R., nici loan Lupaş nu şi-a mai regăsit locul în cel mai înalt for ştiinţific al ţării. Nu a fost însă 
singurul istoric care luptase pentru interesele naţionale ale românilor şi pentru realizarea Unirii 
omis în 1948 din noua Academie, în aceeaşi situaţie aflându-se şi Silviu Dragomir, Ştefan Meteş, 
Alexandru Lapedatu, lon Nistor, Ştefan Ciobanu s.a.”. Reparatia morală avea să vină abia 


88 Gabriel Moisa, Evoluţii istoriografice transilvănene în primele două decenii ale regimului comunist, în 
„Crisia”, tom XXX/2000, p. 402. 

67 Mihail Roller, Cu privire la studiul istoriei României, publicat in 1947 şi republicat în Idem, Probleme de 
istorie, ediţia a II-a, Bucuresti, Editura P.M.R., 1949, p. 60. 

68 Onisifor Ghibu, la 1 martie 1948: „A fost astă-seară la mine |. Lupas, care mi-a povestit că a fost zilele 
trecute la Bucureşti, spre a se interesa de cazul nepotului său, inginer Nicuşor Lupaş. A fost în audienţă şi 
la 3 membri ai Înaltului Prezidiu: C. Parhon, M. Sadoveanu şi Ştefan Voitec. Mi-a mai comunicat că a fost 
somat să-şi dea demisia din consiliul de administraţie de la Albina [...] Si, în sfârşit, mi-a spus că, 
revizuindu-şi biblioteca şi arhiva pe care o mai are aici, la Sibiu, a dat de o ladă de manuscrise, notițe etc., 
pe care vrea să le arunce în foc! L-am sfătuit să nu facă una ca aceasta” (0. Ghibu, op. cit., p. 156). 

69 Declaraţie dată la D.R.S.P. Sibiu la 6 mai 1950 (A.C.N.S.A.S., fond Penal, dosar nr. 489, f. 10). 

70 Cristina Păiuşan, Epurările din Academia Română, în „Analele Sighet”, nr. 6, Anul 1948..., p. 542. 

postum, la 3 iulie 1990, după căderea regimului comunist, când a fost repus în drepturi de către 
Academia Romana”. 

În încercarea de a ameliora situaţia fostului său coleg şi consătean, Onisifor Ghibu îl 
îndemna pe Lupaş să revină în funcţia de protopop ortodox de Sălişte (devenită vacantă în 1946), 
dar istoricul avea să refuze să se îndepărteze de activitatea ştiințifică'2. De asemenea, in 1949, 
Ghibu i-a propus patriarhului Justinian să-l aducă şi pe istoric la Institutul Biblic, unde el primise 
un post de consilier tehnic, dar rezultatul a fost nefavorabil: „Îmi răspunde că pe Lupaş cenzura 
nu-l acceptă deloc, îl respinge mereu. Dar crede că vom putea ajunge încetul cu încetul ca şi cei 
ce nu înţeleg acum lucrurile să le înțeleagă”. Aşadar, cu toate că între Justinian şi Lupas existau 
relaţii apropiate”4, patriarhul Bisericii Ortodoxe nu a reuşit să-l ajute pe istoric. Condiţiile politice 
de la sfârşitul anilor '40, când regimul comunist pregătea măsuri dure contra foştilor lideri politici, 
nu permiteau integrarea unui fost ministru în cadrul „democraţiei-populare”. 

La Sibiu, loan Lupaş se întâlnea deseori si cu un alt fost fruntaş politic, {aranistul lonel 
Pop, participant şi el la realizarea actului Marii Uniri din 1918. lonel Pop, arestat de mai multe ori 
începând din 1947, a fost eliberat din detenţie la 3 octombrie 1949, şi s-a retras şi el, precum 
Lupaş şi Ghibu, la Sibiu. Cei trei se întâlneau săptămânal la un restaurant unde luau masa, 
întâlniri care desigur nu au scăpat atenţiei Securităţii. Într-un referat întocmit în acea perioadă de 
It. maj. Mathe Emeric“, şeful Secţiei | Informaţii interne din D.R.S.P. Sibiu, privindu-l pe lonel 
Pop, se arăta că acesta „de la data eliberării din penitenciar şi până în prezent a locuit la Sibiu, 


7 Dorina N. Rusu, op. cit., p. 480. 

72 La 6 septembrie 1946, după ce a aflat de decesul fostului protopop din Sălişte, Ghibu nota în jurnalul său 
următoarele: „Eu sunt pentru formula |. Lupaş. l-am spus astăzi, fără nici o rezervă. Si pentru Sălişte si 
pentru el ar fi cea mai frumoasă soluţie. Dacă nu vine în momentele acestea critice un conducător de mare 
autoritate în fruntea Săliştei dezastrul definitiv al acesteia nu se va putea evita. l-am amintit lui Lupaş ce-a 
însemnat Săliştea, în trecut, pentru românism şi i-am amintit cuvintele lui lorga din «Semănătorul» de la 
1905: «Dacă într-un cataclism România întreagă ar pieri, ea s-ar renaşte de la sine în chip spontan din 
acest colţ de ţărani». Aşa, prin această prismă trebuie privită Săliştea. Privită astfel, ea merită să i se 
jertfească cineva cu totul. Lupaş mi-a răspuns că «nu e potrivit» ce vreau eu, dar n-a insistat asupra acestei 
atitudini şi m-a ascultat până la sfârşit, fără să zică nici ba, nici da”; (O. Ghibu, op. cit., p. 128). 

73 Ibidem, p. 226. 

74 Spre exemplu, conform lui Onisifor Ghibu, Lupaş l-a vizitat pe Justinian în aprilie 1948, când „I-a găsit pe 
acesta studiind cărţile mele, în vederea desființării Bisericii Greco-Catolice” (Ibidem, p. 162). De asemenea, 
în 1955, după ce Lupas a fost eliberat din detenţie, Justinian I-a vizitat la spital pe istoric. 

75 Lt. maj. Mathe Emeric a condus Secţia | din D.R.S.P. Sibiu în perioada 1948-1950. Şi-a început cariera în 
organele de represiune imediat după instaurarea regimului comunist, fiind numit, chiar din martie 1945, şef 
al Biroului de Siguranţă al Municipiului Sibiu. Ulterior a ocupat şi funcţiile de şef al Serviciului judeţean de 
Siguranta/Securitate Târnava Mică (1948) şi apoi şef al Serviciilor |, V şi III la D.R.S. Botoşani (1951-1952), 
iar după desfiinţarea regiunii Botoşani a fost numit şef al Serviciului III şi locţiitor al şefului D.R.S. laşi (din 
sept. 1952-1953). Pentru alte detalii privind activitatea acestui ofiţer a se vedea *** Noi nu am avut tinereţe. 
Cronica rezistenţei anticomuniste. 1945-1989, ediţia a II-a, Alba lulia, Editura „Altip”, 2005, si lon Gavrilă 
Ogoranu, Elis Neagoe-Pleşa, Liviu Pleşa, Brazii se frâng, dar nu se îndoiesc, vol. VII, Rezistenţa 
anticomunistă din Munţii Apuseni, Baia Mare, Editura Marist, 2007, p. 374-375. 

fiind zilnic vazut in anturajul prof. Lupas, prof. Ghibu Onisifor si alti indivizi suspecti si dusmani ai 
regimului””6. 

La începutul anului 1950, când regimul pregătea represiunea împotriva foştilor lideri 
politici, Securitatea a început să adune tot mai multe date referitoare la activitatea lui loan Lupas. 
În rapoartele acestei instituţii se arăta faptul că istoricul fusese membru de frunte al partidului 
averescan şi al partidului condus de Goga-Cuza, că a fost deputat în mai multe legislaturi şi mai 
ales că deținuse de două ori funcţia de ministru. Toate acestea arătau că Lupas fusese „o figura 
marcantă a fostului regim burghezo-moşieresc”. Ca o circumstanta agravantă, erau menţionate si 
călătoriile dese pe care istoricul le efectuase în străinătate, cu predilecție în Occident, în tari 
precum Germania, Franţa, Suedia sau Elveţia. 

Nu au scăpat desigur atenţiei nici legăturile sale sporadice cu unii foşti lideri politici, 
precum cele cu cei amintiţi mai sus, dar şi cu alte persoane (precum Dori Popovici”? — arestat şi el 
în aceeaşi noapte cu Lupaş). Astfel, în primăvara anului 1950, cu puţin timp înainte de arestare, 
Direcţia Regională a Securităţii Poporului Sibiu a întocmit o fişă personală în care, după ce se 
arăta că în perioada 1941-1944 istoricul fusese „simpatizant şi susţinător al regimului 
antonescian”, se precizau următoarele: „Deşi este bătrân, îşi menţine vederile sale politice, 
întreţine legături cu foştii oameni politici”78. Este vorba de Onisifor Ghibu, Dori Povovici, lonel Pop, 
dr. P. Bodogae, dr. Ştefan Lupsa, dr. Spiridon Candea, dr. Nicolae Neata, loan Deju ş.a. Conform 
Securităţii din Sibiu, „toţi cei de mai sus au fost fruntaşi ai partidelor istorice, cunoscuţi de 
organele noastre ca elemente ostile regimului nostru”. 

De altfel, pregătind arestarea, în luna aprilie 1950 Securitatea l-a pus sub filaj pe loan 
Lupaş, activitatea sa fiind urmărită permanent. De supravegherea acestuia se ocupa slt. Net 
Nicolae, ofiţer din cadrul D.R.S.P. Sibiu. Într-un raport din 25 aprilie 1950, ofiţerul preciza foarte 
amănunţit toate deplasările istoricului, menţionând şi numele persoanelor cu care acesta s-a 
întâlnit80. 

Şi loan Lupaş, ca fost ministru în guvernele din perioada interbelică, a căzut victimă 
arestărilor ordonate de conducerea Securităţii în primăvara anului 1950. În baza unui ordin 
semnat de col. Birtaş Gavrilă, şeful Direcţiei | Informaţii Interne din Direcţia Generală a Securităţii 
Poporului, au fost închişi 74 de foşti miniştri şi secretari de stat*!. În noaptea de 5/6 mai 1950, 


76 Referitor la aceste întâlniri, într-o declaraţie dată ulterior la Securitate, lonel Pop preciza următoarele: 
„susnumiţii au fost de alt colorit politic, diferit de al meu, nu aveam intimitati, ne margineam la discuţii fără 
interes public, lucruri banale, de toate zilele” (A.C.N.S.A.S., fond Informativ, dosar nr. 3.640, vol. 1, f. 10, 
12). 

77 Dori (Dorimedont) Popovici - n. 1873 — a decedat în anul 1950 la Penitenciarul de la Sighet. Fusese 
secretar de stat la Inteme în guvernul provizoriu al Bucovinei (1919), apoi ministru secretar de stat în 1921 
şi 1926-1927 (C.C. Giurescu, op. cit., p. 478). 

78 A.C.N.S.A.S., fond Penal, dosar nr. 489, f. 4. 

79 Ibidem, f. 5. 

80 Ibidem, f. 119. 

81 Pentru mai multe amănunte, a se vedea Claudiu Secasiu, Noaptea demnitarilor. Contribuţii privind 
distrugerea elitei politice româneşti, în „Analele Sighet”, nr. 6, Anul 1948..., p. 894-921. 

după o perchezitie care a durat patru ore, între orele 0 şi 4 loan Lupas a fost arestat de Direcţia 
Regională a Securităţii Poporului Sibiu. Acţiunea a fost executată de plt. maj. Mânzat loan şi plt. 
maj. Popa Opriş, fără a exista însă nici o autorizaţie din partea Parchetului Tribunalului Sibiu. Dus 
la sediul Securităţii din Sibiu, Lupas a fost imediat obligat să dea mai multe declaraţii 
autobiografice, prima dintre ele semnând-o la ora 515 dimineata®. 

Conform procesului-verbal de perchezitie, Securitatea a confiscat următoarele: „1 
Decoratie «Coroana României», 1 Buletin al Albumului national cu fotografii, 6 monede cu 
busturile foştilor regi, diferită corespondenţă şi notițe care îi aparţin, mai multe articole din ziarele 
trecute, tăiate şi păstrate, 1 notes personal. Date cu caracter antidemocratic”&. Ulterior, în 1957, 
după eliberarea din detenţie, loan Lupaş a solicitat Serviciului Raional de Securitate Sibiu să-i fie 
înapoiate mai multe obiecte ridicate „fără motiv” la arestare, printre care uniforma de academician 
şi o sabie cu mânerul şi vârful tecii aurit; un volum german de istorie (Zür Geschichte der 
Rumänen), precum şi „notițe istorice culese cu scopul de a întocmi o monografie relativ la istoria 
căilor ferate din Transilvania’®. Solicitarea sa a rămas însă fără răspuns, întrucât într-o adresă a 
D.R.S. Stalin (Braşov) se arată că „în urma verificărilor efectuate de organele noastre, nu s-au 
putut găsi lucrurile pe care le solicită din lipsă de documente, iar elementele pe care le precizează 
în declaraţia sa nu există la fosta regiune Sibiu’®. 

În aceeaşi noapte, la Sibiu au fost arestate şi alte foste personalităţi politice ce făcuseră 
parte din guvernele interbelice: Aurel Vlad, Dori Popovici, Constantin Tomescu? si loan Pop®®. 
Lupaş şi cei patru au fost trimişi imediat de Securitatea din Sibiu „la Penitenciarul indicat de 
D.G.S.P.”, adică la Penitenciarul din Sighet, unde au fost închişi toţi foştii miniştri interbelici. La 17 
mai 1950, şeful D.R.S.P. Sibiu, It.-col. Crăciun Gheorghe, a înaintat către Direcţia | dosarele celor 
cinci, dosare care „conţin fişele personale, un referat, declaraţiile celor în cauză, procesul verbal 
de perchezitie domiciliara’®’. 

La fel ca si in cazul celorlalti arestati, nici in situatia lui loan Lupas nu a existat vreo 
decizie judecătorească sau măcar una administrativă care să justifice trimiterea în detenţie. De 
abia la 1 august 1951 a fost emisă o decizie a M.A.I. prin care se preciza internarea sa într-o 


82 A.C.N.S.A.S., fond Penal, dosar nr. 489, f. 10. 

83 Ibidem, f. 118. 

& Ibidem, f. 80. 

85 Ibidem, f. 71. 

86 Nascut la 27 ianuarie 1875 la Orästie, Aurel Vlad a decedat in Penitenciarul de la Sighet la 30 iunie 1953. 
Fusese ministru de Finante in guvernul Vaida-Voievod (1919-1920) si ministru al Cultelor (1928-1929), apoi 
ministru al Industriei si Comertului (1929-1930) in guvernul luliu Maniu (C.C. Giurescu, op. cit, p. 481). 

87 Constantin Tomescu (1890-1983), fost profesor la Facultatea de Teologie din Chisinau, detinuse functia 
de subsecretar de stat la Ministerul Cultelor şi Artelor în guvernul Goga-Cuza, fiind aşadar subordonatul lui 
loan Lupas (Ibidem, p. 502). 

88 lon (lenci) Pop a fost unul dintre principalii organizatorii ai Adunării Nationale de la Alba lulia, fiind apoi 
prefect de Alba şi subsecretar de stat la Interne in mai multe guverne din anii 1932-1933 (I. Mamina, |. 
Scurtu, op. cit., 224). A decedat in anul 1953 in Penitenciarul de la Sighet (C.C. Giurescu, op. cit., p. 478). 
89 A.C.N.S.A.S., fond Penal, dosar nr. 489, f. 3. 

colonie de munca pe o durată de 24 de luni. Este vorba de Decizia M.A.I. nr. 334, prin care se 
reglementa situaţia tuturor celor arestaţi in mai 1950 şi închişi la Sighet®. Ulterior, prin Decizia 
M.A.I. nr. 559/1953, lui Lupaş i s-a majorat pedeapsa cu 60 de luni, urmând ca detentia sa expire 
la 1 august 19589. 

Edificator pentru „legalitatea” detenţiei lui Lupaş este şi faptul că mandatul de arestare 
preventivă pe numele său a fost emis abia la 1 septembrie 1954, de către col. Râpeanu Grigore, 
şeful Direcţiei a II-a din Procuratura Generală. Motivarea oficială a actului era aceea că istoricul 
„în timpul regimului burghezo-moşieresc a desfăşurat activitate intensă contra clasei muncitoare”, 
faptă care „se califică crimă”%. Ulterior, col. Râpeanu a prelungit continuu acest mandat de 
arestare, la 28 octombrie 1954, 28 noiembrie 1954 şi 28 aprilie 1955, până în momentul în care 
detinutul a fost eliberat”. 

Reţine atenţia şi faptul că în sarcina istoricului erau trecute, ca antecedente penale, şi 
lunile în care a fost închis la Seghedin. Într-o fişă personală din dosarul de penitenciar al lui Lupaş 
se menţionează şi faptul ca în 1908 acesta a fost „condamnat 3 luni pentru presă oprita’®. 
Aceasta cu toate că loan Lupaş arătase explicit, într-o declaraţie dată la Securitate, că în 1907 
fusese condamnat „pentru un articol scris în «Ţara noastră» din Sibiu în interesul şi pentru 
apărarea țăranilor răsculați în primăvara acelui an contra moşierilor exploatatori”*. 

După arestarea istoricului, Securitatea din Sibiu a încercat să adune diverse date care 
să-l incrimineze pe Lupaş, motiv pentru care a luat declaraţii de la mai multe persoane care 
avuseseră legături cu el. În acest sens, în primăvara anului 1950, ofiţerii Securităţii l-au anchetat 
pe lonel Pop, care declara următoarele: „Pe profesorul Lupaş loan l-am cunoscut la Cluj, la 
Universitate şi la sinoadele bisericeşti. El a făcut politică averescana. Nu am avut intimitati si 
prietenii, la masă ne întâlneam de 3 ori pe săptămână (...) Discuţii politice n-am avut, nu aveam 
intimitati, eram contrari politici şi ne feream unul de altul". Totodată, ofiţerii D.R.S.P. Sibiu au 
trecut la valorificarea informativ-operativă a întregii corespondențe a istoricului cu foştii lideri 
politici, corespondenţă confiscată în timpul perchezitiei domiciliare ce a premers arestării. 

Într-o declaraţie dată la Securitate imediat după arestare, loan Lupaş a amintit şi de 
activitatea sa în calitate de preşedinte al Secţiei pentru Transilvania al Ligii Antirevizioniste 
(înfiinţată de Nicolae Titulescu), când printre ceferiştii prezenţi la şedinţe s-a aflat şi Gheorghe 


90 A.C.N.S.A.S., fond Documentar, dosar nr. 55, vol. 9, f. 35-37. 

91 A.C.N.S.A.S., fond Penal, dosar nr. 489, f. 2. 

% Este vorba de Direcţia Procuraturilor Militare pentru Unităţile M.A.I. 

% A.C.N.S.A.S., fond Penal, dosar nr. 489, f. 59. 

% Ibidem, f. 61-63. 

% Ibidem, f. 58. 

% Ibidem, f. 6. 

97 A.C.N.S.A.S., fond Informativ, dosar nr. 3.640, vol. 1, f. 13. 

98 Conform unui Referat al It. maj. Mathe Emeric: ,Cu ocazia perchezitiei domiciliare, in locuinta numitului s- 
a găsit mai multă corespondenţă purtată cu foştii oameni politici, care in prezent este in curs de exploatare” 
(A.C.N.S.A.S., fond Penal, dosar nr. 489, f. 5). 

Crăciun: „Îmi amintesc de a fi auzit adeseori cuvântul răspicat al tânărului entuziast de atunci, 
actualmente tov. colonel Gheorghe Crăciun, şeful Securităţii din Sibiu”100, 

În timpul detenţiei, deşi avea peste 70 de ani, a fost grav bătut de gardieni pentru că 
avusese tăria să declare greva foamei, bătăi care i-au afectat iremediabil sănătatea. Constantin 
C. Giurescu ne-a lăsat o mărturie dramatică: „Apoi bătaia, care s-a practicat adesea, în primii ani. 
Au fost bătuţi: V. Slăvescu, Sever Dan, |. Lupas, M. Romaşcanu, A. Bentoiu, Victor Papacostea, 
C. Zamfirescu şi multi alţii (...) lon Lupaş a fost bătut rău fiindcă a făcut greva foamei. Pe când îl 
băteau, Lupaş a strigat: «Daţi-mi în cap să se isprăvească odată». La care gardianul bătăuş i-a 
răspuns: «Ala vine la urmă». Lupaş a trebuit să renunțe la greva foamei, altfel l-ar fi ucis în 
bătăi'10!. De altfel, regimul de detenţie de la Sighet a fost unul foarte dur, fiind practic unul de 
exterminare, dovadă în acest sens fiind şi zecile de morţi din perioada 1950-1955102. 

La Sighet, loan Lupaş a fost coleg de celulă cu diverse foste personalităţi politice, iar 
uneori a împărţit camera şi cu alti istorici ardeleni, precum Ştefan Metes'®, 

În timp ce Lupas era închis, soţia sa a fost deseori tracasată de autorităţile comuniste, 
fiind evacuată de mai multe ori din locuinţă. La 17 februarie 1951, Onisifor Ghibu nota în jurnalul 
său: „Aflu că pe Lupäsica au evacuat-o din nou, în oraşul de jos”1%4. Cazul nu a fost însă singular, 
uneori măsurile luate asupra familiilor celor închişi la Sighet fiind chiar mai aspre. Spre exemplu, 
în 1951 a fost arestată Flora Dragomir, soția istoricului Silviu Dragomir, care a fost trimisă într-o 
colonie de muncă, fiind eliberată abia la 5 iulie 1953195. 

Şi una dintre fiicele lui loan Lupaş, Marina Minerva, a avut de suferit în timpul regimului 
comunist. De formaţie istoric, problemele acesteia au început încă din ianuarie 1945, când a fost 
contestată, poate nu fără temei, numirea sa, la 1 februarie 1944, în funcţia de şef de lucrări la 
Institutul de Istorie Naţională din Cluj, condus chiar de tatăl său'%. Ulterior a făcut parte dintr-un 
lot masiv de femei arestate la 14-15 aprilie 1952 şi închise în lagărul de la Ghencea. Conform 


% În perioada interbelică, Gheorghe Crăciun a activat de mai multe ori în anumite cercuri cu nuanţă 
naționalistă din Ardeal. Spre exemplu, la 15 noiembrie 1936, în calitate de membru în Comitetul national al 
organizaţiei „Noi”, el a luat cuvântul la Reuniunea Meseriaşilor, Comerciantilor şi Muncitorilor Români din 
Ardeal şi Banat, care s-a desfăşurat la Teatrul Naţional din Cluj. Printre ceilalţi participanţi se aflau 
Sebastian Borhemisa, lon Agârbiceanu, Aurel Hetea, Gheorghe Sion s.a., toţi etichetati de Siguranţă ca 
fiind „cuzişti” sau „naţionalişti” (A.C.N.S.A.S., fond Documentar, dosar nr. 2.645, 118). 

100 A.C.N.S.A.S., fond Penal, dosar nr. 489, f. 8. 

101 C.C. Giurescu, op. cit., p. 447, 466. 

102 Vezi o excelentă prezentare a condiţiilor precare de detenţie din penitenciar şi a numelor persoanelor 
decedate în Andrei Muraru (coord.), Clara Mares, Dumitru Lăcătuşu, Cristina Roman, Marius Stan, 
Constantin Petre, Sorin Cucerai, Dicţionarul penitenciarelor din România comunistă (1945-1967), laşi, 
Editura Polirom, 2008, p. 459-474. 

103 La 29 septembrie 1954, C.C. Zamfirescu a fost mutat „jos, în colectivul 17”, unde a fost închis „împreună 
cu Gheorghe Vântu, Mihai Popovici, Vasile Sassu, Lupaş, Metes şi alţii” (C.C. Giurescu, op. cit., p. 464). 

104 O. Ghibu, op. cit., p. 229. 

105 A.C.N.S.A.S., fond Penal Bucuresti, dosar nr. 2.127, f. 8. 

106 G. Catalan, op. cit., p. 93-94. 

marturiei unei colege de detentie: ,La Bucuresti, spune doamna Vlasiu-Lupas, niciodata n-aveam 
timp sa ma uit la cer. Acolo îi cunoşteam toate nuanțele. Când apărea uneori vreun avion, 
vedeam in el pasărea salvatoare, purtând pe aripi americani. Dar aceştia intarziau’'”. O altă 
deţinută îşi aminteşte că în acel lagăr erau închise peste 300 de femei, toate într-o singură baracă 
din lemn, iar Minerva Vlasiu-Lupaş „tremura de grija tatălui şi a fiicei, rugându-se pentru soarta 
lor”108, 

Închiderea istoricului în penitenciar i-a nemulţumit atât pe apropiatii acestuia, cât si pe 
unii dintre foştii săi elevi. La 8 aprilie 1955, agentul ,Lucretiu” a furnizat It. Căpudeanu o nota 
informativă referitoare la o discuţie purtată la Institutul de Istorie din Cluj, între loachim Crăciun, 
Martin Septimiu şi Pompiliu Teodor: „Martin Septimiu: «Mi-a spus cineva că Groza ar fi intervenit 
să le dea drumul din închisori lui Silviu Dragomir şi lui Lupaş. Să vină la şcoala lor şi să le dea 
posibilitatea să lucreze. Eu cred că jidanii le-au făcut-o de au stat atâta timp la închisoare, dar 
acum tot e bine că vor fi liberi». La aceasta, Crăciun loachim a spus: «Abia acum le dau drumul, 
după ce au stat la închisoare peste 5 ani? Crede Groza că prin aceasta va scăpa de ce-l 
aşteaptă?» (aici a făcut gestul de spânzurare). Ofiţerul a dat ca sarcină informatorului „să 
stabilească cine e persoana care a spus acestea”®. Atitudinea lui loachim Crăciun este 
explicabilă, dacă ţinem cont de faptul că Lupaş îi îndrumase lucrarea de doctorat, continuând apoi 
să-l sprijine"10. 

Printre cei mai afectaţi de arestarea lui Lupaş a fost Onisifor Ghibu, care i-a deplâns de 
mai multe ori absenţa în jurnalul său, precum nota la 6 mai 1953: „Astăzi sunt trei ani de când a 
dispărut de pe orizontul vieţii noastre de aici prietenul meu loan Lupaş, despre care, de atunci 
încoace n-am mai auzit absolut nimic. O fi scris în vreo stea să ne mai întâlnim?"111. 

În toată perioada detenţiei, activitatea sa de istoric a fost incriminată de noii istorici de 
partid, în cadrul curentului mai larg de atacare constantă a reprezentanţilor vechii istoriografii112. 


x 


107 Eugenia Tudor-Anton, Memorie tragică, în „România literară”, 2 mai 2001, vezi si 
www.memoria.ro/?location=view_article&id=977. 

108 Liana Nedelcu-Stan, Din închisorile comuniste, în „Memoria”, nr. 28, p. 91. 

109 A.C.N.S.A.S., fond Informativ, dosar nr. 3.883, f. 24. 

110 Referitor la loachim Crăciun, agentul „Timoftache” arăta It. Jakal, de la D.R.S. Cluj, că acesta a fost 
„format şi promovat la început de prof. Lupas” (Ibidem, f. 40). 

111 De asemenea, la 18 aprilie 1954, în Duminica Floriilor, Ghibu i-a dedicat câteva versuri lui Lupaş: „Lui 
lonu Mitişorului — undeva, pe glob: Trec ani şi ani, şi tu nu mai revii.../Pe unde, oare-ti porţi tristul alean?” 
(O. Ghibu, op. cit., p. 266, 282). 

112 Vechea şcoală de istorie din România era acuzată de a fi „burghezo-reacţionară”, „ruptă de mase”, 
„aservită Occidentului”, „antiromânescă”, având o concepţie idealistă şi falsificând istoria. Spre exemplu, în 
1950 Constantin Daicoviciu arăta că vechea istoriografie, „din pricina concepţiei cu totul idealiste şi 
nestiintifice’, nu ar fi avut „o atitudine justă” fata de daci. Alături de reprezentanţii Şcolii Ardelene, mai erau 
criticati A.D. Xenopol, Constantin Andrieşescu, D.M. Teodorescu şi mai ales Vasile Pârvan, care, dată fiind 
„Orientarea idealistă şi mistică” a acestuia în istorie, nu ar fi înţeles în întregime problema dacică 
(Constantin Daicoviciu, Dacii din Munţii Orăştiei şi începuturile statului sclavagist dac, în „Studii şi cercetări 
ştiinţifice”, nr. 2/1950, p. 112). În aceeaşi perioadă, Daicoviciu sublinia şi faptul că istoricii şi cercetătorii 

Spre exemplu, in 1955, într-un articol din revista „Studii”, Traian Udrea îl acuza că, alături de alti 
istorici „burghezi” (Nicolae Iorga, C.C. Giurescu, Gheorghe Brătianu ş.a.), „a trecut cu arme si 
bagaje în slujba fascismului’*?. Un atac asemănător Împotriva lui Lupaş era pregătit să scrie şi 
Ladislau Bânyai, dar David Prodan a reuşit să-l facă pe acesta să renunţe la macularea numelui 
fostului sau profesor!14. 

De asemenea, într-un raport al Biroului 7 din Serviciul III al D.R.S. Cluj, datat 18 august 
1953115, prin care se propunea deschiderea dosarului de obiectiv Academia R.P.R. filiala Cluj, se 
precizau următoarele: „Filiala Academiei R.P.R. din Cluj a luat ființă în anul 1949. Înainte de asta 
la Cluj exista «Institutul de Istorie Naţională din Cluj», care a difuzat concepţiile reacționare în 
rândul maselor. Acest institut a fost o creaţie a unei mari bănci din Cluj, cu scopul de a alimenta, 
în mod ştiinţific, şovinismul şi naționalismul. În rândurile istoricilor nationalisti români, pot fi 
remarcati Lupaș, Silviu Dragomir”116. 

În paralel cu îndepărtarea istoricului din toate funcţiile deţinute a avut loc şi includerea 
unora dintre volumele sale în indexul cărţilor interzise consultării. Pe această listă au fost incluse 
titluri precum Factori istorici ai vieţii nationale româneşti (1919), la Transylvanie, coeur de la vie 
roumanie (1942), Studii, conferinţe şi comunicări istorice, vol. I-IV (1927), Studii istorice (1943)117. 
În urma acestui fapt, ca şi a arestării care a urmat, nici una dintre lucrările lui loan Lupaş, nu doar 
cele de mai sus, nu au mai fost citate în notele bibliografice din cuprinsul studiilor apărute în 
prima jumătate a anilor '50. Referințele la volumele lui Lupaş au dispărut aproape cu desăvârşire 
chiar si din materialele redactate de istoricii şi cercetătorii clujeni'18, deşi o mare parte dintre ei 
beneficiaseră de ajutorul fostului lor profesor. 

Vara anului 1955 a adus însă şi eliberarea lui loan Lupaş din detenţie, petrecută în 
contextul amnistiilor politice din acea perioadă. La 5 iulie 1955, calvarul său de la Sighet s-a 


clujeni, „a lumina farului materialismului istoric”, au început să scoată la iveală ,intentionatele falsuri ale 
istoriografiei şovine burgheze” (Constantin Daicoviciu, Din activitatea institutelor şi colectivelor de cercetări 
ale Filialei Cluj a Academiei R.P.R. Institutul de Istorie şi Filozofie din Cluj al R.P.R., in Idem, p. 173). 

113 Traian Udrea, Despre unele probleme privind ştiinţa istorică în R.P.R., în „Studii. Revista de istorie”, nr. 
1/1955, apud Florin Muller, Politică şi istoriografie in România, 1948-1964, Cluj, Editura Nereamia 
Napocae, 2003, p. 177. 

114 „Mi-aduc aminte că trebuia să scriu ceva despre Bălcescu împreună cu Banyai. El a profitat de prilej, 
sau i s-a sugerat?, să profere nişte atacuri violente la adresa istoriografiei româneşti dinainte, mai ales a lui 
Lupaş. Cum să mă descurc? Ca să nu refuz de la început direct, am recurs mai întâi la o stratagemă. l-am 
zis: ce facem? Prin asemenea atacuri nu facem decât să popularizăm numele, nu e mai bine să lăsăm să 
fie uitate? Argumentul s-a prins, a renunțat, altfel trebuia să-mi refuz direct semnătura, ceea ce pe atunci 
trecea de mare vinovăţie” (D. Prodan, op. cit., p. 59). 

115 Documentul a fost întocmit pe baza datelor oferite de unul dintre activiştii de partid din cadrul filialei Cluj 
a Academiei R.P.R. 

116 A.C.N.S.A.S., fond Documentar, dosar nr. 3.577, f. 7. 

117 F. Müller, op. cit., p. 120. 

118 În 1950, G.S. Ardeleanu aminteşte totuşi într-un studiu lucrarea Mitropolitul Sava Brancovici a lui Lupaş 
(G.S. Ardeleanu, Note istorice româno-ruse, în „Studii şi cercetări ştiinţifice”, fascicula 2/1950, p. 127-142. 

sfârşit, el fiind scos din penitenciar şi transferat în arestul Securităţii. În aceeaşi zi, a fost obligat 
să semneze o declaraţie în care se angaja „de a nu discuta cu nimeni nimic în legătură cu cele ce 
am fost anchetat, ce am văzut şi ce am auzit în timpul detinerii mele de către organele de stat, cat 
şi locurile pe unde am trecut în perioada arestării'11%. La 27 iulie 1955, când a fost pus în libertate 
din arestul Securităţii, a semnat o nouă declaraţie, prin care arăta că îşi va stabili domiciliul în 
Sibiu şi că nu va divulga „ce am văzut, auzit sau am fost întrebat pe timpul cât am stat la 
dispoziţia Securităţii Statului”120. Întrucât în detenţie sănătatea sa fost grav afectată, după 
eliberare s-a internat imediat în spital. 

Trebuie menţionat faptul că Lupaş a dorit încă de la început reluarea activităţii ştiinţifice, 
cu toate că vederea îi fusese deteriorată de regimul de detenţie. Astfel, nu se poate afirma că 
istoricul şi-ar fi încetat total activitatea, cum se susţine în anumite lucrări'21. De altfel, Constantin 
C. Giurescu menţionează şi un alt fapt interesant referitor la Lupaş, anume că „el a constatat — ca 
şi mine — că, în închisoare, memoria i s-a ascuţit, din cauza necontenitului exercitiu’'22, aspect 
care este amintit uneori şi de alţi foşti deţinuţi politici. În anii imediat următori, loan Lupaş va 
compensa sănătatea slabă cu o determinare deosebită, dorind să revină cât mai rapid în 
activitate. 

La câteva luni după eliberarea de la Sighet, chiar în timp ce era internat în spital la 
Bucureşti, pentru o operaţie de cataractă, Lupaş a solicitat să i se aducă cele mai recente 
publicaţii scoase de istoricii clujeni, fiind desigur foarte curios să vadă care era stilul noii 
istoriografii. În acest sens, el I-a trimis la Cluj pe ginerele său, Mircea Georgescu, profesor la 
Institutul de Planificare din Bucuresti. Sosit la Institutul de Istorie din Cluj la 1 noiembrie 1955, 
Georgescu s-a întâlnit cu loachim Crăciun, Martin Septimiu, Mihail Dan şi Ştefan Pascu, toți foşti 
colaboratori, unii foarte apropiaţi, ai istoricului. Ceea ce nu-i va opri însă pe doi dintre aceştia să 
informeze imediat Securitatea despre această vizită. 

Chiar a doua zi, la 2 noiembrie 1955, agentul ,Lucretiu” a furnizat o notă It. Căpudeanu 
Remus“3, ofițer la Biroul 1 din Serviciul III, în care arăta că „Lupaş loan se află internat la 
Bucureşti, la Institutul Parhon, unde, după spusele lui Georgescu Mircea, a fost vizitat de 
Daicoviciu Constantin. Numitul Georgescu Mircea a spus că patriarhul Justinian Marina de 
asemenea a stat de vorbă cu Lupas loan"12. 


119 A.C.N.S.A.S., fond Penal, dosar nr. 489, f. 65. 

120 [bidem, f. 70. 

121 Spre exemplu, loan Scurtu şi lon Mamina afirmă că Lupaş că a ieşit din temniţă în 1955 „cu vederea atât 
de slăbită încât nu mai poate cerceta; de altfel nici nu mai încearcă să scrie”. Lucrarea conţine şi alte erori, 
cum este şi aceea că istoricul ar fi fost arestat în 1948 şi închis la Aiud (I. Mamina, |. Scurtu, op. cit., p. 
198). Această ultima informaţie eronată a fost foarte probabil preluată şi de Petre Popescu Gogan, 
Tragedia de la Sighet şi Academia, în „Memoria”, nr. 36-37, p. 128. 

122 C.C. Giurescu, op. cit., p. 466. 

123 Lt. Căpudeanu Remus şi-a desfăşurat activitatea în acest compartiment în perioada 1954-1959, fiind 
numit apoi lucrător operativ prim la Problema III în cadrul Serviciului raional Turda. În anul 1960 avea un 
salariu de 1.110 lei (A.M.I., fond D.M.R.U., inventar nr. 7.369, dosar nr. 28, f. 126). 

124 A.C.N.S.A.S., fond Reţea, dosar nr. 178.437, f. 58. 

Pentru a verifica acest aspect, la 10 aprilie 1956, It. Marchiş Augustin'25 si mr. lacob 
Martin'2®, ultimul fiind şeful Serviciului III Informaţii Interne, au solicitat o notă informativă 
agentului „Brânduşa”, prezent şi el la întâlnirea de mai sus. ,Brandusa” a confirmat prezenţa 
profesorului Georgescu la Cluj, arătând faptul că acesta „Cu sursa s-a întâlnit tot atunci, având 
din partea prof. Lupaş însărcinarea de a procura unele publicaţii istorice ale Institutului, pentru a- 
şi mai trece vremea în spital, unde este internat. Apoi a spus că prof. Lupaş e tot în spital, 
aşteptând să i se maturizeze cataracta de la ochi, pentru a fi operat. Între timp a venit Mihail Dan, 
aşa că împreună au adunat câteva lucrări ale Institutului, le-au împachetat în hârtie şi le-au predat 
lui Georgescu Mircea. Georgescu Mircea le-a luat şi a spus că le duce de-a dreptul la gară, 
deoarece pleacă în aceeaşi zi. În prezenţa sursei, cu Dan, au vorbit tot despre prof. Lupaş, iar la 
despărţire, atât sursa, cât şi Dan, au transmis prof. Lupas urări de însänätosire”27. 

Treptat a reînceput şi reintegrarea lui loan Lupaş în viaţa ştiinţifică, acesta beneficiind, 
ca şi alţi istorici ardeleni ce au cunoscut traumele detenţiei, precum Silviu Dragomir şi Ştefan 
Meteş, de sprijinul unor istorici cu trecere pe lângă liderii P.M.R. (precum Constantin Daicoviciu, 
Andrei Oțetea ş.a.). Încă din 1956 Lupas a fost inclus, alături de Dragomir şi Meteş, în colectivul 
însărcinat cu elaborarea tratatului de istorie a Romaniei'8, o sarcină trasată Academiei R.P.R. de 
Gheorghiu-Dej la Congresul al II-a al P.M.R.12. Nu detinem însă date conform cărora loan Lupas, 
ca şi Ştefan Meteş, ar fi contribuit efectiv cu materiale concrete la această sinteză a istoriei 
României, fie şi sub forma contopirii acestora în materialul vreunui istoric agreat de partid, cum s- 
a întâmplat cu contribuţia lui Silviu Dragomir13. 


125 Lt. Marchiş Augustin era ofiţer la Biroul 2 Serviciul III din anul 1953. l-a supravegheat pe mai multi istorici 
clujeni: Ştefan Pascu, loachim Crăciun, Dumitru Braharu (vezi A.C.N.S.A.S., fond Informativ, dosarele nr. 
195.665 şi 3.883). 

125 Mr. lacob Martin a deţinut funcţia de şef al Serviciului III între anii 1956 şi 1958. În anul 1957 a fost 
avansat la gradul de locotenent-colonel. În ianuarie 1958 a întocmit planul de măsuri care a dus la uciderea 
fraţilor Teodor şi Avisalon Susman (A.C.N.S.A.S., fond Documentar, dosar nr. 41, vol. 2, f. 80). 

127 A.C.N.S.A.S., fond Reţea, dosar nr. 178.437, f. 68. 

128 Alexandru Matei, Ştefan Metes văzut de contemporani, în *** Stefan Metes la 85 de ani, Cluj, Arhivele 
Statului din Cluj-Napoca, 1977, p. 112. 

129 Gheorghiu-Dej în Raportul C.C. al P.M.R.: „O sarcină de mare răspundere stă în faţa istoricilor noştri — 
aceea de a elabora, cu forțele unui larg colectiv de cercetători ştiinţifici, o istorie a României care să 
sintetizeze, de pe poziţiile învăţăturii marxist-leniniste, tot ce s-a realizat la noi pe tărâmul ştiinţei istorice şi 
să însemne un pas înainte în dezvoltarea acestei ştiinţe, îndeosebi în soluționarea unor probleme de bază 
ale istoriei noastre — probleme ale procesului de formare a poporului român, ale istoriei contemporane, ale 
periodizării istoriei”. Nu lipsit de importanţă credem că este şi amănuntul că, în cadrul raportului, această 
indicație era cuprinsă la subcapitolul Munca ideologică din capitolul Partidul (Gheorghe Gheorghiu-Dej, 
Articole şi cuvântări. Decembrie 1955 - iulie 1959, Editura Politică, Bucureşti, 1959, p. 145). 

130 În noiembrie 1960, agentul „Tudor” l-a vizitat acasă pe Silviu Dragomir, care i-a relatat că a terminat 
colaborarea sa la Tratatul de Istoria României, el ocupându-se de secolul al XVIII-lea. Cu toate acestea, 
după cum menţiona informatorul, „numele lui nu va apărea în volum alături de capitolele scrise, ci ele vor fi 
contopite în materialul tov. acad. David Prodan, care le va da şi interpretarea marxistă corespunzătoare” 

Sustinerea de care s-a bucurat Lupas s-a mai manifestat si prin includerea sa in alte 
colective de lucru ale Academiei. Conform lui Vasile Vaida, prim-secretar al Comitetului Regional 
P.M.R. Cluj, in anul 1957, loan Lupas, alaturi de Silviu Dragomir, Stefan Metes, Constantin 
Daicoviciu şi alti istorici, au fost însărcinaţi de C.C. al P.M.R. „să documenteze din punct de 
vedere istoric falsitatea propagandei contrarevolutionarilor din Ungaria cu privire la Ardeal si 
relaţiile romano-maghiare”"*". 

Vaida, care beneficia si de date oferite de Securitatea din Cluj, mentiona faptul ca, in 
cercetarile sale facute cu acest prilej, loan Lupas a descoperit anumite documente ,prin care se 
dovedeste ca unirea bisericii greco-catolice cu Roma in 1698 n-a fost reala, fiind facuta in mod 
samavolnic de catolici, care au falsificat actele de unificare”. Nefiind hotarat daca sa publice sau 
nu aceste documente, Lupas ar fi cerut „un sfat politic filosofului reactionar Lucian Blaga”, care i- 
ar fi cerut sa le pastreze ,pentru cand nu vor mai fi comunistii la conducere”, opinie ascultata de 
istoric1%2. Toate aceste date au fost înaintate de Vasile Vaida către C.C. al P.M.R., într-o 
Informare din 28 august 1958, la putin timp dupa Plenara din iunie acelasi an. Referitor la 
documentele de mai sus, Vaida arata Comitetului Central faptul ca ,ar fi necesar ca ele sa fie 
preluate si publicate, pentru a se stabili adevărul din această perioadă a istoriei Ardealului”. Prim- 
secretarul Comitetului P.M.R. Cluj cerea totodată aplicarea unor măsuri punitive împotriva celor 
doi intelectuali („luându-se totodată măsurile corespunzătoare fata de cei care au căutat să 
ascundă aceste documente”)"#. 

Nu în ultimul rând, Lupaş a început să colaboreze şi cu diverşi istorici cu care avusese 
legături în trecut, cărora le furniza informaţiile de care aceştia aveau nevoie. În anul 1957, în 
cadrul supravegherii istoricului Vasile Netea, informatorii Securităţii mentionau faptul că acesta 
lucra la elaborarea unui lexicon al cărturarilor, iar pentru realizarea acestuia a luat legătura cu mai 
multi intelectuali, printre care si loan Lupas, care avea să-i răspundă la chestionarele trimise1%. 

În atenţia Securităţii se aflau şi acei istorici care continuau să menţină contactul cu loan 
Lupaş, precum era Martin Septimiu'%. Într-un referat al D.R.S. Cluj din septembrie 1956, bazat pe 


(A.C.N.S.A.S., fond Informativ, dosar nr. 512, vol. 2, f. 18). În memoriile sale, David Prodan arată că: „Eu 
raspundeam de istoria Transilvaniei, scriind-o singur în cea mai mare parte” (D. Prodan, op. cit., p. 126). 

131 Lucian Nastasă, Constantin Daicoviciu — „un element descompus”, în „Magazin istoric”, nr. 9/2003, p. 50. 
132 [bidem. 

133 Ibidem. 

134 Într-o notă informativă furnizată de agentul „Paloş” la 9 martie 1957, primită de It. Dumitru Vasile, 
lucrător operativ la Serviciul | din Direcţia a III-a, se arăta că Vasile Netea „lucrează într-un colectiv de 
cercetători al Academiei R.P.R. la elaborarea unui lexicon al cărturarilor şi oamenilor care s-au distins în 
trecut în probleme intelectuale. | s-a încredinţat regiunea Ardealului şi a Banatului. Pentru a-şi completa 
toate datele necesare asupra unei personalităţi, profesorul Netea a stabilit legături personale şi de 
corespondenţă cu o sumă de intelectuali din oraşele Ardealului, de la care culege informaţii. Stand de vorbă 
asupra acestei chestiuni, el mi-a arătat scrisori de la profesorul Lupaş (...) în care i se răspunde la 
chestionarele cerute” (A.C.N.S.A.S., fond Informativ, dosar nr. 4.986, vol. 1, f. 138). 

135 Martin Septimiu era cercetător la Institutul de Istorie din Cluj. Fost membru P.N.C. în perioada 
interbelică, după război s-a înscris în P.S.D. (unde a deţinut funcţia de membru în Comitetul judeţean Cluj) 

„semnalările agenţilor «Lucretiu» şi «Ban loan”, se arăta că Martin Septimiu „în prezent mai 
întreţine legături cu: [...] Lupaş loan, fost ministru P.N.C., domiciliat in Bucuresti” "5. 

Totodată, unii dintre informatorii din rândul cercetătorilor erau folosiţi şi pentru a furniza 
date referitoare la loan Lupaş. Astfel, în referatul cu propunerea de recrutare a viitorului 
informator „Tudor”, întocmit la 3 septembrie 1956 de It. Matei Teodor, lucrător operativ prim la 
Biroul 2 Problema 1 din Serviciul III al D.R.S. Cluj'%7, se arăta că acesta urma a fi folosit „ca agent 
în acţiunea informativă Martin Septimiu, precum şi asupra numitilor: [...] Pascu Stefan, Lupaş 
loan [...], cu care candidatul este în bune relatii”1#8, 

Reîntors la Sibiu în anul 1956, o anumită perioadă loan Lupaş a fost lăsat practic 
nesupravegheat de către Securitate, care a obţinut doar sporadic informaţii privindu-l pe istoric. 
Fenomenul s-a manifestat însă identic în cazul majorităţii foştilor deţinuţi de la Sighet, care nu au 
intrat imediat în atenţia organelor de Securitate, preocupată mai mult de alte domenii. Uneori 
ofițerii de Securitate nu deţineau nici măcar date sumare referitoare la aceste persoane (adresa 
unde s-au stabilit după eliberarea din detenţie, locul de muncă etc.). 

Ocazional, cu ajutorul reţelei informative, Securitatea mai afla totuşi diverse date privind 
activitatea lui loan Lupaş. Astfel, la 11 septembrie 1956, sursa „Zamfirescu Zamfir” a furnizat o 
notă It. maj. lacobuta loan, ofiţer la Serviciul Raional Sibiu, arătând că recent Lupas l-a vizitat pe 
directorul Muzeului Bruckenthal din Sibiu, Nicolae Lupu. Agentul semnala şi faptul că istoricul îşi 
reluase preocupările ştiinţifice, fiind în continuare interesat de problematica Bisericii Ortodoxe: 
„Probabil Lupaş a fost şi la secţia manuscrise, arătând acolo un articol de 3 pagini scrise cu 
acestei cărţi în Ardeal. Articolul este o curată propagandă religioasă. Lupaş nu a spus cu ce scop 
a scris acest articol”1%. 

Urmărirea sa de către organele de Securitate din Sibiu şi Cluj a prins mai multă 
consistenţă abia pe la sfârşitul anilor '50. Situaţia a fost însă similară şi în cazul altor istorici 
ardeleni eliberaţi din detenţie, precum Silviu Dragomir" şi Stefan Metes‘*1, a căror supraveghere 
a cunoscut o anumită intensificare în aceeaşi perioadă. 


şi apoi în P.M.R., de unde a fost exclus ulterior. A fost închis într-o colonie de muncă în perioada 1952- 
1954. Conform unui document al Securităţii, „în 1952 a fost internat la Canal pentru colportarea ştirilor 
transmise de posturile de radio capitaliste” (A.C.N.S.A.S., fond Documentar, dosar nr. 2.755, f. 73). După 
eliberarea din detenţie a fost urmărit activ de Securitatea din Cluj pentru activitatea lui politică din trecut. 

136 A.C.N.S.A.S., fond Reţea, dosar nr. 178.437, f. 4. 

137 Propunerea de recrutare a fost aprobată de şeful Serviciului III, It. maj. Albu loan, de loctitorul şefului 
D.R.S., cpt. Moraru loan, şi apoi de şeful D.R.S. Cluj, col. Nedelcu Mihail. Acţiunea a fost finalizată cu 
succes la 25 septembrie 1956, când cpt. Moraru loan, folosind şantajul, a obţinut angajamentul 
informatorului (Ibidem, f. 10-11). 

138 [bidem, f. 3. 

139 A.C.N.S.A.S., fond Penal, dosar nr. 489, f. 76. 

140 Silviu Dragomir a fost urmärit destul de superficial pana in anul 1958, cand, primindu-se o informatie ca 
s-ar fi întâlnit la Cluj cu un diplomat englez, i-a fost deschis un dosar de verificare ca suspect de spionaj in 
favoarea Marii Britanii. Suspiciunile nu s-au confirmat, astfel încât acţiunea fost închisă în anul 1960. Detalii 

La 11 iulie 1957, It. Ghergan Stefan, lucrätor operativ la Sectia ,C”, dupa ce a studiat 
dosarele de detenţie deschise pe numele lui Lupas, a propus luarea în evidenţă a istoricului, 
întrucât în trecut desfăşurase „activitate duşmănoasă”, propunere aprobată de către superiorii 
săi'2. La 16 februarie 1958, Serviciul Raional Sibiu l-a trecut pe Lupaş în evidenţa problemei 
P.N.C., întrucât fusese membru marcant al acestui partid, deţinând şi funcţia de ministru, cerere 
aprobată de şeful serviciuluit#3, 

Date referitoare la loan Lupaş erau obținute de Securitate si din supravegherea foştilor 
lideri politici interbelici, cu care uneori istoricul se mai întâlnea în timpul vizitelor la Cluj. La 7 mai 
1958, agenta „Sanda Petrescu” a furnizat o notă informativă privind o discuţie avută cu Emil 
Sabău, fost ziarist P.N.Ţ. Sabău, care se întâlnea des cu Silviu Dragomir, loan Lupas, Teofil 
Bugnariu şi Emil Hatieganu, îi spusese informatoarei că „Lupaş, fostul profesor, operat din nou la 
ochi, profiriu si mic, zglobiu altfel, ar fi ca un tinerel dacă nu ar suferi cu ochii. Are pensie de 2.000 
lei, stă bine deci”. Ofiţerul care dirija informatoarea, It. maj. Banciu Constantin, a trasat ca sarcină 
agentei „să întocmească câte o notă referitor la persoanele semnalate ca legături a lui Sabău 
Emil”144. 

În cursul anilor 1958 şi 1959 a fost arestat pentru scurte perioade şi anchetat la 
Securitate, ceea ce a lăsat urme asupra psihicului istoricului, nevoit să trăiască într-o stare de 
continuă frică. La 30 mai 1960, Securitatea a interceptat o scrisoare adresată de Lupaş lui Mircea 
Georgescu, ginerele său: „Apropiindu-se luna iulie, mă tem să nu se repete cazul retinerilor şi în 
acest an, ca şi în 1958 şi, parţial, în 1959 [...] O repetare a cazului în actualele circumstanţe ar fi 
grozav de dureroasă, căci o ducem ff. greu si cu sănătatea si cu disponibilitatile materiale. 
Sperăm însă că în curând se vor îndrepta lucrurile şi ni se va îndrepta situaţia. În această 
speranță va îmbrăţişăm cu dor pe toti”#. În acea perioadă, teama de arestare era resimţită si de 
alti foşti deţinuţi la Sighet, precum Teofil Sauciuc-Saveanu, care, spre deosebire de Lupas, se 
aştepta ca lucrurile sa se inrautateasca"*. 


în Liviu Pleşa, Dosarul de Securitate al istoricului Silviu Dragomir, în „Annales Universitatis Apulensis. 
Series Historica”, tom 9/1, 2005, p. 223-227. 

141 Supravegherea lui Ştefan Meteş a fost practic inexistentă până în anul 1960, abia în acel an fiind luată, 
de către D.R.S. Cluj, măsura trecerii sale în evidenţa dosarului de problemă P.N.T. (A.C.N.S.A.S., fond 
Informativ, dosar nr. 3.885, f. 1). 

142 A.C.N.S.A.S., fond Penal, dosar nr. 489, f. fără număr. 

143 Ibidem, f. 74. 

144 A.C.N.S.A.S., fond Informativ, dosar nr. 513, 86-88. 

145 A.C.N.S.A.S., fond Penal, dosar nr. 489, f. 75. 

146 Conform unei note informative a agentului „Ardeleanu” din iunie 1960: „La biblioteca Academiei R.P.R. 
domneşte, printre cititorii reactionari Sauciuc-Saveanu, Slăvescu Victor, Giurescu C.C., o mare fierbere în 
urma congresului P.M.R. Sauciuc-Săveanu a spus că s-ar putea ca congresul să aducă hotărâri dintre cele 
mai grave în treburile interne. Crede că Hruşciov n-a venit degeaba la noi. Sigur că rumegă o mare lovitură 
pe plan extern şi va da mână liberă pe plan intern, de a se trece din nou la o politică de «mare vigilenta», 
ceea ce va duce la înăsprirea măsurilor contra reactionarilor” (A.C.N.S.A.S., fond Informativ, dosar nr. 

Situaţia istoricului a cunoscut însă o anumită ameliorare în a doua parte a anilor '50, 
când a obţinut majorarea pensiei (de la 500 lei, cât era pensia maximă pe atunci, la 2.000 de 
lei147), prin acordarea unei „pensii speciale” pentru foştii profesori universitari. Aceste pensii se 
acordau doar la recomandarea universităţilor, astfel încât nu toţi foştii profesori universitari au 
obținut-o (spre exemplu, cererea similară a lui Onisifor Ghibu a fost respinsä)'#. Se pare, aşadar 
că Lupaş a beneficiat din nou de ajutor din partea unor persoane cu trecere la partid, cel mai 
probabil al fostului său student Constantin Daicoviciu, care pe atunci deţinea funcţia de rector al 
Universităţii „Victor Babeş” din Cluj. 

Motivul principal pentru care loan Lupaş s-a aflat în atenţia Securităţii l-a constituit 
activitatea sa politică din trecut şi cu precădere aderenţa la Partidul Naţional Creştin, partid 
considerat de Securitate ca fiind de orientare „fascistă”. La începutul anilor '60, Securitatea a 
trecut la o campanie la scară naţională de reconstituire a schemelor de organizare ale acestui 
partid şi la identificarea tuturor foştilor membrii marcanţi ai P.N.C., care erau suspicionati ca 
având simpatii legionare sau fasciste. În consecinţă, organele de Securitate din mai multe regiuni 
au transmis către D.R.S. Cluj date obţinute de la informatori privind activitatea lui loan Lupas in 
acest partid. 

La 5 martie 1960, cpt. Szôcs Andrei, din cadrul Direcţiei Regionale de Securitate a 
Regiunii Autonome Maghiare, a cerut D.R.S. Cluj identificarea cât mai urgentă a lui loan Lupaş, 
Silviu Dragomir şi Onisifor Ghibu, care în 1938 au fost preşedinţi ai organizaţiilor judeţene P.N.C. 
din judeţele Sibiu, Hunedoara, respectiv Sălaj. Aceste date erau necesare „pentru a vă trimite 
materialele compromiţătoare ce le posedăm asupra lor”1#. La 12 mai 1962, It. Gane Marin, din 
cadrul D.R.S. Banat, a transmis D.R.S. Cluj o notă informativă primită de la agentul „Sergiu 
Valeriu” referitoare la loan Lupaş. După ce arăta că l-a cunoscut pe Lupaş la Universitatea din 
Cluj, în perioada 1934-1938, agentul adăuga următoarele: „Personal nu l-am cunoscut şi n-am 
vorbit niciodată cu el, eu fiind tânăr student, iar el om bătrân, profesor universitar şi fost ministru. 
De prin anul 1941-1942 n-am mai auzit nimic de el şi nici n-aş crede să mai fie în viaţă, deoarece 
încă de atunci era bătrân”. Conform ofițerului, „Nota a fost cerută de la agent deoarece a fost 
solicitată de Direcţia Regională Cluj pentru identificarea şi luarea în evidenţă a elementelor ce au 
făcut parte din P.N.C. pe teritoriul regiunii Cluj'150. 

Informaţii similare erau obţinute şi de către ofițerul de la D.R.S. Cluj care se ocupa în 
acea perioadă de Problema P.N.C., şi anume de It. Hatis Gheorghe. Acesta aduna informaţii din 


3.722, f. 24, vezi şi loan Opris, Istoricii şi Securitatea, vol. Il, Editura Enciclopedică, Bucuresti, 2006, p. 46- 
47). 

147 A.C.N.S.A.S., fond Informativ, dosar nr. 513, f. 86-88. 

148 0. Ghibu, op. cit., p. 367, nota nr. 395, redactată de Octavian Goga. 

149 A.C.N.S.A.S., fond Documentar, dosar nr. 2.755, f. 31. 

150 A.C.N.S.A.S., fond Informativ, dosar nr. 4.577, f. 2. 

mai multe surse, cum ar fi procese-verbale de interogatoriu ale unor foşti membri P.N.C.151 sau 
consultarea unor lucrări sau broşuri'52. 

După cum se poate observa, materialele obţinute prin aceste tipuri de acţiuni erau de 
cele mai multe ori pur formale, datele obţinute fiind în general de suprafaţă, privind probleme 
arhicunoscute, precum „a fost ministru”, „fost în conducerea P.N.C.” etc. În aceste condiţii, 
suntem departe de a putea afirma că supravegherea lui loan Lupaş s-ar fi desfăşurat la cote 
ridicate. 

Pentru completarea datelor necesare, It. Hăţiş solicita însă şi sprijinul celorlalte 
compartimente informativ-operative din cadrul D.R.S. Cluj. La 13 noiembrie 1961, el a întocmit 
următoarea adresă către Serviciul Il Contraspionaj, solicitând cooperarea It. maj. Erdely, de la 
Biroul 1 din serviciul III. Lt. maj. Erdely îl avea în reţea pe agentul „Falk Felix”, ce se afla în relaţii 
cu loan Lupaş, Sofroniu Lupaş, Toader Pop şi Martin Septimiu, care „au făcut parte din partidul 
Goga-Cuza”. Lt. Hăţiş preciza şi tipul de informaţii de care avea nevoie referitor la cele patru 
persoane: „rugăm a se dirija agentul «Falk Felix», ce-l are în legătură tov. It. maj. Erdely, pe lângă 
elementele specificate mai sus, cu scopul de a stabili următoarele: 1) Locul de muncă şi domiciliul 
prezent. 2) Ce persoane mai cunosc că elementele de mai sus au făcut parte din partidul Goga- 
Cuza. 3) Dacă în prezent desfăşoară activitate politică şi în ce constă această activitate. 4) Dacă 
ei intretin relaţii de prietenie, natura acestor relaţii sau dacă au relaţii cu diferite elemente de altă 
nuanţă politică. 5) Despre ce elemente mai are cunoştinţă că au făcut parte din partidul Goga- 
Cuza. 6) Comportarea lor în familie, în afara familiei, la serviciu, dacă sunt mulţumiţi cu munca 
ce-o prestează. 7) Ce fac ei în timpul liber'153. 

Supravegherea a istoricului de către Securitate, chiar şi atât de redusă precum era, s-a 
încheiat însă la 14 aprilie 1964, când Secţia ,C” din cadrul D.R.S. Braşov a hotărât predarea la 
arhiva operativă a dosarului privindu-l pe Lupaş, dosar provenit de la Serviciul Raionul Sibiu. 
Motivul: „În anul 1960 a depăşit vârsta de 80 ani”'%. 

Revenind la activitatea ştiinţifică a lui Lupaş din acea perioadă, trebuie să amintim faptul 
că acesta trecea deseori pe la Institutul de Istorie şi Universitatea din Cluj, manifestându-şi de 
fiecare dată interesul pentru ultimele apariţii istorice. Pompiliu Teodor precizează că loan Lupaş, 


151 Spre exemplu, la 8 februarie 1962, It. Hatis a întocmit o Notă-extras privindu-l pe numitul loan Lupas, în 
care arata că în procesul-verbal al interogatoriului luat detinutului Popa Grigore, fost membru P.N.C., se 
menţiona că din acest partid „a făcut parte şi numitul loan Lupaş, profesor de istorie ce se află în Cluj sau 
Sibiu” (Ibidem, f. 4). 

182 La 17 aprilie 1962, It. Hăţiş, după ce a consultat broşura Cataclism national-crestin, scrisă de Sebastian 
Bornemisa, a redactat o nouă Notă-extras privind pe Lupas loan, în care preciza că, în anul 1936, „printre 
fruntasii national-crestini mai de seamă a fost amintit şi numitul Lupaş loan, profesor universitar în acea 
perioadă” (Ibidem, f. 3). 

15 A.C.N.S.A.S., fond Documentar, dosar nr. 2.755, f. 29. 

154 A.C.N.S.A.S., fond Informativ, dosar nr. 4.577, f. 1. 

„după Eliberare, deşi în vârstă, a continuat să frecventeze Institutul de Istorie, publicând articole şi 
nutrind proiecte”1ss. 

Între anii 1957-1961, Lupaş a publicat mai multe articole ştiinţifice în diverse periodice, 
precum „Anuarul Institutului de Istorie din Cluj” şi altele. În această perioadă şi alţi istorici, precum 
loachim Crăciun, fac trimitere în studiile lor la lucrările lui Lupaş"%, ceea ce până atunci nu se 
întâmpla. Unul dintre primele articole I-a publicat în anul 1957 în revista „Studii şi cercetări de 
istorie literară şi folclor”, periodic condus de George Călinescu, care foarte probabil i-a facilitat 
apariţia. loan Lupaş făcea şi menţiunea că acele pagini le-a dictat unui student sibian în vara 
anului 195715, starea sa de sănătate nepermitandu-i încă reluarea lucrului, ceea ce relevă încă o 
dată determinarea deosebită a istoricului, care a uzat de toate mijloacele pentru a nu abandona 
dragostea sa de-o viata. Continuându-şi cercetările în colecţia de manuscrise a Muzeului 
Bruckenthal din Sibiu, istoricul a publicat în 1959 un studiu referitor la corespondenţa generalului 
Puchner“58, în încercarea de a scoate la iveală noi surse documentare privitoare la Revoluţia din 
1848 în Transilvania. Preocupat în continuare de istoria zonei sale natale, în 1961 Lupaş a scris 
studiul referitor la cneazul Dumitru din Sălişte, pe care îl descrie ca fiind un „țăran luminat". 

Articolele sale nu au absolut nimic ideologic, dar nici nu sunt articole de interpretare, 
doar scurte descrieri ale unor documente inedite, istoricul fiind conştient de faptul că altfel ar fi 
trebuit să facă rabat de la opiniile sale. 

Pentru procurarea unor materiale bibliografice necesare redactării studiilor sale ştiinţifice, 
Lupaş apela deseori la unii dintre foştii săi colaboratori din Cluj, rugându-i să-l ajute cu anumite 
volume. Nici aceste activităţi nu scăpau însă ochiului vigilent al anumitor informatori. La 31 iulie 


15 Conform lui Teodor, Lupas „privea cu satisfacţie şi nădejde la realizările istoriografiei moderne, pe care o 
urmărea cu pasiunea din totdeauna” (P. Teodor, op. cit, p. 436), afirmaţie care trebuie privită totuşi cu 
circumspectie, ţinând cont de anul apariţiei lucrării, 1970. 

15 În 1959, loachim Crăciun arăta că multe din vechile cronici transilvănene „au fost editate, total sau 
partial, de |. Lupaş în studiul Cronicari şi istorici români din Transilvania (ed. a 2-a Craiova, 1941)”, amintind 
apoi deseori lucrările fostului său conducător de doctorat (Ioachim Crăciun, Cronicile româneşti ale 
Transilvaniei şi Banatului. Consideraţii preliminare, în „Anuarul Institutului de Istorie din Cluj’, nr. I-II/1958- 
1959, p. 126). Volumele lui loan Lupaş au mai fost citate în această perioadă, sfârşitul anilor '50-prima 
parte a anilor '60, şi de alti istorici şi cercetători clujeni, cum ar fi lon Sabău, Samu Benk5, Ştefan Pascu 
Ş.a. 

157 lon Lupaş, Două manuscrise cu conţinut juridic din activitatea lui Samuil Micu-Clain, în „Studii şi 
cercetări de istorie literară şi folclor”, nr. 3-4/1957, p. 667-674. 

15 loan Lupaş, Un episod istoric şi consecințele lui militare, înfăţişate în lumina citorva fragmente din 
corespondenţa inedită a generalului Puchner, în „Anuarul Institutului de Istorie din Cluj’, nr. I-II/1958-1959, 
p. 191-197. 

159 loan Lupaş, Din relaţiile Transilvaniei cu Ţara Rominească: activitatea cnezului Dumitru din Sălişte, în 
„Anuarul Institutului de Istorie din Cluj”, nr. 1V/1961, p. 69-73. 

1959, agentul ,Lucretiu” il informa pe cpt. Puscasu Ilie‘60, şeful Biroului 1 din Serviciul Ill, că „a 
văzut la Belu Sabin o carte poştală adresată lui Martin Septimiu de către Lupaş loan [...] În 
această scrisoare, Lupaş loan îi cerea lui Martin Septimiu şi la rândul lui acesta i-a cerut lui Belu 
Sabin să-i procure pentru Lupaş loan cartea Germanii, de Emil Ludvig. Profesorul Lupaş loan 
cerea să se caute la biblioteci, la anticariat sau la Harold Krasser, profesor de limba germană la 
Universitatea «Babeş-Bolyai». Stând de vorbă cu Belu Sabin, acesta a spus sursei că respectiva 
carte este un elogiu al germanilor şi s-ar găsi la Biblioteca Universitară, dar la cărţile epuizate şi 
că poate o are şi prof. Harold Krasser, cunoscut al lui Lupaş loan, dar că el, Belu Sabin, nu 
îndrăzneşte s-o ceară, deoarece este o carte epuizată”'5. Prin sintagma „carte epuizată” se avea 
în vedere faptul că respectiva lucrare era prohibită, consultarea acesteia fiind interzisă de 
regim'®2, fapt care de altfel explică şi reticenta lui Sabin Belu de a o solicita pentru împrumut. Cpt. 
Puşcaşu a predat o copie după această notă la Serviciul raional Sibiu, în raza căruia locuia 
Lupaş, şi la Biroul 6 din Serviciul III, care se ocupa cu supravegherea intelectualilor din Cluj. 

Cu toate acestea, nu toţi cercetătorii, şi mai ales istoricii de partid, erau favorabili 
reintegrării ştiinţifice a lui loan Lupas. La 8 august 1957, It. Banciu Constantin'6, ofiţer la Biroul 1 
din Serviciul Il Contraspionaj, a primit o notă informativă furnizată de agentul ,Voicu’, referitoare 
la Ştefan Pascu, cu următorul conţinut: „Cu ocazia sesiunii închinate aniversării răscoalei din 
1907 [desfăşurată recent la Cluj — n.n.], Ştefan Pascu a făcut în comunicarea sa, cu titlul Despre 
importanţa răscoalei, o adevărată apologie a intelectualilor burghezi, căutând să-i facă pe toţi 
«devotați» răscoalei si a citat chiar şi o lucrare a lui |. Lupas, deşi n-avea nimic comun cu titlul 
comunicării. Cu toate că are legături serioase la Bucureşti, aceştia şi-au dat seama că s-a sărit 
peste cal, căci nici nu au programat comunicarea pentru tipar’'®. Idiosincrazia informatorului este 
vizibilă, dacă ţinem cont de faptul că Lupaş fusese condamnat în 1907 tocmai pentru că scrisese 
un articol favorabil răscoalei. 

De asemenea, la 3 septembrie 1958, agentul „George Axinteanu” a oferit It. maj. 
Mărgineanu Emil'®, şef al Biroului 6 din Serviciul III, o notă informativă privindu-l pe Silviu 
Dragomir, cu referire şi la scrisul istoric practicat în trecut de loan Lupaş. Conform informatorului, 


160 Cpt. Puscasu llie a deţinut mai multe funcţii de conducere în cadrul Securităţii din Cluj: şef al Biroului 1 
din Serviciul III (1954-1961), şef al Serviciului III (1961-1963), adjunct al şefului Serviciului III (1963-1968), 
inspector şef al 1.J. Sălaj (1973), şef al Serviciului | la I.J. Cluj (1979-1980). 

161 A.C.N.S.A.S., fond Reţea, dosar nr. 187.897, vol. 1, f. 61. 

162 Istoricul Şerban Papacostea, care a cunoscut si el traumele vieţii de penitenciar în timpul regimului 
comunist, arată următoarele: „Epurarea cărţilor «nesănătoase» ideologic a devenit o practică curentă; 
cărțile înlăturate din circuitul public, pe baza unui nomenclator oficial, tipărit [...] erau transferate în «fonduri 
speciale» al căror acces era strict supravegheat” (Serban Papacostea, Istoriografia română in epoca 
totalitarismelor, în lordan Chimet, Momentul adevărului, Cluj, Editura Dacia, 1996, p. 249). 

163 În acea perioadă, It. Banciu urmărea informativ mai multi istorici clujeni, de regulă pe cei suspectaţi de 
spionaj, cum era cazul lui Francisc Pall (A.C.N.S.A.S., fond Informativ, dosar nr. 3.887, vol. 1, f. 32-33). 

164 A.C.N.S.A.S., fond Informativ, dosar nr. 195.665, f. 66. 

165 Lt. maj. Mărgineanu Emil a condus Biroul 6, care se ocupa de supravegherea intelectualilor şi a 
studenţilor din Cluj, între anii 1958 şi 1960, după care a fost numit adjunct al şefului Serviciului III. 

Silviu Dragomir „A reprezentat orientarea naționalistă clericală în cercetarea istorică (e adevărat, 
în mai mică măsură decât numitul loan Lupaş) [...] În perioada de tinerețe, numitul Silviu 
Dragomir s-a preocupat, ca şi numitul loan Lupaş, de clarificarea Bisericii Ortodoxe şi a clerului, 
militând împotriva catolicismului’®. 

Începând cu prima parte a anilor '60 în istoriografie a început să se manifeste o relaxare 
ştiinţifică, fapt care a permis apariţia unor studii care încep să recunoască şi calităţile istoricilor 
afirmaţi înainte de instaurarea comunismului. Unii cercetători, precum Dan Simionescu au cerut 
chiar includerea în tematica istoriografică a unor istorici ca Gheorghe Brătianu, Alexandru 
Lapedatu, loan Lupas, lon Nistor s.a.167. 

Cu doar câteva zile înainte ca Lupaş să înceteze din viata, regimul comunist, la 
conducerea căruia se afla acum un nou lider, Nicolae Ceauşescu, a făcut un gest menit să 
recunoască meritele ştiinţifice şi nationale ale istoricului. La 30 iunie 1967 loan Lupas a primit titlul 
de profesor emerit din partea Ministerului Învăţământului'$. Un gest venit mult prea târziu şi care 
oricum era departe de a putea să şteargă imensa pierdere adusă ţării prin scoaterea din activitate 
a istoricului pentru o lungă perioadă. 

După o grea suferinţă, care l-a pus în imposibilitatea de a-şi mai continua cercetările 
ştiinţifice, loan Lupaş a decedat la 3 iulie 1967, la Bucuresti, fiind înmormântat la Mănăstirea 
Cernica. Pe piatra de mormânt este scris următorul epitaf: „Istoria ne învaţă să cunoaştem 
trecutul, să înţelegem prezentul şi să credem în viitorul Romaniei’"®. În acelaşi an, istoricul Vasile 
Netea va publica un articol comemorativ în revista „Studii”170. 

Reala recuperare istoriografică a lui loan Lupaş s-a produs însă ceva mai târziu, în anii 
'70, ea datorându-se îndeosebi lui Ştefan Pascu, un fost doctorand al său, cum am amintit, şi lui 
Pompiliu Teodor. În 1970, Pompiliu Teodor afirma următoarele: „O apreciere obiectivă trebuie să 
recunoască că opera lui loan Lupaş conţine multă lumină, fapt care-i conferă un loc de seamă în 
istoria istoriografiei româneşti [...] Multe din ideile istoricului Lupaş s-au impus în istoriografie, 
dăinuind până astăzi. Aşa e, spre exemplu, problema voievodatului şi a esenței sale, a 
periodizării istoriei Transilvaniei, a stăpânirii lui Mihai Viteazu, care rămân bunuri câştigate pentru 
istoriografie, alături de problema largă dezbătută de el a unităţii romänesti”171. 

În 1977, Ştefan Pascu, împreună cu Pompiliu Teodor, a editat la Cluj o selecţie a 
lucrărilor lui Lupaş, sub titlul Scrieri alese. După ce subliniau actualitatea operei lui loan Lupaş, 
arătând că îşi dovedea „rezistenţa în confruntarea cu timpul”, cei doi istorici elogiau activitatea 
acestuia: „El a fost un istoric de solidă informatie, un om de temeinică cultura, cu un orizont 
filozofic neobişnuit pentru istoricul perioadei interbelice [...] loan Lupaş a fost însă prin excelenţă 
istoricul patriot, aplecat cu netarmurita dragoste asupra istoriei nationale, unul care a crezut în 


166 A.C.N.S.A.S., fond Informativ, dosar nr. 513, f. 79. 
167 F. Muller, op. cit., p. 270. 

168 V. Netea, op. cit., p. 1067. 

169 V. Crişan, op. cit., p. 29. 

170 V. Netea, op. cit., p. 1067-1069. 

171 P. Teodor, op. cit., p. 435, 438. 

valoarea educativa a istoriei poporului [...] creator de problematica istorica care a contribuit cel 
mai mult la stabilirea unor direcţii de cercetare”172. Totodată, in 1976 şi 1980 Ştefan Pascu i-a 
dedicat două studii, exemplul său fiind urmat şi de alţii, precum Mihai Sofronie şi Vasile Crişan. 

Unele dintre lucrările amintite anterior conţin şi diverse critici ale activităţii lui Lupaş, 
unele aduse în spiritul ideologiei comuniste şi vizând mai ales activitatea politică interbelică a 
istoricului. Spre exemplu, Pompiliu Teodor era de părere că loan Lupaş „deputat în mai multe 
rânduri, ministru în guvernele burgheze, a fost prins adeseori, asemenea lui Nicolae lorga, în 
jocul nestatornic al politicianismului däunätor”t73. 

După 1990, au fost republicate şi alte lucrări ale lui loan Lupaş: Istoria bisericească a 
românilor ardeleni (Cluj, 1995), cu o introducere de Doru Radosav, şi Din istoria Transilvaniei 
(Bucureşti, 1998), cu o introducere de Marina Lupaş-Vlasiu. 

Pentru loan Lupaş, personalitate de prim rang a vieţii intelectuale şi politice ardelene, 
instaurarea regimului comunist s-a dovedit a avea consecințe dintre cele mai grele. Înlăturat din 
învăţământ şi de la conducerea Institutul de Istorie încă din 1945, situaţia istoricului s-a agravat 
continuu: a urmat interzicerea unora dintre lucrările sale, epurarea din Academie şi apoi arestarea 
şi întemnițarea la Sighet. 

Trebuie menţionat însă faptul că toate aceste măsuri represive au vizat exclusiv 
activitatea politică din trecut a lui loan Lupaş (ca fost ministru şi fost fruntaş al P.N.C.). Pentru 
noul regim de la Bucureşti nu au contat absolut deloc eforturile susținute depuse de loan Lupaş 
pentru emanciparea naţională a românilor şi mai ales pentru realizarea Marii Uniri din 1918, 
cariera sa universitară prodigioasă sau generaţiile de istorici de prestigiu pe care i-a format. 

Deşi înlăturat vreme de aproape un deceniu din viaţa ştiinţifică a ţării, cu o vârstă 
înaintată şi o sănătate afectată de regimul de detenţie, istoricul s-a dovedit însă a avea o 
personalitate puternică, toate eforturile sale după eliberarea de la Sighet fiind depuse pentru 
reluarea contactului cu istoriografia. Beneficiind de sprijinul unor foşti colegi de breaslă, Lupaş a 
reuşit să se reintegreze în cadrul comunităţii istorice, publicând mai multe studii. În cuprinsul 
acestora, spre deosebire de marea majoritate a celorlalţi istorici aflaţi atunci în activitate, loan 
Lupaş nu a făcut nici cea mai mică concesie ideologiei marxist-leniniste, abordarea sa fiind una 
pur ştiinţifică, identică cu discursul istoric pe care l-a practicat si în perioada anterioară 
comunismului. 

Atât înainte, cât şi după eliberarea din penitenciar, loan Lupaş s-a aflat sub 
supravegherea organelor de represiune, dar nu se poate afirma că acestea i-ar fi acordat vreo 
atenţie deosebită. Cu ajutorul reţelei informative, Securitatea aduna ocazional date referitoare la 
istoric, dar marea majoritate a acestora erau de suprafaţă şi de interes general. Din datele pe 
care le detinem până în prezent nu rezultă faptul că Lupas s-ar fi aflat vreodată sub o urmărire 
calificată (prin D.U.I. sau dosar de verificare), supravegherea sa fiind efectuată doar în cadrul 
evidenţei generale a problemei P.N.C. Şi în acest caz, ofiţerii Securităţii erau cu precădere 


172 Şt. Pascu, P. Teodor, op. cit, p. 27. 
173 P. Teodor, op. cit., p. 436. 

interesaţi doar de legăturile de natură politică ale istoricului şi mult mai puţin de activitatea sa 
ştiinţifică. 


Anexă 
Proces-verbal 


Astăzi, 21 decembrie 1944, orele 4% p.m. 

Noi, Preşedintele şi membri Comisiei instituită de Ministerul Educaţiei Naţionale, adresa 
telegrafică nr. 184.829/1944 şi nr. 486, privitoare la purificarea administraţiei publice, publicată în 
„Monitorul Oficial” nr. 233/1944 şi modificată prin Legea nr. 594, publicată în „Monitorul Oficial” nr. 
27311944, ne-am întrunit în localul Rectoratului spre a lua în cercetare situaţia d-lui profesor loan 
Lupas, titularul catedrei de Istoria românilor de la Facultatea de Litere a Universităţii Cluj-Sibiu. 

Comisia a fost sesizată că dl. prof. Lupas a desfăşurat o activitate pro-hitlerista, prin 
Societatea Germano-Română şi Slovaco-Română, prin participarea la un Congres în Frankfurt 
a/M. 

Citat in fata Comisiei, dl. profesor Lupas se prezintă personal. După ce i se pune în 
vedere scopul citării Domniei Sale, de a lămuri atitudinea sa politică în ultimii 5 ani, i se fixează 
întrebările menţionate mai jos, la care dl. prof. Lupaş dă răspunsurile rezumate în continuare: 

1. Ce ştiţi despre constituirea filialei Sibiu a Asociaţiei Germano-Române? 

Răspuns: Înainte cu un an am fost convocat şi eu, ca alti colegi, în sala S. Bărnuţiu de la 
Facultatea de Drept. Eu însă am sosit cu oarecare întârziere şi, intrat în sală, am constatat 
prezenţa câtorva germani, cum si a profesorului Hatieganu, atunci rector în funcție, care probabil 
făcuse convocarea pentru această şedinţă. Scopul Asociaţiei, ai cărei membri pentru filiala Sibiu 
au fost desemnaţi la cea şedinţă, s-a stabilit a fi: „relaţii culturale româno-germane”. 

2. Dar cele politice? 

Răspuns: Experienţa din trecut a dovedit absenţa totală a unei organizaţii româneşti care 
să ne susţină interesele în străinătate. Chiar mie mi s-a atras atenţia că ungurii şi bulgarii ne 
întrec cu mult în această propagandă. Faţă de această situaţie, colegii m-au rugat să iau 
preşedinţia filialei de la Sibiu a acestei asociaţii. Am primit-o pentru a servi cauza Transilvaniei, 
fiindcă chiar şi armata simtise nevoia unei astfel de organizaţii, dovadă că dl. general Macici, care 
trebuia să fie preşedinte de onoare al filialei, însă plecând la Bucureşti şi-a scuzat absenţa, mi-a 
declarat că aderă sufleteşte la această organizare. Orice acuză ce mi s-ar aduce că aş fi servit 
interese politice o consider nedreaptă, deoarece convingerea mea permanentă a fost că eu 
servesc ţara. Dovada acestei convingeri se poate vedea si în faptul că la prezentarea secretarului 
general, Baduta, care venise să conferentieze în cadrele Asociaţiei despre Carmen Sylva, eu am 
vorbit despre legăturile reginei poete cu oamenii din popor (citează un exemplu tipic) şi, despre 
Sibiu, ca cel mai vechi centru de cultură românească. Toate acestea sunt deci dovezi care 
servesc cauzei româneşti. La terminare am amintit chiar şi nedreptul arbitraj de la Viena (1940), 
cerând repararea nedreptatii ce ni s-a facut prin acel act politic. 

3. Figura in sală o hartă a ţării ciuntită? S-a strigat pentru Hitler? 

Raspuns: Nu. Daca ar fi fost o harta de acest fel eu as fi inlaturat-o. 

4. Credeti ca o propaganda pentru Germania putea fi eficace in cercurile conducatoare 
naziste? 

Răspuns: E greu de răspuns, fiindcă n-am avut legături cu oficialitatea. Anumite 
întâmplări sporadice m-au făcut însă să am această credinţă. De exemplu istoricul Fritz Hartdung 
mi-a spus, la sfârşitul unei conferinţe ce am tinut-o, că el n-a ştiut că românii au avut un stat 
independent în sec al XV-lea. Mi-a reproşat chiar de ce până acum n-am făcut nici o propagandă 
în această direcţie. La fel, şi rectorul Universităţii din Munchen şi tot aşa la Tubingen, unde am 
vorbit de temeliile etnicitatii româneşti. Conferinţa aceasta a avut un atât de mare succes încât 
am fost rugat să mai fac o conferinţă şi asupra realizărilor acestei etnicitati, după care mi s-a cerut 
a treia conferinţă, despre regele Ferdinand, care a fost imprimată într-o gazetă. 

5. Credeţi că restituirea Ardealului se putea face prin Germania? 

Răspuns: Da. 

6. Cum intelegeti această restituire, în cadrul conflictului războinic, adică dacă Germania 
ar câştiga războiul? 

Răspuns: La această întrebare nu pot să vă răspund, pentru că misiunea mea de 
preşedinte al filialei Sibiu a luat sfârşit în 1943. 

7. Aţi luat parte la vreun congres antisemit? 

Răspuns: În preajma Paştilor anului 1941 am fost chemat la telefon de la Preşedinţia 
Consiliului de Miniştri spre a mi se transmite un ordin din partea conducătorului statului să plec cu 
Cuza şi alţii la Congresul din Frankfurt am Main, cu intenţia de a contrabalansa propaganda 
maghiară. Am răspuns că nu pot pleca imediat. După amiază, din nou am fost solicitat insistent 
să plec şi pe urmă mi s-a trimis chiar o maşină, cu care m-am dus la Bucureşti. Acolo, după ce 
am luat viza de ieşire din tara, am plecat a doua zi. Călătoria a fost foarte grea, astfel încât am 
ajuns la Frankfurt am Main după terminarea congresului antisemit, unde am auzit că profesorul 
Cuza ar fi luat cuvântul, dar că nu prea a avut material documentar suficient. Acolo mi s-a spus că 
rolul meu ar fi să ţin o conferinţă la Berlin şi într-adevăr am vorbit despre amintiri din viaţa de 
student a lui Kogălniceanu. Conferinţa a avut un succes deosebit, dar aceasta a avut loc după ce 
se încheiase lucrările congresului, deşi doream aceasta pentru că Rosenberg publicase un articol 
cu oarecare tendință de a favoriza pe unguri în detrimentul nostru. 

8. Este adevărat că Ministerul a dispus retragerea manualelor d-voastră şi pentru care 
motiv? 

Răspuns: Când s-a constituit Comisia de revizuire a manualelor, editurile unde am 
publicat eu manuale au primit o decizie cu vot unanim de aprobare a acestor manuale. Totuşi, am 
aflat că ulterior ar fi intervenit ceva nou şi că aş fi fost declarat indezirabil. Am cerut atunci 
explicaţii Ministerului. DI. ministru Papacostea''+ mi-a promis că va obţine reparaţie fie de la 


174 Victor Papacostea (1900-1962) a deţinut funcţia de subsecretar de stat la Ministerul Educaţiei Naţionale 
în perioada noiembrie 1944 - februarie 1945, în cel de-al doilea guvern Sănătescu şi apoi în guvernul 
Rădescu (loan Scurtu, lon Alexandrescu, lon Bulei, lon Mamina, Enciclopedia de istorie a României, 
Bucureşti, Editura Meronia, 2001, p. 144-145). După instaurarea regimului comunist, a fost epurat din 

Minister, fie de la Comisia de aplicarea a armistiţiului. La câtva timp mi s-a comunicat că am şi 
obţinut această aprobare, deoarece convingerea a fost unanimă că manualele mele sunt cele mai 
pătrunse de spiritul democratic (dovadă că țărănimea este descrisă în aceste manuale pe larg, în 
diferite faze ale istoriei noastre). 

9. Cum explicati d-voastră această revenire? 

Răspuns: Am stăruit în primul rând la profesorul Ilie Cristea, pe care îl cunoşteam mai 
demult şi care mi-a adus laude manualului. 

10. În ce împrejurări şi cine v-a oferit preşedinţia Asociaţiei slovaco-române? 

Răspuns: Am fost rugat de conducătorii Universităţii din Bratislava, cu ocazia conferinţei 
ținute acolo. În afară de aceasta, eu am legături vechi cu slovacii şi în special cu Hlinka, cu care 
am fost 3 luni în închisoare sub regimul maghiar. 

11. Cunoasteti cazul vreunui coleg al d-voastră că ar fi refuzat preşedinţia filialei Sibiu a 
Asociaţiei Germano-Române pe motiv că nu împărtăşeşte aceleaşi tendinţe politice? 

Răspuns: Nu. 

Terminându-se audierea d-lui profesor loan Lupaş, domnia sa declară că sustinerile 
verbale de azi le va relata şi printr-un memoriu scris, ce urmează să-l depună la Comisie. 

Terminându-se audierea d-lui profesor loan Lupaş şi a informatorilor chemaţi să 
lămurească problemele ridicate, Comisia intră în deliberare. 

Domnii Petrovici şi Moşoiu, membri ai Comisiei, constatând că: 

1. Prin declaraţia sa, dl. prof. Lupaş afirmă că n-a militat în nici un fel de organizaţie 
fascistă sau hitleristă, deşi a făcut parte, ca membru marcant, din Partidul Naţional Creştin, a 
cărui emblemă era svastica. 

2. În demisia d-sale din calitatea de preşedinte al Asociaţiei Germano-Române, din 24 
august 1944, îşi motivează gestul prin raţiuni politice. 

Considerăm că misiunea d-lui prof. Lupaş la congresul de la Frankfurt am Main n-a fost 
decât urmarea firească a unei notorii activităţi într-un partid antisemit, iar declaraţia privind 
caracterul nepolitic al Asociaţiei Germano-Române este infirmată prin însăşi demisia sa din 
demnitatea de preşedinte. 

De aceea, socotesc că activitatea desfăşurată în ultimii ani de către dl prof. Lupaş a fost 
determinată în primul rând de afinități ideologice. 

Preşedintele Comisiei nu găseşte dovedită o acţiune hitleristă a d-lui prof. Lupaş, d-sa 
luptând în scris şi prin conferinţe, ca şi prin cuvântările de la Asociaţia Germano-Română, numai 
pentru grăbirea restituirii Ardealului de Nord. Pentru vina de a fi acceptat să reprezinte România 
la Congresul de la Frankfurt — deşi efectiv n-a luat parte la congres — d prof. Lupaş ar merita 
poate o pedeapsă prevăzută la art. 55 al Legii învăţământului superior: admonestare în scris. 


învățământ (1947) şi apoi închis la Sighet (C.C. Giurescu, op. cit., p. 474). Ulterior a fost iarăşi arestat şi 
anchetat în procesul lui Aurel Bentoiu (1956-1957). Pentru acest ultim aspect vezi detalii în Florica Dobre 
(coord.), Florian Banu, Theodor Bărbulescu, Camelia Ivan Diucă, Liviu Täranu, Securitatea. Structuri — 
cadre. Obiective şi metode, vol. |, 1948-1967, Bucureşti, Editura Enciclopedică, 2006, p. 501-502. 

Concluzii 


Din examinarea faptelor imputate rezultă că activitatea d-lui prof. loan Lupaş se 
încadrează în dispoziţiile art. Il, litera a) al Decretului-Lege pentru modificarea Legii nr. 486/1944, 
publicat în „Monitorul Oficial” nr. 273/1944. În consecinţă, Comisia propune cu majoritate 
aplicarea dispoziţiilor art. II, aliniatul prim: licențierea din serviciu. 

Preşedintele opinează pentru una din pedepsele propuse de comisie. 

Menţionăm că d-l Lupaş este membru al Academiei Române. 

Comisia înţelege ca această licenţiere nu prejudiciază cu nimic asupra drepturilor la 


pensie ale funcţionarilor. 


A.C.N.S.A.S., fond Documentar, dosar nr. 2.645, f. 106-109. 

„MARTORII LUI IEHOVA” 
ÎN ARHIVELE SECURITĂȚII ROMÂNE — 
PROBLEMA TOLERĂRII ACTIVITĂȚII CULTULUI 


JEHOVAH'S WITNESSES IN ROMANIAN SECURITATE ARCHIVES 


Jehovah’s Witnesses appeared as a result of the activity of Charles H Taylor, at 
the end of the XIX-th century and after the setting up, in 1884, in Allegheny — 
Pittsburgh, Pennsylvania, The United States of America, of the Zion’s Watch Tower Tract 
Society, which will later move its headquarters to New York, becoming Watch Tower 
Bible and Tract Society. This would be the beginning of a new religious cult that, in the 
XX-th century will spread in almost all the states of the world and will reach more than 
6 million advocates at the end of the year 2007. 

The present study presents a short history of the cult, the main aspects of the 
religious doctrine of the ,witnesses’ — especially those that differentiate them from the 
other religious cults and a history of this movement starting with its appearance in 
Romania. But the most important aspects are the relations between Jehovah’s Witnesses’ 
and the Romanian authorities after the year 1945, the repressive measures taken against 
the advocates of the cult in Romania, the regulating measures of their legal situation by 
tolerating their religious activity and the consequences of the political repressive 
continuation over the witnesses. 


Etichete: Martorii lui Iehova, culte, secte, Securitate, represiune, libertate religioasä 
Keywords: Jehovah’s Witnesses, cults, sects, the Securitate, repression, religious freedom 


Sfarsitul celui de-al doilea razboi mondial si primii ani de dupa instaurarea regimului 
comunist au adus o importanta (si temporara) liberalizare a regimului cultelor din Romania. 
Datorita unei legislatii devenite brusc mult mai permisive decat in perioada anterioara, au primit 
dreptul de a functiona in mod legal o serie de culte religioase nerecunoscute sau supuse unor 
severe restricţii în perioada interbelică, precum „cultul creştin Adventist de ziua a 7-a”, „Asociaţia 
Biserica lui Dumnezeu Apostolică (penticostală)” — din Bucuresti şi Arad — „Creştinii Traditionalisti’, 
„Asociaţia religioasă a Adventistilor de ziua a 7-a - mişcarea de reformatiune” etc.! Chiar şi 
Asociaţia „Martorii lui lehova” primeşte acum o autorizaţie de funcţionare, prin sentinţa nr. 58 a 


1 Alexandru Alin Spânu, Sectele religioase în rapoartele Serviciului de Informaţii al Armatei, în Adrian 
Nicolae Petcu (coord.), Partidul, Securitatea şi cultele, Bucureşti, Ed. Nemira, 2005, p. 118. 

Tribunalului Ilfov, Secţia | Civilă Comercială?, deşi sentinţa respectivă nu însemna, totuşi, 
recunoaşterea ei drept cult religios de către autorităţile române, ci doar în calitate de asociaţie 
civilă. Cu toate acestea, liberalismul initial de care au dat dovadă autorităţile comuniste — declarat 
ateiste — în materie religioasă a trezit multe speranţe în rândul adepților cultelor minoritare din 
România acelor vremuri. 

Însă aceste speranţe nu au apucat să se împlinească. Adoptarea „Legii pentru regimul 
general al cultelor religioase”, promulgate la 4 august 1948, şi politica în domeniul cultelor bazată 
pe aplicarea acestei legi de regimul comunist în perioada ulterioară au reprezentat sfârşitul 
oricărei iluzii cu privire la liberalismul de care ar fi fost dispuse autorităţile să dea dovadă în 
privinţa religiei. Prevederile referitoare la controlul care putea fi exercitat de către stat asupra vieţii 
religioase a adepților diferitelor culte din România nu au făcut decât să ducă, prin interpretarea lor 
abuzivă de către autorităţile statului, la restrângerea considerabilă a exercitării libertăţii religioase 
de către cetăţenii români?. În fapt, pentru unele culte din România, apariţia şi aplicarea acestei 
legi a însemnat, practic, scoaterea lor în afara legii sau dizolvarea forţată şi începutul unei lungi 
perioade de persecuții — se poate aminti, in acest sens, exemplul cultului greco-catolic. Pentru 
altele, însă, punerea în aplicare a noii Legi a Cultelor a adus prima recunoaştere oficială a calităţii 
lor de cult de către autorităţile române - acesta fiind cazul a patru dintre cultele neoprotestante 
(baptist, penticostal, adventist de ziua a 7-a şi creştin după Evanghelie), care în perioada 
interbelică aveau un regim de „asociaţii”, ceea ce le expunea, potrivit aprecierilor ulterioare ale 
autorităţilor comuniste, „unui tratament restrictiv, discriminatoriu şi arbitrar’*. Aceasta era doar o 
concesie minoră a autorităţilor comuniste, care sperau, conform mărturisirilor propriilor 
reprezentanţi, să reuşească astfel să le scoată de sub influenţa „centralelor lor din Apus” şi 
eventual să se folosească de exemplul lor pentru scopuri propagandistice. Indiferent de scopurile 
iniţiale ale oficialilor Departamentului Cultelor, efectul pe termen lung al deciziei lor de a accepta 


2 ACNSAS, fond Documentar, dosar nr. 142, vol. 2, f. 6. 

3 În mod normal, majoritatea prevederilor acestei noi legi a cultelor nu puteau fi considerate ca fiind de 
natură a duce la restrângerea libertăţii religioase a cetățenilor: „Statul garantează libertatea conştiinţei şi 
libertatea religioasă pe tot cuprinsul Republicii Populare Române”(art.1); „Nimeni nu poate fi urmărit pentru 
credinţa sa religioasă sau pentru necredinta sa”(art.3); „Cultele religioase se vor organiza după norme 
proprii, conform învățăturilor, canoanelor şi tradiţiilor lor, putând organiza, potrivit aceloraşi norme, 
aşezăminte, asociatiuni, ordine şi congregaţiuni”(art.7) etc., în timp ce alte prevederi puteau sugera, într- 
adevăr un amestec mai mare din partea statului, deşi în nici un caz un control absolut: „Cultele religioase, 
pentru a putea să se organizeze şi să funcţioneze, vor trebui să fie recunoscute prin decret al Prezidiului 
Marii Adunări Nationale (...) În cazuri bine motivate, se va putea retrage recunoaşterea în acelaşi mod’ (art. 
13); „Cultele religioase pot tine congrese sau adunări generale cu aprobarea Ministerului Cultelor, iar 
conferințele şi consfătuirile locale (adunări eparhiale, protopopesti), cu aprobarea autorităţilor locale 
respective”(art. 24). Ca de obicei însă, în asemenea situaţii, cel mai mult conta interpretarea celui care 
aplica legea respectivă, nu textul propriu-zis al acesteia. — vezi Elis Neagoe-Pleşa, Liviu Pleşa, Cultele 
neoprotestante din România în perioada 1975 — 1989, in Adrian Nicolae Petcu (coord.), op. cit., p. 351, 
nota 2. 

4 Ibidem, p. 351. 

recunoaşterea oficială a celor patru culte neoprotestante nu a fost cel dorit. Chiar dacă această 
calitate de „cult recunoscut oficial” nu putea să le fie de un real ajutor adepților acestora în anii 
“50, când măsurile de represiune adoptate de autorităţile comuniste împotriva „duşmanilor de 
clasă” erau în plin avânt şi când sensibilitatea lor la eventualele proteste venite din Occident era 
foarte scăzută, în perioada următoare, mai ales după strângerea relaţiilor cu statele occidentale şi 
semnarea, în 1975, a Actului final al Conferinţei pentru Securitate şi Cooperare în Europa, de la 
Helsinki, apartenenţa la un cult recunoscut a însemnat un avantaj considerabil pentru cei care 
aparţineau unei asemenea confesiuni. Atunci calitatea de adepţi ai unui cult legal recunoscut şi 
sprijinul pe care l-au primit din partea oficialităților occidentale i-au ajutat pe multi să se opună cu 
şanse reale de succes presiunilor autorităţilor române. 

Nu aceasta era situaţia cultelor ilegale, care nu primiseră nici recunoaşterea oficială a 
calităţii lor din partea autorităţilor române si nici nu erau în poziţia de „cult tolerat's. Aceste culte, 
în lipsa unui sprijin real din exterior, concretizat prin presiuni exercitate asupra autorităţilor 
române pentru limitarea abuzurilor la care erau supuşi adepţii lor, rămâneau la discretia organelor 
de represiune, care erau libere să le trateze după gradul de pericol pe care îl puteau reprezenta — 
se pot aminti, drept exemple în acest sens, cazurile pocaitilor (nazarenii sau nazarineenii), 
secerătorilor, inochentistilor, „Martorilor lui lehova”, adventistilor reformisti etc. Între cele mai sus 
amintite existau însă şi unele care nici nu puteau spera la un sprijin foarte convingător din partea 
autorităților occidentale, ce le acordaseră statutul de culte legale în ţările respective, dar tolerau 
cu dificultate activitatea adepților acestora, datorită radicalismului concepţiilor lor. Aceste culte au 
intrat în atenţia organelor de represiune române încă dinainte de 1945, putând fi siguri că vor 
beneficia de o atenţie specială şi din partea organelor Securităţii române. Acesta a fost şi cazul 
„Martorilor lui lehova”. 

Apariţia „Martorilor lui lehova” şi dezvoltarea noului cult în perioada sa iniţială se 
datorează aproape în totalitate personalităţii lui Charles Taze Russel (1852 — 1916). Acesta, fiu al 
unui comerciant înstărit din Statele Unite, imbratiseaza o carieră religioasă şi după o perioadă de 
intense căutări, în care va adopta, pe rând, dogmele cultelor congregationist, prezbiterian şi 
adventist, sfârşeşte prin despărţirea de acestea şi fondarea unui mic grup de „cercetători ai 
Bibliei”, care îşi va publica ideile în revista Zion's Watch Tower and Herald of Christ's Presence 
(Turnul de Veghere al Sionului şi Mesagerul Prezentei lui Christos), apărută în iulie 1879, în 
localitatea Allegheny — Pittsburg (Pennsylvania, SUA). Din 1880, micul grup reuşeşte să câştige 
noi adepţi în Statele Unite şi astfel se formează mici congregatii religioase, cuprinzând câteva 
zeci de membri, ce vor fi reunite în cadrul unei noi forme de organizare în domeniul religios — o 
societate pe acţiuni, avându-l ca acţionar principal pe fondatorul noii mişcări, C. Russel — şi care 
va dobândi personalitate juridică în 1884, fiind înregistrată la Pittsburg, Pennsylvania sub numele 


5 Aşa cum a fost multă vreme situaţia cultului romano-catolic, care nu a fost declarat ilegal, fiindu-i tolerată 
activitatea, chiar dacă nu s-a ajuns la un acord între cult şi stat pentru a i se întocmi un statut. Aceeaşi 
situaţie a deținut-o multă vreme si cel stilist. 

de Zion'a Watch Tower Tract Society , numită mai târziu Watch Tower Bible and Tract Society’. 
Activitatea frenetica de prozelitism desfasurata de adeptii noului cult si talentul organizatoric al 
conducatorului sau vor duce la cresterea rapida a numärului aderentilor, a tirajului publicatiei sale 
de propaganda religioasă — redenumită, ulterior, The Watch Tower (Turnul de Veghe - varianta în 
limba romana) - şi a profiturilor Societăţii, care in 1908, îşi va muta sediul central în cartierul 
Brooklyn din orasul New York. Tirajul principalei publicatii a Societatii va creste, in decursul 
timpului, de la o cifra de 6000 de exemplare, in 1879, la circa 22 milioane, publicate in 132 de 
limbi, in ziua de azi, iar acesteia i se vor adăuga si alte publicaţii, dintre care cea mai importantă 
va deveni cea intitulată initial Epoca de Aur, ulterior Awake (Treziţi-vă), care a ajuns azi la un tiraj 
de peste 20 milioane exemplare, publicate în peste 80 de limbi” . Numărul adepților va creşte mai 
mult după înfiinţarea, în 1914, la Londra, a societăţii International Bible Students Association, 
care, ulterior creează „filiale” pe toate continentele (o filială a societăţii putând să cuprindă adepţii 
cultului din una sau mai multe tari), răspândind ideile lui Charles Russel, creând noi grupuri ale 
celor ce s-au numit iniţial „Studenţi în Biblie”. 

Moartea, în 1916, a fondatorului cultului, a provocat o criză de scurtă durată în 
activitatea „Studenţilor”, ce va fi depăşită rapid după venirea în fruntea Societăţii din Brooklyn a 
fostului judecător Joseph Franklin Rutherford. Acestuia i se datorează o serie de clarificări 
doctrinare ale noului cult, preluarea numelui de „Martorii lui lehova”, începând cu anul 1931, 
declanşarea unei virulente campanii de propagandă împotriva vechilor culte creştine (îndeosebi 
împotriva Bisericii Catolice şi a „religiilor organizate”, numite de Rutherford „escrocherii'3), dar si 
apariţia primei schisme în rândul noii comunităţi religioase, prin plecarea unui grup de adepţi 
rămaşi credincioşi ideilor fondatorului Charles T. Russel, care vor păstra vechiul nume de 
„Studenţi în Biblie” sau „milenişti”, aflându-se sub conducerea unui anume Johnson?. După 
moartea lui J. Rutherford, în 1942, la conducerea societăţii îi va succeda Nathan H. Knorr (1942 - 
1977). Acesta a iniţiat un program de instruire metodică prin înființarea, în 1943, a Şcolii Biblice 
Galaad a Societăţii Watch Tower, destinată pregătirii misionarilor, care vor fi conduşi apoi spre 
răspândirea ideilor „martorilor în întreaga lume. Rezultatele acestei politici de sporire a 
prozelitismului au fost spectaculoase — la moartea lui Nathan Knorr, în 1977, numărul ,martorilor” 
sporise de la 115 000, în 1942, la peste 2 milioane, răspândiţi în întreaga lume’. N. Knorr este si 
cel care a dat o formă definitivă structurii organizatorice a Societăţii şi Corpului de Guvernare aflat 


8 Conform articolului Măsluitorii Domnului, de Rolf Nobel apărut în revista germană Stern, nr. 11/08.03.1984, 
„«Martorii lui lehova» este unica sectă din lume constituită ca societate pe acţiuni. [...] Câştigurile de folos 
comun ale sectei sunt investite în întreaga lume în construcţii de săli imperiale (cum numesc Martorii 
bisericile), tipografii şi clădiri administrative” — vezi ACNSAS, dosar nr. 142, vol. 2 , f. 310. 

7 www.watchtower.org/m/it/article02.htm, consultat la data de 19.11.2008. 

8 Walter Martin, Împărăţia cultelor eretice, Editura Cartea Creştină, Oradea, 2001, p. 56. 

9 Maior lon Necula, căpitan Traian Chiş, Din activitatea duşmănoasă a unor sectanti milenişti — cazul 
„Ruginoasa”, revista Securitatea — buletin intern, nr. 2(14)/1971, editată de Consiliul Securităţii Statului, p. 
86 - ACNSAS, fond Documentar Covasna, dosar nr. 3334, vol. 3. 

10 http: //logos.md/2008/02/20/martorii-lui-iehova/, consultat la data de 19.11.2008. 

la conducerea acesteia. Succesorul său va fi F.W. Franz, sub conducerea căruia „Martorii lui 
lehova” va ajunge la un număr 6.691.790 membri la sfârşitul anului 2007, fiind pe locul 15 între 
religiile lumii, in ceea ce priveşte numărul adeptilor!!. 

Doctrina religioasă a „Martorilor lui lehova” se prezintă ca o încercare de reîntoarcere la 
puritatea monoteismului“2 şi la credinţa creştinilor secolului |. Dorinţa de afirmare a unicitatii fiinţei 
divine rezultă si din numele adoptat de noul cult — „Martorii lui lehova” — lehova fiind, în concepţia 
lor, numele lui Dumnezeu, revelat încă din Vechiul Testament'3. În consecinţă, „martorii” resping 
doctrina Trinității (potrivit lor Satan ar fi iniţiatorul acesteia), spunând că lehova este singurul 
Dumnezeu atotputernic, lisus — „un «dumnezeu puternic», însă nu Dumnezeul atotputernic, care 
este lehova”** — iar Sfântul Duh - „invizibila forță activă a Dumnezeului Atotputernic ce-i 
determina pe slujitorii săi să facă voia Lui”%5. Alte elemente distinctive ale doctrinei „Martorilor lui 
lehova”, aşa cum au fost ele configurate de Charles T. Russel şi de succesorii săi la conducerea 
Societăţii, vor contribui la situarea noii credințe pe o poziţie unică între cultele creştine existente la 
apariţia sa. Astfel, se respinge ideea învierii ca fiinţă umană a lui lisus Christos, care, în fapt, ar fi 
înviat „ca duh”'6, iar acesta nu ar reveni pe pământ ca om, ci ca „persoană spirituală glorioasă”; 
se neagă existenţa ladului şi a chinurilor vesnice"’; se afirmă că sufletul omului nu ar fi veşnic, ci 
muritor'8; se respinge adorarea crucii, afirmându-se că lisus ar fi fost răstignit pe un ,stâlp”: 
sfârşitul lumii s-ar produce în urma Războiului Armagheddon-ului, în urma căruia s-ar instaura un 
Regat al celor drepţi, în ceruri, peste care ar domni lisus Christos, iar numărul celor drepţi — 


11 http://ro.wikipedia.org/wiki/Organiza%C5%A3ia_Religioas%C4%83_Martorii_lui_lehova, consultat la data 
de 19.11.2008. 


12 „Există o fiinţă unică din veci de veci, Dumnezeu lehova, Creatorul si Păstrătorul întregului Univers si a 
tuturor lucrurilor văzute şi nevăzute” — cf. Walter Martin, op. cit, p. 63. 

13 În fapt, numele revelat lui Moise, în Vechiul Testament, se prezenta sub forma unui sir de consoane — în 
limba ebraică veche nu existau vocale — care a fost citit, ulterior, sub forma Yahve. lehova a fost numele 
adoptat de „martori”, pe considerentul că ar fi fost mai uşor de citit. Pe lângă acestea, numele mai sus 
amintit nu era un nume propriu-zis, ci o afirmaţie: „Eu sunt cel ce sunt!” — vezi Mircea Eliade, Istoria 
credințelor şi ideilor religioase, vol. |, Chişinău, Ed. Universitas, 1995, pag. 168. 

14 Walter Martin, op. cit., p. 64. 

15 Ibidem, p. 65. 

16 „Acest întâi-născut dintre cei morţi a fost înviat din mormânt nu ca şi creatură umană, ci ca duh” — vezi 
ibidem, p. 66 

17 „Iadul, care înseamnă un loc al «chinului în flăcări», unde rămân păcătoşii după moarte până la înviere, 
nu există. Aceasta este o doctrină a «religiei organizate» şi nu a Bibliei. ladul este mormântul comun al 
omenirii , ad litteram sheol (în ebraică), un loc al «odihnei în nădejde», unde răposaţii dorm până la învierea 
lor de către Dumnezeu lehova”; „Pedeapsa Vesnica [...] nu înseamnă «chinul veşnic» al sufletelor vii. 
Anihilarea, a doua moarte, este soarta tuturor acelora care-l resping pe Dumnezeu lehova şi ea este 
veşnică” — ibidem, p. 63. 

18 [...] Afirmația habotnicilor că omul are un suflet nemuritor şi prin aceasta diferă de dobitoace nu este 
conformă cu Scriptura” — ibidem, p. 68. 

„Martori ai lui lehova” — care ar guverna alături de acesta, ar fi precis limitat la 144 00079. Pentru 
susținerea unora dintre dogmele mai sus amintite, „Martorii” au reclamat faptul că traducerea 
Bibliei din limbile greacă şi ebraică, folosită până atunci de diversele culte creştine, nu ar fi exactă 
şi nu ar reda în totalitate voinţa lui lehova, aşa că s-a recurs la o nouă traducere a Bibliei, apărută 
începând cu 1961, intitulată „Noua Traducere Mondială a Scripturilor Grecesti”, care se pretinde a 
fi o traducere exactă, literală, a Bibliei originare, lipsită de interpretările şi deformările celorlalte 
traduceri. 

Teologia „Martorilor lui lehova” a stârnit numeroase controverse în rândul comunităţii 
creştine, dar ele nu le-au egalat nici pe departe pe cele stârnite de regulile impuse „martorilor” cu 
privire la modul lor de comportament în viaţa socială şi politică. 

Regulile de comportament în cadrul societăţii stabilite pentru „martori” de către 
conducerea Societăţii din Brooklyn au fost acuzate ca fiind de natură a conduce la izolarea 
acestora. Astfel, normele mai sus amintite stabileau interdicţia serbării zilelor de naştere ale 
„martorilor” şi de a participa la sărbătorirea Crăciunului sau a Paştilor, motivandu-se că acestea 
nu ar fi menţionate în Biblie, decât, eventual, în mod negativ. Aceste reguli şi altele, care 
impuneau interzicerea participării „martorilor” la diverse evenimente sociale cu participare 
colectivă, limitarea pregătirii şcolare a copiilor în sistemul public de învăţământ etc. nu au stârnit 
însă atâtea controverse precum interdicţia de a accepta transfuziile de sânge - care este 
explicată prin interdicţia biblică de a consuma sânge de orice fel20. 

Dacă dogmele religioase şi normele cu privire la comportamentul social al „martorilor” au 
condus, într-o oarecare măsură, la izolarea acestora în cadrul societăţii, concepţiile de natură 
politică ale acestora, organizarea lor — bazată pe subordonarea totală fata de directivele Societăţii 
din Brooklyn — şi activitatea intensă de prozelitism desfăşurată de toți membrii comunităţii (numiţi 
„vestitori” tocmai pentru a arăta principala lor obligaţie: răspândirea cuvântului Evangheliei) i-au 
adus cu adevărat în atenţia autorităţilor din toate statele unde activau. Dacă în ţările cu un regim 
democratic s-a ajuns, în cele din urmă, la tolerarea existenţei cultului — deşi această acceptare nu 
a fost întotdeauna uşoară şi „Martorii lui lehova” au avut mari probleme şi în ţara de origine, 


19 Ibidem, p. 68 — 69. În această privință au existat anumite probleme, pentru că Charles Russel a ţinut, la 
începuturile existenţei noului cult, să precizeze şi data când s-ar produce Armagheddon-ul, el fixând-o 
pentru anul 1914. Când profeția sa nu s-a îndeplinit, conducătorii Societăţii au proclamat că lisus s-ar fi 
întors pe pământ, sub formă imaterială — de Logos, in 1914, l-ar fi izgonit pe Satan din cer şi ar pregăti 
instaurarea Regatului său pe pământ — ibidem, p. 64. Cu toate că profeția lui C. Russel nu s-a îndeplinit 
atunci, aceasta nu a fost singura la care s-au hazardat cei din conducerea Societăţii, care au continuat să 
anunţe date ale sfârşitului lumii, probabil şi datorită faptului că aceste profeţii apocaliptice contribuiau la 
sporirea atractivitatii ,Martorilor lui lehova”. 

20 Jbidem. „Martorii” consideră că a accepta o transfuzie de sânge este echivalent cu faptul de a „mânca” 
sânge, aducând drept argument faptul că, în caz de urgenţă, în spitale se practică hrănirea intravenoasă şi, 
în consecință, acceptarea unei transfuzii înseamnă a te hrăni cu sânge. 

Statele Unite, cunoscută totuşi pentru toleranța manifestată fata de mişcările religioase?! - în țările 
lipsite de un regim democratic situaţia a fost cu totul diferită. 

O sinteză a motivelor care i-au adus în atenţia organelor de represiune pe adepții 
„Martorilor lui lehova”, cel puţin în România, este oferită şi de o notă a Securităţii române: 
„Pornind de la considerentul că statul este principalul lor duşman, iehoviştii desfăşoară o 
propagandă acerbă, instigând la nerespectarea legilor, refuzul satisfacerii stagiului militar, 
îndeamnă să nu se citească altă literatură decât cea iehovistă, să nu participe în nici un fel la 
viaţa politico — socială, să nu se asculte radioul, să nu se vizioneze spectacole, toate acestea fiind, 
spun ei, în slujba răului. 

Conducătorii sectei, alături de această propagandă ostilă, susţin şi ideea prăbuşirii 
iminente a statelor, pretind că, în viitorul apropiat, conducătorii de state vor fi «nimiciti», împreună 
cu popoarele în fruntea cărora se află, pe pământ urmând să supravieţuiască numai membrii 
sectei”22. 

Dincolo de unele exagerari ale organelor de Securitate romane, ostilitatea ,Martorilor lui 
lehova fata de orice autoritate, cu excepţia celei a Societăţii si vehementa cu care au condamnat 
orice sistem politic rezultă in mod clar si din publicaţiile acestora, confiscate ulterior de autorităţile 
române: „Spre deosebire de multe alte organizaţii religioase, care pretind a fi organizaţii ale lui 
Dumnezeu şi care compun o parte a acestei lumi înstrăinate de Dumnezeu, organizaţia «Martorii 
lui lehova» nu cooperează cu guvernele politice lumesti. [...] 

Înseamnă că ne separăm de societatea politicienilor, de războaiele lor, de răscoalele lor, 
de religiile lor false, de desfrâul şi imoralitatea lor”25. 

„Tot sistemul politic al acestei lumi, care asupreste şi se poartă cu cruzime fata de popor, 
este destinat distrugerii. Acest sistem avar şi lacom de putere a produs o istorie cruntă şi 
ultrasângeroasă. Şi din aceste motive potrivite, Cuvântul lui Dumnezeu compară aranjamentul 
politic din trecut şi prezent cu o «fiară sălbatică» arătându-ne, totodată că (sic!) de ce guvernele 
acestea manifestă aşa fel de calităţi bestiale. Şi spunându-ne că toate aceste guverne îşi primesc 
puterea de la Satan Diavolul şi că operează sub controlul lui” 24. 

„A intra în organizaţia lumii înseamnă compromis. 


21 www watchtower.org/m/jt/article02.htm, consultat la data de 19.11.2008. Site-ul oficial al mişcării 
menţionează faptul că multi „martori” au fost arestaţi in SUA, în perioada 1930 - 1950, dar, în urma 
intentării a numeroase procese autorităţilor de către Societate, care a ridicat problema apărării dreptului la 
libera exprimare, la libera asociere şi a libertăţii presei, membrii comunităţii arestaţi au fost eliberaţi, iar 
Statul a fost nevoit să accepte existenţa unei comunităţi religioase care-i contesta, în fond, legitimitatea. 

22 ACNSAS, fond Documentar Bucureşti, dosar nr. 142, vol. 3, f. 7 — „Notă privind secta ilegală «Martorii lui 
lehova»”. 

23 Ibidem, vol. 3, f. 98 — „Notă cuprinzând extrase din materialele de propaganda, având conţinut dusmänos, 
editate de Centrala Mondială «Martorii lui lehova», introduse clandestine în tara şi difuzate membrilor 
acestei grupări religioase” — extras din broşura Organizaţia lui lehova într-o continuă dezvoltare, f.e., fa. 

24 Ibidem, f. 98 — 99 — extras din broşura Adevărul care duce la viata eterna. 

A intra în organizaţiile politice de şcolari, tineret, a lua parte la alegeri, armată, religie etc., 
fie pentru copii, tineri sau bătrâni, înseamnă o dezertare de sub comanda regelui Christos şi 
trecerea la duşmani'%. 

Consecința acestei atitudini a fost reținerea „martorilor” de a vota la alegerile de orice fel, 
refuzul de a saluta steagul oricărei naţiuni (de altfel, „Martorii lui lehova” nu recunosc nici o 
naţiune), menţinerea lor pe o poziţie neutră din punct de vedere politic şi militar şi 
nerecunoasterea obligativitatii respectării legilor oricărui stat, în special pe acelea care veneau în 
contradicţie cu propriile principii. La toate aceste venea să se adauge refuzul de a îndeplini 
serviciul militar, spunându-se că una din poruncile lui lehova este „să nu ucizi”, iar lisus a 
îndemnat oamenii să-şi iubească semenii, or, prin slujirea în rândurile armatei, s-ar încălca unul 
din comandamentele cele mai importante ale Bibliei”. 

Cu toate că şi-au impus o neutralitate desăvârşită din punct de vedere politic, „Martorii 
lui lehova” au făcut o excepţie de la această regulă, cu consecinţe foarte importante pentru o 
parte din adepţii lor: au avut o atitudine net anticomunistă şi au dus o propagandă intensă 
împotriva statelor comuniste. Deşi se considera, aşa cum s-a văzut mai sus, că toate guvernele 
îşi primeau puterea de la „Satan diavolul”, apariţia unui regim politic care-şi declara deschis o 
poziţie antireligioasă, dar şi propaganda intensă a comunismului, care propunea construirea unui 
paradis pe Pământ, realizat doar prin puterea oamenilor şi independent de voinţa divină, au dus 
la îndreptarea întregii propagande a Societăţii din Brooklyn împotriva statelor comuniste apărute 
după 1917: „Astăzi, leopardul comunismului, jefuitor pătat de sânge, intolerant, totalitar, susţine 
că şi-a schimbat petele. În ofertele sale de prietenie faţă de Apus, purtătorii săi de cuvânt asigură 
tare şi adesea despre straduintele lor de reformare şi pun vina pe un Stalin pentru toate faptele 
rele săvârşite în trecut.[...] Leopardul comunist se teme de adevărul Bibliei. Adevărul este cu mult 
mai puternic decât propaganda comunistă mincinoasa...”2’ 

„Lupta comuniştilor împotriva religiei nu a adus nici o speranţă de un trai mai bun, 
poporul continua să trăiască în sistemul stricat şi asupritor.[...] 

Noi nu luptăm împotriva cărnii şi a sângelui, ci împotriva căpeteniilor, împotriva 
demonilor, împotriva stăpânitorilor întunericului acestui veac”Æ. 

Această atitudine, cu toate că nu a afectat în mod semnificativ stabilitatea regimurilor 
comuniste, a avut consecinţe importante asupra „martorilor” care trăiau dincolo de „Cortina de 
Fier”, după 1945. Datorită faptului că se cerea tuturor adepților să urmeze fără şovăire toate 


25 Ibidem, vol. 5, f. 232 — extras din revista Informator. 

26 www.watchtower.org/m/t/article02.htm, consultat la data de 19.11.2008. 

27 ACNSAS, fond Documentar Bucureşti, dosar nr. 142, vol. 3, f. 97 — „Notă cuprinzând extrase din 
materialele de propagandă, având conţinut duşmănos, editate de Centrala Mondială «Martorii lui lehova», 
introduse clandestine în ţară şi difuzate membrilor acestei grupări religioase” — extras din broşura Mesajul 
lui lehova împotriva lui Gog din Magog. 

28 Ibidem, f. 121 — „Notă privind unele aspecte ale activităţii iehoviste”, a Consiliului Securităţii Statului, din 8 
mai 1970, semnată de preşedintele CSS, lon Stănescu — extras din revista Veste bună despre o lume fără 
religie falsă. 

directivele Societăţii şi să răspândească materialele sale de propaganda, mulţi „martori” au intrat 
fără ezitare în conflict deschis cu autorităţile din statele comuniste est-europene, între care şi cu 
cele din România, unii dintre ei, după arestarea lor (previzibilă, de altfel), declarând chiar în faţa 
organelor de anchetă: „Menţionez că am propagat (sic!) şi nimicirea orânduirii socialiste [...], lucru 
pe care l-am făcut şi îl fac conştient, cunoscând că pentru astfel de propagandă pot fi tras la 
răspundere [...]. Doresc să mai mentionez ca, până când am posibilităţi fizice, nu voi renunţa si 
voi continua să mă folosesc de toate împrejurările şi ocaziile — anturaje, pe stradă, la târguri 
săptămânale — pentru a propaga preceptele organizaţiei în rândurile oamenilor”2. 

Într-o vreme în care simple declaraţii de nemulţumire faţă de unele măsuri luate de 
regimul comunist puteau conduce la arestarea celui care le făcea în public, asemenea 
„manifestări ostile” au stârnit, fără îndoială, interesul autorităţilor comuniste ale vremii. Dacă dorea 
captarea atenţiei organelor de represiune comuniste, Societatea din Brooklyn putea fi sigură ca 
şi-a atins scopuls. 

Informaţiile referitoare la apariţia şi răspândirea în România a „Martorilor lui lehova” 
sunt, în bună măsură, contradictorii. Cea mai veridică variantă este cea conform căreia învăţătura 
„martorilor” ar fi fost adusă pe teritoriul de azi al României, în Transilvania, de doi foşti emigranţi 
în Statele Unite, Szabo Karol şi losif Kiss, care s-au repatriat în anii 1911 — 1912 şi s-au stabilit în 
oraşul Târgu Mures*". Primii convertiți au provenit mai ales din rândul maghiarilor din oraşele Cluj 
şi Târgu Mureş. Ulterior, în jurul anului 1916, cultul se răspândeşte şi în Valea Jiului, iar cei doi 
conducători ai săi, menţionaţi mai sus, au fost arestaţi şi condamnaţi pentru că îndemnau soldaţii 


29 Ibidem, f. 123 — declaraţie a lui Szasz luliu, din Reghin, făcută la data de 14 decembrie 1969. 

30 Cel mai probabil, prin această propagandă anticomunistă pe care o răspândea în rândurile credincioşilor 
din statele căzute sub influenţă sovietică, Societatea dorea să-şi sporească prestigiul şi autoritatea în 
rândul ,martorilor” din aceste state si din cele occidentale — afirmându-şi o dată în plus radicalismul si 
contracarând posibilele influenţe ale propagandei comuniste, încă foarte influente, în anii '50 cel putin. În 
ceea ce priveşte sfidarea adresată autorităţilor comuniste de către „martorii” din România, ea îşi găsea 
explicaţia atât în dorinţa acestora de a-şi mări autoritatea în acest mod în cadrul comunităţii lor, cât şi în 
încurajarea de către preceptele cultului a martiriului pentru credință, fapt care transpare si din declaraţia 
unui „martor” închis în Penitenciarul Poarta Albă: „Pentru noi este mai bine să facem puşcăria pe 
neobservate, să nu ne expunem, deoarece o facem din convingerea noastră sfântă. Acest rău va fi un bine 
în viata noastră, atunci când Atotputernicul, la ceasul hotărât, va plăti fiecăruia în bine şi belşug 
contravaloarea suferințelor. Pentru alţii, aceste idei par de neînțeles, dar noi trebuie să le avem în sânge şi 
să le cultivăm mereu.” — vezi ibidem, vol. 4, f. 154 — raport al Direcţiei a IV-a a CSS, din 13.10.1972, 
semnat de şeful Direcţiei, general maior Ghergut Dumitru. Chiar dacă pare că atât Societatea din Brooklyn, 
cât şi „martorii” din țările comuniste îşi atingeau astfel propriile obiective, nu se poate trece cu vederea 
faptul că, în final, singurii care plăteau cu adevărat erau cei din urmă. 

31Lt. col. C. Ristache, maior H. lonescu, locotenent V. Tomescu, Periculozitatea social — politică a activităţii 
desfăşurată (sic!) de secta religioasă „Martorii lui lehova”, studiu — vezi ACNSAS, fond Documentar Sibiu, 
dosar nr. 8713, vol. 1, p. 152. 

să nu lupte pe front si instigau la nesupunere la legile statului. După arestarea acestora, 
conducerea mişcării religioase a fost preluată de Nagy Valentin?2. 

La sfârşitul primului război mondial, noul conducător al Societăţii din Brooklyn, 
Rutherford, îl trimite în România pe imigrantul lacob Sima, căruia îi pune la dispoziţie o 
importantă sumă de bani pentru desfăşurarea unei intense propagande în tara. Acesta din urmă 
reuşeşte, în 1924, să fondeze, la Cluj societatea „Viaţa”, al cărei obiect de activitate consta în 
tipărirea de materiale de propagandă religioasă. Preşedinte al noii societăţi era lacob Sima, ajutat 
de Faluvegy Dionisie şi O. Filipoiu3. Dispunând de o tipografie modernă, societatea „Viaţa” 
tipăreşte numeroase broşuri cu caracter religios, care sunt răspândite mai ales în judeţele din 
Transilvania de noii convertiți din rândul populaţiei maghiare şi române. 

În anul 1926, la Cluj, are loc înfiinţarea primei congregatii importante a celor care vor 
adopta mai târziu numele „Martorii lui lehova”*. După formarea noii congregatii, neînțelegerile n- 
au întârziat să apară în rândul acesteia, motiv pentru care Societatea a trimis în România doi 
emisari de origine germană — Dolliger şi Balzereit — cu misiunea de a cerceta cauzele şi a aplana 
conflictul. Aceşti emisari au fost, însă, arestaţi de Siguranţa română, în urma intervenţiei făcute în 
acest sens de lacob Sima, care, potrivit unor consideraţii ulterioare ale organelor Securităţii, nu ar 
fi fost „interesat să se cunoască situaţia neînțelegerilor şi mai ales felul cum au fost cheltuiţi banii 
primiţi de la Rutherford, din care îşi însuşise o parte substantialä”ss. 

Disensiunile dintre membrii comunitatii aveau, insa, la origine, dispute doctrinare, dat 
fiind faptul ca o parte dintre ei nu acceptau inovatiile teologice introduse de Rutherford, ceea ce a 
condus, în final, la scindarea noii congregatii in două facţiuni si la destrămarea conducerii 
societăţii „Viaţa”. Cea mai importantă dintre facţiuni, care accepta ideile lui Rutherford, a ajuns 
sub conducerea lui Magyarossy Martin şi în urma instrucţiunilor primite după Congresul 
„martorilor” de la Berlin, a adoptat numele de „Martorii lui lehova” în anul 1931. Preşedinte al 
asociaţiei religioase a fost numit Albu Pamfil, din Bucureşti, secondat de Magyarossy Martin. 

Radicalismul concepțiilor noii mişcări nu i-a permis acesteia să obţină recunoaşterea sa 
în calitatea de cult religios, avându-se în vedere faptul că Legea română a Cultelor din 1928 


32 Maior lon Necula, căpitan Traian Chis, op. cit., p . 85 — vezi ACNSAS, fond Documentar Covasna, dosar 
nr. 3334, vol. 3. 

33 Lt. col. C. Ristache ş.a., op. cit. — vezi ACNSAS, fond Documentar Sibiu, dosar nr. 8713, vol. 1, p. 153. 

34 ACNSAS, fond Documentar Bucureşti, dosar nr. 142, vol. 3, f. 108 — „Informare” a Consiliului Securităţii 
Statului, fără dată, semnată de lon Stănescu, preşedintele CSS. Trebuie menţionat că această congregatie 
nou formată a reunit si pe aceia dintre convertiți care erau adepţii ideilor lui Rutherford, noul conducător al 
Societăţii din Brooklyn, după moartea lui C. Russel, dar şi pe adepţii rămaşi fideli întru totul lui Russel. 
După despărţirea celor două grupări, cei din urmă, care au rămas cunoscuți sub numele de „Studenţi în 
Biblie” sau „milenişti” şi pentru care principala lucrare dogmatică rămânea cartea lui C.T. Russel, Studii în 
Scriptură, publicată in 7 volume, au fost denumiți de restul „martorilor” şi de autorităţi şi „rămaşi pe baza 
veche”, fiind, totuşi, mult mai puţini, in România, decât „Martorii lui lehova” — vezi maior lon Necula, căpitan 
Traian Chiş, op. cit, p. 86 - ACNSAS, fond Documentar Covasna, dosar nr. 3334, vol. 3. 

35 Lt. col. C. Ristache ş.a., op. cit, p. 153 — vezi ACNSAS, fond Documentar Sibiu, dosar nr. 8713, vol. 1. 

3% Ibidem, p. 153 — 154. 

prevedea interzicerea oricărei grupări sau propagande care ar aduce atingere legilor de 
organizare ale statului sau instituţiilor sale“. Cu toate acestea, „Martorii lui lehova” reuşesc să-şi 
reglementeze situaţia, obţinând înscrierea în calitate de societate comercială sub numele de 
Societatea Anonimă „Societatea de Biblie şi Tractate Martorii lui Dumnezeu - lehova”. Noua 
persoană juridică a primit autorizaţie legală de funcţionare prin sentinţa Tribunalului Ilfov, Secţia | 
Comercială nr. 1145 din 22 mai 1933%. Scopul declarat al societăţii consta în „editarea, 
traducerea, tipărirea, punerea în vânzare prin comerţ de librărie [...] sau prin orice mijloace 
obişnuite în comerțul de editură şi librărie a scrierilor cu conţinut biblic şi moral crestinesc”#. 
Această situaţie nu va dura însă foarte mult, „Martorii lui lehova” intrând relativ repede în atenţia 
autorităţilor române datorită propagandei sale îndreptate împotriva statului şi a efectuării 
serviciului militar. Astfel, în 1937, Ministerul de Interne dispunea închiderea caselor de rugăciuni 
şi stoparea activităţilor de prozelitism religios, „fie că această propagandă se face verbal, fie că se 
face în scris, prin răspândirea de broşuri, reviste etc. de către colportori, membri” ai „Martorilor lui 
lehova” şi ai altor culte neoprotestante interzise prin ordin al Ministerului“. La doi ani dupa 
această măsură a Ministerului de Interne, în 1939, Ministerul Justiţiei, prin Decizia nr. 31 999, 
interzice în mod expres activitatea „martorilor” pe teritoriul României şi desființează societatea 
comercială care primise autorizaţia de funcţionare in 1933. 

Interzicerea activităţii „martorilor” in 1939 nu a însemnat stoparea activităţii de 
propagandă religioasă a acestora, dar riscurile, asumate de cei care o desfăşurau şi de cei care 
ascultau unele din preceptele cultului, au crescut considerabil. Izbucnirea celui de-al doilea război 
mondial şi participarea României la acesta îi va aduce pe adepţii „Martorilor lui lehova” în conflict 
deschis cu autorităţile, datorită faptului că, „pornind de la poruncile biblice: «să nu ucizi», au 
refuzat în masă să satisfacă serviciul militar, să lupte pe front'2. Urmarea acestei atitudini a fost 
arestarea în masă a conducătorilor români ai organizaţiei şi a celor care refuzau efectuarea 
serviciului militar, fapt atestat ulterior, în cazul multora dintre membrii vechi ai cultului şi de 
documentele Securităţii comuniste“. Cu toate acestea, datorită faptului că perioada de persecuții 


37 ACNSAS, fond Documentar Bucureşti, dosar nr. 142, vol. 2 , f. 47 — „Situaţia informativ — operativă in 
rândul sectei ilegale «Martorii lui lehova». Forme şi metode de activitate ostilă. Măsuri de contracarare ce 
se impun”, documentar nesemnat şi fără dată. 

38 Ibidem, f. 4 — Certificat de grefa al Tribunalului Ilfov, Secţia | Comercială, semnat de preşedintele Secţiei, 
din 17 august 1934. 

39 [pidem, f. 5 — Statute, art. 4. 

40 Alexandru Alin Spânu, op. cit., p. 117 - 118. 

41 ACNSAS, fond Documentar Bucureşti, dosar nr. 142, vol. 2, f. 47 - „Situaţia informativ — operativă în 
rândul sectei ilegale «Martorii lui lehova». Forme şi metode de activitate ostilă. Măsuri de contracarare ce 
se impun”, documentar nesemnat şi nedatat. 

42 Ibidem, vol. 3, f. 108 — „Informare” a Consiliului Securităţii Statului, semnată de preşedintele acestuia, lon 
Stănescu, nedatată. 

43 Ibidem, vol. 4, f. 89 — „Fişă personală privind pe Morărăscu Toader, iehovist din Bucureşti”, din 15 august 
1973. Morărăscu T. intrase în rândul „martorilor” din 1932, fiind unul din membrii fondatori ai comunităţii 
acestora si a fost într-adevăr condamnat pentru insubordonare în 1942, dar aceeaşi fişă personală mai 

oficiale a fost de scurtă durată, „martorii” depăşesc dificultăţile de moment. Încheierea războiului, 
în 1945, îi găseşte pregătiţi să-şi reia activitatea, cu mai mult succes decât înainte — având în 
vedere faptul că propaganda lor putea avea mai multă trecere în rândul unei populaţii obosite de 
război şi speriate de schimbările majore care erau aşteptate după încheierea acestuia — şi, 
eventual, să obţină recunoaşterea lor oficială din partea statului sau, măcar, o formă de trecere în 
legalitate. lar această speranţă a „martorilor” de a fi recunoscuţi de autorităţile române părea cu 
atât mai indreptatita cu cât, după 1945, ei cunosc prima creştere semnificativă a numărului 
adepților de la apariţia lor în România. 

Progresul din punct de vedere numeric al „Martorilor lui lehova” din România, în 
perioada ulterioară lui 1931 nu a fost foarte spectaculos. Asemenea multor alte culte radicale, 
numărul credincioşilor rămâne relativ redus, dar el creşte brusc în perioadele de criză ale 
societăţii în care se afirmă. Oricum, în comparaţie cu alte culte neoprotestante, apărute în 
România cam in aceeaşi perioadă precum „martorii - de exemplu, penticostalii - creşterea 
numărului „martorilor este mult mai modestă. Astfel, în 1932, un raport al Congresului National 
Bisericesc al Bisericii Ortodoxe Române menţiona existenţa a 39 472 „sectanţi” — adepţi ai 
diferitelor culte neoprotestante — dintre care 922 „milenişti” şi 300 „studenţi în Biblie". Există, aşa 
cum se poate observa, o confuzie în modul de desemnare a adepților „Martorilor lui lehova”, 
explicabilă, dacă avem în vedere faptul că acest nume a fost adoptat de-abia din anul precedent 
raportului sus-mentionat, dar, cel mai probabil, această diferenţiere făcută între cele două 
categorii — „milenişti” şi „studenţi în Biblie” — are o bază reală, ea desemnând cele două facţiuni 
ale foştilor adepţi ai lui C. Russel: „martorii” (probabil aceştia fiind cea mai numeroasă facțiune, cu 
cei 922 membri, desemnaţi sub termenul de „milenişti” în acest caz ) şi „studenţii în Biblie” propriu 
zişi, menţionaţi şi mai sus. Peste 17 ani, în 1949, în momentul celei de-a doua interziceri oficiale a 
„martorilor”, se consemnează o creştere remarcabilă a numărului acestora, ajungându-se la circa 
15 000 membri“ (de data aceasta, nu mai este menţionată nici o diferenţiere între cele două 
facţiuni amintite mai sus), însă faptul este explicabil, dacă ne gândim la evenimentele petrecute în 
perioada anterioară. Ulterior, după intrarea în ilegalitate, probabil ca urmare a măsurilor represive 
luate de autorităţile române, numărul adepților cultului scade, ajungând la circa 12 000 în 1965, 
pentru ca în perioada următoare să crească din nou, ajungându-se la 21 245 membri botezați în 


precizează faptul că aceasta nu a fost cea mai grea condamnare suferită de acesta: în 1949 — a fost 
condamnat la 8 ani închisoare pentru „activitate duşmănoasă desfăşurată sub masca sectei”, eliberat în 
1953, pentru a fi rearestat în 1956 şi condamnat la 7 ani închisoare corecțională, după executarea cărora îi 
este impus domiciliu obligatoriu până în 1964. Deci cele mai grele condamnări împotriva ,martorilor” nu s- 
au dat în perioada războiului, deşi aceştia refuzau să participe la luptă, ci ulterior. 

44 George Enache, Problema „sectelor” în România. Din a doua jumătate a secolului al XIX-lea până în 
1948 (I), în «Analele Universităţii „Dunărea de Jos” din Galaţi — Istorie», seria 19, tom VI, 2007, Ed. Galati 
University Press, p. 118. 

45 ACNSAS, fond Documentar Bucuresti, dosar nr. 142, vol. 3, f. 8 — „Notă privind secta ilegală «Martorii lui 
lehova»”. 

1975 4%. În 1989, înainte de sfârşitul regimului comunist în România, organele Securităţii 
consemnau existența unui număr de circa 28 000 „martori”, dintre care aproximativ 2 000 făceau 
parte din categoria celor numiţi „rămaşi pe baza veche” sau „studenţi în Biblie”, iar restul erau 
„martori” propriu zişi+. Nici după prăbuşirea regimului comunist în România şi reintrarea în 
legalitate a „Martorilor lui lehova”, în 1990 şi recunoaşterea lor oficială în calitatea de cult religios, 
în 2003, numărul lor nu creşte spectaculos, ajungând la 38 544 membri botezați la finalul anului 
2007 (76 000, dacă sunt incluşi simpatizantii şi, eventual, membrii minori ai familiilor membrilor, 
nebotezati încă, dar aceştia nu au fost niciodată incluşi nici în statisticile din perioada 
anterioară)“. 

Reintrarea în legalitate a „Martorilor lui lehova” după încheierea celui de-al doilea război 
mondial se produce chiar în 1945, în urma unei sentinţe a Tribunalului Ilfov, Secţia | Civilă 
Comercială“%, care aproba înfiinţarea unei asociaţii care avea ca scop declarat „apărarea şi 
dezvoltarea intereselor morale şi sociale ale membrilor săi şi în special desăvârşirea culturii 
acestora, prin conferinţe, şezători, simpozioane'5. Era o soluţie de compromis, aceeaşi la care se 
ajunsese în 1933, datorită faptului că Ministerul Justiţiei respinsese cererea de recunoaştere şi 
legalizare a „Asociaţiei Internationale Religioase Martorii lui lehova - Grupa pentru România”, 


46 Ibidem, f. 50 - „Situaţie — întocmită la 28.10.1975 în problema sectei interzise «Martorii lui 
lehova»”.Judetele unde se consemna cel mai mare număr de „martori” in 1975 erau: Alba (1231 adepţi), 
Cluj (2810), Mureş (3214), Maramureş (2300), Satu Mare (2319), Suceava (1022), Bistriţa Năsăud (862), 
Braşov (854) şi în municipiul Bucureşti (620). După cum se poate observa, în 1975, „martorii” continuau să 
se răspândească preponderent în Transilvania şi în judeţele din Nordul Moldovei. Vezi ibidem. 

47 Ibidem, vol. 2, f. 354 — „Aspecte caracteristice ale activităţii clandestin — ostile desfăşurate de membrii 
sectei «Martorii lui lehova». Rolul şefilor serviciilor de informaţii interne în organizarea şi conducerea 
activităţii de cunoaştere şi prevenire a acţiunilor duşmănoase şi antisociale specifice elementelor iehoviste”, 
lucrare de absolvire a Şcolii Militare pentru Perfecţionarea Cadrelor Active şi Pregătirea Ofiterilor de 
Rezervă, din 04 noiembrie 1989, susţinută de căpitanul Sabău Nicuşor. 

48 http://ro.wikipedia.org/wiki/Organiza%C5%A3ia_Religioas%C4%83_Martorii_lui_lehova, consultat la data 
de 20 noiembrie 2008 si http:/www.jw-media.org/frames/growth.htm, consultat la data de 21 noiembrie 
2008 - acesta din urmă este site-ul oficial al organizaţiei „Martorii lui lehova”, dar cifra de 76 000 de membri 
şi simpatizanți în România este valabilă pentru sfârşitul lui 2006. Pentru a face o comparaţie cu alte culte 
neoprotestante apărute în aceeaşi perioadă cu „martorii”, putem alege, aşa cum am menţionat si mai sus, 
penticostalii, care au apărut în România în jurul anului 1922 şi al căror număr de adepţi a evoluat astfel: în 
1940 — 4564 penticostali botezați; în 1948 — 60 000; în 1982 - 120 720 membri şi 47 735 aderenti, 
cunoscând, în perioada 1968 — 1988, o creştere medie de 2 721 credincioşi pe an - vezi Elis Neagoe - 
Pleşa, Liviu Pleşa, op. cit., p. 358. 

49 ACNSAS, fond Documentar Bucureşti, dosar nr. 142, vol. 2, f. 6 — Sentința nr. 58 din 11 iulie 1945 a 
Tribunalului Ilfov, Secţia | C.C. 

50 [pidem, f. 47 — „Situaţia informativ — operativă în rândul sectei ilegale «Martorii lui lehova». Forme si 
metode de activitate ostilă. Măsuri de contracarare ce se impun”. 

înaintată pe 12 mai 194551, dar exista speranţa ca se va reveni asupra acestei decizii în viitor. 
Această sentință care conferea asociaţiei personalitate juridică a fost însă suficientă pentru 
„martori” ca să înceapă o intensă activitate de propagandă în toate judeţele ţării, dar mai ales în 
cele din sud - Vlaşca — şi est - Suceava, Dorohoi etc.. În propaganda desfăşurată in această 
perioadă, adepţii cultului îşi reiau vechile idei, atacând toate instituţiile statului laic, armata 
(considerată a fi, în discursurile lor, „principala cauză a nenorocirilor”), instituţia monarhică (Albu 
Pamfil, care rămăsese preşedintele Asociaţiei din România şi după 1945, declara la o adunare a 
„martorilor” de la Suceava, din 7 iulie 1946 — „mai sunt şi azi câţiva regi şi împărați care vor pleca 
şi ei prin voia lui lehova, fie siliţi de popor’®2) precum şi celelalte culte si pe deserventii acestora. 
Dat fiind faptul că apar prozeliti şi în rândul armatei, fiind atestate cazuri în care unii soldaţi şi 
subofiteri au refuzat să depună jurământul militar sub pretextul că „nu le permite credinta’®, 
„Martorii lui lehova” încep să reintre în atenţia autorităţilor, pentru început în cea a Serviciului de 
Informaţii al Armatei, dar aceasta nu-i va împiedica să-şi continue propaganda. Succesul obţinut 
în racolarea de noi adepţi îi va determina să organizeze, în toamna anului 1946, un Congres la 
Bucureşti, la Arenele Romane, la care participă şi Alfred Rutyman, conducător desemnat de 
Societate pentru Europañi. 

Schimbările prin care trecea România în acea perioadă nu-i influenţează pe „martori”, 
care-şi înmulţesc acţiunile de propagandă, prin care îndeamnă populaţia să rămână departe de 
politică şi de activitatea partidelor, făcându-se remarcati îndeosebi cu prilejul campaniei electorale 
din 1946, când nu pierd prilejul de a milita împotriva alegerilor si a participării populaţiei la vot®, 
repetând apoi acţiunea si cu prilejul alegerilor din 1948. Ulterior, „martorilor” li s-a adus şi acuzaţia 
că s-ar fi declarat ,fatis împotriva cooperativizării agriculturii's. Toate aceste acţiuni nu aveau 
cum să treacă neobservate de noile autorităţi de la Bucureşti. În ciuda dorinţei „Martorilor lui 


51 Ibidem, vol. 3, f. 71 — „Notă în legătură cu persoanele făcând parte din secta interzisă «Martorii lui 
lehova», condamnate de tribunalele militare, în anii 1970 - 1972, pentru infracţiunea de propagandă 
împotriva orânduirii socialiste (art. 166, alin 2 din Codul Penal)”, din 26 iulie 1974. 

s2 Alexandru Alin Spânu, op. cit., p. 120 — aluzia autorului privind legătura lui Pamfil Albu cu propaganda 
comunistă este oarecum hazardată, dacă avem în vedere faptul că, după declararea ca ilegală a Asociaţiei, 
fostul ei preşedinte a fost condamnat , in 1950, la 10 ani închisoare, fiind grațiat în 1955, apoi arestat si 
condamnat din nou, la 6 ani închisoare, în 1956, pentru a fi eliberat în 1961 şi pus sub urmărire informativă . 
— vezi ACNSAS, fond Documentar Bucureşti, dosar nr. 142, vol. 4, f. 93 — „Fişă — privind pe Albu Pamfil din 
Bucureşti”, din 15 august 1973. 

53 Alexandru Alin Spânu, op. cit., p. 121 — 122. 

54 ACNSAS, fond Documentar Bucureşti, dosar nr. 142, vol. 3, f. 109 — „Informare” a Consiliului Securităţii 
Statului, semnată de preşedintele acestuia, lon Stănescu, nedatată. 

55 [pidem, vol. 2, f. 186 — „Informare privind preocupările iehovistilor de a-şi organiza activitatea, în scopul 
intensificării acţiunilor ostile politicii partidului şi statului nostru, sub acoperirea religiei”, a Direcţiei |, din 24 
iulie 1975. 

56 [pidem, f. 224 — „Documentar privind unele aspecte din activitatea clandestină a sectei interzise «Martorii 
lui lehova»”, al Direcţiei |, din 6 februarie 1976, semnat de şeful Serviciului IV din cadrul Direcţiei, It. col. 
Banciu lon. 

lehova” de a se tine departe de politică, aveau să descopere că schimbările din viata politica a 
României de atunci îi puteau privi în mod direct. Cu toate că, încă de la apariţie, au fost mereu 
vizati de autorităţile politienesti din tara, o dată cu înființarea Securităţii Poporului, situaţia lor avea 
să se schimbe fundamental, ajungând brusc în centrul atenţiei noilor organe de represiune. 

Această schimbare are, în principal, trei motive. În primul rând, conducerea Partidului 
Muncitoresc Român remarcă activitatea „Martorilor lui lehova” si, prin rezoluţia Plenarei 
Comitetului Central al P.M.R. din 10 — 11 iunie 1948, se stabileşte că „«Martorii lui lehova» au 
servit drept instrument al elementelor fasciste legionare”57. Această etichetare a „martorilor”, drept 
legionari care se ascund în spatele unei aşa-zise activități religioase, continuându-şi, în fond, 
acţiunile anticomuniste - va duce la confundarea lor cu principalii adversari ai regimului, cu toate 
consecinţele ce decurgeau de aici. Timp de aproape 20 de ani, până prin anii 1967 — 1968, 
„martorii” vor fi consideraţi de către Securitate drept legionaris, care amenințau direct siguranţa 
statului şi, în consecinţă, arestarea şi condamnarea lor au fost văzute ca o prioritate. 

Un al doilea motiv al represiunilor îndreptate împotriva „martorilor” după instaurarea 
regimului comunist în România îl constituie influenţa Moscovei şi a consilierilor KGB existenţi în 
structurile de securitate ale României de atunci. KGB se confruntase pentru prima dată cu 
„Martorii lui lehova” o dată cu alipirea la Uniunea Sovietică a părţii de răsărit a Poloniei, a 
Lituaniei şi Basarabiei, în 1939 — 1940, iar conducerea organelor de represiune sovietice fusese 
şocată de virulenta atacurilor acestora la adresa statului sovietic şi membrilor Partidului: „Secta 
Martorii lui lehova sau Studenţii Bibliei este o invenţie străină. Ea prezintă un mare pericol, 
deoarece se străduieşte să facă noi prozeliţi... Sectantii îi numesc pe comunişti şi pe 
comsomolisti «fii ai Diavolului». 

Ei afirmă că statul sovietic este întemeiat de Satana’®. 

Initial, KGB a rezolvat problema „martorilor” într-un mod specific — i-a declarat „sectă 
americană” si a trimis multi dintre aceştia în lagărele din Siberia®. Ulterior, s-a constatat că 
aceştia nu „îşi părăseau convingerile ostile şi în condiţiile lagărului continuau să-şi ducă 
activitatea iehovista’®’, ceea ce a determinat organele de represiune sovietice să iniţieze un 
îndelungat şir de măsuri operative pentru a prelua controlul grupării religioase din URSS şi pentru 
infiltrarea Societăţii din Brooklyn, operaţiuni cărora nu a început să li se pună capăt decât prin anii 
"80, când, în contextul reformei sistemului sovietic, noii conducători au constatat ca ele sunt total 


57 Adrian Nicolae Petcu, Securitatea şi cultele în 1949, in A. N. Petcu (coord.), Partidul, Securitatea si 
cultele 1945 - 1989, Bucuresti, Ed. Nemira, 2005, p. 149. 

58 Vezi ACNSAS, fond Documentar Bucuresti, dosar nr. 13 182, f. 25 - „Raport asupra muncii informativ — 
operative desfăşurată (sic!) de Direcţia Regională MAI Suceava în cursul anului 1958”, semnat de şeful 
Direcţiei, It. col. N. Munteanu, exemplele sunt însă mult mai numeroase. 

59 Vasili Mitrokhin, Christopher Andrew, Arhiva Mitrokhin. KGB în Europa şi în Vest, trad. lon Aramă, 
Bucureşti, Ed. Orizonturi şi Sirius, 2003, p. 504. 

60 /bidem, p. 503. Referitor la problema deportării în Siberia a „Martorilor lui lehova” din Uniunea Sovietică, 
vezi şi http://www.jw-media.org/edu_videos/vcut_e.htm. 

5 Ibidem, p. 504. 

inutile. Era insa prea tarziu pentru Securitatea romana, care a ramas la convingerea, inspirata 
initial şi de KGB, că „Martorii lui lehova” erau un pericol pentru siguranţa statului socialist, chiar 
dacă incetase să-i mai considere legionari „sub acoperire”. 

În fine, un al treilea motiv pentru care „Martorii lui lehova” au intrat în atenţia organelor 
de represiune comuniste este reprezentat de ideologia şi modul lor de organizare. Doctrina 
religioasă a „martorilor” şi propaganda făcută pentru răspândirea acesteia au stârnit interesul 
organelor de Siguranţă (după 1945) şi apoi de Securitate mai ales prin caracterul lor deschis 
anticomunist dar si prin componenta lor escatologică. Profeţiile „martorilor” cu privire la apropiatul 
„sfârşit al lumii” în urma unui „Război al Armagheddonului” au fost considerate ca având un 
caracter ,dusmanos” din două motive: în primul rând, pentru că această credință în apropierea 
sfârşitului lumii „îndepărtează pe credincioşi de la tumultul constructiv care se manifestă 
pretutindeni în tara noastră, prin aceea că li se pretinde să nu facă altceva decât să-şi 
îndeplinească serviciul divin, să se pregătească pentru a intra în grațiile lui lehova”&, iar în al 
doilea rând, pentru că, prin această propagandă, „martorii” ar fi devenit susținători ai „politicii 
agresive a imperialismului, sădind panică în rândul credincioşilor şi demoralizandu-i şi oferind si 
un suport moral imperialismului războinic'65. La toate acestea se adăugau, desigur şi problemele 
create de normele de comportare în viata socială şi în relaţiile cu autorităţile statului ale adepților 
cultului, precum: refuzul de a efectua serviciul militar, refuzul de a saluta drapelul şi de a depune 
jurământul militar, neparticiparea la vot şi la marile manifestări propagandistice organizate de 
autorităţile comuniste, neacceptarea transfuziilor de sânge etc. 

Dar aceste aspecte, care ţineau mai mult de doctrinele religioase împărtăşite de 
„martori”, ar fi fost, poate, ignorate de organele de represiune din România — cu unele excepţii — 
daca situaţia nu ar fi fost inrautatita de problemele referitoare la organizarea „Martorilor lui 
lehova”. Aşa cum am amintit mai sus, organizarea acestui cult religios este foarte asemănătoare 
unei societăți comerciale, având în centru societatea Watch Tower Bible and Tract Society, cu 
sediul în oraşul New York din Statele Unite, în cartierul Brooklyn. Aceasta era o societate pe 
acţiuni, care-şi deschisese filiale în aproape toate ţările lumii. Filiala din România a Societăţii, fiind 
de mai mică importanţă, era subordonată în mod direct filialei din Berna, care răspundea la rândul 
ei în fata Centralei din New York. „Martorii lui lehova” nu erau nici pe departe singurul cult 
neoprotestant care îşi avea centrul de conducere pe teritoriul Statelor Unite, iar unele dintre 
acestea — de exemplu, baptiştii şi adventistii — au primit chiar recunoaşterea lor oficială în calitate 
de cult religios din partea autorităţilor comuniste. Problema era că asemănările cu celelalte culte 
neoprotestante se opreau aici. În concepţia „martorilor”, Societatea din Brooklyn era cea care 
conducea membrii comunităţii pe drumul spre un loc în Regatul celor Drepti care urma să fie 
instaurat după Armagheddon. Fiecare dispoziţie a sa era o expresie a revelatiei divine, dăruite de 


62 Sau, după cum se susţinea într-un documentar redactat ulterior de ofiţerii Securităţii: „isteria războinică a 
cercurilor imperialiste este susţinută şi de «Martorii lui lehova», dându-i-se o justificare «biblică»” — vezi Lt. 
col. C. Ristache, maior H. lonescu, locotenent V. Tomescu, op. cit. - ACNSAS, fond Documentar Sibiu, 
dosar nr. 8713, vol. 1, p. 160. 

63 Ibidem, p. 159. 

lehova conducătorilor comunităţii. Societatea era cea care numea conducerea fiecărei filiale, 
până la nivelul ,supraveghetorilor” de district, iar propaganda religioasă care circula în toată 
lumea era elaborată în Brooklyn, apoi tradusă şi răspândită în toată lumea. În felul acesta, 
Societatea exercita un control strict asupra vieţii religioase a comunităţilor „martorilor” din toată 
lumea, stabilind care erau temele de studiu al Bibliei pentru fiecare „grupă de studiu” de 
pretutindeni. Mai mult decât atât, fiecare credincios avea ca îndatorire fundamentală, pe lângă 
răspândirea mesajului lui lehova în rândul celorlalţi membri ai societăţii, alcătuirea unui „raport de 
activitate”, în care prezenta numărul celor convertit, timpul pe care-l alocase studiului şi activităţii 
de propagandă religioasă, precum şi problemele pe care le întâmpinase. Rapoartele erau 
înmânate ,supraveghetorului” fiecărei „grupe de studiu”, acesta le înainta „supraveghetorului” de 
circuit, ajungând în final, după centralizarea lor, până la sediul din Brooklyn. În perioada de 
început a regimului comunist în România, aceasta nu putea însemna decât un singur lucru — 
spionaj, iar acest verdict nu a întârziat să fie dat de conducătorii PMR: „Organele de securitate, 
trecând la arestarea unor conducători ai sectei Martorii lui lehova, au stabilit că aceştia 
transmiteau in mod regulat centralei din Brooklyn şi celei din Berna informaţii cu caracter de 
spionaj şi date calomnioase cu scopul de a compromite regimul nostru”6*. 

În cele din urmă, după confiscarea a numeroase rapoarte de activitate şi după ce 
regimul comunist din România dobândeşte o mai mare stabilitate, acuzaţia de spionaj la adresa 
„martorilor” nu mai este reluată, dar se conturează o altă învinuire, preluată şi aceasta de la mai 
experimentatele organe de represiune sovietice — cea de participare la acţiunea de „subversiune 
ideologică” împotriva regimului: „[...] Centrala Mondială a difuzat o circulară, prin care solicită 
iehovistilor rapoarte cu privire la măsurile luate de organele de stat [...], în care să includă date 
amănunțite despre ofiţerii de Securitate şi Miliție, care au efectuat percheziti şi anchete 
informative asupra lor. 

Analiza acestor intervenţii şi acţiuni, ca şi a altor date de acest gen, atestă faptul că 
Centrala iehovistă mondială a declanşat o acţiune organizată de calomniere şi denigrare a politicii 
statului nostru în problema libertăţilor religioase”ss. 


64 Adrian Nicolae Petcu, op. cit., p. 149. 

85 ACNSAS, fond Documentar Bucureşti, dosar 142, vol. 2, f. 217 — „Notă cu concluziile rezultate din 
analiza problemei iehoviste” a Direcţiei |, din 10 iunie 1976. Problema naturii relaţiilor dintre adepţii 
diferitelor culte din tara şi structurile de conducere ale acestora din exterior - acolo unde era cazul - a 
preocupat mereu Securitatea română. Astfel, într-o notă a Direcţiei | din 1972, se precizau următoarele 
instrucţiuni pentru informatori din cadrul cultelor legale: „Informatorii care deţin funcţii în conducerea 
sectelor legale mai sunt instruiți să cultive relaţii bazate pe principiul neamestecului în treburile 
bisericilor respective (s.n.). Să explice că sunt dispuse să întărească legăturile cu sectele din alte tari 
numai atât timp cât, în cadrul acestora, se respectă atât prevederile legale cât şi precizările care se fac în 
statutele lor de organizare şi funcţionare [...] Să nu dea socoteală nimănui despre felul in care se 
desfăşoară activitatea lor internă (s.n.)” — Ibidem, f. 87 — „Notă — raport privind concluziile ce se desprind 
cu privire la activitatea desfăşurată din străinătate împotriva ţării noastre şi măsurile necesare de 
contracarare”, a Direcţiei |, din 30 mai 1972. 

Avand in vedere toate acestea, era firesc ca schimbarile produse in decursul anului 
1948 sa afecteze si miscarea ,Martorilor lui lehova”, care, pana in acel moment, päruse sa profite 
de tulburärile din viata interna si de nesiguranta generala pentru a-si spori numarul de adepti. Din 
acest an incep sa fie luate primele masuri impotriva asociatiei insesi, nu numai a unora dintre 
membrii săi. Astfel, in aprilie 1948, în urma apariţiei publicaţiei „martorilor” intitulate Informator, 
prin care s-ar fi declanşat „o campanie de defăimare împotriva statului” democrat — popular, 
Asociaţiei „Martorii lui lehova” i se interzice să mai editeze şi difuzeze materiale propagandistice®. 
Apoi, în data de 4 august 1948, apare noua Lege a Cultelor, care stipula obligativitatea cultelor de 
a obține recunoaşterea din partea autorităţilor statului. Initial, aceasta nu părea a fi o problema — 
în fond, Asociaţia „Martorii lui lehova” nu a avut niciodată până atunci parte de recunoaşterea sa 
drept cult religios, dar era înregistrată în calitate de asociaţie civilă, ceea ce-i permitea să-şi 
desfăşoare în continuare activitatea netulburată. Autorităţile române nu erau însă de aceeaşi 
părere, considerând că natura activităţilor desfăşurate de asociaţia civilă înregistrată de Tribunalul 
Ilfov îi impunea să aibă şi o recunoaştere a „Martorilor lui lehova” drept cult religios, conform 
prevederilor noii Legi a Cultelor: „Cum însă, din prevederile art. 2 din Statutul acestei «asociaţii» 
rezultă ca — între altele — ea are drept scop «traducerea, răspândirea şi tipărirea a diverse opere 
literare sau scrieri indigene şi străine cu conţinut biblic şi de morală creştină», rezultă că este o 
asociaţie civilă care urmăreşte scopuri religioase, astfel că, pentru a fi recunoscută, trebuie să 
aibă încuviințarea guvernului, potrivit dispoziţiilor din Decretul nr.177/1948”. 

În consecinţă, „Martorii lui lehova” trebuia să obţină recunoaşterea drept cult religios sau 
asociaţia lor civilă urma să fie desființată. Este ceea ce s-a şi întâmplat un an mai târziu, când, 
prin Decizia nr. 86 310 din 8 august 1949 a ministrului Justiţiei, Avram Bunaciu, se constată: 
„dizolvarea de plin drept [...] [a] asociaţiei religioase «Martorii lui lehova», persoană juridică cu 
sediul in Bucuresti, [...] întregul patrimoniu al acestei asociatiuni dizolvate se atribuie Sfaturilor 
populare din localitate”. Era o lovitură grea dată „martorilor”, la nici patru ani de la reintrarea lor 
în legalitate şi se anunţa începutul unor noi măsuri de represiune împotriva celor ce urmau 
principiile Societăţii din Brooklyn. Pentru a preveni din vreme toate acestea, crezând, probabil, că 
era vorba de o neînțelegere, 284 de „martori” îşi pun semnătura pe o scrisoare adresată prim— 
ministrului român de atunci, cerând să se revină asupra deciziei de radiere a asociaţiei lor din 
Bucureşti: ,[...] Cu onoare supunem aceste doleante ale noastre, apelând pe această cale la 
înaltele Dumneavoastră sentimente umanitare şi de dreptate ca să se intervină locului în drept, 
spre revenirea şi anularea oricărei dispozitiuni, care ne-ar împiedica sau constrange exercitarea 
oricăror drepturi ale noastre, de orice natură, dat fiind că noi nu am ieşit şi nu ieşim niciodată din 


66 Lt. col. C. Ristache, maior H. Ionescu, locotenent V. Tomescu, op. cit.,- vezi ACNSAS, fond Documentar 
Sibiu, dosar nr. 8713, vol. 1, p. 163. 

87 Idem, fond Documentar Bucureşti, dosar nr. 142, vol. 3, f. 71 — „Notă în legătură cu persoanele făcând 
parte din secta interzisă «Martorii lui lehova» condamnate de tribunalele militare, în anii 1970 — 1972, 
pentru infracţiunea de propagandă împotriva orânduirii socialiste (art. 166, alin. 2 din Codul penal)” din 26 
februarie 1974. 

68 Jbidem, vol. 2, f. 8. 

cadrul dispozitiunilor statutare si regulamentare ale Asociaţiei noastre, conforme cu legile si 
Constituția Ţării, azi în vigoare”®. 

Nu era însă vorba de nici o neînțelegere, asa cum aveau să dovedească si 
evenimentele ulterioare. Astfel, după desființarea Asociaţiei „Martorii lui lehova” din Bucuresti, în 
august 1949, s-a trecut la reținerea, de către organele Securităţii Poporului, a membrilor 
comitetului de conducere al acesteia, în frunte cu Albu Pamfil, preşedinte, Magyarossy Martin, 
vicepreşedinte şi Ranca Petre, secretar general. Alături de aceştia, au mai fost reţinuţi alţi 109 
membri activi şi servi de grupă din toată tara”. Arestările au continuat de-a lungul întregului 
deceniu următor, fiind consemnate mai ales în anii 1951, 1953, 1956, 1959, numai în perioada 
1951 — 1953, fiind arestaţi aproximativ 800 „martori” — din totalul celor 15 000 membri existenţi în 
194971. Condamnările celor arestaţi s-au bazat, în principal, pe acuzaţiile: delict „de instigare 
publică, prin aceea că au organizat, condus şi propagat o doctrină religioasă contrară legilor 
Statului, demobilizând prin acţiunea lor masele muncitoare de la munca constructivă şi 
îndemnându-i la nesupunere fata de legile RPR”; delict „de răspândire de publicaţii interzise, prin 
aceea că au difuzat şi folosit în activitatea lor material propagandistic multiplicat ilegal”, şi, în fine, 
„omisiune de denunţ'?2. La acestea trebuie adăugate condamnările — cele mai numeroase, de 
fapt — celor care refuzau să se prezinte la încorporare sau, în timpul satisfacerii stagiului militar, 
dădeau dovadă de insubordonare — refuzau folosirea armei, salutarea drapelului etc. Pedepsele 
pentru cei condamnaţi au variat, în general, în funcţie de gravitatea faptelor acestora, între 5 şi 25 
ani închisoare, dar cele mai grele pedepse, de multe ori, nu ajungeau să fie executate integral, 
multi „martori” fiind gratiati, pentru a fi rearestati ulterior”. Simpla condamnare a „martorilor nu 
părea însă să fie o măsură suficientă, aşa că autorităţile hotărăsc organizarea unor procese 
publice ale conducătorilor cultului din România, ocazie cu care erau demascate practicile şi 
doctrinele nocive ale acestora” sau prezentarea unor expoziţii în holurile tribunalelor unde erau 
judecaţi adepţii cultului, cuprinzând materialele găsite cu ocazia percheziţiilor făcute la domiciliile 
celor arestaţi”. 


89 Ibidem, f. 9. 

70 Ibidem, f. 3 — „Tactica si organizarea cultului clandestin «Martorii lui lehova»’, documentar din 2 
octombrie 1951. „Servii de grupă” erau conducătorii grupelor de studiu ale „martorilor”. Aceste grupe erau, 
la rândul lor, unităţile organizatorice de bază ale cultului, fiind formate dintr-un număr restrâns de persoane 
care studiau împreună textele biblice sau cele publicate în „Turnul de Veghe”, sub îndrumarea 
,supraveghetorului” sau „servului” amintit mai sus. 

7 Ibidem, vol. 3, f. 9- „Notă privind secta ilegală «Martorii lui lehova»’. 

72 Ibidem, vol. 5, f. 364 — „Referat asupra cercetărilor efectuate în legătură cu activitatea ilegală a cultului 
«Martorii lui lehova»”, din 22 mai 1951, întocmit de It. major de Securitate, Ciobotaru Petre şi sublocotenent 
de Securitate Zanea Gheorghe, din cadrul Directiunii Generale a Securităţii Statului — Regiunea Bucuresti 

73 Vezi, de exemplu, ibidem, vol. 4, f. 89, 93 — fişele personale ale unor conducători ai „martorilor”. 

74 Ibidem, vol. 3, f. 202 — „Sinteză privind activitatea sectei ilegale «Martorii lui lehova» din RPR şi propuneri 
în legătură cu descompunerea şi limitarea activităţii ei”, din 18 iunie 1964. 

75 Ibidem, f. 222 — „Referat — obiect: activitatea sectei interzise «Martorii lui lehova» din RPR şi propuneri 
de lichidare a activităţii ei”, din 26 februarie 1962, semnat de căpitan Melità Dumitru şi It. col. Angelescu Gh. 

Arestările au continuat şi in deceniul următor, dar, cel putin pana în anii 1967 — 1968, 
într-o măsură mult mai mică decât în ani '50. În plus, în 1964 are loc eliberarea din detenţie a 
tuturor deţinuţilor politici arestaţi în trecut (categorie în care au fost încadraţi şi „Martorii lui 
lehova”), ocazie cu care se va constata că, din totalul persoanelor condamnate la diverse 
pedepse pentru „activitate ostilă sub acoperirea religiei” — 786 persoane - cei mai multi 
aparțineau „Martorilor lui lehova”: 552 condamnati’®. După eliberarea din penitenciare a celor 
arestaţi au urmat câţiva ani de acalmie, în care numărul arestărilor s-a redus foarte mult, până în 
momentul în care s-a constatat că activitatea „martorilor” era departe de a se fi oprit şi că cei 
eliberaţi din 1964 îşi reluaseră netulburati activitatea de prozelitism, iar măsurile preventive care 
se luaseră între timp împotriva lor nu aveau nici un efect. În consecinţă, s-a hotărât că era 
momentul pentru luarea unor măsuri mai drastice împotriva acestora, aşa cum constata, în 1970, 
un ofițer din cadrul Inspectoratului de Securitate al judeţului Bistriţa — Năsăud: „Multă vreme a 
existat o oarecare reţinere din partea noastră. Până la începutul anului 1968, s-au folosit anumite 
metode simpliste, care nici nu puteau duce practic la sistarea activităţii de reorganizare a 
elementelor iehoviste, deoarece ne-am rezumat la unele perchezitii si avertizări, acestea din urmă 
dovedindu-se pe parcurs neeficiente. La elementele conducătoare, avertizärile nu numai că nu au 
avut şi nu pot avea efectul scontat, dar, din felul cum s-au făcut, până la începutul anului 1968, 
afirm că ele au constituit, în unele situaţii, o greşeală. Astfel, în baza art. 1, alin. 3 din vechiul Cod 
penal, noi am fost cei care încălcam legalitatea, prin redactarea acelor ordonanţe de refuzarea 
pornirii procesului penal. După ce, în prima parte, arătam faptele incriminate de lege comise de 
elementul în cauză, după ce îi spuneam că aceste fapte au un conţinut duşmănos, în partea 
finală a ordonanţei, tot noi îi arătam că faptele sunt lipsite de periculozitate socială şi astfel 
refuzam pornirea procesului penal. Noi eram deci cei ce lăsam să se înţeleagă posibilitatea 
continuării activităţii desfăşurate până atunci, fapt remarcat de unii conducători iehovisti, care 
fuseseră avertizaţi în perioada 1965 — 1967 o dată sau de două ori, iar acum luaţi în cercetare 
penală pentru o vină identică celei din trecut”. 

În consecință, pentru ca organele de Securitate să reintre în „legalitate” şi pentru că 
„Martorii lui lehova”, „datorită principiilor doctrinare deosebit de duşmănoase, a metodelor şi 
formelor de activitate pe care le îmbracă, [...] continuă să fie cea mai periculoasă grupare 


76 Jbidem, vol. 7, f. 141- „Raport privind situaţia foştilor condamnaţi din problema «Elemente ostile din 
rândul cultelor şi sectelor»”, din 27 aprilie 1978, semnat de şeful Serviciului 4 din cadrul Direcţiei |, colonel 
Banciu loan. Trebuie menţionat, totuşi, că, cel mai probabil, majoritatea „martorilor” eliberaţi atunci erau 
arestați nu pentru infracţiuni contra securităţii statului ci pentru nesupunere la încorporare sau 
insubordonare. În afară de „martori”, atunci au mai fost eliberaţi: 85 adventisti reformisti, 82 greco si 
romano-catolici, 47 aderenti la „Oastea Domnului”, iar restul de 20 persoane aparţineau cultelor legale. 
Dintre cele 786 persoane eliberate atunci, în 1978 mai trăiau 703 persoane. 

77 Colonel Neculai Dumitraşcu, Măsuri hotărâte împotriva tendinței de intensificare a activităţii iehoviste”, 
revista „Securitatea” — buletin intern, nr. 1(9)/1970, editată de Consiliul Securităţii Statului, p. 86 - ACNSAS, 
fond Documentar Covasna, dosar nr. 3334, vol. 2. 

religioasă din România socialistä”78, în cursul anului 1968 sunt reluate arestarile masive în rândul 
acestora. În anul 1975, se va constata că au fost condamnate în perioada scursă după gratierile 
colective din 1964, 645 persoane din rândul „Martorilor lui lehova”, dintre care 111 pentru 
infracţiuni contra securităţii statului, iar 534 — pentru infracţiuni contra capacităţii de apărare a 
patriei. Majoritatea pedepselor suferite de aceştia erau cuprinse între 3 şi 5 ani (pentru cei care 
refuzau satisfacerea stagiului militar) şi între 5 şi 10 ani, excepţie făcând şapte persoane cărora 
le-au fost acordate pedepse privative de libertate pe un termen mai mare de 10 ani. 

infracţiunea îndreptată împotriva securităţii statului de care au fost acuzaţi „martorii” 
după adoptarea noului Cod penal, în 1968, se rezuma la „propaganda împotriva orânduirii 
socialiste”, prevăzută de articolul 166, alineatul 2 al Codului. Conform organelor Securităţii, 
existau patru modalităţi de săvârşire a acestei infracţiuni: propaganda pentru schimbarea 
orânduirii socialiste; întreprinderea oricărei acţiuni pentru schimbarea orânduirii socialiste; 
propaganda din care ar putea rezulta un pericol pentru securitatea statului; întreprinderea oricărei 
acţiuni din care ar putea rezulta un pericol pentru securitatea statului”?. Alte infracţiuni de care 
erau acuzaţi „martorii” arestaţi în această perioadă şi prevăzute de noul Cod penal erau: 
„împiedicarea libertăţii cultelor” prevăzută de articolul 318 C.p.®, sustragerea de la recrutare pe 
timp de pace (art. 353 C.p.) şi neprezentarea la încorporare (art. 354 C.p.). Pe lângă cele 
prevăzute de Codul penal intrat în vigoare în 1968, „martorii” mai erau susceptibili de săvârşirea, 
în cursul activităţii lor, a unor infracţiuni prevăzute de Decretul 153/197081 sau de Legea Presei, 
nr. 3/1974£2. 

În afara arestării şi condamnării lor, mai sunt luate şi alte măsuri împotriva adepților 
grupării religioase, precum: avertizärile, sanctionarile contravenţionale prevăzute de Decretul 


78 ACNSAS, fond Documentar Bucureşti, dosar nr. 142, vol. 3, f. 208 — „Notă privind unele aspecte ale 
activităţii cultelor şi sectelor”, nedatată. 

79 Ibidem, vol. 3, f. 68 — „Notă în legătură cu persoanele făcând parte din secta interzisă «Martorii lui 
lehova» condamnate de tribunalele militare, în anii 1970 — 1972, pentru infracţiunea de propagandă 
împotriva orânduirii socialiste (art. 166, alin. 2 din Codul Penal)”, din 26 februarie 1974. 

80 Conform articolului 318 C.p. se pedepsea cu închisoare corecțională de la o lună la 6 luni sau amendă 
fapta „de a obliga o persoană, prin constrângere morală, să participe la serviciile religioase ale vreunui cult 
sau să îndeplinească un act religios legat de exercitarea unui cult” — vezi ACNSAS, fond Documentar 
Vâlcea, dosar 38, vol. 1, f. 328. Infractiunea este prevăzută şi astăzi de Codul penal, sub aceeaşi formă. 

81 Decretul 1753/1970 — art. 1, lit d: „se pedepseşte cu închisoare contraventionala de la o lună la 6 luni sau 
amendă de la 1000 la 5000 lei fapta de a iniţia sau constitui grupuri de persoane care, prin comportarea lor 
exprimă o concepţie de viata parazitară sau anarhică, contrară regulilor elementare de bună cuviinţă, 
străină principiilor de convietuire socialistă, precum şi sprijinirea sub orice formă a unor astfel de grupări 
sau aderarea la acestea”. — vezi ibidem. 

82 Legea nr. 3/1974: art. 94: „Tipărirea, înregistrarea, sau difuzarea pe orice cale, fără autorizarea legală, a 
unui imprimat grafic, fonic sau magnetic ori peliculă, destinat a fi folosit ca mijloc de informare publică 
constituie infracțiune şi se pedepseşte cu închisoare de la 3 luni la 2 ani sau amendă”. Cu aceeaşi 
pedeapsă se sancţiona, conform art. 90, lite „introducerea presei străine spre difuzare sau punerea in 
vânzare in alte condiţii decât cele autorizate” — vezi ibidem. 

153/1970 — acestea sunt acordate mai ales de organele de Militie — sau sunt adoptate o serie de 
măsuri operative de către organele de Securitate precum compromiterea unor „martori” în fata 
comunităţii din care făceau parte, contactarea periodică a unor conducători pentru „ţinerea sub 
influenţă” a acestora sau demascarea lor ca „imorali” în presa centrală şi locală. 

Măsurile informativ — operative au ocupat un loc mult mai important decât arestările între 
acţiunile întreprinse de Securitate împotriva „Martorilor lui lehova” de-a lungul celor peste patru 
decenii în care activitatea grupării religioase a fost interzisă. Aceasta datorită faptului că obiectivul 
organelor de represiune române a fost, încă din 1949, „destrămarea treptată a sectei'&. La 
început, s-a crezut că simpla interzicere a grupării şi arestarea conducătorilor şi membrilor ei vor 
atrage de la sine şi dispariţia „Martorilor lui lehova”, dar, în curând organele Securităţii s-au 
văzute nevoite să ia în seamă şi afirmaţiile propagandei ,martorilor”, care anunţa că „nici taberele 
de concentrare, nici penitenciarele, nici alte măsuri represive si nici rezistentele de la locul de 
muncă şi în şcoli, unde suntem dezaprobati, nu pot să ne învingă şi nu pot să ne împiedice să 
propagăm cuvântul lui lehova”#. În aceste condiţii apreciindu-se că s-a „mers prea mult pe linia 
represivă”8&, conducerea Securităţii ia în considerare o schimbare de tactică in problema „Martorii 
lui lehova”, prin punerea unui accent sporit pe măsurile destinate să ducă la accentuarea 
disensiunilor din cadrul grupării din România şi la infiltrarea unor informatori de valoare în 
conducerea acesteia. 

Iniţial, planul Securităţii pare să reuşească întru totul. În primul rând, profitându-se de 
eliberarea din închisoare a fostului „supraveghetor pe ţară” al „martorilor” din România, Pamfil 
Albu, se creează o serie de divergențe între acesta si alti conducători, aflaţi în clandestinitate, ai 
grupării religioase şi, în final, primul hotărăşte să rupă legăturile cu noua conducere a cultului pe 
tara, formând, împreună cu o serie de adepţi care-i recunosteau autoritatea, o nouă grupare 
numită „a celor rămaşi”, care continua să „desfăşoare activitate mistico-ostilă, refuzând însă sa 
recunoască noile elemente cu rol de conducere pe ţară, să primească literatura şi instrucţiunile 
difuzate de aceştia, acuzându-i că îşi desfăşoară activitatea sub controlul organelor noastre (ale 
Securităţii n.m.)'%. Nu este clar în ce măsură această ruptură s-ar fi datorat măsurilor întreprinse 
de Securitate şi informatorilor infiltrati în conducerea mişcării sau orgoliului foştilor conducători ai 
acesteia, dar, în mod cert, rezultatul a fost pe placul organelor de represiune, al căror interes 


83 Vezi, de exemplu, idem, fond Documentar Bucureşti, dosar nr. 142, vol. 3, f. 112 — „Informare” a 
Consiliului Securităţii Statului, semnată de preşedintele acestuia, lon Stănescu, nedatată. 

& Ibidem, f. 116 . 

85 [bidem, vol. 11, f. 67 — Raport al Inspectoratului Judetean Mureş al Ministerului de Interne — Securitate, 
Serviciul 1/A, din 14.06.1984, semnat de şeful Securităţii judeţene, col. Agoston Alexandru si şeful 
Serviciului 1/A, col. Bätaga Tiberiu. 

86 Jbidem, vol. 3, f. 223 - „Referat — obiect: activitatea sectei interzise «Martorii lui lehova» din RPR şi 
propuneri de lichidare a activităţii ei”, din 26 februarie 1962, semnat de căpitan Melita Dumitru şi It. col. 
Angelescu Gh. 

87 Ibidem, vol. 2, f. 407 — „Documentar privind secta religioasă «Martorii lui lehova»”al Direcţiei |, din 6 
ianuarie 1988. 

principal consta tocmai în ruperea legăturilor dintre Societatea din Brooklyn şi „martorii” din 
România, iar gruparea condusă de Pamfil Albu chiar asta făcuse. 

Ulterior, organele Direcţiei a III-a (Informaţii Interne) a Securităţii repurteazä un succes 
neaşteptat — recrutarea informatorului „Dumitrescu Cornel’, cunoscut ulterior si sub numele 
conspirativ de „Mihai Dragomir” — în cursul anului 195688. Acesta făcea parte din conducerea pe 
tara a „Martorilor lui lehova” şi reuşeşte, profitând de disensiunile existente în rândul „martorilor”, 
să preia rolul de „supraveghetor pe ţară” al unei grupări de aproximativ 2 500 adepţi, aceasta fiind 
singura dintre grupările existente care era recunoscută de Societatea din New York şi menținea 
legăturile cu aceasta. Prin intermediul lui „Dumitrescu Cornel” şi apoi si al altui agent — „Goja 
Gavrilă”, care preluase conducerea unei alte grupări a „martorilor”, formată din 4500 membri, 
„majoritatea lor elemente fanatice şi dusmänoase”& — se reuşeşte preluarea controlului asupra 
activităţii „Martorilor lui lehova” din România, atât pe plan intern, cât şi pe planul relaţiilor externe 
ale acestora, în special a acelora stabilite cu Societatea. Organele de Securitate controlau astfel 
activitatea majorităţii „grupelor de studiu” din ţară, conţinutul literaturii de propagandă religioasă 
introduse în ţară, canalul de legătură cu exteriorul, prin care erau introduse broşurile de 
propagandă, contactele cu emisarii străini veniţi în ţară cu instrucţiuni de la Societate etc.%. 
Succesul obţinut în acest fel îi încurajează pe unii ofiţeri ai Securităţii să propună desfăşurarea 
unei ample operaţiuni de lichidare a mişcării religioase din România, cu ajutorul celor doi 
informatori mai sus menţionaţi, prin aplicarea unor măsuri represive şi propagandistice, care să-i 
afecteze concomitent pe toţi „martorii: „Având in vedere că activitatea sectei nu urmăreşte 
subminarea prin violenţă a politicii de construire a socialismului în tara noastră, că în apărarea 
iehoviştilor nu se pronunţă nici un organ internaţional, considerăm că este oportun să se 
întreprindă măsuri mai hotărâte pentru lichidarea activităţii ei, din punct de vedere organizatoric şi 
dogmatic”9!. 

Acest plan a fost respins, în cele din urmă, de conducerea Direcţiei a Ill-a, datorită 
faptului că punea un accent prea mare pe măsurile represive*, dar, în curând, avantajul operativ 
al Securităţii în problema „Martorii lui lehova” va fi pierdut definitiv. Cei doi agenţi ai săi aflaţi la 
conducerea „martorilor” sunt pe rând excomunicați datorită abaterilor acestora de la normele 
morale ale mişcării şi datorită greşelilor comise de ofiţerii Securităţii, care duc la deconspirarea 
propriilor informatori. Ultimul care este excomunicat din rândul „martorilor” este agentul 


88 Ibidem, f. 59 — „Raport cu propuneri privind pe informatorul «Dumitrescu Cornel», folosit în problema 
iehovistă”, din 23 decembrie 1968, semnat de maior Gh. Derscanu şi aprobat de şeful Direcţiei |, col. D. 
Borşan. 

89 Ibidem, vol. 3, f. 201 — 202 — „Sinteză privind activitatea sectei ilegale «Martorii lui lehova» din RPR si 
propuneri în legătură cu descompunerea şi limitarea activităţii ei”, din 18 iunie 1964. 

% Ibidem, f. 199 — 201. 

9 Ibidem, f. 224 - „Referat — obiect: activitatea sectei interzise «Martorii lui lehova» din RPR şi propuneri de 
lichidare a activităţii ei”, din 26 februarie 1962, semnat de căpitan Meliţă Dumitru şi It. col. Angelescu Gh. 

9% Vezi ibidem, f. 216. 

„Dumitrescu Cornel”, la sfârşitul anului 1968%. Prin excomunicarea celor doi agenţi, organele 
române de represiune pierd definitiv şi controlul asupra „martorilor”, într-un moment în care 
activitatea acestora începuse să ia din nou amploare, profitând şi de eliberarea foştilor 
conducători, în 1964. În consecinţă, se pare că reluarea arestărilor, începând cu anul 1968, nu 
este atât o tentativă de a „reintra în legalitate”, după cum aprecia ofiţerul Securităţii Bistriţa 
Năsăud citat mai sus, cât expresia eşecului organelor de Securitate de a mai controla activitatea 
„martorilor”, după pierderea celor doi informatori ai săi. Asta datorită faptului ca, dupa 
excomunicarea lui „Dumitrescu Cornel”, încetează cenzura exercitată asupra literaturii de 
propagandă religioasă care circula în ţară, care începe să conţină din nou afirmaţii denigratoare la 
adresa regimului comunist, iar canalul de legătură cu exteriorul, prin intermediul căruia se 
introduceau în tara materiale de propagandă, aparatură de multiplicat şi instrucţiuni venite din 
partea Societăţii era definitiv pierdut de sub controlul organelor de represiune, ce nu vor mai reuşi 
să-l recapete până în 1989. În consecinţă, în lipsă de o mai bună alternativă, se recurge din nou 
la arestări. 

Treptat, însă, se impune concluzia că arestările nu sunt nici ele o soluţie. În primul rând, 
se constata că, in ciuda arestării elementelor conducătoare ale „martorilor”, care erau prioritari din 
acest punct de vedere, activitatea religioasă a restului membrilor comunităţii părea să continue 
netulburată, iar legăturile cu filiala din Berna, care coordona activitatea filialei române, rămâneau 
intacte, materialele de propagandă religioasă venind şi fiind multiplicate clandestin în ţară, în 
ciuda tuturor restricţiilor. În plus, locul celor arestaţi era luat de alti conducători, mai radicali si, 
de multe ori, necunoscuţi organelor de Securitate. Pe lângă toate acestea, exista o problemă 
legată de atitudinea celor arestaţi şi condamnaţi, care se dovedeau refractari oricăror tentative de 
reeducare, deşi se depuneau eforturi considerabile în acest sens. Această situaţie era 
recunoscută şi de conducerea Securităţii: „Din datele existente, rezultă că iehoviştii nu renunţă la 
concepțiile lor antisociale, chiar când sunt condamnaţi. Aceasta reiese din faptul că o mare parte 
au mai fost condamnaţi pentru fapte similare, iar majoritatea nu declară recurs pentru a fi 
consideraţi «martiri» de către ceilalţi membri ai grupării. 

De altfel, chiar în timpul executării pedepselor, mulţi dintre condamnaţi îşi menţin 
concepţiile iehoviste, se opun acţiunilor educative, încearcă să facă prozeliti printre ceilalţi deţinuţi 
şi au manifestări ostile fata de orânduirea socialistă din tara noastră”. 

Cât de lipsită de eficienţă era politica de arestare a adepților şi conducătorilor mişcării 
religioase „Martorii lui lehova” din tara o dovedea si cazul lui Goronovici Gheorghe, din Arad, 
care era lucrat prin dosar de urmărire informativă în 1977, pentru că era suspectat că ar fi fost 
„Ssupraveghetorul” pe ţară al grupării, şi care avea la activ, în acel moment, nu mai putin de 17 ani 


% Ibidem, vol. 2, f. 64 - „Raport cu propuneri privind pe informatorul «Dumitrescu Cornel», folosit în 
problema iehovistă”, din 23 decembrie 1968, semnat de maior Gh. Derscanu şi aprobat de şeful Direcţiei |, 
col. D. Borsan. 

% Vezi ibidem, f. 72 — „Sinteza în problema secte pe perioada 15.01 — 20.07.1972”. 

% Ibidem, vol. 3, f. 101 — 102 - „Informare” a Consiliului Securităţii Statului, semnată de preşedintele 
acestuia, lon Stănescu, nedatată. 

de închisoare executaţis. Deci, după cum apreciau şi organele Securităţii la începutul anilor '70, 
era necesară o nouă abordare a situaţiei: „[...] Deşi multi dintre cei condamnaţi in această 
perioadă [1970 — 1972] au fost sanctionati şi anterior, tot pentru activitatea lor iehovista, uneori la 
pedepse cu mult mai grele, cu toate acestea, după liberare (prin executarea integrală a 
pedepselor sau în urma gratierii) ei şi-au reluat activitatea. Totodată, in multe cazuri, ei nu au 
declarat recurs împotriva hotărârilor de condamnare. 

Din aceste situaţii rezultă că, faţă de aceste persoane, pedepsele nu şi-au îndeplinit , în 
marea majoritate a cazurilor, rolul educativ şi că, deci, acţiunea represivă, prin ea însăşi, este 
ineficientă”. 

În consecinţă, se consideră că ar trebui ca, pe de o parte, tragerea la răspundere penală 
a membrilor sectei «Martorii lui lehova» pentru fapte de natura celor care au făcut obiectul 
condamnărilor [...] să se facă numai în cazuri deosebite, care prezintă un pericol social real; pe 
de altă parte, ar fi necesar să se găsească alte mijloace pentru educarea şi atragerea la activităţi 
culturale şi la o viata socială corespunzătoare, in special a tinerilor proveniţi din familii de 
iehovişti”*. 

La toate acestea, se adăuga constatarea că, în ciuda arestărilor făcute începând cu anul 
1968, numărul de adepţi ai mişcării creştea într-un ritm accelerat, în câţiva ani de zile acest 
număr mărindu-se cu câteva mii. Numai în două localităţi din judeţul Mureş de exemplu — Valea 
Largă (de unde era originar unul dintre conducătorii „martorilor”, Piper loan) şi Zau de Câmpie — 
numărul ,martorilor” crescuse cu câteva sute într-o perioadă scurtă de timp. 

În aceste condiţii, constatându-se lipsa de inventivitate a propriilor ofițeri în găsirea unor 
soluţii pentru a realiza un control eficient al „Martorilor lui lehova” din România, conducerea 
Securităţii hotărăşte să ia în considerare modul în care alte tari socialiste rezolvasera această 
problemă. 

Situaţia „Martorilor lui lehova” în ţările socialiste era, în general, la începutul anilor 
‘70, asemănătoare cu cea din România, în sensul că gruparea religioasă mai sus menţionată era 
interzisă, iar adepţii ei erau urmăriţi activ de către organele de represiune. În plus, la fel ca în 
România, pe planul reglementării penale, în toate ţările socialiste existau prevederi care 
incriminau fapte de natură a îngrădi libertatea de credință, dar nu existau dispoziţii exprese pentru 
sancţionarea acţiunilor desfăşurate de membrii unor culte sau asociaţii religioase nerecunoscute®. 

Cu toate acestea, ceea ce a atras atenţia conducerii Securităţii române a fost faptul că 
existau şi excepţii de la regula interzicerii activităţii „martorilor” chiar şi printre țările socialiste 


% [pidem, vol. 4, f. 123 — 124 — „Notă privind iehovisti care ne sunt semnalati că ar deţine rol de conducere 
în sectă (locală, zonală sau pe ţară)”, a Direcţiei |, din 19 iulie 1977. 

97 Ibidem, vol. 5, f. 21 — „Situaţia persoanelor condamnate în anii 1970 — 1972”, nedatată. 

% Ibidem, vol. 2, f. 102 — „Notă”, a Direcţiei |, din august 1972. 

99 Ibidem, f. 47 — „Situaţia informativ — operativă în rândul sectei ilegale «Martorii lui lehova». Forme si 
metode de activitate ostilă. Măsuri de contracarare ce se impun”, nedatată. Rămâne un miracol al ştiinţei 
juridice demn de Orwell modul cum puteau fi interpretate nişte prevederi legale menite să apere libertatea 
religioasă tocmai pentru a se realiza îngrădirea acesteia. 

vecine României. La începutul anilor ‘70, aceste excepții de la regulă erau constituite de R. P. 
Ungară şi RSF Iugoslavia. Însă, desi în nici una din cele două tari cultul ,Martorilor lui lehova” nu 
era interzis, situaţia lui era diferită de la o tara la alta. 

Astfel, în R.S.F. Iugoslavia, „Martorii lui lehova” aveau statutul de cult recunoscut legal, 
cu toate drepturile şi obligaţiile ce decurgeau din acesta, beneficiind de dreptul de a avea case de 
rugăciuni, tipografii, fonduri băneşti proprii etc. Pe de altă parte însă, prestarea serviciului militar 
rămânea obligatorie în Iugoslavia, iar cei care se sustrăgeau de la această obligaţie riscau o 
pedeapsă de 5 ani închisoare, iar recidiviştii una cuprinsă între 10 şi 15 ani. În consecinţă, in 
Iugoslavia, majoritatea „martorilor” îşi executau serviciul militar, iar comunitatea credincioşilor nu 
lua nici o măsură împotriva lor, deşi „nu li se acordă prea mare încredere”'%. Modul în care a fost 
acordat acest statut cultului ,Martorilor lui lehova” din lugoslavia a fost relatat ulterior de un 
emisar al Societăţii organelor de Securitate române: ,[...] Actualul conducător iehovist pe tara 
[Iugoslavia], Kalle, a fost invitat de organele de securitate iugoslave şi împreună cu reprezentanţi 
ai Departamentului Cultelor i-au cerut să prezinte, dacă doreşte, statutul de organizare şi 
funcţionare al sectei iehoviste, în vederea legalizării sectei. Primind un răspuns favorabil de la 
Centrala iehovistă din SUA, Kalle a prezentat statutul respectiv. Fiind supus unor discuţii, lui Kalle 
i s-a spus că statutul va fi supus aprobării numai dacă se vor respecta câteva condiţii, şi anume: 
a) iehovistii să nu desfăşoare propagandă din casă în casă, potrivit practicii lor din trecut ; 

b) să fie eliminate din reviste articolele ce sunt nepotrivite ori împotriva guvernului; 

c) in adunări ori în învăţătura oficială iehovistă, să nu se înveţe ca iehoviştii nu au voie să 
meargă in război — să se păstreze o poziţie de neutralitate; 

d) toată literatura necesară să fie tipărită numai la tipografiile statului şi după ce fost verificat 
continutul”101. 

Ca urmare a acceptarii acestor conditii de catre Societatea din Brooklyn si de catre 
,supraveghetorul pe ţară”, Kalle, „Martorii lui lehova” a devenit cult legal in lugoslavia, adepții lui 
primeau vize pentru ieşirea din tara atunci când voiau să participe la congresele ,martorilor” ce 
aveau loc în Occident, iar, în probleme precum participarea la vot, efectuarea stagiului militar etc., 
conducerea cultului din tara lăsa la aprecierea fiecăruia dintre membri atitudinea pe care voia sa 
Oia. 

In R.P.Ungara, pe de altă parte, situaţia „martorilor” era oarecum diferită, în sensul că 
aici ei nu au primit statutul de cult legal, ci numai pe cel de „tolerat”. Exemplul maghiar a tentat cel 
mai mult organele de Securitate din România, constituind un model care avea mari şanse de a fi 
urmat şi în România. Modul în care autorităţile maghiare au ajuns la această soluţie şi care a fost 
compromisul la care au ajuns cele două parti implicate le-a fost comunicat organelor de 
Securitate române chiar de omologii lor din Ungaria: „În timpul convorbirilor avute cu delegaţia 
organelor de securitate din RP Ungară, am fost informaţi că, în cursul anului 1969, au iniţiat o 
combinaţie, prin care Nathan Homer Knorr — preşedintele mondial iehovist din SUA — a acceptat 


1% bidem, vol. 3, f. 235 — „Notă — raport privind discuţiile din ziua de 24 aprilie 1971 cu emisarul sectei 
iehoviste Ghônert Nicolaus din R.F. a Germaniei”, a Direcţiei |, din 26 aprilie 1971. 
101 [bidem, f. 233 — 234. 

ca activitatea iehoviştilor în RP Ungaria să se desfăşoare sub controlul statului; toate materialele 
de propagandă să fie cenzurate, pentru ca din conţinutul lor să fie îndepărtate articolele ori textele 
care afectează securitatea statului ori care — din alte motive — nu convin statului”102. 

În afară de obligaţia de a nu răspândi materiale de propagandă cu un conţinut ostil, 
„martorii din Ungaria mai aveau obligaţia de a efectua serviciul militar, dar şi în acest caz 
autorităţile maghiare dădeau dovadă de multe precautii, potrivit organelor româneşti de securitate: 
„Tinerii iehovişti sunt chemaţi la încorporare în armată numai în momentul când există 
certitudinea că nu vor refuza satisfacerea stagiului militar — după ce, cu ei, s-a desfăşurat muncă 
de educaţie în acest sens”, 

De asemenea, conducătorii ,martorilor” de pe plan local — Bartha Andrei şi Konrad 
Janos- erau chemaţi periodic de organele de securitate maghiare pentru a se discuta cu ei 
„diferite probleme referitoare la reglementarea situaţiei lor”104. 

Treptat, acest model dat de cele două state vecine României se răspândeşte în rândul 
țărilor socialiste. Prima care hotărăşte să rezolve problema „martorilor în acelaşi mod este R.S. 
Cehoslovacia, care le acordă si ea statutul de cult tolerat'0. Apoi, la sfârşitul deceniului opt, 
autorităţile din Polonia iau şi ele în considerare posibilitatea de a acorda statutul de cult legal 
„Martorilor lui lehova” din aceasta tara. Această permisiune acordată ,martorilor” din Polonia de a- 
şi desfăşura activitatea în mod legal ar fi fost, potrivit celor spuse de reprezentanţii Societăţii din 
New York, un drept câştigat de aceştia, care ar ajuns foarte numeroşi în Polonia, ar fi avut o 
producţie impresionantă de materiale de propagandă tipărite chiar în ţară, cu ajutorul unor 
tipografii off-set de ultimă generaţie şi, în acest fel, „autoritatea a fost silită de a înţelege ca 
permisiunea pentru tipărirea oficială sub supravegherea legală ar fi un pericol mai mic’. În 
consecinţă, aici autorităţile ar fi avut iniţiativa de a propune intrarea în legalitate a „martorilor”. 
Dincolo de aceste considerente, probabil că, în decizia autorităţilor poloneze de a tolera 
activitatea „Martorilor lui lehova”, cel mai mult nu au cântărit tipografiile off-set ale acestora, cât, 
mai ales faptul că „martorii erau cunoscuţi prin campaniile lor virulente la adresa Bisericii Catolice. 
Cum, pe atunci, Biserica Romano - Catolică tindea să devină cea mai mare problema pentru 
autoritățile poloneze, acestea din urmă au găsit, probabil, că ar fi o mişcare foarte inspirată să-l 
favorizeze pe unul din adversarii declaraţi ai acesteia, pentru a-i crea o contrapondere în 
societatea poloneză. 

În fine, ultimul dintre statele socialiste care acceptă, într-un final, activitatea „Martorilor lui 
lehova” pe teritoriul său este chiar Uniunea Sovietică. Astfel, în a doua jumătate a deceniului al 
nouălea al secolului trecut, se atestă o schimbare radicală de atitudine fata de „martori” chiar în 


102 Jbidem, f. 118 — „Notă - raport” a Direcţiei |, din 02.07.1971, semnată de şeful Direcţiei, general maior D. 
Borşan. 

103 [bidem, f. 10 — „Notă privind secta ilegală «Martorii lui lehova»”, nedatată. 

104 [bidem, vol. 3, f. 235 — „Notă — raport privind discuţiile din ziua de 24 aprilie 1971 cu emisarul sectei 
iehoviste Ghônert Nicolaus din R.F. a Germaniei”, a Direcţiei |, din 26 aprilie 1971. 

105 bidem, f. 233. 

106 /bidem. f. 294 — ,Scrisoare” a Societăţii adresată „martorilor” din România din 19 ianuarie 1978. 

tara care initiase persecutiile împotriva acestora în lagărul socialist. Însă, dintr-o notă informativă 
furnizată Securităţii române în această perioadă, se poate observa că decizia de tolerare a 
activităţii „martorilor” luată de organele de securitate sovietice fusese una pur pragmatică, aceştia 
fiind văzuţi drept „răul cel mai mic”: „Martorii lui lehova din URSS au speranţe că şi la ei se va 
admite să facă congrese ca în Polonia, aici fraţii sunt bine apreciaţi, deoarece nu au făcut greutăţi, 
nu s-au amestecat în probleme politice, nu au luat parte la greve, mitinguri şi nici la alte activităţi 
sindicale. În URSS, în prezent, îi lasă mai liberi, cu ocazia căsătoriilor fac nunţi mari, unde au 
ocazie să se adune multi fraţi, precum si cu ocazia unor înmormântări, deşi de multe ori sunt 
reclamati, dar nu se iau măsuri asupra lor'107. 

Având în vedere experienţa celorlalte state socialiste din Europa de Est, în care a fost 
acceptată activitatea „martorilor”, reprezentanţii Societăţii hotărăsc să ia legătura şi cu organele 
de Securitate române, pentru a verifica disponibilitatea acestora la realizarea unui compromis. În 
întâmpinarea emisarilor trimişi în România cu sarcini în acest sens au venit chiar organele de 
Securitate române, ce-l contactează în repetate rânduri, în cursul anilor 1970 şi 1971, pe un vechi 
emisar al Societăţii din Statele Unite în România, Ghânert Nicolaus, originar din România, stabilit 
în R.F. Germania, cu care poartă o serie de tratative referitoare la o formă de tolerare a 
„Martorilor lui lehova” de către autorităţile române“%. Din convorbirile purtate între reprezentanții 
organelor de Securitate şi Ghonert Nicolaus, a rezultat că Societatea din Brooklyn era pregătită 
să facă o serie de concesii autorităţilor române în privinţa doctrinei religioase şi a practicii sale 
organizatorice: „Centrala mondială iehovistă militează în continuare pentru a obţine unele 
avantaje în favoarea iehoviştilor din România, respectiv tolerarea activităţii sau legalizarea ei. 
Totodată, cel în cauză [-Ghonert Nicolaus-] a subliniat că, dacă până în anii 1964 — 1965, 
iehoviştii au fost îndemnați să nu recunoască autoritatea de stat, ulterior s-a revenit şi s-au 
publicat materiale prin care se explică acestora că trebuie să recunoască autoritatea statului. În 
ceea ce priveşte problema serviciului militar, el spunea că s-a precizat că aceasta trebuie lăsată 
la latitudinea fiecărui tânăr, nimeni neavând dreptul sa dea indicaţii [...]"". 

De asemenea, Societatea din Brooklyn era dispusă să accepte cenzurarea literaturii 
religioase trimisă din exterior „martorilor” din România, preşedintele Nathan H. Knorr fiind dispus 
„să accepte autorităţilor competente din Republica Socialistă România să cenzureze întreaga 
literatură, înainte de multiplicare, iar ceea ce nu este necesar să se publice să fie îndepărtat din 


107 [bidem, vol. 4, f. 2 — Notă informativă nr. 00206/10533, din 27 decembrie 1986, sursa — „Radu loan”, 
pentru ofiţer de legătură — maior Grijac A. 

108 /bidem, vol. 3, f. 113 - „Informare” a Consiliului Securităţii Statului, semnată de preşedintele acestuia, lon 
Stănescu, nedatată. O altă formă în care apare numele emisarului german, mai plauzibilă decât cea folosită 
în text, este cea de Günert Nicolaus, dar am folosit-o pe cea menţionată mai sus datorită faptului că 
aceasta apare în majoritatea covarsitoare a cazurilor. 

109 bidem, vol. 2, f. 152 — „Notă privind aspectele ce s-au desprins din urmărirea emisarilor centrelor cultice 
şi sectante veniţi în ţara noastră în perioada ianuarie — august 1972”, din 14 septembrie 1972. 

text'110. Singurele aspecte in care conducerea „Martorilor lui lehova” nu era dispusă să facă mari 
concesii erau cele care priveau normele de conduită impuse adepților cultului, rezerva Societății 
în această privinţă fiind explicată prin faptul că nu dorea să intervină prea mult în problemele care 
priveau viaţa privată a credincioşilor săi, care trebuia să fie puşi în situaţia de a face opţiunile pe 
care le găseau cele mai potrivite, pentru acestea asumându-și ulterior răspunderea fiecare: „La 
insistențele exprimate de a face unele precizări în legătură cu rezerva conducerii mondiale 
iehoviste faţă de intervenţia acesteia în probleme cum ar fi satisfacerea serviciului militar, votul, 
participarea la acţiuni politice, emisarul [-Ghônert Nicolaus-] a spus că, dacă Societatea ar 
interveni în astfel de probleme, în sensul de a da indicaţii ca tinerii să facă sau nu serviciul militar, 
atunci ei nu s-ar mai deosebi de alte religii şi nu ar mai fi iehovişti”111. 

După cum se poate observa, acordul propus autorităţilor române era similar cu cel 
încheiat de Societate în Ungaria, Cehoslovacia şi lugoslavia în anii precedenţi, care, dupa 
aplicarea lor, au fost considerate foarte convenabile de conducerea „martorilor”!12. În fapt, însă, 
organele de Securitate române cunoşteau condiţiile acordurilor încheiate de „Martorii lui lehova” 
cu autorităţile statelor socialiste vecine încă din cursul anului 1969, având în vedere faptul că, în 
cursul unei întâlniri efectuate „pentru schimb de experienţă cu organele de securitate din R.P. 
Ungară, R.P. Bulgară şi R.S.F. lugoslavia” si pentru „sporirea eficienţei măsurilor antiiehoviste”, 
au fost informate de omologii lor din Ungaria de ,combinatia” iniţiată de aceştia în vederea 
tolerării activității cultului mai sus menţionat. Ulterior, după ce Societatea a început să-şi 
manifeste în mod deschis dorinţa de a se ajunge la un asemenea compromis şi cu partea română, 
organele Securităţii decid să apeleze la asistenţa părţii maghiare, care având o mai mare 
experienţă în această problemă, putea să le indice dacă o asemenea soluţie părea să fie cea mai 
potrivită pentru a satisface şi pretenţiile românilor: „[...] Ne-am putea documenta asupra măsurii 
în care acordând o situaţie tolerată, evident condiţionată, activităţii iehoviste, s-ar putea realiza 
eliminarea totală a acţiunilor ostile desfăşurate de aceştia. Pe baza concluziilor la care vom 
ajunge, am putea formula un studiu cu propuneri pentru conducerea partidului şi statului”113. 

Studiul mai sus menţionat a fost elaborat cel mai probabil în cursul anului 1972, după 
numeroase tergiversări, consultări şi analize ale situaţiei, şi s-a prezentat sub forma unei informări 
a Consiliului Securităţii Statului, semnată de preşedintele Consiliului, lon Stănescu şi destinată 
aprobării de către conducerea PCR‘. Această informare, după prezentarea situaţiei operative 


110 [bidem, f. 118 — „Documentar privind unele aspecte ce se desprind cu privire la activitatea desfăşurată 
de centrele cultice şi sectante din străinătate împotriva ţării noastre, măsurile necesare de contracarare ce 
se impun”, din 6 iunie 1972, semnat de It. col. Banciu I. şi col. lancu Constantin. 

111 Ibidem, vol. 3, f. 233 — „Notă — raport privind discuţiile din ziua de 24 aprilie 1971 cu emisarul sectei 
iehoviste Ghônert Nicolaus din R.F.a Germaniei”, a Direcţiei |, din 26 aprilie 1971. 

112 Ibidem. 

113 Ibidem, f. 118 — „Notă — raport” a Direcţiei |, din 02 iulie 1971, semnată de şeful Direcţiei, general maior 
D. Borşan. 

114 Ibidem, f. 108 — 116 - „Informare” a Consiliului Securităţii Statului, semnată de preşedintele acestuia, lon 
Stănescu, nedatată. Data probabilă a acestui document a fost stabilită pe baza evenimentelor menţionate 

existente in cadrul problemei „martorilor” şi a dificultăţilor cu care se confruntau organele de 
Securitate în găsirea celor mai potrivite soluţii pentru controlarea activităţii acestora, propune o 
schimbare majoră în modul de tratare a problemei „Martorilor lui lehova” de către autorităţile 
române, sprijinind iniţiativa de tolerare a activităţii acestora şi aducând următoarele argumente în 
acest sens: 

„Tolerarea sectei ar fi posibilă, dar numai atât timp cât Centrala mondială poate 
pur religioase, dar prin care să nu se încalce legile statului; 

- Tolerarea sectei nu creează nici obligaţii pentru statul român; în felul acesta, se va 
crea posibilitatea de a se întreprinde orice măsuri ce vor fi considerate ca fiind necesare, atunci 
când se va constata că membrii sectei nu vor renunţa la activităţile ostile; 

- În poziţia de tolerare — şi nu recunoscută de lege - secta «Martorii lui lehova» nu va 
deveni persoană juridică şi, deci, nu se va putea prevala de prerogativele prevăzute într-o astfel 
de situaţie. Activitatea sa fiind încadrată între anumite limite, stabilite de către stat, cea mai 
importantă fiind aceea că se poate realiza controlul oficial al literaturii şi eliminarea din cuprinsul 
acesteia a ceea ce este dăunător. 

- Situaţia de sectă tolerată creează, pentru organele de Securitate, posibilitatea de a 
acţiona în continuare pe linia limitării activităţii iehoviştilor, de a determina Centrala iehovistă din 
SUA să nu mai emită şi difuzeze instrucţiuni ostile pentru statul nostru. De asemenea, vom putea 
efectua un control continuu asupra conducătorilor sectei, iar pe cei fanatici şi ostili să-i 
compromitem în fata iehovistilor din tara şi a centralei, fapt ce va duce la înlăturarea lor din funcţii. 

- Având în vedere că, pentru început, nu toţi iehoviştii vor fi de acord să recunoască 
statul şi să respecte legile pentru a beneficia de tolerarea activităţii, se va ivi posibilitatea ca 
anumite frictiuni şi disensiuni dintre ei să fie exploatate de organele de stat, în direcţia anihilării 
activităţii grupărilor disidente si ostile”115. 

Dacă tolerarea activităţii „Martorilor lui lehova” ar fi fost considerată acceptabilă de 
conducerea de partid, urmau să fie iniţiate tratative în acest sens de către Departamentul Cultelor 
cu Societatea din Brooklyn, care „acum este dispusă trateze această problemă cu organele de 
stat competente din Republica Socialistă România”. O alternativă supusă atenţiei conducerii de 
partid era cea a acordării statutului de cult legal pentru „Martorii lui lehova”, dar varianta aceasta 
era nerecomandabilă din mai multe motive: 

- „Ar fi posibil ca Centrala mondială să nu-şi respecte promisiunile pe care le-a făcut, 
de-a îndemna iehoviştii din România să recunoască statul şi legile sale, precum şi de a nu difuza 
literatură cu conţinut ostil. De asemenea, este posibil ca, prin unii emisari, să se introducă în ţară 
literatură cu conţinut ostil sau instrucţiuni pentru desfăşurarea activităţii sectei în alte condiţii 
decât cele ce se vor stabili; 


în cadrul acestuia, care îl plasează în cursul anului 1972, înainte de numirea lui lon Stănescu în funcţia de 
Ministru de Interne. 
115 Ibidem, f. 114 — 115. 

- Legalizarea sectei — într-o asemenea situaţie — ar însemna editarea unei legi şi apoi, 
la scurt timp, abrogarea ei, ceea ce ar duce la comentarea nefavorabilă a ordinei de drept din tara 
noastră; 

- În situaţia când secta ar activa legal, de această împrejurare ar putea să se 
folosească elementele fanatice şi ostile şi să activeze ca atare, fără ca împotriva lor să se poată 
întreprinde cele mai corespunzătoare mäsuri”116, 

Sfârşitul studiului mai sus citat lăsa însă deschisă opţiunea continuării unei politici dure 
fata de „Martorii lui lehova” din România, amintind faptul că organele Securităţii vor acţiona 
„pentru contracararea şi lichidarea activităţii ostile a iehoviştilor, în vederea destrămării treptate a 
sectei”. 

S-a dovedit o bună măsură de prevedere, pentru că propunerea de tolerare mai sus 
citată nu a avut nici o finalitate. Fie că ea a fost respinsă de conducerea PCR, fie că schimbarea 
lui lon Stănescu din funcţia de preşedinte al Consiliului Securităţii Statului a dus la venirea în 
fruntea Securităţii a unor personaje care nu erau de acord cu noua strategie în această problemă, 
rezultatul a fost că în politica organelor de represiune fata de „Martorii lui lehova” nu se produce 
pentru moment nici o schimbare. În ceea ce priveşte motivele respingerii planului de tolerare a 
activităţii „martorilor” pe teritoriul României, documentele Securităţii nu oferă nici o explicaţie 
plauzibilă, ele doar nu mai fac nici o referire la acest plan, decât atunci când prezintă diverse 
încercări ale Societăţii de a-l readuce în discuţie, dar acestea erau văzute de atunci înainte drept 
o acţiune „ostilă”. Din acest motiv nu se pot decât bănui motivele reale care au dus la respingerea 
unei propuneri care, aparent, era raţională şi chiar aducea multe avantaje pentru autorităţile 
române - este suficient să ne gândim la faptul că, prin acceptarea acesteia, controlul asupra 
activităţii „Martorilor lui lehova” ar fi ajuns aproape la nivelul atins când la conducerea filialei din 
România era un informator al Securităţii. 

Un prim motiv al respingerii planului de tolerare a activităţii cultului în România îl poate 
reprezenta, cred, imposibilitatea conducătorilor romani de a admite existenţa pe teritoriul ţării a 
unei minorităţi care nu accepta să le recunoască legitimitatea. Desigur, erau şi reprezentanţi ai 
fostelor partide politice, foşti deţinuţi politici, care refuzau să accepte legitimitatea conducătorilor 
comunişti, dar aceştia nu erau tolerati, se aflau sub o atentă supraveghere din partea organelor 
de represiune şi nu li se permitea să-şi exprime deschis aversiunea fata de regim. Pe când, prin 
tolerarea ,martorilor’, se accepta activitatea unor persoane care declarau deschis că toţi 
conducătorii îşi primeau puterea de la „Satan diavolul” şi apoi s-ar fi putut justifica prin faptul că 
aceasta era o manifestare religioasă. Acordul încheiat cu Societatea era menit să prevină 
asemenea manifestări, dar ele nu puteau fi excluse şi astfel s-ar fi creat un pol al opoziţiei fata de 
regim care ar fi atras şi mai mulţi adepţi. Ungaria şi Cehoslovacia încheiaseră asemenea acorduri 
cu „Martorii lui lehova”, dar ele puteau face parte dintr-o strategie de reconciliere a regimurilor 
comuniste din ţările respective cu societatea civilă, traumatizată încă de intervenţiile sovietice şi 
încă profund ostilă puterii. Prin asemenea acorduri, autorităţile respective au crezut, probabil, că 
vor tine mai bine sub control o mişcare radicală care putea avea o mare forţă de atracţie pentru 


116 Ibidem, f 115 — 116. 

populatia nemultumita. Conducatorii romani, pe de alta parte, nu credeau ca sunt in pozitia in 
care sa caute o reconciliere si preferau sa trateze orice opozitie fatisa prin excluderea si 
persecutarea celor care o practicau. 

Un al doilea motiv al eşecului planului de tolerare a „Martorilor lui lehova” l-ar putea 
constitui experienţa neplăcută avută de autorităţile române în privința controlării activităţii 
celorlalte culte religioase neoprotestante din România. Acordarea statutului de cult legal pentru 
baptişti, penticostali, adventişti şi „creştinilor după Evanghelie” nu a avut rezultatul scontat de 
Departamentul Cultelor, care a luat această măsură cu scopuri propagandistice şi a realizat, în 
final, că şi-a creat singur mai multe probleme decât rezolvase. Această situaţie nu putea decât 
provoace nemulţumirea oficialilor Departamentului, care notau încă din 1958: „Cei zece ani care 
au trecut de la recunoaşterea acestor culte au fost suficienţi pentru a demonstra prozelitismul lor 
şi a ne atrage atenţia asupra pericolului pe care-l prezintă, cu atât mai mult cu cât ele pretind că 
propagă credinţa «adevărată», fără popi, fără icoane şi ritualuri învechite [...] Continuă să caute 
dependenţa spirituală fata de centrele lor care sunt în apus (Elveţia şi SUA) şi manifestă o 
preocupare intensă pentru practici ilegale, dovedind în comportare o duplicitate prezentă în toate 
acţiunile lor (ţin şedinţe nestatutare, înfiinţează comunităţi nerecunoscute, trimit în ţară agitatori 
fără legitimaţii, culeg fonduri pe care nu le declară, se preocupă în mod deosebit de tineret 
etc.)'117. 

Reproşurile Departamentului Cultelor la adresa cultelor neoprotestante continuă şi în 
deceniile următoare, în 1974 Corpul Inspectorilor Centrali plângându-se de comportamentul 
adepților acestora, „care în repetate rânduri încalcă legalitatea socialistă, [...] prin atitudine şi 
comportare sfidează legislaţia ţării” şi care „mergând în străinătate în calitate de turişti, «au uitat» 
drumul de întoarcere acasă, preferând să devină trădători de ţară şi unelte în mâna celor 
rauvoitori, care, în mod demential, se dedau la injurii şi calomnii la adresa ţării noastre”118. 

Având în vedere cele de mai sus, se pune întrebarea: de ce ar fi riscat Securitatea să 
reia aceleaşi experienţe neplăcute, precum cele încercate după „legalizarea” celorlalte culte 
neoprotestante, prin tolerarea unuia mult mai radical decât cele amintite mai sus? Este adevărat 
că, spre deosebire de celelalte culte menţionate, „Martorii lui lehova” ar fi avut doar statutul de 
tolerat, dar acelaşi statut îl avea şi Biserica Catolică, ceea ce însemna că această variantă nu 
putea fi lipsită de probleme. Tolerarea „martorilor” ar fi adus şi multe avantaje, aşa cum se arăta 
şi mai sus, dar pentru a beneficia de aceste avantaje ofiţerii Securităţii trebuia să acţioneze în 
această problemă cu mult mai multe precautii şi mai multă subtilitate decât o făcuseră pana 
atunci, or, aşa cum o arăta experienţa din relaţiile cu celelalte culte, multi dintre aceşti ofiţeri, mai 
ales cei din teritoriu, nu erau capabili de aşa ceva. Concluzia se impunea de la sine: tolerarea 
„Martorilor lui lehova” era o complicatie inutilă, cel mai înţelept era să se continue politica de 


117 Elis Neagoe-Pleşa, Liviu Pleşa, op. cit., p. 352. 

118 ACNSAS, fond Documentar Bucureşti, dosar nr. 11198, vol. 2, f. 83 — 84 — ,Tendintele actuale ale 
cultelor din R.S. România şi aspectele nocive ale acestora”, raport din 10 ianuarie 1974, alcătuit de Corpul 
Inspectorilor Centrali din cadrul Departamentului Cultelor. 

excludere şi de represiune aplicată până atunci, în speranţa că, în cele din urmă, aceasta va 
aduce şi unele rezultate sau, măcar, va putea să-i ţină sub control pe adepţii acestora. 

În consecinţă, se revine — desi este un termen impropriu, pentru că nu se renuntase 
niciodată — la vechile metode aplicate în problemă: arestări, avertizari, amenzi, infiltrari de 
informatori, urmărirea informativă şi supunerea unor ,martori” dezbaterii publice în fata „oamenilor 
muncii” etc. Rezultatele sunt, în bună măsură, aceleaşi ca în trecut şi, în curând, se constată 
faptul că, din motive obiective, trebuia să fie aduse şi unele modificări vechilor metode de acţiune. 

Astfel, politica de arestări masive, reluată în 1968, nu mai poate continua pentru multă 
vreme. Mai mult decât atât, cea mai mare parte dintre cei arestaţi deja pentru „propagandă 
împotriva orânduirii socialiste” a trebuit să fie eliberaţi în 1976119, fiind eliberaţi chiar şi cei pentru 
care Securitatea a dat aviz negativ. Deşi documentele nu oferă o explicaţie pentru această 
clementa, ea este uşor de intuit — la 1 august 1975, conducerea de stat a României a comis, 
alături de cea a celorlalte state comuniste din Europa (în afară de Albania), ceea ce a fost 
considerată a fi „o gafă strategică” semnând Actul final al Conferinţei pentru Securitate şi 
Cooperare în Europa, de la Helsinki. Cel mai probabil, asemenea conducerii sovietice, 
conducătorii romani împărtăşeau şi ei opinia lui Gromiko: „Suntem stăpâni în casa noastră!'120, 
însă, chiar dacă nu împărtăşeau opinia sovieticilor, românii nu puteau face notă discordantă în 
această privinţă fără a suporta consecinţe grave pe planul credibilitatii internationale. Urmările 
semnării acestui acord internaţional n-au întârziat să se vadă în privinţa politicii în domeniul 
cultelor, în special în ce priveşte cultele ilegale, precum „Martorii lui lehova”. Din acest an se 
înregistrează, în afară de eliberarea din închisori a celor deja arestaţi pentru motive considerate 
„politice”, o scădere semnificativă a numărului de noi arestări pentru aceleaşi motive, iar daca 
acestea se produceau, totuşi, pedepsele acordate de instanţe erau semnificativ mai reduse decât 
în anii anteriori — deşi, se poate remarca, în cazul „martorilor”, arestarile nu încetează niciodată cu 
totul de-a lungul anilor '80121. Se poate constata o schimbare şi în ceea ce priveşte condamnările 
pentru insubordonare sau nesupunere la încorporare, în sensul că se preferă executarea 
pedepsei la locul de muncă de către cei aflaţi într-o asemenea situatie‘22. 

O altă schimbare a metodelor folosite de organele de represiune din România în 
problema „Martorilor lui lehova” este sporirea cooperării cu organele de Militie. De fapt, mai ales 
în anii '80, se înregistrează o retragere a Securităţii din prim planul măsurilor adoptate împotriva 


119 Idem, dosar nr. 142, vol. 7, f. 140 — „Situaţia membrilor grupării «Martorii lui lehova» condamnaţi în 
perioada anilor 1965 — 1975 pentru infracţiuni împotriva securităţii statului ori pentru infracţiuni contra 
capacităţii de apărare a patriei”, nedatată. 

120 Vasili Mitrokhin, Christopher Andrew, op. cit., p. 324. 

121 Vezi, de exemplu, ACNSAS, fond Documentar Bucureşti, dosar nr. 142, vol. 11, f. 124 — Raport al 
Inspectoratului Judeţean Alba al Ministerului de Interne — Securitate, Serviciul 1, din 20 februarie 1982, 
semnat de şeful Securităţii judeţene, It. col. Brihac Florian şi şeful Inspectoratului, col. Dumitrescu Dumitru 
- în acest caz este vorba de 5 ,martori’, condamnaţi pentru propagandă împotriva societăţii socialiste, 
pedepsele lor variind între 1 şi 2 ani închisoare. 

122 [bidem, vol. 2, f. 281 — Raport din mai 1980, semnat de şeful Direcţiei |, general maior Tăbăcaru Dumitru. 

„martorilor”, aceasta preferând ca organele sale să acţioneze mai ales sub acoperirea celor de 
Miliție, pentru a nu se da prilej adepților cultului să se plângă de persecuțiile pe care le-ar suferi in 
România din partea poliţiei secrete a statului. De aceea, se preferă întărirea cooperării cu Militia, 
Frontul Democraţiei şi Unităţii Socialiste, autorităţile de la nivel local etc. 135, ceea ce nu însemna 
că Securitatea nu era la fel de activă ca înainte în problemă, ci numai că încerca să-şi ascundă 
cât mai bine implicarea. În acelaşi timp, se acordă, într-o primă fază, o pondere mult mai mare 
măsurilor de prevenire: avertizări, punerea în dezbaterea colectivului — în locul arestărilor, se 
preferă acordarea de amenzi contravenţionale, se urmăreşte confiscarea materialelor de 
propagandă intrate ilegal în tara, depistarea canalelor de legătură cu exteriorul etc. 

Într-un final, se constată că toate aceste acţiuni au rezultate minore. Canalul de legătură 
cu exteriorul nu poate fi descoperit, materialele de propagandă şi mijloacele de multiplicare a lor 
confiscate sunt imediat înlocuite, dezorganizarea produsă în cadrul comunităţii „martorilor” în 
urma aplicării unor măsuri operative de către organele de Securitate — compromiteri ale 
conducătorilor, inducerea de suspiciuni între membri, arestări — este depăşită de aceştia, iar 
numărul adepților cultului creşte în continuu. Lipsa unui progres real în domeniu este recunoscută 
şi de conducerea Securităţii12, iar în rândul ofiţerilor acesteia începe să pătrundă ideea că 
pericolul reprezentat de „martori” este minor'®, mai ales dacă se avea în vedere ceea ce se 
recunoştea chiar în rapoartele oficiale: „În afară de conceptele şi manifestările antisociale 
menţionate, iehoviştii au — în general — o conduită corectă fata de muncă (inclusiv la locurile de 
detenţie), unii susţin că ar fi de acord să accepte satisfacerea serviciului militar în unităţi de 
construcţii şi nu comit alte infracţiuni”126. 

Rezultate mai vizibile în activitatea organelor de represiune în problemă se vor observa 
abia după venirea în fruntea Direcţiei | a colonelului Gheorghe Raţiu, care, după mai multi ani în 
care ofiţerii din subordine au ezitat mereu între mai multe metode de combatere a activităţii 
„martorilor”, toate cu un rezultat nesatisfăcător, optează pentru aplicarea cu consecvență a 
combinațiilor informative, de natura să ducă la sporirea confuziei şi a disensiunilor interne a 
comunităţii „martorilor”. Rezultatele nu au fost spectaculoase, dar acţiunile menite să ducă la 
discreditarea unor membri de seamă ai comunităţii „Martorilor lui lehova”, sporirea suspiciunilor 
reciproce între adepţii cultului cu privire la colaborarea cu Securitatea, intervenţiile de multe ori 
brutale în viaţa de familie a acestora, evitarea oricăror acţiuni care ar fi putut duce la sporirea 


123 Ibidem, f. 411 — „Documentar privind secta religioasă «Martorii lui lehova»”, al Direcţiei |, din 6 ianuarie 
1988. 

124 Vezi, de exemplu Ibidem, f. 292 — Nota generalului lulian Vlad pe marginea unui raport al Direcţiei |, în 
care se prezenta ultimul succes obţinut de aceasta în problema „Martorii lui lehova” — capturarea unor 
aparate de multiplicat: „Asemenea acţiuni aţi mai avut şi, de fiecare dată, breşele au fost imediat acoperite. 
Cum vă gândiţi să preveniti acest lucru ?”. 

125 Ibidem, f. 241 — „Raport privind situaţia informativ — operativă in problema iehovistă” al Direcţiei |, din 28 
august 1979. 

126 [bidem, f. 48 — „Situaţia informativ — operativă în rândul sectei ilegale «Martorii lui lehova». Forme si 
metode de activitate ostilă. Măsuri de contracarare ce se impun”. 

prestigiului unor „martori”, datorită persecuțiilor la care ar fi fost supuşi de autorităţi şi încercarea 
de a descoperi fapte care puteau duce la condamnarea unor „supraveghetori pentru infracţiuni 
de drept comun - ceea ce avea ca efect discreditarea lor în cadrul comunităţii — au dus la apariţia 
şi menţinerea unei grave dezbinări interne în rândul „Martorilor lui lehova”, de pe urma căreia nu 
putea profita decât Securitatea. Nu era mult, dar era cel mai bun rezultat obţinut organele de 
represiune din România în problemă după aproape patru decenii de activitate. 

„Martorii” au nutrit însă mereu speranţa că o tolerare, cel putin, a activităţii cultului în 
România ar fi posibilă. Această speranţă le-a fost întărită de creşterea numărului statelor 
comuniste din Europa care erau de acord cu schimbarea statutului „Martorilor lui lehova”, precum 
şi de desfăşurarea unor negocieri cu autorităţile române. Nu s-a ştiut însă că planul de tolerare a 
activităţii lor a fost respins, pentru că Securitatea nu a simţit nevoia de comunica acest aspect, 
aşa încât multă vreme s-a crezut că o decizie în acest sens urma să fie luată în curând. Deşi nu 
toți membrii comunităţii erau de acord cu condiţiile acceptate de Societate pentru tolerarea 
activităţii cultului în Romania‘'?’, această posibilitate părea atractivă multor „martori” care se 
săturaseră de permanentele şicane la care îi supuneau autoritățile. 

Treptat, a devenit însă clar că această dorință a lor nu se va realiza. În 1979, fostul 
negociator cu organele de Securitate din partea Societăţii, Ghânert Nicolaus, primeşte interdicţia 
de a mai veni în Romänia'#, iar autorităţile nu dau semne că statutul cultului s-ar putea schimba. 
Pe măsură ce s-a înţeles că aşteptările „martorilor” nu aveau să se împlinească, unii dintre 
aceştia au început să formuleze diferite propuneri de acţiuni care să forţeze autorităţile române sa 
accepte tolerarea lor, precum trimiterea a mii de scrisori la adresa şefului statului, în care să se 
ceară intrarea în legalitate a „Martorilor lui lehova”, adresarea unui apel postului de radio „Europa 
Liberă”'2*sau chiar recurgerea la acţiuni provocatoare, care ar fi forțat autorităţile române să 
recunoască faptul că acest cult devenise o problemă care cerea o altă abordare decât cea de 
până atunci: „Unele elemente iehoviste fanatice au încercat să propage ideea necesităţii 
desfăşurării acţiunilor de prozelitism şi a altor activităţi sectante în mod deschis, în locuri publice, 
pentru a determina intervenţia organelor de stat cu scopul de a se face publicitate «cauzei», atât 
în tara, cât şi în străinătate şi să aibă motive pentru a se adresa unor personalităţi politice şi 
cercuri religioase reacționare din străinătate, care să intervină pe lângă autorităţile române pentru 
legalizarea sau tolerarea sectei. 


127 Vezi, de exemplu, ibidem, f. 391 — „Notă privind situaţia informativ — operativă în rândul elementelor 
ostile din secta «Martorii lui lehova» de pe raza judeţelor Alba, Bistriţa-Năsăud, Braşov, Cluj, Covasna, 
Harghita, Hunedoara, Maramureş, Mureş, Sălaj, Sibiu” din august 1988, a Direcţiei |, semnată de ofiţer 
specialist III, căpitan Sabău Nicuşor. 

128 [bidem, vol. 4, f. 84 — „Fişă privind pe Ghônert Ludwig Nicolaus” din 10 septembrie 1984. 

129 Ibidem, vol. 2, f. 282 — „Raport cuprinzând informaţiile care vizează legalizarea sau tolerarea sectei 
«Martorii lui lehova»” al Direcţiei |, din 20 iunie 1980, semnat de maior lon Constantin. 

Se impune sa identificam si sa neutralizam, cu maxima operativitate, elementele cu 
astfel de preocupari, actionand, in acelasi timp, prin masuri care sa nu le permita realizarea 
scopurilor propuse”1%. 

Însă, pe măsură ce asemenea iniţiative erau anihilate prompt de organele de Securitate, 
descurajarea începe să pună stăpânire pe acei „martori” care au căutat să obţină o modalitate de 
negociere cu autorităţile statului. În acest context au apărut acuzaţii la adresa organelor de 
Securitate, care „ar induce în eroare conducerea statului cu privire la pericolul pe care l-ar 
reprezenta secta fata de orânduirea socialistă”131, dar şi neînţelegeri între membrii comunităţii 
„Martorilor lui lehova” cu privire la strategia care trebuia urmată precum şi invinovatiri reciproce cu 
privire la cei care poartă responsabilitatea pentru eşecul tratativelor cu autorităţile statului. În final, 
membrii mai tineri ai comunităţii abandonează orice speranţă în privinţa îmbunătăţirii situaţiei din 
România şi recurg tot mai mult la plecarea din ţară, chiar şi ilegală, mai ales pentru a se stabili în 
Statele Unite şi a se pune la dispoziţia Societăţii din New York spre desfăşurarea de propagandă 
religioasă în alte locuri, mai prielnice acestei activităţi, deşi o astfel de atitudine era considerată 
de Securitate ca un „fapt cu totul nou şi în contradicţie cu învăţăturile religioase ale sectei”132. 

„Martorilor” rămaşi in ţară nu le rămânea decât să îndure în continuare măsurile 
operative ale organelor de Securitate. Consecința acestor măsuri a fost, în ultimii ani dinaintea 
prăbuşirii regimului comunist, apariţia unei atmosfere de suspiciune generalizată în cadrul 
comunității, întreţinută atât de Securitate, cât şi de mai vechile mesaje ale Societăţii, care-şi 
avertiza, încă din anii '60, adepţii că „noi ne aflăm în luptă nu cu oameni, ci cu demoni [...] de 
aceea trebuie să fim cu grijă ca nu cumva duşmanul să pătrundă în rândurile noastre”'%. Drept 
urmare, „martorii” au fost tentaţi să vadă aceşti „demoni” — în acest caz, informatori ai organelor 
de represiune — pretutindeni în rândurile lor, fapt întreţinut cu abilitate de Securitate, ce profita de 
neînțelegerile şi acuzaţiile reciproce pe care şi le lansau membrii comunităţii, ştiind că, atât timp 
cât acestea persistau, nu puteau avea loc acţiuni deschise de protest ale „Martorilor lui lehova” — 
posibilitatea apariţiei unor asemenea acţiuni era, în anii '80, cea mai mare spaimă a autorităţilor 
române, dat fiind faptul că nu se mai putea recurge la arestări în masă ale celor în cauză. 
Combinatiile informative ale Securităţii, încercările acesteia de a-i face pe „martori” să-şi încalce 
interdicțiile impuse de religia pe care o adoptaseră — între care şi pe cea referitoare la participarea 
la vot — condiţiile de viata din România anilor '80, toate acestea duc la exasperarea membrilor 
comunităţii „Martorilor lui lehova’, dar şi la sporirea radicalismului unora dintre ei, aşa cum o arată 
şi convorbirile înregistrate dintre aceştia, prilejuite de presiunile care se făceau asupra lor pentru 


130 [bidem, f. 346 — „Notă privind situaţia informativ — operativă în rândul sectei ilegale «Martorii lui lehova» 
de pe raza județelor Arad, Bihor, Caraş — Severin, Maramures, Satu Mare, Sălaj şi Timiş”, a Direcţiei |, din 
1 aprilie 1987, semnată de locotenent major Sabău Nicuşor. 

131 Ibidem, f. 283 — Raport al Direcţiei |, din 8 septembrie 1981, semnat de şeful Direcţiei, general maior 
Aron Bordea. 

132 [bidem, f. 50 — „Situaţia informativ — operativă în rândul sectei ilegale «Martorii lui lehova». Forme si 
metode de activitate ostilă. Măsuri de contracarare ce se impun”. 

133 Ibidem, vol. 3, f. 219 — extras din revista Informatorul, nr. 2, difuzată în România în anii 1960 — 1961. 

a vota: „«Ziua de 21.11. va fi o zi hotărâtoare pentru încercarea credinţei, trebuie să dejucăm 
orice manevră a organelor statului, să nu participăm la alegeri. Mai bine să murim decât să votăm, 
pentru că noi nu avem ce pierde în orânduirea socială a Satanei». 

Dosa loan, membru în «Comitetul de bătrâni» afirmă: «Dacă ne omoară, scăpăm de griji, 
nu vom sta la cozi pentru pâine, totodată ştim că am făcut un bine, murind pentru lehova»"1%. 

Starea de spirit a „martorilor” din România este adusă şi la cunoştinţa Societăţii, care, 
încurajată si de toleranța tot mai mare arătată cultului de regimurile comuniste din regiune şi, cel 
mai probabil, ca să nu fie acuzată de adepţii săi din ţară că nu a încercat să facă tot posibilul 
pentru a le uşura situaţia, trimite în ţară, la finele anului 1988, pentru o discuţie cu autorităţile 
române, trei negociatori, care făceau parte din conducerea sa din Statele Unite (cetăţenii SUA 
Jaracz Theodore, director in Colegiul central de Guvernare al Societăţii şi Brenca John, 
coordonatorul activităţii de traducere a materialelor de propagandă religioasă în limba română) şi 
din Europa (cetăţeanul vest-german Karl Fritz Willi, secretar al organizaţiei din RFG)'%. Încercării 
acestora de a ajunge la o înţelegere cu autorităţile statului li se răspunde însă cu aplicarea de 
către Securitate a uneia dintre numeroasele sale „combinaţii informative”: „În baza unei combinaţii 
informative, cei trei străini au intrat în contact cu o relaţie operativă şi, întrucât nu au reuşit să 
ajungă la conducerea Departamentului Cultelor, au solicitat să le facă legătura cu organele de 
Securitate. La «nedumerirea» interlocutorului, aceştia au precizat că, în Ungaria, Cehoslovacia şi 
Polonia, prin ministerele Cultelor, au intrat în contact cu organele de securitate, obţinând tolerarea 
activităţii sectei sub controlul acestora. La răspunsul că, în România, Departamentul Cultelor nu 
are relaţii directe cu organele de securitate şi, deci, nu poate facilita legătura solicitată, cei trei 
emisari au părăsit tara în seara aceleiaşi zile”1%. 

În asta consta, aşadar, ceea ce Securitatea numea „combinaţie informativă”. Lăsând la o 
parte calitatea acestei manevre, recurgerea la asemenea procedee este semnificativă pentru 
modul în care organele de represiune române au acţionat în problema „Martorii lui lehova”. 

În final, se poate aprecia că Societatea din Brooklyn încercase măcar să ofere o variantă 
de negociere, să găsească o soluţie a problemei apelând în mod deschis la autorităţile române, 


134 Ibidem, vol. 10, f. 49 - Raport al Inspectoratului Judetean Harghita al Ministerului de Interne — Securitate, 
Serviciul 1, din 17 noiembrie 1982, semnat de şeful Securităţii judeţene, col. Rapilat Alexandru şi şeful 
Serviciului 1, It. col. Suciu Mihăilă. 

135 Ibidem, vol. 2, f. 374 — „Raport privind situaţia operativă în rândul elementelor ostile din secta «Martorii 
lui lehova». Măsuri ce se impun pentru descoperirea şi neutralizarea aparaturii de multiplicat, depozitelor 
de materiale de propagandă mistico-ostilă, canalelor de legătură cu exteriorul, precum şi sporirii eficienţei 
activităţii de prevenire a acţiunilor care pot afecta interesele securităţii statului”, al Direcţiei |, din 31 ianuarie 
1989, aprobat de şeful Direcţiei, colonel Gh. Raţiu. 

136 Ibidem, f. 360 - Aspecte caracteristice ale activităţii clandestin — ostile desfăşurate de membrii sectei 
«Martorii lui lehova». Rolul şefilor serviciilor de informaţii interne în organizarea şi conducerea activităţii de 
cunoaştere şi prevenire a acţiunilor dușmănoase şi antisociale specifice elementelor iehoviste”, lucrare de 
absolvire a Şcolii Militare pentru Perfecţionarea Cadrelor Active şi Pregătirea Ofiterilor de Rezervă, din 4 
noiembrie 1989, susţinută de căpitanul Sabău Nicuşor — Într-un fel, interlocutorul celor 3 emisari spunea 
chiar adevărul - el nu era în legătură cu Securitatea, el era chiar Securitatea. 

pe cand Securitatea nu a putut oferi nimic. Fara a avea planuri de viitor cu privire la problema 
„martorilor” şi fără sa fi reuşit măcar sa stopeze activitatea acestora pe teritoriul României sau 
creşterea numărului lor, organele de represiune române au preferat să aplice aceleaşi procedee 
la nesfârşit împotriva adepților unei noi religii radicale, în speranţa că vor da vreodată rezultatele 
pe care le sperau. 

Pe de altă parte, este posibil ca şi soluţia propusă de reprezentanţii Societăţii să fi fost 
doar o iluzie, aşa cum recunosteau şi aceştia, in mod deschis, într-o scrisoare adresată adepților 
lor din România: „Trebuie să avem punctul de vedere că, într-o ţară în care nu există libertate, o 
singură organizaţie nu poate avea izolat libertate. De a crede aşa ceva e o eroare. Exercitarea 
liberă a adoratiei este numai posibil unde toţi oamenii au libertate într-o anumită măsură [...] şi 
reprezentanţii locali ai autorităţii au o anumită măsură de respect fata de dreptul de libertate. La 
ce foloseşte o legalizare, dacă se referă numai la comitet [de conducere pe ţară, n.n.], însă 
vestitorul în localitatea sa mică este bătut mai departe prin poliţie, fiindcă tocmai în întreaga ţară 
nu există un spirit de libertate”t7. 


137 Ibidem, vol. 3, f. 294 — Scrisoare a Societăţii către „martorii” din România din 19 ianuarie 1978. 
Exprimarea deficitară din text se datorează, cel mai probabil, traducerii defectuoase a scrisorii din limba 
engleză de către „Martorii lui lehova” din tara. 

POLITICA DE CONTROL A REGIMULUI COMUNIST ASUPRA 
SPAȚIULUI PUBLIC. STUDIU DE CAZ: JOCURILE MONDIALE 
UNIVERSITARE DE IARNĂ DE LA POIANA STALIN (28 
IANUARIE — 8 FEBRUARIE 1951) 


THE CONTROL POLICY OF THE COMMUNIST REGIME CONCERNING THE 
PUBLIC AREA. CASE STUDY: WORLD UNIVERSITY WINTER GAMES IN 
POIANA STALIN 
(1951, JANUARY 28'".FEBRUARY 81") 


Unlike the political regimes in which the public opinion plays an important role, 
in the totalitarian regimes, mistrust in the virtues of communication between the State 
and the citizens is a basic trait. 

This paper presents the reality of The Communist Romania in the contest of 
World University Winter Games in Poiana Braşov, at that time called Poiana Stalin. The 
official propaganda presented the games as a display of the growing force of “democratic” 
students within the peace movement. Due to the severe limitations imposed both by 
Securitate and by the International Students Association, a quasi-Communist 
organization, the atmosphere was very tense and glacial. 


Etichete: Jocurile Mondiale Universitare, Poiana Stalin, stalinism, propaganda, politici 
de control, spatiu public, spatiu privat 


Keywords: World University Games, Poiana Stalin, Stalinism, propaganda, control 
policies, public space, private space 


Regimurile totalitare, atat cele de tip comunist, cat si cele de tip fascist, au reusit sa-si 


conserve existenţa un timp îndelungat într-o atmosferă de frică, de anihilare a oricărei opoziții. 
Atat in Germania nazista, cat si in Uniunea Sovietica, partidul a reprezentat sursa cea mai 

autorizată pentru colectarea si diseminarea informaţiilor referitoare la starea de spirit a populaţiei". 
De altfel, Uniunea Sovietică a fost primul stat din istorie întemeiat pe existenţa unui partid care 
avea pretenţia de a controla şi cel mai neînsemnat detaliu al existenţei umane2. 

Cercetări istorice recente realizate în arhivele C.C. al P.CuU.S., ale Consiliului pentru 
Problemele Bisericii Ortodoxe Ruse, precum şi în arhivele create de unele instituţii ale statului 
sovietic, inclusiv cele ale Ministerului de Interne, au reliefat o multitudine de aspecte ale 
cotidianului sovietic după cel de-al doilea război mondial. Drept urmare, au fost publicate rapoarte 
privind cenzura corespondenţei, dări de seamă provenite de la organizaţiile de bază ale 
partidului, instituţii ale statului şi sindicate, alături de scrisorile unor cetățeni către oficialități. Au 
fost evidenţiate, de asemenea, diverse aspecte ale stării de spirit a populaţiei în raport cu 
problemele politice, acestea provenind din dezbaterile realizate în cadrul adunărilor de partid sau 
din rapoartele informatorilor ce lucrau în întreprinderi, magazine, spitale etc’. 

În cadrul C.C. al P.CuU.S. exista un grup special de activişti, „care aveau rolul de a 
prelucra informaţiile primite si de a le pune la dispoziţia conducerii superioare de partid”. Pentru 
liderul de la Kremlin personal se alcătuiau „mape speciale” sau „mapele lui Stalin”, aşa cum mai 
erau numite, care conţineau cele mai importante informaţii. Mai mult decât utilizarea terorii, 
absența comunicării şi existența unui riguros control al informaţiilor, precum şi manipularea şi 
dirijarea opiniei publice, au făcut ca regimul comunist să reziste un timp atât de îndelungat. 

Toate aceste practici au fost exportate şi în ţările din Europa Centrală şi de Est care, 
după cel de-al doilea război mondial, au intrat în sfera de influenţă sovietică. Sovietizarea acestor 
tari a constituit, după cum se exprima Jean Cathala, nu numai o schimbare sau o pierdere a 
suveranităţii, ci şi o încorporare într-un alt univers, „într-o lume de instituţii, de practici şi de 
moduri de a gândi care trebuie acceptate în bloc, fiindcă spiritualul şi lumescul, doctrina şi statul, 
regimul şi metodele de guvernare, patria şi partidul aflat la putere se confundă în el”. 

După acest tipic, la 20 martie 1951, a fost trimis către toate raioanele de Securitate de 
pe teritoriul R.P.R., Ordinul nr. 500 al Direcţiei Generale a Securităţii Poporului, în care se 
specifica: „Buletinul informativ, care este mijlocul de informare rapidă şi precisă a conducătorilor 
instituţiei noastre, trebuie să conţină toate informaţiile despre faptele şi stările de spirit produse 


1 Aryeh L. Unger, The Totalitarian Party. Party and People in Nazy Germany and Soviet Russia, Cambridge 
University Press, London, 1974, p. 222. 

2 Richard Pipes, Communism. A History of the Intellectual and Political Movement, Phoenix Press, London, 
2003, p. 42. 

3 A se vedea, în acest sens, E. Ju. Zubkova, L. P. KoSeleva, G. A. Kuznekova, A. |. Minjuk, L. A. Rogovaja 
(eds.), Sovetskaja Zizn, Rosspen, Moskva, 2003. 

4 Tatiana Pokivailova, Problema controlului asupra informatiilor in contextul politicii represive a Kremlinului 
şi a partidelor comuniste din ţările Europei de Est, 1949-1953. (Pe baza documentelor din arhivele ruse), in 
Romulus Rusan (editor), Analele Sighet 7. Anii 1949-1953: Mecanismele Terorii, Fundaţia Academia 
Civică, Bucureşti, 1999, pp. 418-425. 

5 Apud François Furet, Trecutul unei iluzii. Eseu despre ideea comunistă în secolul XX, Editura Humanitas, 
Bucureşti, 1996, p. 352. 

sau sesizate in decurs de 24 de ore in cuprinsul regiunilor respective”. Acesta trebuia redactat cu 
respectarea anumitor norme si impartirea in mai multe capitole. 

Primul capitol se referea la culegerea de informaţii. „În acest capitol — se arăta în ordinul 
amintit — se vor încadra toate informaţiile cu caracter general sau local despre unele evenimente 
sau fapte ce urmează a se desfăşura şi despre care organele noastre au fost sesizate sub o 
formă sau alta (de exemplu: se anunţă că se intenţionează ţinerea unei întruniri, a unei procesiuni 
religioase etc.)”. Totodată, cadrele de Securitate trebuiau să prevadă şi să desprindă anumite 
concluzii din situaţia operativă care făcea obiectul culegerii de informaţii: „Pentru fiecare 
informaţie care se va raporta în buletin se va menţiona obiectul, timpul şi locul unde urmează să 
se producă unele fapte sau stări de fapt, precum şi categoria socială în mijlocul căreia se va 
produce”. O altă cerinţă ce trebuia respectată pentru elaborarea unei decizii optime consta în 
veridicitatea informaţiei: „În acest capitol nu se vor insera informaţii neverificate”®, 

În cel de al doilea capitol erau clasificate evenimentele sau, altfel spus, „informaţiile 
despre fapte sau stări de fapt întâmplate în cuprinsul regiunii, semnalate organelor noastre de 
către alte autorităţi sau aflate de organele noastre, informaţii ce interesează securitatea statului”. 
Aceste evenimente erau următoarele: „Agitaţiile în public împotriva regimului democrat 
(manifestații ostile în masă, tulburări religioase si de altă natură etc.). În rapoartele date se va 
indica precis locul unde s-a produs agitația, scopul ei, numărul celor care au participat, cine a 
condus agitația (apartenenţa politică şi poziţia de clasă a acestora) şi orice alte detalii ce ar 
interesa securitatea statului”. 

Alte tipuri de evenimente periculoase pentru stabilitatea regimului comunist erau 
„atentatele contra instituţiilor publice sau a sediilor de orice fel, a persoanelor din viaţa politică sau 
publică, precum şi agresiunile cu caracter politic şi actele ostile de orice fel’. În acest caz era 
vorba de „atentatele izbutite sau neizbutite şi actele de ostilitate ale elementelor duşmănoase, 
arătându-se detaliat în ce a constat actul ostil sau atentatul, ce materiale s-au folosit, victimele 
sau pagubele produse, cine sunt autorii actului (apartenenţa lor politică şi de clasă), precum şi 
autorii morali ai acestui act”. O altă prevedere, care lăsa loc înscenărilor pregătite de Securitate 
împotriva „duşmanului de clasă” sau al unei presupuse agresiuni străine, era „actul ce a fost 
descoperit înainte de a fi pus în practică”, în acest caz fiind necesar a se „arăta ce intenţii a avut 
autorul, sau autorii, de cine au fost puşi la cale etc. Ulterior se vor raporta la buletin orice noi date 
în legătură cu actul respectiv, date de natură a completa prima sesizare”. În acelaşi spirit al terorii 
staliniste se făcea următoarea referire: „Chiar la actele ostile de mai mică importanţă (injurii aduse 
regimului sau demnitarilor statului de elemente în stare de ebrietate, sau alte cazuri) se va arăta, 
de asemenea, apartenenţa politică sau de clasă a celor in cauzä”8. 

Evenimente deosebite de care Securitatea trebuia sa ţină seama erau şi cele de care 
depindea realizarea modelului de dezvoltare bazat pe o industrializare masivă, precum şi pe 
colectivizarea agriculturii. Aici erau avute în vedere „instigaţii printre ţărani pe tema 


6 A.C.N.S.A.S., fond Documentar, dosar nr. 8166, f. 53. 
T Ibidem, ff. 53-54. 
8 Ibidem, f. 54. 

colectivizarilor, a comasarii terenurilor, a intovarasirilor in munca etc”, unde, din cauza faptului ca 
„în aceasta direcţie acţiunea duşmanului de clasă este foarte mult concentrată, se va căuta ca, în 
notele raportate în cadrul buletinului, să fie cuprinse toate manifestările din acest domeniu”. De 
asemenea, în analiza cauzelor care au dus la producerea instigării trebuia menţionată „de cine a 
fost făcută (apartenenţa politică si de clasă a acestuia), de cine a fost pusă la cale, câţi oameni au 
fost antrenați in aceasta instigatie, autorii morali, precum şi modul in care a fost rezolvată 
situaţia”. 

În situaţia ,instigatiilor la greve”, trebuia evidenţiată „amploarea acestora, câte persoane 
au fost antrenate în fiecare caz, cât a durat, de cine a fost pusă la cale greva, sau cine sunt 
instigatorii de fapt, sau cei ce manevrează din umbră, arătându-se apartenenţa lor politică şi de 
clasă”. 

Atunci când era vorba de „instigaţii la nesupunere fata de dispoziţiile autorităţilor de orice 
fel ar fi ele (de exemplu: fata de colectări etc.), se va arăta despre ce fel de dispoziţii este vorba, 
când s-a produs faptul, câţi cetăţeni au fost antrenați in acest act, de cine a fost comisă instigatia, 
precum şi apartenenţa politică şi de clasă a instigatorilor sau autorilor morali”. Dacă acel 
eveniment se prelungea, era necesar a se „raporta de mai multe ori (chiar în cursul aceleiaşi zile), 
tot în cadrul buletinului, cum decurg tatonările pentru liniştirea spiritelor, precum şi ecoul pe care |- 
a avut în public”. 

În rândul măsurilor luate pentru combaterea subversiunii, un loc important îl ocupa 
„răspândirea de manifeste de orice fel”, raportându-se „locul unde au fost găsite, forma sub care 
se prezintă (mărimea, cum sunt scrise etc.), de cine au fost colportate (sic!), conţinutul pe scurt şi 
orice alte date ce ar interesa securitatea statului. Ulterior, prin raport special, secţiile vor trimite 
textul manifestului”"0. 

Descoperirea autorilor acestor „înscrisuri duşmănoase” devenea, aşadar, o sarcină 
prioritară a organelor de Securitate. De regulă, descoperirea autorilor se făcea pornindu-se de la 
adresa înscrisă pe plicuri, prin care se stabilea „cartierul cutiei poştale în care au fost aruncate 
manifestele”. De asemenea, „stabilirea orei şi numărului de colectare a cutiei poştale de către 
cenzor”, ajutau „organele operative în descoperirea autorului manifestelor’, la acestea 
adăugându-se greşeala autorului „de a pune în cutia poştală odată cu manifestul şi o scrisoare 
personală”??. 

O deosebit de mare importanţă s-a acordat în epocă vânătorii de sabotori. Potrivit logicii 
staliniste şi pe motive care aveau prea puţină legătură cu realitatea, trebuia dusă o permanentă 
luptă „împotriva tovarăşilor care subapreciază forţele şi însemnătatea sabotajului”"2. Vanturarea 


9 Ibidem, f. 55. 

10 Ibidem, f. 56. 

1 „Partiturile” Securităţii. Directive, ordine, instrucţiuni (1947-1987), documente editate de Cristina 
Anisescu, Silviu B. Moldovan şi Mirela Matiu, Nemira, Bucureşti, 2007, p 360. 

12 |. V. Stalin, Despre lipsurile muncii de partid şi despre măsurile pentru lichidarea trotchistilor şi a altor 
fatarnici. Raport şi cuvânt de încheiere la Plenara C.C. al P.Cw. al U.R.S.S. din 3-5 martie 1937, Editura 
Partidului Muncitoresc Român, Bucureşti, 1952, p. 21. 

„ameninţării” sabotajului prin toate canalele de propaganda era destinată a crea o adevărată 
psihoză în rândul populaţiei, psihoză care să conducă la apariţia sindromului „cetăţii asediate”. 
Omul de rând trebuia să se simtă ameninţat, într-o perpetuă stare de insecuritate, la bunul plac al 
unor forte malefice obscure, forte de care îl putea apăra doar atotputernicul Partid'$. 

Securitatea avea în sarcină misiuni de acest fel din toate domeniile — „industriale, 
economice, agricole sau asupra căilor de comunicaţie, feroviare, telefonice, defectiunile în 
producţie sau deficienţele în funcţionarea întreprinderilor de stat, cooperativelor, gospodăriilor de 
stat, S.M.T. etc.”, în redactarea rapoartelor fiind important să se dea „toate detaliile necesare cu 
privire la amploarea sabotajului respectiv, ce reprezintă pentru producţie şi cine sunt autorii, cu 
toate datele asupra lor”14. 

Mari eforturi erau depuse de către regimul comunist, aceasta fiind o caracteristică a 
tuturor societăţilor închise, pentru stoparea „trecerilor frauduloase ale frontierei sau pregătirile şi 
tentativele în vederea unei treceri”, deoarece, după cum remarca Ortega Y. Gasset, „funcţia de a 
comanda şi de a da ascultare este funcţia decisivă în orice societate (...). Dacă omul ar fi o fiinţă 
solitară, care accidental ar intra în relaţii de convietuire cu celelalte, poate că ar rămâne neatins 
de asemenea repercusiuni ale puterii, ivite în deplasările şi crizele de comandă. Cum însă omul 
este o fiinţă socială în textura sa fundamentală, el este zguduit în natura sa intimă de mutații care, 
la drept vorbind, afectează imediat numai colectivitatea. De aceea, dacă un individ este luat în 
parte şi analizat, este suficient ca să aflăm, fără alte date, cum funcţionează în ţara sa conştiinţa 
despre comandă şi supunere’’, în situaţia la care am făcut referire fiind necesar să se 
menţioneze „dacă cei în cauză au fost predati Securităţii de o altă autoritate (grăniceri, miliţie etc.) 
sau dacă au fost identificaţi de organele Securităţii, dându-se totodată toate datele asupra 
acestora”!6. 

O mare atenţie s-a acordat în acea perioadă şi „zborurilor de avioane străine sau 
neidentificate deasupra teritoriului R.P.R.”. De altfel, de-a lungul timpului, observarea aeriană a 
fost socotită una din căile cele mai importante în purtarea unui război, fiind folosită în observarea 
mişcărilor inamicului. De la observarea din balon, aplicată pentru prima dată în timpul războiului 
civil din America, până la apariţia avionului modern, forţa aeriană a fost utilizată pentru cercetarea 
dispozitivului trupelor inamice, poziţiile avansate şi rezervele acestora, supravegherea mişcărilor 
adversarului, căile acestuia de aprovizionare şi comunicaţii, într-un cuvânt toate forţele de care 
dispune acesta. Însă observarea din aer a fost folosită şi pentru stabilirea obiceiurilor şi a modului 
de viata a populaţiei civile din tara inamică. Astfel, avioanele erau trimise pentru a descoperi daca 
fabricile erau camuflate pe timpul nopţii, dacă au survenit anumite schimbări în activitatea 
obişnuită a ţării, dacă publicul se mai adună la curse şi pe stadioane, dacă şcolile mai 
funcţionează sau copiii au fost evacuaţi la tara, cu alte cuvinte pentru investigarea stării de spirit a 


13 Florian Banu, Sabotaj şi contrasabotaj în România anilor '50, p. 2 (manuscris). 

14 A.C.N.S.A.S., fond Documentar, dosar nr. 8166, f. 56. 

15 Ortega Y. Gasset, Revolta maselor, ediţia a II-a revăzută, Editura Humanitas, Bucuresti, 2002, pp. 184- 
185. 

16 A.C.N.S.A.S., fond Documentar, dosar nr. 8166, f. 56. 

populatiei din tara inamica, determinandu-se in acest fel rezervele morale de care aceasta 
dispunea’. În observarea acestor zboruri trebuia să se indice precis „direcţia, atât geografică, cât 
şi locală (de la ce localitate spre ce localitate s-a efectuat zborul) şi înălţimea de la care a zburat, 
iar în caz că avionul a fost identificat se va arăta tipul’"®. 

Constiinta de sine a unui partid de tip totalitar este data de stabilirea rolului nefast al 
străinului, care se prezintă în forma sa cea mai subtilă ca literatură, iar în forma sa cea mai 
grosolană ca propaganda’. Astfel, în cazul intrărilor sau iesirilor în şi din tara a unor personalități 
străine, trebuiau menţionate „şi deplasările de mai mică importanţă ale unora dintre ei, dacă fac 
parte din problemele ce interesează securitatea statului”2. Practic, de la intrarea în ţară şi pe tot 
parcursul şederii pe teritoriul R.P.R., străinii erau permanent supravegheați de către Securitate. 

Tot în cadrul celui de-al doilea capitol al Ordinului nr. 500 trebuia semnalată şi existenţa 
altor cazuri, „cum ar fi pagubele produse de fenomenele naturale etc’2'. În fapt, această 
prevedere consfințea multifunctionalitatea aparatului de Securitate, care s-a dovedit pe tot 
parcursul existenţei sale o forţă eficientă şi flexibilă, un instrument al partidului, indispensabil şi 
util în orice situaţie, după modelul şi practicile serviciilor de securitate din Uniunea Sovietică. 

În cadrul celui de-al treilea capitol se făcea referire la necesitatea contracarării şi 
semnalării unor acţiuni de a căror identificare depindea supraviețuirea regimului: „descoperirea de 
bande” — înfrângerea ,banditismului politic” fiind una din sarcinile de bază ale Securităţii, dupa 
modelul Ceka2 — , „descoperirea de armament sau materiale interzise”, precum şi alte acţiuni. În 
aceste cazuri, „în rapoartele trimise prin buletin se vor specifica detaliat obiectele găsite (de 
exemplu: la descoperiri de armament se va arăta ce anume s-a găsit, în ce stare se găseşte etc.) 
precum şi apartenenţa politică şi de clasă a celui la care s-a găsit sau aparţin de fapt acele 
materiale”24. 

Problematica urmaririi starii de spirit a populatiei era tratata in cadrul celui de-al patrulea 
capitol, find avute in vedere ,informatiile privind stérile de spirit existente”, precum si ,cauza care 


17 Ladislas Farago, Războiul spiritelor. Analiza activităţii de informaţii şi a spionajului (pentru uz intern), f. e., 
1958, p. 81. 

18 A.C.N.S.A.S., fond Documentar, dosar nr. 8166, f. 56. 

19 Ernst Nolte, Războiul civil european, 1917-1945. Naţional-Socialism şi Bolşevism, Editura Runa, Grupul 
Editorial Corint, Bucureşti, 2005, p. 299. 

20 A.C.N.S.A.S., fond Documentar, dosar nr. 8166, f. 56. 

21 Ibidem. 

22 Astfel, în perioada când Felix Dzerjinski se afla la conducerea Comisiei Extraordinare Panruse pentru 
Combaterea Contrarevolutiei şi Sabotajului, „acesta şi-a găsit timpul şi energia să se ocupe de unele sarcini 
suplimentare”. Deşi unele dintre acestea, cum erau, de pildă, curăţarea zăpezii sau lupta împotriva 
epidemiilor, nu aveau aparent nimic în comun cu securitatea regimului, Dzerjinski a mobilizat rapid filialele 
Ceka, folosind poliţia politică pe post de comando, pentru supravegherea realizării acestor sarcini (George 
Leggett, Ceka: Poliţia Politică a lui Lenin. Comisia Extraordinară Panrusă pentru Combaterea 
Contrarevolutiei şi Sabotajului, Editura Humanitas, Bucuresti, 2000, p. 262). 

23 Ibidem, p. 355. 

24 A.C.N.S.A.S., fond Documentar, dosar nr. 8166, f. 57. 


242 


Politica de control a regimului comunist asupra spatiului public. Studiu de caz: Jocurile Mondiale 
Universitare de larnă de la Poiana Stalin (28 ianuarie-8 februarie 1951) 


le-a determinat, stadiul in care se gasesc (faza de inceput, avansata sau de mare amploare) si 
masurile ce au fost luate pentru indreptarea lor. La fiecare semnalare se va mentiona si numele 
celor care au avut asemenea manifestări'25. Pentru semnalarea stării de spirit a populaţiei într-un 
anumit loc şi într-o anumită perioadă de timp erau stabilite următoarele categorii: 

- Populaţia în general, urmărindu-se nemulţumirile generale sau ale unor categorii de 
locuitori pe teme economice, de ordin social etc. 

- „Categoriile ostile regimului democrat”, fiind avută în vedere încadrarea informativă a 
„chiaburilor, foştilor moşieri şi industriasi, preoți, ofițeri deblocati, funcţionari comprimati, studenți 
neincadrati în organizaţii democratice etc”. 

- Pentru crearea legitimitätii şi a bazei sociale a regimului era urmărită încurajarea stării 
de spirit a „categoriilor favorabile regimului democrat”, formată din „muncitori industriali şi agricoli, 
țărani săraci sau mijlocasi, funcţionari, membrii ai corpului didactic, elevi, studenţi etc.”. 

În vederea realizării unei sinteze informative cât mai detaliate privind starea de spirit a 
populaţiei, cadrele de Securitate trebuiau să semnaleze şi „comentariile ce se fac de diferite 
categorii sociale, cu privire la unele evenimente interne sau internaţionale, legi, dispoziţii ale 
autorităţilor etc., dându-se şi numele celor care fac comentariile”#. Pentru o mai bună cunoaştere, 
se realizau şi sinteze ale stării de spirit a populaţiei pe diferite probleme”. 

Un alt capitol era consacrat întrunirilor, manifestărilor, aniversărilor, sărbătoririlor, 
precum şi altor evenimente asemănătoare (vizitele unor personalităţi sau delegaţii străine, 
inaugurări etc., organizate de către puterea comunistă), urmărindu-se modul în care acestea s-au 
desfăşurat, numărul aproximativ al participanţilor, participanţii marcanţi, numele celor care au luat 
cuvântul şi conţinutul pe scurt al discursurilor, numai în cazul în care interesau securitatea statului 
şi dacă au dat naştere la frământări în rândul participanţilor, precum şi starea de spirit a asistenţei 
(cum a fost primită manifestatia respectivă, cum s-a manifestat în timpul desfăşurării ei, ce 
atitudine a avut după aceea etc.), fiind monitorizat astfel gradul de mobilizare a populaţiei. Dacă 
în cadrul diverselor evenimente se înregistrau „incidente sau încercări de tulburare din partea 
unor elemente duşmănoase, acest fapt se va raporta imediat printr-un buletin special, arătându- 
se de cine a fost produs, ce amploare are, ce măsuri s-au luat etc.”28. 

Tot pentru o mai bună mobilizare şi socializare a populaţiei, în cazul unor manifestări 
importante ca 7 noiembrie (aniversarea revoluţiei ruse) sau 21 decembrie (aniversarea zilei de 
naştere a lui Stalin), „se va raporta în ajun ce măsuri s-au luat pentru preîntâmpinarea unor 
acţiuni duşmănoase şi pentru asigurarea pazei, iar în ziua respectivă se vor trimite buletine de trei 
ori pe zi: unul dimineaţa, arătându-se cum a început manifestatia sau cum s-au pus la punct 
pregătirile; altul la prânz şi ultimul în seara zilei respective, arătându-se desfăşurarea 


25 Ibidem. 

26 Ibidem. 

27 „Partiturile” Securitatii...., p. 359. 

28 A.C.N.S.A.S., fond Documentar, dosar nr. 8166, f. 58. 

manifestatiei, faptele intamplate in legatura cu ea si ecoul avut in randul populatiei. Daca faptul 
respectiv durează mai multe zile, se va raporta în fiecare zi stadiul in care se găseşte”. 

Dispoziţiile ordinului la care ne-am referit arată cum, în cadrul regimurilor totalitare, 
propaganda a fost tot timpul însoţită de exercitarea unui control riguros asupra societăţii prin 
intermediul organelor de represiune, statul dorind în acest fel să influenţeze întregul mediu de 
viata al cetăţeanului, sistemul său propriu de valori, rezultatul fiind inducerea în rândul populaţiei 
a unui comportament obedient fata de statul totalitar. Astfel, „procesele politice au avut şi un rol 
pedagogic, fiind adevărate mecanisme de profilaxie socială”%, alte diferite acţiuni (în special cele 
desfăşurate de poliţia politică) având menirea de a provoca teamă în rândurile populaţiei, pentru a 
o paraliza şi a o împiedica să acţioneze“. 

În felul acesta a rezultat atomizarea vieţii publice şi disoluția societăţii civile, care 
reprezintă premise ale dominaţiei totalitare efective®2, socializarea politică făcându-se cu ajutorul 
factorului ideologic, ce trebuia să cimenteze edificiul social şi să insufle opţiunea pentru valorile 
fundamentale ale sistemuluis. 

Pentru a putea supravieţui în situaţia nou creată, întreaga populaţie, la fel ca şi cea din 
Uniunea Sovietică, a fost constrânsă să dezvolte un tip de comportament schizoid*, care s-a 
manifestat în adoptarea unui dublu limbaj, ce a făcut obiectul a numeroase cercetări ştiinţifice sau 
opere literare. George Orwell vorbise despre „dubla gândire”#, pe care apoi Czeslaw Milosz a 
numit-o Ketman, un termen preluat de la Arthur de Gobineau şi a cărei însuşire caracteristică era 
teama de a gândi pe cont propriu. 

Mobilizarea maselor nu poate avea loc fără o emblemă distinctivă, chiar şi în cazul celui 
mai mic grad de mobilizare, insignele, culorile, sloganurile, siglele, imnurile reprezentând 
însemnele masei. Din această perspectivă, ca de altfel şi din alte privinţe, nu există nici o 
deosebire între adunările sportive si cele ideologice“, mai mult, este recunoscut rolul dimensiunii 
ludice în socializarea şi manipularea cetatenilor*®. 


29 Ibidem, f. 59. 

30 Annie Kriegel, Les grands procès dans les systèmes communistes. La Pedagogie infernale, Gallimard, 
Paris, 1972, p. 160. 

31 Alex Mucchielli, Arta de a influența. Analiza tehnicilor de manipulare, Polirom, laşi, 2002, p. 23. 

32 Vladimir Tismăneanu, Mizeria Utopiei. Criza ideologiei marxiste in Europa Răsăriteană, Polirom, laşi, 
1997, p. 23. 

33 Ibidem, p. 61. 

34 Martin Malia, La tragedie soviétique. Histoire du socialisme en Russie, 1917-1991, Editions du Seuil, 
Paris, 1995, p. 351. 

35 George Orwell, Nineteen Eighty-Four, Penguin Books, London, 1990, pp. 223-226. 

38 Czeslaw Milosz, Gandirea captiva, Humanitas, Bucuresti, 1999, p. 24. 

37 Michel-Louis Rouquette, Despre cunoasterea maselor. Eseu de psihologie politica, Polirom, lasi, 2002, p. 
31. 

38 Charles Debbasch, Jean-Marie Pontier, Introduction à la politique, 3° édition, Dalloz, Paris, 1991, pp. 14- 
16. 

La inceputul anului 1951, regimul comunist de la Bucuresti a organizat cea de a IX-a 
editie a Jocurilor Mondiale Universitare de larna, locul de desfasurare fiind Poiana Brasov, care a 
purtat in acei ani denumirea de Poiana Stalin. Conform obiectivelor definite de propaganda 
comunistă, aceste jocuri trebuiau „să se transforme într-o noua manifestare a solidarității 
internationale a studentimii democrate încadrate în Uniunea Internaţională a Studenţilor, într-o 
nouă manifestare a forței crescânde a mişcării partizanilor păcii'*. În realitate, atmosfera a fost 
una glacială, specifică perioadei de exacerbare a Războiului rece, mai mulţi factori contribuind la 
aceasta. Pe plan intern, s-a realizat un adevărat transfer al tehnicilor puterii dinspre U.R.S.S., 
între care cea a represiunii deţinea rolul principal, fiind cuprinsă în ,invataturile” lui Stalin, conform 
cărora, „pe măsură ce orânduirea socialistă se adânceşte, lupta de clasă se ascute”. 

Astfel, cu o zi înainte de deschiderea jocurilor, ziarul „Scânteia tineretului” făcea apel la 
ascutirea vigilentei împotriva dusmanului de clasă“. Pe plan extern, războiul din Coreea, aflat în 
plină desfăşurare, a oferit prilejul unor atacuri în paginile ziarelor la adresa „imperialiştilor 
americani". De altfel, chiar şi Jocurile Mondiale Universitare s-au dorit un motiv de propagandă 
împotriva „lagărului imperialist”, duşman al păcii, Josza Grohman, preşedintele Uniunii 
Internaţionale a Studenţilor, unul din organizatorii manifestării, declarând: „Deschiderea Jocurilor 
Mondiale Universitare de larna are loc într-un moment când studentimea progresistă din întreaga 
lume luptă pentru pace, însuşindu-şi hotărârile istorice ale celui de al doilea Congres Mondial al 
Partizanilor Păcii, ţinut la Varşovia”??. 

Dacă la nivel propagandistic se dorea o înfrângere a „militarismului american”, în 
mentalul colectiv, speranţele unora dintre români se legau de o victorie a S.U.A. în peninsula 
coreeană, pentru ca, ulterior, aceasta să declanşeze războiul împotriva U.R.S.S. Astfel, într-o 
„Sinteză privind starea de spirit a militarilor deblocati din Regiunea laşi” se consemna: 
„Comentariile în legătură cu situaţia internaţională sunt duse în special în jurul războiului din 
Coreea, foştii militari socotind drept o tactică retragerea americanilor de pe frontul coreean şi au 
convingerea că victoria va reveni tot americanilor, care vor ataca apoi Uniunea Sovieticä”#. 

Participantilor la Jocurile Mondiale, care nu manifestau simpatie fata de cauza 
comunistă, atmosfera li s-a infatisat în „amestecul ei cumplit de cotidian, ascuns cu grijă de ochii 
străinilor, zidit într-o tăcere de cimitir". Deplasările străinilor pe perioada de desfăşurare a 
jocurilor au fost atent pregătite, încât cei care doreau să discute cu localnicii nu se puteau întâlni 
decât cu agenţi acoperiţi ai Securităţii, nefiind lăsaţi să intre în contact nici măcar cu 
reprezentanţii AGERPRES-ului. Astfel, într-un referat întocmit la cererea Direcţiei | - Informații 


39 D. Matei, Întâlnirea de la Poiana Stalin a tineretului luptător pentru pace, în ,Contemporanul’, nr. 4 din 26 
ianuarie 1951, p. 3. 

40 Vigilenta şi luptă necruțătoare împotriva dusmanului de clasă, în „Scânteia tineretului”, nr. 555 din 27 
ianuarie 1951. 

41 Imperialismul american — cel mai turbat duşman al tineretului, în loc. cit., nr. 558 din 30 ianuarie 1951. 

42 Vigilenta şi luptă necruțătoare împotriva duşmanului de clasă, în loc. cit., nr. 555 din 27 ianuarie 1951. 

43 A.C.N.S.A.S., fond Documentar, dosar nr. 8166, f. 41. 

4 Francois Furet, op. cit., p. 432. 

Interne, din cadrul Direcţiei Generale a Securităţii Poporului, ziarista Yvonne Rusu consemna: „În 
ziua de 8 februarie a. c. am fost trimisă să iau interviuri participanţilor străini la Jocurile Mondiale 
Universitare şi la Tabăra Universitară de la Poiana Stalin. După ieşirea din gară, studenţii s-au 
urcat în autobuz. Vrând să vorbesc cu un grup de studenți italieni, m-am urcat şi eu într-unul din 
autobuze. După ce am vorbit cu studenții italieni, m-am apropiat de un student suedez, Eric 
Lindeborg. În clipa când i-am pus prima întrebare, s-a apropiat o tânără care mi-a spus că nu am 
voie să vorbesc cu străinii şi mi-a ordonat să părăsesc autobuzul. l-am explicat că vin din partea 
Agenţiei şi că am primit instrucţiuni în această privință. Apoi m-am întors din nou spre suedez, la 
care tovarăşa (mi-a spus că se numeşte Drăgan) i-a spus acestuia, în engleză, să nu mai 
vorbească cu mine. Tânărul suedez s-a arătat foarte surprins de această atitudine. Autobuzul 
pornind între timp, tov. Dragan a încercat să mă forțeze să cobor din mers, ceea ce eu fireşte am 
refuzat. Atunci ea a strigat unui tovarăş din fata să ceară şoferului să oprească. La oprirea 
autobuzului, am fost invitată din nou să cobor, ceea ce am şi făcut. Toate acestea s-au petrecut 
în prezenţa studenţilor straini’*. 

Dacă mişcările lor nu puteau fi atent supravegheate, studenţii străini erau împiedicaţi să 
viziteze anumite obiective trecute în program. O altă reprezentantă a AGERPRES-ului consemna: 
„Potrivit sarcinilor primite din partea conducerii agenţiei, tov. Măgureanu şi cu mine ne-am găsit 
joi, la ora 17, la Galeria de Artă Naţională pentru a lua interviuri studenţilor străini veniţi de la 
Poiana Stalin. 

După sosirea echipei R.P.R., într-un grup compact, împreună cu insotitorul respectiv, la 
ora 18 au apărut câţiva studenţi englezi şi danezi singuri, neinsotiti de nimeni. M-am apropiat de 
dânşii şi, profitând de faptul că vizitarea galeriei nu începuse, le-am cerut să-mi vorbească despre 
timpul petrecut la Poiană. Am legat discuţii şi, după câteva minute, m-au întrebat dacă nu ar fi 
posibil să înceapă vizitarea galeriei. Neştiind dacă este posibil acest lucru, am cerut tov. Custode 
al galeriei, care mi-a spus că, deoarece eu ştiu engleză, îmi va da un cicerone care să ne dea 
lămuriri asupra tablourilor din muzeu, urmând ca eu să le traduc. În holul galeriei se adunaseră 
între timp o mulţime de studenţi, responsabilii însoțitori se agitau pretutindeni, dar nimeni nu intra 
încă în sălile de expoziţie. Am rugat pe cei câţiva studenţi străini cu care legasem discuţii să mai 
aştepte, dar în faţa uşii de intrare în sălile expoziţiei numărul studenţilor creştea din ce în ce. 
Lumea era foarte impacientata din cauza faptului că tovaräsa Juster se incapatana să nu permită 
accesul în galerie înainte ca toată lumea să fie adunată. 

l-am explicat tovarasei Juster că, din moment ce interpreta grupului de studenţi nu este 
acolo, eu aş putea da acestui grup lămuririle necesare în engleză, ceea ce va crea şi condiţii mai 
prielnice pentru a obţine declaraţiile necesare. Tovarăşa Juster a răspuns pe un ton mult prea 
categoric că acest lucru nu este posibil. Deşi studenții străini nu au înţeles limba, din tonul ei şi 
din privirile ei furioase puteai crede că se petrece ceva „foarte grav’. Studenţii au repetat 
rugămintea de a intra în expoziţie, cu atât mai mult cu cât, dintre studenţii englezi, câţiva studiau 
arhitectura şi doreau să examineze unele tablouri mai pe îndelete. Li s-a dat din nou să înţeleagă 
că nu se poate, ceea ce a determinat pe unul din studenţii englezi să întrebe (citez textual): «Este 


45 A.M.LR., fond Microfilme, rola AS1-2035, c. 380. 

oare absolut necesar sa vizitam galeria in gramezi (in heaps)...noi preferam sa mergem in 
grupuri mici»”46, 

Daca Securitatea privea aceste manifestări ca pe un exces de zel din partea insotitorilor 
grupurilor de studenţi străini, aşa cum rezultă din notele de pe marginea documentului, nu este 
mai putin adevărat ca la rândul ei a supravegheat atent orice mişcare a delegaților străini, în 
deplină concordanţă cu instrucţiunile date cu ani în urmă lui Dzerzynski de către Lenin, acesta din 
urmă fiind foarte preocupat de ideea că ar putea exista „scurgeri de secrete” cu prilejul vizitelor 
delegatiilor străine pe teritoriul U.R.S.S.7. Într-un raport al Direcţiei | se consemna: „În fata 
atitudinii duşmănoase a unora dintre delegaţi, au fost luate următoarele măsuri: 

1. Încadrarea delegaților suspecți, în special a englezilor, prin diferite mijloace, pentru a 
afla la timp ce acţiuni pregătesc. În acest scop s-a trecut la: 

a) crearea unei agenturi care să ne ajute să cunoaştem starea lor de spirit, intenţiile lor, 
deplasările, întâlnirile etc.; 

b) înregistrarea convorbirilor ce au avut loc în camerele delegaților englezi; 

c) foto-copierea materialului găsit la englezi în camere pentru a vedea dacă nu cumva 
pregătesc vreo acţiune sau intervenţie dinainte pregătită cu ocazia lucrărilor U.I.S.-ului şi a 
Conferinţei din Bucuresti, a Comisiei de Călătorii şi Schimburi”#. 

Din cauza faptului că, într-un regim totalitar, informaţiile au doar o valoare propagandistică 
şi emană numai din surse oficiale, celelalte fiind catalogate drept spionaj, Securitatea a 
monitorizat atent şi comportarea populaţiei din localitate, precum şi manifestările participanţilor 
din delegaţia română. În acelaşi raport se mai consemna şi faptul că lotul de sportivi români, 
„compus din 88 de persoane, nu a fost suficient verificat şi de aceea au putut să se strecoare 
elemente reacționare în rândurile sale. Aceste elemente nu ne puteau aduce aproape nici un 
folos din punct de vedere sportiv, dar ne puteau face mult rău din punct de vedere politic. 

Astfel, de exemplu, este cazul lui Hella Siegens, care este fosta soţie a lui Rudi Glokner, o 
femeie de circa 35 de ani, campioană naţională la schi în 1938. 

Soţul ei, Rudi Glokner, spion american, se află în închisoare şi din anchetă a reieşit că 
menținea legătura cu soţia sa Hella Siegens, chiar si după divorţ. 

Participarea sus-numitei la competiţii nu putea în nici un caz să ne aducă vreun rezultat 
sportiv formidabil, fiindcă nu mai corespunde din punct de vedere al condiţiei fizice şi a vârstei, 
dar, în schimb, i-a dat eventual posibilitatea să transmită, prin vreunul din delegaţii străini, date 
referitoare la arestarea bărbatului ei către Serviciul de Informaţii din Austria (C.I.C.), căci Hella 
Siegens cunoaşte situaţia fostului ei sot, deoarece a fost şi ea interogata si confruntată cu el, cu 
ocazia anchetei. 

Alte elemente suspecte, care nu ar fi trebuit să participe la Jocuri, sunt: Paul Anastasiu 
care a furnizat delegaților englezi date despre mişcarea de «partizani» din munţi, despre condiţiile 
grele de viaţă de aici etc. De asemenea, Rădulescu Tita şi alţi câţiva”. 


46 Ibidem, c. 378. 
47 Dmitri Volkogonov, Lenin. O nouă biografie, Editura Orizonturi, Editura Lider, Bucuresti, f. a., p. 271. 
48 A.MLR., fond Microfilme, rola AS1-2035, cc. 391-392. 

În acelaşi timp, Securitatea isi îndeplinea şi menirea de „surogat al transparenţei”, 
furnizând factorilor de decizie din cadrul partidului comunist de la toate nivelurile rapoarte asupra 
situaţiei şi anomaliilor intervenite în cadrul organizării unui eveniment. Diverse informări ale unora 
dintre participanţii la evenimente ajungeau şi „direct la Partid”, însă Securitatea avea premise mai 
importante pentru realizarea de rapoarte cât mai aproape de realitate, dispunând prin canale 
specifice de o bază largă informaţională, putând totodată realiza o analiză de la distanţa 
observatorului secret. Referitor la organizarea Jocurilor Universitare, la finele acestora se 
consemna: „În linii generale, principalele noastre lipsuri au fost: 

1. În primele zile ale Jocurilor, paza din Poiana Stalin era asigurată printr-un număr 
exagerat de militari înarmaţi (Securitate, Miliție, Grăniceri, Armată). Aceştia însă nu se ocupau 
numai cu paza, ci erau folosiţi şi la amenajarea terenurilor de sport (măturau gheaţa, cărau 
zăpada etc.). Aceasta a provocat multe comentarii, mai ales din partea delegaților țărilor 
occidentale. După sosirea grupului trimis din partea Direcţiei |, s-au luat măsuri pentru reducerea 
şi camuflarea pazei (îmbrăcarea lor în civil, îndepărtarea armelor, lichidarea corvezilor efectuate 
în văzul tuturor). 

2. La probele de sport s-au ivit dificultăţi din cauza lipsei de coordonare dintre forurile 
sportive şi cele ale conducerii U.I.S.-ului. Astfel, cazul cel mai grav a fost cel în legătură cu 
rezultatul obţinut de echipa engleză de bob. Comisia noastră tehnică a vrut pur şi simplu să 
anuleze acest rezultat, fără a tine seama de efectul politic pe care ar putea să-l aibă o asemenea 
atitudine, englezii plasându-se pe locul întâi. 

3. in afară de grupul trimis de Direcţia |, au existat în Poiana Stalin tovarăşi trimişi de 
Securitatea din Bucuresti si din Oraşul Stalin pentru supravegherea delegaților străini. Desigur ca 
acţiunile acestea, duse paralel şi necoordonat, au îngreunat munca şi ar fi putut duce la 
demascarea acţiunilor. 

4. Lipsa de legătură a translatoarelor trimise de Direcţia | prin C.C. al P.M.R. cu colectivul 
de conducere U.T.M. a dus, de asemenea, la greutăţi în muncă. Colectivul se ocupa de 
problemele practice şi organizatorice legate de munca translatorilor, dar nicidecum de munca 
politică care s-ar fi putut duce cu delegaţii străini prin intermediul translatorilor. 

În privinţa acesteia, propunem ca pe viitor translatorii detaşaţi pe lângă diferite delegaţii 
străine să fie controlati şi instruiți în direcţia aceasta, legătura cu delegaţii străini prin intermediul 
translatorilor fiind de fapt legătura cea mai bună de care dispunem. 

5. Personalul auxiliar a lăsat mult de dorit; din această cauză au început să dispară 
lucruri din camerele delegaților. Aceasta a produs o atmosferă foarte neplăcută si de dispreţ din 
partea unora dintre delegaţi, dând apă la moară elementelor duşmănoase. 

6. De asemenea, nepunctualitatea şi nerespectarea programului fixat pentru competiţiile 
sportive şi manifestările culturale au produs o impresie nefavorabilă asupra delegatiilor. 

7. Unii dintre tovarăşii U.T.M.-isti nu au înţeles suficient ce atitudine ar trebui să aibă fata 
de delegaţii străini. Astfel, de exemplu, tov. Orsa, secretar al U.T.M.-ului, cu ocazia festivalului dat 

in cinstea delegatilor, in ultima zi a Jocurilor, a facut observatii tovaräselor care dansau cu 
delegaţii englezi, chiar in fata acestora, considerând ca a dansa cu străinii este ceva imoral”#. 

În finalul raportului, pentru remedierea deficienţelor, erau prezentate diverse măsuri, multe 
dintre ele regăsindu-se în cadrul altui eveniment găzduit de regimul comunist din R.P.R., 
Festivalul Mondial al Tineretului şi Studenţilor din 2-14 august 1953: „De aceea, propunem ca, pe 
viitor, pentru ocazii similare, să se constituie o conducere mai centralizată, care să poată dirija 
toate laturile muncii. 

Legătura cu direcţia noastră să fie stabilită numai printr-o singură linie, direct cu 
conducerea. 

Măsurile necesare pentru încadrarea eventualilor suspecți (agentură, înregistrare de 
convorbiri, foto-copieri) să fie luate din timp şi nu în ultima clipă, cum a fost cazul la Poiana Stalin. 

Programul manifestărilor culturale trebuie astfel stabilit încât să nu coincidă cu alte 
manifestări care au loc, ci să fie plasat în orele libere. Astfel, delegaţii nu vor mai avea aproape 
deloc timp liber şi nici posibilitatea să ia contact cu elemente străine de noi. 

Să se ia din timp legătura cu organizaţiile de masă care vor trimite în cursul anului acesta 
delegaţii în străinătate pe baza programului stabilit de Conferinţa Comisiei de Călătorii şi 
Schimburi pentru verificarea celor propuşi şi introducerea personalului nostru”. 

Aşa cum arăta Hannah Arendt, stabilitatea unui regim totalitar depinde in bună măsură de 
izolarea în care reuşeşte sau nu să {ina lumea fictivă auto-creată în raport cu lumea exterioarăs0, 
fapt demonstrat şi de modul de acţiune al autorităţilor române pe parcursul Jocurile Mondiale 
Universitare de larna de la Poiana Stalin. Dominația totalitară reprezenta însă o forma de 
guvernare, care nu se mulțumea cu această izolare fata de lumea exterioară, ci distrugea, 
deopotrivă, şi viata privată a propriilor cetățeni. Ea se baza pe singurătate, care nu însemna 
solitudine, deoarece acesta din urmă cere să fie singură, în vreme ce singurătatea se arată cel 
mai categoric în tovarasie cu alţiisi. Socialismul trebuia să fie construit cu ajutorul terorii exercitată 
de poliţia politică şi prin magia lingvistică, apanajul propagandei, care, după cum spunea scriitorul 
Boris Pasternak, reprezenta o tiranie mult mai rea, a frazei, şi „puterea magică a literei moarte”®2, 
deoarece educaţia comunistă nu consta în a-i convinge pe subiecţi numai să accepte socialismul, 
ci aceştia trebuiau să-l şi vadăsă. 

Într-un document elaborat în anul 1949, în care se făcea referire la situaţia din România 
comunistă, analiştii americani prezentau starea de spirit a populaţiei drept una de „inerție ostilă. 
Românii nu văd speranţa eliberării altfel decât printr-un război în care puterile occidentale să 
înfrângă Uniunea Sovietică. Astfel că românii se bucură de fiecare nou incident care marchează 


4 Jbidem, c. 394. 

50 Hannah Arendt, Originile totalitarismului, Humanitas, Bucuresti, 1994, p. 568. 

51 Ibidem, pp. 616-617. 

52 Cit. in Alain Besancon, Originile intelectuale ale leninismului, Humanitas, Bucuresti, 1993, p. 270. 
53 [bidem, p. 266. 

deteriorarea relaţiei dintre U.R.S.S. şi Occident’™. Era, de altfel, caracterizarea stării de spirit a 
unei populaţii ce tindea, pe de alta parte, să adopte o atitudine defetista în relaţia cu noul regim. 


54 Cit. în Constantin Buchet, O necunoscută a rezistenţei anticomuniste şi antisovietice din România: 
sprijinul S.U.A., în „Arhivele Totalitarismului”, nr. 1-2/1999, pp. 98-120. 


250 


Liviu-Marius BEJENARU 


MANIPULARE SI DIRIJARE PRIN OBSERVAREA STARII DE 
SPIRIT A POPULATIEI. STUDIU DE CAZ: FESTTVALUL 
MONDIAL AL TINERETULUI SI STUDENTILOR DE LA 

BUCURESTI (2-14 AUGUST 1953) 


MANIPULATION AND DIRECTING THROUGH OBSERVING THE 
POPULATION MOOD. CASE STUDY: INTERNATIONAL YOUTH FESTIVAL IN 
BUCHAREST (1953, AUGUST 2 2-14) 


Using manipulation was the only way for the regime to make people believe 
what the Romanian Communist Party wanted to believe as true. In the communist 
regimes, people are manipulated by means of symbols, especially prosperity symbols. 

Communist leaders used festivals to increase or consolidate their popularity. One 
special moment: organizing The Third Congress of the Democratic Vouth World 
Federation and The Fourth Festival of Youth and Students for Peace and Friendship in 
Bucharest - August 1953. It was considered that the material and human efforts would 
pay, due to the propaganda effect of the festivities. So, propaganda was the main purpose 
of the 1953 events, as it also happened, in fact, with all festivals created by the 
communist regime. To verify these objectives, the communist leaders used the 
Securitate, the political police of the regime, who took the measures to mislead the 
citizens and foreign visitors by manipulating, distorting, false evidence, and observed the 
Romanians’ morale to induce a mistaken perception. 


Etichete: festival, tineret, studenti, politici de control, spatiu public, spatiu privat, 
propaganda, Bucuresti, 1953 


Keywords: festival, youth, students, control policies, public space, private space, 
propaganda, Bucharest, 1953 


Referindu-se la nasterea ideologiilor, Ernst Nolte afirma ca baza din care rezulta acestea 
sunt date de experienţele şi emoţiile fundamentale. „Ideologiile nu sunt niciodată născocite de 
gânditori izolaţi, ci în aceştia se clarifică şi se articulează acele experienţe şi emoţii care sunt 
determinante pentru mulţi oameni şi care sunt proiectate în forme ideale. Solul în care cresc 
rădăcinile acestora sunt situaţiile fundamentale în care se pot găsi oameni din multe ţări, din mai 
multe clase sociale şi din câteva generaţii, dar al căror număr poate fi şi mai mult restrâns în 
funcţie de timp şi spaţiu. Dacă nu se realizează sindromul de situaţie, experienţă, sentiment şi 
ideologie, atunci oamenii acţionează numai după interese. Acolo unde acestea există, se 

formeaza grupari si partide, care se distanteaza de «celelalte» si care se percep pe ele insele 
drept «cei buni», iar pe celelalte drept «cei răi» sau «duşmanii»"!. 

Procesul de aliniere la o nouă ideologie este complicat şi necesită timp. Specialiştii au 
invocat paradigma lui Milgram, o tehnică de laborator pentru transformarea individului într-un 
automat supus, secretul fiind confruntarea cu o sursă de autoritate care se exercită prin violenţă, 
şi având ca obiectiv final dirijarea comportamentului acestuia?. 

Simplul apel la violenţă nu poate însă oferi o explicaţie pertinentă în privinţa stabilității 
unui regim politic. Definitorie pentru stabilitate este modul în care autoritatea reuşeşte să 
construiască o nouă identitate socială, în care tehnicile de manipulare, control al opiniei publice şi 
propaganda politică au jucat un rol deosebit de important. 

Specialiştii în arta informaţiilor au atras atenţia că, odată cu apariţia Războiului Rece, 
arta militară veche care se baza pe forța materială brută şi pe atributele militare, a trecut în 
domeniul intelectului. „Şi atunci pe primul plan îşi fac apariţia forţele şi mijloacele derivate din 
cunoştinţele, frământările, preocupările şi necesităţile omului'3. Din momentul apariţiei războiului 
total, când naţiunile au devenit factorul principal al vieţii de stat, informaţiile cele mai apreciate 
sunt cele care „dezvăluie însuşi sufletul naţiunii respective, deoarece cuprind date privitoare la 
ideile, dorințele, nazuintele şi speranţele poporului, înclinațiile, prejudecățile, lipsurile, morala şi 
conştiinţa lui de rasă, capacitatea şi chiar modul de organizare a familiei”. 

Preocupările privind studierea stării de spirit a populaţiei au reprezentat o sarcină 
constantă a serviciilor secrete, deoarece în orice societate este nevoie de observatori competenți 
şi atenţi, capabili să deceleze indicii ale unei evoluţii surprinzătoare a mentalităților pentru 
evitarea situaţiilor de criză. Aspectele pe care le exemplificăm au fost teoretizate în anii '80, dar 
este neîndoielnic că ele erau cunoscute şi în primii ani ai instaurării comunismului, mai ales că în 
acea perioadă teoria pedagogică formulată de Anton Makarenko, care enunta că personalitatea 
umană este, fundamental, rezultatul influențelor sociale, fiind posibilă modificarea ei pentru a 
răspunde necesităţilor dinamice, în permanentă schimbare, ale regimuluis, făcea parte din 
postulatele ideologiei sovietice. 

Serviciile de securitate ale regimurilor comuniste au considerat întotdeauna că 
„manifestările unor stări de spirit colective, cum ar fi cazul trăirilor afective de masă, negative, 


1 Ernst Nolte, Războiul civil european, 1917-1945. Naţional-Socialism şi Bolşevism, Editura Runa, Grupul 
Editorial Corint, Bucureşti, 2005, p. 299. 

2 Adrian Neculau, Cum s-a construit o noua identitate socială. O introducere, în Viaţa cotidiană în 
comunism, Polirom, laşi, 2004, p. 19. 

3 Ladislas Farago, Războiul spiritelor. Analiza activităţii de informaţii şi a spionajului. f.e., 1958, p. 13. 

4 Ibidem, p. 25. 

5 Vladimir Tismăneanu, Mizeria Utopiei. Criza ideologiei marxiste în Europa Răsăriteană, Polirom, laşi, 
1997, p. 51. Pentru concepția lui Makarenko cu privire la rolul educaţiei în formarea omului sovietic, a se 
vedea Mariana Momanu, Educaţie şi ideologie. O analiză pedagogică a sistemului totalitar comunist, 
Editura Universităţii „Alexandru loan Cuza”, laşi, 2005, pp. 108-116. 

necesită o cunoaştere ştiinţifică şi stăpânirea lor operativa’®. Stările de spirit care făceau obiectul 
preocupărilor organelor de Securitate erau cele subordonate factorului raţional, exprimate în 
comportament sub forma atitudinilor „şi stau la baza unor acte premeditate deosebit de grave. 
Acţiunile vădit duşmănoase, cum ar fi comploturile, sabotajele, manifestările revendicative de ură 
şi răzbunare derivă din astfel de stări de spirit negative”. 

Emotiile de masă erau definite ca fiind „procesele psihice care iau naştere ca urmare a 
trăirii nemijlocite şi puternice a relaţiilor subiecţilor cu lumea înconjurătoare, au loc în cadrul unor 
grupuri umane mai mari şi efemere, se repercutează asupra unui număr mai mare de oameni şi 
de la om la om, sau de la om la situaţie (prilej, eveniment, cauză) pe calea transferului, 
contaminarii şi sugestiei”®. 

Pentru prevenirea, dirijarea sau înlăturarea unor emoţii de masa periculoase pentru 
stabilitatea regimului, cadrele de Securitate trebuiau să pornească mai întâi de la analiza situaţiei, 
prin aceasta intelegandu-se caracterul evenimentului petrecut, numărul persoanelor participante 
într-un spaţiu delimitat, sursele de pericol care determină emoţiile de masă, precum şi 
posibilitatea activizarii mecanismelor de transmisie (molipsire, sugestie, influențare) între 
persoanele participante. 

Atunci când exista posibilitatea ca acestea să se producă, „succesul acţiunii organului de 
ordine, de prevenire, aplanare sau regularizare a fenomenelor emoţiilor de masă depinde de 
modul corect în care sunt utilizate forţele şi mijloacele şi este garantat de pregătirea din timp şi pe 
termen lung a forţelor de intervenţie”?. 

Pentru sesizarea stării de spirit a populaţiei, Securitatea folosea şi alte mijloace, cum ar 
fi cenzura corespondenței, precum şi infiltrarea în mediile pe care urmărea să le studieze a rețelei 
informative. Se întocmeau şi sinteze ale stării de spirit a populaţiei în jurul unor evenimente, aşa 
cum a fost cazul Festivalului Mondial al Tineretului, Congrese, sau în legătură cu unele Hotărâri 
ale Guvernului şi Partidului. Comentariile în legătură cu unele accidente sau cataclisme (inundaţii, 
cutremure etc.), puteau constitui de asemenea probleme de sinteze. Sinteze asupra stării de spirit 
a populaţiei întocmeau şi Birourile din cadrul Securităţii care aveau ca sarcină filajul cetăţenilor 
consideraţi suspecți din punct de vedere politic de către regimul comunist'0. 

De fiecare dată, sărbătorile au fost prilej de bucurie, oferind spaţiul potrivit pentru 
publicitate si propagandă, precum şi cadrul optim de influențare a opiniei individuale sau 


6 Căpitan Nicolae Bogatu, Fenomenele psihosociale de masă, în revista Securitatea, nr. 1 (61)/1983, pp. 
76-77. 

7 Ibidem. 

8 Locotenent-colonel Dumitru Dănău, Aplicarea cunoştinţelor psiho-pedagogice în domeniul prevenirii, 
dirijării sau înlăturării fenomenelor negative ale emoţiilor de masă, în „Securitatea”, nr. 1 (69)/1984, pp. 62- 
68. 

9 Ibidem. 

10 „Partiturile” Securităţii. Directive, ordine, instrucţiuni (1947-1987), documente editate de Cristina 
Anisescu, Silviu B. Moldovan şi Mirela Matiu, Editura Nemira, Bucureşti, 2007, pp. 359- 360. 

colective!!. Pentru regimul de la Bucuresti organizarea Festivalului a constituit un eveniment de o 
importanţă deosebită. În primul rând pentru că organizarea Festivalului reprezenta un semn de 
încredere acordat liderilor de la Bucureşti de către sovietici, propunerea venind din partea 
Comsomolului (organizaţia de tineret al PCUS) si a Federaţiei Mondiale a Tineretului Democrat’, 
iar în al doilea rând pentru obţinerea de popularitate în rândul populaţiei. De altfel, argumentând 
necesitatea ca Festivalul să se desfăşoare la Bucureşti, liderul comunist Gheorghe Gheorghiu- 
Dej nu uita să arate că „manifestările politice, culturale şi sportive care vor avea loc vor constitui 
un ajutor politic în munca partidului nostru în mase, vor influenţa pozitiv tineretul şi clasa 
muncitoare din tara noastră, vor ajuta la ridicarea nivelului politic şi cultural al maselor’’’. 

Pregătirea Festivalului a însemnat un efort considerabil şi o povară deosebit de grea 
pentru populaţie. Într-o sinteză privind starea de spirit a populaţiei după încheierea Festivalului, 
Securitatea consemna: „Ciunganu Melania, domiciliată în Calea Victoriei nr. 30, arăta că deşi 
fiecare tara plăteşte întreţinerea participanţilor la Festival, totuşi alimentele au fost date de noi şi 
aceasta a produs lipsuri atât înainte de Festival, cât şi după acest eveniment''4. Evenimentul însă 
a fost foarte bine valorificat din punct de vedere propagandistic de către regimul comunist, foarte 
multi participanţi plecând cu o impresie favorabilă despre România. Astfel, de exemplu, 
Securitatea consemna ca delegata franceză Janine Mocele, functionara la o întreprindere din 
Paris, „arăta că ea a fost şi la Festivalul de la Berlin, şi în comparaţie cu germanii, s-a declarat 
surprinsă de felul cum au ştiut românii să organizeze Festivalul”, iar Rosana Forli, delegată 
italiana, „se arăta încântată de buna primire ce a fost făcută delegaților, de prietenia cu care a fost 
primit tineretul mondial de către poporul român, iar despre Festival arăta că a fost foarte reuşit şi 
pentru aceasta, va pleca în Italia cu amintiri frumoase despre România“. 

Deosebit de importantă era şi prezenţa României la Festival, alcătuirea delegaţiei 
făcându-se cu foarte multă atenţie. La 3 august 1953, raionul de Securitate Roşiori de Vede 
raporta că „în conformitate cu măsurile luate de regiunea UTM Bucureşti, din acest raion trebuiau 
să meargă ca delegaţi pentru Festival la Bucureşti, un număr de 968 de persoane. Asupra acestei 
măsuri s-a revenit şi s-a dispus să meargă numai 60 de delegaţi”. O altă reducere a numărului de 
delegaţi s-a operat şi în regiunea Crevedia „astfel că din 538 de delegaţi, cât fuseseră propuşi la 
început, s-au ales numai 40”, Securitatea consemnând şi faptul că „aceşti delegaţi au fost 
verificaţi de către organele noastre şi corespund atât din punct de vedere politic şi social”6. 

Au existat însă şi destule momente în care cu tot efortul propagandistic depus, regimul 
comunist nu a putut ascunde situaţia materială grea a populaţiei. Acest lucru a reieşit cel mai bine 
în evidenţă cu ocazia vizitelor delegaților străini în diferite întreprinderi. De exemplu, cu ocazia 


1 Brânduşa Costache, Festivalul Mondial al tineretului democrat, Bucureşti, 1953, în „Arhivele 
Totalitarismului”, nr. 1-2/1999, pp. 116-122. 

12 Ibidem. 

13 Ibidem. 

14 A.C.N.S.A.S., fond Documentar, dosar nr. 7349, vol. 4, f. 2. 

15 Ibidem, f. 5. 

16 Ibidem, f. 226. 

vizitei la Uzinele „23 August’, „mulţi muncitori printre care şi numitul Nesthomer Friedrich, 
strungar la mecanică grea, au ieşit desculți înaintea delegaților”, iar la vizita unei delegaţii 
suedeze la o Cooperativă de confecţii „o muncitoare din cooperativa respectivă, anume Domnica, 
a strigat tare că ei nu-i ajunge salariul şi nu mai are ce îmbrăca'18. Securitatea mai consemna şi 
faptul că delegatul austriac Franz Pixer din Viena, de profesie sculptor şi pictor, desena în Piaţa 1 
Mai „făcea picturi cu aglomeraţii, oameni si copii îmbrăcaţi prost si cu picioarele goale”*?. 
Adeseori, situaţiile deveneau jenante pentru autorităţi când, de exemplu, „într-un magazin 
alimentar de pe Şoseaua Vitan, un grup de italieni au cerut pachete de zahăr şi observând că la 
alti cetăţeni români nu li se vindea acest articol, italienii împărțind zahărul gratis la populaţie”?. 

Posibilitatea ca străinii veniţi la Festival să cunoască aspecte ale realităţii româneşti 
dincolo de propaganda oficială reprezenta o adevărată obsesie pentru regimul comunist. Ca 
atare, pentru atingerea scopului propagandistic optim, supravegherea străinilor era absolut 
necesară, deoarece, aşa cum declara şi Gheorghiu-Dej „nu este exclus să vină şi elemente care 
să se ocupe şi de alte lucruri decât de Festival”21. Controlul s-a facut cu prudenţă, prin intermediul 
forțelor de ordine, al ghizilor, translatorilor, personalului de serviciu, selectat cu atenţie şi instruit 
cu grija2. În legătură cu acest aspect, Securitatea consemna că „arhitectul Marcu Lisnevschi 
membru PMR, salariat la Institutul de Proiectări, a afirmat că delegaţii italieni la festival sunt foarte 
interesaţi să culeagă impresii neoficiale despre RPR (...). Lisnevschi a mai arătat că o colegă a 
sa de la Institutul de Proiectări, desenatoare (nu i-a arătat numele) a fost delegată ca translatoare 
şi că ea ieşind din cantonament a fost acostată de un grup de italieni şi silită să răspundă la 
întrebările ce aceştia le puneau cu privire la costul vieţii în RPR, ritmul muncii, numărul şedinţelor, 
etc. În urma acestui fapt, această translatoare a fost trimisă înapoi la locul de producţie. Despre 
aceasta, numitul Lisnevschi arăta că constituie o dovadă că este bine organizată reţeaua 
informativă a Securităţii, care se interpune între vizitatori şi realităţi”. 

Opiniile arhitectului, precum şi exemplul oferit, arată că instrumentul cel mai eficient în 
observarea stării de spirit a populaţiei şi a delegaților străini l-a reprezentat reţeaua informativă a 
Securităţii. Un document din arhivele postului de radio „Europa Liberă” descrie unul din modurile 
de operare ale poliţiei politice: „Securitatea din Bucureşti a folosit următorul sistem nou pentru a 
descoperi persoanele care nu aveau simpatii pentru regim: agenţii Securităţii au fost deghizați in 
cerşetori şi răspândiţi în oraş. Oriunde vedeau un delegat al Festivalului în compania unui localnic 
se apropiau şi încercau să afle subiectul discuţiei. Dacă acesta era nefavorabil regimului, ei 
semnalizau unor ofiţeri îmbrăcaţi în uniformă care legitimau persoanele urmărite şi apoi se 
scuzau. După plecarea oaspeţilor străini, toţi cei care au fost astfel identificaţi au fost convocați la 


17 Ibidem, f. 8. 

18 Ibidem, f. 47. 

19 Ibidem, f. 71. 

20 Ibidem, f. 158. 

21 Brânduşa Costache, op. cit., p. 116-122. 
22 Ibidem. 

23 Ibidem, f. 235. 

Securitate, anchetati si arestati’*. Un alt procedeu a fost descris de fostul deţinut politic lon 
loanid, pe baza relatarilor unui coleg de detentie, pe nume Moraru, ofiter activ in armata si 
participant la Festival. Acesta povestea cu mult umor imprejurarile care au dus la arestarea sa. 
Totul a pornit de la un schimb de priviri cu o tânără fermecătoare, care i s-a adresat în franceză, 
recomandându-se ca făcând parte din delegaţia franceză. Tânărul s-a mai revăzut cu delegata, în 
scurt timp aceasta destăinuindu-se că a fost deosebit de indignată de propaganda cu care fusese 
intoxicată şi promițând că la întoarcerea acasă se va adresa unchiului ei care era gazetar. Pentru 
ca relatarea să fie cât mai credibilă, tânăra i-a propus lui Moraru să-i redacteze în scris toate 
datele care i le putea furniza cu privire la abuzurile dictaturii comuniste. În ziua stabilită pentru 
întâlnire fata n-a mai apărut, iar Moraru a fost arestat, idila lui cu agenta Securităţii încheindu-se 
cu o sentinţă de 20 de ani munca silnica®. 

Cel mai interesant document care atestă prezenţa informatorilor în rândurile 
participanţilor provine însă tot din arhiva Securităţii. Astfel, într-un raport al Securităţii din 2 august 
1953, se consemna că „studentul Paul Constantin, din anul Il al Facultăţii de Metalurgie din 
Bucureşti, a spus că a fost la raionul UTM |. V. Stalin, unde i s-a spus că este nevoie de încă 30 
de oameni pentru a-i împrăştia printre populaţie în timpul Festivalului, cu scopul de a se vedea ce 
se vorbeşte şi a culege starea de spirit. În legătură cu aceasta Paul Constantin a afirmat că n-ar fi 
crezut că UTM-ul are nevoie de agenţi secreti care să se ocupe cu aşa ceva”#. 

Prezenţa la Festival a numeroşi agenţi ai Securităţii, controlul asupra populaţiei exercitat 
brutal şi discretionar avea drept scop de a introduce daca nu convingerea că noua ordine este 
cea mai potrivită, măcar conformismul social, politic şi moral care să nu primejduiască regimul 
comunist. În rapoartele Securităţii din timpul manifestărilor este consemnată această stare de 
spirit: „Numitul Meicu, fost avocat, în prezent figurant la Teatrul Armatei, comentând în legătură 
cu delegaţii străini participanţi la Festival, arăta că este foarte riscant să stai de vorbă cu ei în 
special cu englezii şi americanii şi mai ales pe stradă. El crede că în localuri se poate mai bine 
discuta cu aceşti delegaţi, cu toate că are credinţa că ei ştiu mai mult decât trebuie, întrucât au 
oamenii lor care îi informează”. Tot cu ocazia Festivalului, farmacistul Andronache „I-a sfătuit pe 
prietenul său că dacă ştie vreo limbă străină să nu discute cu nici un delegat, să fie foarte prudent 
întrucât în perioada actuală cei ce discută cu delegaţii sunt vizati de Securitate care este în 
permanenţă mobilizată”, iar Kofler Bernard, Friedrich Weiss şi Mersolian Lerope, salariaţi la Baza 
Ministerului, comentau „în legătură cu faptul că ar fi constatat că multi invitaţi erau urmăriţi de 
către organele Securităţii Statului”28. 


24 Cătălin Turliuc, Festivalul International al Tineretului de la Bucuresti (1953) şi raportul public-privat în 
România „democraţiei populare”, în „Anuarul Institutului de Istorie «A.D. Xenopol»”, tom XLI, 2004, pp. 375- 
381. 

25 Jon Ioanid, Închisoarea noastră cea de toate zilele, volumul II (1953-1955), Editura Albatros, Bucuresti, 
1991, pp. 314-315. 

26 A.C.N.S.A.S., fond Documentar, dosar nr. 7349, vol. 4, ff. 217-218. 

27 Ibidem, f. 107. 

28 Ibidem, ff. 14-15. 

Nu puţine au fost însă cazurile când Securitatea a consemnat şi un anumit conformism 
social al populaţiei în raport cu oaspeţii străini. Deşi conducerea PMR a considerat că substratul 
ideologic trebuia să fie cât mai voalat, prin eliminarea din ziarele tineretului a articolelor stângiste 
cu caracter nepotrivit, iar oaspeţii aveau dreptul să filmeze şi să fotografieze orice, fără nici un fel 
de restricţii, numeroşi cetăţeni români i-au privit pe străini ca pe nişte spioni. În legătură cu acest 
aspect, Securitatea consemna că Vladimir Caminski „de la Sfatul Popular al Capitalei, exclus din 
PMR, arăta că după Festival se vor vedea consecinţele cheltuielilor făcute şi mai sublinia că 
printre delegaţii străini sunt mulţi spioni care cu ajutorul aparatelor fotografice şi de filmat iau 
diverse materiale din RPR în scopuri de propagandă şi el se arăta foarte mirat de ce delegaţii 
străini sunt lăsaţi liber să fotografieze”"3. Astfel de opinii, printre numeroasele alte exemple, au 
mai exprimat Tudor Gheorghe, funcţionar la Gaz Metan, Any Scaiber, student la Facultatea de 
Mecanică!, Serban Anton, referent contabil la fabrica „Flacăra Rosie”, ultimul afirmând „că toţi 
invitaţii din ţările capitaliste sunt spioni şi în loc ca cheltuielile de întreţinere a acestora să fie 
făcute de ţările respective, din fondul de dolari americani ce le-au fost alocati pentru spionaj, de 
data aceasta statul nostru le dă de mâncare de cinci ori pe zi’**. Explicaţia acestei atitudini trebuie 
căutată într-un anume succes al propagandei comuniste, care îi îndemna pe cetăţenii români să-i 
demaşte pe duşmanii Partidului şi care erau, pe lângă „duşmanul de clasă intern”, în formulările 
epocii „imperialiştii americano-englezi” şi „agenţii tito-fascişti”33. 

Dintre delegatiile care s-au bucurat de cea mai mare simpatie a fost cea italiană. Grupul 
francez, foarte numeros de altfel, nu s-a bucurat de mare popularitate datorită atitudinii mai 
rezervate şi a vestimentatiei sumare cu care ieşeau pe stradă, considerată indecenta*. În acest 
sens, Securitatea consemna opinia profesorului Anghel Florea din Ministerul Învăţământului care, 
„referindu-se la aceiaşi problemă, arăta că francezii sunt un popor care degenerează şi lor nu le-a 
mai rămas decât limba", sau părerea Soniei Nicolae, functionara la Uzinele „23 August”, care 
„comenta că felul cum sunt îmbrăcaţi unii delegaţi străini (sumar) poate influenţa asupra felului de 
se îmbrăca a cetățenilor români după festival”36. 

Au circulat, de asemenea, zvonuri că autorităţile au instruit unele localnice să nu refuze 
avansurile delegaților străini pentru ca şederea acestora să fie cat mai plăcută, locurile pentru 
asemenea întâlniri amoroase părând a fi pădurile Andronache si zona Floreasca“. Pe de altă 
parte însă, Securitatea s-a văzut nevoită să stăvilească unele pasiuni ale localnicelor, considerate 
nepotrivite cu morala proletară. Astfel, pe baza unui denunt al unei vecine de imobil, Securitatea 


29 Brânduşa Costache, op. cit., p. 118. 

30 A.C.N.S.A.S., fond Documentar, dosar nr. 7349, vol. 4, f. 28. 
31 Ibidem, ff. 3-4. 

32 Ibidem, f. 83. 

33 Brandusa Costache, op. cit., p. 120. 

34 Cătălin Turliuc, op. cit., p. 375-381. 

35 A.C.N.S.A.S., fond Documentar, dosar nr. 7349, vol. 4, f 139. 
36 Ibidem, f. 127. 

37 Cătălin Turliuc, op. cit, p. 380. 

consemna că ,R. R. s-a împrietenit cu doi delegaţi finlandezi cu care s-a plimbat prin oraş. Unul 
din aceşti delegaţi chiar a dormit la sus-numita o noapte. După plecarea finlandezului de la ea, 
organele Miliției au retinut-o pentru acest motiv”. Un alt caz considerat scandalos de către 
Securitate era cel al A. R. care „din relatările date de Secţia 12 Miliție, rezultă că până în prezent 
a întreţinut legături sentimentale cu 13 delegaţi străini şi în prezent doreşte să aibă un negru. La 
domiciliu a fost căutată de un delegat străin, însoţit de un interpret, fără a se putea stabili 
motivele. Nu a fost arestată pana în prezent de Militie”#8. 

În țările unde domneşte o atentă supraveghere a informaţiei se realizează o reunire a 
resurselor intelectuale ale grupului pentru obţinerea unei interpretări satisfăcătoare a 
evenimentului®, Astfel, atmosfera oarecum destinsă din timpul evenimentului, diferită de 
închistarea perioadei staliniste, a dat naştere la numeroase zvonuri pe care Securitatea le-a 
înregistrat metodic, mai ales că ele exprimau ostilitatea populaţiei fata de autorităţi. 

Cele mai frecvente zvonuri şi comentarii din partea populaţiei l-au vizat pe liderul PMR 
Gheorghe Gheorghiu-Dej. Astfel, lui „Tigoianu Mihai, fost fruntaş în PNL Tătărescu, i se părea 
curios că a observat că la toate manifestările Festivalului, tov. Gheorghe Gheorghiu-Dej nu a 
apărut, exprimându-şi părerea că lipsa sa ar fi în legătură cu vizita prelungită pe care a avut-o la 
Moscova, în urma căreia, Tigoianu îşi exprimă siguranţa că în curând vor avea loc schimbări 
importante”. O opinie similară a avut-o şi „Sekeri Hristache, maistru la Întreprinderea Electro- 
Montaj Bucuresti, a arătat că a participat la manifestatia de la 9 august dată în cinstea tineretului 
şi s-a mirat că nu a văzut acolo pe tov. Gheorghe Gheorghiu-Dej. Sus-numitul s-a manifestat 
dusmanos în legătură cu aceasta problemă, arătând că tov. Gheorghe Gheorghiu-Dej nu a facut 
nimic pentru clasa muncitoare şi crede că muncitorii îi aduc injurii pentru că a promis multe şi nu a 
făcut nimic de când a venit la conducere”. Şi „Epangeac lon, pensionar CFR, din strada 
Brezoianu 31 A spunea că după cum a anunţat radio Sofia, în România se vor produce schimbări 
în guvern şi de aceea tov. Gheorghe Gheorghiu-Dej nu s-a arătat prea mult în perioada 
Festivalului şi a dat sarcină tov. Groza să tina o cuvântare care nu a avut nimic emotionant. De 
asemenea, mai arăta că deşi organele Securităţii supraveghează delegații străini, totuşi delegaţii 
englezi şi americani au fotografiat aglomeratiile şi casele ruinate de la periferie"2. 

Consecințele pentru cei care propagau aceste zvonuri le aflăm tot din arhiva Securităţii. 
În zilele festivalului, Securităţii i-a fost semnalat „că de la Centrul de triere Ghencea au fost puse 
în libertate, în ziua de 7 august, două loturi de deţinuţi de circa 80 de oameni. Aceşti deţinuţi au 
fost asaltati de către cetăţeni, care-i întrebau pentru ce au fost închişi şi li se răspundeau că au 
fost zvonişti şi au fost închişi câte un an şi jumătate. Ei cereau bani pentru tramvai de la cetăţenii 
din jur. Deţinuţii eliberaţi mergeau în oraş înspre gară şi erau rupti, unii aveau haine din pături, 

ceea ce lăsa o impresie urâtă tocmai în momentul când în oraş circulă diferiţi delegaţi străini 
participanţi la Festival”. Pentru ca cetăţenii străini să nu mai vadă existenţa deţinuţilor politici din 
România comunistă, Securitatea propunea „să se ia măsuri de către organele MAI de studiere a 
posibilităţii ca deţinuţii eliberaţi în perioada actuală să fie conduşi la urmă cu însoțitori, pentru a nu 
mai forma obiectul comentariilor diferiților cetăţeni sau delegaţi sträini”#. 

Manifestările şi opiniile exprimate de către populaţie cu ocazia Festivalului arătau însă 
că starea de spirit era una de nemulţumire pasivă, fiind observată şi de către unii dintre delegaţii 
străini. Securitatea consemna că patru delegaţi italieni, „discutând cu un cetăţean român, l-au 
rugat să-i conducă spre a vedea clădirea Parlamentului nostru. Italienii l-au întrebat pe cetăţean 
despre modul de viaţă al poporului român şi la ezitările acestuia, ei au arătat că înţeleg 
necesitatea prudentei, însă îl asigură că vor discuta liber şi apoi se despart, fără a se cunoaşte. 
Unul dintre italieni întreba că nu-i aşa că poporul român nu iubeşte comunismul şi se consideră 
asuprit? De asemenea mai întreba dacă industria noastră se dezvoltă şi ce produce mai mult, 
întrucât în Italia este cunoscut că produsele noastre pleacă în URSS, Ungaria şi Bulgaria şi l-a 
mai întrebat pe cetățean de ce românii nu luptă şi aşteaptă ajutor din afară? A mai întrebat câţi la 
sută din studenţi sunt contra comuniştilor şi de ce nu se organizează?"*. 

Poliţia politică a regimului comunist a monitorizat şi alte forme de manifestare a emoţiilor 
de masă din timpul Festivalului. Una din aceste forme l-au constituit aplauzele spectatorilor 
prezenţi la întrecerile sportive. Era îndeobşte cunoscut faptul că „nu orice ovatie venită din partea 
unei persoane sau a unui grup necesită intervenţie. În fiecare caz în parte ele sunt expresia 
sentimentelor şi stărilor de spirit ale participanţilor la o acţiune. Să ne gândim la emoţiile colective 
care caracterizează marile manifestații politice, care se traduc în acte de adeziune la lupta pentru 
pace, progres şi socialism”. Securitatea trebuia însă să intervină atunci când „entuziasmul se 
transformă în furie, ovaţiile degenerează în furtuni de aplauze extatice, care depăşesc orice 
regulă şi normă de ordine, existând pericolul latent ca aceste stări să afecteze ordinea şi 
securitatea publicä”#. De altfel, chiar şi autorii occidentali au pus în evidenţă atenţia de care se 
bucurau aplauzele în timpul unor manifestări: „În ţările satelite ale Uniunii Sovietice în timpul 
vizionării filmelor ruseşti publicul râde uneori tocmai acolo unde nu trebuie, sau izbucneşte în 
aplauze foarte puternice in momentul apariţiei pe ecran a vreunui colaborationist, interpretat de 
un actor rus”, sovieticii interpretând aceste manifestări drept sabotaj psihologic“. În privinţa 
întrecerilor sportive, Securitatea menţiona următoarea manifestare a spectatorilor prezenţi: „În 
seara zilei de 8 august orele 21:00, pe stadionul Giuleşti a fost dată o reprezentaţie de box. La 
această manifestaţie s-a constatat că majoritatea publicului participant a aplaudat foarte mult 
când un boxer dintr-o ţară capitalistă, învingea pe unul dintr-o democraţie populară” sau aplauda 
foarte slab victoriile boxerilor din lagărul socialist*7. O altă manifestare socotită duşmănoasă s-a 

înregistrat şi a doua zi, cand a avut loc pe stadionul Dinamo o competiţie de ciclism, iar „probele 
care au fost câştigate de cicliştii sovietici nu erau primite cu aplauze”, mai mult, la „intonarea 
imnului sovietic publicul nu aplauda şi unii spectatori discutau între ei”. Cu asemenea manifestări 
dusmanoase la adresa URSS Securitatea îl identifica pe „numitul Pârvulescu Sandu, funcţionar la 
Ministerul de Finanţe, fiu de avocat, care a afirmat că comisia de cronometrare dă timp foarte bun 
cicliştilor sovietici, indiferent dacă ceilalţi ciclişti merg mai bine”#. 

Cea mai mare provocare cu care s-au confruntat organele de securitate în zilele 
Festivalului a reprezentat-o descoperirea unor manifeste în care erau denuntate abuzurile 
dictaturii comuniste, mai ales că aria acestora de răspândire era una foarte mare. Astfel de 
manifeste au fost găsite în comuna Merenii de Jos, Piaţa Obor, în cantonamentul delegaților 
greci, cu această ocazie fiind arestate „două românce care însoțeau un delegat grec'*, pe 
Bulevardul 6 Martie, raionul Nicolae Bălcescu, Şoseaua Kileseff, Şoseaua Mihai Bravu, precum şi 
în alte locuri. Securitatea mai semnala şi faptul că în ziua de 31 iulie, în faţa restaurantului 
„Potcoava”, „au fost împrăştiate timbre cu capul fostului rege Mihai şi cu fosta stemă regală”%. 

Descoperirea autorilor acestor „înscrisuri duşmănoase” devenea, aşadar, o sarcină 
prioritară a organelor de Securitate. De regulă, descoperirea autorilor se făcea pornindu-se de la 
adresa înscrisă pe plicuri, prin care se stabilea „cartierul cutiei poştale în care au fost aruncate 
manifestele”. De asemenea, „stabilirea orei şi numărului de colectare a cutiei poştale de către 
cenzor” ajutau „organele operative în descoperirea autorului manifestelor”, la acestea adăugându- 
se greşeala autorului „de a pune în cutia poştală odată cu manifestul şi o scrisoare personalä”s1. 
De asemenea, Securitatea a luat măsura de a plasa informatori în grupurile ce se formau în jurul 
delegaților străini „pentru a supraveghea dacă cu această ocazie nu se difuzează manifeste”s2. 

Printre cei care au împrăştiat manifeste au fost legionarii loan Mircea Samoilă şi loan 
Golea, parasutati pe teritoriul RPR în noiembrie 1951. Timp de aproape doi ani Securitatea nu a 
reuşit să-i prindă, arestarea lor, la 25 august 1953, datorându-se răspândirii de manifeste 
anticomuniste şi pro-legionare în zilele Festivaluluis. Unul din manifeste, intitulat „Manifestul 
pentru străini” avea următorul conţinut: „România reală, care luptă în munţi şi suferă în închisori, 
vă spune «Bine ati venit!». Cei care ne conduc azi vor face totul spre a vă împiedica să cunoaşteţi 
adevărul asupra ţării în care vă aflaţi. Un munte de minciuni a fost ridicat între voi şi noi. În primul 
rând, guvernul a chemat la Bucuresti pe toți agenţii săi de prin oraşe şi sate, pe toţi copii smulsi 
din familiile lor şi crescuţi în cultul urii pentru tot ce nu este sovietic. Luni întregi ei au fost instruiți 
şi apoi ţinuţi în cantonamente spre a învăţa cum să se comporte la Festival, ce să răspundă, cum 
să mintă. Aceştia sunt singurii oameni care au dreptul să vă conducă şi au datoria să vă 


48 Ibidem, f. 120. 

49 Ibidem, f. 27. 

50 Ibidem, f. 240. 

51 Partiturile” Securitatii..., p. 360. 

52 A.C.N.S.A.S., fond Documentar, dosar nr. 7349, vol. 4, f. 240. 

53 Mihai Pelin, Un veac de spionaj, contraspionaj si politie politica. Dictionar alfabetic, Editura Elion, 
Bucuresti, 2003, p. 240. 

supravegheze, în timp ce populaţia este ţinută departe prin concentrări ad-hoc, prin arestări şi 
obligaţii de serviciu, sau pur şi simplu prin teroare. Organizațiile politice au cerut salariaţilor să 
ocolească mai cu seamă delegaţiile apusene «compuse din spioni şi duşmani de moarte ai 
poporului român» (...). Dacă vă este greu să intelegeti toate acestea, amintiti-va din istorie ca 
mistificarea în proporţii nebănuite este o veche specialitate rusească. Potemkin a folosit-o primul, 
ridicând în Crimeea sate din decoruri de scândură vopsită. Capitala RPR este astăzi un astfel de 
sat al lui Potemkin”. 

În timpul Festivalului, Securitatea şi-a dovedit multifunctionalitatea, ocupându-se de 
unele sarcini suplimentare, după modelul şi practicile serviciilor de securitate din Uniunea 
Sovietică. Deşi unele din acestea nu aveau aparent nimic in comun cu securitatea regimului, 
poliţia politică a fost folosită pe post de comando ca să supravegheze corectarea unor deficienţe 
în buna organizare a Festivalului. 

Una din aceste sarcini o reprezenta eradicarea furturilor a căror victime le-au căzut unii 
dintre delegaţii străini care au intrat în contact cu localnicii. Circula şi un banc în rândul 
delegatiilor străine: „un delegat străin a întrebat pe un militian cum le spune la oamenii care fură, 
la care militianul i-a răspuns că hoţi. Tânărul i-a răspuns că în ţara lui omul care fură nu se 
numeşte hot, ci se numeşte roman”®. 

Securitatea s-a mai implicat şi în remedierea altor defecţiuni privind sederea 
participanţilor, semnalând că unii vânzători au dat restul mai puţin decât ar fi trebuit, că 
restaurantele nu dispun de destulă gheaţă, sau să se suplimenteze cordoanele de pază civile la 
spectacole pentru a se evita aglomeratiile. Tot cu ocazia Festivalului, Securitatea a desfăşurat 
cercetări „în legătură cu inecarea delegatului din Madagascar, Rocoto Noel”. 

În cadrul unui regim totalitar se poate afirma că orice barieră care desparte publicul de 
privat este suprimată, datorită metodelor politienesti folosite de către puterea politică (violarea 
secretului corespondenţei, supravegherea informativă a populaţiei, denunturile şi incitarea la 
vigilenta revoluţionară, caracterul represiv al legislaţiei penale). Comunismul a cultivat ceea ce 
istoriografia numeşte „societatea iconica” pentru a omogeniza şi asimila. La fel ca şi în cazul altor 
regimuri totalitare, comunismul a nutrit o aversiune fata de secretul care nu era generat de propria 
gândire politică. Comunismul a folosit secretul pentru crearea bazei stabilităţii sociale“. Cu toate 
acestea, datorită experienţei căpătate, imaginaţia umană s-a dovedit întotdeauna prolifică atunci 
când s-a pus problema supravieţuirii spaţiului privat şi apariţia fenomenului dizidentei®®. La trei 
luni după încheierea Festivalului, la 12 noiembrie 1953, Securitatea primea o Notă informativă 
aparținând sursei „Cerna” din Roman, regionala laşi, care se vroia o sinteză a experienţei sale din 


54 Procesul legionarilor parasutati, 1953, ediţia a V-a întregită cu biografii, mărturii şi fotografii, Editura 
Mişcării Legionare, Bucureşti, 2000, pp. 183-184. 

55 A.C.N.S.A.S., fond Documentar, dosar nr. 7349, vol. 4, f. 81. 

56 [pidem, f. 92. 

57 Cătălin Turliuc, op. cit, p. 381. 

58 Bogdan-Alexandru Schipor, Elemente de viata privată în Legislaţia Republicii Populare Române. „Legea 
Cultelor” şi Codul Familiei, în „Anuarul Institutului de Istorie «A.D. Xenopol»”, tom XLI, 2004, pp. 367-374. 

mediile si obiectivele care erau intens lucrate de Securitate si in care acesta se infiltrase. De la 
inceput, informatorul constata urmätoarele: ,Pentru a ma putea strecura in randul banditilor, este 
necesara o tactica schimbata cu totul ca pana in prezent. Am prins metodele si afacerile lor intre 
ei, care puteau să te recunoască si să poţi prinde tot ce vorbesc şi gândesc'5. În continuare, 
informatorul enumera principalele obstacole care puteau să apară în munca de culegere a 
informaţiilor: 

„Nu poţi să te mai introduci cu vorbele că am fost ofiţer, sau alte funcţii din trecut, căci 
imediat tace, se fereşte până te cercetează şi verifică dacă nu îl duci în eroare (....). 

Nu poţi să te introduci cu zicala că sunt de-ai voştri sau «lasă că va veni şi timpul 
nostru» (...). 

Nu poţi să le pui întrebări sau să începi discuţii instantanee, până nu se convinge bine 
de persoana ta din toate punctele de vedere. 

Nu poţi să te mai duci în anturaj până nu ai motive serioase. 

Sunt foarte precauti bandiții şi duşmanii clasei muncitoare şi ştiu că Securitatea Statului 
este foarte bine instruită si peste tot este înşirată reţeaua informativă”60. 

Pentru depăşirea acestor situaţii, informatorul propunea următoarele soluţii: 

„Să nu te vadă că stai de vorbă cu membrii de partid sau militari (...); 

Să nu te vadă prea mult la şedinţe; 

Să nu te observe că iei diferite note; 

Să nu te observe că eşti atent cu privirea la diferite discuţii intime sau secrete între ei; 

Să nu te vadă că intri prea mult pe la birourile de cadre sau secrete; 

Să nu observe că te introduci în rândurile lor fără să fii invitat; 

Să vadă că eşti credincios în Dumnezeu; 

Să nu te vadă că eşti bine cu conducerea întreprinderii; 

Să fii atent la încercările ce se pun, să vadă dacă depui adevărată muncă sau nu pentru 
partid şi regim; 

Tot timpul să le dai răspunsuri, după caz, şi după dorinţa lor, a banditilor”51. 

În finalul notei, informatorul se referea la căile de îmbunătăţire a muncii informative: 

„Un informator să fie schimbat după un timp, de la un loc la altul, în alt sector, pentru a 
se putea califica, însă numai dacă lucrează din convingere şi din conştiinţă. 

Să nu se introducă informatori prin partid sau organele Securităţii, că însăşi conducerea 
da pe fata la toţi ceilalți. 

Ofiterul de Securitate trebuie sa apara in fata informatorului adevarat tovaraseste si la o 
ora precisa, fara a se simti de informator, delasarea ofiterului de Securitate, sau neglijenta 
materialului (...). 


59 A.C.N.S.A.S., fond Documentar, dosar nr. 7348, vol. 2, f. 62. 
60 jbidem. 
61 Jbidem, f. 63. 

Formarea informatorului şi a materialului de bună calitate cu urmărirea serioasă în 
continuare a problemelor depinde de ofiţerul de Securitate, cum ştie să aplice metodele de la om 
la om şi de la caz la caz şi să nu uite că este ofiţer de Securitate”®’. 

Deşi pe alocuri lapidare, observaţiile informatorului „Cerna” sunt deosebit de importante 
în formularea următoarei concluzii: chiar dacă a pierdut teren în fata ofensivei regimurilor 
totalitare, spaţiul privat a reuşit în cele din urmă să supravieţuiască. 

Festivalul Mondial al Tineretului şi Studenţilor desfăşurat la Bucureşti a demonstrat şi 
existența unui paradox specific în întreaga existență a regimurilor comuniste, descris foarte 
plastic de către un disident sovietic: după ce mai întâi desfăşurau mijloace şi eforturi colosale 
pentru a obliga populaţia a se ralia comandamentelor ideologice, serviciile de securitate făceau 
apoi aceleaşi eforturi pentru a afla ceea ce oamenii gândesc şi doresc®. 


5 Ibidem, ff. 63-64. 
62 Andrei Almarik, L'Union Soviétique survivra-t-elle en 1984?, Nouvelle édition, Librairie Generale 
Francaise, Paris, 1977, p. 152. 

CASELE DE ODIHNA PENTRU MUNCITORI IN ROMANIA 
COMUNISTA A ANILOR 1950-1960 


THE PENSIONS FOR WORKERS IN COMMUNIST ROMANIA 


The communist regimes aimed at controlling the public as well as the private 
lives of their citizens. The communist power attempted to build a “socialist model” of 
the everyday life with a special focus on leisure and tourism, model that was mainly 
characterized by a strong collectivist identity. This research hypothesis is that the rest 
houses in communist Romania during the 1950s-1970s can be labeled as “socialist spaces”. 
In this respect, we have applied David Crowley and Susan Reid theory regarding the 
“socialist spaces” on the area of the rest houses in Romania. Nevertheless, we were 
interested to analyze the official policy of the communist regime in Romania during the 
1950s-1970s regarding the rest houses, the ways these policies were applied at the level 
of ideology and practices as well as the ways workers-tourists remember and perceive 
these policies nowadays. The conclusion of this study emphasizes that even at the level 
of discourse and official practices, the rest homes fit into the typology of “socialist 
spaces” when one examines the extent to which workers- tourists meet the official 
demands, a contradiction between the two levels of analysis occurs. 


Etichete: muncitori, turism, casă de odihnă, regim comunist, politici de control, anii ’50 


Keywords: workers, tourism, retirement house, communist regime, control policies, the 


fifties 


Regimurile comuniste au acordat o atenţie specială controlării timpului liber al „oamenilor 
muncii”!. În „Problems of Communism”(1960) Eric Goldhagen observa că „În ultimii ani partidul a 
acordat o tot mai mare importanţă modului în care, timpul câştigat în urma inovaţiilor tehnologice 
este folosit de către cetăţenii sovietici. Deoarece stă în natura unui regim totalitar să integreze res 
privata în res publica?. Cu alte cuvinte, un regim totalitar nu putea permite ca cetăţenii săi să 


1 Oamenii muncii reprezintă o sintagmă des întâlnită în discursul oficial al regimurilor comuniste, 
semnificând ,alianta” dintre muncitori, ţărani şi intelectualii progresisti pusă în slujba intereselor partidului, 
dar şi în numele căreia acesta deţinea puterea. Numeroase ilustraţii portretizau această alianţă prin 
reprezentarea grafică a unui grup de trei bărbaţi, în mijloc — ca un liant, aflându-se întotdeauna muncitorul. 

2 Eric Goldhagen, The Glorious Future - Realities and Chimeras, în „Problems of Communism’, 9, no. 6, 
1960, p. 7 — „In the past few years the Party has envinced a growing concern with the uses to which Soviet 
citizens put the leisure gained by technological advances. For it is endemic to a totalitarian regime that it 
insists on integrating res privata into res publica”. 

beneficieze de un timp şi de un spaţiu privat. Această idee a constituit premisa pentru „modelul 
socialist” de petrecere a timpului liber, implementat în URSS la mijlocul anilor 1930. Acest model 
insista asupra petrecerii vacantelor într-un sistem organizat, punând accentul pe colectivism in 
detrimentul vieţii de familie şi al individualismului. 

După 1948, regimurile comuniste instalate în Centrul şi Sud Estul Europei au preluat nu 
numai regimul politic de tip stalinist, dar şi tipologia specifica vieţii cotidiene. Astfel, modelul 
sovietic privind petrecerea timpului liber a început să fie implementat în România la începutul 
anilor 19505. 

Casele de odihnă au reprezentat o componentă importantă în cadrul modelului socialist 
de petrecerea a timpului liber. Definite de discursul oficial din România anilor 1950 ca locuri 
destinate odihnei „oamenilor muncii din tara noastra’®, casele de odihnă au devenit spaţii pentru 
petrecerea timpului liber si, in special a vacantelor, într-un mod organizat şi în concordanţă cu 
imperativele ideologice ale regimului comunist. Acest eseu îşi propune să analizeze atât politicile 
oficiale privind casa de odihnă cât şi felul în care acestea au fost asimilate de către „clasa 
muncitoare”, argumentând că spaţiul casei de odihnă se încadrează în tipologia „spaţiilor 
socialiste”. Studii recente s-au preocupat de influenţa pe care politica regimurilor de tip comunist 
a avut-o la nivelul vieţii cotidiene’. Dintre acestea remarcăm studiul lui Susan Reid si David 
Crowley care analizează formarea, folosirea şi reprezentarea spaţiului în societăţile de tip 
comunist. Ei susţin că o definiţie unitară a „spaţiilor socialiste” este greu de oferit, dar că acestea 


3 Diane Koenker, Travel to Work, Travel to Play: On Russian Tourism, Travel and Leisure în „Slavic 
Review”, no. 4, 2003, p. 659. 

4 Sovietologii insistă asupra anului 1948 ca fiind momentul când regimurile comuniste se instalează de 
facto în ţările din centrul şi estul Europei, inclusiv in România (vezi Francais Soulet, Histoire de l'Europe de 
l'Est, de la Seconde Guerre mondiale à nos jours, Armand Colin, 2006; Alfred J Rieber, The Crack in the 
Plaster: Crisis in Romania and the Origins of the Cold War, în „Joumal of Modern History”, 76, 1, 2004, 62- 
106. etc). 

5 În 1949 ONT-ul (Oficiul National pentru Turism) este transformat în Secţia Sport -Turism ce era 
subordonată Confederaţiei Generale a Muncii. 

8 Cum isi petrec concediul de odihnă tinerii muncitori în casele de odihnă de la Sinaia, în Scânteia 
Tineretului”, 5 martie 1949, p. 1. 

7 Vezi Sheila Fitzpatrick, Everyday Stalinism: Ordinary Life in Extraodrdinary Times, Oxford University 
Press, 1999; Stephen Kotkin, Magnetic Mountain: Stalinism as Civilization, University of California Press, 
1995, passim. 

8 David Crowley, Susan Reid, Socialist Spaces, Sites of Everyday Life în the Estern Bloc, Berg: Oxford, 
New York, 2002, p. 2. Ideea de a studia spaţiile ca pe nişte purtătoare şi creatoare de ideologie a pornit de 
la un studiu elaborat în anii 1980 de un istoric al ingineriei, pe numele său, Langdon Winner, care se 
întreba în ce măsură obiectele sunt supuse influenţei factorului politic. Winner dădea exemplul unui pod 
construit în New York la jumătatea secolului XX, care nu era accesibil transportului în comun şi care în felul 
acesta restricționa accesul în zona plajelor a persoanelor care nu posedau o maşină personală. Aparent un 
simbol al tehnologiei şi construit fără o intenţie ideologică anume podul, prin noua geografie a spaţiului pe 
care a creat-o, a avut consecinţe de ordin politic. Regimurile comuniste din Centrul şi Estul Europei, şi nu 

se referă în speţă la „proprietatea şi controlul asupra diferitelor spaţii, fie că este vorba de teritoriul 
national, locuinţe sau monumente publice, care sunt modelate conform politicii partidului unic”®. 
Aceasta înseamnă în termeni mai specifici că „naţionalizarea terenurilor - precum şi felul în care 
spaţiile şi clădirile dobândesc noi semnificaţii şi li se conferă destinaţii noi -chiar şi atunci când 
configuraţia fizică a acestora rămâne neschimbată — arată că spaţiile respective sunt supuse 
intereselor politice şi ideologice ale regimului”10. Crowley şi Reid susţin că în regimurile de tip 
comunist nu numai spaţiile publice au fost subiectul unor astfel de influenţe, dar şi spaţiile 
private’. „În timpul perioadei comuniste au fost vizibile eforturile regimului de a impregna cu 
ideologie nu numai locul de muncă sau ceremoniile publice, dar chiar şi cele mai intime spaţii ale 
vieţii cotidiene”’2. Pornind de la această premisă acest studiu îşi propune să studieze felul în care 
politica oficială a regimului comunist din România anilor 1950-1960 a influenţat spaţiul casei de 
odihnă, cum s-a materializat această influenţă la nivelul ideologiei şi al practicilor precum şi felul 
în care turiştii-muncitori rememorează aceste politici. 

Perioada acoperită de această cercetare se referă la anii 1950 -1960. Perioada studiată 
nu este unitară din punctul de vedere al practicilor şi al ideologiei regimului comunist privind 
casele de odihnă, remarcându-se două perioade: prima se referă la anii 1950 şi a doua perioadă 
la anii 1960. Astfel considerăm că mai ales în perioada anilor 1950 casele de odihnă au fost un 
spaţiu profund marcat de ideologie şi care au avut un rol determinant în educarea muncitorilor 
conform noilor imperative sociale, politice şi ideologice ale regimului. Perioada următoare, deşi nu 
mai puţin aflată sub control ideologic marchează totuşi o aparentă liberalizare vizibilă la nivelului 
discursului, dar şi al practicilor. În fapt, în continuare casa de odihnă rămâne un „spaţiu socialist”, 
fiind totuşi un spaţiu ce încearcă să echilibreze ingerintele politicului cu nevoia oamenilor de a 
beneficia de un timp şi un spaţiu de relaxare. Un element important în această transformare este 
posibilitatea oferită turiştilor de a-şi petrece vacanţa într-o casă de odihnă cu familia. Totodată ne- 
am limitat la anii 1960 deoarece atunci începe o politică de dezvoltare a infrastructurii turistice ce 
are drept consecinţă faptul că, pentru turistul muncitor, hotelurile încep să constituie o variantă 
mult mai atractivă, atât în ceea ce priveşte costurile, cât şi în privinţa condiţiilor oferite“3. 

Sursele folosite pentru acest studiu sunt în primul rând materialele de presă din 
„Scânteia”, „Scânteia Tineretului”, „Munca”, oficiosul Confederaţiei Generale a Muncii, fondurile 
de arhivă în special fondul CC al PCR - Secţia Cancelarie şi Secţia Agitatie-Propaganda de la 


numai, au confirmat premisa conform căreia amenajarea şi folosirea unui spaţiu poate avea conotaţii 
politice şi ideologice. 

9 Ibidem, p. 3. 

10 Ibidem, p. 3. 

“Ibidem, p. 3. 

12 Ibidem, p. 3. 

13 Dacă în anii 1950 turismul este predominant orientat către destinaţii interne şi către turismul social, 
începând cu a doua jumătate a anilor 1960 acesta devine o variantă atractivă de profit pentru regimul 
comunist si este încurajat turismul internaţional. 

Arhivele Nationale. Totodata vom folosi si o serie de interviuri de istorie orala luate unor muncitori 
din cartierele industriale ale Bucurestiului si din Campina, Prahova. 

Istoria caselor de odihna pentru muncitori incepe in Romania in perioada interbelica 
odată cu programul „Muncă si Voe Bună” dezvoltat de Mihai Ralea la sfârşitul anilor 1930. Acest 
program, deşi în mare parte, rămas la stadiul de proiect sau având efecte minore pentru 
muncitorul interbelic a constituit prima încercare de organizare a odihnei muncitorilor în România. 
În acelaşi timp, este posibil să fi reprezentat şi o sursă de inspiraţie pentru oficialii comunişti după 
1948. Termenul folosit în epocă era acela de „colonii de vară”. lată ce se menţiona într-un articol 
de Stavri Cunescu, secretar de stat in Ministerul Muncii sub ministeriatul lui Mihai Ralea „Aceste 
colonii sunt organizate regulat în timpul lunilor de vară pentru ucenicii şi ucenicele din ateliere şi 
fabrici cari au nevoie de odihnă şi refacere.[...] Ei găsesc acolo nu numai aerul liber şi supra - 
alimentaţia trebuitoare, dar şi jocuri, cântece şi o educaţie străjerească”1*. Coloniile erau susţinute 
din banii Ministerului Muncii, care după cum spunea Stavri C. Cunescu „a mai acordat subvenţii în 
bani câtorva asociaţii sportive"15. Tot atunci încep să fie organizate primele excursii pentru 
muncitori: „În ceea ce priveşte turismul, activitatea Ministerului a constat în organizarea câtorva 
importante excursii şi a ajutorului dat sub formă de intervenţii pentru reducerea de tarife şi 
subvenţii în bani diferitelor asociaţii de muncitori or de absolvenţi ai cursurilor profesionale care 
au făcut excursii pe Valea Prahovei, a Oltului, a Jiului, la Constanţa. De menţionat este, excursia 
de informare făcută în Cehoslovacia de profesorii şi elevii şcoalelor de ucenici, excursie 
subventionata aproape în întregime de Minister”. Interesul pentru timpul liber al muncitorilor 
survenit la sfârşitul anilor 1930 în România venea ca urmare a intensificării la nivel european a 
măsurilor pentru organizarea vacantelor clasei muncitoare”. 

După 1948, activitatea caselor de odihnă şi în special normele de trimitere a 
muncitorilor în casele de odihnă au făcut obiectul mai multor reglementări. Prima dintre ele şi cea 
care a organizat turismul în România după normele puterii comuniste a fost Hotărârea Consiliului 
de Miniştri nr. 296 din 1951 privind Clasificarea statiunilor balneo-climaterice şi de odihnă, precum 
şi înființarea întreprinderilor balneare de stat'®. Aceasta stabilea atât criteriile de organizare ale 
statiunilor cât şi rolul acestora pentru regimul de „democraţie populară”. Această hotărâre 
urmărea în primul rând utilizarea „mai justă a statiunilor balneo - climaterice în acţiunea de 
ocrotire a sănătăţii si de organizare a odihnei oamenilor muncii”19. 


14 Stavri C. Cunescu, Muncă şi Voe bună, p. 37. 

15 Ibidem, p. 38. 

16 Ibidem, p. 38-39. 

17 În anii 1920 în Italia se dezvoltă mişcarea Dopolavoro, susţinută de regimul lui Benito Mussolini, iar in 
anii 1930 se remarca mişcarea Kraft durch Freude în Gemania nazistă. În 1936 în Franţa guvernul condus 
de Leon Blum legiferează pentru prima oară concediile plătite pentru muncitori. 

18 Indicaţii şi Contraindicaţii pentru Tratamente Balneare, Editura de Stat pentru Literatura Ştiinţifică şi 
Didactică, 1951, p. 194. 

19 Ibidem, p. 194. 

Nationalizarea fostelor hoteluri, a unor staţiuni şi baze de tratament a unor vile 
particulare precum şi a fostei baze a ONT (Oficiul Naţional al Turismului) a creat o bază logistică 
considerabilă pentru dezvoltarea ulterioară a turismului după 19502. Aceasta bază a fost 
administrată începând cu 1949 de Confederaţia Generală a Muncii, Secţia Sport-Turism??, 
organizaţie ce era responsabilă cu desfăşurarea întregului proces turistic în România anilor 1950. 
Din punct de vedere administrativ casele de odihnă au avut un traseu sinuos: astfel între 1949 şi 
1951 s-au aflat sub dublă administraţie, atât a Confederaţiei Generale a Muncii, care era 
responsabilă cu partea logistică, cât şi a Ministerului Sănătăţii, ce asigura personalul medical şi 
administra bazele de tratament. Apoi, începând din 1951, o parte a caselor de odihnă ce asigurau 
şi tratament balneo-climateric se găseau sub tutela Direcţiei Generale Balneo-Climaterice, 
direcţie din cadrul Ministerului Sănătăţii??. O altă parte tinea de Consiliul Central al Sindicatelor în 
cadrul căreia funcţiona Direcţia Caselor de Odihna şi Sanatorii Balneare. Cu toate acestea, 
trimiterile la sanatorii sau case de odihnă se făceau în urma deciziei comune a reprezentanţilor 
Ministerului Sănătăţii şi a sindicatelor: „O atenţie deosebită se acordă problemei trimiterilor la cură 
sau odihnă comitetele de întreprindere şi instituţiile. Activul sindical ...ajută comisiile de medici în 
trimiterea la tratament a muncitorilor, tehnicienilor şi funcţionarilor suferinzi. Delegații cu 
asigurările sociale din grupele sindicale, cunoscând de la locurile de muncă pe cei ce sunt bolnavi, 
incunostiinteaza pe medici şi mobilizează pe cei în cauză să-şi facă vizita medicalä”24. 

În Instrucţiunile Comitetului Executiv al CGM în legătură cu organizarea trimiterii 
muncitorilor, tehnicienilor şi funcţionarilor în sanatoriile balneare, în casele sanatoriale şi casele 
de odihnă se menţiona, de asemenea, că: „Trimiterea muncitorilor, tehnicienilor şi funcţionarilor în 
case senatoriale şi în case de odihnă este gratuită sau cu o contribuţie de 30, 50 sau 100% din 
cheltuielile de transport si de hrană. [...] La acordarea gratuitatilor, precum şi la stabilirea 
contribuţiei se va tine seama de salariu şi de greutăţile familiare. Stahanoviştii vor fi trimişi in mod 
gratuit. Programarea şi trimiterea lor se va face direct de către Uniune, în casele speciale ale 
CGM'3. 

Selectionarea muncitorilor şi a funcţionarilor se făcea după criterii clar stabilite ce 
țineau de ramura în care lucra fiecare, precum şi de importanţa ei în ierarhia ideologică a 
regimului, de loialitatea manifestată fata de regim si nu în ultimul rând de vârstă, tinerii 
reprezentând o miză importantă pentru acesta. În sensul amintit, în aceleaşi Instrucţiuni ... se 
menţiona: „Comitetele sindicale de întreprindere repartizează pe secţii locurile gratuite sau cu 


20 În lucrarea Statiunile Balneo —Climaterice din Republica Populară Română publicată la Editura Consiliului 
Central al Sindicatelor în 1955 se menţiona că numai în 1948 în urma nationalizarii, sindicatele au primit 
peste 1000 de imobile pentru a fi folosite de membrii de sindicat. 

21 Un ajutor important în dezvoltarea turismului de mase, în “Turismul Popular”, nr. 3, iulie 1949, p. 4. 

22 Statiunile Balneo -Climaterice din RPR, Editura Consiliului General al Sindicatelor, 1955. p. 15. 

23 Ibidem, p. 22. 

24 Ibidem, p. 23. 

25 Indicaţii şi Contraindicaţii pentru Tratamente Balneare, Editura de Stat pentru Literatura Ştiinţifică si 
Didactica, Bucuresti, 1951, p. 218. 

contribuţie, pentru trimiterea în casele de odihnă, ţinând seama de importanța fiecărei secţii, 
de conditiunile de munca, de starea sănătăţii şi de numărul muncitorilor, tehnicienilor şi 
funcţionarilor din secţiile respective. [...] Muncitorii, tehnicienii şi funcţionarii vor fi aleşi în 
ordinea următoare: 
e  Inventatorii, inovatorii şi fruntasii în întrecerile socialiste; 
e Cei care lucrează în munci subterane şi celelalte munci vătămătoare sănătăţii, 
prevăzute în decizia CGM pentru acordarea ajutoarelor, precum şi tehnicienii 

din producţie; 

e  Cei cu stagiu neîntrerupt de lungă durată în aceeaşi întreprindere; 
e Tinerii între 16-18 ani, evidentiati în productie”#. 

După ce era făcută selecţia de către comitetele sindicale, solicitantul era examinat de un 
medic care stabilea staţiunea unde trebuia repartizată persoana respectivă. Durata sejurului într-o 
casa de odihnă era diferită pentru un fruntaş fata de un muncitor obişnuit. Fruntasul avea dreptul 
la 15 zile calendaristice într-o casă de odihnă specială, în timp ce un muncitor obişnuit primea 
doar 12 zile calendaristice”. 

Selecţia muncitorilor şi a funcţionarilor pentru a fi trimişi în case de odihnă se făcea în 
funcţie de criterii ce ţineau de multe ori de priorităţile ideologice ale regimului comunist sau de 
loialitatea respectivilor muncitori sau funcţionari. Stahanovistii şi fruntaşii în producţie erau printre 
privilegiați, beneficiind nu numai de un număr mai are de zile de concediu, dar si de condiţii 
diferite fata de ceilalţi muncitori. 

Odată ajunşi „la odihnă”, muncitorii aveau sarcini precise. În Instrucţiunile Comitetului 
Executiv al CGM se specifica faptul că muncitorii erau datori: „Să se prezinte în staţiuni fără copii 
sau alti membrii de familie, la datele prevăzute în legitimatiile de trimitere; să aibă grijă de 
bunurile cu care sunt înzestrate casele de odihnă, care sunt bunuri ale întregului popor; să 
respecte morala proletară şi normele de conduită generală din staţiuni; să fie vigilenti şi să 
demaşte elementele dusmanoase strecurate în statiuni”#. 

La rândul lor sindicatele aveau printre altele rolul de a „populariza în adunările sindicale 
pe muncitorii, tehnicienii şi funcţionarii aleşi pentru trimitere în casele de odihnă”"2 precum şi „să 
popularizeze în gazeta întreprinderii, în gazetele de perete, prin megafoane şi în adunările 
sindicale prin exemplificari concrete, rezultatele obţinute de cei trimişi în casele de odihnă”%. 

În final, obiectivul sindicatelor şi al Ministerului Sănătăţii era de a asigura prin trimiterile 
la odihnă „sănătatea naţiunii”, aşa cum se menţiona într-o monografie a statiunilor balneo - 
climaterice din R.P.R. publicată în 1955: „Astfel, în condiţiile favorabile create de regimul de 
democraţie populară, sindicatele şi organele sanitare de stat, în strânsă legătură, îndeplinesc una 


26 Ibidem, p. 219. 
27 Ibidem, p. 222. 
28 Jbidem, p. 225. 
29 Ibidem, p. 225 
30 Ibidem, p. 226. 

din cele mai de seamă sarcini: organizarea asistenţei balneo-climaterice şi a odihnei oamenilor 
muncii pentru apărarea şi întărirea sănătăţii întregului popor muncitor'*?. 

Începând cu anii 1960-1970, casa de odihnă deţine o pondere din ce în ce mai mică în 
infrastructura turistică în România. Datele despre ponderea numerică a caselor de odihnă lipsesc 
pentru anii 1950-1960, acestea fiind disponibile doar începând cu anii 1970. 


Locuri 1970 1980 1989 
Total 284 434 | 404 432 | 418 944 
din care 

Hoteluri 85 511 | 146 531 | 168895 
Hanuri turistice 1395 7208 8013 
Cabane turistice 10834 | 12651 | 12 325 
Popasuri turistice 42845 | 53566 | 47212 
Case de odihnă 48953 | 47491 | 49009 
Tabere de elevi şi preşcolari | 17871 | 87380 | 53901 
Unităţi şcolare 15211 |63631 | 57 981 
Locuinţe contracte la cetăţeni | 25 814 | 36 014 | 21 608 


Sursa: Anuarul Statistic al României, 1990, p. 601. 


Se poate observa că în timp ce numărul hotelurilor şi al altor stabilimente turistice creşte, 
cel al caselor de odihnă rămâne relativ constant, ceea ce arată o canalizare a prioritätilor 
regimului către dezvoltarea infrastructurii hoteliere. Casele de odihnă îşi pierd importanţa 
începând cu anii 1960, când sunt din ce în ce mai puţin menţionate în discursul oficial. Rolul cel 
mai important în implementarea politicii oficiale privind casele de odihnă l-au avut fără îndoială 
sindicatele, iniţial prin Confederaţia Generală a Muncii apoi prin Consiliul Central al Sindicatelor. 
Acestea au fost politizate şi supuse controlului puterii comuniste, fiind aşa cum le numise Lenin 
„cureaua de transmisie” dintre partid şi masele de muncitori şi funcţionari. 

Având conturată politica oficială a regimului comunist privind casele de odihnă între anii 
1950-1960, vom fi interesaţi să observăm in continuare cum aceasta s-a materializat la nivelul 
practicilor efective: care era programul muncitorilor, care erau condiţiile oferite şi de asemenea 
vom analiza în ce măsură aceştia se conformau perceptelor ideologice şi morale ale regimului. 
Vom face aceasta, in special, analizând bogatul material de presă, oferit de ziarele vremii, 
fondurile de arhivă, dar şi o serie de interviuri de istorie orală. Sursele studiate oferă o imagine 
antagonică. Dacă materialele de propagandă imaginează o casă de odihnă care se încadrează în 
limitele discursului oficial, documentele de arhivă contrazic aceasta imagine prezentând 


31 Ibidem, p. 23. 

32 Vezi de exemplu: Noi perspective de dezvoltare pentru turismul de mase în „Turismul Popular’, nr. 1, 
1949, p. 4; Turismul şi munca în „Turismul Popular”, an II, nr. 1, 1950, p. 13; Cercul turistic în acţiune în 
„Almanah Turistic”, nr. 2, 1961, p. 47. 

deficienţele cu care se confrunta turismul in România anilor 1950-1960, în timp ce interviurile de 
istorie orală prezintă o viziune care îmbină cele două perspective prezentate mai sus. În 
materialele de presă, casele de odihnă sunt imaginate ca un spaţiu unde muncitorii îşi petrec 
timpul liber, într-un mod eficient şi educativ: „Dacă vrei să vezi lucruri deosebit de frumoase, 
mergi la vila Stan unde se găsesc muncitorii de la Canal... Aproape toţi sunt tineri. Ca să ajungi 
acolo, trebuie să urci cam multişor, dar toţi se încumetă lesne să urce drumul şerpuitor, care duce 
la clubul nr 2, unde îşi petrec timpul liber tinerii de la Canal. Cine ştie ce sală de noroc şi de 
desfrâu mai era în 1945 în locul acestui club. Acum ca şi în celelalte cluburi se găsesc aici radio, 
pian, cărţi, reviste şi ziare de tot felul, masute speciale de ping-pong, dar mai ales o atmosferă 
plină de voiosie. Se cântă în cor cântece pe care iti e drag să le asculti”#. 

Imaginea construită este una antitetică: decadenta burgheză era înlocuită cu voiosia şi 
voluntarismul muncitorilor. Articolului doreşte să mobilizeze şi să ofere exemple. Departe de a 
reprezenta o situaţie reală, această imagine reprezintă doar o proiecţie ideologică a unei societăţi 
utopice. 

Imaginea conturată de documentele de arhive contrazice proiecția construită de 
propaganda în materialele de presă: din cauza componenţei sociale a grupurilor şi colectivelor 
de excursionişti, excursiile nu au devenit un mijloc de educaţie colectivă. În cabane se practică tot 
felul de jocuri de noroc, se fac chefuri interminabile care degenerează în certuri şi scandaluri, 
tulburând liniştea celor care vor să se odihnească. [...] Dacă luăm un alt aspect acela al grijii fata 
de bunul obştesc, putem spune că acei ce dorm la cabane, manifestă o atitudine condamnabilă 
fata de bunurile acestora. Se fumează în dormitoare, unii se culcă incaltati pe cearsafuri, se fură 
tacamuri şi altele”. 

Din document reiese că proiectul regimului de a folosi turismul şi casele de odihnă ca pe 
un spaţiu şi un instrument de impunere a „educaţiei socialiste” nu avea rezultatele scontate. O 
altă nemulţumire exprimată în document se referea la numărul mic de muncitori care beneficiau 
de fapt de facilităţile oferite. Astfel se spunea că într-una din excursiile organizate pe Valea 
Prahovei dintr-un grup de 200 de persoane doar 10 erau muncitori. Numărul redus de muncitori 
care participă la excursiile organizate de sindicate întăreşte ideea eşecului regimului comunist în 
anii 1950-1960 de a-i mobiliza pe aceştia pentru diferite activităţi turistice. Dacă generalizăm 
acest exemplu prezentat, putem spune că în ciuda politicii oficiale de creare a unor facilităţi 
pentru clasa muncitoare în România anilor 1950-1960 - facilităţi ce aveau rolul pe de o parte de a 
educa muncitorii şi funcţionarii, iar pe de altă parte de a legitima regimul - subiecţii acestor politici 
nu au reacţionat pe măsura aşteptărilor oficiale. 

O viziune care îmbină cele două perspective asupra caselor de odihnă reiese dintr-un 
interviu de istorie orală. Astfel, E. Mihai, muncitoare din Câmpina - a cărei mamă a fost 
administrator al unei case de odihnă din Predeal - povestind despre programul sindicaliştilor care 
veneau la odihnă spune că acesta era organizat de către reprezentanţii sindicatelor şi de casa de 


33 Cum isi petrec concediul de odihnă tinerii muncitori în casele de odihnă de la Sinaia în „Scânteia 
Tineretului”, martie 1950, p. 1. 
34 ANIC, fond CC al PCR - Secţia Propagandă şi Agitatie, dosar nr. 28/1953, f. 68. 

cultură din oraş. Astfel dacă ziua se mergea în excursii, seara erau reprezentații la casa de 
cultură ale diverselor ansambluri muncitoreşti sau se putea merge la „club” unde se juca remi sau 
şah. Tot ea îşi aminteşte că mama ei, administratorul casei de odihnă, citea turiştilor-sindicalişti în 
fiecare dimineaţă articolul de fond din Scanteia®. 

Cele trei tipuri de surse utilizate deşi au o tonalitate diferită conduc totuşi către aceeaşi 
concluzie: regimul depunea eforturi pentru a controla programul muncitorilor trimişi în casa de 
odihnă, dar succesul acestei acţiuni depindea de gradul de loialitate şi ideologizare a muncitorilor 
respectivi. 

În ultima parte a acestei lucrări vom analiza felul în care muncitorii rememorează spaţiul 
casei de odihnă a anilor 1950-1960. Pentru aceasta vom folosi o serie de interviuri de istorie orală 
luate unor muncitori din Bucureşti, rezidenţi ai zonelor industriale ale oraşului, precum şi din 
Câmpina - Prahova. Problema memoriei şi a felului în care oamenii obişnuiţi îşi construiesc 
discursul despre perioada comunistă este o temă îndelung studiată şi dezbătută. Astfel, s-au 
conturat două teorii privind felul în care oamenii de rând rememorează perioada comunistă sau 
orice alt regim de tip totalitar. Prima a fost aceea de traumă, excelent analizată şi exemplificată în 
volumul coordonat de Luisa Passerini Memory and Totalitarianism* în timp ce a doua se referă la 
nostalgie, temă de care vorbeşte Svetlana Boym* referindu-se mai ales la cazul Rusiei post 1990. 
Pentru cazul românesc ambele teorii îşi găsesc utilitatea. Experiențele diverse ale indivizilor în 
perioada comunistă produc şi memorii pe măsură, ceea ce conduce la ideea că este greu de 
conturat o singură memorie a perioadei comuniste în România. În ceea ce priveşte casele de 
odihnă, atitudinea intervievatilor a fost în mod predominant aceea de nostalgie, fiind vorba de un 
aspect pozitiv al vieţii în comunism: posibilitatea de a beneficia de vacanțe la un pret redus. 

Muncitorii intervievaţi în Bucureşti sunt un cuplu, familia Linculescu, ambii fiind născuţi în 
anii 1930 şi lucrând la fabrica Semănătoarea începând din anii 1950 până la pensionare, în anii 
1980, precum şi o muncitoare, M. Mărculescu, lucrătoare într-o fabrică de textile. Intervievata din 
Câmpina-Prahova, E. Mihai, a fost croitoreasă, apoi muncitoare la o fabrică de textile. 
Intervievând aceste persoane, am dorit să observăm cum percep noţiunea de turism/timp liber, 
cum percep diferenţa între spaţiu public şi spaţiu privat în relaţia cu casa de odihnă, dacă şi în ce 
fel sesizau influenţa ideologiei asupra spaţiului casei de odihnă, dar şi asupra activităţilor lor 
turistice. 

Familia Linculescu se încadrează în tipologia nostalgicului. Referindu-se la perioada de 
dinainte de 1989, G. Linculescu spunea: „Nu ştiu, nu pot să compar viaţa de acuma cu ce a fost 
să ştiţi!'38. Amândoi au fost membrii de partid „deoarece aşa se cerea, mai ales dacă ştiau că ai 
origine sănătoasă” % îşi motivează ei opţiunea. Vacantele obişnuiau să si le petreacă atât 
împreună cu colegii din întreprindere cât şi cu familia. În anii 1950, îşi amintesc că participau atât 


35 E. Mihai, interviu personal, 20 septembrie 2008. 

% Luisa Passerini, Memory and Totaliarianism, New Bruncvick NJ, Transaction Publishers, 2005. 
37 Svetlana Boym, The Future of Nostalgia, New York, Basic Books, 2001. 

38 Linculescu, interviu personal, 2 iunie 2004. 

39 Ibidem, 

la excursiile organizate de sindicate cat si la cele realizate impreuna cu echipa artistica a 
întreprinderii pentru a susţine diverse spectacole la sate. Obisnuiau să-şi petreacă concediile în 
casa de odihnă unde spun ei, erau condiţii excelente. Marea lor mulţumire era aceea că au putut 
să-şi ducă copiii la mare şi la munte, lucruri de care ei nu au beneficiat nici în copilărie şi nici în 
tinereţe“. 

M. Mărculescu este ceva mai critică în comparaţie cu ceilalţi doi intervievaţi fata de 
perioada de dinainte de 1989. Provenită dintr-o familie de muncitori, ea a făcut doar 3 trei clase 
primare, apoi a mers să lucreze de la vârsta de 14 ani. Prima ei vacanţă a fost la mare la 
sfârşitul anilor 1950. A plecat în aceea vacanţă împreună cu o colegă de întreprindere, beneficiind 
de un loc prin sindicat, deoarece era fruntaşă în producţie. Povesteşte despre condiţiile în care a 
plecat: a fost anunţată cu câteva zile înainte de plecare de responsabila de sindicat că sunt locuri 
disponibile la mare şi că are o zi la dispoziţie să se hotărască dacă doreşte să meargă sau nu. A 
călătorit cu trenul până la Eforie Nord, destinaţia ei şi a colegei de lucru. Primirea turiştilor era 
deficitară în staţiune, îşi aminteşte M. Mărculescu, ele fiind nevoite să caute singure vila unde 
erau cazate. „Vila...de fapt o casă ţărănească mai mare”* spune M. Mărculescu despre locul de 
cazare. În cameră stătea împreună cu colega de lucru şi încă alte două persoane, care le erau 
necunoscute. Fiind prima ei vacanţă la mare, consideră ca a fost o vacanţă reuşită şi îşi 
aminteşte despre ea ca fiind o experienţă pozitivă. 

E. Mihai a absolvit o şcoală profesională de croitorie şi a lucrat între anii 1960 -1980 la 
„Cooperativa Munca” din Câmpina. Prima vacanţă ca turist a fost la mare „cu bilet” dupa 1960 
împreună cu familia. Nemulțumirea cea mai mare a fost legată de programul prea strict care nu îi 
permitea să-şi petreacă timpul aşa cum şi-ar fi dorit. Tocmai acesta a fost motivul pentru care în 
anul următor a preferat o vacanţă pe cont propriu. E. Mihai îşi aminteşte cu mândrie că ea şi soţul 
ei au achiziţionat un autoturism Moskvitch, care le-a permis o mai mare libertate în alegerea 
destinatiilor turistice şi în petrecerea timpului liber%. 

Cei patru intervievaţi au atitudini şi memorii diferite fata de spaţiul casei de odihnă si fata 
de posibilităţile de petrecere ale vacantelor din anii 1950-1980. Daca soţii Linculescu nu 
sesizează influenţa ideologică şi politică exercitată de regim prin programele generos oferite 
muncitorilor, ba chiar le consideră pe acestea ca făcând parte dintr-o anumită „normalitate”, M. 
Mărculescu şi E. Mihai sunt ceva mai critice faţă de încercarea puterii comuniste de a le controla 
timpul şi spaţiul privat. Deşi într-o manieră mai degrabă instinctivă, ele realizează că se produce o 
presiune asupra lor pe care încearcă să o respingă, e adevărat nu întotdeauna cu succes sau 
într-un mod foarte conştient. Şi ele sunt nostalgice fata de perioada de dinainte de 1989, dar nu 
asociază întotdeauna acest sentiment cu regimul politic existent atunci, ci mai degrabă cu 
perioada tinereţii lor şi cu cea a unei lumi ce era caracterizată printr-un set de valori pe care 
astăzi nu-l mai regăsesc. 


40 Ibidem. 

4 M. Mărculescu, interviu personal, 2 iunie 2004. 
42 Jbidem. 

43 E. Mihai, interviu personal, 20 septembrie 2008. 

Dacă acceptăm definiţia dată memoriei de Allon Confino conform căreia aceasta 
reprezintă „felul în care oamenii construiesc o istorie îmbibată cu sens™, interviurile luate sunt în 
esenţă „construcţii sociale” ale trecutului recent. 

Această lucrare a pornit de la premisa că spaţiul casei de odihnă în România comunistă 
a anilor 1950-1970 se încadrează în tipologia „spaţiilor socialiste”. Casa de odihnă a reprezentat 
un loc care din punctul de vedere al politicilor oficiale trebuia să aibă atât forma cât şi simbolistica 
unui spaţiu care să corespundă ideologic perceptelor regimului comunist. Deşi există o diferenţă 
între gradul de control exercitat de către puterea comunistă între anii 1950, pe de o parte şi anii 
1960, pe de altă parte, spaţiul casei de odihnă nu s-a modificat substanţial pe parcursul acestei 
perioade. Diminuarea importanţei ei pentru regim începând cu a doua jumătate a anilor 1960 se 
întrevede în special din scăderea sau în cel mai bun caz rămânerea constantă a numărului 
caselor de odihnă la nivelul întregii ţări în comparaţie cu numărul celorlalte stabilimente turistice, 
în special cu cel al hotelurilor. Acestea reprezintă un tip de construcţie turistică ce oglindeşte 
schimbarea de politică a regimului privind turismul în anii 1970. Credem că studii viitoare vor 
aprofunda diferenţele în plan ideologic între casa de odihnă şi hotel pentru România în perioada 
comunistă. 

În ceea ce priveşte felul în care discursul oficial şi politicile regimului comunist privind 
turismul în general şi casa de odihnă în mod particular erau percepute şi asumate la nivelul 
maselor în anii 1950-1960 descoperim că exista o sincopă între mesajul oficial şi practicile 
turistice ale clasei muncitoare. Muncitorii de rând se arătau cel mai puţin dispuşi să se alinieze 
cerinţelor ideologice ale partidului, iar atunci când o făceau acest lucru se producea doar la un 
nivel formal. Nu acelaşi lucru se poate spune despre muncitorii fruntaşi sau despre stahanovişti, 
care beneficiind de o poziţie privilegiată în sistem acceptau să se supună ideologiei şi politicilor 
partidului. Casa de odihnă rămâne la nivelul politicii oficiale şi al discursului un „spaţiu socialist”, 
în timp ce la nivelul practicilor acest lucru depindea de gradul de loialitate mai mult sau mai puţin 
formal al muncitorilor fata de regimul comunist. 


44 Alon Confino, Collective Memory and Cultural History: The Problem of the Method in „The American 
Historical Review”, vol. 102, no. 5, dec. 1997, p. 1386. 

DISLOCAREA DIN CENTRELE AGLOMERATE A 
PERSOANELOR CARE „DĂUNAU CONSTRUIRII _ 
SOCIALISMULUI IN REPUBLICA POPULARA ROMANA” 


THE DISLOCATION FROM THE CROWDED CENTERS OF THE PERSONS 
WHO PREJUDICED THE SOCIALISM CONSTRUCTION IN THE PEOPLE'S 
REPUBLIC OF ROMANIA 


At the beginning of the sos, in the 20" century, the Gheorghiu-Dej government 
imposed, after the Soviet pattern, the transfer model from the crowded centers (labor 
towns and centers) of the persons considered as hostile to the government due to their 
material situation and the political position held until the communist party rose to 
power. 

The mass transfer proposal of the citizens from the crowded centers came from 
URSS through the path of the Soviet counselors within the Ministry for State Security. A 
mandatory domicile (DO) was established for the transferred persons in locations set by 
the government where work force was needed, also unqualified works in the forestry, 
ceramics and constructions industry. On eviction from the crowded centers, these 
persons were allowed to take only goods for personal use, the rest of the goods, as well as 
the dwelling places entering the state patrimony, after that being given for use to the 
executive committees of the respective popular councils. 

No exact number of the transferred persons from the crowded centers during 
the Gheorghiu-Dej government is registered within the records of the former security 
body, or within the PCR (Romanian Communist Party) records. Hence, we are talking 
about tens of thousands of mass transferred persons or under the individual decisions of a 
Commission from the Ministry of Internal Affairs. For example, based on the records 
kept by the Militia, the number of those identified for transfer in 1953 amounted to 10 
324 families with 23 300 persons, and in Bucharest to 7 000 families with round 16 000 
persons. 

The transfer of the persons from the crowded centers was an administrative 
measure used by the Gheorghiu-Dej government to isolate from the rest of the 
population the persons who, by means of their political past, social position and material 
situation during the old government, could hamper the development the Soviet 
communism in Romania. Out of authorities’ perspective, this measure was meant to 
ensure peace and security within the communist state. 


Etichete: dislocare, centre aglomerate, domiciliu obligatoriu, represiune, anii ’50 


Keywords: dislocation, crowded centers, mandatory domicile, repression, the fifties 

Actiunea de scoatere a persoanelor indezirabile regimului Gheorghiu-Dej din orase si 
centre industriale a inceput in 1950. Prin HCM nr. 1154 din 26 octombrie, autoritatile comuniste 
au stabilit reguli pentru domicilierea în centrele aglomerate. Conform anexei hotărârii, centre 
aglomerate erau considerate următoarele localităţi: Bucureşti (cu o zonă de 20 km. în jurul 
oraşului), oraşul Stalin (Braşov), Ploieşti, Cluj, Oradea, Timişoara, Reşiţa, Hunedoara, Cugir, 
Constanta, Galaţi şi laşi!. Potrivit articolului 2 al hotărârii, în centrele aglomerate se puteau stabili 
angajaţii organelor şi instituţiilor de stat, întreprinderilor şi organizaţiilor cooperatiste şi a celor cu 
caracter obştesc, militarii de carieră mutaţi în interes de serviciu, precum şi soţii, descendenții şi 
ascendentii acestora, adică persoanele şi familiile celor angajaţi la stat. Mutatia în centrele 
aglomerate se acorda de miliţie numai pe baza ordinului de repartizare a unei locuinţe sau a 
adeverintei instituţiilor sau organizaţiilor de stat care asigurau angajatului şi familiei sale spaţiul 
locativ necesar. În centrele aglomerate nu se puteau stabili în mod definitiv şi nu puteau locui ca 
flotanti, persoanele care „prin manifestările lor fata de poporul muncitor, dăunează construirii 
socialismului in Republica Populară Romana”, chiar dacă îndeplineau condiţiile prevăzute de art. 
2, adică aveau un serviciu. 

Conform articolului 6 al HCM nr. 1154 din 26 octombrie 1950, cei care nu-şi justificau 
prezenţa în aceste centre (persoanele care nu aveau nici o ocupaţie, care refuzau sistematic 
plasarea lor prin Oficiul Forţelor de Muncă, care au suferit condamnări grave, „foştii exploatatori” 
etc) şi cei care se manifestau ostil fata de regimul politic impus de Moscova erau evacuaţi din 
centrele aglomerate de organele Ministerului Afacerilor Interne, stabilindu-li-se domiciliu 
obligatoriu în orice localitate. 

Câteva luni mai târziu, în 15 martie 1951, prin HCM nr. 344, a fost modificat art. 6 al 
HCM nr 1154/195085, în sensul că Ministerul Afacerilor Interne i se dădea posibilitatea, pe bază de 


1 ACNSAS, fond Documentar, dosar nr. 53, vol. 30, f. 50. 

2 Ibidem, f. 49. 

3 Teohari Georgescu, ministrul Afacerilor Interne, în expunerea de motive privind modificarea HCM nr. 1154 
din 26 octombrie 1950, arăta: „Prin HCM nr. 1154/1950 s-au stabilit reguli privitoare la domicilierea în 
centre aglomerate. Potrivit art. 6 din sus-zisa hotărâre, Ministerul Afacerilor Interne poate să dispună 
mutarea din centrele aglomerate a oricăror persoane care nu-şi justifică prezenţa în aceste centre (cum ar fi 
cei care n-au nici o ocupaţie, cei care refuză sistematic plasarea lor prin Oficiul Forţelor de Muncă, cei care 
au suferit condamnări grave, foştii exploatatori etc.). Pentru a asigura apărarea cuceririlor democratice şi 
aplicarea în cele mai bune condițiuni a legilor şi dispoziţiilor date de autorităţi, este necesar însă să se 
completeze dispozitiunile art. 6 ale acestei hotărâri, dându-se posibilitatea Ministerului Afacerilor Interne ca 
pe cale de decizie, să poată dispune mutarea din orice localitate, inclusiv centrele aglomerate a 
persoanelor care prin manifestările lor faţă de poporul muncitor dăunează construirii socialismului în RPR 
(cum ar fi cei care comit acte de sabotaj, se opun la executarea legilor şi măsurilor organelor de stat, 
răspândesc ştiri de natură a discredita regimul de democraţie populară şi alte fapte de asemenea natură). 
În acest scop am întocmit alăturatul proiect de hotărâre pentru modificarea şi completarea art. 6 al HCM nr. 
1154/1950, prevăzând că celor mutaţi li se va putea stabili domiciliul obligatoriu în orice localitate”. 
Dispoziţiile art. 6 din HCM nr. 1154 din 26 octombrie 1950 au fost modificate, prin HCM nr 344 din 15 

decizie, să dispună mutarea din orice localitate, nu numai din centrele aglomerate, a persoanelor 
care „dăunau construirii socialismului in RPR”4. Începând din anul 1952, conform art. 11 al HCM 
nr. 1554 din 22 august 1952, stabilirea domiciliului obligatoriu era făcută de către o comisie 
regională formată din: secretarul de partid, şeful regiunii securităţii statului şi şeful regiunii de 
miliţie care studiau dosarele şi propunerile pregătite şi prezentate de Securitate şi Militie (fiecare 
organ pentru persoanele care intrau în competenţa lui). După aprobarea comisiei regionale, tot 
materialul cu concluziile şi propunerile acestei comisii era înaintat Comisiei Centrale de la 
Ministerul Afacerilor Interne. Hotărârea rămânea definitivă după aprobarea Comisiei MAI. Pe 
baza deciziei acestei comisii, măsura dislocării era dusă la îndeplinire de organele MAI. În arhiva 
CNSAS sunt dosare cu astfel de decizii ale Comisiei MAI5. Un document din 1967 elaborat de 
Consiliul Securităţii Statului arată că în baza deciziilor individuale ale comisiilor MAI au fost 
dislocate şi li s-a fixat domiciliu obligatoriu unui număr de 4 052 persoane. 

Comisia Ministerului Afacerilor Interne, care lua hotărâri în stabilirea domiciliului 
obligatoriu, a fost înfiinţată prin Decizia nr. 744 din 25 august 1952 şi era compusă din şapte 
persoane, un preşedinte şi şase membri: ministru adjunct, general locotenent de securitate 
Gheorghe Pintilie — preşedinte; general maior de securitate Nicolschi Alexandru - membru; 
colonel de securitate Corin Aurel - membru; locotenent colonel de miliţie Erdei losif - membru, 
maior de securitate Butica Francisc - membru, maior de securitate Marin Vintilă - membru, maior 
de securitate Einhorn Wilhelm - membru”. Comisia putea lucra şi în lipsa preşedintelui, fiind 
condusă de unul din membri desemnat de preşedinte pentru a-l înlocui. Într-o Notă din arhiva 
fostei securitati, privind componenţa comisiilor şi procedura de urmat în vederea internării unor 
persoane în unităţi, colonii, locuri de muncă obligatorie şi în fixarea domiciliului obligatoriu, se 
arăta că „nu în toate cazurile, comisia specială a funcţionat în componenţa aceloraşi membri, 
uneori fiind cooptați ca membri persoane neprevăzute în decizia MAI nr. 744/1952, iar în alte 
cazuri comisia a funcţionat cu un număr redus de membri”?. 

Cercetând dosarele din arhiva CNSAS, care conţin procesele-verbale de dislocare a 
persoanelor de către comisia specială de la Ministerul Securităţii Statului, am putut constata că 
deciziile de dislocare nu au fost luate în componenţa comisiei stabilită prin Decizia nr. 744 din 25 
august 1952 şi că în multe procese verbale de dislocare nu mai apare nici măcar componenţa 
comisiei. Spre exemplu, comisia din 27 mai 1953, care a hotărât dislocarea a peste 600 de 


martie 1951, astfel: „Ministerul Afacerilor Interne va putea, pe cale de decizie, să dispună mutarea din 
centrele aglomerate a oricărei persoane care nu-şi justifică prezenţa în aceste centre, precum şi mutarea 
din orice localitate a persoanelor care prin manifestările lor față de poporul muncitor dăunează construirii 
socialismului în Republica Populară Română. Celor mutaţi li se va stabili domiciliul obligatoriu în orice 
localitate” (/bidem, f. 51-52). 


4 Ibidem, f. 52. 

5 Vezi, spre exemplu, Idem, dosarele nr. 55 (vol. 47), 186, 187, 190, 3353, 3358, 3359 (vol. 1-5), 3360 (vol. 
1-3), 

6 Idem, dosar nr. 53, vol. 30, f. 42. 

7 Ibidem, f. 69. 


8 Idem, dosar nr. 55, vol. 51, f. 93-94. 

persoane, printre care familiile Caracostea, Gheorghe Cantacuzino, Radulescu Pogoneanu, era 
formata din: ministru Alexandru Draghici, ministrul adjunct Alexandru lon, general maior Mazuru 
Vladimir, general maior Nicolschi Alexandru şi locotenent-colonel Aranici Pavel. În procesele- 
verbale de dislocare din 5 iunie 1953, 6 iunie 1953 si 8 iunie 1953 nu apare componenta 
comisiei?. 

Un rol important în comisiile regionale MAI l-a avut secretarul regional de partid. El 
conducea comisia. Secretarul regional de partid răspundea de activitatea comisiei şi propunerile 
făcute în fata Comitetului Central al Partidului Muncitoresc Român. Într-o circulară către regiunile 
de partid se arată care erau sarcinile secretarilor regionali de partid în comisie: de a studia cu 
atenţie categoriile şi criteriile în stabilirea domiciliului obligatoriu „pentru a lua hotărâri în spiritul 
luptei de clasă, pentru izolarea elementelor dusmänoase”; în şedinţele comisiei, pe care le 
conduce secretarul de partid, acesta trebuie să studieze împreună cu ceilalţi doi tovarăşi, toate 
dosarele prezentate, să constate existenţa materialului documentar şi probatoriul necesar care să 
justifice măsura dislocarii; „întrucât criteriile de apreciere şi categoriile prevăzute în hotărâre sunt 
destul de largi, secretarul regiunii de partid are datoria să vegheze ca să nu se facă abuzuri, 
stângisme sau alte abateri”!0. În circulară se dădea şi un exemplu: „pentru stabilirea domiciliului 
obligatoriu, art. 6, punctul a, prevede între altele că în această categorie intră şi foştii mari 
negustori, care au avut comerţ cu ridicata sau amănuntul, care au fost expropriati sau ale căror 
bunuri au fost naţionalizate pe baza legilor în vigoare. Trebuie atenţie, ca să nu fie incluşi în 
această categorie foşti negustori, care au avut mici prăvălii de detaliu, cu unul sau doi vânzători 
sau chiar fără nici unul. Au fost, de asemenea, cazuri, când un mic negustor, chiar fără salariaţi, a 
fost expropriat sau i s-au naționalizat bunurile din anumite interese de stat (localul era aşezat într- 
un loc unde era necesară lărgirea unui magazin de stat, sau casa în care era prăvălia a fost 
necesară unei instituţii de stat şi s-a naționalizat etc). Astfel de cazuri şi altele similare nu trebuie 
să fie considerate că intra în criterii". În practică au fost dislocate şi astfel de persoane şi altele 
cu origine socială modestă. Redăm mai jos câteva exemple de persoane dislocate în 1952 şi 
motivele dislocării lor: 

e Ciobotaru Petre, născut la 10 martie 1886 în Rublenita, URSS, fiul lui Pavel şi Rina, de 
profesie paznic a fost dislocat din Giurgiu, în comuna Cacica, Gura Humorului, în iunie 1952 pe 
motiv că s-a născut în URSS şi a venit in ţară după 194012. 

e Kadar Coloman Ştefan, născut la 14 martie 1923 în Bixad, jud. Trei Scaune, călugăr, a 
fost dislocat, în septembrie 1951, de la Mănăstirea „Hunedoara” din jud. Hunedoara la Mănăstirea 
„Estelnic'”-Regiunea Autonomă Maghiară pe motiv că este „călugăr franciscan, capabil de acte 
duşmănoase”3. 


9 Vezi la idem, dosar nr. 190, f. 1-359. 

10 ANIC, fond CC al PCR-Sectia Administrativ-Politică, dosar nr. 6/1952, f. 7-8. 
11 Ibidem, f. 8. 

12 ACNSAS, fond Documentar, dosar nr. 55, vol. 47, f. 710. 

13 Ibidem, f. 749. 

e Brad Petru, născut la 18 10. 1912, în comuna Margău-Cluj, de profesie geamgiu, a 
fost dislocat din Margău-Cluj, în 8 iunie 1952 în comuna Insuratei Noi-Galati pe motiv că a făcut 
politică legionară". 

e Ardelean Gheorghe, născut la 20 august 1894 în Beiuş, Oradea, fiul lui Gheorghe şi 
Izabela, de profesie farmacist, a fost dislocat la 1 septembrie 1952 din Vaşcău-Beiuş, Oradea, în 
Piatra-Neamţ, str. Victoriei, nr. 402 pe motiv că a fost membru marcant în PNL Bratianu"®. 

e Mărgăritescu Smarandache, născut în 16 iunie 1919 în Costeşti-Rm-Sărat, fiul lui 
Dumitru şi Maria, de profesie referent, a fost dislocat în 5 august 1952 din Constanţa, Str. |. V. 
Stalin, nr. 64, în comuna Bicaz-Chei, Bacău pe motiv că a fost proprietar de imobil". 

e Gherman Horia, născut în 1893, în Hunedoara, de profesie funcţionar, a fost dislocat 
din oraşul Stalin (Braşov-n.n.) în Sighisoara, la 27 mai 1952 pe motiv că a fost prefect”. 

e Nicolescu Constantin, născut în 6 august 1879, în Arefu, Argeş, de profesie funcţionar 
a fost dislocat în 5 august 1952 din Constanţa, Str. 30 Decembrie, nr. 10, în com. Bicaz-Chei, 
Bacău pe motiv că are un fiu, Radu, fugit în Turcia în anul 19488. 

e Pletea Cristache, născut la 15 mai 1917 în Constanţa, de profesie fierar a fost dislocat 
la 5 august 1952 din Constanţa, Str. Petre Haşdeu, nr. 38 în comuna Bicaz-Ardelean, Bacău pe 
motiv că a fost condamnat un an pentru omisiune de denunţ'*. Exemplele pot continua. 

În 29 iunie 1952, Constantin Rădulescu-Motru nota în memoriile sale: „În Bucureşti, 
arestările şi evacuările se tin lant. În acelaşi timp însă, gazetele comuniste sunt pline de proteste 
contra americanilor, englezilor şi francezilor, că se dedau la acte sălbatice contra coreenilor, 
greviştilor şi contra lui Jaques Duclos, comunistul arestat la Paris. Aşadar ceea ce este sălbăticie 
la Paris, este la Bucureşti măsură dreaptă şi civilizata!!”2°. 

În 1953 a avut loc dislocarea în masă din centrele aglomerate a persoanelor considerate 
de autorităţile comuniste ca fiind periculoase, ,dusmanoase” regimului Gheorghiu-Dej, datorită 
situaţiei materiale şi poziţiei politice avute până la venirea partidului comunist la putere. Gheorghe 
Gheorghiu-Dej, secretarul general al CC al PMR, în şedinţa din 24 februarie 1953 a Biroului 
Politic al CC al PMR, i-a informat pe membrii Biroului Politic despre un plan întocmit de Ministerul 
Securităţii Statului cu privire la evacuarea din Bucureşti a unor „elemente foste exploatatoare şi 
duşmănoase” regimului democrat-popular şi trimiterea lor la „muncă productivă”. Astfel, „foşti 
mosieri, industriaşi, mari comercianţi, bancheri şi alti mari capitalişti, foşti mari proprietari de case 
naţionalizate, foşti demnitari şi elemente care au avut diferite funcţii în aparatul de stat burghezo- 
moşieresc, elemente condamnate pentru infracţiuni politice sau infracţiuni grave de drept comun, 


14 Ibidem, f. 853. 

15 Ibidem, f. 884. 

16 Ibidem, f. 582. 

17 Ibidem, f. 211. 

18 Ibidem, f. 495. 

19 Ibidem, f. 487. 

20 Constantin Rădulescu-Motru, Revizuiri şi Adăugiri. 1950 şi 1952, postfață de Dinu C. Giurescu, volum 
îngrijit de Gabriela Dumitrescu, Bucureşti, Editura Floarea Darurilor, 2001, p. 190. 

familiile trădătorilor de patrie plecaţi peste graniţă dupa 1947” au fost trimişi în alte regiuni ale 
țării, unde era nevoie de forță de muncă, pentru a lucra pe şantiere de construcţii, în regiuni 
forestiere, recuperarea de terenuri în Deltă etc., întrucât, în opinia lui Gheorghiu-Dej „aceştia stau 
şi infectează atmosfera şi este greu să controlezi să nu pătrundă în diferite funcţii”2?. 

Pentru Gheorghiu-Dej cel mai mare pericol îl reprezentau foştii ofiţeri ai armatei române, 
acum deblocati: „Sunt foşti ofițeri de ex., destul de numeroşi — afirma Gheorghiu-Dej in 24 
februarie 1953, în şedinţa Biroului Politic al CC al PMR- care nu fac nimic, primesc o pensie sau 
cine ştie ce învârtesc şi este un număr mare care ocupă locuinţe şi răspândesc zvonuri. Luasem 
noi o hotărâre prin care obligasem organele puterii locale să îndrume asemenea elemente în 
sectorul de producţie. Acest lucru s-a făcut în mare măsură. S-a reuşit să fie încadraţi în câmpul 
muncii, însă din păcate, dat fiind nevoia de scriptologie, de oameni cu ştiinţă de carte mai mare, 
pe de altă parte ştiind aceştia să se facă utili, au reuşit să se strecoare în diferite funcţii, unele 
dintre ele chiar destul de importante, de unde ar putea să furnizeze diferite informaţii pentru 
duşmani. Îi vedem contabili, îi găsim magazioneri, pontatori, normatori, planificatori, la tot felul de 
instituţii, peste tot, în special, la construcţii s-au băgat, la agricultură, la GAS etc. Nu aşa a fost 
însă vorba. Altceva este când dă cu lopata la drum sau lucrează ca zidar la o construcţie şi alta 
când face el normele. (...) din datele pe care le avem, în bandele capturate şi zdrobite [rezistenţa 
armată din munţi, n.n.] au fost o serie de elemente care au fost militari şi nu există nici o garanţie 
că lăsându-i unde se găsesc ei azi nu o să facă nimic. Ei aşteaptă un prilej. Dar ei pot să lucreze 
în mod organizat. Aceasta este o problemă care se cere să fie studiată mai temeinic, întrucât au 
familii etc”22. Gheorghiu-Dej propunea ca Ministerul Securităţii Statului să studieze împreună cu 
Ministerul Forţelor Armate folosirea lor — organizaţi in detaşamente — la lucrări de proporţii mai 
mari, întrucât „aşa cum se află ei acum, răspândiţi în toată tara, strecurati în diferite funcţii 
uneori importante sau stând fără lucru, reprezintă un pericol serios”. 

În şedinţa din 24 februarie 1953, Gheorghiu-Dej informa Biroul Politic că „ei au făcut 
propunerea încă la sfârşitul lui 1952, dar atunci noi eram prinşi într-o serie de probleme mari, 
alegerile şi altele, în timpul iernii ar fi creat o atmosferă grea, dar acum vine primăvara, e mai 
uşor”. Cele spuse de Gheorghiu-Dej în şedinţa Biroului Politic demonstrează că propunerea 
dislocării în masă a cetăţenilor din centrele aglomerate a venit din URSS pe filiera consilierilor 
sovietici din Ministerul Securităţii Statului. 

Măsura evacuării din oraşele mari a unor categorii de persoane, legate prin poziţia 
economică şi socială de vechiul regim, era importată din URSS. Ea s-a utilizat „pe larg în anii 
desfăşurării teroarei în masă în Uniunea Sovietică”24. În România ea a început să se aplice de la 
începutul anilor '50, fiind considerată de autorităţi ca o măsură de siguranţă pentru regimul politic 
impus de Moscova. 


21 ANIC, fond CC al PCR-Cancelarie, dosar nr. 16/1953, f. 19. 

22 Ibidem, f. 21. 

23 Ibidem, f. 6 

24 TV. Volokitina, G.P. Murasco, A.F. Noskova, T.A. Pokivailova, Moscva i Vostocinaia Evropa. Stanovlenie 
politiceskih rejimov sovetskovo tipa 1949-1953. Ocerki istorii, Rosspen Moscova, 2002, p. 438. 

Planul de organizare a operatiunii de dislocare se gaseste in arhiva Sectiei Administrativ- 
Politice a CC al PCR, deoarece sectia avea sub indrumare si control o serie de ministere si 
organizaţii de masa printre care si Ministerul Afacerilor Interne. 

De ce dislocare? În planul de organizare a operaţiunii, catalogat „Strict Secret’, 
dislocarea cetăţenilor din centrele aglomerate este motivată astfel: „Din rândurile foştilor 
exploatatori, foştilor demnitari ai aparatului de stat burghezo-mosieresc si din rândurile foştilor 
condamnaţi pentru infracţiuni politice se recrutează sabotori, spioni, diversionişti, lansatori de 
Zvonuri, alarmişti, propagandisti ai unui nou război. Aceştia având domiciliile în centrele mai 
importante şi mai populate ale ţării creează, prin manifestările lor duşmănoase o atmosferă contra 
măsurilor luate de partid şi guvern. Ei sunt în acelaşi timp infractorii permanenţi de la legile 
statului nostru. Deoarece oraşele şi în special oraşul Bucureşti, sunt foarte aglomerate, se pune 
problema descongestionării lor de aceste elemente. Este necesar ca aceste elemente să fie 
ridicate şi stabilite în locuri unde să fie mai uşor supravegheați şi controlati de organele de stat si 
unde să fie intrebuintati în câmpul muncii pentru a fi reeducati prin munca’. 

Din oraşe au fost dislocati şi li s-a fixat domiciliu obligatoriu, împreună cu întreaga lor 
familie (persoanele cu care locuia în aceeaşi casă) următorilor cetăţeni: „foştii moşieri, foştii 
industriaşi, foştii mari comercianţi, foştii bancheri şi alti mari capitalisti, foştii mari proprietari de 
case naţionalizate, foştii condamnaţi pentru infracţiuni politice sau pentru infracțiuni grave de 
drept comun, familiile trădătorilor de patrie şi a celor fugiţi peste hotare după 1 ianuarie 1947, 
foştii demnitari în aparatul de stat burghezo-moşieresc'7. În opinia autorităţilor comuniste 
prezenţa acestor persoane în Capitala ţării şi în centrele aglomerate devenea periculoasă întrucât 
aveau capacitatea de a influenţa opinia publică şi crea o stare de spirit defavorabilă regimului 
politic impus României de Moscova. 

În planurile de organizare a operaţiunii, dislocarea cetăţenilor din centrele aglomerate a 
fost gândită pe etape. În Bucuresti, ea trebuia efectuată pe trei etape, iar în celelalte localităţi din 
tara într-o singură operaţiune. Din Bucuresti, în prima etapă, trebuiau dislocati foştii mosieri, foştii 
industriaşi, foştii bancheri şi alti foşti mari capitalişti; în etapa a doua — foştii mari comercianți, 
foştii demnitari în aparatul de stat burghezo-moşieresc, familiile trădătorilor de patrie şi a celor 
fugiţi peste hotare după 1 ianuarie 1947; în etapa a treia — foştii mari proprietari de case 
naţionalizate, foştii condamnaţi pentru infracţiuni politice sau pentru infracţiuni grave de drept 
comun. 


25 Secţia Administrativ-Politică a CC al PMR avea sub îndrumare şi control următoarele ministere şi 
organizaţii de masă: Ministerul Forţelor Armate, Ministerul Afacerilor Interne, Ministerul Justiţiei, 
Procuratura RPR, Arbitrajul de Stat, Ministerul Sănătăţii, Comisia Controlului de stat, Crucea Roşie şi 
Ministerul Cultelor. Pentru Regulamentul de funcţionare a Secţiei Administrativ-Politice a CC al PMR vezi 
Nicoleta lonescu-Gura, Nomenclatura Comitetului Central al Partidului Muncitoresc Român, Bucuresti, 
Editura Humanitas, 2006, p. 161-164. 

26 ANIC, fond CC al PCR-Sectia Administrativ-Politică, dosar nr. 60/1952, f. 1. 

27 Ibidem, f. 1-2. 

28 Ibidem, f. 2. 

De la măsura dislocarii au fost exceptati, chiar daca făceau parte din familiile enumerate 
mai sus, următorii: a) inginerii, arhitecţii, medicii si farmacistii, care erau încadraţi în producţie, 
într-o instituţie sau întreprindere de stat sau cooperatistă, b) lucrătorii calificaţi care aveau o 
vechime de cel puţin 5 ani în producţie, dacă erau salariaţii unei întreprinderi de stat; c) 
academicienii RPR, precum şi artiştii, pictorii, compozitorii, scriitorii, care aveau o deosebită 
valoare; d) bătrânii netransportabili şi bolnavii netransportabili, care nu locuiau cu alti membri de 
familie apți de muncă. 

În localităţile în care li s-a fixat domiciliu obligatoriu, persoanele dislocate puteau lucra în 
munci necalificate, în industriile forestieră, ceramică şi în construcţii. Cazarea celor dislocati 
privea ministerele şi departamentele la care urmau să lucreze. Din tabel rezultă că numărul 
necesar de persoane pentru a lucra în industriile expuse mai sus era de 25 900 (vez; tabelul). 


Tabel cu localităţile în care li s-a fixat domiciliul obligatoriu celor dislocati din centrele 
aglomerate şi cu ramurile productive unde urmau să lucreze 


Regiunea Nr. necesar | Din ramurile productive 
Suceava 3 500 Forestieră 
laşi 350 i 
Bacău 5 500 
Putna 350 4 
Buzäu 400 i 
Galaţi 250 i 
Ploieşti (Măneci, Pucioasa) 400 " 
Valcea 300 " 
Arges 300 j 
Cluj 450 " 
Baia Mare 450 " 
Rodna 1 000 i 
Mureş 1 500 j 
Sibiu 400 i 
Cluj (Ocna Muresului) 1 600 Construcţii 
Hunedoara (Uricani) 1 000 i 
Baia Mare (Cavnic) 1000 i 
Bicaz (Fabrica Ciment) 1 500 " 
Sibiu (V. Sadului) 1 000 i 
Barlad 1000 i 
Arad (Aradul) 150 Industria Ceramica 

Arad (Mandid Lugoj) 400 i 


29 Ibidem, f. 3. 

Stalin (Reconstr. Feldioara) 500 i 
Stalin (Brigadierul Tarlung) 100 i 
Stalin (Sighişoara) 150 " 
Stalin (Santimbru) 150 ’ 
Stalin (Record Sibiu) 350 rm 
Stalin (Hercules-Tarnaveni) 200 j 
Câmpia Turzii 300 i 

Cluj (caramizi) 400 : 
Oradea (Crisu) 200 i 

Satu Mare 200 i 

Ploieşti (Buca) 400 " 
Piatra Neamt 150 i 


Sursa tabelului: ANIC, fond CC al PCR-Sectia Administrativ-Politica, dosar nr. 60/1952, f. 13. 


Militia a fost însărcinată cu efectuarea dislocarii cetățenilor din centrele aglomerate. Pe 
baza evidențelor pe care le poseda Militia, numărul celor identificaţi pentru dislocare se ridica în 
tara la 10 324 de familii cu 23 300 de persoane, iar în Bucuresti la 7 000 de familii cu cca. 16 000 
persoane%. Răspunderea pentru întocmirea evidenţelor cu cei care trebuiau dislocati o aveau 
şefii Direcţiilor Regionale de Miliție, iar pentru Bucuresti, Direcţia Înscrierii şi Evidentei Populaţiei 
din Direcţia Generală a Miliției. 

Echipele însărcinate cu dislocarea au fost formate din sergenti de miliţie şi ostaşi din 
trupele de securitate (pentru fiecare familie, o echipă era formată dintr-un militian şi un ostaş). 
Ofițerii superiori de miliţie au condus operaţiunea în raioane (ajutaţi de colective formate din 3-5 
ofițeri de miliţie), iar ofiţerii de miliţie în secţii. Militia a condus operaţiunea de 
îmbarcare/debarcare a persoanelor dislocate, iar trupele de securitate au asigurat paza locurilor 
de imbarcare/debarcare. Cadrele, în special cele cu funcţii de comandă, au fost alese din 
rândurile membrilor de partid şi UTM. Era necesar ca ele să fie „elemente devotate, cinstite de 
încredere si cu posibilităţi de orientare”3t. În anexa planului de dislocare se arată efectivele 
necesare pentru operaţiunea dislocării în oraşul Bucureşti (vezi tabelul). 


30 Ibidem, f. 4. 
31 Ibidem, f. 6. 

Efectivele necesare pentru operatiunea dislocarii 
in orasul Bucuresti, in fiecare etapa 


Pentru operatiune Efectivele 
necesare 
(aproximativ) 


Militie | Trupe 


Conducerea operatiunii in raioane, un ofiter superior, | 72 
ajutat de un colectiv din 5 ofiteri (raioanele Stalin, 1 Mai, 
Lenin, Balcescu, 23 August) si din 3 ofiteri in celelalte 

Ofiteri care vor conduce operatiunea in sectii, ajutati de 2 | 117 


tovarasi 

Ofiteri sau plutonieri responsabili de sector 420 

Echipe de dislocare 2000 | 2000 
Rezerve de intervenţie Direcţia Generală a Militiei (DGM) | 40 

Rezerve de intervenţie CMOB 60 

Rezerve de intervenţie raioane 80 240 
Paza locurilor de îmbarcare 40 600 
Comanda trenurilor, medicul şi garda 750 
TOTAL 2829 | 3590 
TOTAL GENERAL 6419 


Sursa tabelului: ANIC, fond CC al PCR-Sectia Administrativ-Politică, dosar nr. 60/1952, f. 12. 


Cum a decurs operaţiunea de dislocare? La fiecare familie s-a prezentat, începând de la 
ora 4 a.m., o echipă compusă dintr-un sergent de miliţie şi un ostaş din trupele de securitate. 
Echipa a fost însoţită de un delegat al sfatului popular însărcinat cu preluarea bunurilor rămase şi 
a locuinţei. După legitimarea celor găsiţi în locuinţă, le-au fost ridicate buletinele de identitate si li 
s-a adus la cunoştinţă că printr-o decizie a Sfatului Popular s-a hotărât dislocarea. Nu li s-a lăsat 
nici o înştiinţare scrisă. Echipa le-a comunicat că în termen de două ore trebuiau să părăsească 
locuinţa şi că puteau lua cu ei doar lucruri de uz personal, după care i-a însoţit până la locurile de 
îmbarcare şi i-a predat pe bază de proces-verbal ofițerului de miliţie însărcinat cu primirea 
dislocatilor. După predare, echipa a raportat comandantului secţiei de îndeplinirea misiunii, i-a 
predat actele de identitate şi procesul verbal de predare la locul de îmbarcare a celor dislocati. 

Pentru a ajunge în localităţile unde li s-a fixat domiciliu obligatoriu, familiile dislocate au 
fost îmbarcate în vagoane de marfă închise (20-25 de persoane într-un vagon). Garda trenurilor 
nu a călătorit în vagoanele de dislocati, ci într-un vagon clasă, ataşat la fiecare tren. De reţinut că 
persoanele dislocate au fost obligate să-şi plătească transportul pentru a ajunge în localităţile 

stabilite de autorităţi. Banii au fost strânşi de câte un delegat al lor pe fiecare vagon şi depuşi la 
casa de bilete a gării, în schimbul cărora li s-a eliberat un Buletin de control de călătorie pe Căile 
Ferate Române (CFR). 

La sosirea în gara de debarcare, comandantul eşalonului tren i-a predat pe cei dislocati, 
nominal, prin proces-verbal, ofițerului de miliţie însărcinat cu primirea (ofiţerul de miliţie avea sub 
comandă un număr de sergenti de miliţie). Transportul la locurile fixate s-a facut cu mijloacele 
locale de transport, puse la dispoziţie de ministerele în ale căror întreprinderi aveau să lucreze. 
Ministerele respective aveau în gara de debarcare un reprezentat, responsabil cu transportarea, 
cazarea şi încadrarea in munca a celor dislocati. Buletinele de identitate le-au fost restituite dupa 
stabilirea în localităţile fixate de autorităţi. Pe paginile 4 şi 9 din buletinul de identitate s-a aplicat 
cu tuş o ştampilă specială, care era in indicativ pentru organele Ministerului Securităţii Statului că 
cetățeanul respectiv fusese dislocat. 

Evidenţa persoanelor dislocate era ţinută prin fişe individuale şi prin dosare familiale. 
Pentru fiecare dislocat s-a întocmit un dosar care cuprindea atât „materiale ce-i caracteriza, 
precum si materiale compromiţătoare”. 

După aşezarea în localităţile fixate, organele de miliţie îi supravegheau pentru a nu 
părăsi domiciliul obligatoriu. Părăsirea domiciliului obligatoriu se sancţiona aspru. Conform art. 9 
al HCM nr. 1554/1952, cei care părăseau domiciliul obligatoriu erau trimişi în judecată, fiind 
pasibili de pedeapsă de la 15-20 de ani închisoare. 

În locurile stabilite de autorităţi o duceau foarte greu. De pildă, situaţia cetăţenilor 
dislocati din Lupeni, raionul Petroşani, cărora li s-a fixat domiciliu obligatoriu în comuna Tazlău, 
raionul Buhuşi, regiunea Bacău. În comuna Tazlău erau dislocate 90 de familii, care totalizau 219 
persoane, printre care şi un număr de 30 de bătrâni între 60-82 de ani, majoritatea incapabili de a 
presta muncă fizică. Condiţiile de trai ale dislocatilor lăsau mult de dorit, după cum se arăta într- 
un referat din 29 mai 1953 din arhiva Secţiei Administrativ-Politice a CC al PCR. Erau cazaţi în 
barăci, împărţite în camere de 5/5 m. (camerele erau despărțite printr-un perete de scândură şi o 
perdea care ţinea loc de uşă). Într-o încăpere de 5/5 m. erau cazate între 9 şi 12 persoane, 
amestecate femei, bărbaţi şi copii. Din această cauză erau nevoiţi să se îmbrace şi să se 
dezbrace sub plapumă. Erau lipsiţi de posibilitatea de a face baie. În caz de epidemie nu erau 
create posibilităţi de izolare a bolnavilor, iar asistenţa medicală era aproape inexistentă, deşi 
aveau în mijlocul lor bolnavi de TBC şi copii bolnavi de pojar. Barăcile în care erau cazaţi erau 
prost construite, plouând înăuntru. Pereţii barăcilor erau din scândură captusiti pe dinăuntru cu 
carton gudronat. 

O situaţie şi mai grea se găsea în cabana bătrânilor situată în centrul comunei, care era 
complet deteriorată. Din cauza mizeriei în care stăteau erau compatimiti de localnici. Cei care se 
evidentiau in muncă la fabrica de cherestea erau cazaţi într-o cabana mai buna (dar şi aici ploua 
înăuntru), li se repartiza o cameră pentru fiecare familie, însă acele familii care se compuneau 


32 Ibidem, f. 11. 
3 Ibidem, f. 4. 
34 ACNSAS, fond Documentar, dosar nr. 53, vol. 30, f. 56. 

numai din sot si soţie erau obligate a primi în cameră o a treia persoană (bărbat sau femeie), fapt 
ce crea discordie în families. 

Situaţia din Tazlău este cunoscută, deoarece dislocatii au sesizat Consiliul Central al 
Sindicatelor (CCS), care a întreprins o anchetă, pentru că la dislocarea lor din Lupeni, li s-a 
pretins plată pentru transport în valoare de 72-76 lei, în schimb au primit bilete în valoare de 10 
lei. Cercetând sesizarea, CCS a constatat că preţul unui bilet a fost de 69 lei, iar plusul încasat a 
acoperit suma necesară pentru cei care nu au avut bani suficienţi sau deloc. De asemenea multi 
cetăţeni dislocati trimiteau plângeri la Secţia Treburi a Consiliului Central al Sindicatelor arătând 
că au fost dislocati pe nedrept şi că „tratamentul care li se aplică de către organele administrative 
nu este just'%6. 

O problemă care frământa pe cei dislocati era situaţia şcolară a copiilor lor. În Tazlău se 
aflau 27 de tineri care din cauza dislocării au întrerupt şcoala. Dintre aceştia 10 erau din ciclul II, 
10 din ciclul mediu şi 7 urmau diferite facultăţi“. Copiii dislocatilor nu aveau voie să urmeze decât 
patru clase primare (cursul elementar). Ca urmare familiile dislocate cu copii cereau să li se 
permită copiilor să urmeze şcoli medii şi superioare. 

Deşi Constituţia Republicii Populare Române dădea dreptul la învăţătură tuturor 
cetățenilor ţării, în practică acest principiu nu a funcţionat. Fiilor „elementelor exploatatoare”, 
adică ai celor cu o situaţie materială bună în regimul anterior venirii Partidului Comunist Român la 
putere, le-a fost limitat accesul în anumite şcoli, iar în altele li s-a interzis accesul. După 
Gheorghe Gheorghiu-Dej, secretarul general al CC al PMR, „ei trebuiau indreptati spre şcoli 
profesionale pentru muncitori calificaţi, spre a-i aduce spre producţie (...) şi dacă îi îndreptăm 
spre producţie, le schimbăm şi mentalitatea (...)."%. Altfel „se îngrăşau rândurile dusmanilor”?. 
Începând cu anul şcolar 1952-1953 au fost scoşi din învățământ „fiii criminalilor de război, 
trădătorilor, spionilor, condamnaților politici, sabotorilor, celor fugiţi peste hotare, fiii foştilor miniştri 
sau altor elemente conducătoare ale regimului burghezo-mosieresc”. Copiii acestora erau primiţi 
numai în şcoala elementară (clasele I-IV), care era obligatorie şi gratuită. 

Persoanele dislocate erau nemultumite şi de condiţiile de la locul de muncă, de faptul că 
nu erau încadrate în munci corespunzătoare calificării lor. Protecţia muncii nu era asigurată. 
Hainele de protecţie, deşi erau prevăzute în normativ, nu le-au fost date. Haine de protecţie se 
dădeau numai muncitorilor localnici, iar cei dislocati nu beneficiau de acest drept. În şoproanele 
unde se lucra cu maşini ploua. Din cele 219 persoane dislocate în Tazlău, 70 lucrau la fabrica de 
cherestea, restul fiind copii, femei cu copii mici, bolnavi şi bătrâni inapti de muncă. Existau si 
persoane care nu lucrau pentru că primeau pachete şi bani de la rude şi cunoscuţi. 

Majoritatea dintre ei aveau un salariu mediu lunar ce nu depăşea suma de 200 lei 
stabilizati, bani cu care nu puteau face fata nevoilor, mai ales familiile care aveau copii, deoarece 


35 ANIC, fond CC al PCR-Sectia Administrativ-Politică, dosar nr. 44/1953, f. 1-2. 
36 Idem, dosar nr. 43/1953, f. 43. 

37 Idem, dosar nr. 44/1953, f. 1-2. 

38 Idem, fond CC al PCR-Cancelarie, dosar nr. 66/1952. 

39 Jbidem, f. 17. 

nu beneficiau de asistență medicală, iar în caz de boală îşi plăteau medicamentele. Dacă 
raportăm salariul la preţurile alimentelor de pe piaţa liberă (persoanele dislocate nu beneficiau de 
cartelă şi se aprovizionau numai de pe piaţa liberă), constatăm că salariul era insuficient 
întreţinerii unei familii. În vara anului 1953 pe piaţa liberă făina se vindea cu 4,5 lei kg, mălaiul cu 
2 lei kg, un litru ulei-35 lei, un kg de grasime-36 lei, 0,5 kg miere-9 lei40. 

Cu salariile acordate nu-şi puteau procura decât alimentele de strictă necesitate. 

În referatele din arhiva Secţiei Administrativ-Politice a CC al PCR se arată si cum a 
decurs dislocarea persoanelor din bazinul carbonifer Petroşani: „Miliția din Lupeni le-a comunicat 
cu 2-3 ore înainte de a fi ridicaţi că trebuie să părăsească locuinţele, deoarece are nevoie 
Sovromcărbune de ele, ridicându-le buletinele de Biroul Populaţiei. (...) fişele de dislocare au fost 
aduse în alb de miliţie şi completate la fata locului de către dislocati fără ca militia să cunoască 
cine locuieşte în imobil, iar unora li s-a impus ca să semneze fişele amenintandu-i că altfel vor fi 
duşi din post în post, iar dacă vor semna vor merge cu trenul (...) după plecarea lor din Lupeni, 
sfatul Popular le-a ridicat toate lucrurile care le-au rămas acolo. După ce au fost duşi la gară li s-a 
pus în vedere că fiecare trebuie să-şi cumpere bilet de tren, care costa între 72-76 lei, pentru ca 
apoi în schimbul acestor bani, fiecare a primit câte un bilet de control CFR care era marcat cu 
valoarea de 10 lei, iar acei care n-au avut bani pentru ei a trebuit să se facă colectă ca să se 
cumpere bilete pentru că trebuiau să plece, apoi au fost imbarcati în vagoane de marfă închise şi 
duşi la Tazlău”. 

Tot în condiţii de mizerie îşi duceau traiul şi cetăţenii dislocati din raionul Petroşani în 
regiunea Suceava, localităţile: Vatra Dornei, Moldoviţa şi Găineşti. În aceste localităţi se aflau 
dislocate 174 familii cu un număr de 485 persoane, care lucrau în fabricile de cherestea din 
regiune. În Vatra Dornei persoanele dislocate erau cazate în barăci comune, câte 12-15 familii 
într-o baracă (în total 40-45 persoane), nefiindu-le asigurate condiţiile necesare de igienă. 
Bucătăriile erau alipite baräcilor, iar la 2 m. depărtare erau înşirate closetele comune. 

Acţiunea făcându-se în pripă şi fără o temeinică verificare au fost dislocati şi cetățeni 
care nu se încadrau în criteriile de dislocare. Unii au fost dislocati din ură personală sau în locul 
altora care au scăpat de dislocare datorită faptului că au dat mită unor funcţionari din organele 
locale ale puterii de stat“. De pildă, la Tazlău erau 14 familii (cu 41 de persoane), care nu se 
încadrau în criteriile de dislocare. Trei familii de muncitori au fost dislocate, pe motiv că locuiau în 
aceeaşi casă cu socrii lor, care au fost comercianţi. În Nota cu situaţia elementelor cu domiciliu 
obligatoriu pe întreaga ţară, nr. 300 din 23 decembrie 1953, întocmită ca urmare a ordinului 
verbal al ministrului, se arăta: „din conţinutul prezentei lucrări şi din cele constatate la DGM 
(DIEP) şi CM rezultă că atunci când s-au făcut dislocările, nu s-a ţinut cont de poziţia unor 
elemente pe care o aveau pe locul de producţie şi nici nu s-a analizat dacă motivele pentru care 
acei ce urmau să fie dislocati aveau motive serioase, astfel că au fost dislocate o serie de 


40 Elena Spijavca, Munci şi zile în Bărăgan, Fundaţia Academia Civică, 2004, p. 115-116. 
41 ANIC, fond CC al PCR-Sectia Administrativ-Politică, dosar nr. 43/1953, f. 44-45. 

42 Idem, dosar nr. 44/1953, f. 9. 

43 Vezi ibidem, dosar nr. 44/1953, f. 12-14. 

elemente fara motive bine intemeiate. De asemenea, pentru unele elemente nici nu sunt 
specificate motivele pentru care au fost dislocate si fixat domiciliu obligatoriu, lipsesc o serie 
întreagă de date de identificare etc. astfel la Reg. Stalin-litera C. poziţia 2483 tabel, privind pe 
numitul Puiu Petre, inginer, a fost dislocat pentru faptul ca tatal sau a fost proprietar de imobil 
(...). La elementele ce au fost dislocate de Comisia CM, litera B de la poziţia tabel nr. 771 până la 
1463, nici nu se cunosc motivele pentru care aceste elemente au fost dislocate”. În notă se 
propunea ca să se treacă la verificarea tuturor elementelor cu domiciliu obligatoriu şi acolo unde 
se constată că unele elemente au fost dislocate fără motive serioase sau că s-au săvârşit abuzuri 
să se ia măsuri pentru ridicarea restricţiilor domiciliare, „accentuându-se în special asupra 
elementelor ce au deţinut funcţii în producţie ca ingineri, tehnicieni, maiştri, meseriaşi etc”. 

Persoanelor dislocate li s-a dat voie să ia cu ele numai bunuri de uz personal, restul 
bunurilor, precum şi locuinţele, au fost preluate de delegaţi ai Sfaturilor Populare pe bază de 
proces-verbal. Procesele verbale au fost încheiate în trei exemplare: unul pentru Direcţia 
Generală a Treburilor Consiliului de Miniştri, al doilea pentru Comitetul Executiv al Sfatului 
Popular al Capitalei şi al treilea pentru Comitetul Executiv al Sfatului Popular Raional. Bunurile 
au intrat în patrimoniul statului, după care au fost date în folosința comitetelor executive ale 
sfaturilor populare respective. 

După abrogarea prevederilor HCM nr. 1554/1952, stabilirea domiciliului obligatoriu s-a 
făcut în conformitate cu HCM nr. 337 din 11 martie 1954, care autoriza Ministerul Afacerilor 
Interne să fixeze domiciliu obligatoriu după noi criterii persoanelor care la eliberarea din închisori 
sau lagăre de muncă dovedeau că nu s-au reeducat şi prezentau pericol pentru securitatea 
statului, pe o perioadă între 6 luni şi 5 ani, în cele 18 comune nou înfiinţate în regiunile Bucureşti, 
Constanţa şi Galaţi. Hotărârea Consiliului de Miniştri nr. 237 din 12 februarie 1957, dată în 
completarea HCM nr. 337/1954 preciza că „Ministerul Afacerilor Interne va putea stabili domiciliu 
obligatoriu şi celor care prin faptele sau manifestările lor primejduiesc sau încearcă să 
primejduiască regimul de democraţie populară”. În baza acestui HCM s-a fixat domiciliu 
obligatoriu pe termen limitat şi nelimitat unui număr de 2 241 persoane: 1 997 persoane cu ocazia 
eliberării din detenţie şi 244 persoane conform propunerilor organelor informativ-operative sau de 
anchetă, persoanelor care au favorizat sau au ajutat pe membrii unor organizaţii subversive şi 
asupra cărora nu s-a luat măsura trimiterii în justiţie“. 

Câte persoane au fost dislocate din centrele aglomerate în perioada regimului 
Gheorghiu-Dej? O cifră exactă nu apare nici în documentele din arhiva fostei securitati, nici în 
documentele din arhiva PCR. O Notă de Studiu privind măsurile administrative luate de către 
organele Ministerului Afacerilor Interne asupra unor categorii de persoane, în baza unor decrete 
şi hotărâri ale Consiliului de Miniştri, nr. 00880015, întocmită în 14 decembrie 1967 de Serviciul 
„C” din Consiliul Securităţii Statului, arată că în anul 1952, conform deciziei MAI nr. 239 au fost 
dislocate din centrele aglomerate (Bucureşti, Petroşani, Braşov, Constanta....) un număr de circa 


44 ACNSAS, fond Documentar, dosar nr. 55, vol. 47, f. 2 
45 Idem, dosar nr. 55, vol. 47, f. 3. 
46 Idem, dosar nr. 53, vol. 30, f. 41-42, 59. 

6 000 de familii (cu 9 000 de persoane) din următoarele categorii de elemente: foşti exploatatori 
(bancheri, industriaşi, mari comercianţi etc); familiile unor persoane condamnate pentru activitate 
contrarevolutionara; membrii organizaţiei legionare şi alte categorii“. Tot un document din arhiva 
1950-31.111.1968, semnat de către vicepreşedintele Consiliului Securităţii Statului, general-maior 
Constantin Stoica, arată că în perioada 1952-1966 au fost dislocate din centrele aglomerate circa 
13 021 persoane. Situaţia pe ani se prezintă astfel: 1952-cca. 9 000 persoane, 1953-890, 1954- 
685, 1955-498, 1956-218, 1957-523, 1958-249, 1959-349, 1960-155, 1961-192, 1962-147, 1963- 
94, 1964-14, 1965-5, 1966-24. Considerăm că numărul persoanelor dislocate a fost cu mult mai 
mare, deoarece în planul de pregătire a operaţiunii din 1953 se arăta ca în evidenţele Miliției 
numărul celor identificaţi pentru dislocare se ridica în ţară la 10 324 familii (cu 23 000 persoane), 
iar in Bucureşti la 7 000 de familii cu (16 000 de persoane). În documentele din arhiva fostei 
securitati nu apar si dislocările efectuate în perioada anilor 1951-1952 de Direcţia Generală a 
Miliției, în baza art. 6 din HCM nr. 344/195150. În schimb, în documentele din arhiva fostei 
securităţii se arată foarte clar scopul măsurilor administrative: „Pentru a uşura supravegherea 
activităţii elementelor duşmănoase şi străine de clasa muncitoare; pentru a le trage la munca de 
utilitate socială şi pentru a curăța cele mai importante centre vitale ale ţării de elementele 
duşmănoase'”s!. 

Dislocarea persoanelor din centrele aglomerate a fost o măsură administrativă folosită 
de regimul Gheorghiu-Dej pentru a izola de restul populaţiei pe cei care prin trecutul politic, 
poziția socială şi situaţia materială avută în vechiul regim puteau îngreuna construirea 
socialismului de tip sovietic în România. În opinia autorităţilor măsura era menită să asigure 
liniştea şi securitatea statului comunist. 


47 Idem, f. 41. 

48 Idem, dosar nr. 55, vol. 51, f. 3-4. 

49 ANIC, fond CC al PCR-Sectia Administrativ-Politică, dosar nr. 60/1952, f. 4. 

50 La sfârşitul anului 1952, prin ordinul Ministerului Securităţii Statului, nr. 838 din 4 decembrie 1952, au fost 
ratificate dislocärile efectuate în perioada anilor 1951-1952 de Direcţia Generală a Miliției din ordinul 
Ministerului Afacerilor Interne (ACNSAS, fond Documentar, dosar nr. 53, vol. 30, f. 53). 

51 Idem, dosar nr. 10 957. 

STAREA DE SPIRIT A POPULATIEI DIN ROMANIA 
IN TIMPUL EVENIMENTELOR DIN CEHOSLOVACIA 


(1968) 


THE REACTIONS OF THE ROMANIAN POPULATION 
TOWARDS INVASION OF CZECHOSLOVAKIA 
(1968) 


The desire of distancing Romania from Moscow that was well promoted by 
Gheorghiu-Dej at the end of his regime, was also continued by Nicolae Ceausescu, that 
took advantage of many anti-Soviet Romanians feeling in order to strengthen his position. 
In this sense, the military intervention in Czechoslovakia offered the General Secretary 
of P.CR a great opportunity to attract a large of the Romanian population. As the State 
Security Department records prove, the aggression disapproval of Nicolae Ceausescu was 
well welcomed by the population that did not agree the Romania subordination under 
Soviet interests. Even when the situation calmed down, Ceausescu managed to profit 
upon his action from 1968 summer. The State Security Department rapports showed 
that the leader from Bucharest managed to gain the support of a great number of citizens 
from the country, some of them used to belong to hostile categories. In the following 
months the number of applications for the party raised, common people, but also 
intellectuals, the most notorious well-known case being that of Paul Goma. 

Without any doubt, the events from Czechoslovakia and especially the attitude 
of the Romania’s leading ship in this matter altered the state of mind of the Romanian 
population of the 1968 summer. The first reactions were those of concern, fear of a 
possible similar aggression towards Romania, at the news of the military offensive 
revealed by Nicolae Ceausescu’s discourse. Some of the citizens were so alarmed that 
they even stored great quantity of food, withdrew money from CEC and took off their 
jobs. Nicolae Ceausescu and the PCR leaders were also afraid of the possible attack. 
Because of this reason, the leader of the party appealed the citizens and took some 
decisions that denoted his fear of the possible aggressive invasion; for example, the hasty 
development of a patriotic guard and the distribution of armament even to the 
inexperienced and unverified citizens. 

We should also notice the extraordinary mobilization of the organizational and 
propagandistic party system. In just few days, thousands of meetings were organized, 
thousands of patriotic guards were trained, and numerous informative, explicative 
meetings were sustained. Through these measurements, the entire active party found out 
the events regarding the new position of Romania against Czechoslovakia. 


Etichete: stare de spirit, 1968, Cehoslovacia, Romania, URSS, PCR 

Încă de la sfârşitul regimului lui Gheorghiu-Dej, tendinţele de îndepărtare a României de 
Moscova deveniseră evidente, atingând punctul culminant odată cu Declaraţia din aprilie 1964. 
Această politică a fost continuată de Nicolae Ceauşescu, care a profitat de sentimentele 
antisovietice ale multor români pentru a obţine susținerea acestora în demersul său de a-şi 
consolida poziţia în fruntea partidului şi a statului. Începând din 1966, noul lider al P.C.R. a 
efectuat numeroase vizite în ţară, în timpul cărora a ţinut unele discursuri şi a făcut anumite 
gesturi cu o evidentă încărcătură patriotică, accentuând astfel tenta naţională a ideologiei 
comuniste imprimată încă din timpul predecesorului său. 

În anul 1968, desfăşurarea evenimentelor din Cehoslovacia şi mai ales intervenţia 
armată a U.R.S.S. şi a altor patru state socialiste pe teritoriul cehoslovac i-au oferit lui Nicolae 
Ceauşescu un foarte bun prilej pentru a-şi atrage sprijinul unei însemnate părţi a cetăţenilor 
români. Având în vedere aspectele menţionate, considerăm utilă cunoaşterea stării de spirit a 
populaţiei din această perioadă, pentru a vedea îndeosebi măsura în care liderul P.C.R. s-a 
bucurat de susţinerea acesteia. În analiza noastră vom folosi rapoarte întocmite de fosta 
Securitate, de organele de partid, articole din presă, precum şi scrisori adresate de unii cetăţeni 
conducerii partidului. În privinţa documentelor Securităţii, trebuie precizat faptul că acestea au fost 
alcătuite în majoritatea cazurilor pe baza informaţiilor furnizate de agenţii acestei instituţii, care 
erau folosiţi pentru supravegherea persoanelor lucrate prin dosare de urmărire informativă 
(D.U.[.-uri). Totodată, şi rapoartele organelor de partid includeau date primite de la Securitate în 
cadrul informărilor pe care aceasta din urmă era obligată să le înainteze P.C.R. De altfel, în timpul 
evenimentelor din Cehoslovacia, conducerea Securităţii a ordonat intensificarea contactelor cu 
rețeaua informativă, tocmai pentru a afla care era starea de spirit a populaţiei din România. 

La 17 februarie 1968, Ceauşescu a pus în practică o nouă măsură care reflecta 
îndepărtarea de modelul sovietic, şi anume reorganizarea administrativ-teritorială a României. Se 
renunța astfel la raioane şi regiuni, înfiinţate în 1950 după modelul din U.R.S.S., revenindu-se la 
vechile unităţi administrative româneşti (judeţele), măsura nefiind lipsită de ecou în rândul 
populaţiei!. Un gest cu un răsunet mult mai puternic si cu rezonanţe internationale a fost 
reprezentat însă de retragerea delegaţiei române de la Consfătuirea consultativă a partidelor 
comuniste şi muncitoreşti de la Budapesta (26 februarie-5 martie 1968). Conducătorul delegaţiei, 
Paul Niculescu-Mizil, menţionează că decizia fusese luată de Nicolae Ceauşescu, în urma 


1 Potrivit unei note a Inspectoratului Judeţean de Securitate Teleorman, cetăţenii comentau faptul că 
„actuala împărţire administrativă a teritoriului R.S. România nu este acceptată de guvernul U.R.S.S., 
deoarece aceasta s-ar apropia de vechea împărțire din timpul fostelor partide” (A.C.N.S.A.S., fond 
Documentar, dosar nr. 8.983, f. 17). 

atacului lansat de Partidul Comunist Sirian la adresa P.C.R.2. După cum relevă si rapoartele 
Securităţii, această hotărâre a lui Ceauşescu a fost bine primită de populaţie, care nu agrea 
subordonarea României intereselor sovietice. Astfel, într-un document referitor la o persoană 
aflată sub urmărire se precizau următoarele: „În legătură cu politica externă a partidului şi statului 
nostru, sus-numitul a afirmat că este vorba de o linie inteligentă, chiar dacă ar fi de circumstanta 
şi cerută de anumite condiţii internationale. El a apreciat că plecarea delegaţiei române de la 
întâlnirea consultativă de la Budapesta a fost poate şi un act de curtoazie de ultimă clipă, pentru a 
recastiga pe iugoslavi, care nu fuseseră de acord cu cei care au hotărât participarea la aceasta 
întâlnire şi că România a marcat din nou în acest caz în mod oficial dezacordul fata de 
Moscova'3. 

O parte a populaţiei României era la curent cu reformele iniţiate în Cehoslovacia şi cu 
poziția țării noastre fata de acestea. Astfel, o persoană era de părere că: „după modul în care 
sunt relatate comunicatele, România are o poziţie favorabilă fata de măsurile care tind să ducă la 
liberalizarea vieţii politice şi publice din Cehoslovacia, poziţie favorabilă totuşi în rezervă până la 
precizarea direcțiilor viitoare ale liniei politice a Cehoslovaciei". Mai numeroase sunt însă acele 
informaţii culese de Securitate care reflectau faptul că cetăţenii României doreau ca aceste 
reforme să fie implementate si în tara noastră. Acest deziderat avea la bază nemulţumirile 
populaţiei fata de realităţile interne. De exemplu, Traian Deliu, judecător la Tribunalul Videle, 
spera că: „În urma evenimentelor din Polonia şi Cehoslovacia, ai noştri o să tragă invatamintele si 
o să renunțe la legea chiriilor şi la noul cod al muncii's, în vreme ce Octav Vorobchievici era de 
părere că: „Trebuie să dea mai multe posibilităţi de mişcare şi afirmare a tineretului, căci 
evenimentele din Cehoslovacia şi Polonia sunt contaminante. Lanţul se poate rupe uşor şi în 
România, căci nemulțumiri există suficiente, pornind de la nivelul actual al burselor studenţilor, cât 
şi la accesul lor în viata culturală şi politică a ţării'$. Mult mai tranşant era însă Florea Costache, 
profesor din Roşiorii de Vede. Rapoartele Securităţii mentionau faptul că acesta: „apreciază faptul 
că în Cehoslovacia s-au făcut paşi indrazneti pe linia restabilirii drepturilor democratice, ca 
scriitorii au ieşit în arena luptei politice, solicitând drepturi pe care au reuşit să le obţină cu mari 
eforturi. Că literatura şi intelectualitatea cehoslovacă au reuşit să obţină libertatea scrisului şi a 
persoanei numai pentru că au urcat pe baricade. Aceasta este singura cale în regimurile 
totalitare, spunea el, pentru a smulge libertăţile absolut elementare pentru spiritul uman, care 
trebuie să aibă condiţii pentru a se putea crea”. 


2 Paul Niculescu-Mizil, O istorie trăită. Memorii, vol. |, ediţia a II-a, Bucureşti, Editura Enciclopedică, 2002, 
pp. 87-88. Poziţia delegaţiei R.S.R. a fost aprobată apoi de Comitetul Executiv al C.C. al P.C.R., în şedinţa 
din 29 februarie 1968 (A.N.I.C., fond C.C. al P.C.R. - Cancelarie, dosar nr. 30/1968, ff. 2-7). 

3 A.C.N.S.AS. fond Documentar, dosar nr. 8.983, f. 38. 

4 Ibidem, f. 39. 

5 Ibidem, f. 31. 

6 Ibidem, f. 38. 

7 Ibidem, f. 34. 

In noaptea de 20/21 august 1968, trupele U.R.S.S. si ale altor patru tari membre ale 
Tratatului de la Varsovia (R.D.G., Polonia, Ungaria si Bulgaria) au invadat Cehoslovacia, 
determinând schimbarea conducerii partidului comunist din aceasta tara’. În ceea ce priveşte 
România, aceasta nu a fost solicitată să participe la intervenţie, în condiţiile în care, cunoscută 
fiind poziţia ei refractara fata de politica U.R.S.S., era evident faptul că o astfel de cerinţă ar fi fost 
refuzată in mod categoric. Mai mult de atât, Nicolae Ceauşescu s-a folosit de acest prilej pentru 
a lansa atacuri dure la adresa agresiunii Moscovei. În ziua de 21 august 1968, liderul P.C.R. a 
organizat o mare adunare populară la Bucureşti, unde a ţinut un discurs în care a criticat 
vehement intervenţia armată, care reprezenta o încălcare gravă a suveranităţii naţionale: 
„Pătrunderea trupelor celor cinci ţări socialiste în Cehoslovacia constituie o mare greşeală şi o 
primejdie gravă pentru pacea în Europa, pentru soarta socialismului în lume (...) Nu există nici o 
justificare, nu poate fi acceptat nici un motiv de a admite, pentru o clipă numai, ideea intervenţiei 
militare în treburile unui stat socialist fratesc (...) Problema alegerii căilor de construcţie socialistă 
este o problemă a fiecărui partid, a fiecărui stat, a fiecărui popor. Nimeni nu se poate erija în 
sfătuitor, în îndrumător, cu privire la felul în care trebuie construit socialismul în altă tarä”10. 

În discursul său, Ceauşescu anunţa şi începerea constituirii gărzilor patriotice: „Am 
hotărât ca începând de astăzi să trecem la constituirea gărzilor patriotice înarmate, alcătuite din 
muncitori, ţărani şi intelectuali, apărătoare ale independenţei patriei noastre socialiste. Dorim ca 
poporul nostru să-şi aibă unităţile sale înarmate pentru a a-şi apăra cuceririle revoluţionare, 
pentru a-şi asigura munca paşnică, independenţa şi securitatea patriei socialiste”!!. Această 
măsură avea scopul de a pregăti populaţia ţării în cazul unei agresiuni a U.R.S.S. împotriva 
României. Înființarea acestor formaţiuni nu era însă o premieră, o măsură identică fiind luată de 
Gheorghiu-Dej în noiembrie 1956, în timpul revoluţiei din Ungaria'?. Ceauşescu a extins însă 
compoziţia socială a gărzilor, care au cuprins nu doar muncitori, ci şi ţărani, intelectuali şi chiar 
femei, fiind evident faptul că se dorea încorporarea întregii populaţii active a ţării în aceste 
formaţiuni de apărare. 

În şedinţa extraordinară a conducerii Consiliului Securităţii Statului din 21 august 1968, 
ținută „în legătură cu evenimentele din Cehoslovacia”, erau luate principalele măsuri referitoare la 
atitudinea pe care trebuia să o adopte organele de Securitate. Preşedintele C.S.S., lon Stănescu, 
arăta că: „începând de astăzi intrăm în misiune deosebită, toate unităţile sunt în stare de alarmă; 


8 Decizia invadării Cehoslovaciei a fost luată la Moscova, la data de 18 august 1968, în timpul Consfätuirii 
reprezentanţilor partidelor comuniste din U.R.S.S., R.D.G., Polonia, Ungaria şi Bulgaria. Textul stenogramei 
acestei consfătuiri a fost publicat în Mihai Retegan, 1968. Din primăvară până în toamnă, Bucuresti, Editura 
RAO, 1998, pp. 250-277. 

9 În opinia lui Paul Niculescu-Mizil: „Acceptarea unei intervenţii militare din partea noastră în 1968 arunca la 
coş toată politica internă si externa a P.C.R” (*** România şi „Primăvara de la Praga”, Bucuresti, |.N.S.T., 
2005, pp. 31-32). 

10 „Scânteia”, 22 august 1968, p. 1. 

11 Ibidem. 

12 Pentru mai multe informaţii în acest sens, a se vedea Teofil Oroian, În serviciul regimului comunist, în 
„Historia”, an VIII, nr. 75, 2008, pp. 68-71. 

(...) toate cadrele vor fi concentrate”'5. Astfel, erau suspendate toate cursurile de pregătire, o 
parte dintre ofiţeri au fost chemaţi din concediu, militarii care lucrau în agricultură au fost retraşi în 
unităţi, iar toate cadrele trebuiau să fie permanent înarmate cu armamentul din dotare („să fim 
dotați cu armament: pistolet, mitralieră şi, dacă este nevoie, chiar de la stoc’)"*. 

O atenţie specială era acordată reţelei informative, care urma să fie contactată de 
urgenţă. Agentilor trebuia să li se explice foarte clar poziţia României, pentru ca, la rândul lor, 
aceştia să o disemineze în rândul populaţiei. Securitatea urmărea astfel influențarea stării de 
spirit din interiorul ţării, în sensul dorit de conducerea partidului. Totodată, informatorii aveau 
sarcina să comunice urgent orice atitudine care contravenea poziţiei oficiale'5. lon Stănescu a 
emis chiar o directivă în acest sens: ,intensificati munca cu reţeaua informativă, pentru 
cunoaşterea operativă a oricăror acţiuni duşmănoase; în cazuri deosebite, raportați imediat 
organelor locale, precum şi celor ierarhic superioare, luând în acelaşi timp măsuri energice pentru 
cunoaşterea oricărui act duşmănos''6. Ca urmare a aplicării Directivei, la 25 august 1968, 
agentului „Radu Marin”, din com. Poşaga, jud. Alba, i s-au trasat următoarele sarcini: să 
stabilească starea de spirit a populaţiei referitoare la problemele din Cehoslovacia; să afle ce 
discutau cetăţenii din comună vizavi de poziţia partidului şi statului şi de înfiinţarea gărzilor 
muncitoreşti, ţărăneşti şi intelectuale; să sesizeze imediat Securităţii prezenţa persoanelor străine 
pe raza comunei şi mai ales să poarte discuţii cu cetățenii şi „să combată în spiritul celor publicate 
în presă şi la radio” 7. 

Începând din 21 august 1968 a avut loc o intensificare deosebită a activităţii organizaţiilor 
de partid, fie ele centrale sau locale. În primele două zile au fost organizate adunări plenare ale 
comitetelor de partid din toate judeţele ţării, cei prezenţi fiind informaţi asupra poziţiei P.C.R. fata 
de evenimentele din Cehoslovacia. De asemenea, au fost stabilite măsuri de tip propagandistic şi 
organizatoric care trebuiau luate de urgenţă, atât pentru informarea populaţiei, cât şi pentru 
constituirea gărzilor patriotice. În acest sens au fost mobilizați toţi activistii de partid şi trimişi 
imediat pe teren, în numai câteva zile fiind organizate numeroase adunări ale activului de partid 
din întreprinderi, instituţii etc. Scopul era acela de a se populariza hotărârile partidului şi poziţia lui 
Nicolae Ceauşescu, aceasta din urmă fiind exprimată foarte clar în timpul mitingului de la 
Bucuresti. De altfel, în foarte multe locuri s-a asigurat audierea cuvantarii liderului P.C.R. de către 
cât mai mulţi cetăţeni prin amplasarea de difuzoare în pieţe sau organizarea de adunări în fabrici. 


13 A.C.N.S.A.S., fond Documentar, dosar nr. 11.752, vol. 3, f. 196. 

14 Ibidem, ff. 196-201. 

15 lon Stănescu ordona următoarele: „Vor fi luate măsuri de intensificare a contactului cu reţeaua 
informativă. Începând de astăzi, să contactăm — fără să deranjăm, să deconspirăm — întreaga agentură; 
dacă sunt posibilităţi, să fie contactată în mod urgent. Să le explicăm agenţilor poziţia ţării noastre (...) 
Fiecare lucrător să explice poziţia partidului, a ţării noastre, şi să-i înarmăm pe oameni, cerându-le să ne 
informeze foarte operativ cu problemele care ne interesează. Nu trebuie să facem birocratie. Să fie 
comunicat în mod operativ, la telefon, tot ce apare. Comunicati la mine sau, dacă sunt plecat, la tovarăşul 
Răduică” (ibidem, ff. 196-197). 

16 *** Cartea Albă a Securităţii, vol. IV, Serviciul Român de Informaţii, Bucuresti, 1995, p. 138. 

17 A.C.N.S.A.S., fond Informativ, dosar nr. 4.681, vol. 1, f. 9. 

Cu toate acestea, populaţia României dispunea de puţine informaţii referitoare la 
desfăşurarea efectivă a ocupării Cehoslovaciei. Din documentele consultate, nu au reieşit date 
care să ateste că în acele zile românii ar fi reuşit să afle foarte multe lucruri privind evenimentele 
din această tara (ocuparea unor oraşe, desfăşurări de trupe etc.). Una dintre explicaţii rezidă şi în 
faptul că graniţele Cehoslovaciei au fost închise, iar turiştilor români, asemeni altor persoane 
aflate în tranzit, nu li s-a dat voie să părăsească această tara decât mai târziu. De altfel, şi 
frontierele statelor vecine Cehoslovaciei, care erau implicate direct în agresiune (Ungaria, 
U.R.S.S.), au fost blocate, permitandu-se doar ieşirea cetăţenilor din aceste ţări“. 

Dacă despre situaţia din Cehoslovacia informaţiile obținute de români erau lapidare, cu 
totul altfel stăteau lucrurile în ceea ce privea desfăşurările de tehnică militară din Ungaria, 
Bulgaria sau U.R.S.S. Datele proveneau de la diverşi cetăţeni români care fuseseră în vizită în 
statele respective. În acest sens, Comitetul judeţean de partid laşi informa că două persoane care 
se aflaseră în vizită la rude în U.R.S.S. semnalaseră faptul că pe teritoriul sovietic, în apropierea 
graniţei cu România, observaseră numeroase trupe militare. Se mai preciza şi faptul că în zona 
staţiei Floresti-Bälti fuseseră garate două garnituri de tren cu tancuri, maşini şi trupe, iar in 
pădurile din zona localităţii Holonta-Ungheni stationau tancuri şi maşini militare'9. La 23 august 
1968, comandantul Brigăzii de grăniceri laşi informa organele de partid asupra faptului că pe 
teritoriul U.R.S.S., în zona Ungheni: „a apărut un tren cu 25 de tancuri şi 4 vagoane încărcate cu 
militari”, iar pe şoseaua Chişinău-Albiţa „s-au descoperit concentrări mari de trupe sovietice”20. 
Într-o notă a Securităţii din 23 august 1968 se menţiona că: „Din datele obţinute recent de 
organele noastre rezultă următoarele aspecte mai importante în legătură cu evenimentele din 
Republica Socialistă Cehoslovacă: Un număr de 59 turişti care s-au întors din U.R.S.S. prin 
punctul de frontieră «Albita» au sesizat şefului P.C.T.F. că în ziua de 22 august a.c. in timp ce se 
deplasau cu autoturismele proprietate personală pe şoseaua Odesa-Tiraspol, au observat 
circulând pe ambele părţi ale şoselei mari unităţi de tancuri şi blindate. Au sesizat, de asemenea, 
că pe drumurile de acces ale şoselei se observau urme de tancuri şi maşini grele care se 
îndreptau spre locuri camuflate”2". 

Prezenţa trupelor sovietice fusese observată de unii cetăţeni români şi în Ungaria. Astfel, 
un şofer arăta că în noaptea de 21 august, „între orele 24.00-04.00, susnumitul a staționat pe 
şoseaua Budapesta—Debretin, deoarece aceasta era blocată de trupe sovietice care se deplasau 
către Budapesta, pe două coloane formate din unităţi de tancuri, rachete şi infanterie mecanizată. 
De asemenea, şoseaua Debretin-Artano-Budapesta era blocată de trupe sovietice de tancuri, 


18 Conform unei note din 10 august 1968 a U.M. 02802 Bucureşti — Serviciul Contrainformaţii: „În ziua de 
01.08.1968, organele P.C.T.F. Albita au fost informate de organele sovietice că cetățenilor U.R.S.S. nu li se 
va mai permite în viitor să iasă din U.R.S.S. în interes particular. De asemenea, au mai comunicat că nici 
cetăţenilor români nu le vor permite să intre pe teritoriul U.R.S.S. în acelaşi scop” (A.C.N.S.A.S., fond 
Documentar/Bucuresti, dosar nr. 5.092, f. 92). 

19 A.N.I.C., fond C.C. al P.C.R., Secţia Organizatorică, dosar nr. 51/1968, f. 42. 

20 Ibidem, f. 47. 

21 A.C.N.S.A.S., fond Documentar, dosar nr. 12.555, vol. 7, f. 28. 


298 


Starea de spirit a populaţiei din România în timpul evenimentelor din Cehoslovacia (1968) 


rachete şi infanterie mecanizatä”22. Asemenea date au fost obţinute şi de organele locale de 
partid. Astfel, Comitetul judeţean de partid Arad informa că la 23 august 1968 „s-au prezentat la 
primul-secretar al Comitetului judeţean de partid 3 muncitori, care au arătat că, venind dintr-o 
excursie din R.P. Ungară, au observat pe şoseaua Szeghedin-Nădlac mişcări de trupe maghiare 
— tancuri şi motorizate”. 

Situaţia era similară şi în Bulgaria, un membru de partid din Braşov aducând la 
cunoştinţa organelor P.C.R. faptul că: „la trecerea prin punctul de frontieră Giurgiu, a facut 
cunoscut că pe şoseaua Botevgrad-Pleven venea către Russe o coloană de circa 100 
autoblindate ce remorcau tunuri. Informaţia a fost confirmată şi de un cetăţean cehoslovac care a 
intrat în R.S. România prin acelaşi punct'2. Se remarcă însă lipsa unor date similare privind 
situaţia din Polonia, explicabilă poate în condiţiile în care România nu avea graniţă directă cu 
acest stat. 

Aceste informaţii erau reale, întrucât la graniţa de nord-est a României erau masati 
aproximativ 230.000 de soldaţi sovietici, de diferite arme, organizaţi în trei comandamente: 
Odessa, Lvov şi Kiev. Totodată, la gurile Dunării şi la litoralul românesc stationau vase de 
debarcare si desant. În plus, au existat şi concentrări de trupe maghiare şi bulgare la graniţele 
acestor state cu Romania. Intensificarea evidentă a manevrelor militare efectuate de Moscova 
în apropierea graniţei cu România era privită cu teamă de către locuitorii din judeţele româneşti 
limitrofe, care se temeau de o posibilă invazie sovietică. Spre exemplu, Comitetul judeţean de 
partid Maramureş comunica faptul că: „o serie de cetăţeni s-au prezentat la organul de partid din 
Sighetul Marmaţiei, arătând că sunt îngrijoraţi în legătură cu mişcările de trupe pe care le-au 
observat în apropierea graniţei. Asemenea mişcări de trupe înzestrate cu armament greu au fost 
observate şi în apropierea comunei Bocicoi. În tot cursul zilei de astăzi s-au semnalat zboruri ale 
unor avioane cu reacţie de-a lungul frontierei cu România'%. Ultimul aspect menţionat în notă nu 
era însă singular, în acele zile fiind efectuate mai multe zboruri în imediata apropiere a graniţelor 
României, foarte probabil cu scopul de intimidare2’. 

Trebuie precizat însă faptul că teama de o intervenţie armată a U.R.S.S. în România, 
precum se întâmplase în Cehoslovacia, s-a manifestat imediat după ce Nicolae Ceauşescu şi-a 
rostit cuvântarea de la mitingul din Piaţa Republicii. Multe persoane erau conştiente de faptul că 


22 Ibidem, f. 50. 

23 A.N.I.C., fond C.C. al P.C.R., Secţia Organizatorică, dosar nr. 51/1968, f. 43. 

24 A.C.N.S.A.S., fond Documentar, dosar nr. 12.555, vol. 7, f. 29. 

25 Vasile Palii, România şi criza cehoslovacă. Mecanismele actului decizional din august 1968, în „Arhivele 
Totalitarismului”, nr. 3-4/2007, p. 125. 

26 A.N.I.C., fond C.C. al P.C.R., Secţia Organizatorică, dosar nr. 51/1968, f. 10. 

27 Conform organelor de grăniceri, în ziua de 24 august, la punctul de frontieră Nădlac, „un avion militar 
maghiar a violat teritoriul nostru pe circa 100-150 m”, iar în aceiaşi zi „un elicopter sovietic a zburat paralel 
cu linia de frontieră deasupra teritoriului sovietic, între localităţile Rasesti, jud. Vaslui, şi Sculeni, jud. laşi. 
Nu a încălcat frontiera noastră de stat” (ibidem, ff. 110, 160). 

atitudinea de fronda a liderului P.C.R. ar fi putut să atragă mânia Moscovei, fiind de părere că L. 
Brejnev nu ar fi ezitat să ocupe şi România, pentru a-l înlătura pe Ceauşescu de la putere. Într-o 
notă a Secţiei Organizatorice din ziua de 21 august 1968, care sintetiza rapoartele primite de la 
organele de partid din întreaga ţară, se precizau următoarele: „unii cetăţeni, mai ales după ce au 
ascultat expunerea tovarăşului Ceauşescu, şi-au exprimat îngrijorarea că şi la noi s-ar putea 
întâmpla ca în Cehoslovacia. Profesorul Strat Constantin, din laşi, a spus că situaţia noastră este 
critică, dar depinde de ce măsuri va lua conducerea partidului”. Într-o sinteză similară, întocmită 
pe 22 august, se arăta că în timpul adunărilor de partid organizate pentru explicarea situaţiei din 
Cehoslovacia: „mai mulţi vorbitori şi-au exprimat teama că şi România poate avea o soartă 
asemănătoare şi au declarat că sunt gata de orice sacrificiu pentru apărarea suveranităţii şi 
independenţei tärii”20. 

În unele cazuri, şi mai ales atunci când astfel de temeri au fost exprimate de cadre 
militare, Securitatea a recurs la avertizarea persoanelor în cauză, pentru a împiedica răspândirea 
de zvonuri alarmiste şi defetiste. Spre exemplu, Serviciul Contrainformatii Militare l-a avertizat pe 
plt. maj. Rata Vasile, din Brigada 3 Grăniceri laşi, pe motiv că în zilele de 28 si 29 august acesta 
făcuse următoarea afirmaţie: „Dacă ruşii fac asemenea pregătiri la frontiera cu noi, in mod sigur 
că tara noastră va avea soarta Cehoslovaciei”3. În Buletinul informativ al Securităţii din 6 
septembrie 1968 se arăta că: „Unele elemente izolate, în special din Transilvania, continuă să 
comenteze nefavorabil poziţia partidului nostru, să facă aprecieri negative referitoare la 
necesitatea înființării gărzilor patriotice şi să lanseze zvonuri alarmiste”?. De asemenea, erau 
menţionate diverse alte persoane care îşi manifestau îngrijorarea cu privire la faptul că 
agresiunea ar fi fost iminentă. Potrivit acestora: „Uniunea Sovietică a dat un ultimatum României, 
în care se cere ca până la data de 8 septembrie 1968 România să arate dacă este sau nu de 
acord să se efectueze manevrele pe teritoriul ţării. În caz contrar, trupele sovietice vor intra cu 
forţa şi vor ocupa tara”#. La fel, în comuna Băcanu Mari, din jud. Covasna: „circulă zvonul că la 
data de 6 septembrie a.c. ruşii vor sosi în R.S. Romania’. 

Starea de panică din rândul unor persoane era însă reală, mai ales în zona graniţei cu 
U.R.S.S. În acest sens, Comitetul judeţean de partid Suceava informa conducerea P.C.R. despre 
faptul că mai mulţi muncitori din Vatra Dornei şi lacobeni „au părăsit lucrul şi au plecat acasă, 
motivând că tara va fi ocupată”. Atitudini identice s-au înregistrat şi în alte fabrici din ţarăs6. 


28 Un funcţionar din Zărneşti afirma: „Nu trebuia să facă vâlvă aşa de mare în fata poporului. Poate să 
supere pe unii şi putem ajunge unde sunt cehii acum” (A.C.N.S.A.S., fond Documentar, dosar nr. 1.877, 
vol. 14, f. 212). 

29 Ibidem, f. 3. 

30 Ibidem, f. 16. 

31 Vezi Raport cu propunerea de avertizare a pit. maj. Rata Vasile, din 5 octombrie 1968, in A.C.N.S.A.S,, 
fond Documentar/Bucuresti, dosar nr. 5.119, ff. 31-32. 

32 Idem, fond Documentar, dosar nr. 12.555, vol. 4, f. 19. 

33 Ibidem. 

34 Ibidem, f. 20. 

35 A.N.I.C., fond C.C. al P.C.R., Secţia Organizatorica, dosar nr. 51/1968, f. 140. 

Încă din ziua discursului lui Ceauşescu, organele P.C.R. din Bucuresti, Arad, Bihor si 
Cluj informau conducerea superioară de partid despre faptul că populaţia din zonele respective 
începuse să formeze cozi la magazine si să cumpere cantităţi mari — între 5 şi 10 kg — de 
alimente de strictă necesitate (zahăr, ulei, făină, orez etc.), pregătindu-se astfel pentru o 
eventuală situaţie de criză*. Acest fenomen avea să continue timp de mai mult zile, până la 
stabilizarea situaţiei*. În acest sens, la 22 august 1968 Secţia Organizatorică a întocmit o 
sinteză, în care arăta că: „unele comitete judeţene de partid au informat că în după-amiaza zilei 
de 21 august s-a accentuat tendinţa populaţiei de a-şi face aprovizionări mai mari decât cele 
obişnuite”. Pentru a face fata acestei situaţii, în unele magazine volumul vânzărilor dublandu-se, 
au fost luate măsuri pentru creşterea cantităților de alimente livrate magazinelor. Cu toate 
acestea, fenomenul a surprins autoritățile nepregătite, astfel încât în multe locuri s-au înregistrat 
deficienţe în livrarea alimentelor, pentru a căror remediere s-a luat decizia ca unităţile agricole „să 
impulsioneze livrările”. 

Rapoartele organelor de partid evidentiau şi tendinţa populaţiei de a retrage mari cantități 
de bani de la C.E.C., fapt care s-a manifestat încă din ziua de 21 august. Într-un astfel de 
document se arăta că: „La agenţiile C.E.C. Bucureşti şi alte oraşe continuă să fie mari solicitări 
pentru retragerea depunerilor". Situaţia a fost identică şi în zilele următoare: la Dorohoi, în zilele 
de 22 şi 23 august au fost retraşi 820.000 lei („de zece ori mai mult decât în două zile normale”), 
iar la Piatra Neamţ 340.000 lei într-o singură zi. Mai mult, în zilele care au urmat, sumele de bani 
scoase de populaţie de la C.E.C. au crescut din ce în ce mai mult. Un raport al Secţiei 
Organizatorice din 27 august 1968 menţiona următoarele: „un fenomen care creşte în intensitate 
este retragerea economiilor de la C.E.C. Astfel, în ziua de 26 august a.c., de la unităţile C.E.C. 
din municipiul Bucureşti s-au retras 20 milioane lei, la Cluj peste 9 milioane lei, în judeţul Bihor 6 
milioane lei'*1. O altă situaţie înregistrată in tara a fost aceea a părinţilor care s-au prezentat la 
diferite tabere de elevi pentru a-şi lua copiii acasă. Astfel de cazuri s-au înregistrat la Bran şi 
Dâmbul Morii, dar şi în alte locuri. Pentru calmarea spiritelor, activiştii de partid aveau să intervină 
imediat pe lângă aceşti părinţi, pentru a-i convinge să-şi lase copiii în continuare in tabere“2. 


36 Într-o notă a Securităţii din 23 august 1968 se menţiona că un muncitor de la Uzinele „Tractorul” din 
Braşov „a afirmat faţă de mai multi cetăţeni că el nu va mai merge la serviciu, deoarece «în 21 august 1968 
R.S. Cehoslovacia a fost ocupată şi că în scurt timp şi România va fi ocupată»” (A.C.N.S.A.S., fond 
Documentar, dosar nr. 12.555, vol. 7, ff. 31-32). 

37 A.N.I.C., fond C.C. al P.C.R., Secţia Organizatorică, dosar nr. 51/1968, f. 4. 

38 Spre exemplu, într-o nota a Secţiei Organizatorice din 25 august 1968, se arătau următoarele: „continuă 
să se observe o aprovizionare excesivă a populaţiei cu sare, petrol, ulei, zahăr etc.” (ibidem, f. 11). 

39 [pidem, ff. 14-17. 

40 Astfel, la Târgu Mureş au fost retraşi 350.000 lei, sume foarte mari de bani au fost retrase din Bucureşti şi 
Suceava, iar la Galaţi „disponibilul de numerar pe care îl aveau agenţiile C.E.C. n-a acoperit cererile de 
retragere a depunerilor” (ibidem, ff. 14-17). 

+ Ibidem, f. 140. 

42 Ibidem, f. 94. 

Toate aceste aspecte prezentate denotă existenţa unei evidente stări de îngrijorare în 
tara, populaţia temându-se realmente de posibilitatea unei intervenţii a U.R.S.S. în România sau 
de izbucnirea unei situaţii de criză. Pentru a remedia această problemă, organele de partid au 
trecut la o susţinută acţiune propagandistică, cu scopul de a reda încrederea cetăţenilor în 
capacitatea autorităţilor de a face faţă evenimentelor şi mai ales de a îndrepta atenţia acestora 
spre necesitatea susţinerii liderului P.C.R. În opinia noastră, acest intens efort propagandistic a 
fost încununat cu succes, Nicolae Ceauşescu construindu-şi o imagine pozitivă în sânul populaţiei 
şi atrăgându-şi numeroşi simpatizanți. Academicianul Dan Berindei îşi aminteşte cu privire la 
acele momente următoarele: „Nu pot uita cum au reacţionat atunci românii la invadarea 
Cehoslovaciei şi la potentiala primejdie ca lucrul să se repete si în ceea ce privea România. 
Oamenii erau cu toţii dispuşi la orice jertfă, mergând până la sacrificiul suprem”*. 

Chiar din ziua de 21 august 1968, organele de partid s-au implicat în vederea asigurării 
unei receptări cât mai bune a mitingului de la Bucureşti de către muncitori şi restul populaţiei. 
Conform Secţiei Organizatorice: „la căminele culturale şi cluburi s-au organizat audierea şi 
vizionarea colectivă a mitingului de la Bucuresti. În oraşele Braşov şi Craiova s-au folosit 
difuzoarele instalate pe străzi pentru demonstrațiile oamenilor muncii din ziua de 23 august’. De 
asemenea, au fost organizate diverse „manifestații spontane” ale muncitorilor (precum la Fabrica 
de alcaloizi din Vişeu), în care aceştia au aprobat „prin aplauze şi ovaţii” discursul lui Ceauşescu. 
Încă din aceeaşi zi colectivele de muncitori, dar şi diverşi cetăţeni, au început să trimită telegrame 
C.C. al P.C.R. şi lui Nicolae Ceauşescu: „prin care îşi exprimă acordul deplin pentru măsurile 
adoptate şi pentru poziţia hotărâtă a partidului şi guvernului”. 

Tot începând cu 21 august au fost mobilizați activistii de partid din întreaga tara, care au 
fost trimişi în întreprinderi, instituţii şi la sate, „pentru a explica poziţia partidului nostru fata de 
evenimentele care au loc”#. De asemenea, tot în această direcţie au fost mobilizate şi comitetele 
sindicale din întreaga ţară, care trebuiau să desfăşoare o activitate propagandistică în rândul 
populaţiei active a ţării. Membrii Comitetelor judeţene de partid, lectorii şi alti activişti de partid s- 
au deplasat şi în mediul rural, unde au expus țăranilor poziţia P.C.R. fata de evenimentele din 
Cehoslovacia. S-a recurs şi la vizionări şi audiții colective la televiziune şi radio, în timpul cărora 
propagandiştii de partid explicau celor prezenţi poziţia P.C.R.. Numai în ziua de 22 august 
fuseseră organizate 5.800 de adunări de partid, la care participaseră 377.000 de oameni, pentru 
ca până la 24 august numărul acestora să se ridice la 10.181, cu participarea a 1.153.000 membri 
de partid, dintre care 141.000 luaseră cuvântul. Numărul acestora avea să crească în acelaşi 
ritm şi în zilele următoare. 


4 *** România şi „Primăvara..., pp. 19-20. 

4 A.N.I.C,, fond C.C. al P.C.R., Secţia Organizatorică, dosar nr. 51/1968, f. 2. 
45 Ibidem, f. 3. 

46 Ibidem, f. 4. 

47 Ibidem, f. 115. 

48 Ibidem, f. 91. 

Răspunzând chemărilor lui Nicolae Ceausescu şi fiind impulsionati de activiştii de partid, 
numeroşi cetăţeni ai României au solicitat să fie înrolați în gărzile patriotice înfiinţate. Primele 
adeziuni la aceste formaţiuni s-au înregistrat încă din ziua de 21 august, provenind cu precădere 
din rândul muncitorilor (la Timişoara, Galaţi, Turnu-Măgurele etc.). Au fost înregistrate însă 
solicitări şi din partea intelectualilor (150 la centrul universitar Cluj şi 160 la cel din laşi) şi a 
țăranilor (din judeţele Bistriţa-Năsăud si Cluj). Începând din data de 22 august, numărul 
aderentilor la aceste gărzi a crescut aproape exponential, numai în ziua respectivă în Bucuresti 
fiind echipate şi înarmate 5.100 de persoane. În jud. Braşov au depus cereri 150 de profesori, 
învăţători, ingineri şi medici®°. Conform unei sinteze a Secţiei Organizatorice din 23 august 1968, 
fenomenul luase amploare în toată România: „În întreaga tara, mii de oameni ai muncii de diferite 
categorii sociale şi naţionalităţi, bărbaţi şi femei, au cerut insistent înrolarea în gărzi. În 
numeroase locuri, când s-a anunțat ca se constituie gărzile, în mai putin de o oră zeci şi chiar 
sute de oameni s-au prezentat să fie încadraţi în aceste formaţiuni. De exemplu, în judeţul Dolj s- 
au înregistrat peste 20.000 de cereri, Argeş şi Ilfov 8.000, la uzinele de tractoare şi autocamioane 
Braşov peste 2.000. De menţionat că printre solicitanti se află un număr foarte important de 
femei”s!. 

Adeziunea populaţiei la aceste formaţiuni a continuat însă să se intensifice, astfel că în 
seara zilei de 23 august erau constituite 5.312 unităţi, care cuprindeau 354.605 persoane. De 
asemenea, au fost luate măsuri urgente pentru numirea unor comandanţi ai acestor gărzi 
patriotice din rândul ofiţerilor în rezervă. Pentru aceste posturi au fost recrutaţi 5.700 de ofiţeri, 
care „au fost instruiți cu sarcinile ce le revin şi au trecut la îndeplinirea lor”. Potrivit organelor de 
partid: „În toate judeţele afluxul de cereri ale cetăţenilor pentru a face parte din aceste unităţi este 
mare. Organizaţii de partid întregi şi grupe de cetăţeni au cerut încadrarea în formațiunile de luptă 
(...) În aproape toate judeţele sunt mari insistente din partea unor cetăţeni mai vârstnici, dintre 
care unii au luptat în cel de-al doilea război pentru eliberarea Cehoslovaciei, pentru înrolarea în 
gărzi. Cereri mari (sic!) sunt şi din partea femeilor’®?. Mai mult, unele persoane au cerut chiar sa 
fie trimise voluntare în Cehoslovacia, pentru a se opune U.R.S.S. 

În paralel, au fost luate măsuri şi pe linie de U.T.C., pentru a se începe pregătirea 
premilitară a tinerilors3, punându-se astfel bazele unui concept care ulterior va face carieră, în anii 
'80 aceste acţiuni devenind obligatorii pentru toţi elevii de liceu, periodic organizându-se ore de 
P.T.A.P. (pregătirea tineretului pentru apărarea patriei). Un raport al Secţiei Organizatorice din 26 


49 Ibidem, f. 13. 

50 Jbidem, f. 16. 

51 Ibidem, ff. 50-51. 

82 Ibidem, ff. 88-89. 

53 Într-o notă a Secretariatului C.C. al U.T.C. din 27 august 1968 se menţiona că: „Începând cu data de 25 
august a.c., organizaţiile U.T.C. din întreprinderi, instituţii, sate, unităţi de învățământ au trecut la 
constituirea tinerilor în detaşamente şi grupe de pregătire (...) Tinerii au răspuns cu entuziasm la această 
chemare, şi-au exprimat adeziunea deplină faţă de politica internă şi externă a partidului şi statului nostru” 
(A.N.I.C., fond C.C. al P.C.R., Secţia Organizatorică, dosar nr. 54/1968, ff. 1-2). 

august 1968 arăta că: „În întreaga tara s-au organizat până acum 669 centre de pregătire, 2.250 
detasamente, 4.900 grupe, care cuprind 61.000 tineri'%. 

Trebuie menţionat însă faptul că organizaţiile judeţene de partid au primit instrucţiuni 
clare pentru a se lua toate măsurile „privind creşterea numărului de oameni în gărzile patriotice”ss. 
De altfel, tocmai numărul foarte mare de aderenti înregistraţi în numai câteva zile indică o 
puternică implicare a P.C.R. în această acţiune, care nu a fost lipsită bineînţeles de exagerări. 
Spre exemplu, în satul Strâmbu-Băiuţ, din jud. Maramures, au fost mobilizați spre a se înrola în 
aceste formaţiuni toţi locuitorii majori ai localităţii, indiferent de varsta®®. Mai mult, persoanele care 
nu doreau să adere la aceste unităţi erau considerate de Securitate ca având o poziţie 
duşmănoasă, un inginer agronom din jud. Bihor fiind acuzat tocmai pentru faptul că „a refuzat să 
intre în gărzile patriotice". Cu toate acestea, in multe cazuri adeziunea la gărzile patriotice a fost 
benevolă, fenomenul fiind reflectat şi în documentele Securităţii. Gheorghe Ionescu din Braşov 
afirma: „Eu mâine mă înscriu în gărzile naţionale, răspunzând astfel chemării la apărare a 
secretarului general al P.C.R.”8. În mod similar, loan Viscreanu („fost şef de cuib”) spunea: „merg 
voluntar în gărzile muncitoreşti ţărăneşti (...) la ora actuală nu mai este nici o persoană care să fie 
contra conducerii statului nostru (...) Secretarul general este înconjurat de tot poporul si 
conducerea este apreciată mult de toată lumea'*?. 

În scurt timp a început şi distribuirea armamentului către aceste formaţiuni, numai în ziua 
de 25 august 1968 fiind distribuite 60.734 arme, marea majoritate a acestora fiind îndreptată către 
judeţele de la graniţa cu U.R.S.S. şi Ungaria. Distribuirea de armament către populaţie era un 
fapt fără precedent în România comunistă, gestul în sine fiind unul extrem, dacă avem în vedere 
pericolele ce puteau decurge din împărţirea armelor către persoane care nu erau bine verificate şi 
pregătite. De altfel, chiar şi valoarea militară reală a acestor gărzi patriotice era foarte scăzută, 
capacitatea lor de ripostă în cazul unei intervenţii armate externe fiind minima®'. Mai mult, 
organele de partid semnalau şi existenţa unor cetăţeni care afirmaseră că, în cazul în care ar fi 
primit arme, ar fi ştiut „în cine să tragă mai întâi”62. 

Un alt aspect demn de menţionat este şi acela ca, în urma atitudinii adoptate de P.C.R., 
s-a înregistrat un număr ridicat de cereri de primire în partid. Într-o notă a Secţiei Organizatorice 
din 29 august 1968 se arătau următoarele: „De menţionat şi faptul că unii muncitori şi ţărani au 
solicitat în aceste zile organizaţiilor de partid să fie primiţi în rândul comuniştilor. Astfel, la 
Combinatul chimic şi Uzina de proiectări şi reparaţii utilaj chimic din Făgăraş au fost primiţi în ziua 


54 Idem, dosar nr. 51/1968, f. 116. 

55 Ibidem, f. 111. 

56 Ibidem, f. 92. 

57 A.C.N.S.A.S., fond Documentar, dosar nr. 12.555, vol. 1, f. 72. 

58 Idem, dosar nr. 1.877, vol. 14, f. 195. 

59 Jbidem, f. 206. 

60 AN.I.C., fond C.C. al P.C.R., Secţia Organizatorică, dosar nr. 51/1968, f. 116. 
61 V. Palii, op. cit., p. 126. 

62 A.N.I.C., fond C.C. al P.C.R., Secţia Organizatorică, dosar nr. 51/1968, f. 156. 

de 29 august 11 tovarasi; in comuna Borcea, jud. lalomita, 28 cetateni au cerut in ultimele doua 
zile să fie primiţi in partid”6s. 

Toate aceste date denotă teama reală a conducerii partidului şi a lui Nicolae Ceauşescu 
de o intervenţie armată a U.R.S.S. în România. Foarte probabil că liderul P.C.R. era conştient şi 
de faptul că partidul comunist nu era agreat de majoritatea populaţiei, astfel încât acţiunile sale au 
avut tocmai scopul de a-şi asigura sprijinul cetăţenilor în fata pericolului extern. După ce situaţia 
s-a stabilizat, Ceauşescu a reuşit să culeagă pe deplin roadele acţiunii sale din vara anului 1968. 
Rapoartele întocmite de organele de Securitate reliefau foarte clar faptul că liderul de la Bucureşti 
reuşise să-şi atragă simpatia şi susţinerea unui mare număr de cetăţeni din ţară, unii dintre 
aceştia provenind chiar din rândul unor categorii considerate ostile regimului (legionari, foşti 
deţinuţi politici etc.). Astfel, un ţăran din com. Lita, jud. Teleorman, preciza: „Am ascultat discursul 
secretarului general al C.C. al P.C.R. şi mi-a plăcut că a avut o poziţie fermă, spunând că nu va 
permite nimănui să atace graniţele noastre indiferent cine vor fi ei'6. Un maistru de la Uzina 
„Rulmentul” din Braşov era de părere că: „Niciodată partidul nu s-a bucurat de un sprijin atât de 
deplin ca în prezent, când marea majoritate a populaţiei sprijină fără rezerve politica sa justa’®. 
Opinii asemănătoare aveau şi unii foşti legionari. Marin Botea, din com. Lita, jud. Teleorman, fost 
şef de cuib: „este convins mai mult ca oricând că poporul nostru are un conducător bun în fruntea 
sa şi de aceea la noi crede că nu se va întâmpla nimic deosebit'66. De asemenea, un alt legionar 
afirma că: „Ceauşescu a vorbit la tribună ca un naţionalist, nu ca un comunist, cu privire la 
ocupaţia Cehoslovaciei”#7. Totodată, acest aspect a fost menţionat şi de gen.-mr. Stoica 
Constantin în şedinţa Consiliului Securităţii Statului din 4 septembrie 1968: „Vreau să raportez că 
elementele aflate în baza de lucru au fost de acord cu punctul de vedere al partidului nostru în 
problema Cehoslovaciei, chiar şi elementele reacționare. Aceasta pentru că este normal, e vorba 
de viitorul unei naţiuni şi în această privinţă punctul de vedere al acestor elemente este acelaşi cu 
al partidului nostru”6. Gen.-mr. Plesita Nicolae raporta aceeaşi stare de fapt: „Asistăm la anumite 
lucruri care arată unitatea întregului popor atunci când este vorba de salvarea patriei”. 

Poziţia lui Nicolae Ceauşescu a reuşit să atragă şi adeziunea unor intelectuali de vârf”. 
Dintre aceştia, cel mai notoriu caz este cel al lui Paul Goma. Într-un interviu acordat 
săptămânalului francez „Les Nouvelles Litteraires”, în decembrie 1981, acesta afirma: „Când 


63 Ibidem, f. 154. 

64 A.C.N.S.A.S., fond Documentar, dosar nr. 8.983, f. 132. 

65 Idem, dosar nr. 1.877, vol. 14, f. 209. 

66 Idem, dosar nr. 8.983, f. 132. 

67 Ibidem, f. 148. 

68 A.C.N.S.A.S., fond Documentar, dosar nr. 88, vol. 5, f. 8. 

69 Ibidem, f. 6. 

70 La 22 august 1968, un grup de 23 de tineri scriitori, printre care se aflau Alexandru lvasiuc, Leonid 
Dimov, Petru Popescu, Adrian Păunescu, Dumitru Tepeneag s.a., a semnat o declaraţie publică de 
sustinere a regimului de la Bucuresti: ,Suntem absolut de acord cu pozitia adoptata de partidul si guvernul 
roman, exprimatä de tovaräsul Nicolae Ceausescu” (Dennis Deletant, Ceausescu si Securitatea. 
Constrangere si disidentä in Romania anilor 1965-1989, Bucuresti, Editura Humanitas, 1995, p. 178). 

Cehoslovacia a fost invadată, Ceauşescu a condamnat foarte violent intervenţia, cerând 
românilor în general — şi nu numai membrilor de partid — să-şi apere patria: multi s-au angajat. Eu 
însumi am aderat la «Gărzile patriotice» şi totodată şi la Partidul comunist, deoarece aceasta era 
condiţia ca să poţi avea o armă! În Uniunea Scriitorilor am fost primiţi cu zecile: trei sferturi erau 
foşti deţinuţi politici ca şi mine (...) Am avut drept la două zile şi jumătate de libertate: presa de 
partid, radioul, televiziunea transmiteau direct ceea ce se petrecea la Praga. Auzeam în direct 
împuşcăturile, iar agenţiile de presă occidentale erau citate. După două zile jumătate, Ceauşescu 
a dat înapoi: a primit vizita ambasadorului sovietic şi a încetat să mai critice intervenţia de la 
Praga””!. 

Cazul nu a fost însă singular, o poziţie asemănătoare având şi Ernest Bernea, membru 
al Academiei R.S.R. Într-o adresă a I.S.J. Braşov, din 30 august 1968, către Comitetul judeţean 
de partid Braşov, se preciza faptul că E. Bernea afirmase: „Am încredere aşa de multă în acest 
Ceauşescu şi Comitetul Central, datorită faptului că de când au preluat conducerea, ei nu au 
minţit poporul. Şi, ceea ce mă uimeşte mai mult, este curajul cu care abordează lucrurile (...) 
situaţia noastră în viitor va depinde de unitatea C.C. al P.C.R. Cred că întâlnirile lui Ceauşescu cu 
Tito şi ambasadorul rus a schimbat ceva. Ruşii ne-au dat un fel de ultimatum, iar ungurii de-abia 
aşteaptă o astfel de situaţie pentru a profita să ia Ardealul. Eu nu voi putea suporta o a doua 
invazie rusă, mai bine mor, mă sinucid!””2. De asemenea, într-o notă informativă se făcea referire 
la o altă afirmaţie a lui E. Bernea, potrivit căreia: „m-a uluit şi m-a înfierbântat cum nu-ţi poţi 
închipui discursul lui Ceauşescu. A fost un discurs de o importanţă istorică. Ceauşescu a dat 
dovadă de mult caracter, fermitate, care a ridicat poporul român în ochii tuturor popoarelor 
lumii”75. 

Opinii de apreciere fata de modul în care a acţionat Nicolae Ceauşescu s-au Înregistrat 
chiar şi din partea unor cunoscuţi critici ai regimului comunist din rândul emigrației româneşti. 
Aceste aspecte au fost surprinse în notele informative obţinute de Securitate. Astfel, în 
septembrie 1968, informatorul „Gaşpar”, întors recent din Franţa, arăta că Monica Lovinescu îi 
marturisise că: „la fel cu toţi românii din Paris, a fost foarte îngrijorată de soarta României în zilele 
evenimentelor din Cehoslovacia. Mi-a spus că în rândul românilor din Paris circulă zvonul că din 
pricina atitudinii sale independente fata de Rusia, Nicolae Ceausescu ar putea fi înlocuit prin 
Leonte Răutu. A declarat că «atitudinea guvernului român e exemplară în ceea ce priveşte 
dragostea pentru idealurile poporului»”74. În 1969, agentul „Pavelescu Doru” informa organele de 
Securitate cu privire la o conversaţie avută cu Virgil leruna: „EI, lerunca, şi opinia franceză admiră 
politica externă a României condusă de Ceauşescu, spunea el, e o politică externă curajoasă 
datorită capacităţii lui Ceauşescu — spunea el. Dar e foarte riscant pentru că ruşii nu vor ierta 
niciodată că la un moment dat au fost înfrânți in politica lor externă datorită atitudinii ferme a lui 
Nicolae Ceauşescu şi că peste un timp vor căuta să aplice în România ceea ce au aplicat în 


71 A.C.N.S.A.S., fond Documentar, dosar nr. 118, vol. 12, ff. 170-171. 
72 Idem, dosar nr. 1.887, vol. 14, f. 145. 

73 Ibidem, f. 239. 

74 ACN.S.A.S., fond Informativ, dosar nr. 6.376, vol. 2, f. 124. 

Cehoslovacia. El mai spunea: trebuie sa stiti ca dupa cele intamplate cu Cehoslovacia nici 
Ceausescu nu stă pe roze””>. 

De altfel, pentru obţinerea unor reacţii pozitive din partea emigratiei, preşedintele C.S.S. 
a ordonat să fie ridicată cenzura în cazul corespondenţei cu exteriorul, în care era critica 
intervenţia armată în Cehoslovacia: „O ultimă indicație pe care vreau s-o transmit. Mă refer la 
activitatea pe linia rețelei informative şi îndeosebi la activitatea pe linie de «F». Dacă o anumită 
persoană doreşte să trimită scrisori în afară, telegrame către elementele din emigrație sau altor 
persoane din străinătate, prin care îşi manifestă dezaprobarea fata de invitaţia din Cehoslovacia, 
să le lăsăm să plece. Dacă sunt asemenea cazuri, să-i lăsăm scrisoarea să ajungă repede la 
destinaţie. Sectorul «F» să aibă în atenţie de a da drumul la tot ce este în sprijinul retragerilor 
interventionistilor de pe teritoriul Cehoslovaciei”76. 

Au existat însă şi persoane care au avut o viziune mult mai bună asupra evenimentelor, 
şi mai cu seamă asupra implicatiilor politice interne ale atitudinii lui Ceauşescu. Spre exemplu, un 
cetățean din jud. Teleorman era de părere că: „secretarul general al C.C. al P.C.R. este tânăr şi 
vrea să se remarce şi înclină spre o politică a iugoslavilor. Acesta crede că vrea să dea o mai 
mare larghete, pentru a avea simpatizanți tot poporul”77. O perspectivă deosebit de realistă avea 
şi inginerul Bercovici Bernard, din Roşiorii de Vede, potrivit căruia: „s-a produs o breşă serioasă 
în sistemul mondial al lagărului care grupează țările socialiste în jurul U.R.S.S. În condiţiile când 
terenul nu este sigur în ţările socialiste, masele ieşite în stradă şi revendicându-şi drepturile, nu 
se poate vorbi de tăria acestui sistem, care zi de zi trăieşte simptomele unei descoperiri rapide cu 
consecinţe imprevizibile. El a continuat, spunând că pentru români lucrurile nu sunt de actualitate, 
deoarece starea de spirit a maselor e calmata cu măsuri de ordin extern". Octav Vorobchievici 
împărtăşea şi el o opinie asemănătoare: „Ecoul transformărilor din Cehoslovacia este serios 
estompat ca nu cumva să se găsească unii care sunt dispuşi să împrumute mijloacele folosite în 
Cehoslovacia pentru a primeni atmosfera încărcată, care frânează încă enorm gândirea şi 
afirmarea liberă a oamenilor. Nimeni nu are încredere să întreprindă ceva mai curajos, deoarece 
la conducerea treburilor se găsesc aceiaşi care în trecut au instaurat regimul de teamă, teroare şi 
moarte a spiritului (...) Numai orientarea naţională în politica externă acordă stabilitate regimului 
şi acordul general, oamenii fiind supuşi să suporte vicisitudinile vieţii interne, având cel putin 
asigurată independenţa naţională. Politica dusă de P.C.R. este inteleapta si ea şi-a câştigat 
sufragiu unanim al poporului”. 

Pe de altă parte, alte categorii de persoane sesizaseră faptul că atitudinea lui Nicolae 
Ceauşescu avea la bază dorinţa acestuia de a se menţine la putere prin apelul la susţinerea 
populară. Virgil Mateiaş, din Făgăraş, fost prefect legionar, afirma: „Din comunicatul de ieri am 
dedus că şi conducătorii noştri îşi tem pielea. Au recurs la simpatia poporului, spunând că au fost 


75 Ibidem, ff. 159-160. 

76 A.C.N.S.A.S., fond Documentar, dosar nr. 11.752, vol. 3, f. 201. 
77 Idem, dosar nr. 8.983, f. 15. 

78 Ibidem, ff. 36-37. 

7 Ibidem, f. 80. 

închişi si au suferit. Mi se pare că de ce se tem nu vor scăpa'%. Se făcea astfel referire directa la 
un pasaj din discursul lui N. Ceauşescu din timpul mitingului de la Bucureşti, în care acesta 
amintise suferințele îndurate de comunişti în ilegalitate. Un punct de vedere similar celui de mai 
sus avea şi o contabilă din acelaşi oraş: „În legătură cu discursul lui Ceauşescu de la televiziune, 
eu zic că aşa nu am mai auzit tipând pe cineva şi că el mai principal în toată treaba aceasta pune 
însăşi domnia şi scaunul său, că-i este frică să nu pateasca ca cei din Cehoslovacia, căci altfel 
cum s-ar putea explica disperarea cu care a vorbit şi a urlat. Despre unguri este destul de ruşinos 
că ei care in 1956 au vrut să facă ceva maret în tara au fost inabusiti de ruşi şi acum când cehii 
fac şi vor să facă ceea ce făceau ungurii în 1956, tocmai ei s-au ataşat de ruşi contra cehilor. Dar 
probabil că au fost obligaţi de ruşi să facă acest lucru”®. 

Nu în ultimul rând, unii cetăţeni au profitat de prilej pentru a formula critici la adresa 
politicii interne a partidului. Acestea se regăsesc chiar printre miile de telegrame şi scrisori 
adresate lui Nicolae Ceauşescu în acele momente. Spre exemplu, într-o scrisoare anonimă se 
precizau următoarele: „Suntem în totul de acord cu politica partidului şi guvernului cu privire la 
Cehoslovacia, la amestecul brutal şi nejustificat in viata unui stat socialist fratesc (...) Dar în 
acelaşi timp nu trebuie să ne pierdem luciditatea atât în politica externă cât şi în aceea internă, 
unde incontestabil s-au făcut şi se fac greşeli, printre care enumerăm: obligativitatea naşterilor, 
prelungirea orelor de muncă adesea nejustificat, scumpirea vieţii (a chiriilor cu aproape 300%, a 
fructelor, zarzavaturilor, cărnii etc.) (...) Toate aceste măsuri au nemulţumit şi nemultumesc 
profund populaţia”. 

O stare de spirit specială a existat însă în rândul unor categorii de maghiari din România, 
cu precădere în rândul acelora care aveau vederi naţionaliste. În acest sens, au fost mai multe 
cazuri în care astfel de persoane şi-au exprimat speranţa că în contextul respectiv urma să aibă 
loc şi atacarea României, eveniment în urma căruia s-ar fi creat posibilitatea alipirii Ardealului la 
Ungaria. La 11 septembrie 1968, Securitatea a întocmit o Notă privind manifestările duşmănoase 
ale unor cetățeni de naţionalitate maghiară, în care se precizau următoarele: „În urma 
evenimentelor ce au avut loc în Cehoslovacia după 21 august 1968, unii cetăţeni români de 
naţionalitate maghiară din ţara noastră, prin discuţii, zvonuri şi diferite atitudini, s-au manifestat 
dusmanos fata de politica partidului, de conducătorii de partid şi de stat, exprimându-şi speranţa 
ocupării Ardealului de către Ungaria’®. Ca exemple, erau menţionate mai multe cazuri. Un 
funcţionar din Dej s-ar fi exprimat în felul următor: „tovarăşul Nicolae Ceauşescu a făcut rău că a 
criticat țările care au intrat în Cehoslovacia, şi în special U.R.S.S., deoarece acestea vor intra 


80 A.C.N.S.A.S., fond Documentar, dosar nr. 1.877, vol. 14, f. 197. 

81 Nicolae Ceauşescu: „Suntem aici multi comunişti şi antifascişti care am înfruntat închisorile, am stat în 
fata morţii, dar nu am trădat interesele clasei muncitoare, ale poporului nostru. Fiţi siguri tovarăşi, fiţi siguri 
cetăţeni ai României, că niciodată nu vom trăda patria noastră, nu vom trăda interesele partidului nostru” 
(„Scânteia”, 22 august 1968, p. 1). 

82 A.C.N.S.A.S., fond Documentar, dosar nr. 1.877, vol. 3, ff. 119-120. 

83 AN.I.C., fond C.C. al P.C.R. - Cancelarie, dosar nr. 231/1968, ff. 23-24. 

84 A.C.N.S.A.S., fond Documentar, dosar nr. 12.555, vol. 1, f. 68. 

acum in România si vor lua Ardealul, pe care-l vor da Ungariei, deoarece îi aparţine”. Un ţăran din 
jud. Cluj a strigat: „La băut, că pe mâine vin ai noştri, că s-au dus în Cehoslovacia ca să le dea 
ruşii Ardealul”. Un maghiar din com. Feldioara era mult mai tranşant, acesta abordându-şi un 
consătean astfel: „Ai auzit că ungurii, împreună cu trupele altor tari socialiste au ocupat 
Cehoslovacia? Nu trebuia să meargă acolo, ci să vină în România, ca să dea Ardealul Ungariei, 
deoarece Ardealul a fost al Ungariei de mii de ani’. Conform Securităţii, directorul unei şcoli 
generale din jud. Bihor: „a început o campanie de lămurire a cetăţenilor de naţionalitate maghiară 
să nu-şi mai dea copiii la scoala română în clasa a V-a şi a VI-a şi a obţinut semnături din partea 
a 20 de părinţi, prin care se solicită înfiinţarea şcolii de predare în limba maghiară. Pentru a-i 
determina pe părinţi să ceară acest lucru, le-a adus ca argument faptul că Ardealul va fi ocupat 
de Ungaria şi este bine ca în comună să existe numai şcoală în limba maghiarä”#. Împotriva 
unora dintre aceste persoane, Securitatea a luat măsura avertizării, pentru a le determina să-şi 
schimbe atitudinea. 

Teama că Ungaria ar fi putut cere Transilvania era resimțită si de unii cetățeni români. La 
24 august 1968, organele de partid mentionau: „Mai multi tineri muncitori de la Uzinele «Steagul 
Roşu», care locuiesc în dormitoare comune în cartierul Nou, precum şi unii cetăţeni din jud. 
Mehedinţi, au întrebat dacă în aceste zile în Ungaria nu s-au formulat pretenţii asupra 
Ardealului’®*, Această îngrijorare se pare că era prezentă chiar şi în mediul diplomatic 
romanesc®’. Pentru a contracara acest fenomen, Nicolae Ceausescu a efectuat în ziua de 26 
august 1968 o vizită în judeţele Braşov, Harghita şi Covasna, luând cuvântul la adunările 
populare organizate în oraşele Sfântu Gheorghe, Miercurea Ciuc şi Odorheiu Secuiesc. În 
discursurile sale, liderul de la Bucureşti a făcut mai multe promisiuni de natură economică 
populaţiei de etnie maghiară din zona®. 


85 [bidem, ff. 68-71. 

86 A.N.I.C., fond C.C. al P.C.R., Secţia Organizatorică, dosar nr. 51/1968, f. 94. 

87 Istoricul Ovidiu Bozgan precizează următoarele: „Existau zvonuri în mediile diplomatice că Ungaria s-ar fi 
putut gândi că exista un moment propice pentru o colaborare cu Uniunea Sovietică în vederea — nu 
neapărat reluării Transilvaniei — dar exercitării unor presiuni asupra autorităţilor de la Bucuresti pentru 
acordarea unor drepturi suplimentare minorităţii maghiare. Cumva aceste zvonuri pot fi indirect confirmate, 
dat fiindcă printre primele deplasări pe care le face Ceauşescu după invazie este una la Târgu-Mureş şi 
probabil că această intervenţie răspunde agitaţiilor sau planurilor despre care — repet - nu am găsit 
suficiente documente” (*** România şi „Primăvara... p. 54). 

88 La mitingul de la Miercurea Ciuc, Nicolae Ceauşescu afirma: „Localitățile locuite de secuime, ca şi alte 
localităţi ale României, erau printre cele mai rămase în urmă din punct de vedere al dezvoltării industriale 
(...) În cadrul actualului cincinal, în secuime - deci şi în oraşul şi în judeţul dv. — se vor construi zece 
întreprinderi noi, ceea ce va face viata secuilor, nivelul general al activităţii economice şi sociale din 
această parte a ţării noastre să se transforme radical. Industrializarea regiunilor locuite de secui este o 
expresie a justetii politicii de industrializare socialistă a partidului nostru, dar, totodată, o dovadă a justetii 
politicii nationale a Partidului Comunist Român” (A.N.I.C., fond C.C. al P.C.R. — Cancelarie, dosar nr. 
136/1968, ff. 39). 

Incontestabil, evenimentele din Cehoslovacia si mai ales atitudinea conducerii României 
în această problemă au marcat starea de spirit a populaţiei din vara anului 1968. Primele reacţii 
ale românilor la aflarea vestii intervenţiei armate şi la discursul lui Nicolae Ceauşescu au fost de 
îngrijorare, de teamă vizavi de o potenţială agresiune similară şi asupra României. Unele dintre 
aceste reacţii erau chiar panicarde, oamenii cumpărând cantităţi foarte mari de alimente, 
retrăgându-şi banii de la C.E.C. sau neprezentându-se la serviciu. Chiar Nicolae Ceauşescu şi 
liderii P.C.R. se temeau însă de acest pericol. Tocmai din acest motiv, conducătorul partidului a 
făcut apel la populaţie şi a luat unele măsuri care denotau frica acestuia de posibilitatea invadării 
țării. Printre acestea s-au numărat în primul rând crearea extrem de rapidă a gărzilor patriotice şi 
mai ales distribuirea masivă de armament către acestea, în multe cazuri fiind vorba de persoane 
neverificate şi neexperimentate. 

Remarcăm totodată şi mobilizarea rapidă şi eficientă a aparatului organizatoric şi 
propagandistic al partidului, care a fost deosebit de activ la toate nivelurile. Primele acţiuni au fost 
transpuse în practică în momentul imediat următor discursului lui Nicolae Ceauşescu. În doar 
câteva zile au fost organizate zeci de mii de adunări de partid, au fost înființate câteva mii de 
gărzi patriotice, în care se înscriseseră câteva sute de mii de români, au fost ţinute numeroase 
şedinţe, expuneri, informări etc., prin care practic întregul activ de partid era instiintat cu privire la 
poziţia adoptată de România fata de problemele din Cehoslovacia. 

Atitudinea lui Nicolae Ceauşescu i-a atras acestuia adeziunea reală a multor cetăţeni, 
care apreciau faptul că liderul P.C.R. îndrăznise să se opună sovieticilor. Astfel, rapoartele 
Securităţii evidentiau susţinerea politicii partidului şi a lui N. Ceauşescu, care era generalizată la 
nivelul întregii tari, chiar şi persoanele ostile regimului comunist fiind de acord cu poziţia asumată 
de România în august 1968. După cum am arătat, au existat însă şi persoane care sesizaseră 
faptul că Ceauşescu dorea ca prin politica externă pe care o promova să suplinească 
nemulţumirile generate de lipsa de libertate si de drepturi cetăţeneşti din interiorul ţării. În anii 
următori se va dovedi că atitudinea lui Nicolae Ceauşescu din 1968 nu doar că nu a dus la 
liberalizarea internă, ci chiar a contribuit la consolidarea dictaturii acestuia®®. 


89 „Acest mic semn de autonomie fata de Moscova a avut un atât de larg ecou popular în România, încât 
chiar amploarea lui arată gradul mare de subordonare a ţării unui sistem ideologic, politic, militar şi 
economic perceput chiar şi în atmosfera ceva mai liberală a anului 1968 ca fiind unul de ocupaţie, de care 
românii sperau să scape. Gestul dătător de speranţe al lui Ceauşescu a rămas un simplu gest” (Marius 
Oprea, Banalitatea răului. O istorie a Securităţii în documente 1949-1989, laşi, Editura Polirom, 2002, p. 
11). 

GREVA MINERILOR DIN VALEA JIULUI 
(2-3 AUGUST 1977) 


THE MINERS’ STRIKE IN VALEA JIULUI 
(THE 2“” — THE 3°” OF AUGUST, 1977) 


The strike of the miners from the 2" — the 3“ of August, 1977 in Valea Jiului has 
been a revolt against the hardering of work and life conditions, it didn’t have a political 
nature or against Nicolae Ceausescu. The immediate cause of the strike was the Law no. 
3/1977 regarding social insurances. This law affected the miners who retired because of 
invalidity cause and who were taken back to work obtaining, thus, a salary and the 
alimony. Through the new law, this category of workers could not obtained anymore- 
larger incomes than the ones obtain before retiring. 

On the 1° of august, there have been expressed dissatisfactions at the Albinoasa 
and Lupeni Mines, but, at the other mines, the miners respected the working schedule. 
On the 1* of august, at the Lupeni Mine, the workers did not receive clear answers from 
the chief Accountant, Nicolae Gomoi and decided the forming of a delegation to go to 
Bucharest hoping that they will receive a clear explanation from the central party and 
state leadership, regarding this law. 

Passing vehemently from expressing dissatisfactions to open strike has been 
made as a result of the aggravated tensions between the Chief Accountant Nicolae 
Gomoi, Clement Negrut, the Prime Secretary of the Committee Party from Petrosani 
and the group of miners who intended to go to Bucharest in the morning of the 2" of 
August 1977. 

In Bucharest, lacking the presence of Nicolae Ceausescu, the Prime Minister 
from then, Manea Mänescu decided the forming of a commission made up by Ilie 
Verdet, Gheorghe Pană, and Constantin Bäbäläu who went in Valea Jiului on The 2™ of 
August 1977, trying to re-establish the order and to calm down the spirits. The miners 
requested, thus, Nicolae Ceauşescu's presence in Valea Jiului and resorted to the 
sequestration of Ilie Verdet, in order to determine him to take contact with Nicolae 
Ceausescu. Finally, telephonically contacted, Nicolae Ceausescu promised to get there 
the next day (The 3" of August 1977) in Valea Jiului. 

During the 2" of August 1977, several miners took word at a microphone 
installed at gate no. 2 of the Lupeni Mine, who re-presented the hard work and life 
conditions existent in the mines located in Valea Jiului. At the cross of the 2" and the 3" 
of august 1977, more groups of miners arrived from the other mines, between them 
those from the Paroşeni Mine lead by Constantin Dobre. The latter had the idea of 
synthesizing the claims of the miners in a typed schedule, but imposed at the same time 
as prime claim the passing at a 6 hours working program. 

Arrived at Petroşani, then at Lupeni on the 3" of August 1977, Nicolae 
Ceasusescu made an official speech, which ended by taking notice the claims of the 
miners read by Constantin Dobre. 

The measures taken by Securitate and Police Authorities in the next period of 
time following the strike had as main objectives the removing from Valea Jiului, of the 
persons with criminal record, the precise establishing of internal or external causes which 
lead to the performing of the strike and the prevention of dissatisfactions re-forming. 

Thus, all employees there have been checked within the enterprises from Valea 
Jiului, there have been taken preventive measures e.g. attention drawing and warning, 
performing investigations using also physical and psychological pressures that have to be 
due to the suspicion according to which external factors caused the performing of this 
strike. Within an international context based on respecting human and citizen’s rights, 
but still, to inoculate fear, there 15 persons have been convicted for offences of common 
right. It has been avoided their conviction for political reasons. 

Regarding the claims of the miners, they have been partially solved. In order not 
to leave the impression of giving up under the pressure of the strike, it has been resorted 
to artificial means not for comply with the main claim (wage rights for retired workers), 
which caused the events. A medical commission has cancelled many cases of invalidity of 
type III because of illness, and implicitly the alimony. The other claims concerning more 
the work and life conditions in Valea Jiului have been generally complied, with the 
mentions that, in time, the 8 hours work program has been imposed back. 

A moment of a social-economic evolution, without having a political nature, 
with a specific claim schedule, the strike of the miners from august 1977 makes us 
sensitive today, by the courage of the miners who broke the silence within the 
communist age. 


Etichete: greva, mineri, 1977, regim comunist, Valea Jiului, revendicari 
Keywords: strike, miners, 1977, communist regime, Valea Jiului, claimings 
Context general si revendicari 


Greva minerilor din 2-3 august 1977, in Valea Jiului s-a înscris într-o evoluţie economică, 
care în statele comuniste începe să dea semne de încetinire şi blocaj începând cu anii 70, fapt ce 
determină aceste state să regurgă la împrumuturi externe pentru a susţine investiţiile industriale şi 
a menţine constantă aprovizionarea pieţelor interne cu produse de larg consum. În România au 
existat şi unele particularităţi cu efecte in plan economic, generate de opțiunea neo-stalinistă de 
exercitare a puterii de către Nicolae Ceauşescu. 

Anneli Ute Gabani a propus intervalul 1968-1971 - situat între o perioadă de liberalizare 
internă şi ,minirevolutia culturală” - ca cel în care „a fost stabilit pe deplin cursul dogmatic ce avea 

sa fie urmat”. Centralizarea economică dupa modelul stalinist şi în consecinţă anihilarea celor 
câteva încercări de liberalizare, sincrone, cu ceea ce s-a întâmplat în blocul estic „s-a accentuat şi 
mai mult după 1970 când partidul a hotărât, sub influenţa lui Ceauşescu şi peste opoziţia lui 
Maurer, să revizuiască [indicatorii centrali de plan n.n.] mărindu-le prevederile adoptate în 1969 
pentru planul cincinal următor (1971 — 1975). Ca urmare, rata de acumulare a crescut la 34,1%, 
procentul investiţiilor în industrie a crescut la 49,2%, în timp ce investiţiile alocate agriculturii au 
scăzut la 13 %, aceasta în ciuda dublării, între 1970 şi 1974, a exporturilor de produse cerealiere 
şi de carne'2. Pentru o creştere a investiţiilor industriale şi a producţiei prevăzute în planul cincinal 
s-a recurs la împrumuturi externe în condiţii avantajoase la începutul anilor '70: abundență de 
capitaluri şi implicit rate scăzute ale dobânzilor. Situaţia se va schimba după „cele două şocuri 
mondiale succesive din 1973 şi 1979 [care] vor determina închiderea pieţelor occidentale. 
Economia mondială intrase în recesiune. Ţările estice mai deschise în contactele cu lumea 
capitalistă — Polonia si România — au fost nevoite să treacă la politici restrictive. Indatorarea [si 
mărirea ratei dobânzilor de către Banca Mondială, n.n.] devenise acum o frână a creşterii 
economice. La sfârşitul anilor '70, datoria externă a României echivala cu o treime din capacitatea 
sa de exportă. Se ajunge ca unele investiţii prost direcționate, neperformante şi neproductive, 
rezultat al sistemului de centralizare excesivă, alături de încercarea echivalării balanței de plăţi 
prin reducerea importurilor să aibă drept rezultat: „o fortare la maxim a capacităţilor industriei 
romanesti’’, direcționarea produselor inclusiv a celor alimentare si de consum cu predilecție către 
piaţa externă iar pentru susţinerea fondului de acumulare continuarea reducerii drastice a 
cheltuielilor în privinţa remunerării muncitorilor prin folosirea mai multor subterfugii legale care-l 
priva de diferite drepturi băneşti. Sectorul minier a fost unul dintre primele domenii de activitate în 
care s-au manifestat nemulțumiri în fata degradării veniturilor salariale şi ale nivelului de trai. De 
asemenea, pentru domeniul asistenţei sociale, contemporani ai perioadei au amintit că „se 
ajunsese la un moment dat în situaţia aberantă că, un muncitor putea fi dovedit accidentat prin 


1 Anneli Ute Gabany, Cultul lui Ceauşescu, laşi, Ed. Polirom, 2003, p. 260. 

2 Vlad Georgescu, Istoria românilor de la origini până în zilele noastre, Bucuresti, Ed. Humanitas, 1992, p. 
278. 

3 Dan Cătănuş, Revoltele muncitorilor în România comunistă, în Revista „Historia”, An IV, nr. 54, iunie 
2005, p. 24. 

4 Ibidem. 

5 Remunerarea minerilor în funcţie de realizarea planului rezultă documentar pentru anul 1972 din 
interceptarea corespondenței celor care lucrau în zonele miniere: „Să ştii că situaţia la mină s-a făcut foarte 
rea. A plecat şeful care a fost bun şi a venit un altul cu ideile lui. De când a venit acesta nu se mai face 
planul. Neîndeplinirea planului se soldează cu retineri din salariu. Mie pe 16 zile lucrate mi-a reţinut 210 lei 
penalizare. Până în prezent am fost penalizat cu 675 lei din salariu, bani pe care eu nu-i mai i-au niciodată” 
iar dintr-o altă scrisoare rezultă că „Dragii noştri, inchipuiti-va 322 lei au tras din salariu pentru nerealizarea 
planului. Am crezut că crăp de ciudă. Cu un cuvânt acesta este salariul cel strălucitor, 800 lei avans şi 580 
lei salariu. Pentru aceasta n-a meritat să invat atâţia ani. Atâta câştigă şi o coafeză. Tare mă necăjeşte 
acest lucru”. (ACNSAS, fond Documentar, dosar nr. 3405, f. 4). 

propria vina, ceea ce il excludea de la plata compensatiei foii de boala, pe timpul suferintei sale 
pana la vindecare”€. 

Pe un fond general de reducere a cheltuielilor, înrăutățirea imediată stării de spirit in 
Valea Jiului în lunile iunie-iulie 1977 a fost provocată de proiectul Legii 3/1977 privind asigurările 
sociale”. Legea i-a afectat pe minerii pensionati ca urmare a invaliditatii de gradul III (caracterizată 
prin pierderea parţială a capacităţii de munca) care, pe lângă pensie, fiind reincadrati pentru 
munci uşoare sau cu 72 normă, obțineau şi salarii. Conform noii legi, cei pensionati nu mai aveau 
dreptul să obţină câştiguri mai mari decât cele obţinute anterior pensionării. Astfel, „dacă înainte 
de pensionare minerul avea un salariu de 5 000 lei, iar după pensionare obținea ipotetic 5 000 
pensie şi 2 000 salariu (depăşea 5 000), el nu mai avea dreptul la aceste câştiguri şi trebuia să 
aleagă, ori pensie ori serviciul pe care îl avea în acea perioadă. Acelaşi proiect de lege, ridica 
limita pentru vârsta de pensionare (de la 50 la 53 ani) fapt ce a condus la amplificarea stării de 
spirit de nemulţumire a minerilor”. Aceste nemulțumiri la care s-au adăugat alte cereri au fost 
sintetizate de Constantin Dobre într-un Program de Revendicări al minerilor din Valea Jiului: 
„1. Reducerea programului de lucru la timpul de 6 ore pe Zi. 
2. Pensionarea minerilor la vârsta de 50 ani (limită maximă). 
3. Să nu se adopte în niciun caz lucrul în acordul global. 
4. Să se menţină deciziile de pensionare privind gradul de invaliditate nr. 3 (cu respectarea 
drepturilor din trecut — adică până la data de 1.VII.1977) 
5. Reducerea planului de producţie la nivelul centralei cărbunelui Petroşani, proportional cu forţa 
vie activă productivă. 
6. Sistarea abuzurilor de funcţie (prin control inopinant exercitat de organele de stat şi de partid la 
nivel de minister). 


6 loan Velica, Dragoş Stefan Velica, „Lupeni '77 — Laboratorul puterii” în Analele Sighet 10 Cronica unui 
sfârşit de sistem, Bucureşti, Fundaţia „Academia Civică”, 2003, p. 63. 

7 Conform vechii legi, respectiv Legea nr. 27/1966 privind pensiile de asigurări sociale de stat şi pensia 
suplimentară, Art. 58 — (1) Pensionarii prevăzuţi la art. 57 alin. 1 şi 2 primesc pe lângă salariu şi pensia în 
întregime, pe timpul cât sunt angajaţi: a) în posturi cu până la '£ normă inclusiv; .... iar la Art. 59, alin. (1) 
Pensionarii de invaliditate de gradul III (care puteau lucra cu jumătate de normă) vor primi pe timpul cât 
sunt angajaţi, pe lângă salariu, şi pensia în întregime, fără ca aceasta împreună să poată depăşi salariul 
tarifar în vigoare, corespunzător funcţiei avute la data pensionării de invaliditate. Alin. (2) În cazul în care 
salariul tarifar împreună cu pensia ori numai salariu tarifar depăşesc salariul tarifar în vigoare, 
corespunzător funcţiei avute la data pensionării de invaliditate, pensia se reduce sau plata pensiei se 
suspendă după caz. Salariul tarifar în vigoare este cel în care se face plata.” (Buletinul Oficial al R.S.R., 
partea |, nr. 116); Prin Legea privind pensiile de asigurări sociale de stat şi asistenţă socială / 08 iulie 1977 
Art. 25 alin (5) Pensia pentru invaliditate de gradul III împreună cu retributia primită pentru munca depusă 
nu pot depăşi 70% din retributia avută la data stabilirii gradului de invaliditate. (B.O. al R.S.R., Anul XIII — 
Nr. 61), muncitorii solicitând „ca pensia de gradul III să rămână după vechea lege” (ACNSAS, fond 
Corespondenţă, dosar nr. 3594, vol. 2, f. 448). 

8 Idem, fond Documentar, dosar nr. 117, vol. 5, f. 132. 

7. Să nu se ridice costul alimentelor odată cu creşterea salariilor (se poate face acest lucru cu o 
perioadă de întârziere sau într-o mai mică măsură fata de creşterea reală a salariilor). Revenind 
asupra punctului numărul unu din programul susnumit cerem cu insistenţă reducerea programului 
de lucru la 6 ore pe zi începând cu data de 4 VIII 1977. 

8. Dorim ca în nici un caz să nu se adopte măsuri de represiune morală, fizică sau de alt gen 
asupra delegaţiei reprezentative cât şi asupra celor care au luat cuvântul înaintea sosirii 
Dumneavoastră tovarăşe Secretar General în incinta exploatării miniere Lupeni. 

9. În urma revendicărilor susnumite de către tovarăşii noştri de muncă de la exploatarea minieră 
Aninoasa cerem să fie eliberaţi toţi cei care au fost reţinuţi de către organele de ordine. 

10. Cerem cu insistenţă ca întreaga demonstraţie paşnică a minerilor din Valea Jiului să fie dată 
publicității radio şi televiziune. Acestea au fost doleantele exprimate în scris pentru a fi prezentate 
dumneavoastră. Sperăm din toată inima ca aceste revendicări să fie satisfăcute integral. 

11. Cerem reducerea reală a personalului tehnico ingineresc şi administrativ în toate exploatările 
miniere şi introducerea personalului ingineresc în producţie ca cel puţin să lucreze efectiv 4 (ore) 
în producţie. 

12. Asigurarea locului de muncă pentru femei (creearea de noi locuri de muncă pentru femei) 

13. Asigurarea reală şi nepărtinitoare a asistenţei medicale în toată Valea Jiului. 

14. Sistarea penalizărilor la salariile în regie. 

15. Calcularea pensiilor de bătrâneţe cu coeficient de procentaj cel stabilit prin lege până la data 
de 01.VII 1977. 

16. Calcularea retributiei de 2 la sută la pensia de bătrâneţe cu procentajul stabilit până la data de 
1.VI1.1977. 

17. Sa se respecte exercitarea fortei de munca a individului in orice intreprindere miniera (prin 
transfer cu articolul 11 a)”°. 

Fără a fi precedată, în perioada comunistă, de vreo manifestare asemănătoare ca 
anvergură, de la care să se revendice, spontană şi născută din rigiditatea unui sistem care nu mai 
era preocupat nici măcar preventiv de situaţia muncitorilor şi de păstrarea unui echilibru social, 
greva minerilor reflectă o deteriorare a situaţiei socio-economice româneşti, iar prin conţinutul 
cererilor formulate, se asemănă mai degrabă cu nemulţumirile şi revendicările proprii anilor '50 în 
țările comuniste central-europene decât cu iniţiativele de disidenta afirmate în aceeaşi perioadă. 

Greva minerilor din Valea Jiului din 2-3 august 1977 a fost o revoltă împotriva începerii 
înăspririi condiţiilor de muncă şi de viaţă, nu a avut un caracter politic sau împotriva lui Nicolae 
Ceausescu"? 


9 ACNSAS, fond Corespondenta, dosar nr. 3594, vol. 1, f. 195. 

10 Unele lucrări au definit-o astfel: „Greva din Valea Jiului nu a fost o acţiune politică şi — în ciuda huiduielilor 
— nici o manifestare anti-Ceausescu: revendicările minerilor au fost exclusiv economice si sociale, iar 
cererea lor stăruitoare a fost ca Nicolae Ceauşescu să vină în Valea Jiului. Se manifesta străvechiul 
stereotip al „bunului monarh”! (Florin Constantiniu, O istorie sinceră a poporului român, Bucureşti, Ed. 
Enciclopedică,1997, p. 521.); „Greva minerilor este considerată a fi cea mai mare acţiune revendicativă 
organizată a muncitorilor de la instaurarea comunismului în România.” (Istoria României în date, sub coord. 


315 


Raluca Nicoleta Spiridon 


1 august 1977 — Protestele de la Aninoasa şi Lupeni 


Aşadar, reducerea veniturilor salariale prin noua lege a asigurărilor sociale s-a suprapus 
pe un fond mai vechi de nemulțumiri pentru condiţiile de viaţă şi muncă. În privinţa dimensiunii 
comportamentale umane din notele informative cuprinse în doasarele fostei Securitati, deşi 
lacunare, se pot desprinde câteva observaţii. Astfel, pe de o parte, alinierea conducerilor de partid 
de la nivelul organizaţiilor locale din bazinul Văii Jiului, la poziţia de buni executanţi!! a facut ca 
informările Securităţii să fie lipsite de o finalitate preventiva'?. Pe de altă parte, neexistând 
precedente recente pentru acel moment de proteste coagulate, iar cultura politică fiind una a 
ascultării fără obiecţii a indicatiilor partidului, s-a estimat, poate greşit, că în fata unei astfel de legi 
nu vor exista proteste de mari proporții, iar muncitorii se vor resemna în momentul în care vor fi 
fost puşi in fata faptului împlinit. În acelaşi timp, nu se poate face abstracţie de o anumită 
solidaritate muncitorească mult mai puternică decât în alte zone industriale ale ţării şi care a făcut 
posibilă declanşarea grevei chiar dacă iniţial minerii au „acţionat prin pensionarii cu drept de 
lucru’'’, Legea nr. 3/30.06.1977 privind pensiile de asigurări sociale de stat şi asistenţă socială a 
intrat în vigoare fără a fi însoţită de indicaţii, instrucţiuni sau norme de aplicare scrise, birourile 
financiare de la exploatările miniere fiind prinse între nemulţumirea minerilor şi ordinele verbale 
de a calcula remuneraţia aferentă lunii iulie pentru angajaţii pensionati de gradul III fără a include 
şi pensia integrală ci doar în cazurile in care cei 70% din venitul anterior pensionării'* nu erau 
acoperiţi doar din salariu. 


Dinu C. Giurescu, Bucureşti, Ed. Enciclopedică, 2003, p. 661.); „Greva minerilor din 1977 din Valea Jiului a 
fost cea mai importantă sfidare lansată de un grup de muncitori puterii comuniste din România de la 
potopul de proteste din Bucureşti, laşi si Cluj prilejuit de revolta ungară din 1956.” (M. Bărbulescu, D. 
Deletant, K. Hitchins, Ş. Papacostea, P. Teodor, Istoria României, Ed. Enciclopedică, Bucuresti, 2003, p. 
548). 

11 În fata minerilor pensionati cu grupa a-lll-a de muncă care s-au prezentat pentru a cere lămuriri la 
comitelele de partid de la oraşe şi la Comitelul Judetean „...peste tot răspunsul era: «e lege şi noi nu ne 
putem baga»...” (Idem, fond Documentar, dosar nr. 117, vol. 5, f. 133.) 

12 „De menţionat, că toate aceste aspecte, erau zilnic exploatate în Buletine Informative, redactate de către 
organul local de securitate, la primul secretar din acea perioadă Clement Negrut. Asemenea comentarii de 
nemulţumire se constatau în special în rândul membrilor de partid, aspecte ce erau raportate pe cale 
ierarhică de Securitate” (Ibidem). 

13 Ibidem. 

14 Deşi în final răspunderea declanşării grevei este proiectată asupra cadrelor din conducerea Ministerului 
Minelor, Petrolului şi Geologiei, a Combinatului Cărbunelui Petroşani, organele şi organizaţiile de partid 
locale, mai putin asupra inaltilor responsabili de partid, dintr-o notă explicativă dată de şeful Oficiului pentru 
probleme de muncă şi ocrotiri sociale Petroşani, Tecşa Laurenţiu rezultă fără echivoc faptul că indicaţii în 
ceea ce priveşte acordarea pensiei de invaliditate de gradul III împreună cu retributia primită pentru munca 
depusă, conform noii legi, s-au dat foarte târziu, mai precis pe 28 iulie 1977. Legea pensiilor (nr. 3/1977) a 
fost adoptată de Marea Adunare Naţională la data de 30 iunie 1977 şi a intrat în vigoare la data de 1 iulie 

În ziua de 01 august 1977 s-au manifestat nemultumiri la Minele Aninoasa şi Lupeni însă 
nu au avut amplitudinea protestelor din următoarele două zile, deşi în istoriografie s-a impus deja 
ziua de 1 august drept cea în care debutează greva minerilor. 

La Aninoasa o parte din minerii din schimbul | au fost puşi în fata faptului împlinit privind 
noua modalitate de calculare a remuneratiei şi au cerut preşedintelui Comitetului de Sindicat pe 
mină — Mişu Dima să intervină pentru a nu li se tăia din pensie. La râdul lor, preşedintele 
Comitetului Sindical şi secretarul Comitetului P.C.R. pe mină au solicitat prezenţa lui Clement 
Negrut, prim-secretar al comitetului de partid Petroşani, care a promis pentru moment că va 
aduce noi lămuriri până în 3 august 1977. 

În cadrul exploatării miniere Lupeni între 29 iulie şi 1 august 1977 muncitorii nu au primit 
răspunsuri concrete asupra modului de aplicare a prevederilor legale de la contabilul-şef Nicolae 
Gomoi, directorul tehnic sau preşedintele sindicatului şi au hotărât, în consecinţă, ca „o delegaţie 
formată din 100 de persoane" să se deplaseze la Bucuresti pentru a solicita conducerii centrale 
de partid şi de stat lămuriri în privinţa acestei legi. Nu s-a pus în acest moment problema unei 
întrevederi cu Nicolae Ceauşescu. 


1977. In Buletinul Oficial al R.S.R. a apărut la data de 8 iulie 1977, iar la unitate s-a primit în data de 15-16 
iulie a.c.[...] În urma şedinţei de la judeţ (din 11 iulie 1977) au rămas de clarificat o serie de probleme pe 
linia aplicării legii pensiilor, printre acestea fiind şi problema pensionarilor de invaliditate de gradul trei, la 
care nu se cunoştea modul cum vor fi retribuiti începând cu data de 1 iulie a.c. data intrării în vigoare a noii 
legi a pensiilor. Pentru această problemă urma să primim un răspunds de la Ministerul Muncii. La data de 
24 — 25 iulie 1977 a apărut în Buletinul Oficial Decretul privind criteriile şi normele de încadrare in grade de 
invaliditate”. (Idem, fond Corespondenţă, dosar nr. 3594, vol. 2, f. 418). De asemenea, conform aceleiaşi 
note explicative, la 28 iulie 1977 au primit câteva indicaţii de la tov. loachim din Ministerul Muncii însă nu 
oficiale şi nu scrise, principala problemă ridicată acestuia fiind modul de remunerare a pensionarilor de 
gradul III întrucât trebuiau să se întocmească statele de plată pe luna iulie. În această privinţă „conform legii 
nr. 3/ 1977, art. 23 (4) şi 25 (5) pensia pentru invaliditate gradul III împreună cu retributia primită pentru 
munca depusă nu pot depăşi 70% din retributia avută la data stabilirii gradului de invaliditate. În concluzie, 
pensionarii de gradul III care au muncit 8 ore, conform legii, vor primi doar retributia pentru timpul de 8 ore 
lucrat fără pensie, deci nu mai există pensionari de gradul III care să lucreze 8 ore, ci doar 4 ore. Acestea 
au fost indicaţiile care ni le-a dat verbal, pentru a lămuri unităţile în cazul când suntem solicitati a le da 
relaţii sau lămuriri”. (Ibidem.) De asemenea există o adresă a Biroului Financiar de la Exploatarea Minieră 
Lupeni din 23.07.1977 către Centrala Cărbunelui Petroşani din care rezultă clar demersurile contabilului şef 
Nicolae Gomoi şi ale economistului Dumitru Calianu de la E.M. Lupeni, pentru o interpretare cât mai 
corectă a anumitor articole din Legea nr. 3 din 30 iunie 1977. (Ibidem, f. 417). 

15 Idem, fond Documentar, dosar nr. 117, vol. 5, f. 134. 

Desfăşurarea grevei 2 august — 3 august 1977 


Trecerea de la exprimarea nemulțumirilor, într-un mod mai vehement, la revoltă 
deschisă, s-a făcut în urma exacerbarii tensiunilor dintre contabilul-sef Nicolae Gomoi'6, Clement 
Negrut şi grupul de mineri care intenţiona să se deplaseze la Bucuresti, în dimineaţa zilei de 2 
august 197717. Fortat de mineri, Clement Negrut, prim-secretar al Comitetului de Partid Petroşani, 
a informat pe ministrul Minelor, Petrolului şi Geologiei, Constantin Băbălău, că situaţia nu mai 
poate fi rezolvată la nivel local. După această convorbire a transmis minerilor că urmează să 
sosească la E.M. Lupeni, tov. Ilie Verdeț, secretar al C.C. al P.C.R. În urma exercitării de noi 
presiuni de către mineri, Clement Negrut reuşeşte să-l contacteze şi pe llie Verdeț iar în fata 
afirmației acestuia că nu poate schimba legea, se solicită pentru prima dată prezenţa lui Nicolae 
Ceauşescu la Lupeni. 

La Bucureşti, în lipsa lui Nicolae Ceauşescu, (aflat la Neptun, unde purta discuţii cu 
Santiago Carillo, secretarul general al P. C. Spaniol), Manea Mănescu, primul ministru, de atunci 
a trimis o comisie în fruntea căreia s-au aflat Ilie Verdeț, prim-viceprim-ministru, Gheorghe Pana 
ministrul muncii şi în acelaşi timp preşedinte al U.G.S.R., Constantin Băbălău la Lupeni în 
încercarea de a potoli nemulţumirile minerilor. Comisia a ajuns la Lupeni în jurul orei 18 din 2 
august 1977, într-un moment în care minerii continuau să-şi manifeste dezacordul fata de 
prevederile Legii nr. 3/1977. Întrucât explicaţiile oficialilor nu erau receptate bine a fost montată o 
staţie de aplificare la ghereta porţii nr. 2 din curtea întreprinderii. 

Propagarea evenimentelor de la E.M. Lupeni în principal prin muncitorii navetişti a 
condus la extinderea grevei şi la celelalte exploatări. Mai multi muncitori au refuzat să intre în 
schimburile de lucru şi s-au deplasat spre Lupeni. A existat şi cazul, ca acela al inginerului-sef de 
la mina Aninoasa, Victor Apostu, care nu s-a împotrivit plecării minerilor cu autobuzele, ceea ce i- 


16 Un grup de muncitori avându-l în frunte pe Toderascu lon l-au interpelat în dimineaţa zilei de 02.08.1977 
în curtea minei Lupeni, pentru ultima pe Gomoi Nicolae în privinţa pensiilor. Neprimind lămuriri, minerii l-au 
forțat să se deplaseze alături de ei spre Petroşani la Centrala Cărbunelui. În drum spre poarta nr. 2 
„Nicolae Gomoi a fost bruscat de mineri, întrucât pensionarii susțineau că, contabilul şef i-ar fi jignit 
afirmând că după el nu le-ar da nici 5% din salariu”. (Idem, fond Corespondenţă, dosar nr. 3594, vol. 2, f. 
447 v.). Potrivit unui alt document Clement Negrut ar fi avut o atitudine care a fost sursa escaladării 
situaţiei. „În timpul discuţiilor s-au produs altercatii între mineri şi Negrut, ultimul afirmând că «le rezolvă el 
problemele». În momentul în care grupul de mineri care intenţiona plecarea la Bucuresti a ajuns la Poarta 2 
a minei Lupeni, cu intenţia de a pleca la tren, Negrut a afirmat: «...Stati aici că dau eu telefon la Ceauşescu 
la Bucureşti»” (Idem, fond Documentar, dosar nr. 117, vol. 5, f. 136.) desi initial li se comunicase că prin 
telefonul de la poartă nu se poate vorbi cu ministerul minelor sau comitetul central. 

17 Conform unui document întocmit mult timp după desfăşurarea evenimentelor (06.09.1994) revolta 
deschisă s-ar fi declanşat la Lupeni în dimineaţa zilei de 1 august 1977, în timp ce în cursul nopții de 1 spre 
2 august au ajuns minerii de la Paroşeni iar pe 2 august cei de la Bărbăteni, Vulcan, Uricani şi Aninoasa. 

a atras ulterior suspiciunea de organizare premeditata a transportului oamenilor la Lupeni“? din 
partea organelor de Securitate. 

Obstinatia cu care a fost solicitată prezenţa secretarului general al partidului s-a datorat 
conştientizării faptului că doar Nicolae Ceauşescu putea rezolva aceste probleme dar conform 
unei alte surse, şi neincrederii în Ilie Verdeț, neagreat de mineri'9. De altfel, Ilie Verdeț, Gheorghe 
Pană, Clement Negrut şi Ghinea, cu excepţia lui Constantin Băbălău, au fost aproape sechestrati 
în ghereta paznicului de la Poarta nr. 2. Flancat de muncitori, Ilie Verdeț s-a deplasat de mai 
multe ori la Palatul Culturii, unde, după câteva încercări nereuşite, l-a convins pe Nicolae 
Ceauşescu să se deplaseze la Lupeni. 

Florin Constantiniu a explicat această cerere prin manifestarea vechiului stereotip al 
„bunului monarh”, ceea ce este pe deplin plauzibil dacă luăm în considerare, cultivarea mitului 
„bunului conducător” în imaginarul colectiv de către Nicolae Ceauşescu şi aparatul de 
propagandă, astfel încât credinţa că prezenţa şefului statului va determina soluţionarea cererilor 
nu a apărut nici nerealistă, nici echivocă. 

În cursul zilei de 2 august şi în noaptea de 2/3 august au luat cuvântul la microfonul 
instalat la poarte minei Lupeni mai mulţi muncitori ce au reiterat solicitările ca: pensia de 
invaliditate de gradul III să fie acordată după vechea lege, să nu mai fie aplicate penalizări pentru 
nerealizarea planului, întrucât nu întotdeauna realizarea acestuia depindea de muncitori, să nu se 
mai lucreze sâmbăta şi duminica, să fie stopate unele abuzuri ale factorilor de conducere din 
exploatările miniere, să existe o mai bună aprovizionare a oraşului, să fie îmbunătăţită asistenţa 
medicală şi, nu în ultimul rând, să fie create mai multe locuri de muncă pentru femei. 

De asemenea, în noaptea de 2 spre 3 august au ajuns minerii de la Paroşeni, apoi cei 
de la minele Bărbăteni, Vulcan, Uricani şi Aninoasa. Numărul total al participanţilor la grevă 
variază între 30 000 şi 35 000 mineri, dar trebuie să facem menţiunea că foarte mulţi au fost 
mobilizați în data de 3 august de responsabilii comunişti pentru vizita oficială pe care urma să o 
facă şeful statului. Prin urmare, nu se poate echivala numărul celor participanţi la adunarea de la 
Lupeni din 3 august cu numărul celor nemulţumiţi, după cum este greu de presupus că cei 
mobilizați nu nutreau şi ei nemulțumiri legate de situaţia existentă în Valea Jiului. 

După sosirea muncitorilor de la mina Paroşeni a luat cuvântul Constantin Dobre care a 
solicitat, pe lângă revendicările sus-mentionate, şi: „trecerea la programul de lucru de 6 ore, 
ieşirea la pensie a minerilor la 50 ani, introducerea în mină a funcţionarilor şi tehnicienilor timp de 
4 ore, reducerea aparatului administrativ, să nu se aplice acordul global, să nu se ia măsuri 


18 În privinţa măsurilor luate de către organele de Securitate ca urmare a ajutorului pe care Victor Apostu l-a 
dat minerilor, revelatoare sunt mărturiile sale, consemnate de Mihai Barbu, Gheorghe Chirvasă în După 20 
de ani sau Lupeni 77 - 97, Petroşani, Cotidianul matinal şi Editura Cameleonul, 1997, p. 62. 

19 Verdeț, la o şedinţă anterioară, ţinută la Lupeni, atunci când un miner a cerut să li se dea carne şi 
slănină, deoarece nu pot munci în mină cu cartofi şi varză, acesta i-a răspuns: mai întâi cărbune şi după 
aceea carne şi slănină, moment din care minerii i-au purtat pică”. (ACNSAS, fond Documentar, dosar nr. 
117, vol. 5, f. 136). 

represive împotriva celor care s-au adunat, rezolvarea angajării femeilor etc."20. Constantin Dobre 
a întocmit o listă cu revendicările minerilor, dactilografiată la sediul comitetului orăşenesc de 
partid Lupeni, a constituit un Comitet de grevă, format din 15 reprezentanţi (câte 2-3 de la fiecare 
exploatare) şi le-a solicitat minerilor să-l delege a doua zi să vorbească în numele lor in fata 
Secretarului General al Partidului. Ajuns la Petroşani în ziua de 3 august, Nicolae Ceauşescu s-a 
deplasat apoi la Lupeni unde nu a optat pentru o discuţie cu comitetul de grevă, a încercat să ţină 
un discurs însă a sfârşit în cele din urmă ca pe baza programului întocmit de mineri să răspundă 
„pe loc” la citirea fiecărei revendicări fiind fie aprobat, fie huiduit de grevisti. 

În ziua declanşării grevei, 2 august 1977, nu s-a acţionat în forță asupra protestatarilor?!, 
pe parcursul evenimentelor, organele Ministerului de Interne păstrând legătura cu organele de 
partid locale şi centrale, cu scopul de a primi ordine. 

În virtutea ordinului dat de generalul Emil Macri, şeful Direcţiei a II-a — Contrainformati 
economice, Securitatea a desfăşurat pentru început doar muncă de culegere a informatiilor22; a 
acţionat pentru asigurarea unor puncte strategice de la E.M. Lupeni: putul „Ştefan”, uzina 
electrică, compresoare, cabina de comandă, o mare parte din reţeaua informativă fiind dirijată 
pentru a asigura funcţionarea principalelor utilaje; a întărit paza la depozitele de exploziv şi a 
magaziei de armament a gărzilor patriotice; a limitat vânzarea de băuturi alcolice. 

În seara zilei de 2 august 1977, în conformitate cu ordinul generalului Nicolae Plesitä, 
prim-adjunct al ministrului de Interne, au fost luate măsuri informativ-operative pentru asigurarea 
securităţii şefului statului2?, măsuri întreprinse în mod curent în localităţile in care se desfăşurau 
vizite de lucru, ceea ce nu a exclus folosirea ulterioară a informaţiilor culese de reţeaua 


20 Idem, fond Corespondenţă, dosar nr. 3594, vol. 1, f. 448 v. 

21 „În dimineaţa zilei de 2.08.1977, în jurul orelor 7,30 — 8, ofiţerul care deserveşte informativ Exploatarea 
Minieră Lupeni, s-a deplasat la cabina de la Poarta nr. 2, unde s-a prezentat tovarăşul prim-secretar 
Clement Negrut, cerându-i aprobarea să-i trimită acasă pe cei adunaţi. Acestuia i s-a spus să se ocupe de 
problemele sale. La plecarea de la poarta nr. 2, ofiţerul a atras totuşi atenţia mai multor persoane [...] 
pentru a părăsi poarta. Unii dintre aceştia au plecat de la poartă. S-a acţionat prin reţeaua informativă 
pentru a convinge unele persoane să renunţe la acţiunile lor”. (Ibidem, f. 324v.). 

22 În vederea identificării, verificării şi centralizării elementelor care înainte, în timpul şi după evenimentele 
din 2-3 august 1977 au instigat la dezordine, au comis acte huliganice sau care au încercat să menţină o 
stare de spirit de neîncredere în rândul angajaţilor. În baza informaţiilor obținute de la rețea şi din discuţiile 
purtate cu unii salariaţi, au identificate şi luate în verificare un număr de 44 persoane din categoriile 
raportate mai sus. Dintre acestea, asupra unui număr de 13 persoane au fost întreprinse măsuri de 
neutralizare iar asupra a 5 persoane au fost luate măsuri pe linia organelor de miliţie”. (/bidem, 324 v-325.) 
23 „Pe baza programului de desfăşurare a vizitei în municipiul Petroşani şi ţinându-se cont de situaţia 
operativă existentă, s-a acentuat în direcţia instruirii reţelei, stabilirea şi folosirea efectivelor de securitate şi 
miliţie pentru asigurarea pazei şi securităţii şefului statului, a liniştii şi ordinei publice, nominalizarea 
răspunderilor pe ofiţeri şi subofiteri privind bolnavii psihici, elementele tulburente, nemulţumiţi, reclamagii, 
precum şi identificarea persoanelor care s-au dedat la acte de violență, elemente care ar putea crea 
dezordine în diferite localităţi ale Văii Jiului”. (/bidern, vol. 1, f. 344). 


320 


Greva minerilor din Valea Jiului (2-3 august 1977) 


informativă in timpul desfăşurării întrevederii cu protestatarii2*. Datorită atmosferei tensionate în 
noaptea de 2 spre 3 august au fost deplasati în Valea Jiului 160 ofiţeri şi subofiteri de la 
Inspectoratul Judetean Hunedoara şi un număr de 700 ofiţeri şi subofiteri de securitate şi miliţie 
din județele: Gorj, Dolj, Caraş Severin, Arad, Alba-lulia si Sibiu. S-a constituit un comandament 
de coordonare a activităţii de securitate şi miliţie, condus de generalul Nicolae Plesita din care au 
făcut parte: generalul Emil Macri, şeful Direcţiei a Il-a; colonelul Gheorghe Simon, şeful 
Inspectoratului M.I. judeţean Hunedoara, colonelul David Golea, şeful securităţii judeţului şi 
colonelul Sabin Popa, şeful miliției judeţene. Pentru asigurarea unei bune operativitati la 
Petroşani şi în celelalte întreprinderi miniere: Dâlja, Livezeni, Lonea, Petrila, Aninoasa, Vulcan, 
Paroşeni, Lupeni, Bărbăteni şi Uricani au fost organizate grupe operative. 

Pentru a nu se escalada conflictul, „efectivele de miliţie şi de la securitate, cu excepţia 
agenţilor de circulaţie, au intrat în dispozitiv, iar în zona Lupeniului au fost repartizate cadre din 
Judetele Sibiu, Caraş — Severin şi reşedinţa inspectoratului, necunoscuţi de populaţia Văii Jiului şi 
în ţinută adecvată pentru a nu fi reperaţi'?5. Potrivit mărturiilor unor participanţi la grevă tocmai 
îmbrăcămintea neadecvată a condus la autodeconspirarea cadrelor de miliţie şi securitatez, fara 
însă ca acest fapt să conducă la ciocniri violente între protestatari şi respectivele cadre. 


2 „A fost identificată activitatea de urmărire a elementelor din evidenţelor organelor de securitate şi miliţie, 
accentul principal fiind pus pe legionari, foşti condamnaţi, evazionisti, elemente recalcitrante şi cu 
manifestări duşmănoase, vagabonti etc. În timpul vizitei, cât şi după, măsurile au fost axate pe cunoaşterea 
şi identificarea aşa-zişilor reprezentanţi ai minerilor de la unele explaotări în vederea documentării activităţii 
lor”. (Ibidem, î. 345). 

25 Ibidem, f. 344-345. 

26 „Participarea la această mare acţiune a peste 30. 000 de lucrători din abatajele minelor Lupeni, 
Aninoasa, Paroşeni, Vulcan, Lonea, Petrila, Dâlja, Bărbăteni, Livezeni, Uricani, Moldova Nouă, Comăneşti, 
Nistru şi alte mine, caracterul perfect organizat al protestului, solidaritatea muncitorească exemplară, prin 
care minerii au reuşit să înşele agenţii de Securitate amestecați printre ei (celebrele „salopete noi”), au 
creat toate premisele reuşitei acestui act.” (loan Velica, Dragoş Ştefan Velica, op. cit. p. 62.) [minerii de la 
Dalja nu au participat, n.n.]; conform mărturiei lui Istvan Hoszu „Ministerul Minelor, bineînţeles, au primit 
dispoziţia următoare, aşa auzisem, ca sub nici o formă să nu apară haină militară in fata minerilor care să 
poată irita eventual spiritele. Şi într-adevăr acest lucru nu se întâmplă în afară de agenţii de circulaţie. În 
schimb puteai să circuli cum voiai, cum te tăia capul. Pentru că opreau maşini. [...] Nimeni n-a părăsit 
incinta. Adică cu excepţia unora, mici necazuri, care se duceau şi cumpărau de mâncare. Bun. În timpul 
ăsta, între timp, eu când am sosit, puteam alege efectiv, securişti fără greşeală, securişti în sensul că erau 
cu ochelari, era un timp destul de frumos în august, oarecum, partial înnorat dar totuşi cu soare, cu ochelari 
de soare rezemati de perete, chiar de gard, cu un picior rezemat ş.a.m.d., nemiscati, cu capetele în 
pământ, puteai să-i alegi, unul şi unul.” (Societatea Română de Radiodifuziune, Secţia Istorie Orală, caseta 
C 990, doc. 1625.) 

Reactia Securitatii dupa evenimentele din Valea Jiului (1-3 august 1977): 
supraveghere si represiune punctuala 


Prin inlocuirea controlului prescriptiv cu acela restrictiv incepand din 196227 a avut loc 
„aşa cum remarca Robert R. King o trecere de la o ordine geopolitică bazată aproape exclusiv pe 
comandă şi violență la una în care conducerea prin manipulare şi persuasiune devenea mai 
semnificativä”28. Ulterior, chiar în anul 1977, un anumit context international, suprapus peste 
opţiunile individuale ale lui Nicolae Ceausescu*, a facut ca în cadrul Conferinţei Naţionale a 
P.C.R. să se ,decreteze” că în România „nu mai există infractori politici, întrucât nu se mai comit 
infracţiuni contra securităţii statului!'31. Aceste schimbări în „politica penală”, faptul că nu au fost 


27 Dennis Deletant, Studiu Introductiv în Marius Oprea, Banalitatea răului, laşi, Ed. Polirom, 2002, p. 37. 

28 Dan Catanus, op. cit., p. 23. 

29 Anumite evenimente internationale au determinat ca anul 1977 sa fie marcat de o schimbare interna de 
directie in privinta controlului ideologic si social criticile pronuntate de Valéry Giscard d'Estaing la adresa 
încălcării libertăţilor de către Moscova în noiembrie 1975, lansarea ca prioritate in politica americana a 
respectării drepturilor şi libertăţilor fundamentale ale omului de către Jimmy Carter în campania 
prezidenţială din 1976 şi trecerea la evaluarea ţărilor în funcţie de respectarea acestor drepturi şi libertăţi în 
virtutea principiului enunțat de Henry Kissinger „cooperarea cere reciprocitate” a avut rezultate 
dezamăgitoare atât timp cât țările comuniste nu şi-au schimbat regimurile de constrângere aducând drept 
argument principiul neamestecului. În România unde Nicolae Ceausescu nutrea speranţa ca în plan extern 
să fie recunoscut drept un promotor al păcii şi prieteniei între popoare s-a recurs la „o diversiune menită să 
permită alinierea trucată fireşte, în ceea ce priveşte respectarea drepturilor omului şi în special a dreptului 
la informaţie” prin mai multe măsuri. Una dintre acestea a vizat desfiinţarea oficială a Comitetul de Stat 
pentru presă şi tipărituri care aplicase cenzura însă neoficial controlul se exercită mai departe prin 
conducerile redactilor care purtau responsabilitatea pentru fiecare cuvânt tipărit. (Schita istorică privind 
autocenzura fricii în presă, in Bogdan Ficeac, Cenzura comunistă şi formarea „omului nou”, Bucuresti, Ed. 
Nemira, 1999, p. 34.) În ceea ce ne interesează, cu prilejul Conferinţei Naţionale a P.C.R., Nicolae 
Ceauşescu a decretat că nu mai există infracţiuni contra securităţii statului întrucât nu dorea ca, oficial, 
România să aibă condamnaţi politic. Aceasta a condus la o mutație în privinţa instrumentării cazurilor in 
sensul în care până la mijlocul anilor 80 în sarcina inculpatilor se evita şi nu se retineau infracţiuni de 
competenţa organelor de cercetare penală ale Securitatii — propagandă Împotriva orânduirii socialiste. 
Pentru menţinerea controlului social se apela la invocarea unor infracţiuni de drept comun: asociere pentru 
săvârşirea de infracţiuni, distrugerea în paguba avutului obştesc, ultraj contra bunelor moravuri, tulburarea 
liniştii publice etc. „Ca atare, toate actele procesuale şi procedurale, de începere a urmăririi penale, de 
reţinere şi arestare preventivă, de trimitere în judecată etc., au fost întocmite, potrivit competenţelor legale 
de către organele de cercetare ale miliției şi, după caz de cele ale procuraturii civile”. (Gheorghe Cotoman, 
col. (r) op. cit., p. 138). 

30 „În a doua parte a anilor '70, Ceauşescu a ajuns la concluzia că societatea socialistă multilateral 
dezvoltată era atât de puternică, încât acţiunile şi manifestările de propagandă împotriva orânduirii 
socialiste nu o mai pot pune în pericol” (Gheorghe Cotoman, col. (r) Anchete ale Securităţii, Dezvăluirile 
unui fost anchetator de la Direcţia a VI-a a D.S.S., laşi, Ed. Pim, 2006, p. 60). 

31 Ibidem. 

intreprinse de catre mineri actiuni care sa puna in pericol siguranta exploatarilor miniere au facut 
sa nu se poata intreprinde arestari masive, ceea ce nu a exclus exercitarea de presiuni fizice si 
psihice asupra indivizilor care trebuie insa circumscrise suspiciunii lui Nicolae Ceausescu ca 
factori externi s-au aflat la originea declanşării grevei*. 

Potrivit mărturiilor unor participanţi la greva din 4 august s-a declanşat o reprimare 
mascată: „Valea Jiului a fost declarată «zonă închisă», a fost trimisă armata, iar Securitatea a 
început reprimärile”#. Între 2 august - 30 septembrie 1977 „s-au primit peste 1500 informaţii, 
mare parte din acestea, având valoare operativă. Pe baza acestor date au fost selecționate 350 
elemente mai active şi instigatoare împotriva cărora s-au luat măsuri operative de neutralizare şi 
documentarea activităţii acestora în vederea trimiterii în judecată a celor care au comis acte de 
dezordine, huliganism sau ultraj contra bunelor moravuri". Au fost arestate şi condamnate 15 
persoane, doar pentru infracţiuni de drept comun şi acte de dezordine publică şi s-a evitat 
încadrarea în muncă a celor cu antecedente penale. În cursul măsurilor întreprinse cu ocazia 
evenimentelor din Valea Jiului s-au documentat şi trimis în judecată şi un număr de 97 dosare cu 
cauze penale privind diferite infracţiuni economice şi judiciare. 

Măsurile represive şi mai ales anchetele fără finalitate trebuie puse nu atât pe seama 
intenţiei regimului de a arăta că nu cedează sub presiunea grevei, cât mai ales a supozitiei că 
forte străine s-ar afla la originea evenimentelor, fapt ce nu putea fi aflat decât prin „interogatorii 
serioase”. Numărul de persoane asupra cărora s-au luat măsuri preventive este relativ mic, însă 
la fel de adevărat este faptul că folosirea presiunilor fizice şi psihice în cadrul anchetelor şi 
investigaţiilor Securităţii a lăsat urmări profunde în mentalul colectiv iar o evaluare a dimensiunii 
psihologice a efectelor măsurilor luate de Securitate nu va fi vreodată posibilă. Din punct de 
vedere documentar, un plan de măsuri întocmit imediat după grevă - datat 3 august 1977, 
prevedea la punctul 11 că problemele circumscrise activităţii informativ-operative erau 
următoarele: „a) dacă avem de a face cu o acţiune organizată de elemente din interior, cu 
influenţe din afară; (subl. n.); b) urmărirea informativă a tuturor persoanelor apărute în timpul 
acţiunii ca turbulente, instigatoare sau a celor care au acţionat indirect; c) cunoaşterea în 


32 Redarea convorbirilor din casa lui Constantin Dobre, consemnate în urma instalării de mijloace tehnice 
de ascultare a lăsat pentru posteritate surse secundare, care ne ajută de asemenea să contextualizăm 
represiunea ulterioară evenimentelor: ,D-1 «D» afirmă că a discutat problema asta si cu generalul. [...] D- 
«D»: Noi n-avem tangenţă cu anarhistii, hoţii, bandiții, criminalii ş.a.m.d., vest - germani sau cu alte 
naţionalităţi. La nivel local ne adresăm şefului statului”. (ACNSAS, fond Corespondenţă, dosar nr. 3594, vol. 
1, ff. 228-229v.) Revelatoare în privinţa acestui aspect sunt, mai ales, mărturiile de istorie orală, de pildă, 
„minerul Octavian Dumitru povesteşte că la două săptămâni după grevă, o Dacie neagră a venit după el şi 
l-a transportat la Petroşani, unde a ajuns în camera de anchetă a Securităţii. Era doar începutul pentru că 
în total am fost chemat la Securitate de 15 ori, am fost luat de păr şi dat cu capul de pereţi, mi-au fost 
strânse degetele la uşă”. (Mihai Barbu, Gheorghe Chirvasă, op. Cit. p. 62. apud Andreea lacob, Anti- 
solidaritatea. Represiunea asupra greviştilor mineri din 1977 în coord. Ruxandra Cesereanu, Comunism şi 
represiune în România. Istoria tematică a unui fratricid naţional, laşi, Ed. Polirom, 2006, p. 268). 

33 loan Velica, Dragoş Stefan Velica, op. cit. p. 65. 

34 ACNSAS, fond Corespondenţă, dosar nr. 3594, vol. 1, f. 346. 

permanenta a evolutiei acestei stari create in scopul prevenirii oricaror manifestari negative; d) 
culegerea de date cu privire la starea de spirit din exploatarilor miniere si contracararea actiunilor 
dusmänoase; e) obtinerea de informatii cu privire la respectarea normelor departamentale de 
protectia muncii si a fenomenelor negative din subteran, in scopul prevenirii de explozii si stari de 
pericol; f) cunoasterea si prevenirea unor stari de fapt si cauze care influenteaza procesul de 
productie; g) cunoasterea si prevenirea unor stari de fapte si cauze care influienteaza negativ 
ordinea şi liniştea publicä”ss. 

În privința minerilor afectaţi direct de măsurile Securităţii: „au fost avertizate, pentru 
manifestări ostile şi activitate tendentioasa, în timpul şi după evenimente, un număr de 96 
persoane, atentionate 403, de organele de securitate iar pe linie de miliţie s-au aplicat 460 
avertismente militienesti*®. În Valea Jiului au fost verificaţi un număr de 45.277 salariaţi, din care 
un număr de 3.095 persoane figurau cu antecedente penale iar dintre acestea 2416 erau angajaţi 
ai întreprinderilor carbonifere. Dintre acestea un număr de 197 persoane au fost determinate să 
părăsească Valea Jiului imediat după zilele de 3-4 august 1977”%”. Ulterior, până la data întocmirii 
raportului (30 septembrie 1977) privind activităţile desfăşurate de organele Securităţii în Petroşani 
se constata că dintr-un total de 22.637 angajaţi, 1.883 figurau cu antecedente penale în 
întreprinderile miniere. 

Persoanele cu antecedente penale, potrivit unei note-raport cuprinzând principalele 
activităţi desfăşurate de organele Ministerului de Interne în Municipiul Petroşani, în perioada 2 
august — 30 septembrie 1977 „au fost verificate atât la locul de muncă cât si la domiciliu, 
întocmindu-se raport pentru fiecare, cu privire la faptele pentru care au fost condamnaţi, 
comportare în serviciu, familie şi societate, precum şi asupra legalităţii formelor domiciliere. Au 
fost identificate un număr de 50 persoane care neputându-şi justifica prezenţa pe raza 
municipiului Petroşani au fost înlăturate şi trimise la locurile de domiciliu”#. 

S-au mai luat măsuri asupra verificării celor care se prezentau pentru angajare după 3 
august 1977 în evidenţele Ministerului de Interne şi respingerea angajării celor cunoscuţi cu 
antecedente penale sau urmăriţi pentru alte probleme. Astfel din 1384 persoane care s-au 
prezentat pentru a se angaja un număr de 155 persoane nu au fost angajate, actionandu-se în 
direcţia părăsirii Văii Jiului de către acestea. În privinţa membrilor de partid, despre care 
informatorii au semnalat că au avut o „comportare şi o atitudine necorespunzătoare”- in această 
situaţie s-au aflat peste 60 membri de partid - au fost informate comitetele orăşeneşti şi comitetul 
municipal de partid Petroşani. 

Îndepărtarea elementelor cu antecedente penale a fost întreprinsă nu numai în contextul 
schimbării „politicii penale” dar şi în eventualitatea în care influențarea pozitivă sau alte măsuri 
menite să obtureze exprimarea nemulțumirilor fata de politica şi conducerea partidului erau 
susceptibile a nu avea vreun efect. Pentru a se evita recoagularea unor eventuale nemulțumiri, 


35 Idem, vol. 2, f. 117 
36 Idem, vol. 1, f. 350. 
37 Jbidem, f. 349. 
38 Jbidem, f. 350. 

conform indicatiilor verbale de la Ministerul Muncii, Legea pensiilor republicată in Buletinul Oficial 
din 6 august 1977 putea fi studiata individual fara a se prelucra in colectivele de munca, lämuriri 
în privinţa ei fiind date şi în ziarul Scânteia din 7 august 1977. Din perspectiva prevenirii si stoparii 
propagării evenimentelor şi revendicărilor din Valea Jiului în restul ţării, activitatea Miliției şi 
Securităţii a avut efect. În perioada 2 august - 30 septembrie 1977 au fost angrenate „în 
rezolvarea misiunilor încredințate, toate mijloacele muncii speciale de securitate şi miliţie, în 
scopul descoperirii scrierilor ascunse şi dusmanoase; au fost întrebuințate mijloacele tehnice de 
verificare a unor persoane, filajul, folosirea mijloacelor criminalistice şi de fotografiere, precum şi 
asigurarea permanentă a legăturilor de comunicare telefonice şi de radio pentru realizarea unei 
activităţi mai eficiente. Numai pe linia compartimentului ,S” au fost confiscate 3.371 de scrisori 
expediate de elemente care au făcut diferite comentarii negative cu privire la evenimentele ce au 
avut loc în Valea Jiului. Peste 90 de elemente au fost puse în filaj... iar materialele obţinute au 
contribuit efectiv la probarea juridică şi demascarea suspectilor”&. 

După evenimentele din Valea Jiului au lucrat pe lângă efectivele municipiului încă 120 
ofiţeri de la Securitate şi Miliție şi au fost întărite efectivele de ordine şi pază din localităţile 
miniere. Comparând greva minerilor, cu revolta de la Braşov din 15 noiembrie 1987 se poate 
constata similitudinea măsurilor întreprinse de Securitate: neinterventia în momentele desfăşurării 
evenimentelor; supravegherea comportamentelor individuale, accentul pe infracţiuni de drept 
comun în instrumentarea faptelor: „acte de huliganism”, „acte de dezordine”, „acţiuni turbulente” şi 
după sfârşitul evenimentelor o reprimare punctuală şi mascată. 

O consecinţă a lipsei de forță de munca în Valea Jiului datorată în parte trecerii la 
programul de lucru de 6 ore şi implicit desfăşurarea activităţii în patru schimburi, nu în trei şi a 
opțiunii unor pensionari cu gradul III de invaliditate doar pentru încasarea pensiei, a constituit-o 
înfiinţarea unui detaşament de muncă format din militari la Petroşani, supravegheat la rândul său 
de o unitate de contrainformaţii militare. În rândurile acestora s-au înregistrat cazuri de refuz al 
muncii în subteran, dezertări sau accidentări voite#. Se impune totuşi observaţia că aceşti militari 
repartizați in Valea Jiului din motive economice nu trebuie confundați cu cei aduşi pentru a fi o 
posibilă forţă de intervenţie despre care pana acum nu există surse documentare dar a căror 
prezenţă s-a păstrat în amintirea localnicilor. 


39 Ibidem, f. 352. 

40,Din datele ce le detinem rezultă că în rândul militarilor din Detaşamentul de muncă înfiinţat în municipiul 
Petroşani în scopul de a suplini forța de muncă deficitară din subteran se menţine o stare de spirit 
necorespunzătoare. Astfel, în data de 3 oct. 1977 un număr de 4 militari repartizaţi la |. M. Lupeni sectorul 
III au refuzat să lucreze, afirmând că mai au câteva luni şi vor fi trecuţi în rezervă. La I.M. Bărbăteni, 
militarul Herman Nistor în mod intenţionat s-a accidentat la un deget, afirmând fata de alti militari că „a facut 
acest lucru pentru a nu efectua lucrări în subteran, deoarece este periculos şi nici nu intenţionează ca mina 
să-şi realizeze planul cu el.” La aceeaşi întreprindere în schimbul | din Data de 3.10.1977 au absentat 
nemotivat 7 militari. Se constată, de asemenea, înmulţirea cazurilor de dezertare în rândul militarilor. În 
prezent sunt în poziţie de dezertori 9 militari ce au fost repartizaţi la B.M. Petrila. Aceştia au fost daţi în 
urmărire generală” (ACNSAS, fond Documentar, dosar nr. 3405, f. 12.) 

În cazul lui Constantin Dobre“ au fost întreprinse măsuri de influențare pozitivă. Din 
ordinul generalului Nicolaie Plesita, prim - adjunct al ministrului de Interne, Constantin Dobre a 


+ Dobre Constantin (Costică) s-a născut la 19 iunie 1947 în comuna Galicea Mare, Jud. Dolj, a urmat anul | 
la Institutul de Mine Petroşani, dar a abandonat facultatea „susţinând că aceasta nu este o meserie pentru 
el, intenţia sa fiind de a urma facultatea de drept unde se prezentase de trei ori la examenul de admitere 
fără să reuşească (Idem, fond Corespondenţă, dosar nr. 3594, vol. 1, f. 6). Începând din 1971 a lucrat la 
Întreprinderea de Gospodărie Comunală Petroşani, Întreprinderea electocentrale Deva, Exploatarea 
minieră Paroşeni, Întreprinderea Teleconstructii Timişoara şi din nou la Exploatarea Minieră Paroşeni. În 
noaptea zilei de 2 august 1977 fiind în schimbul III la Exploatarea minieră Paroşeni a făcut parte din minerii 
care s-au deplasat la E.M. Lupeni. Constantin Dobre a fost cel care a avut prezenţa de spirit de a sintetiza 
solicitările minerilor într-un program coerent de revendicări şi de a constitui un comitet de grevă. Al doilea 
moment demn de menţionat l-a constituit o intervenţie plină de curaj pe lângă Nicolae Ceausescu, în 
momentul în care acesta a început să respingă chiar prima dintre revendicări, atrăgându-şi huiduielile 
minerilor. Potrivit lui Istvan Hoszu, Nicolae Ceauşescu a dispus iniţial ca pentru început doar la Lupeni să 
se treacă la program de lucru de 6 ore. Minerii au respins o astfel de situaţie constientizand faptul că 
acceptarea ei va facilita trecerea din nou la programul de opt ore şi au afirmat că vor refuza să înceapă 
lucrul. Aşa cum rezultă din interviul pe care Istvan Hoszu l-a dat postului de radio Europa Liberă, liderul 
comunist „Chiar, pur şi simplu, enervându-se surprins fiind că chiar în prezenţa sa au încercat şi au 
îndrăznit să impună acest punct de vedere. Atunci a recurs la o serie de forme de ameninţare. Repet 
cuvintele sale «Da, nu incepeti lucrul? Da, nu incepeti lucrul?» Repetă de trei ori. «Nu-i nimica, atunci vom 
sta de vorbă altfel». Ei, aicia era gata, gata să dea foc atmosferei şi aşa încinse la maximum. Or la această 
formă de ameninţare greviştii mineri au reacţionat în felul următor «Hu, afară cu el, jos cu el! Hu, afară cu 
el, jos cu el!» Deci în această situaţie, menţionând acest lucru nu exagerez cu nimica «Hu, afară cu el, jos 
cu ell». Fără să, la fel, fără să exagerez, circa trei minute, nu mai mult «Hu, afară cu el, jos cu ell» În 
această situaţie Dobre preia microfonul oarecum privindu-l sever pe secretarul general al partidului şi 
începe printr-un efort fantastic « Oameni buni, fraţilor, vă rog ascultati-mä, eu sunt, Dobre! Vă rog, ascultati- 
mă, încetaţi vă rog!» ş.a.m.d. Reuseste, totuşi, să calmeze spiritele. Admirabil, de necrezut. Şi atuncia 
explică, deci aplanează, muşamalizează, zice «N-ati avut răbdare, totuşi, să ascultați ce vrea să spună 
secretarul general al partidului, unde a vrut să ajungă ş.a.m.d. Totuşi, vă rog să daţi dovadă de, de abţinere 
ş.a.m.d. Şi ascultați ce vrea să spună secretarul general al partidului. Aicia voi reda microfonul». Şi redă 
microfonul şi atunci, la modul, la modul naiv, parcă, parcă, copilăresc «Văd că unii dintre Dvs...». Dar îi pica 
sudoarea pe barbă, «...văd că nu aveţi răbdare. Ca atare propun să luaţi, cei care nu au răbdare, să ia o 
piatră în gură şi să tacă din gură». Si, în sfârşit, astfel de glume, glume, adică dacă se pot numi glume. Si 
atunci continuă, zice «Da, nu este posibil să trecem de mâine dar în cursul zilelor următoare, foarte 
apropiate veţi trece de la opt la şase ore întreaga Valea Jiului» ş.a.m.d. (Societatea Română de 
Radiodifuziune, Secţia Istorie Orală, caseta C 990, doc. 1625.) După terminarea grevei, în ziua de 
5.08.1977 s-a prezentat la directorul E. M. Paroşeni însoţit de mai mulţi mineri solicitând: fixarea unei date 
pentru întrunirea generală a muncitorilor şi nu doar a Consiliului Oamenilor Muncii în care ar fi fost 
convocați doar reprezentanţi; schimbarea Consiliului Oamenilor Muncii prin alegerea tuturor membrilor şi 
fără drept de veto din partea directorului, schimbarea comitetului sindical în întregul său. Acestor solicitări, 
exprimate în contextul în care organele de partid primiseră ordine verbale de a evita întrunirile de mari 
proporţii ale muncitorilor şi implicit reizbucnirea nemulțumirilor, nu li s-a dat curs, Dobre Constantin fiind 
chemat la Comitetul Municipal al P.C.R. de la Petroşani. Acest fapt a condus la răspândirea zvonului 

fost determinat să se stabilească la Craiova. Initial, conform unei anexe privind situaţia 
persoanelor care în timpul evenimentelor au produs dezordine, elaborată după condamnarea 
celor 15 persoane pentru infracţiuni de drept comun, urma să i se definitiveze şi lui Constantin 
Dobre dosarul penal“. Ulterior s-a renunțat la această măsură, cel mai probabil după o 
reevaluare de către Securitate a necesităţii unei astfel de măsuri. 

Acest eveniment cu un potential destabilizator ridicat, prin precedentul pe care l-a creat, 
a fost mediatizat distorsionat: „televiziunea, radioul şi presa de atunci au încercat să facă totul 
pentru ascunderea adevărului. Greva de la Lupeni a fost prezentată drept un miting oarecare. (În 
3 august 1977, secretarul general al partidului a efectuat o vizită de lucru la mina Lupeni şi a avut 
o întâlnire de lucru... la Petroşani cu activul de partid şi de stat din acest mare bazin carbonifer al 
țării, consacrată analizei la faţa locului şi cu cadrele de conducere şi oamenii muncii asupra felului 
cum acţionează pentru aplicarea hotărârilor în acest sector al industriei, ca şi asupra unor 
deficienţe din activitatea de producţie şi socială”$. 


Urmări şi consecinţe imediate 


La sfârşitul grevei, deşi minerii nu-l acceptau pe lie Verdeț, acesta a fost numit de 
Nicolae Ceauşescu în fruntea comisiei guvernamentale pentru rezolvarea solicitărilor minerilor şi 
nu Constantin Băbălău. Tot „conform dispozitiei lui [Nicolae] Ceauşescu, Comisia 
Guvernamentală a constituit subcomisii, pe domenii (Medicală, Economică, Socială, Politică, de 
Partid, Sindicat, Poliţie) care au executat sarcinile stabilite de Ilie Verdeț rămas în Valea Jiului”. 

În privinţa solicitărilor propriu-zise, ale minerilor, ele au fost rezolvate parţial. S-au 
respectat promisiunile privind: programul de 6 ore (4 schimburi pe zi), masa gratuită la intrarea în 
schimb, construirea de cămine pentru nefamilişti, cantine, înfiinţarea unor întreprinderi (Tesatoria 


conform căruia ar fi fost arestat, mai multi muncitori de la minele Paroşeni şi Aninoasa mobilizându-se 
pentru a-l „elibera”. Mai trebuie menţionat că la adunarea schimbului III, conducerea exploatării Paroşeni l-a 
invitat să sugereze un program de lucru de 8 ore. După o consultare cu minerii a respins programul de 
lucru de 8 ore, Slavovschi Mihai exprimându-și dorinţa ca Dobre Costică să fie ales preşedinte de sindicat. 
Este momentul in care organele de partid încep să-l discrediteze in fata minerilor. Totodată, este posibil ca 
mobilizările masive ale muncitorilor, generate de grija pentru soarta lui Constantin Dobre dar şi mutarea 
acestuia la Craiova să fi determinat opțiunea neanihilării lui de către organele de Securitate. Anul 1988 îl 
găsea la Craiova şi potrivit declaraţiei lui Rus Vasile — şofer la S.U.C.T. Petroşani, secţia Vulcan trimis într- 
o delegaţie în oraşul susmentionat, într-o întrevedere cu Constantin Dobre acesta i-a relatat că „a terminat 
Academia Ştefan Gheorghiu iar în prezent învaţă pentru o teză de doctorat în relaţii internaţionale, mi-a 
spus că directorul nu-l vede bine pentru că-i critică în şedinţe şi ar da 6 salarii uneori să scape de el dar nu 
va pleca din întreprindere până ce îşi va termina doctoratul şi se va muta la Bucureşti” (ACNSAS, fond 
Documentar, dosar nr. 166, vol. 22, ff. 88-89). 

42 În dreptul numelui lui Constantin Dobre se preciza: „scos din zonă, dosarul penal urmează a fi definitivat” 
(Idem, fond Corespondenţă, dosar nr. 3594, vol. 2, f. 161v.). 

43 loan Velica, Dragoş Ştefan Velica, op. cit. p. 63-64. 

4 ACNSAS, fond Documentar, dos. nr. 117, vol. 5, f. 140. 

Lupeni, Confectii Vulcan, Tricotaje Petrosani) care au asigurat locuri de munca pentru femei. 
Pentru a nu vizibiliza neinfailibilitatea conducerii de partid si de stat in privinta controlului social, 
revendicarea cadru care a stat la originea izbucnirii grevei si anume reducerea drepturilor 
salariale, nu a fost satisfăcută recurgându-se la un artificiu. O comisie medicală a reevaluat 
situaţia celor pensionati pe baza gradului III de invalididate şi în foarte multe cazuri a fost anulat, 
iar odată cu el şi pensia aferentă. În privinţa aspectului legal, puterea executivă a falsificat 
legislaţia conform intereselor sale, după greva minerilor circulând două versiuni ale acestei legi 
privind asigurările sociale de stat şi a asistenţei sociale. Astfel, Legea nr. 3 din 30 iunie 1977 
privind pensiile de asigurări sociale şi de stat şi asistenţa socială a fost adoptată de Marea 
Adunare Naţională şi publicată în Buletinul Oficial nr. 61 din 8 iulie 1977. Ulterior, ea apare din 
nou, în Buletinul Oficial nr. 82 din 6 august 1977, cu acelaşi număr şi aceiaşi dată, dar cu 
numeroase modificări fata de textul publicat mediat după adoptare. 

Concomitent, primul buletin oficial este retras de pe piaţă dar în Colecţia de legi apare 
numai menţiunea buletinului din 6 august 1977. De aplicat, s-a aplicat „legea modificată, care era 
însă un fals (şi purta semnătura Preşedintelui!), căci Marea Adunare Naţională votase prima 
versiune"#, 

Eleodor Focsäneanu a explicat acest fals intelectual prin grija conducerii de partid si de 
stat de a nu läsa impresia ca textul legii a fost amendat sub presiunea grevei, ceea ce a condus 
la publicarea versiunii modificate, ca si cum ar fi fost de la început adoptată în forma finală. 

Efecte pozitive au fost pe termen scurt şi doar pentru Valea Jiului, în timp ce, pe termen 
lung, continua inrautatire a situaţiei economice a generat recurgerea la alte artificii pentru a face 
fata crizei de sistem. 

Până la Ceauşescu, statele comuniste nu au avut curajul - pentru a nu pune în pericol 
stabilitatea sistemului - să reducă salariile, mai ales, în perioadele de criză. Chiar şi după război, 
s-au folosit metode indirecte ca mărirea normelor, muncă voluntară etc., iar în ce priveşte reforma 
monetară din Cehia care a declanşat protestele din 1953, aceasta s-a înscris în practica 
antiinflationista de stabilizare monetară, uzitată frecvent după război. 

Pentru a veni mai aproape de anii '70, când au început să fie vizibile disfunctionalitatile 
sistemului comunist, sunt de amintit demonstrațiile muncitoreşti din oraşele industriale ale 
Poloniei (1970), care au avut drept cauză măsurile nepopulare luate de Wladislav Gomulka, 
printre care creşterea cu 15% până la 30% a preţurilor la combustibili şi alimente. Este drept că 
aceste măsuri duceau la diminuarea veniturilor familiale, dar tot nu au vizat salariile propriu-zise. 

În România, pentru a suplini lipsa de fonduri, printr-o serie de legi şi decrete au fost 
diminuate salariile propriu-zise. 

La 12 noiembrie 1982, Marea Adunare Naţională a adoptat „Legea privind participarea, 
cu părţi sociale, a oamenilor muncii din unităţile economice de stat la constituirea fondului de 
dezvoltare economică” la întreprinderile unde lucrau. În fond, a fost o formă de impunere a noi 
contribuţii băneşti. 


45 Eleodor Focşeneanu, Istoria constituțională a României 1859 — 1991, Bucuresti, Ed. Humanitas, 1992, p. 
134. 

Precedata de Programul de aplicare a acordului global in domeniul retribuirii muncii, 
dezbătut în cadrul Conferinţei Naţionale a P.C.R. din decembrie 1982, devenit decret al 
Consiliului de Stat în 13 septembrie 1983, măsura care a marcat însă, aşa cum a observat Anneli 
Ute Gabany, ruperea pactului social între puterea politică şi societate a fost Legea privind 
retribuirea în acord global şi în acord direct a personalului muncitor (aprilie 1986) prin care 
salariile minime nu au mai fost garantate“. 

La prima vedere, era o măsură excepţională de eficientizare economică şi cointeresare a 
angajaţilor în obţinerea unei producţii sporite. Nu putem nega că au existat unităţi economice 
performante şi salariaţi avantajati de acest decret, însă prin el salariile nu mai erau garantate, 
urmând ca ele să fie calculate în funcţie de îndeplinirea sarcinilor de plan, utilizarea eficientă a 
resurselor şi materiilor prime, or în situaţiile în care aceste preconditii nu depindeau de muncitori, 
ei erau dezavantajati. Cu toată opoziţia, acest decret a devenit aşadar lege, în 1986. 

Toate aceste legi care diminuau veniturile salariale reale, cumulate cu o creştere treptată 
a preţurilor începând din 1978, cu rationalizarea produselor de bază, au determinat ruperea 
pactului social între partidul-stat şi muncitori şi au avut ca rezultat firesc contestarea partidului şi a 
secretarului general. Revolta de la Braşov (1987) reliefează într-adevăr trecerea de la cererile 
economice la contestarea politică a sistemului comunist chiar dacă scandările anticomuniste: „Jos 
Ceauşescu”, „Jos cu epoca de aur”, „Jos Tiranul”, „Jos Dictatorul” nu s-au ridicat la statutul de 
revendicări politice coagulate şi fundamentate într-un program. 

Moment al unei evoluţii economico-sociale, fără să fi avut un caracter politic, având un 
program revendicativ foarte clar, revolta minerilor din august 1977 ne sensibilizează astăzi prin 
curajul minerilor de a fi rupt cordonul tăcerii, majoritatea populaţiei aflând despre ea de la postul 
de radio „Europa Liberă”. Dacă în anii '70, revendicările au fost de ordin economic şi social, în 
anii '80, ele au devenit politice iar ruperea pactului social a făcut mai vizibilă criza de sistem. 

La studiul de fata anexăm următorul document revelator pentru măsurile desfăşurate de 
Securitate în privinţa anulării efectelor Grevei din Valea Jiului între 1 şi 3 august 1977: Raport 
cuprinzând principalele activităţi desfăşurate de către organele noastre în Municipiul Petroşani, în 
perioada 2 august — 30 septembrie 1977 , document din fond Corespondenţă, dosar nr. 3594, vol. 
1, f. 344-355. 


45 „Privându-i pe muncitorii români de un venit minim garantat care se ridicase anterior la 80% din venitul lor 
obişnuit, guvernul a înlăturat un element al legislaţiei socialiste considerat fundamental in mai toate țările 
socialiste. Mai mult acest act contravine ideii, tacit respectate în ţările comuniste, potrivit căreia regimul, 
care i-a privat pe manageri şi muncitori de puterile decizionale reale, garantează un venit minim indiferent 
de rezultatele activităţii lor economice” (Anneli Ute Gabany, op. cit., p. 300). 

Anexa 
Ministerul de Interne 
Inspectoratul Judetean Hunedoara 
Nr. 0040586 din 01.10. 1977 
Strict Secret 
Ex. nr. 1 
Nota — raport 


cuprinzând principalele activităţi desfăşurate de către organele noastre 
în Municipiul Petroşani, în perioada 2 august — 30 septembrie 1977 


În conformitate cu ordinul tov. prim-adjunct al Ministrului de Interne general It. Plesita 
Nicolae şi a conducerii Inspectoratului din seara zilei de 2 august 1977, au fost luate măsuri 
informativ — operative privind vizita de lucru a tov. Secretar General Nicolae Ceauşescu în Valea 
Jiului. Pe baza programului de desfăşurare a vizitei în municipiul Petroşani şi ţinându-se cont de 
situaţia operativă existentă, s-a accentuat în direcţia instruirii reţelei, stabilirea şi folosirea 
efectivelor de securitate şi miliţie pentru asigurarea pazei şi protecţiei şefului statului, liniştei şi 
ordinii publice, nominalizarea răspunderilor pe ofițeri, subofiteri, privind bolnavii psihici, 
elementele tulburente, nemultumitii, reclamagii, precum şi identificarea persoanelor care s-au 
dedat la acte de violenţă elemente care ar putea creia dezordine, în diferite localităţi ale Văii 
Jiului. 

În noaptea zilei de 2 spre 3 august s-au deplasat in Valea Jiului 160 ofiţeri şi subofiteri 
de la inspectoratul nostru, iar pentru completarea efectivelor şi asigurarea securităţii pe timpul 
vizitei, au fost aduşi în zona un număr de 700 ofiţeri şi subofiteri de securitate şi miliţie din 
judeţele: Gorj, Dolj, Caraş-Severin, Arad, Alba lulia şi Sibiu. 

Datorită atmosferei şi stării de tensiune existentă, în deosebi în rândul minerilor de la 
Lupeni, efectivele de miliţie şi de la Securitate, cu excepţia agenţilor de circulaţie, au instrat în 
dispozitiv, iar în zona Lupeniului au fost repartizate cadre din Judetele Sibiu, Caraş — Severin si 
reşedinţa inspectoratului, necunoscuţi de populaţia Văii Jiului şi în ţinută adecvată pentru a nu fi 
reperati. 

Cadrele noastre cu sprijinul unor cetateni cinstiti si a unor colaboratori si informatori au 
identificat, neutralizat si scos din perimetru, elementele cu manifestari tulburente, betivi, precum si 
alti suspecti luaţi în supraveghere de organele noastre. 

A fost identificată activitatea de urmărire a elementelor din evidenţele organelor de 
securitate şi miliţie, accentul principal fiind pus pe legionari, foşti condamnaţi, evazionisti, 
elemente recalcitrante şi cu manifestări duşmănoase, vagabonzi, sectanti etc. 

În timpul vizitei, cât şi după, măsurile au fost axate pe cunoaşterea şi identificarea aşa — 
zisilor reprezentanţi ai minerilor de la unele exploatări în vederea documentarii activităţii lor. 

Reţeaua informativă de specialitate din cadrul întreprinderilor miniere, unde s-au 
semnalat acte de indisciplină şi dezordine, a fost instruită să supravegheze în permanenţă locurile 
şi punctele vulnerabile şi să intervină direct pentru prevenirea oricăror fenomene şi stări de 
pericol. 

Un număr de 50 persoane din reţea au fost instruite pentru a participa la adunarea de la 
Lupeni cu scopul de a influenţa şi lămuri persoanele nemultumite să păstreze calmul şi disciplina, 
iar pe cei tulburenti să-i semnaleze organelor noastre pentru a lua măsuri. 

Ca urmare, în ziua de 03.08.1977 cu ocazia vizitei de lucru a conducerii de partid şi de 
stat în Valea Jiului, nu s-au înregistrat acţiuni de natură duşmănoasă din partea elementelor 
aflate în baza de lucru a organelor de securitate şi miliţie. 

În scopul asigurării unei concepţii unitare de muncă, s-a constituit un comandament de 
conducere şi coordonare a întregii activităţi de securitate şi miliţie format sub conducerea directă 
a tov. prim adjunct al ministrului general It. Nicolae Plesita din care au mai făcut parte: 

General Maior Macri Emil - Şeful Direcţiei a II-a; 

Colonel Simion Gheorghe - Şeful Inspectoratului Judetean; 

Colonel Golea David — Şeful securităţii judeţului; 

Colonel Popa Sabin — Şeful miliției judeţene 

Pentru executarea sarcinilor şi asigurarea unei mai mari operativitati, la sediul 
municipiului şi în teritoriu, au fost organizate grupe operative la întreprinderile miniere: Dâlja, 
Livezeni, Lonea, Petrila, Aninoasa, Vulcan, Paroşeni, Lupeni, Bărbăteni şi Uricani cu efective 
întărite de miliţie şi securitate. 

Conducerea acestor grupe operative, a fost încredinţată unor cadre de conducere din 
aparatul de securitate şi miliţie, iar forţele şi mijloacele municipiului au fost completate de la 
Direcţiile de linie şi de la Inspectorat. 

În acest cadru organizatoric s-a identificat activitatea de culegere a informaţiilor, prin 
contactarea întregului potenţial informativ de la securitate şi miliţie şi instruire a acestuia de a ne 
informa cu operativitate asupra stărilor de nemulţumire existente, a cazurilor şi fenomenelor ce le- 
au creiat, cât şi pentru prevenirea infracţiunilor, a stărilor de pericol din obiectivele miniere şi a 
actelor de dezordine. 

Concomitent cu activităţile de cunoaştere şi prevenire, reţeaua a fost orientată şi pentru 
combaterea zvonurilor sau altor activităţi negative din partea unor elemente huliganice, sau cu 
antecedente penale. 

După vizită, în Valea Jiului au lucrat pe lângă efectivele municipiului încă 120 ofiţeri de 
securitate şi miliţie cu program de la ora 6 la 24,00. 

Comandamentul a analizat zilnic activitatea întregului efectiv, iar din 01.09.1977 aceste 
analize s-au făcut săptămânal fixându-se programul de lucru zilnic de la orele 7.00 la orele 23.00, 
cu pauză de 2 ore pentru masă. 

În această perioadă, organele de securitate şi miliţie au primit peste 1 500 informaţii, 
mare parte din acestea, având valoare operativă. Pe baza acestor date, au fost selecţionate 350 
elemente mai active şi instigatoare împotriva cărora s-au luat măsuri operative de neutralizare şi 

documentarea activităţii acestora in vederea trimiterii în judecată a celor care au comis acte de 
dezordine şi huliganism sau ultraj contra bunelor moravuri. 

Concomitent cu măsurile de mai sus, am informat organele locale şi superioare de 
partid, conducerea ministerului, Combinatului carbonifer, Inspectoratului teritorial de protecţie a 
muncii, conducătorii de întreprinderi şi instituţii, în baza cărora factorii competenţi au luat măsurile 
ce se impuneau. Au fost întocmite buletine informative zilnic şi ori de câte ori situaţia informativ — 
operativă a impus. De la începutul evenimentelor şi până în prezent au fost întocmite un număr 
de 320 informări şi rapoarte în care au fost sintetizate aspectele cele mai importante şi 
semnificative privind comentariile negative şi starea de spirit a populaţiei Văii Jiului. 

Am acţionat pentru documentarea şi probarea vinovatiei unui număr de 16 elemente, 
care au comis acte de violenţă, în perioada 2 — 5 august 1977 au fost puse în dezbaterea 
colectivelor de muncă, iar 15 persoane deferite justiţiei şi care au fost condamnate între doi şi 
cinci ani, astfel: 

1. Ilie Constantin, fost angajat la Întreprinderea Minieră Uricani, la 17 septembrie a fost 
condamnat de Judecătoria Petroşani la 2 ani închisoare pentru ultraj contra bunelor moravuri — 
art 321 aliniat 1 cod Penal. 

2. Guzu Vasile, angajat la Întreprinderea Minieră Bărbăteni, la 17 septembrie a fost 
condamnat de Judecătoria Petroşani la 2 ani închisoare pentru ultraj contra bunelor moravuri 
conform art. b321 aliniat 1 Cod Penal 

3. Costache Gheorghe, angajat la Întreprinderea Minieră Bărbăteni, la 17 septembrie a 
fost condamnat de Judecătoria Petroşani la 2 ani închisoare conform art. 321 aliniat 1 Cod Penal, 
pentru ultraj contra bunelor moravuri. 

4. Flaman Adolf, fost angajat la Întreprinderea Minieră Bărbăteni, la 17 septembrie a.c. 
a fost condamnat de Judecătoria Petroşani la 2 ani închisoare conform art. 321 aliniat 1 Cod 
Penal pentru ultraj contra bunelor moravuri. 

5. Dumitrache Gheorghe, angajat la Întreprinderea Minieră Bărbăteni, la 17 septembrie 
a.c. a fost condamnat de Judecătoria Petroşani la 2 ani închisoare conform art. 321 aliniat 1 Cod 
Penal pentru ultraj contra bunelor moravuri. 

6. Daradics Petru, fost angajat la Întreprinderea Minieră Lupeni, la 16 septembrie a.c. a 
fost condamnat de Judecătoria Petroşani la 1 an şi 6 luni pentru vătămare corporală conform art. 
181 Cod Penal şi 4 ani conform art. 321 alin 2 pentru ultraj contra bunelor moravuri. 

7. Dabelea Alexandru, fost angajat la Întreprinderea Minieră Lupeni, la 16 septembrie 
a.c. a fost condamnat de Judecătoria Petroşani la 3 ani pentru ultraj contra bunelor moravuri şi un 
an pentru vătămare corporală. 

8. Toderaşcu lon, fost angajat la Întreprinderea Minieră Lupeni, la 16 septembrie a.c. a 
fost condamnat de Judecătoria Petroşani la 4 ani pentru ultraj contra bunelor moravuri conform 
art. 321 alin 2 şi 1 an şi 6 luni pentru vătămare corporală. 

9. Sortan loja, recidivist, fost angajat la Întreprinderea Minieră Lupeni, la 16 septembrie 
a.c., Judecătoria petroşani l-a condamnat la 3 ani pentru ultraj contra bunelor moravuri conform 
art. 321 alin. 2. 

10. Căila Vasile, angajat la Întreprinderea Minieră Lupeni, la 16 septembrie a.c. a fost 
condamnat de Judecătoria Petroşani la 2 ani şi 6 luni pentru instigare publică şi apologia 
infracţiunilor conf. Art. 324 alin. 1 Cod Penal. 

11. Maniliuc Gheorghe, fost angajat la Întreprinderea Minieră Aninoasa, la 16 
septembrie a. c. A fost condamnat de Judecătoria Petroşani la 3 ani şi 6 luni pentru ofensă adusă 
autorităţii conform art. 238 alin. 1 şi 2, 3 ani pentru ultraj contra bunelor moravuri conform art. 321 
alin. 2. 

12. Nagy Carol, [...] fost angajat la Întreprinderea Minieră Vulcan, la 17 septembrie a.c. 
Judecătoria Petroşani l-a condamnat la 5 ani pentru ofensă adusă autorităţii conform art. 238 alin. 
2; 4 ani pentru ultraj contra bunelor moravuri conform art. 321 alin. 2, un an pentru lovire conform 
art. 180 alin. 2 Cod Penal. În pedeapsa de 5 ani a fost contopită şi pedeapsa de 3 ani pentru furt 
din avutul obştesc la care fusese condamnat ulterior şi pe care nu o executase. 

13. Silvester Cornel, fost angajat la Întreprinderea Minieră Vulcan, la 17 septembrie a.c. 
a fost condamnat de Judecătoria Petroşani la 3 ani şi 6 luni pentru ofensă adusă autorităţii 
conform art. 238 alin 2 Cod Penal, 3 ani pentru ultraj contra bunelor moravuri conform art. 321 
alin 2 Cod Penal şi 10 luni pentru lovire conform art. 180 alin 2 Cod Penal. 

14. Petaca Petru, fost angajat la Întreprinderea Minieră Vulcan, la 17 septembrie a.c. a 
fost condamnat de Judecătoria Petroşani la 4 ani pentru ofensă adusă autorităţilor conform art. 
238 alin 2 Cod Penal; 3 ani pentru ultraj contra bunelor moravuri conform art. 321 alin 2 Cod 
Penal şi un an pentru lovire conform art. 180 alin. 2 Cod Penal. 

15. Vitez Gheorghe, fost angajat la Întreprinderea Minieră Lonea [...], la 16 septembrie 
a.c. Judecătoria Petroşani l-a condamnat la 2 ani pentru ultraj contra bunelor moravuri conform 
art. 321 alin. 1 Cod penal. 

Cele 15 persoane condamnate vor executa pedeapsa prin muncă corecțională în alta 
unitate decât cea unde au lucrat anterior pronunțării sentintelor. 

După aplicarea acestor măsuri, organele informativ — operative de securitate şi miliţie au 
continuat urmărirea permanentă a acestor persoane pentru a preveni orice acţiuni duşmănoase şi 
de răzbunare fata de angajaţii care au luat poziţie fata de faptele lor, ca martori în instanţa de 
judecată. 

Din ordinul tov. prim - adjunct al ministrului gen. It. N. Pleşiţă s-a intrat în contact cu 
numitul Dobre Constantin principalul exponent al elementelor care au contribuit la evenimentele 
din 2-3 august, determinându-l pe acesta să părăsească Valea Jiului, stabilindu-se cu domiciliul 
în Craiova unde se află şi fratele său. 

S-a organizat o amplă acţiune în care au fost angajate atât forțele din zonă cât şi toate 
serviciile de evidenţă operativă din ţară pentru verificarea tuturor salariaţilor din municipiul 
Petroşani, cu privire la antecedentele penale. 

În acest scop s-au întocmit tabele nominale în ordinea alfabetică pe fiecare întreprindere 
şi instituţie, fiind verificare până în prezent un număr de 45.277 salariaţi, din care un număr de 
3.095 persoane cunoscute cu antecedente penale. 

Din cei 3.095 salariaţi cu antecedente penale, un număr de 2.416 erau angajaţi ai 
întreprinderilor aparținătoare Combinatului Carbonifer. Asupra unora am întreprins măsuri de 

atentionare sau avertizare, altii au fost cercetati determinand 197 persoane sa paraseasca Valea 
Jiului imediat după zilele de 3-4 august a.c. În prezent situaţia celor rămaşi în Întreprinderile 
Miniere este următoarea: 

I.M. Dilja — 1823 angajaţi, din care cu anteced. 183 

I.M. Livezeni — 943 angajaţi, din care cu anteced. 112 

I.M. Lonea — 2.240 angajaţi, din care cu anteced. 168 

I.M. Petrila — 2772 angajaţi, din care cu anteced. 254 

|. M. Aninoasa — 2 508 angajaţi, din care cu anteced. 161 

I.M. Vulcan - 3599 angajaţi, din care cu anteced. 268 

I.M. Paroseni - 1726 angajaţi, din care cu anteced. 162 

I.M. Lupeni - 4060 angajaţi, din care cu anteced. 309 

I.M. Bărbăteni - 870 angajaţi, din care cu anteced. 107 

I.M. Uricani - 2096 angajaţi, din care cu anteced. 159 


Total 22.637 angajaţi din care 1.883 cu antecedente penale. 


Cele 1.883 persoane au fost verificate atât la locul de muncă cât şi la domiciliu, 
întocmindu-se raport pentru fiecare, cu privire la faptele pentru care au fost condamnaţi, 
comportare în serviciu, familie şi societate, precum şi asupra legalităţii formelor de domiciliere. 

Cu ocazia acţiunilor organizate în toate localităţile din zona, pentru identificarea şi 
prinderea elementelor infractoare au fost identificate un număr de 50 persoane care neputându-şi 
justifica prezenţa pe raza municipiului Petroşani au fost înlăturate şi trimise la locurile de 
domiciliu. 

Împreună cu Comitetul municipal de partid Petroşani şi conducerea C.M.V.J., s-au luat 
măsuri ca toate persoanele care se prezintă pentru angajare, după 3 august a. c. să fie verificate 
iniţial în evidenţă de către organele noastre, iar cei cunoscuţi cu antecedente penale sau urmăriţi 
pentru alte probleme să nu fie angajaţi. Astfel, din 1.384 persoane care s-au prezentat pentru 
angajare, până la data apariţiei ultimului Decret de amnistie, un număr de 155 persoane nu au 
fost angajate actionandu-se ca acestea să părăsească teritoriul municipiului. 

În acţiunea de identificare a elementelor care au luat legătura cu Grădinaru Constantin 
de la Uricani în noaptea de 2/3 august 1977 pentru a-l determina să se prezinte cu brigada în ziua 
de 3 august la Lupeni, au fost verificaţi şi audiaţi 1.820 conducători auto, pe bază de declaraţii, 
efectuându-se investigaţii la domiciliu şi locurile de muncă. Raportăm că acţiunea de identificare 
este în curs de desfăşurare. 

Pe baza informaţiilor obţinute în această perioadă au fost avertizate, pentru manifestări 
ostile şi activitate tendentioasa, în timpul si după evenimente, un număr de 96 persoane şi 
atentionate 403, de organele de securitate, iar pe linie de miliţie s-au aplicat 460 avertismente 
militienesti. 

Au fost descoperiţi autorii inscrisurilor cu caracter duşmănos difuzate in comuna 
Aninoasa şi oraşul Petrila, în persoana numitilor Murărescu Gheorghe şi Tărăşilă Petru, care au 
fost demascati şi avertizaţi. 

Pe baza unor informatii verificate, au fost oprite 5 locuri de munca din subteran, de la 
Întreprinderile Miniere Uricani, Lupeni si Bărbăteni, pentru că nu s-au respectat normele de 
protecţie şi securitate a muncii existând pericol de producere a unor explozii. 

Au fost descoperiţi autorii într-un număr de 6 dosare rămase cu autori necunoscuți. S-a 
documentat şi trimis în judecată un număr de 97 dosare cu cauze penale privind diferite infracţiuni 
economice şi judiciare. 

În complexul măsurilor informativ-operative luate au apărut şi unii membri de partid care 
în timpul evenimentelor, cât şi ulterior, au avut o comportare şi atitudine necorespunzătoare, au 
colportat şi lansat diferite zvonuri tendentioase, referitor la evenimentele de la Lupeni. În această 
situaţie s-au aflat peste 60 membri de partid despre care au fost informate comitetele orăşeneşti 
şi comitetul municipal de partid Petroşani. 

Având în vedere noua organizare a programului de lucru pe 4 schimburi, s-au întocmit 
grafice cu necesarul surselor de informare ce urmează a fi recrutate pe linie de securitate şi miliţie 
în mod eşalonat şi pe urgente, până la 31. XII. 1977. 

Raportăm că în momentul de fata activitatea de supraveghere a elementelor din baza de 
lucru a miliției şi securităţii este organizată atât în subteran la locul de munca cât şi la domiciliu. 

Evidenţa nominală a persoanelor cu antecedente penale din întreprinderile miniere, a 
fost prezentată şi organelor de partid în scopul instruirii factorilor de răspundere cu privire la 
sarcinile pe care le au faţă de aceste persoane pentru integrarea lor în procesul de producţie, iar 
cei incorigibili urmând a fi înlăturați de la locurile de muncă mai vulnerabile. 

În toată această perioadă au fost angrenate în rezolvarea misiunilor încredințate, toate 
mijloacele muncii speciale de securitate şi miliţie, în scopul descoperirii scrierilor ascunse şi 
duşmănoase; au fost întrebuințate mijloacele tehnice de verificare a unor persoane, filajul, 
folosirea mijloacelor criminalistice şi de fotografiere, precum şi asigurarea permanentă a 
legăturilor de comunicare telefonice şi radio pentru realizarea unei operativitati mai eficiente. 
Numai pe linia compartimentului ,S” au fost confiscate 3.371 de scrisori expediate de elementele 
care au făcut diferite comentarii negative cu privire la evenimentele ce au avut loc în Valea Jiului. 

Peste 90 elemente au fost puse în filaj, asigurându-se supravegherea acestora zi şi 
noapte iar materialele obţinute au contribuit efectiv la probarea juridică şi demascarea suspectilor. 

În contextul evenimentelor care au caracterizat situaţia operativă din Valea Jiului, în 
conformitate cu ordinele comandantului s-a întreprins un complex de acţiuni, menite să ducă la 
asigurarea pazei avutului obştesc şi liniştei publice a cetăţenilor, ordinea şi liniştea în zonă, 
asigurarea securităţii traficului rutier, toate aceste măsuri vizând prevenirea tuturor actelor 
antisociale. 

Pentru realizarea acestui deziderat, au fost întărite dispozitivele de ordine şi pază din 
toate localităţile, s-au revizuit şi refăcut planurile de pază de la obiectivele economice în raport cu 
modificările intervenite; s-a insistat mai mult pentru executarea unor amenajări prevăzute în 
planurile de pază. 

Cu aprobarea organelor de partid au fost planificati zilnic luptători din gărzile patriotice şi 
tineri U.T.C. — işti, care au însoţit agenţii de ordine şi patrulele de miliţie de la orele 16,00 până la 
orele 04,00. 

Prin grija ofiţerilor formatiunilor juridice si a sectoristilor, în colaborare cu activistil 
comitetului U.T.C. s-au constituit echipe de ordine si disciplina la toate locurile de cazare in 
comun, care au acţionat împotriva scandalagiilor până la sosirea organelor de miliţie. 

Paza întreprinderilor şi instituţiilor a fost întărită cu angajaţi ai unităţilor respective, 
organizaţi în posturi de pază obştească, iar în zilele de sărbătoare şi plata salariilor şi câte un 
luptător din gărzile patriotice. 

Permanent ofiţerii de miliţie şi securitate din componenţa grupelor operative au efectuat 
controale asupra sistemelor de pază din obiective, modul cum se asigură, se respectă prevederile 
Legii 23/1971 privind apărarea secretului de stat, accesul în întreprinderi - punându-se un acces 
deosebit asupra funcţionării sistemelor de pază la depozitele de explozivi şi de armament al 
gărzilor patriotice a fost dublată şi întărită cu militari din cadrul Batalionului de Securitate Orăştie. 

În contextul atmosferei existente s-a acordat o atenţie deosebită asigurării măsurilor de 
pază şi ordine cu ocazia sărbătoririi zilei minierului şi a zilei de 23 august a.c. 

Forțele existente în municipiu au fost repartizate în mod judicios pe baza planurilor de 
măsuri întocmite în acest scop pentru prevenirea infracţiunilor şi a oricăror acte de dezordine în 
localităţi, la manifestările cultural sportive, la demonstraţia oamenilor muncii ce nu a avut loc în 
oraşul Petroşani, cât şi la serbările câmpenesti ce au fost organizate în toate localităţile 
municipiului. 

Pentru înlăturarea lipsurilor constate de Brigada C.C. al P.C.R. cu privire la respectarea 
normelor legale ce reglementează activitatea de comerţ, s-au organizat şi efectuat un număr de 
72 acţiuni şi controale economice cu care ocazie au fost descoperite 11 infracţiuni, s-au aplicat 97 
sancţiuni contravenţionale, 43 de avertismente militienesti şi s-au făcut 15 informări direcţiei 
comerciale şi conducerii unităţilor respective, despre neregulile constatate, în scopul luării 
măsurilor de remediere a deficienţelor. 

De asemenea, s-au executat un număr de 66 acţiuni cu efective mărite în zilele de 
sărbători legale şi de plată a salariilor pentru prevenirea scandalurilor, furturilor şi infracţiunilor ce 
se comit prin violenţă. Tot în scop preventiv, ofiţerii de securitate şi miliţie ce deservesc 
obiectivele economice, ofiţerii din formațiunile judiciare şi sectoristii au participat la un număr de 
137 şedinţe din întreprinderi, cartiere, şcoli şi garaje cu care ocazie au prelucrat şi exemplificat 
actele normative mai frecvent încălcate. 

În conformitate cu prevederile documentelor de partid au fost puse în discuţia adunărilor 
cetăţeneşti şi a colectivelor de muncă un număr de 45 persoane, care au încălcat în mod repetat 
normele de convietuire socială, au fost dati în grija şi supravegherea colectivelor de munca 
eliberaţii din penitenciare, s-au intensificat măsurile pentru supravegherea minorilor şi a viciosilor 
majori, s-au scris un număr de 20 articole la ziarul local şi s-au întreprins raiduri împreună cu 
redactorii ziarului pe diferite domenii de activităţi. 

În urma acţiunilor întreprinse, pe lângă măsurile menţionate, s-au aplicat un număr de 
2.389 sancţiuni contravenţionale în valoare de 438.170 lei, dintre care 1.247 la Legea circulaţiei, 
429 la regimul evidenţei populaţiei, 344 la Decretul 153, 126 la acte normative ce reglementează 
activităţile economice şi 160 la actele normative elaborate de organele locale ale puterii şi 
administraţiei de stat. 

Masurile si activitatile intreprinse si sprijinite de organele superioare, au fost de natura 
să sporească simţitor combativitatea si efectul preventiv. Este suficient să raportăm că în cursul 
trim. Ill, starea infractionala pe municipiu înregistrează o scădere fata de trimestrul II, atât în ce 
priveşte numărul global al infracţiunilor cât şi la principalele genuri de fapte antisociale. Ca urmare 
a acţiunilor întreprinse pentru aplicarea prevederilor Legii 25/76, numărul persoanelor învinuite 
pentru comiterea de infracţiuni din rândul celor fără ocupaţie este mai mic cu 13% în comparaţie 
cu trim. | al acestui an. 

Am acordat atentie sporita lucrärii cetatenilor sträini sositi pe raza municipiului in aceasta 
perioada, mai ales specialistilor straini aflati in obiectivele miniere, folosind in acest sens toate 
mijloacele muncii de securitate pentru a contracara acţiunile duşmănoase ale acestora si 
identificarea legăturilor de interes operativ. 

Actionam de asemenea, în baza planului de măsuri comun întocmit de organele de 
contrainformaţii militare de la Unitatea Nr. 2617 nou înfiinţată pentru cunoaşterea stării de spirit 
din rândul militarilor repartizaţi la întreprinderile miniere Lonea, Dâlja, Lupeni şi Bărbăteni, cât şi a 
altor aspecte de interes operativ. 

Raportăm că, cu toate măsurile luate, informaţiile obţinute în ultimul timp atestă faptul că 
încă se mai mențin şi în prezent unele stări negative care se referă îndeosebi la reorganizarea 
activităţii productive pe 4 schimburi, fiind afectat îndeosebi schimbul IV, nefunctionarea la 
parametrii proiectati a unor utilaje şi instalaţii (complexe mecanizate, combine, transportoare), 
asigurarea locurilor de munca cu material lemnos şi vagoneti goi la nivelul necesarului, absente 
nemotivate îndeosebi lunea şi în zilele de salariu, etc. 

În baza sarcinilor stabilite în planul de măsuri, continuăm acţiunile pentru prevenirea şi 
combaterea fenomenului infracţional, a stărilor de spirit negative în strânsă conlucrare cu forţele 
existente. Sunt menținute pe mai departe efectivele dislocate in zonă si se acţionează cu 
fermitate sporită pentru traducerea în practică a ordinelor conducerii Ministerului de Interne şi a 
sarcinilor rezultate din concluziile Plenarei activului de partid al Comitetului Municipal Petroşani al 
P.C.R., ce a avut loc la data de 29 septembrie 1977. 

Şeful Comandamentului 
Colonel, 
Golea David 


ACNSAS, fond Corespondenţă, dosar nr. 3594, vol. 1, ff. 344-355. 

ASPECTE LEGISLATIVE ALE REPRIMARII DIZIDENTEI 
ROMANESTI. CAZUL GOMA 


THE LEGISLATIVE ASPECTS OF THE ROMANIAN DISSIDENCE REPRESSION. 
THE GOMA'S CASE 


The counteraction of the new phenomenon - the dissidence -, which began to 
confront the communist systems in the 6o's, supposed special measures. 

For the repression to be legal, the communist state leadership used the legislative 
power for adopting a number of laws, which incriminated the political attitudes 
(opinions) by transforming in offences stipulated in Penal Code. The Penal Code from 
1968, different from the previous, doesn’t stipulate a division of the punishments in 
political and other punishments. Therefore, the new Code stipulated the political 
punishments for the offences against the state security. 

Paragraph 2 of the article 157 from Penal Code stipulated as offence “the 
transmission of other data or documents which don’t contain state secrets, but which 
through their character and importance, were able to endanger the state security”. The 
same Code stipulated in art. 166 the propaganda against socialist system and in art 167 
the initiation or the association of a criminal group with the intention of changing social 
order or form of government. 

The present study try to show the moments when the communist regime was 
forced to “improve’ the legislation and which was the connection with the dissident 
actions of Paul Goma in order to punish him and the others who try to develop a similar 
action. 

In October 1971, Paul Goma published, in German language, to “Suhrkamp 
Verlag” Publishing House, the novel Ostinato. On 17th of December, the Great National 
Assembly adopts two laws, which, obviously, have a connection with Paul Goma. 

The law no. 23 from 1971 which refers to the protection of the state secret in the 
Socialist Republic of Romania stipulated “it is forbidden to the Romanian citizens to have 
any connection with the foreign radio stations and televisions or other press organisms 
which spread, contrary to the interests of the Romanian state. The disclosure of any 
slander activity, the state secret or not, which was not dedicated to be public became an 
offence. 

The Romanian citizenship law (no. 25/1971) stipulated, “The one who alienates 
from his country infringes the fidelity for that ... becomes unworthy of carrying the high 
title of the Romanian citizen. As a result, the Council of State can withdraw the 
citizenship to the one who: a). Is abroad and is guilty by doing hostile activities against 
the Socialist Republic of Romania or spreads activities who can diminish its good name. 

Another law, which, in the context of the epoch, was used for compromising 
and destroying the opponents, is the Law no. 25 from 5 November 1976. This law 
convicts the social parasitism of the one who weren't engaged. This law could be applied 
to Paul Goma, too. Paul Goma was excluded from the Romanian Communist Party, 
from the Writers Union and couldn’t publish anywhere. Therefore, he worked in the 
studio of the sculptor Ion Jalea. 

In keeping within force legislation, to 1 April 1977, begins the penal suing of the 
dissident for the plot offence. Paul Goma was accused by activities of attraction, in 
cooperation with Dumitru Tepeneag, who was already exiled to Paris, of other people to 
hostile activities against socialist system, not only in literary field, but in the political 
field, too. The evidences from the file showed that they conceived a “plan of action” for 
creating a “resistant group” and provoking a huge scandal abroad on the theme of the lack 
of civic liberties and the violation of Human Rights in Romania. Thanks to external well 
known, Paul Goma wasn't punished, but this legislation was used to punish other 
opponent of the communist regime from Romania. 


Etichete: Paul Goma, dizidentä, cod penal, România, legea cetăţeniei, 1971, 1977 
Keywords: Paul Goma, dissidence, penal code, Romania, citizenship law, 1971, 1977 

În circumstanţele politice ale anilor '60, eliminarea oricărei forme de rezistenţă faţă de 
regimul impus de la Moscova, a adus după sine o relaxare firească concretizată prin eliberarea 


deţinuţilor politici. În acelaşi timp, a avut loc şi o anumită relaxare legislativă”, dar şi o reducere a 
abuzurilor săvârşite de aparatul represiv2. Imbunätätirea substanţială a nivelului de trai a făcut ca 


1 Pentru a-şi consolida poziţia de lider noul secretar general al Partidului Comunist Român, Nicolae 
Ceauşescu, s-a arătat interesat să îmbunătăţească relaţiile cu Occidentul. Pe de altă parte, era clar că PCR 
nu mai poate pierde conducerea României, vechea elită politică fiind deja exterminată. Acestea au fost 
motivele pentru care, asistăm la o demascare a abuzurilor înfăptuite în primii ani ai comunismului, dar şi la 
o îmbunătăţire a cadrului legislativ. Totul era însă menit doar să îmbunătățească imaginea noii conduceri a 
PCR în exterior şi în interior. lată un exemplu de propaganda în Occident. În anul 1969, în articolul 
Constituţia - marea cartă a cuceririlor democratice ale poporului român scris de către decanul facultăţii de 
Drept din Bucureşti, prof. dr. docent Mircea Lepădătescu acesta făcea apologia societăţii comuniste care 
asigura o „largă gama de drepturi ale cetățenilor pe care o consfinteste. Se evidenţiază egalitatea in 
drepturi, esenţială pentru democratism, inviolabilitatea persoanei, domiciliului, corespondenţei, convorbirilor 
telefonice” („Glasul Patriei. Organ al Comitetului Central pentru repatriere”. Anul XIV nr. 6 (477), 20 
februarie 1969, Bucureşti). 

2 În cadrul Plenarei CC al PCR din 22-25 aprilie 1968, Nicolae Ceauşescu a lansat un atac virulent la 
adresa „abuzurilor şi ilegalităţilor” comise sub conducerea lui Gheorghe Gheorghiu-Dej şi a lui Alexandru 
Drăghici. Au fost expuse pe larg „Încălcările grave ale legilor statului săvârşite de lucrători de securitate, 
miliţie, justiţie şi procuratură”, “anchetarea şi trimiterea în justiţie a unor oameni nevinovaţi”. (Oprea Marius, 
Banalitatea răului. O istorie a Securităţii în documente, 1949-1989. laşi, Editura Polirom, 2003. pp. 365- 

marea majoritate a romanilor sa se obisnuiascä cu noul regim social si economic. Prin pozitia sa 
publică de independenţă fata de Moscova, Nicolae Ceausescu şi-a atras simpatia românilor 
nationalisti. Delimitarea de trecut prin reabilitarea lui Pătrăşcanu şi denuntarea abuzurilor din anii 
'50 i-a creat lui Nicolae Ceauşescu o imagine de lider reformator. Atitudinea acestuia din timpul 
crizei cehoslovace a aruncat o altă lumină asupra partidului, imediat după aceea la P.C.R. 
aderând mulţi intelectuali. Intrând în partid, unii dintre aceştia au sperat la reformarea sa din 
interior. În contextul relaxării opresiunii în statele comuniste şi al apariţiei unor dizidenti celebri, 
precum Aleksandr Soljenitin?, unii dintre aceştia au crezut că pot să critice stalinismul şi să 
dezvăluie ororile comise de acesta. Pentru o perioadă scurtă de timp acest lucru a fost permis 
dorindu-se inregimentarea lor. În acest „răstimp radios (1965-1971), a debutat în literatura 
română fostul „politic”, Paul Goma. Prin atitudinea sa fata de sistem dar, mai ales, prin scrierile 
sale curajoase in care dezvăluia ororile şi nedreptatile trăite în închisorile comuniste a devenit, in 
scurt timp, o ameninţare la adresa „ordinii socialiste”. Alături de el, sau în paralel, si alti cetățeni 
au luat atitudine împotriva încălcării drepturilor fundamentale ale omului. 

Această destindere însă, avându-și originea la nivelul superior al conducerii de partid şi 
de stat, trebuia să se oprească la nivelul la care aceasta voia. În acest sens, s-a folosit cu succes 
sistemul juridic cu cele două paliere ale sale: pe de o parte legile care să pedepsească orice 
formă de opoziţie, şi, pe de altă parte, atunci când legislaţia nu conţinea prevederi exprese, 
abuzurile înfăptuite cu ajutorul justiţiei peste litera legii, ambele având roluri importante în 
represiunea politică alături de Securitate şi Miliție. Despre dizidenta lui Paul Goma s-a vorbit mult 
în sensul că ea a constituit o lovitură serioasă pentru imaginea R.S.R. ca stat care ar respecta 
drepturile omului. În rândurile ce urmează vom încerca să arătăm legile sub incidenţa cărora 
intrau acţiunile întreprinse de Paul Goma şi că au fost momente când regimul a fost nevoit să 
„înbunătăţească” cadrul legislativ pentru a-l pedepsi pe el şi pe oricine ar mai indrazni sa 
desfăşoare o acţiune similară. Deoarece, datorită apropierii de Occident, în Republica Socialistă 
România s-au evitat măsurile staliniste (un simulacru de proces şi exterminarea fizică în detenţie), 
în anii '60 represiunea începe să capete forme mai subtile. „Funcţia justiţiei de reprimare a 
claselor rasturnate şi de eliminare a ramasitelor burgheze”> este înlocuită treptat cu cea de 
înăbuşire a oricărei atitudini anticomuniste. Regimul comunist a adoptat alte metode, mai subtile, 
de a contracara opoziţia de orice fel. 


384). De fapt, denuntarea abuzurilor nu era decât o formă de câştigare a capitalului politic şi de eliminare a 
adversarilor politici, în fruntea cărora se posta Drăghici. 

3 Publicarea în 1973 a romanului Arhipelagul Gulag a produs un şoc în lumea liberă. Dezvăluirile cărții lui 
Soljenitin au contribuit la schimbarea opiniei multor filocomunisti care mai credeau în sistemul social propus 
de Marx, Engels şi Lenin. 

4 Expresie folosită de Eugen Negrici în Literatura română sub comunism, Editura Fundaţiei Pro, Bucuresti, 
2002. 

5 |. Oancea, Desvoltarea continuă a învățământului juridic in U.R.S.S. în „Justiţia nouă”, anul VIII, 1952, p. 
305. 

Impotriva dizidentilor s-au folosit, in general, trei metode: catalogarea drept nebuni, 
numai buni de internat în azilele psihiatrice, drept oameni fără căpătâi, declasati social, paraziți 
cărora nu le place munca sau, a treia metodă, ,dovedirea” lor ca vânduți agenturilor străine, 
trădători de neam şi țară. Împotriva celor mai multi dintre ei s-au folosit două sau toate cele trei 
modalităţi de discreditare. Punerea lor în aplicare se elabora în „atelierele securităţii”. Pentru a da 
represiunii o notă de legalitate, conducerea statului comunist a folosit puterea legislativă. Marea 
Adunare Naţională a adoptat o serie de legi care să pedepsească atitudinile politice prin 
transformarea lor în infracţiuni care erau prevăzute în Codul Penal. 

Codul Penal din 1968, spre deosebire de cel anterior, nu prevedea o împărţire a 
pedepselor în pedepse de drept comun şi pedepse politice. Cu toate acestea, noul cod camufla 
pedepsele politice la infracțiunile contra securităţii statului. Alin. 2 al art. 157 din Codul Penal 
prevedea ca infracţiune „transmiterea şi altor date sau documente care nu conţineau secrete de 
stat, dar care prin caracterul şi importanţa lor aveau darul de a periclita securitatea statului’®. 
Pedeapsa pentru această infracţiune era închisoarea de la 5 la 15 ani, interzicerea unor drepturi 
şi confiscarea parţială a averii. În interpretarea juridică a regimului comunist era vorba „de 
informaţii exagerate, sau unilaterale asupra realitatilor din tara noastră ori de documente care ar 
putea fi interpretate într-un mod dăunător, răuvoitor statului nostru, dacă acestea sunt 
susceptibile să aducă prejudicii statului socialist”. Aceasta deoarece statul comunist considera de 
„rea credinţă” „elementele nestatornice, şovăielnice din tara noastră care pot să se dedea la 
acţiuni de propagandă deosebit de dăunătoare, răspândind în public idei duşmănoase, calomnii, 
de natură să slăbească încrederea maselor în orânduirea socialistă” precum şi ,propaganda” 
săvârşită de cetăţeni români „la îndemnul cercurilor agresive imperialiste care folosesc posturile 
de radio şi televiziune, presa, literatura, cinematografia” în scopul „schimbării orânduirii 
socialiste”. 


6 Preocupările literare de orice fel ale oricărui cetățean erau periculoase pentru regim pentru că ar fi putut 
avea un conţinut ideologic necorespunzător. Între obiectivele Securităţii unul foarte important era depistarea 
oricărei scriituri şi prevenirea transmiterii ei în străinătate (vezi Florian Banu, Justitia sub supravegherea 
Securităţii, în „Arhivele Totalitarismului”, Academia Română, I.N.S.T., nr. 3-4/2005, p. 217). Un caz 
binecunoscut este cel al Gheorghe Ursu care a fost arestat, în decembrie 1984, în urma unui denunt la 
Securitate, pentru că ţinea un jurnal. A murit din cauza bătăilor primite în timpul detenţiei. 

7 Teodor Vasiliu ş.a., Codul Penal al Republicii Socialiste România — comentat şi adnotat - partea specială, 
Editura Ştiinţifică şi Enciclopedică, Bucureşti, 1977. p. 25. 

8 La data de 26 decembrie 1987, It. col. Popa Mihai (D.S.S. Direcţia Cercetări Penale) dispune arestarea 
preventivă a lui Gabriel Andreescu, iar pe 25 decembrie 1987 începerea urmăririi penale pentru săvârşirea 
infracţiunii de trădare prin transmitere de secrete. Acuzatia din procesul verbal de începere a urmăririi 
penale suna astfel: „În sarcina sus-numitului s-a reţinut că în perioada septembrie-decembrie 1987 a 
redactat mai multe înscrisuri conţinând date ireale în legătură cu realităţile politice şi social-economice din 
tara noastră, pe care le-a predat unui diplomat străin”. (A.C.N.S.A.S.- fond penal, dosar nr. 68, vol.1, f. 1). 

Acelaşi Cod Penal, incrimina în art. 166 propaganda împotriva orânduirii socialiste®, iar 
în art. 167 iniţierea sau constituirea unei organizaţii sau asocieri care ar avea ca scop schimbarea 
ordinii sociale existente în stat sau a formei de guvernământ, precum şi acţionarea, aderarea sau 
ajutarea unei astfel de asociaţii. 

În octombrie 1971, Paul Goma publică, în limba germană, la editura Suhrkamp Verlag, 
romanul Ostinato. Interesant este că, la data de 17 decembrie, legiuitorul român, Marea Adunare 
Naţională, adoptă două legi care, vizibil, au o legătură cu Paul Goma: Legea 23/1971 şi Legea 
25/1971. 

În Legea 23/1971 privind apărarea secretului de stat în RSR, la secţiunea a Ill-a 
(obligaţiile persoanei fizice), după articolele 10-13, care se referă la salariaţii care au acces la 
informaţii, date sau documente care constituie secrete de stat - cărora li se interzicea să divulge 
sub orice formă conţinutul acestora persoanelor străine sau române, să stabilească relaţii de 
serviciu cu organizaţii internaţionale, reprezentanţe şi organizaţii străine fără aprobarea prealabilă 
a conducătorilor organizaţiilor socialiste din care fac parte, să stabilească relaţii personale cu 
străinii care nu au domiciliu în R.S.R. dacă aceasta afectează interesele statului român - articolul 
14 precizează: se interzice cetățenilor români de a avea orice fel de legătură cu posturile de radio 
şi de televiziune ori cu organe de presă din străinătate care prin acţiunile lor desfăşoară o 
activitate de defăimare sau contrară intereselor statului român. La capitolul sancţiuni, în art. 60, lit. 
e, apare ca infracțiune „divulgarea de informaţii care, deşi nu constituie secrete de stat, nu sunt 
destinate publicităţii”. Nota bene, este vorba de Legea privind apărarea secretului de stat în RSR. 

Trebuie spus că şedinţa Comitetului Executiv al C.C. al P.C.R. din ziua de 6 august 1971 
a avut pe ordinea de zi proiectul de decret privind apărarea secretului de stat în RSR. Acesta se 
referea strict la salariaţii care lucrează cu informaţii, date sau documente care constituie secrete 
de stat. Din discuţiile pe marginea proiectului precum şi în expunerea de motive se vede clar 
unde era pus accentul: pe ecusoanele cu poza salariaţilor, intrări unice în fabrică pentru a preveni 
accesul persoanelor neautorizate. Ca urmare, proiectul de decret se referea strict la documentele, 
datele şi informaţiile care fac în mod obişnuit obiectul secretului de stat, definit cu stricteţe 
(informaţii cu caracter economic şi militar) şi nu la opiniile politice sau manifestările artistice care 
nu erau în concordanță cu ideologia oficială a partidului®. Paragrafele politice care au denaturat 
însuşi fundamentul legii au fost introduse mai târziu, la elaborarea legii un aport deosebit avându-l 


9 Art. 166: „Propaganda cu caracter fascist săvârşită prin orice mijloace, în public, se pedepseşte cu 
închisoare de la 5 la 15 ani şi interzicerea unor drepturi. Propaganda sau întreprinderea oricărei acţiuni 
pentru schimbarea orânduirii socialiste, sau din care ar rezulta un pericol pentru securitatea statului, se 
pedepseşte cu închisoare de la 5 la 15 ani şi interzicerea unor drepturi.” Un exemplu de condamnare în 
baza acestui articol este cel a lui Iulius Filip. În data de 1 martie 1982 este condamnat la 8 ani închisoare, 4 
ani interzicerea drepturilor civile, degradare militară şi plata cheltuielilor de judecată. 

10 Vezi A.N.I.C, fond C.C. al P.C.R., Cancelarie, dosar nr. 90/1971, ff. 3-221. 

specialiştii Securităţii'!. Ce a făcut ca legea pentru apărarea secretului de stat sa devină, in buna 
masura 0 lege impotriva libertatii de exprimare? 

De la Paris, in revista ,Ethos”, Monica Lovinescu sesiza: „Câteva paragrafe din aceasta 
lege, care uită un singur lucru, să definească ce este un secret de stat, privesc direct pe scriitori. 
Primul şi cel mai important interzice publicarea şi difuzarea în străinătate a lucrărilor şi scrierilor 
de orice natură care ar aduce un prejudiciu intereselor Statului român. E lesne de făcut legătura 
cu publicarea în străinătate a romanului lui Paul Goma. Al doilea, interzice cetăţenilor români de a 
avea orice fel de raporturi cu posturile de radio sau organismele de presă din străinătate care, 
prin natura lor, au acţiune contrarie Statului român sau îl calomniază. Cetăţenii români care se 
află în străinătate, în misiune, sau din motive personale, n-au dreptul — continuă legea - sa 
acorde interviuri organelor de presă, agenţiilor de influenţă. Desigur şi înainte exista un HCM care 
nu incuviinta colaborarea cu posturile de radio duşmănoase, dar nu avea putere de lege şi nu 
prevedea deci o pedeapsă precisă..."12. 

În aceeaşi zi, Marea Adunare Naţională adoptă Legea cetăţeniei române. Încă din 
preambul stabilea drepturile şi îndatoririle cetăţenilor români, modul de dobândire şi pierdere a 
cetăţeniei constituind un atribut exclusiv al statului socialist român. În virtutea acestui fapt la 
capitolul III, intitulat pierderea cetățeniei române, litera A, retragerea cetăţeniei, în art 19 se 
prevedea că „cel care, rupându-se de ţară, îşi încalcă îndatoririle de fidelitate fata de patrie... 
devine nedemn de a purta înaltul titlu de cetăţean român. Ca urmare, Consiliul de Stat poate 
retrage cetăţenia aceluia care: a) aflându-se în străinătate se face vinovat de fapte ostile fata de 
RSR sau de natură a aduce ştirbire bunului ei renume..."%3. 

În mod curios, deşi în 1969, înainte de a publica în Occident, primeşte din partea 
Securităţii aviz negativ de plecare la un congres de documentare în Italia şi Austria, în 1972, Paul 
Goma obţine viza pentru ieşire în străinătate. Înainte de plecarea la Paris, Securitatea propunea 
să fie lăsat să plece, ulterior, pe perioada şederii în străinătate urmând a i se retrage cetăţenia 
română pentru acţiuni ce afectau interesele ţării (acordarea de interviuri, apariţia romanului 
Usa)". 

Un alt act normativ care, in contextul epocii, a fost folosit pentru a-i compromite si scoate 
in afara legii pe opozanti a fost Legea 25 din 5 noiembrie 1976. Aceasta condamna parazitismul 
social al celor care refuzau sistematic, fara motive intemeiate, de a se incadra in munca. Dupa ce 


11 Pentru contribuţia adusă la elaborarea proiectului de lege privind apărarea secretului de stat în R.S.R., la 
data de 11.12.1971, următorii ofiţeri de securitate au fost recompensati din fondul centralizat al Consiliului 
Securităţii Statului cu câte 3.500 lei: şeful Direcţiei a III-a, general-maiorul Neagu Cosma, şeful Direcţiei a 
IV-a, general-maiorul Dumitru Ghergut, şeful Direcţiei a II-a, colonelul Emil Macri, şeful Cancelariei C.S.S., 
colonelul Lintu loan, (AMI, fond D.M.R.U., inventar nr. 7395, dosar nr. 14, f. 207). 

12 Monica Lovinescu, Sub zodia tezelor din iulie, în „Ethos”, caietul 1, toamna 1973, Paris, f. 281. 

13 Retragerea cetăţeniei era o practică exersată încă din timpul lui Carol al II-lea. Un exemplu concludent 
este retragerea cetățeniei române lui Radu Drăgulinescu, în 1938, deoarece acesta criticase în diverse 
publicaţii din străinătate regimul dictatorial impus de rege. (A.N.I.C., fond C.C al P.C.R.-Cancelarie, dosar 
nr. 99/1953, f. 16). 

14 AC.N.S.A.S,, fond Informativ, dosar nr. 2217, vol. 3, ff. 21, 33. 

erau puşi in discuţia adunării cetăţeneşti aceştia puteau fi obligaţi, prin hotărâre judecătorească, 
să presteze muncă, timp de un an pe şantiere de construcţii, în unităţi agricole, forestiere etc. 
Paul Goma putea intra şi sub incidenţa acestei legi. Exclus din Partid, din Uniunea Scriitorilor şi 
neputând să publice nicăieri, ajunsese să lucreze în atelierul sculptorului lon Jalea. Lăsându-i fără 
loc de muncă, regimul putea uşor să lovească în incomozi. Cei care îl sprijineau din străinătate se 
temeau că ar putea să fie o altă lege pe care o vor folosi împotriva lui Goma. Peste câteva luni, o 
revistă din exil anunţa că Paul Goma a fost arestat şi, împreună cu alti semnatari, duşi la 
Judecătoria sectorului 7, şi după ce, peste noapte li s-au făcut toate formele de angajare (deşi 
unii erau studenţi, iar alţii angajaţi în altă parte), au fost obligaţi să se prezinte a doua zi la ora 
06.30, la fabrica Progresul, unde, li s-a pus o lopata în mână“. Informaţia s-a dovedit a fi falsă 
dar, datorită noii legi şi practicilor Justiţiei, Securităţii şi Miliției, părea plauzibilă. Orice abuz era la 
acel moment plauzibil din partea tuturor factorilor de putere, Goma săvârşise crimen maestatis, 
atentase la ordinea de stat, punea prin faptele lui în pericol funcţionarea normală a statului, 
suveranitatea lui. Faptul că era sprijinit de organizaţiile internaţionale pentru apărarea drepturilor 
omului a făcut ca statul comunist să nu poată lua măsuri drastice, încercând să îl compromită cu 
metodele Securităţii', iar mai apoi să folosească justiţia, acţiunile lui Goma fiind deja ilegale 
datorită legilor despre care am făcut vorbire mai sus. 

În conformitate cu legislaţia în vigoare, la 1 aprilie 1977 are loc începerea urmăririi 
penale lui Goma, conform art. 228 alin. 2 lit c., a doua zi, eliberându-se un mandat de arestare 
preventivă valabil până la 1 mai inclusiv. În zilele următoare, pentru aceleaşi infracţiuni sunt 
arestaţi şi semnatarii scrisorii: Vlad Drăgoescu (fost deţinut politic, condamnat în 1949 în lotul 
generalului Carlaont la 12 ani muncă silnică) şi medicul lon Ladea. Nicolae Bedivan este cercetat 
în libertate. Şi aceştia doi sunt foşti condamnaţi. Cu toate cercetarea penală are loc pentru 
„trădare prin transmitere de secrete” (art. 157 alin.2 C.P.) care se pedepsea cu închisoare de la 5 
la 15 ani”, între timp pentru Paul Goma apare şi acuzaţia de complot (art. 167, alin.1 si 3 c.p.). 

În fapt, infracţiunea de complot era uşor de probat, Goma fiind acuzat că a dus o 
susţinută activitate de atragere, la presiunile lui Dumitru Țepeneag, a altor persoane la acţiuni 
ostile orânduirii socialiste, nu numai pe plan literar, ci şi politict8. Probele de la dosar, arătau că, 
împreună cu Dumitru Tepeneag’ care era deja exilat la Paris, Paul Goma a conceput un „plan de 
acţiune” pentru crearea unui “grup de rezistenţă” şi provocarea unui scandal de proporţii în 
străinătate pe tema lipsei de libertăţi civice şi încălcarea drepturilor omului în România. Acesta se 
numea „Planul de toamnă” şi urma să înceapă să se desfăşoare dupa 1 septembrie2. Goma 
declara sub anchetă: „Întrebare: În declaraţia din 14 aprilie 1977, aţi arătat că în scrisoarea pe 


15 „Buletin de informaţie pentru românii din exil”, nr. 657, mai, 1977. 

16 Mariana Sipoş, Destinul unui dizident: Paul Goma, cu un studiu introductiv de Iuliu Crăcană: Paul Goma 
- Dosarele de securitate, Ed. Universal Dalsi, Bucuresti, 2005. 

17 A.C.N.S.A.S. Fond Penal, dosar nr. 313, vol. 1, f. 14. 

18 Ibidem, f. 62. 

19 Lui Dumitru Țepeneag i se ridicase încă din 1975 cetăţenia română în baza legii 25/1971. 

20 A.C.N.S.A.S., fond Informativ, dosar nr. 2217, vol. 1, f. 162. 

care ati trimis-o lui Țepeneag Dumitru la 23 august 1977, i-ati solicitat indicaţii asupra modului în 
care să treceţi la acţiune, aceasta ca urmare a solicitării acestuia expusă în materialul din 26 
aprilie 1976, în care vă cerea să realizaţi legături cu diferiţi opozanți. Declarati, în ce au constat 
noile indicaţii? 

Răspuns: În noaptea de 22 ianuarie 1977, am primit un telefon de la Paris, din partea lui 
Virgil Tanase, care m-a întrebat dacă cunosc despre acţiunea unor persoane din unele tari 
socialiste îndreptate împotriva politicii acestor state. 

După ce l-am informat că am aflat acest lucru de la postul de radio Europa Liberă, Virgil 
Tănase, mi-a cerut să trec şi eu la acţiune, respectiv la o «versiune românească», cuvinte pe care 
le-a folosit el. În acest sens s-a oferit chiar să vină în R. S. România ca să mă ajute, însă l-am 
sfătuit să stea acolo. 

La data de 26 ianuarie 1977, am redactat şi multiplicat o scrisoare, adresată scriitorului 
cehoslovac Pavel Kohut şi «camarazilor săi», în care am adus o serie de calomnii realitatilor din 
R.S. România, în sensul că ar fi sărăcie, haos economic, demagogie, nesiguranţă şi teroare...”2’. 
Doar această declaraţie era suficientă pentru a fi condamnat la detenţie pentru multi ani. 

În mod curios, deşi mandatul de arestare emis pentru perioada 2 aprilie — 1 mai 1977 a 
fost prelungit pe perioada 2 — 31 mai, Ştefănescu Mihai, procuror militar din Direcţia Procuraturilor 
Militare, dispune la 6 mai 1977 punerea în libertate a lui Paul Goma ţinând cont că au fost 
elucidate toate aspectele legate de învinuiri, acesta recunoscandu-si vinovăția, „cercetările vor 
continua cu cel în cauză în stare de libertate”22. 

Deşi pentru regimul Ceauşescu era simplu să emită legi cu ajutorul cărora, apoi, să îl 
închidă pentru mulţi ani pe Paul Goma, ele nu au fost folosite nici împotriva acestuia şi nici a altor 
dizidenti mediatizati în Occident. Motivele sunt lesne de înţeles. Presa occidentală a vremii 
semnala că, datorită conjuncturii internaţionale şi a grijii lui Nicolae Ceauşescu pentru imaginea 
proprie în lume, „regimul evita să ia măsuri directe şi spectaculare împotriva unor scriitori 
cunoscuţi”. Într-un interviu telefonic dat ziarului „Tribune de Geneve” în 17 februarie 1977, întrebat 
ce urmări ar putea avea publicarea scrisorii deschise, Goma a răspuns: „Cred că riscă să aibă 
consecinţe supărătoare pentru cei care au semnat-o care sunt practic necunoscuţi. Ceilalţi sunt 
mai mult sau mai puţin protejaţi de notorietatea lor. Dinafară, presa occidentală poate exercita o 
influenţă care ne va permite să continuăm mica noastră sarcină”2. 

Împotriva lui Paul Goma s-au luat şi altfel de măsuri în care Securitatea a avut rolul cel 
mai important. Actele normative a căror încălcare ar fi putut atrage sancţiuni aspre, nu au fost 
folosite, datorită notorietății şi a perioadei, dar au constituit o ameninţare continuă. După 
ostracizarea lui Goma au mai existat acţiuni de dizidenta mai mult sau mai putin consistente. 


21 Ibidem, vol. 1, f. 145. 

22 A.C.N.S.A.S., Fond Penal, Dosar nr. 313, vol. 9, f. 155. 

23 „Buletin de informatie pentru românii din exil”, nr. 652, martie 1977. 

24.0 oarecare notorietate era de mare ajutor celor ce aveau curajul de a critica regimul. Îi amintim aici pe 
Ana Blandiana, Mircea Dinescu, Andrei Pleşu, Doina Cornea, Radu Filipescu, Dan Petrescu, Dorin Tudoran 
etc. 

Împotriva lor s-a folosit aceeaşi legislaţie cu ceva mai mult succes de această datä25. Mai mult, 
sistemul juridic, in general, a fost o unealta docila folosita de regimul totalitar pentru a-i reduce la 
tăcere pe dizidenţi%. Trebuie sa amintim aici şi despre abuzurile săvârşite de către sau cu ajutorul 
aparatului judiciar. Sunt nenumărate cazurile celor ridicaţi de acasă fără mandat de arestare, deşi 
în Constituţie şi în Codul de Procedură Penală se prevedea expres că „nici o persoană nu poate fi 
arestată şi reţinută decât în cazurile expres prevăzute de lege”. O altă formă de abuz care se 
practica frecvent de către organele de anchetă era bătaia care putea să capete formele cele mai 
brutale2’. Infractiunile politice intrau în competenţa celebrei Direcţii a VI-a a Securităţii care putea 
să dispună începerea urmăririi penale şi arestarea celor acuzaţi de infracţiuni politice. 

Pentru a opri orice manifestare a libertăţii de gândire, conducerea statului comunist 
opresiv avea toate pârghiile, începând de la legiuitor şi până la informatori, pârghii pe care, de 
obicei, nu a ezitat să le folosească. Faptul că acţiunile lui Paul Goma nu au fost oprite din faşă 
prin internarea sa într-un azil psihiatric, condamnarea la ani grei de puşcărie sau chiar prin 
eliminarea fizică, deşi ultimele două metode s-au încercat, este doar o excepţie cauzată de o 
bâlbă a regimului, nepregatit încă să se confrunte cu o nouă formă de opoziţie — dizidenta. 
Adaptarea la noua situaţie s-a produs cu rapiditate şi prin modificarea legislaţiei în sensul în care 
orice manifestare publică anticomunistă să fie blocată cu brutalitate încă înainte de a se începe 
să se desfăşoare. 


25 Câteva exemple: Gabriel Andreescu, arestat preventiv şi pe 25 decembrie 1987 urmărit penal pentru 
săvârşirea infracţiunii de trădare prin transmitere de secrete, lulius Filip condamnat pentru propagandă 
Împotriva orânduirii socialiste, Radu Filipescu condamnat la cîţiva ani buni de închisoare pentru răspîndirea 
unor manifeste contra regimului etc. 

26 În comunism, justiţia trebuia să apere orânduirea socială: „Procesul penal rămâne conceput - în 
totalitatea textelor sale — în scopul de a contribui la apărarea orânduirii de stat, la apărarea societăţii 
socialiste, întărirea legalităţii, prevenirea infracţiunii, precum şi educarea cetăţenilor în spiritul respectării 
legilor...” Dumitru Mazilu, Noul Cod de procedură penală, în „Glasul Patriei. Organ al Comitetului Central 
pentru repatriere”. Anul XIV nr. 15 (486), 20 mai 1969, Bucureşti, p. 12. 

27 Anchetarea lui Paul Goma nu a făcut excepţie de la practica epocii. Nicolae Plesitä a recunoscut, cu mai 
multe ocazii, că l-a bătut pe Paul Goma în timpul anchetei: „l-am luat de barbă şi am dat si cu stânga, şi cu 
dreapta!” 


347 


IV. LITERATURA ISTORICA SI DOCUMENTELE 
SECURITATII 


Raluca Nicoleta SPIRIDON 

DEPOLITICIZING THE MINERS’ STRIKE IN VALEA JIULUI 
IN HISTORICAL SOURCES WITHIN THE RECORDS OF CNSAS (1977) 
THE IMPACT OF NEW PRIMARY SOURCES 


Introducing more primary sources concerning the Strike of the Miners (the 2" — 
3" of august, 1977) and its consequences within the public circuit had as a result a critical 
reconsideration of this event. 

Official sources created by the ex Securitate Authority were not conceived to 
transmit information to the next generations, and, as a presentation way, they have been 
depoliticized by omitting the registering of several episodes whose protagonists were 
certain party members and by projecting the responsibility of performing the strike 
towards the secretaries of local party organizations. Last, but not least, within a certain 
international context where there is fighting for the human and citizen's rights, there has 
been avoided the performing of a political trial by resorting to convictions for offences of 
common right. 

So long waiting to be consulted, the historical sources within records CNSAS 
concerning the Strike of the Miners (the 2" - the 3"! of August, 1977) have been proved 
not to be lacking certain limits as it is also true the fact that they succeeded in removing 
many of the ambiguities and exaggerations provided by the few primary sources existent 
until 1989, by an effort which reminds us the Reinhardt Kosselek statement: sources do 
not make a story to become history. 


Etichete: grevä, mineri, 1977, Valea Jiului, surse istorice, istoriografie, dosare CNSAS, 
Radio Europa Libera 


Keywords: strike, miners, 1977, Valea Jiului, Historical sources, historiography, 
Securitate’s files, Radio Free Europe 

În concluziile asupra succesiunii si deplasării domeniilor de interes în scrierea istoriei, 
Charles — Olivier Carbonell a trecut în revistă progresele lui Clio, de la câştigarea profunzimii prin 
discursurile lui Herodot si Sima Qian, la dobândirea autonomiei prin metoda criticii de document. 
În secolul XX, se ajunge la deschiderea a două noi drumuri de către istorici: „unul al practicii 
marxiste, care readuce istoria sub tutela filozofiei, a moralei şi a retoricii, celălalt al practicilor 
multiple reînnoite — metode împrumutate de la alte ştiinţe, teritorii anexate, probleme revenite în 
actualitate, un discurs niciodată închis pe teme niciodată limitate”. Însă aceste direcţii au căzut în 
desuetudine, pe de o parte, odată cu sfârşitul materialismului istoric şi moartea ideologiilor, iar pe 
de altă parte, odată cu atacurile împotriva „noii istorii” şi a unei „cotituri critice” care încearcă să 
redea istoriei identitatea. 

Dincolo de orientarea istoricilor din fostele state comuniste spre rescrierea istoriei, 
studierea sistemelor comuniste însăşi deschide o situaţie complexă care nu se va rupe de 
extinderea câmpurilor de investigaţii asupra unei societăţi omogenizate, ce e drept într-un mod 
diferit de cel al societăţilor deschise, însă, simultan cu „noua cotitură critică”, îşi va manifesta 
interesul pentru evenimentele perioadei, oricare ar fi natura lor, în încercarea de a limpezi ceea 
ce a fost ocultat sau prezentat distorsionat pe durata existenţei comunismului. 

Un astfel de efort se va orienta aproape instinctiv spre toată paleta de surse, atât spre 
cele furnizate de instituţiile oficiale, dar şi spre cele orale în măsura în care contemporanii şi 
protagoniştii evenimentelor se află încă în viaţă şi pot oferi mărturii. Şi aici trebuie făcută o 
menţiune. Preluarea în studii istorice a unor informaţii inexacte s-a datorat atât modului necritic în 
care au fost valorizate aceste informaţii cât şi a introducerii cu o foarte mare întârziere a anumitor 
arhive în circuitul public. Acestea nu acoperă documentar toate aspectele de care am fi interesaţi 
dar ar fi constituit alte surse care să confirme sau să infirme ceea ce exista la un moment dat. 

Foarte mult timp, singurele surse accesibile, referitoare la urmările grevei au fost 
scrisorile şi mărturiile transmise de postul de Radio „Europa Liberă”: o scrisoare datată 17 
septembrie 1977 şi semnată de 22 muncitori privind urmările grevei; o scrisoare datată 10 
septembrie 1977, a cărui semnătură este indescifrabilă; mărturia depusă de un fost miner de la 
Lupeni la Amnesty International, în 1978, şi interviul pe care Istvan Hossu l-a acordat lui Neculai 
Constantin Munteanu, în 1986, la Radio „Europa Libera”. 

Prima scrisoare datată 17 septembrie 1977 şi semnată de 22 muncitori privind urmările 
grevei a pus în circulaţie cifra de 4 000 de mineri scoşi din serviciu, iar cea de-a doua vorbeşte de 
faptul că în fiecare mină „sunt lichidati, începând din 5 septembrie, 3 până la 400 de muncitori, 
care s-au pus în gură cu organul de partid şi au săvârşit incidente penale. Toţi sunt puşi pe 
drumuri, cu 2-3 copii şi nu mai sunt primiţi în nici o mină din tara’. Astfel, mergându-se pe 
singurele informaţii care existau la acel moment a rezultat că: „s-a deschis o anchetă pentru 
descoperirea centrului grevist, iar în următoarele luni circa 4 000 de mineri au fost mutaţi în alte 


1 Charles — Olivier Carbonell, Istoriografia, Bucureşti, Ed. Grafoart, 2006, p. 146. 

2 Comisia prezidenţială pentru analiza dictaturii comuniste din România, Raport Final, Bucureşti, Ed. 
Humanitas, 2007, pp. 698-699. 

3 ACNSAS, fond Documentar, dosar nr. 8829, vol. 24, ff. 91-94. 

zone miniere; despre unii se spunea ca au fost mutati in alte zone miniere; despre unii se spunea 
că ar fi fost trimişi în coloniile de muncă de la Canalul Dunăre - Marea Neagrä”4. Din punct de 
vedere temporal — izvoare create în perioada pe care o studiem — se poate considera ca 
reprezintă surse primare, însă la fel de adevărat este faptul că au o mare doză de oralitate şi 
intentionalitates. 

Postul de Radio ,Europa Libera” a fost una dintre putinele surse de informare, alternativa 
la cea oficială, de la care românii aflau aspecte de realitate neconvenabile pentru sistemul 
comunist. A fost însă creat pentru a desfăşura o propagandă anticomunistă în contextul în care 
după cel de-al doilea Război Mondial, propaganda „a devenit un instrument distinct al politicii 
externe, stând alături de instrumentele tradiţionale reprezentate de diplomatie şi forță militarä”6. În 
acest context este aproape miraculos modul în care a reuşit să afle câte ceva despre greva 
minerilor, nu se poate afirma că şi-a extras informaţia din surse directe, ci mai degrabă indirecte, 
dată fiind inexactitatea informaţiilor. Pe acest fond s-a suprapus şi o a anumită 
supradimensionare a evenimentelor în vederea sensibilizării opiniei publice, proprie oricărei 
activităţi de propagandă şi o încercare vizibilă de a conexa nemulţumirile minerilor cu mişcarea de 
disidenta iniţiată de Paul Goma. 

La mai bine de 30 de ani de la producerea evenimentelor asupra semnatarilor scrisorilor 
adresate postului de radio „Europa Liberă” planează echivocul. O notă a Ministerului de Interne 
din 5 octombrie 1977 preciza faptul că din verificările efectuate în legătură cu semnatarii scrisorii 
din 17 septembrie 1977, transmisă de postul de radio „Europa Liberă” în ziua de 2 octombrie 
1977: „printre semnatarii menţionaţi în emisiunea respectivă, nu figurează nici o persoană din 
cele 6 care s-au erijat în «reprezentanţi» ai unor grupuri de muncitori, precum şi niciuna din cele 
16 care au fost cercetate, judecate şi condamnate pentru acte de violenţă, comise la începutul 
lunii august a.c.””. În ceea ce priveşte identitatea propriu-zisă a celor 22 de semnatari, dintre 
persoanele menţionate erau identificate vag patru persoane: |. Dumitru drept lacob Dumitru, 
despre Aurel Rusu se credea că ar putea fi Rus Aurel, lui |. Danet i-ar fi corespuns un anume 
Danet loan, iar C. Jitaru era posibil să fi fost Jitaru Constantin. 

De asemenea, verificările şi analizele Securităţii au condus la şase cetăţeni vest- 
germani, prezenţi în Valea Jiului în perioada 21 iulie — 20 august 1977, ce ar fi putut cunoaşte în 
mod direct evoluţia stării de spirit si a evenimentelor, precum şi la un miner pensionar - Ban llie, 


4 Dennis Deletant, Ceausescu şi Securitatea, Constrângere şi disidentä în România anilor 1965-1989, 
Bucureşti, Ed. Humanitas, 1995, p. 232. 

5 Pentru o opinie critică în privinţa acestor informaţii, vezi Florian Banu, Câteva considerații privind 
istoriografia Securităţii în „Caietele CNSAS”, anul 1, nr. 1/2008, Bucureşti, Ed. CNSAS, 2008, p. 194: 
„Fragmentul citat [sus-mentionat n.n.] comportă mai multe observaţii: faptul real, ancheta Securităţii ..este 
împletit cu ficţiunea: numărul de 4 000 mineri mutaţi în alte zone miniere este evident nefundamentat, 
autorul neîntrebându-se care erau acele «zone miniere» capabile să absoarbă 4 000 de noi angajaţi şi nici 
ce ar fi însemnat această deportare pentru Valea Jiului”. 

6 Hans J. Morgenthau, Politica între naţiuni, lupta pentru putere şi lupta pentru pace, laşi, Ed. Polirom, 
2007, p. 356. 

7 ACNSAS, fond Documentar, dosar nr. 8829, vol. 24, f. 135. 

cunoscut de organele Securitatii Hunedoara drept un consecvent corespondent al postului de 
radio „Europa Liberă”. Investigatile Securităţii s-au oprit la aceste constatări sau cel putin nu am 
mai identificat documente relevante în acest sens. De altfel, această scrisoare a fost publicată şi 
de săptămânalul parizian „Liberation” în ediţia din 22 octombrie 1977, în privinţa acestui aspect 
doi cunoscuţi publicişti ai Văii Jiului - Marian Boboc şi Mihai Barbu -constatând în prezent că „au 
trecut 30 de ani şi niciunul dintre cei 22 de semnatari nu şi-a declinat identitatea”?. 

Interviul realizat de Nicolae Constantin Munteanu în 1986 cu Istvan Hossu nu face decât 
să repună în circulaţie, într-o formă ce e drept mai dezvoltată acelaşi tip de informaţii: data de 
declanşare a grevei este precizată drept 1 august, or nemulţumirile la Lupeni s-au manifestat 
puternic începând cu dimineaţa zilei de 2 august, numărul greviştilor este estimat la 35.000 în 1 
august 1977, or de abia în 3 august 1977, în urma deplasării minerilor de la celelalte mine la 
Lupeni dar si după mobilizarea de către factorii de partid a oamenilor muncii cărora li s-a precizat 
că vor participa la o întâlnire de lucru cu şeful statului poate fi vorba de o participare a 35.000 de 
oameni. 

Răspunzând în mare măsură necesităţilor de răspândire a convingerilor anticomuniste, 
informaţia furnizată de Radio „Europa Liberă” a servit drept reper rememorării post-decembriste a 
evenimentelor de opoziţie fata de regimul Ceausescu, instaurand un raport specific între prezent 
şi trecut dar în cele din urmă când logica istorică a început să le analizeze mai bine sau s-a trecut 
la consultarea şi a altor izvoare, s-a constatat că nu au fost lipsite de ambiguitati sau exagerări. 
Au devenit astfel, mai putin indicate pentru o expunere raţională a faptelor trimitandu-ne la 
respectarea principiilor de bază ale criticii istorice* şi reamintindu-ne afirmaţia lui Reinhart 
Kosseleck că „izvoarele nu fac, pur şi simplu, ca o povestire să devină istorie”10, 

Fără a intra în multe detalii în ceea ce priveşte contextul şi motivațiile care au făcut ca 
anumite arhive şi fonduri arhivistice să nu fie introduse în circuitul public ne vom limita să afirmăm 


8 Marian Boboc, Mihai Barbu, Strict Secret Lupeni 1977. Filajul Continuă! Craiova, Ed. Autograf MJM, 2007, 
p. 78. 

9 ,Critiquer un texte suppose d' abord de vérifier la qualité des informations qu'il fournit: sont-elles 
authentiques, crédibles, cohérentes? II convient ensuite de hiérarchiser cette information depuis l'essentiel 
jusqu'à |' anecdotique, depuis le véridique jusqu'à l'inexact. On peut aussi relever les «lacunes» ou certains 
«oublis» du texte. Les silences d'un auteur, ses inexactitudes, parfois volontaires, peuvent s'averer plus 
lourds de signification que tel petit detail «juste»” (A critica un text presupune, înainte de toate, verificarea 
calităţii informaţiilor transmise de acesta: sunt ele autentice, credibile, coerente? Apoi, această informaţie 
se ierarhizează pornind de la conţinutul esenţial până la cel anecdotic de la cel veridic până la cel inexact. 
Putem, de asemenea, dezvălui ,lacunele” sau anumite „omisiuni” ale textului. Momentele de tăcere ale unui 
autor, de inexactitate, câteodată voluntare, se pot adeveri prin semnificaţii mai profunde decât „doar” printr- 
un asemenea mic detaliu) (Vincent Miliot, Olivier Wieviorka, Méthode pour le commentaire et la 
dissertation historiques, Paris, Edition Nathan, 1994, p. 8). 

10 Reinhart Kosellek — Le futur passe. Contribution a une semantique des temps historiques, Paris, Edition 
de | Ehess, 1990, p. 185 apud Florin Ţurcanu, Istorie Contemporană şi Istorie Recentă în România in 
Istoria Recentă în Europa, Obiecte de studiu, surse, metode, Bucureşti, Ed. Colegiul Noua Europă, 2002, p. 
85. 

doar ca studierea unor fonduri de la Arhivele Nationale s-a facut cu mare greutate in anii trecuti 
iar rezistenţa societăţii româneşti la adoptarea unei legi de deconspirare a fostei Securitati" a 
implicat şi nepredarea acestei arhive sub control civil. 

În cele din urmă, solicitările din rândul societăţii civile de predare a arhivelor fostelor 
servicii secrete sub control civil şi de condamnare a comunismului au avut drept rezultat şi 
accesul la surse istorice până de curând inaccesibile. 

În regimurile totalitare, serviciile secrete au produs ceea ce era necesar acestora pentru 
menţinerea monopolului asupra puterii politice, fapt ce a determinat după căderea lor un interes 
sporit pentru deschiderea arhivelor pe care le-au creat, sortite de altfel să rămână secrete’? în 


1 Potrivit lui Emil Hurezeanu, imediat după 1989, în fosta R.D.G., existenţa Stasi a fost anulată de către 
germanii care au clamat „Noi suntem poporul” iar prin aceasta „legitimitatea ideologică a fost practic 
dizolvată în momentul invocarii legitimitatii nationale”. 

În România însă, Securitatea nu a fost anulată „ci întreruptă, transformată tot de către parţial 

câştigătorii transformării din 1989”, iar „cei care au câştigat transformarea n-au fost în primul rând victimele 
Securităţii şi nici adepţii unui stat democratic... Securitatea s-a transformat într-un zăcământ radioactiv care 
a iradiat în toate părțile timp de zece ani. Securitatea a continuat să fie prezentă prin refacerea unor circuite 
şi complicitati şi prin deteriorarea unui climat normal de comunicare a cetăţeanului cu trecutul”. (impovarati 
de moştenirea Securităţii şi Stasi: Răspunsuri Germane, Române şi maghiare la o provocare istorică: 
Simpozion, Bucureşti, Ed. Compania, 2002, p. 39) De asemenea, Andrei Pleşu a evidenţiat în cadrul 
aceluiaşi simpozion din 2001, că: „nici de o parte, nici de cealaltă a spectrului politic, în nici o instituţie 
publică această lege nu stârneşte simpatie. Faptul că a trebuit să fie dezbătută în Parlament vreme de şase 
ani, în două legislaturi diferite ca dozaj politic, arată că rezistenţa la constituirea ei a fost mare” (Ibidem, 40.) 
Nu vom insista asupra acestui din urmă aspect, putem să îl legăm totuşi de natura clasei politice post 
decembriste. Fără a nega faptul că dosarele fostei Securitati nu vor documenta doar cazuri rusinoase ci si 
situaţii în care oamenii şi-au păstrat integritatea şi demnitatea, după 1989, în lipsa unei pături dizidente 
consistente care să se fi afirmat în anii '80 şi care după căderea regimului să se afirme în spaţiul public, pe 
scena politică au evoluat atât membri ai fostelor partidelor istorice reinfiintate, trecuţi nu de puţine ori prin 
închisorile comuniste, unii dintre ei intimidati la eliberarea din detenţie spre a deveni colaboratori ai 
Securităţii, cât şi o parte dintre foştii tehnicieni ai sistemului care de asemenea şi-au plătit unele privilegii 
prin colaborarea cu fosta Securitate. 
12 Pentru studiile de istorie contemporană italiană, Vittorio Vidotto observa că dincolo de limitările impuse 
de termenele de accesibilitate a materialelor considerate „secrete” sau conţinând informaţii privind sfera 
privată, „există sectoare largi ale documentării publice care n-au fost niciodată incluse în arhive şi nu este 
vorba doar despre hârtiile provenite de la secţiile de poliţie. De altfel nimeni nu a avut vreodată acces la 
arhivele istorice ale Carabinierilor şi este uşor pentru oricine să-şi imagineze cu câte limitări s-au făcut 
cercetările asupra ordinii publice, asupra stărilor conflictuale din societate sau asupra terorismului. În plus, 
în Italia par încă insuficiente prevederile legale care se referă la documentele supuse secretului de stat şi la 
treptele de accesibilitate la ele. A apărut astfel situaţia paradoxală în care istoricii obţin mai multe materiale 
secrete referitoare la politica italiană din documentele depozitate la Washington şi treptat declasificate sau 
în arhivele ex-sovietice de la Moscova puse la dispoziţia tuturor după prăbuşirea comunismului şi 
dizolvarea U.R.S.S. în 1991” (Vittorio Vidotto, Ghid pentru studiul istoriei contemporane, Bucureşti, Ed. Bic 
All, 2007, p. 96); apud Împovärati de moştenirea Securităţii şi Stasi: Răspunsuri Germane, Române şi 
maghiare la o provocare istorică: Simpozion..., p. 18. 

chiar societăţi democratice in care a existat o continuitate instituţională. Schimbările de regim au 
trebuit însă să răspundă unor necesităţi emoţionale şi politice, de epurare juridică, „a deschide 
dosarele şi a te confrunta cu ele fiind o condiţie pentru a face dreptate, un serviciu adus 
adevărului istoric şi nu în ultimul rând, o susţinere a moralității publice. Trebuia să fie posibil ca 
faptasii să fie numiţi făptaşi'13. 

Cu excepţia Germaniei şi Cehiei, în celelalte ţări comuniste din blocul estic, 
deconspirarea colaboratorilor şi ofiţerilor fostelor servicii secrete a fost un proces lung şi dificil, iar 
accesul la dosare a fost amânat cât mai mult timp posibil. În România, după 10 ani de la căderea 
sistemului comunist, a fost promulgată în decembrie 1999 Legea 187 privind accesul la propriul 
dosar şi deconspirarea securităţii ca poliţie politică, şi creată, totodată, şi o instituţie pentru 
îndeplinirea acestei misiuni — C.N.S.A.S., pentru ca abia din 2005 să înceapă predarea masivă a 
arhivelor fostelor servicii secrete. În acest context, au fost predate către C.N.S.A.S. şi dosare 
referitoare la Greva Minerilor din Valea Jiului 2-3 august 1977, mai precis: dosarul nr. 3594, vol. 
1-2 din fondul Corespondenţă'4, (declasificat din categoria dosarelor de Siguranţă Naţională în 
2006) precum şi dosarul nr. 8829, volumele 11 şi 24 din fondul Documentar“$. 

Alăturată efortului de deconspirare a colaboratorilor şi ofiţerilor fostelor servicii secrete, 
afirmarea dezideratului de condamnare a comunismului a făcut la rândul său posibilă activitatea 
Comisiei prezidenţiale pentru analiza dictaturii comuniste din România. 

În ceea ce ne interesează, această comisie a reuşit în perioada 2006-2007 să scoată la 
lumină mai multe documente din dosarele fondului C.C. al P.C.R. — Cancelarie şi Secţia 
Organizatorică, referitoare la adoptarea unor măsuri socio-economice în Valea Jiului după Greva 


13 Ibidem. 

14 Ponderea semnificativă a documentelor referitoare la Greva Minerilor se regăseşte în dosarul din acest 
fond. Legat de acest aspect se impune şi menţiunea că Arhiva C.N.S.A.S. s-a constituit din fonduri 
arhivistice provenite din arhive la emitent (grija păstrării actului revenea celui care îl crea) nu a fost el 
autorul grupării acestor documente în dosare şi fonduri. Sunt documente constituite post factum şi posibil în 
cursul cristalizării opiniei generale că evenimentele nu au fost îndreptate împotriva regimului ci au avut doar 
un caracter economico-social. Aşadar, conţineau destule elemente care să le fi recomandat pentru o astfel 
de încadrare dacă avem în vedere şi definirea acestui fond drept cel care „cuprinde corespondenţa 
operativă între unităţile Ministerului de Interne, între acestea şi societăţi socialiste, condici de înregistrare a 
corespondenţei, cereri ale unor persoane fizice sau juridice de rezolvare a unor probleme, precum şi alte 
materiale ce nu conţin date concludente referitoare la activităţi ostile”. (Ordinul Ministerului de Interne nr. 
001050. Instrucţiuni privind organizarea şi funcţionarea evidenţelor de Securitate, 25 mai 1977, în Marius 
Oprea, Banalitatea răului O istorie a Securităţii în documente 1949-1989, laşi, Ed. Polirom, 2002, p. 441). 
Este foarte adevărat că al doilea volum conţine mai mult informaţii rezultate în urma urmăririi informative a 
lui Constantin Dobre, cel care a sintetizat şi citit în fata şefului statului revendicările minerilor, însă 
respectiva verificare a fost circumscrisă eforturilor Securităţii de a preveni recoagularea nemulțumirilor. 

15 Volumele din dosarul acestui fond conţin sinteze, note raport ale Securităţii. Au fost realizate ulterior 
desfăşurării evenimentului, fiind relevante mai mult pentru modul în care documentele au fost depolitizate 
prin proiectarea răspunderii asupra declanşării grevei pe responsabilii locali de partid. De asemenea, se 
regăsesc şi unele documente referitoare la urmărirea informativă a lui Constantin Dobre. 

Minerilor din 2-3 august 1977. In contextul sus-mentionat, au devenit accesibile surse primare 
produse de puterea politica intr-un remarcabil efort de a mentine controlul asupra acestei 
categorii socio-profesionale pe care o constituiau minerii, precum si cele create de Securitate. 

Din categoria izvoarelor secundare este necesar sa amintim ca, pe lângă „un raport al 
unui ofiţer S.R.I. datat la 6.09.1994” beneficiem în prezent si de interviurile de istorie orală 
realizate de cunoscuşi ziarişti ai Văii Jiului — Mihai Barbu, Gheorghe Chirvasă, Marian Boboc 
precum şi de unele lucrări memorialistice care fac referiri la eveniment. 

1. În privinţa surselor primare produse de puterea politică au fost identificate până în 
prezent: „Stenogramele şedinţelor de lucru ale Comitetului Central al P.C.R. din 4 august 1977”, 
„Raportul privind activitatea politică, economică şi socială din municipiul Petroşani” datat 29 
august 1977 şi însoţit de un „Program de măsuri pentru îmbunătăţirea mediului de lucru şi 
stabilirea celor responsabili pentru declanşarea grevei” şi Stenograma şedinţei CPEx din 12 
septembrie 1977'16. Aceste surse s-au regăsit, după cum am menţionat, în dosarele fondului C.C. 
al P.C.R. - Cancelarie şi Secţia Organizatorică. 

Ca mod de prezentare aceste texte, furnizate în urma dezbaterilor la nivel politico- 
instituţional, reliefează clar grija pentru păstrarea monopolului asupra puterii politico-sociale prin 
evitarea folosirii de către cei care au luat cuvântul a unui limbaj care să definească clar 
evenimentele drept grevă; în acest sens este posibil să fi intervenit şi o amnezie de protecţie, o 
eventuală recunoaştere a gravitatii evenimentelor ar fi condus la similitudini cu evenimente din 
perioada anterioară cuceririi puterii de către comunişti, evenimente pe care îşi construiseră 
legitimitatea; sunt depolitizate în măsura în care „vinovăția era delegată la nivelele inferioare de 
decizie, „conducerea superioară” a partidului nepunându-şi problema unei autocritici care să ducă 
la revizuirea viziunii staliniste asupra transformării economico-sociale a României”. 

În ceea ce priveşte conținutul acestor texte, „interesat de remarcat este faptul că 
motivele revoltei erau destul de corect identificate”! în „Raportul privind activitatea politică, 
economică şi socială din municipiul Petroşani”. De asemenea din Stenogramele Sedintelor de 
lucru, fie ale C.C. al P.C.R. (4 august 1977), fie ale CPEx al C.C. al P.C.R, rezultă clar că ceea ce 
a fost vizat spre a fi ameliorat dintre revendicările minerilor s-a şi realizat, în timp ce revendicări 
pentru care au existat obiecţii!” nu au fost satisfăcute în totalitate. În concluzie, nu există diferente 


16 Comisia prezidenţială pentru analiza dictaturii comuniste din România, op. cit. pp. 698-703. 

17 Ibidem, p. 701. 

18 Ibidem. 

19 Conform Raportului Final al Comisiei prezidenţiale pentru analiza dictaturii comuniste din România, 
„Elena Ceauşescu este cea care s-a opus definitiv [în cadrul şedinţei CPEx din 12 septembrie 1977, n.n.] 
revendicării minerilor, susţinută partial şi de Ceausescu, de a primi câte două mese pe zi, spunând că le 
este de ajuns câte una la intrarea în mină” (/bidem.) „Interceptarea convorbirilor telefonice între ministrul 
[Minelor n.n.] şi un responsabil local [de la Centrala Cărbunelui Petroşani n.n.] în 8 septembrie 1977 arată o 
dată în plus că nu au existat neconcordante între ceea ce s-a hotărât în şedinţa CPEx sus-mentionata şi 
măsurile luate în Valea Jiului, chiar mai mult Nicolae Ceauşescu propune chiar soluţii în spiritul respectării 
punctului de vedere exprimat de soția sa: «Ora 17, 05 Ogârlaci este chemat de ministru şi discută 
următoarele: 

M: la spune-mi, dumneata mie, ati făcut multă propaganda în jurul meselor astora? 

O: Tov. Ministru, am făcut destul de multă. Că le-am dat. De luni se mănâncă. 

M: Bun! Dar...şi la intrare şi la ieşire? 

O: Şi la intrare şi la ieşire le-am dat. 

M: Am fost la tov. Ceauşescu şi dânsul zice că e mai bine să ridicăm calitatea mesei la 7 lei pe zi şi să dăm 
la intrarea în mină gratuit la cei care am spus noi, iar la cei care nu le dăm să putem permite să ia şi ei 
masa şi să suporte costul. 

O: Aia am fixat, tov.- ministru! Am fixat că dacă cineva din salariaţii care vor să intre în mină şi vor să 
mănânce contra cost, le dăm masă. 

M: Da! Ei în condiţiile astea, vedeţi dvs., e foarte greu să facem fata acestor aglomerări si la intrări si la 
ieşiri din mină. 

O: Noi am organizat! 

M: Si s-ar pune problema ca să dăm numai la intrare. 

O: Neajunsul e că noi am început de luni seara să le dam şi la intrare şi la ieşire. E adevărat că e puţină 
risipă. E puţin cam mult. 

M: Păi şi eu zic. 

O: Dar ne apucăm acum şi am făcut-o. Că noi în banii ăştia ne-am înscris. În 12 lei era posibil de înscris în 
ei. 

M: Bă aţi greşit, ce mai! 

O: Poftim? 

M: Ati greşit voi ca ati înțeles greşit de la mine. 

O: Noi n-am înţeles, că aşa a fost scris în planul de măsuri, tov. Ministru! 

M: Măi, uite, vin şi eu mâine dimineaţă acolo şi să vorbim cu oamenii că uite... 

O: Tov. Ministru, eu vă fac următoarea propunere: 

M: Da! 

O: Ei nu ştiu că mesele îs 6 lei şi cât costă. Să facem următoarea propunere; domnule, îmbunătăţim masa, 
că facem o constatare că e foarte multă risipă, nemaispunându-le că nu le dăm de 12, că le dăm de 7, că 
aia ne priveşte pe noi. Şi aşa nu ştim cât costă. 

M: Da! 

O: Mă gândesc, vă fac propunerea, cum gândiţi şi dumneavoastră. 

M: Da! 

O: Să facem propunerea: tovarăşi, ne-am gândit la o masă consistentă la intrare, să o îmbunătăţim mult, să 
nu le dăm două. În cadrul sumei spunem că le dam, că ei şi aşa nu ştiu că e 6, că e 12, sau cä e 7. 

M: Da, da! 

O: Ne-am gândit să le dăm o singură masă. 

M: În cadrul sumei nu încap două mese, am făcut noi socoteala... Aşa trebuie spus. 

O. Da, dar lor nu le spunem, tov. Ministru? Eu propun să le spunem aşa: noi în cadrul sumei, pentru că am 
observat foarte multe astea, vă dăm, tot în cadrul sumei, numai la intrare consistentă şi nu ştiu ce. 

M: Da! 

O: Că ei nu ştiu că e 12 sau 7 lei. Şi atunci le spunem: vă dăm o masă la intrare de 12 lei. Pentru că ne-am 
încurcat, nu putem să organizăm, e foarte multă risipă, e foarte multă nu ştiu ce, dar la intrare vă dăm o 
masă consistentă de banii ăştia. Că ei nu ştiu că e 7 sau 12. 

M: Da, da! 

O: Eu aşa fac propunerea! Dar dumneavoastră cum dispuneti! 

intre punctele de vedere exprimate in sedintele de lucru in vederea solutionarii situatiei din Valea 
Jiului si masurile luate ulterior in aceasta zona, din acest punct de vedere sursele oficiale 
neridicand mari probleme de interpretare critica. Poate cu o singura exceptie nascuta dintr-o 
practică instituţională a puterii de a nu-şi devoala neinfaibilitatea în privinţa exercitării controlului 
social. Astfel, pentru a arăta că nu se cedează sub presiunea grevei partidul-stat a recurs la un 
artificiu institutional. O comisie medicală a anulat mai multor persoane gradul Ill de invaliditate si 
le-a încadrat in alte grupe de munca”. În acest fel, nu a fost satisfăcută principala revendicare a 
minerilor şi anume posibilitatea ca cei pensionati în urma gradul III de invaliditate, să mai poată 
obţine şi salariu în urma reîncadrării în muncă. 

În altă ordine de idei, o analiză comparativă între modul în care au reacţionat autorităţile 
comuniste în fata grevei din Valea Jiului (2-3 august) şi punctele de vedere exprimate de şeful 
statului cu ocazia Revoltei de la Braşov (15 noiembrie 1987)?! — va dezvălui o evoluţie negativă a 
atitudinii faţă de muncitori, fapt ce a condus in final la ruperea pactului social dintre partid si 
societate. 

O altă categorie de surse primare o reprezintă documentele instituţionale create de 
Securitate. Au fost rezultatul eforturilor acesteia de a stabili dacă la originea declanşării grevei s- 
au aflat factori interni sau externi, al investigaţiilor privind participanţii mai activi la grevă şi nu în 
ultimul rând, al consemnării stărilor de spirit imediat după 3 august 1977, pentru a preveni o 
eventuală recoagulare a nemulțumirilor. Sunt surse născute ca urmare a activităţii pe care a 
desfăşurat-o Securitatea, nu au fost concepute cu intenţia de a transmite informaţii către 
generaţiile ulterioare. De aici a provenit şi o anumită nemulţumire a celor preocupaţi de istoria 
recentă care au pornit de la premisa că odată accesibile dosarele fostei Securitati vor furniza intr- 
un mod integral informaţie, constatându-se ulterior că ele nu sunt totul. Mai trebuie adăugat şi 
faptul că, în contextul afirmării cultului personalităţii lui Nicolae Ceauşescu, în activitatea 
administrativ-instituţională consemnarea conţinutului manifestărilor care puneau în pericol 
monopolul puterii politice şi nu numai, presupunea anumite reguli de concepere şi redactare a 
declaraţiilor, notelor sau rapoartelor. 

Ofițerii de securitate au prezentat depolitizat acest eveniment prin: eliminarea unor 
episoade ai căror protagonişti au fost membrii de partid; eludarea responsabilităţi factorilor politici 
de la nivel înalt, în privinţa cauzelor care au condus la declanşarea grevei. 


M: Da! Adunăm toţi oamenii, brigadierii şi vorbim cu ei şi le spunem»” (ACNSAS, fond Documentar, dosar 
nr. 8829, vol. 11, f. 366). 

20 Idem, dosar nr. 117, vol. 5, ff. 132-141. 

21 Pentru comparaţie, protestatarii de la Braşov au fost catalogati drept „derbedei” iar ordinele către aparatul 
de Securitate nu au mai fost precaute ca în Valea Jiului, dimpotrivă „în lipsa mea [a lui Nicolae Ceauşescu 
n.n.] a vorbit tovarăşa Ceauşescu cu Postelnicu şi i-a spus, interveniti şi puneţi ordine. l-a spus acelaşi 
lucru: păi, noi nu avem ordine să intervenim! Între timp tocmai am ajuns acasă şi am auzit când se discuta 
aceasta. Am intervenit şi i-am dat ordin ca în câteva minute să pună ordine şi realmente în cinci minute a 
pus ordine”. Vezi pe larg Constantin Moraru, 15 noiembrie 1987 în documente de arhivă, în Analele Sighet 
nr. 10 Anii 1973-1989 Cronica unui sfârşit de sistem, Bucureşti, Ed. Fundaţia Academia Civică, 2003, pp. 
773-778. 

Astfel, în notele informative nu se relatează nimic despre sechestrarea lui llie Verdet, 
Gheorghe Pană, Clement Negrut şi Simion Ghinea şi nici despre modul in care a reacţionat 
Nicolae Ceauşescu pe durata desfăşurării întâlnirii cu minerii. Apoi, răspunderea declanşării 
grevei este proiectată asupra cadrelor din conducerea Ministerului Minelor, Petrolului şi Geologiei, 
a Combinatului Cărbunelui Petroşani, organelor şi organizaţiilor locale de partid, mai puţin asupra 
inaltilor responsabili de partid şi de stat. În fapt, rolul birocraţiei de partid în probleme economice 
începe să se atrofieze. Cu tot caracterul său intentional, un document elaborat de un ofiţer S.R.. 
în 1994 care plasează întreaga responsabilitate asupra conducerii locale de partid, nu pe 
Securitate, are totuşi şi o doză de adevăr în sensul în care surprinde alinierea birocraţiei de partid 
la poziţia de bun executant2 şi inexistenţa din partea acesteia a vreunei manifestări de opoziţie în 
fata inrautatirii continue a situaţiei economico-sociale. 

Un Raport al Ministerului de Interne, din septembrie 1977, concluziona ca: ,in timpul 
cercetarilor, organele Ministerului de Interne au obtinut si date din care rezulta ca unele cadre din 
conducerea Ministerului Minelor, Petrolului si Geologiei, a Combinatului Carbunelui Petrosani si 
intreprinderilor miniere, desi cunosteau framantarile angajatilor, cat si nemultumirile din randul 
acestora, în loc sa acorde atenţia cuvenită soluționării problemelor ridicate, să manifeste 
solicitudine şi înţelegere fata de cererile lor, s-au izolat de oameni, s-au purtat, în unele cazuri, 
brutal şi nu au întreprins acţiuni ferme pentru crearea unui climat de disciplină şi ordine. Mai mult, 
începând din a doua jumătate a lunii iunie, odată cu apariţia noilor reglementări privind majorarea 
atributiei şi acordarea pensiilor, deşi s-au semnalat frământări şi îngrijorare, datorită neintelegerii 
ori interpretării în mod eronat a unor prevederi ale actelor normative respective, factorii de 
conducere din toate unităţile miniere din zonă, cât şi cei din conducerea ministerului de resort, nu 
au acţionat în mod organizat în vederea clarificării problemelor insuficient înţelese. Dimpotrivă, 
aproape fără excepţie, aceştia au evitat confruntarea directă cu angajaţii, lăsând rezolvarea 
problemelor în sarcina unor cadre insuficient documentate şi cu posibilităţi limitate de influență în 
rândul muncitorilor. 

Semnificativ în acest sens este faptul că, în ziua de 1 august a. c., toţi contabilii şefi de 
întreprinderi miniere, fără nici un fel de explicaţii, au adus la cunoştinţa angajaţilor pensionari 
gradul III de invaliditate, că începând de la 1 iulie a.c. nu vor mai primi pensie”’. 

Or, dintr-o adresă a Biroului financiar de la Exploatarea Minieră Lupeni către Centrala 
Cărbunelui Petroşani,?4 prin care contabilul şef solicita lămuriri şi precizări asupra unor articole din 
Legea nr. 3/30.06.1977 privind pensiile de asigurări sociale de stat şi asistenţă socială rezultă 
foarte clar că aceasta a intrat în vigoare fără a fi însoţită de indicaţii, instrucţiuni sau norme de 


22 „La schimbarea din funcţie a fostului prim secretar Negrut Clement, acesta a predat organului de 
securitate un biblioraft cu toate informările făcute (de securitate către partid) în perioada premergătoare 
grevei, informări în care erau prezentate în detaliu toate nemulţumirile minerilor. Pe acestea, nu erau făcute 
nici un fel de însemnări, rezoluţii etc., fapt ce denotă că ele nu erau verificate, luate în considerare de 
organele de partid” (ACNSAS, fond Documentar, dosar nr. 117, vol. 5, f. 141). 

23 Idem, dosar nr. 8829, vol. 11, f. 342. 

24 ACNSAS, fond Corespondenţă, dosar nr. 3594, vol. 2, f. 417. 

aplicare scrise. Birourile financiare de la exploatările miniere au fost prinse astfel, între 
nemulţumirile minerilor şi ordinele verbale de a calcula remuneraţia aferentă lunii iulie pentru 
angajaţii pensionati în baza gradului III de invaliditate fără a include şi pensia integrală ci doar în 
cazurile în care cei 70% din venitul anterior pensionării nu erau acoperiţi numai din salariu. În 
aceeaşi categorie de documente depolitizate pot fi incluse şi cele rezultate în urma proceselor 
civile pentru un număr mic de persoane - dar cu o clară motivaţie „educativă” de intimidare si 
înfricoşare. Fără a cunoaşte contextul în care s-au desfăşurat aceste procese (se evitau 
condamnări pe motive politice) cine citeşte partea de fond a sentinţei rămâne cu impresia că într- 
adevăr s-au pronunţat condamnări pentru infracţiuni de drept comun. 

2. Izvoarele secundare referitoare la Greva minerilor din Valea Jiului din 2-3 august 
1977, dincolo de o anumită intentionalitate, proprie unui astfel de tip de sursă istorică, reuşesc să 
suplinească cu informaţie sursele instituţionale şi contribuie totodată la reconstituirea unor stări de 
spirit şi aspecte de viaţa cotidiană a categoriei socio-profesionale a minerilor în perioada 
comunistă. 

Din aceasta categorie de surse, Un raport al unui ofițer S.R.I. datat la 06.09.1994, deşi 
sursă secundară se apropie foarte mult prin modul de redactare în stil administrativ de 
documentele produse de Securitate, fiind în fond tot produsul unei activităţi instituţionale. Are însă 
o doză mărită de intentionalitate. 

Istoricul Florian Banu circumscrie acest raport, eforturilor S.R.I. de a „demonstra 
societăţii româneşti ruperea de trecut a instituţiei şi plasarea ei pe coordonatele specifice 
activităţii unui serviciu de informaţii dintr-un stat democratic”25. Într-un astfel de context „au fost 
editate şi cinci volume din aşa-numita Carte Albă a Securităţii, destinate să prezinte evoluția 
instituției pe tot parcursul existenţei sale (1948-1989)'%, raportul sus-mentionat constituind 
suportul documentar, pentru primul-subcapitol al Capitolului V, consacrat Momentului 1977. 
Conturarea mişcării interne de opoziţie din Cartea Albă a Securităţii, volumul V. 

Potrivit aceluiaşi istoric „critica acestui izvor documentar comportă o multitudine de 
probleme. În primul rând, autorul documentului. Acesta este un ofiţer de informaţii, foarte probabil 
cu activitate şi înainte de 1989, având în vedere că în 1994 este deja maior. Ca urmare a acestui 
fapt, activitatea sa poate fi comparată cu aceea a ofiţerilor de securitate însărcinaţi de Nicolae 
Ceauşescu în anii 1967-1968 cu anchetarea abuzurilor săvârşite de Securitate în timpul cât a fost 
condusă de Alexandru Drăghici. Având în vedere destinatarul documentului, şefii ierarhici din 
structurile centrale, autorul a respectat, din punct de vedere al formei, stilul administrativ. Din 
punct de vedere al conţinutului a încercat, la ordin sau din proprie iniţiativă, găsirea unei 
modalităţi de abordare a evenimentului din care să reiasă că defuncta Securitate a avut o 
atitudine de neutralitate, întreaga responsabilitate a declanşării crizei sociale şi a modului în care 
ea a fost gestionată fiind plasată în aria decizională a partidului. [...] Sursele de informaţii utilizate 


25 Florian Banu, Instrumentalizarea trecutului: Greva Minerilor din Valea Jiului din august 1977 în viziunea 
Serviciului Român de Informati în „Anuarul Institutului de Istorie „George Barițiu” din Cluj Napoca”, XLVI, 
Series Historica 2007, Editura Academiei Române, 2007, p. 505. 

26 Ibidem. 

de autor au fost reprezentate, dupa toate probabilitatile, de chiar documentele redactate de 
Securitate în perioada declanşării evenimentelor - (în versiunea publicată în Cartea Albă a 
Securității se precizează că este vorba îndeosebi de informări ale Securităţii judeţului Hunedoara 
adresate organelor de partid). Nu reiese în nici un fel o eventuală contactare de către ofiţerul 
SRI. a participanţilor la grevă sau a foştilor lideri locali de partid, ofițeri de miliţie sau de 
securitate”27, Demonstraţie pertinentă fata de care nu sunt prea multe de adăugat. Poate doar 
faptul că ofiţerul respectiv, deşi în activitate înainte de 1989, nu a participat la evenimentul din 
1977. Astfel devansează cu o zi desfăşurarea grevei întrucât „în ziua de 1 august, chiar dacă au 
existat nemulțumiri legate de prevederile noii legi a pensiilor, la minele Aninoasa şi Lupeni, în tot 
bazinul carbonifer Valea Jiului s-a lucrat normal”. 

De asemenea, dată fiind o distantare temporală între emitent şi obiectul de studiu, 
ofițerul a surprins totuşi unele elemente de psihologie colectivă, nu lipsite de interes: modul în 
care proiectul legii privind asigurările sociale a fost cunoscut de mineri; reacţiile precaute ale 
minerilor la începutul manifestării nemulțumirilor pensionarilor cu drept de lucru; motivațiile care 
au stat la baza respingerii încercărilor de negociere întreprinse de către Ilie Verdet. Este posibil 
ca aceste informaţii să fi fost cunoscute, pe cale orală, de la ofiţeri mai vechi, întrucât, chiar dacă 
din anchetarea participanţilor la grevă au rezultat astfel de amănunte este foarte puţin probabil ca 
ele sa fi fost consemnate şi în documentele redactate de ofiţeri de securitate sau miliţie a căror 
elaborare presupunea anumite reguli — depolitizare şi abstractizare — ce nu puteau fi încălcate 
sub nici o formă. 

În fata inaccesibilităţii până de curând a surselor primare, interviurile de istorie orală 
realizate de cunoscuţi ziarişti ai Văii Jiului — Mihai Barbu, Gheorghe Chirvasă, Marian Boboc”’, au 
reuşit să creeze izvoare atât pentru o istorie strict politică, din care manifestările de opoziţie fata 
de regimul Ceauşescu nu pot lipsi, cât şi pentru reconstituirea unei memorii a clasei muncitoare în 
comunism, întrucât, pentru a-l parafraza pe Tzvetan Todorov, „ascultând asemenea detalii, 
abstractiile devin palpabile şi avem sentimentul că ne permit să ajungem la adevărul acestei 
experienţe”. 

Aşadar, interviurile de istorie orală pot fi utilizate deopotrivă atât în privinţa genezei stării 
de spirit care a condus în final la greva minerilor dar şi cu rol complementar informaţiilor de 
arhivă. În reconstituirea evenimentelor acest tip de informatie ajută foarte mult, însă la fel de 
adevarat este ca, oricate criterii metodologice riguroase s-ar pune la punct, dimensiunea inter- 


27 Ibidem, p. 505-506. 

28 Marian Boboc, Mihai Barbu, op. cit. p. 8. 

29 Mihai Barbu şi Gheorghe Chirvasă, După 20 de ani sau Lupeni ‘77 - '97, Cotidianul ,Matinal” şi Editura 
Cameleonul, Petroşani, 1997; Marian Boboc şi Mihai Barbu Lupeni 77. Sfânta Varvara versus Tanti 
Varvara, Ediţia | — Editura Fundaţiei pentru Studii Europene, Cluj - Napoca, 2005 sau Ediţia II — Editura 
Corvin, Deva, 2005 precum şi Strict Secret Lupeni 1977. Filajul Continuă! Nume de Cod: „Sârbulescu” 
Scriitorul Minerilor, lon D. Sârbu, în anul grevei Ortacilor săi, Craiova, Editura Autograf MJM, 2007. 

30 Tzvetan Todorov, Memoria răului, ispita binelui, O analiză a secolului, Bucuresti, Ed. Curtea Veche, 
2002, p. 130. 

Depolitizarea Grevei Minerilor (2-3 august 1977) în sursele istorice ale arhivei CNSAS. 
Impactul noilor surse primare 


subiectiva nu poate fi evacuata din ele la modul absolut. Intervin cateva limite datorate in cazul de 
fata asa cum au constatat Marian Boboc si Mihai Barbu, unei retineri a celor intervievati in a face 
relatari cat mai complete ca reactie la inocularea fricii in timpul comunismului. De asemenea, din 
punct de vedere metodologic, nu se poate nega incercarea celor doi ziaristi de a cuprinde si 
mărturii ale responsabililor locali de partid, aflaţi de cealaltă parte a baricadei însă mărturiile 
acestora omit foarte mult din precizarea poziţiei atitudinale pe care o birocratie aliniată la deciziile 
partidului a avut-o atunci. 

Nu pot fi ignorate nici memoriile unui fost ofiţer de securitate Gheorghe Cotoman*' sau 
ale fostului secretar prezidenţial Silviu Curticeanu*?. Raportate la memoria locală despre 
eveniment, ne introduc într-un tablou al parcursurilor diferite şi contradictorii ale reconstituiri 
faptelors. Vor constitui un punct de vedere şi vor fi revelatoare pentru a ilustra semnificaţia pe 


31 Gheorghe Cotoman, col. (r), Anchete ale Securităţii, Dezvăluirile unui fost anchetator de la Direcţia a VI-a 
a D.S.S., laşi, Ed. Prim, 2006, pp. 45-67. 

32 Silviu Curticeanu, Meditatii necenzurate, Ed. Historia, Bucuresti, 2007, pp. 124-127. 

33 Pentru Silviu Curticeanu „a doua zi [Nicolae Ceausescu n.n.], fără să-mi spună ceva, s-a deplasat, cu 
noaptea-n cap, în Valea Jiului, ce a făcut acolo, am aflat mult mai târziu, când am văzut câteva secvenţe 
dintr-un film documentar, menit să imortalizeze cele petrecute atunci; imaginile rămase în amintirea mea 
seamănă cu unele scene ale mineriadelor din anii nouăzeci [...]; in fata lor, într-o mică tribună improvizată 
construită din lemn de mină, fără o prezenţă militară vizibilă; Ceauşescu vorbea, explica şi gesticula, 
păstrându-şi calmul şi stăpânirea de sine; figura lui nu era deloc crispată şi nu trăda vreun semn că i-ar fi 
frică” (Ibidem, p. 127.) În acelaşi timp, memoria locală din Valea Jiului a reţinut că „Nicolae Ceauşescu s-a 
aflat în luna august 1977 într-o situaţie fără precedent. O decizie a sa era contestată de un grup mare de 
oameni, reprezentanţi ai «clasei muncitoare», în folosul căreia, teoretic, se făceau toate în statul comunist. 
Tot inedită a fost şi primirea: pentru prima dată, în loc de urale, comitet de primire alcătuit din pionieri şi 
localnice îmbrăcate în costum national care să-l întâmpine cu pâine şi sare, Ceauşescu a avut parte de 
coruri de fluieraturi şi huiduieli. Celor care l-au văzut în acea zi la Petroşani, oameni din nucleul puterii sau 
mineri obişnuiţi aflaţi în mulţime, şeful statului le-a lăsat impresia unui om care încearcă să-şi ascundă 
panica, nervozitatea şi nemulţumirea sub un aparent calm şi stăpânire de sine”. (conf. Cristina Diac şi Florin 
Mihai, Amintirea palidă a protestului minerilor în „Jurnalul National’, anul XV, nr. 4399/02.08. 2007). Cert 
este că după venirea lui Constantin Dobre la Lupeni în noaptea de 2 spre 3 august, acesta a avut prezenţa 
de spirit să sintetizeze revendicările minerilor însă a impus ca primă revendicare reducerea programului de 
lucru de la 8 la 6 ore. Nicolae Ceauşescu nu era dispus să accepte o astfel de revendicare motiv de 
declanşare spontană a huiduielilor. Este posibil ca după reechilibrarea situaţiei, Ceauşescu să-şi fi 
recăpătat stăpânirea de sine şi să continue întrevederea cu minerii. La fel de adevărat — mai multe mărturii 
converg în această direcţie este şi faptul că pentru Ceausescu a fost o situaţie inedită fata de „vizitele de 
lucru” cu care era obişnuit: minerii n-au fost de acord să se facă o şedinţă cu şeful statului la Palatul Culturii 
şi i-au impus lui Ilie Verdeț ca şedinţa să se tina la Poarta nr. 2 a minei iar „la sosirea lui Ceauşescu, minerii 
i-au făcut culoar de acces care se închidea după ce trecea e!” s-a urcat pe o scenă improvizată sau „o stivă 
de lemne, că nu era tribună” (Ibidem). În orice caz dacă pentru Silviu Curticeanu, Nicolae Ceausescu a fost 
pe deplin stăpân de sine, în memoria locală calmul lui Ceauşescu a fost doar aparent, mascând o mare 
nemulţumire şi nervozitate. 

care greva a avut-o pentru ei, punctual insa extragerea unor informatii poate ajuta la fixarea 
complexităţii contextului in care au evoluat protagonistii evenimentelor*. 

Într-o încercare de a reconstitui secvenţe importante ale trecutului, impactul noilor surse 
primare este destul de consistent în relevarea chiar cu o mare întârziere a dimensiunii unor 
evenimente hiperbolizate de puţinele surse care existau până nu demult. 


34 „Cercetările în care am fost implicat în august — septembrie 1977 au avut un caracter cu totul aparte. [...] 
Ca să fiu mai bine înţeles, precizez că, in acea misiune, nu mi se repartiza un anumit caz, pe care să îl 
instrumentez de la un cap la altul, iar în final să propun măsuri de finalizare, conform legii — de neincepere 
sau începere a urmăririi penale, de reţinere ori arestare, de trimitere în judecată sau de scoatere de sub 
urmărire penală etc. În acele împrejurări tulburi, după o şedinţă de analiză sau oricând, la orice oră din zi 
sau din noapte, mi se ordona scurt: «Anchetează-l pe lonescu, vezi ce ştie despre...». lar acest despre 
putea să se refere la anumite persoane sau întâlniri între mineri, la deplasări considerate suspecte ale 
acestora, la intenţia de a se mai declanşa o mişcare grevistă la o mină sau alta etc. fără ca eu anchetatorul, 
să am o imagine de ansamblu a unui anumit caz, o minimă viziune asupra unor posibile încadrări juridice 
ale faptelor pe care, de altfel, nici nu le cunoşteam decât trunchiat sau cu totul neclar” (Gheorghe Cotoman, 
op. cit., p. 48). 

Dincolo de non-obiectivitatea acestei relatări — răzbate din ea o anumită dezvinovatire şi victimizare — şi 
care este până la urmă o latură constitutivă a oricăror memorii — rămân informaţii care conexate cu alte 
surse conturează nu atât o imagine a presiunilor fizice şi psihice prin anchetele de după grevă, cât mai ales 
a scopului primordial al acestor verificări. Sigur că în memoria celor anchetați au rămas experienţele 
traumatice prin care au trecut în cursul verificărilor şi anchetelor Securităţii însă aceste acţiuni ale Securităţii 
trebuie circumscrise încercărilor organelor de Securitate de a afla dacă evenimentele au fost declanşate de 
factori externi sau într-adevăr au avut la bază doar nemulțumiri interne şi punctuale. 

IV. RECENZII. NOTE DE LECTURA 


Andrei Muraru (coord.), Clara Mareş, Dumitru Lăcătuşu, Cristina Roman, 
Marius Stan, Constantin Petre, Sorin Cucerai, Dicţionarul penitenciarelor din România 
comunistă (1945-1967), studiu introductiv de Cristina Roman, postfață de Marius Oprea, 
Iaşi, Editura Polirom, 2008, 582 p. 


În pofida unui interes enorm, declarativ cel puţin, din partea factorului politic şi al opiniei 
publice, cercetarea regimului comunist din România a întâmpinat (şi continuă să întâmpine!) 
numeroase obstacole. Unele sunt de natură obiectivă (distrugerea unor documente esenţiale, 
moartea, mai mult sau mai putin subită”, a unor martori-cheie), altele (şi cele mai numeroase) de 
natură subiectivă (ezitarea unor personalităţi de primă importanţă ale regimului de a rememora 
perioada, obstacole legislative şi administrative în calea accesului la fondurile de arhivă relevante 
pentru istoria perioadei). Rezultatul acestei stări de lucruri se poate vedea în peisajul istoriografic: 
o abundență a lucrărilor memorialistice realizate de fostele victime ale regimului, o diversitate de 
studii şi analize ale unor evenimente punctuale şi foarte puţine abordări integratoare sau sinteze 
pe domenii esenţiale. Astfel, nu există încă o istorie a Partidului Comunist Românz, după cum nu 
există nici o istorie a Securităţii, a Miliției sau a sistemului de justiţie din timpul regimului comunist. 
În afară de lipsa unor astfel de sinteze, munca istoricului este grevată şi de absenţa unor 
instrumente de lucru, precum enciclopediile şi dicționarele. Dacă, în alte spaţii geografice, 
serviciile secrete, structurile şi tehnicile de propagandă, justiţia şi metodele sale au făcut de mult 
timp obiectul unor enciclopedii şi dictionare?, în cazul românesc lucrurile se află încă într-un stadiu 
incipient. În acest context, cu atât mai lăudabilă ni se pare iniţiativa Institutului de Investigare a 
Crimelor Comunismului în România de a realiza un dicţionar al penitenciarelor. Proiectul, iniţiat în 
a doua parte a anului 2006, a fost dus la bun sfârşit de un colectiv de tineri cercetători, iar rodul 
muncii lor s-a concretizat prin publicarea unei lucrări consistente şi dense în informații. 

Volumul debutează cu o scurtă prezentare a fiecăruia dintre cei şapte autori, prezentare 
din care se reţine în primul rând faptul că aceştia sunt tineri specialişti (cu o medie de vârstă de 
31,7 ani), cu studii de specialitate în domeniul istoriei (cinci absolvenţi ai unor facultăţi de istorie, 


1 Vezi cazul morţii lui Alexandru Nicolschi, decedat la 16 aprilie 1992, la numai o zi după ce primise citatia 
de la Direcţia | Cercetări Penale a Procuraturii Generale - Marius Oprea, O biografie a terorii: de la spionul 
sovietic Griinberg la securistul Nicolschi, în ,Cuvantul’, nr. 113-117, martie — aprilie 1992 

2 Lucrarea lui Robert A. King, deşi conţine o serie de analize care îşi păstrează valabilitatea chiar şi azi, 
este, totuşi, depăşită din cauza avalanşei de noi informaţii provenite din fondurile de arhivă declasificate — 
cf. Robert A. King, A History of the Romanian Communist Party, Stanford, 1980; din motive neanalizabile 
aici, nici lucrarea lui Vladimir Tismăneanu, Stalinism pentru eternitate. O istorie politică a comunismului 
românesc, laşi, Editura polirom, 2005, nu suplineşte lipsa unei istorii a Partidului Comunist Român. 

3 MacGuire Mike, Rod Morgan, Reiner Robert (eds.), Oxford Handbook of Criminology, second edition, 
Oxford, Calendon Press, 1997; M. Tonry, The Handbook of Crime and Punishment, Oxford University 
Press, 1998; J. Vincent et autres, La justice et ses institutions, IV-ieme édition, Paris, Dalloz, 1996 

un absolvent al Facultăţii de Ştiinţe Politice si un absolvent al Facultăţii de Filozofie) si cu o 
predominanta masculină a colectivului de lucru (o proporţie de 5/2). Pregătirea universitară a 
autorilor a fost în măsură să asigure o reuşită abordare interdisciplinară a temei de cercetare, iar 
vârsta tânără i-a împiedicat, în bună măsură, să cadă victime ale unor şabloane stilistice atât de 
frecvente în cazul lucrărilor cu caracter lexicografic. 

Urmează apoi o pseudo-prefata („În loc de prefaţă”), semnată de Andrei Muraru, în care 
se argumentează, pertinent, necesitatea unei lucrări de acest gen, se prezintă antecedentele 
istoriografice, sursele cercetate şi metodologia de lucru, se descriu etapele parcurse de proiect şi 
structura adoptată pentru forma finală a volumului, pentru ca, în final, în numele autorilor, să fie 
exprimată gratitudinea faţă de persoanele care i-au sprijinit şi încurajat pe parcursul derulării 
proiectului. 

Lectura acestei prime părţi a volumului, dincolo de informaţiile utile pe care le oferă, ne-a 
suscitat unele nelamuriri. Astfel, deşi la pagina 11 se admite, cu modestie, „nu avem pretenţia ca 
în acest volum am prezentat toate centrele de detenţie de pe teritoriul României din perioada 
1945-1967”, peste numai un paragraf se afirmă ritos că „Dicţionarul penitenciarelor din Romania 
comunistă este practic prima monografie completă (subl. ns. — F.B.) a sistemului carceral 
comunist” (p. 11), afirmaţie reiterată de domnul Marius Oprea în postfata „Viaţa şi moartea la 
închisoare”: „prima monografie completă a sistemului carceral comunist” (p. 538). 

O oarecare ambiguitate creează şi paragrafele dedicate „antecedentelor istoriografice, 
surselor şi metodologiei”: „pentru partea de istorie a sistemului penitenciar românesc, lucrările 
consultate, publicate de cercetătorii care s-au ocupat de acest subiect, au fost puţine”. 
Formularea aleasă naşte întrebarea dacă lucrările dedicate subiectului sunt puţine sau lucrările 
consultate de autori au fost puţine? Nedumeririle sunt amplificate de afirmaţiile ulterioare. Astfel, 
după precizarea că „de asemenea, am consultat numeroase articole referitoare la subiect”, 
consideratiile referitoare la bibliografia problemei se încheie cu concluzia că „pentru subiectul în 
sine, istoricul penitenciarelor din România, contribuţiile sunt aproape inexistente, penuria 
istoriografică fiind, din păcate, un fapt constatat şi amendabil” (p. 13). 

Dincolo de astfel de formulări şi făcând abstracţie de mici scăpări stilistice (vezi 
construcţia pleonastica „şi-a adus un aport considerabil la realizarea lui” p. 10), pseudo-prefata isi 
atinge scopul de a familiariza cititorul cu intenţiile autorilor şi modul de tratare a subiectului, 
precum şi cu dificultăţile de documentare şi interpretare a informaţiilor presupuse de un astfel de 
proiect de cercetare. 

Valoarea ştiinţifică a volumului este sporită prin inserarea în cuprinsul său a unui 
consistent studiu introductiv (p. 19-71), intitulat Represiune şi regim concentrationar in România 
comunistă (1945-1967) şi semnat de Cristina Roman. Studiul este structurat pe şapte mini- 
capitole: Începutul şi instrumentele represiunii; Legislaţia represivă; Sistemul penitenciar; 
Lagărele de internare; Coloniile de muncă; Coloniile de minori; Dimensiunea represiunii în 
România comunistă. 

Structura studiului este una coerentă, parcurgerea sa fiind în măsură să asigure unui 
cititor nefamiliarizat cu problemele sistemului comunist din România o apropiere adecvată fata de 
tematica volumului. Sunt oferite date succinte despre înființarea Securităţii şi a Miliției, privite ca 

principale instituţii ale sistemului represiv, sunt trecute în revistă articolele din Codul Penal cel mai 
des folosite de justiţie pentru a condamna oponenții regimului şi sunt prezentate pe larg formele 
de detenţie existente în timpul regimului comunist. Totuşi, am fost nevoiţi să observăm că, în 
pofida eforturilor autoarei de a realiza o sinteză care să îmbine rigorile şi exigenţele studiului 
istoric cu o formă a textului cât mai larg accesibilă publicului, rezultatul obţinut prezintă destule 
aspecte cu caracter contradictoriu, iar unele din informaţii pot fi puse sub semnul întrebării. 

La o primă vedere, autorii dicționarului par a nu fi de comun acord în privinţa reperelor 
esenţiale ale cronologiei regimului comunist din România. Astfel, dacă Andrei Muraru este de 
părere că „anul 1945 este considerat astăzi momentul instaurării comunismului în România, odată 
cu impunerea guvernului condus [de] Petru Groza, în martie” (p. 10), în opinia Cristinei Roman, 
„treptat, începând cu anul 1948, la conducerea României s-a instaurat un regim politic care urma 
modelul sovietic” (p. 19). De altfel, pe parcursul studiului introductiv, perioada cuprinsă între 1945- 
1948 este expediată într-un scurt paragraf ce conţine doar câteva referiri la falsificarea alegerilor 
din anul 1946 şi la dizolvarea P.N.T. în vara anului 1947. 

Semne de întrebare ridică şi tratarea „instrumentelor represiunii”. Autoarea studiului 
introductiv este de părere că Direcţia Generală a Securităţii Poporului (D.G.S.P.) „a funcţionat 
formal ca departament al Ministerului Afacerilor Interne” (p. 19), afirmaţie care nedumereşte, cu 
atât mai mult cu cât autoarea precizează că „Securitatea era condusă de Gheorghe Pintilie, care 
deţinea şi funcţia de ministru adjunct de Interne” (p. 19). În ce consta caracterul formal câtă 
vreme Securitatea făcea parte efectiv din Ministerul Afacerilor Interne, alături de alte structuri? 
Chiar art. 1 din Decretul nr. 221/1948 stipula: „În cadrul Ministerului Afacerilor Interne se 
înființează Direcţiunea Generală a Securităţii Poporului”, iar art. 7 preciza că bugetul D.G.S.P. va 
fi publicat „fără detaliere de posturi” în bugetul Ministerului Afacerilor Interne. Organizarea, 
încadrarea, dotarea, atribuţiile şi funcţionarea direcțiilor centrale şi regionale ale D.G.S.P. erau 
reglementate prin decizii, directive şi instrucţiuni ale M.A.I., semnate de ministrul de Interne (în 
perioada 1948-1952, Teohari Georgescu). 

Cel mai explicit este art. 5 din „Decretul pentru organizarea Ministerului Afacerilor Interne 
al R.P.R.”, din 1949, care preciza: „Sarcinile M.A.I. se îndeplinesc de următoarele organe proprii: 
Secretariatul 
Secretariatul General pentru Trupe 
Direcţia Generală a Securităţii Poporului 
Direcţia Generală a Miliției 
Direcţia Generală a Penitenciarelor 
Direcţia Contabilitate 
Direcţia Administrativă 
. Departamentul Gospodăririi Locale”?. 

Unele informaţii punctuale trebuie privite cu rezervă. De exemplu, fără a oferi o trimitere 
bibliografică, Cristina Roman precizează că Serviciul Special de Informaţii a trecut „sub controlul 
serviciilor secrete sovietice prin numirea la conducerea sa, pe 27 aprilie 1945, a agentului sovietic 


PAPA À © D = 


4 AN.I.C., fond C.C. al P.C.R. - Cancelarie, dosar nr. 147/1949, f. 2-3 

Serghei Niconov’ (p. 34). În acea perioadă S.S.I.-ul era condus încă de Florin Becescu (fost şef al 
Secţiei de Contraspionaj), ce-i drept intrat în atenţia liderilor comunişti spre a fi îndepărtat din 
funcţie, pe baza Legii nr. 217 „pentru purificarea administraţiei publice”5. Începând din luna mai 
1945, Emil Bodnăraş, membru al C.C. al P.C.R. şi secretar general al Presedintiei Consiliului de 
Miniştri, a fost însărcinat cu dirijarea nemijlocită a S.S.I.-ului. 

Preluarea controlului s-a realizat prin trimiterea unei echipe din cadrul Secretariatului 
General al Presedintiei, formată din lon Vidraşcu (nume real Vania Didenko, agent N.K.V.D.), lon 
Stroescu (Isidor Selinger, membru al Serviciului de Informaţii al P.C.R.) şi Lucian Stupineanu’ 
(membru al Formaţiunilor de Luptă Patriotice). Aceştia au acţionat prin intermediul aşa-numitei 
Direcţii a Coordonarii. În ce-l priveşte pe Serghei Nikonov (Nicolau), acesta a preluat funcţia de 
director general al S.S.I. la data de 9 ianuarie 1947 şi a deținut-o până în martie 1951, când S.S.I. 
a fost transformat în Direcţia | Informaţii Externe a D.G.S.S. 

Analizând evoluţia legislaţiei represive după anul 1948, Cristina Roman identifică 
„fluxurile şi refluxurile” represiunii, precizând că acţiunile represive au atins paroxismul între anii 
1949-1953, delimitând un ,reflux” în anii 1954-1955 (atribuit morţii lui Stalin în martie 1953 si 
dorinței României de a adera la O.N.U.). Revolta din Ungaria (octombrie 1956) şi retragerea 
trupelor sovietice din România (iunie 1958) ar fi determinat un al doilea val al represiunii, încheiat 
în anul 1960 când „acţiunile represive au scăzut în intensitate”. Dincolo de caracterul destul de lax 
al periodizării şi natura discutabilă a cauzelor interne şi externe care ar fi determinat dinamica 
represiunii, trebuie subliniat faptul că precizările ulterioare asupra legislaţiei represive suscită o 
serie de întrebări. Astfel, referindu-se la prevederile art. 209 C.P., autoarea susţine că 
„modificările operate între anii 1953 si 1957 l-au transformat într-o armă aflată în mâna Securităţii. 
Mii de arestări s-au efectuat în rândul țăranilor opozanți ai colectivizării şi al membrilor rezistenţei 
armate anticomuniste, având ca «bază legală» incriminările incluse în acest articol” (p. 21). Deci, 
înăsprirea legislaţiei represive în perioada indicată se suprapune tocmai peste ceea ce aceeaşi 
autoare desemna drept o perioadă de scădere în intensitate a represiunii. 

Nelamuriri de acelaşi gen survin şi în momentul în care autoarea analizează modificarea 
art. 207-218 C.P. (articole folosite „pentru condamnarea aderentilor la rezistenţa din munţi”) prin 


5 M.O., nr. 74, 30 martie 1945 

6 Într-un document întocmit in 1947, acesta figurează ca director special clasa 1, cu o vechime în grad de la 
1 decembrie 1945 — A.N.I.C., fond P.C.M.-S.S.I., dosar nr. 3/1945, f. 11 

7 Lucian Stupineanu era originar din Olteniţa, licenţiat în drept şi intrase în contact cu ideile comuniste în 
perioada interbelică, pe vremea când lucra ca avocat la Întreprinderile Bragadiru. Trimis pe frontul de Est, a 
dezertat şi a fost ulterior folosit de N.K.V.D. ca translator. A intrat în Bucureşti odată cu avangarda trupelor 
sovietice si, cu această ocazie, l-a cunoscut pe Emil Bodnäras, cu care a stabilit relaţii trainice. După ce a 
acţionat pentru organizarea Formatiunilor de luptă Patriotice şi a ARLUS-ului, a fost trimis de Bodnăraş in 
S.S.I., unde a deţinut funcţia de director general în perioada 12 iulie 1945 — 9 ianuarie 1947. A fost arestat 
în 5 martie 1948, suspectat de intenţia de evaziune în Occident, si a fost deţinut la Văcăreşti, fără a fi 
judecat, până în aprilie 1953, când a decedat de tuberculoză şi anemie — cf. Florin Pintilie, Serviciul Special 
de Informaţii din România (1939-1947), vol. |, Bucureşti, Editura A.N.I., 2003, p. 407 

pedepselor prin respectivele decrete, se precizeaza ca ,varianta acestui articol care a fost 
utilizata in perioada 1958-1959 a permis organelor represive sa descopere sute de asa-zise 
«organizaţii teroriste» şi mii de «acte de teroare». Rezistenţa armată anticomunistă era deja de 
domeniul trecutului, exceptând câţiva fugari izolaţi” (p. 23). Într-adevăr, începând cu anul 1958, 
rezistența armată anticomunistă poate fi considerată lichidată, rămânând încă în libertate doar 
câteva figuri legendare ale grupurilor armate, precum col. Gh. Arsenescu sau lon Gavrilă- 
Ogoranu. Atunci, care au fost sutele de organizaţii teroriste descoperite în perioada 1958-1959? 
Sau este vorba de o confuzie între „organizaţiile subversive” şi „organizaţiile teroriste”, cauzată de 
o insuficientă familiarizare cu stilul administrativ al documentelor organelor de represiune? 

Trecerea în revistă a evoluţiei structurii Direcţiei Generale a Penitenciarelor în perioada 
1929-1949 ridică noi semne de întrebare. Aflăm că între 1 iunie 1930 şi 30 mai 1942 D.G.P. s-a 
aflat sub controlul Ministerului Justiţiei. În intervalul 30 mai 1942 - 6 februarie 1945 D.G.P. a 
trecut în subordinea Ministerului de Interne, după care, prin Legea nr. 93 din 6 februarie 1945, a 
revenit la Ministerul Justiţiei, până în 1949, cand a fost subordonată M.A.I. După ce precizează ca 
închisorile din Uniunea Sovietică trecuseră în 1934 din subordinea Comisariatului poporului 
pentru Justiţie în cea a Direcţiei Generale a Lagărelor din N.K.V.D., autoarea conchide: „Prin 
imitație, modelul sovietic era pus în aplicare şi la Bucuresti de către consilierii sovietici prezenţi in 
România în cadrul Comisiei Aliate de Control’. Despre care ,imitatie” este vorba, daca în 
februarie 1945 D.G.P. revine la Ministerul Justiţiei, iar în 1949, când s-a produs trecerea la 
M.A.I., Comisia Aliată de Control îşi încetase demult activitatea? 

Neclare rămân şi raporturile de putere din cadrul unui penitenciar: ,lerarhic, 
penitenciarele erau conduse de un comandant, căruia Partidul Comunist şi Securitatea îi 
confereau puteri depline, urmat de un locţiitor însărcinat cu paza şi regimul, de un locţiitor pentru 
servicii, responsabil cu administraţia; deasupra tuturor se afla ofiţerul politic, «ochiul Partidului», 
care avea atribuţii extinse asigurând «educarea politică» a personalului închisorii” (p. 40). 
Paragraful citat suscită cel puţin două întrebări: în ce măsură era Securitatea abilitată să confere 
„puteri depline”, penitenciarele nefiind subordonate niciodată Securităţii, şi, în al doilea rând, ce 
fel de puteri depline avea directorul penitenciarului, dacă „deasupra tuturor” era ofiţerul politic? 
Confuzia este sporită de o „precizare” ulterioară, conform căreia „prin acest reprezentant, partidul 
era omniprezent, dublându-l pe comandant” (p. 40). În ce raport se afla comandantul 
penitenciarului fata de ofiţerul politic: de egalitate (greu de conceput într-un sistem militarizat), de 
superioritate sau de subordonare? 

Confuzia între Securitate şi M.A.I. este una persistentă, deşi sistemul de penitenciare şi 
lagăre nu a fost subordonat niciodată Securităţii, nici măcar în perioada septembrie 1952 - 
septembrie 1953, când a funcţionat Ministerul Securităţii Statului. Astfel, analizând H.C.M. nr. 
729/19 iulie 1951 „privind organizarea şi funcţionarea Direcţiei Generale a Penitenciarelor, 
Coloniilor şi Unitatilor de Muncă”, prin care se prevedea subordonarea acesteia fata de MAI. 
autoarea ajunge la concluzia că „treptat, influenţa partidului şi a Securităţii se făcea resimţită în 
structura internă a D.G.P.” (p. 30). Argumentul decisiv în acest sens constă în faptul că în vreme 
ce înfiinţarea de noi penitenciare era aprobată de Consiliul de Miniştri, „înfiinţarea coloniilor şi 
unităţilor de muncă se făcea pe baza deciziei M.A.I.” (p. 30). O nouă afirmaţie care ne 

indreptateste sa credem că distincţia între M.A.I. si Securitate nu este clară pentru autoare apare 
la p. 41: „Organele Direcţiei Generale a Penitenciarelor nu raspundeau decât în fata Partidului şi 
a Securităţii”. De această dată confuzia pare a fi generată de faptul că generalul maior Evghenie 
Tănase, locţiitor al ministrului de Interne, conducea o şedinţă de analiză a activităţii D.G.P. 
Faptul că Evghenie Tănase îndruma şi coordona şi Direcţia Anchete, Direcţia Securitate 
Transport, Direcţia asigurării securităţii personale a conducerii de partid, precum şi activitatea 
serviciilor independente: tehnic operativ, contrainformaţii radio, ,D” (care făcea munca informativă 
în penitenciare, numit în anumite perioade „K”) şi ,C” (care se ocupa cu exploatarea arhivei 
informative şi cu evidenţa), nu înseamnă că D.G.P.-ul era subordonat Securităţii, ci conducerii 
Ministerului Afacerilor Interne, la fel cum era şi Securitatea. 

Nu de puţine ori, conducerea ministerului coordona direct activitatea dintr-un penitenciar 
sau altul. De exemplu, în cazul penitenciarului Aiud, „începând din anul 1958 până în 1964 
comandantul penitenciarului lucra direct cu conducerea M.A.I. în problemele de pază, regim şi 
operative”®. Mai precis, introducerea deţinuţilor în secţia „Zarcă”, acordarea drepturilor şi aplicarea 
regimului de deţinere se stabilea de către comandant direct cu conducerea M.A.I., Direcţia 
Generală a Penitenciarelor neavând drept de ordin în privinţa separării deţinuţilor şi nici în unele 
probleme legate de regim. În fapt, D.G.P. nu avea drept de ordin în privinţa separării nici în 
penitenciarele Rîmnicu Sărat, Botoşani, Gherla, iar la penitenciarul Râmnicu Sărat nu avea nici 
drept de control’. De asemenea, ordinul ca deţinuţii ,inraiti’ să fie bătuţi de un cadru al 
penitenciarului, în prezenţa comandantului, nu a venit de la conducerea D.G.P., ci de la ministrul 
adjunct al MAI, Alexandru Mureşanu'0, în timpul unei convocări a comandanților de 
penitenciare, în luna mai 1958. 

O altă nebuloasă este reprezentată de terminologia utilizată pe parcursul întregului 
studiu introductiv. Astfel, capitolul 4 este intitulat „Lagărele de internare” şi în subcapitolul 
„Delimitări conceptuale” se precizează: „cu toate că, atât în documente (dar nu şi în titulatura 
unităţilor de detenţie), cât şi în denumirea structurii care administra sistemul concentrationar 
termenul este menţionat, în realitate, cum, de altfel, avea să recunoască şi directorul general al 
D.G.P.C.M., Vasile Lixandru, in mai 1959, din punct de vedere strict administrativ, pe teritoriul 
României nu au putut fi organizate niciodată (subl. ns. — F.B.) lagăre, ci doar colonii de muncă” (p. 
57)11. În ciuda faptului că autoarea achiesează la opinia lui Vasile Lixandru, studiul introductiv 


8 A.C.N.S.A.S., fond Documentar, dosar nr. 19, vol. 5, f. 197 

9 Ibidem 

10 Acesta lucra în M.A.I. din noiembrie 1951, când fusese numit „consilier pentru Spate” — A.N.I.C., fond 
C.C. al P.C.R.- Secţia Administrativ-Politică, dosar nr. 3/1951, f. 35 

11 În opinia autoarei, în esenţă, „lagărele de sorginte sovietică” se deosebeau de „lagărele americane, 
spaniole şi cele englezeşti” prin faptul că primele erau „destinate propriei populaţii şi au reprezentat o 
instituţie permanentă”, în vreme ce celelalte aveau scopul „de a izola şi de a interna sub pază militară 
inamicii externi” (p. 56). Tinem să precizăm că distincţia nu ne apare ca fiind fiabilă, câtă vreme, de 
exemplu, in România lagăre de internare funcționau încă din anul 1938 pentru proprii cetăţeni (cazul 
lagărelor de la Miercurea Ciuc şi Vaslui unde au fost internaţi legionari notorii, dar şi persoane bănuite doar 
a simpatiza Mişcarea Legionară, precum Mircea Eliade). De asemenea, în perioada celui de-al doilea 

prezinta in continuare Internarea in lagäre (p. 58-59) si Organizarea si functionarea lagärelor de 
internare (p. 60-61)! 

Ambiguitatea terminologica este mentinuta si in cuprinsul articolelor inserate in lucrare. 
Astfel, despre Chiajna aflam ca era ,Lagar de munca. Era o sectie a penitenciarului Vacaresti. 
Colonia era aşezată în apropierea comunei Dragomiresti de Deal şi a fost înfiinţată in 1957” (p. 
184), iar în articolul Domnesti se începe prin a-l defini drept „lagăr de munca’, pentru ca în final să 
se precizeze „pe 1 octombrie 1959, colonia de munca Domnesti a fost desfiinţată” (p. 185). 
Aceeaşi imprecizie se face remarcată şi pentru Cernavodă, Coasta Galeş, Grădina, Hârşova 
(unitatea de detenţie de aici fiind numită când colonie, când penitenciar), Periş, Peninsula (definit 
iniţial drept penitenciar, pe parcursul articolului este denumit constant colonie), Poarta Albă, 
Saligny"2. 

De altfel, imprecizia exprimarii este simtita si in alte cazuri. In articolul intitulat Centrele 
de anchetă se precizează ca „au fost folosite ca metode şi tehnici de interogatoriu: bătaia, tortura 
fizică şi psihică, izolarea şi înfometarea deţinuţilor, redactarea unor declaraţii false sau 
consemnarea unor răspunsuri ireale, sub constrângere” (p. 167). Dincolo de faptul că este greu 
de trasat o linie clară de demarcaţie între tortura fizică si cea psihică“, este evident că bătaia, 
izolarea şi înfometarea sunt doar clase diferite ale încrengăturii de metode de tortură uzitate de 
tortionarii regimului comunist. În ceea ce priveşte „redactarea unor declaraţii false”, suntem 
convinşi că această acţiune consta tocmai în „consemnarea unor răspunsuri ireale”! 

Structura articolelor din cuprinsul dicționarului urmăreşte „aşezarea geografică” a unității 
de detenţie, prezintă perioada de timp scursă „de la înfiinţare până la 1945”, apoi este prezentată 
evoluția acesteia „ca penitenciar comunist”. În final, sunt inserate date despre „conducerea 
penitenciarului”. În unele cazuri, există şi o secţiune intitulată „reeducarea”. 

Referitor la această ultimă secţiune, îndrăznim să avansăm opinia că ea ar fi trebuit să 
se regăsească în cadrul fiecărui articol, întrucât reeducarea este o componentă ,standard” a 


război mondial, pe teritoriul României au funcţionat atât lagăre pentru „inamicii extemi” (lagărele de 
prizonieri sovietici de la Slobozia şi cele din Valea Jiului), cât şi pentru cetăţenii români consideraţi „suspecți 
şi dăunători societăţii” (lagărul de la Tg. Jiu sau lagărele din Transnistria). De altfel, şi japonezii de pe 
coasta de vest a S.U.A. internaţi în lagăre în timpul celui de-al doilea război mondial, ca prezumtivi spioni, 
erau cetăţeni americani! 

12 Sesizând această ambiguitate a termenilor, coordonatorul lucrării oferă următoarea explicaţie: „Generic, 
în lipsa unei definiţii general acceptate, unii autori au caracterizat lagărele de muncă drept unităţi 
administrative în sistem penitenciar, cu deţinuţi şi existenţă nedeterminată. În subordinea acestor forme de 
organizare concentraţionară puteau să existe mai multe secţii şi puncte de lucru, având drept centru 
administrativ lagărul de muncă de care aparţineau” (p. 11) 

3 „În ciuda diferenţelor, nu există întotdeauna o separație clară între tortura fizică şi cea psihică, întrucât 
fiecare implică şi elemente din cealaltă (după cum susţine organizaţia Amnesty Internaţional, care a studiat 
în mod sistematic fenomenul)”. - Ruxandra Cesereanu, Panopticum. Tortura politică în secolul XX - studiu 
de mentalitate, laşi, Institutul European, 2001, p. 61 

pedepsei cu închisoarea. Ea nu a fost o născocire a comunistilor’* si nu s-a limitat, în nici un caz, 
la reeducarea de tip Piteşti sau reeducarea prin autoanaliză. Ba, mai mult, reeducarea deţinuţilor 
este un concept cât se poate de actual. Astfel, referitor la pedeapsa cu închisoarea, în Codul 
Penal (Titlul III Pedepsele) al unui stat democratic, aşa cum este considerată a fi România anului 
2000, se precizează următoarele: 

„Art. 52 — Pedeapsa şi scopul ei 

1) Pedeapsa este o măsură de constrângere şi un mijloc de reeducare (subl. ns. — F.B.) a 
condamnatului. Scopul pedepsei este prevenirea de noi infracţiuni. 

2) Prin executarea pedepsei se urmăreşte formarea unei atitudini corecte fata de muncă, 
fata de ordinea de drept si fata de regulile de convietuire socială. Executarea pedepsei 
nu trebuie să cauzeze suferinţe fizice şi nici să înjosească persoana condamnatului”. 

În acelaşi titlu, la Cap. III — Pedepsele principale, Secţiunea II. Închisoarea, art. 56 
precizează: 

„1. Regimul executării pedepsei închisorii se întemeiază pe obligaţia condamnaților de a 
presta o muncă utilă, dacă sunt apti pentru aceasta, pe acţiunea educativă ce trebuie 
desfăşurată de condamnaţi (subl. ns. — F.B.), pe respectarea de către aceştia a disciplinei 
muncii şi a ordinii interioare a locurilor de detenţie, precum şi pe stimularea şi recompensarea 
celor stăruitori în munca, disciplinati şi care dau dovezi temeinice de îndreptare. 


14 Vezi optica occidentală asupra pedepsei cu închisoarea la jumătatea secolului al XVIII-lea în Cesare 
Beccaria, Despre infracţiuni şi pedepse, Bucureşti, editura Humanitas, 2007, passim; în cazul spaţiului 
românesc, în proclamația de la Islaz, din 9/21 iunie 1848, se prevedea la pct. 19 „desfiinţarea atât în faptă, 
cât şi în vorbă a pedepsei cu moartea”, iar la pct. 20 „aşezăminte penitentiare, unde să se spele cei 
criminali de păcatele lor şi să iasă imbunatatiti (subl. ns. — F.B.)” — cf. Cornelia Bodea, 1848 la români. O 
istorie în date şi mărturii, vol. |, Bucureşti, Editura Ştiinţifică şi Enciclopedică, 1982, p. 537-538; pentru o 
imagine amplă asupra rolului pedepsei cu închisoarea şi a reeducării deţinuţilor vezi şi Charles Lucas, De la 
réforme des prisons ou De la théorie de limpresonnment, de ses principes, de ses moyens et de ses 
conditions d’application, vol. I-III, Paris, E. Legrand et C. Descauriet, 1836-1858; Lege pentru 
constrângerea corporală în Principatele Unite Române, Bucureşti, Imprimeria Statului, 1864; Grigore |. 
Dianu, Istoria închisorilor din România: studiu comparativ: legi şi obiceiuri, Bucureşti, Tipografia Curţii 
Regale F. G6bl & Fii, 1900; Constantin Moroiu, Cercetări asupra regimului penitenciar român din veacul al 
XIX-lea, Cluj, Tipografia Fondul Cärtilor Funduare, 1933; Alexandru Roşca, Psihopatologia deviatilor morali: 
diagnoză, triare şi reeducare: organizarea clinicilor psihologice, Institutelor de Educaţie Corectivă şi 
închisorilor, Cluj, Editura Institutului de Psihologie al Universităţii, 1931; pentru studiile mai noi privind rostul 
social al pedepsei cu închisoarea, vezi Michel Foucault, A supraveghea şi a pedepsi, Bucureşti, Editura 
Humanitas, 1997; Idem, Lumea e un mare azil. Studii despre putere, Cluj Napoca, Editura Idea Design & 
Print, 2005; Roger Mathew, Doing time: an introduction to the sociology of imprisonment, Basingstoke, 
Palgrave, 1999; J. Petersilia (ed.) Community corrections, Oxford University Press, 1998; M. Tonry, J. 
Petersilia, Prisons, Chicago, Chicago University Press, 1999; Florian Gheorghe, Fenomenologie 
penitenciara, Bucuresti, Editura Oscar Print, 2003 

2. Toate aceste mijloace trebuie folosite în aşa fel încât sa conducă la reeducarea celor 
condamnaţi (subl. ns. — F.B.)’"®. 

Continutul articolelor, atat cele referitoare la penitenciare, cat si cele privind lagarele si 
coloniile de munca, este unul bogat in informatii extrase din surse documentare variate (arhiva 
Administraţiei Nationale a Penitenciarelor, arhiva C.N.S.A.S., Arhivele Nationale Istorice 
Centrale), precum şi din lucrările de memorialistică şi de specialitate. Evident că prelucrarea unui 
material documentar de o asemenea amploare a solicitat din plin spiritul critic al autorilor. 

Din păcate, am constatat şi cazuri în care s-a abdicat de la o analiză riguroasă a 
izvorului folosit. De exemplu, în cazul prezentării numărului deceselor survenite în cadrul 
penitenciarului Aiud, sunt oferite cifre mult diferite (provenite din surse diverse), fără a fi prezentat 
şi un punct de vedere, argumentat, al autorului: „numai în anul 1947 la Aiud s-au înregistrat 110 
decese. În cele mai grele perioade de detenţie, numărul morţilor de aici a crescut la cca 100 în 
două luni. Conform actelor nominale de deces de la Primăria Aiud, în perioada 1948-1964, aici au 
decedat 437 de persoane, deşi alte estimări indică 700 de decese” (p. 80). În fata acestor 
diferenţe considerabile nu există nici o încercare de explicare a lor, ba, mai mult, este citată şi 
opinia lui Sorin Tulea, conform căreia în perioada 1949-1951 la Aiud mureau „în medie între patru 
şi opt persoane pe zi” (adică, luând în calcul anul de 365 de zile, între 1.460 şi 2.920 de persoane 
— cam la cât era estimat numărul deţinuţilor din celularul mare!"*). 

Imaginea asupra vieţii cotidiene din penitenciarul Aiud este şi ea destul de contradictorie. 
Iniţial, se precizează că „gardienii se plimbau necontenit (subl. ns. F.B.) pe coridoarele închisorii 
pentru a împiedica tentativele de încălcare a regulamentului şi a suprima orice formă de 
socializare. Uneori mergeau încet pentru a putea surprinde prin vizetă discuţiile deseori în şoaptă, 
între deţinuţi, ocupațiile cotidiene (...)” (p. 86). Peste numai un paragraf, aflăm că „deţinuţii care 
se aflau în celule separate comunicau prin uşă, când gardienii nu se aflau prin coridor, ori purtau 
lungi discuţii privitoare la subiectele din aria de activitate a fiecăruia (ştiinţifice, profesionale, 
politice) prin sobele care comunicau între ele” (p. 87). Mai mult chiar, profesorul de fizică nucleară 
George Manu „dădea lecţii de istorie a Franţei şi Angliei, scrise pe săpun sau pe fundul gamelei 
făcea comentarii literare, dezbătea Constituţia Statelor Unite ale Americii şi ţinea cursuri despre 
marile descoperiri geografice, utilizând chiar hărţi improvizate” (p. 87). Ce trebuie să înţelegem? 


15 Codul Penal, cu modificările aduse prin Legea nr. 197/2000 şi O.U.G. nr. 207/2000, lucrare adnotată si 
îngrijită de Forina Şerban, Bucureşti, Ed. All Beck, 2001, p. 29-33; asupra viziunii actuale asupra rolului 
pedepsei şi a reeducării din penitenciare, vezi şi Marcel loan Rusu, Drept executional penal, Bucuresti, 
Editura Hamangiu, 2007, passim 

16 Dacă dificultatea aprecierii numărului deţinuţilor poate fi mai uşor înțeleasă, cititorul nu-şi poate forma o 
imagine adecvată nici asupra numărului de celule. O sursă din arhiva RFE Research Institute indică 375 de 
celule, câte 125 pe fiecare etaj (p. 77), în vreme ce un fost deţinut, citat după Dennis Deletant, afirma că 
„fiecare etaj are câte 90 de celule” (p. 86). Din nou, autorul nu simte nevoia unei clarificări. Potrivit unei 
situaţii privind capacitatea de deţinere a penitenciarelor, întocmită în luna iunie 1977 şi destinată lui Nicolae 
Ceauşescu, penitenciarul Aiud avea 1.400 de locuri, fiind depăşit doar de penitenciarul Bucureşti, cu 1670 
de locuri, şi urmat de penitenciarul Gherla, cu 1220 de locuri - A.C.N.S.A.S., fond Neoperativ, dosar nr. 
2425, vol. 13, f. 164 

Exista un regim extrem de dur, care reprima din fasa ,orice forma de socializare” sau gardienii 
manifestau destulă indisciplină faţă de regulamentul închisorii, astfel că puteau funcţiona 
adevărate „universităţi? 

Aceeaşi lipsă a spiritului critic este vizibilă în articolul Jilava, unde, după ce este descris 
procedeul perchezitiei corporale, extrem de minutioase şi efectuată în colectiv’’, autorul prezintă 
O „stratagemă” a deţinuţilor de-a dreptul incredibilă: 

„Pentru a scăpa de percheziţii, unii dintre deţinuţi care ştiau că «ţiganii au oroare de 
iepuri» puneau în bagajele pe care doreau să le salveze bucăţi din blană de iepure. În acest fel, 
atunci când gardienii rromi găseau bucata din blană de iepure, aruncau bagajul fără să-l mai 
controleze, considerându-l semn rau” (p. 361). 

Cu alte cuvinte, gardienii care controlau, în echipă, fiecare tiv al îmbrăcămintei, precum 
şi zonele intime ale corpului detinutului („...cu spatele la gardian, cu picioarele depărtate, aplecat 
în unghi drept, trebuia să le desfaci în aşa fel încât gardianul şi şeful lui să se convingă că nici 
acolo nu se ascunse nimic de vigilenta lor” — p. 355), se intimidau în fata unei bucăţi de blană de 
iepure, lăsând necontrolat un întreg bagaj? Oricâtă forță am fi tentaţi să atribuim unor superstiții“, 
fie-ne permis să avem unele rezerve! 

O altă afirmaţie din articolul Jilava ni s-a părut a fi, de asemenea, de domeniul fanteziei: 
„În perioada 1949-1964, penitenciarul a fost şi unul dintre cele mai aglomerate locuri de detenţie 
din cadrul D.G.P., numărul mediu al deţinuţilor fiind de 3.000. Din cauza acestei aglomerări, unui 
deţinut îi revenea, în medie, un spaţiu de doar 30 cm?” (p. 361). Amprenta la sol a tălpii unui om 
adult de dimensiuni medii este mai mare de 30 cm?! Cu alte cuvinte, nici dacă ar fi stat într-un 
picior, deţinuţii nu ar fi avut cum să ,beneficieze” de numai 30 cm2. Făcând un calcul simplu, 
3.000 de deţinuţi x 30 cm? = 90.000 cm?, adică 3.000 de oameni încăpeau într-o cameră de 9 m2 
(cam cât un dormitor dintr-un bloc „ceauşist”). De altfel, chiar autorul articolului amintit afirmă că 
în anul 1907 în închisoarea „Jilava” „suprafaţa camerelor era de 15.000 m2” (p. 352). Chiar 
scăzând din această suprafaţă pe aceea a pavilionului administrativ, a dormitorului trupei şi a 
cancelariei, tot rămân ceva mai mult de 9 m2. 

Articolul Bacurile-inchisori din delta Dunării"? ne-a ridicat, la rându-i, numeroase semne 
de întrebare. Mai întâi, se remarcă o imprecizie terminologica, fiind folosiţi alternativ termenii 


17 În timp ce gardienii controlau «bucată cu bucată îmbrăcămintea, desfăcând tivurile şi căptuşeala», 
detinutul aştepta «gol puşcă pe pardoseala de ciment». După această verificare a îmbrăcămintei, se trecea 
la perchezitia corporală, care era făcută de un gardian supervizat de un subofițer” (p. 355) 

18 Eruditul folclorist Gh. F. Ciauşanu consemna la începutul secolului trecut că „este credința la noi 
(românii), că daca-ti taie un iepure calea, n-are să-ţi meargă bine. Credinţă identică cu a noastră au rutenii 
din Bucovina. La germani se crede aşijderea. (...) De toate neamurile acest animal este socotit ca rău 
prevestitor.” — cf. Gh. F. Ciauşanu, Superstitile poporului român în asemănare cu ale altor popoare vechi şi 
noi, ediţie critică, prefaţă şi indice tematic de |. Oprişan, Bucureşti, Editura Saeculum 1.0., 2001, p. 250 

19 Ortografierea corectă este „Delta Dunării”, căci „numele geografice şi teritorial-administrative se scriu cu 
iniţială majusculă la toate cuvintele componente (în afară de cuvintele ajutătoare)” — Institutul de Lingvistică 
al Universităţii din Bucureşti, Îndreptar ortografic, ortoepic si de punctuație, ediţia a IV-a, Editura Academiei 
Republicii Socialiste România, Bucureşti, 1983, p. 29 

bac” si ,slep”, ce desemnează tipuri total diferite de nave, atât din punct de vedere al 
dimensiunilor, cat si din punct de vedere al caracteristicilor tehnico-functionale. Pe de alta parte, 
descrierea lor este de-a dreptul stupefianta, slepurile fiind ,de fapt niste magazii din tabla, 
acoperite, în care erau închişi deţinuţii. (...) Într-o astfel de magazie erau cazate între 2.000 si 
3.000 de persoane” (p. 115). Tinem să precizăm că la bordul „Titanicului” s-au aflat 2.223 de 
persoane, nava având 269,1 m lungime şi un tonaj de 46.328 tdw, iar „Queen Elisabeth 2”, care a 
deţinut timp de decenii supremaţia între navele de croazieră, a transportat maxim 3.650 de 
persoane (militari) în anul 1982, în timpul conflictului pentru insulele Falkland. Cea mai mare navă 
militară existentă astăzi, portavionul „USS Nimitz”, cu o lungime de 332 m şi 97.000 tdw, are un 
echipaj de 5.680 de persoane (inclusiv piloţii avioanelor)20. 

Desigur, nu ne imaginăm că la bordul vaselor-închisoare erau condiţii asemănătoare cu 
cele de pe un transatlantic (fie şi la clasa a III-a), dar nici nu putem înţelege cum este admis ca 
real un efectiv de deţinuţi echivalent cu cel al celularului mare din Aiud sau cu dublul capacităţii 
penitenciarului Galaţi (1.500 locuri), unde „suprafaţa locului de detenţie era, in 1955, de 5.584 m2, 
iar perimetrul zidului exterior era de 620 m” (p. 314). 

De altfel, în „Planul transportului efectivelor de cadre, deţinuţilor şi materialelor în 
localitatea de dispersare a Penitenciarului Galati la Formatiunea Dăeni”, întocmit în 1960, se 
precizează că transportul unui efectiv de 1.050 de persoane se realiza cu trei bacuri: „2 bacuri cu 
deţinuţi şi escorte, un bac cu materiale”21. În primul vas cu deţinuţi mergea şeful eşalonului cu 22 
de militari şi o puşcă mitralieră, iar pe al doilea vas cu deţinuţi se afla ajutorul şefului de eşalon, 
împreună cu 22 de militari şi o puşcă mitralieră. Vasul cu materiale era însoţit de un şef de 
escortă şi cinci militari?2. Întrucât durata deplasării era estimată la 12 ore (pe ruta Smârdanu Nou, 
Măcin, Carcaliu, Turcoaia, Peceneaga, Piatra Frecatei — 5 km nord de com. Ostrov) şi cea a 
îmbarcării/debarcării la câte 4 ore, considerăm că era posibil ca în acest interval de timp să poată 
fi înghesuiți câte 500 de deţinuţi într-un bac, dar ca 2.000 până la 3.000 de persoane să poată fi 
cazate într-un bac, ni se pare mai puţin plauzibil. 

De neînțeles ni se pare şi preluarea informaţiei conform căreia „cele trei bacuri, 
«Kastro», «Gironde» şi «Yser», aveau în permanenţă arborate steagurile grecesc şi francez, 
încercând să lase impresia că sunt vase comerciale străine” (p. 115). Cui trebuia creată această 
impresie falsă? Localnicilor? Aceştia erau, oricum, la curent cu adevărata destinaţie a navelor. 
Altor vase străine care ar fi trecut prin zonă? Echipajele acestor eventuale vase (traficul străin pe 


20 Spaţiul alocat personalului navigant de pe nave nu este unul foarte generos. Potrivit art. 10 al Convenţiei 
privind cazarea echipajelor, adoptată la 18 iunie 1949 de Conferinţa Generală a Organizaţiei Internaţionale 
a Muncii, „suprafaţa de podea per persoană în cabinetele de dormit destinate nebrevetatilor va fi cel putin 
de: 

a) 20 picioare pătrate sau 1,85 m, la navele mai mici de 800 tone; 

b) 25 picioare pătrate sau 2,35 m, la navele de 800 tone sau mai mari, dar mai mici de 3.000 tone; 

c) 30 picioare pătrate sau 2,78 m, la navele de 3.000 tone sau mai mari” — Convenţia privind 

cazarea echipajelor (revizuită), „Monitorul Oficial al României”, nr. 34, 28 ianuarie 2000 

21 A.C.N.S.A.S., fond Neoperativ, dosar nr. 2281, f. 138 
22 Ibidem 

cele trei braţe ale Dunării a scăzut dramatic dupa 1944, cunoscând un relativ reviriment dupa 
19553) nu ar fi avut nimic altceva de văzut decât trei nave la ancoră! Că purtau pavilion 
românesc sau grecesc, percepţia nu se schimba. Admiţând cazul că un eventual vas străin ar fi 
surprins momentul urcării sau coborârii deţinuţilor de la bordul vaselor, respectivii marinari străini 
ar fi putut crede ca, în delta românească, funcționau vase-inchisori ale Greciei sau ale Franţei? 
Nu ar fi realizat instantaneu care era situaţia reală, lăsându-se amägiti de un fals pavilion? În 
plus, bănuim că vasele-închisori nu erau amplasate chiar pe şenalul navigabil, ci pe unul sau altul 
din sutele de canale secundare ale Deltei Dunării. 

Trebuie semnalate, de asemenea, şi unele erori existente în articolul Canalul Dunăre — 
Marea Neagră. În cadrul acestuia, într-o încercare de explicare a ratiunilor ce au dus la 
construirea canalului, se afirmă că Stalin „intenţiona să preia şi să utilizeze Canalul după 
terminarea lui, silind astfel România să-l cedeze în baza relaţiilor de subordonare fatisa pe care 
conducerea comunistă le practica fata de Kremlin” (p. 200), indicându-se ca sursă lucrarea lui 
Paul Sfetcu, 73 ani în anticamera lui Dej, Fundaţia Culturală Română, Bucureşti, 2000, p. 13. 

Eroarea este dublă! În primul rând, Paul Sfetcu afirmă, citându-l pe Dej, că, probabil, 
„dacă ar mai fi trăit [Stalin] şi canalul ar fi fost dat în exploatare, ar fi cerut României să renunţe 
«de bună voie şi nesilită de nimeni» la stăpânirea gurilor de vărsare a Dunării în Marea Neagră. 
Inclusiv a Deltei pe motiv că avem de-acum ieşire directă la mare prin canalul pe care l-am 
construit'24. Deci, se avansa ipoteza, credibilă, că Stalin şi-ar fi dorit controlul gurilor Dunării şi ar 
fi urmat să forțeze România să-i cedeze Delta Dunării şi nicidecum Canalul Dunăre - Marea 
Neagră. Considerăm credibilă, într-o oarecare măsură, o astfel de ipoteză, având în vedere 
acţiunile Rusiei din secolul al XIX-lea vizând acelaşi obiectiv, precum şi episodul Insulei Şerpilor. 

Dincolo de interpretarea greşită, rămâne eroarea de citare: ipoteza amintită de Paul 
Sfetcu în lucrarea sa se regăseşte la p. 272, nicidecum la p. 13. Iniţial, am tins a o atribui unei 
greşeli de tipar, dar, recitindu-ne propriul studiu Radiografia unei mistificări: procesul sabotorilor 
de la Canal, citat de autoarea articolului „Canalul Dunăre - Marea Neagră”, am observat că, 
încercând, la rându-ne, să oferim un răspuns întrebării „ce urmărise Stalin atunci când a impus 
construirea canalului?”, am prezentat un fragment din articolul Stalin decide: construiți Canalul!, 
publicat de Lavinia Betea şi Paul Sfetcu în „Magazin istoric”, nr. 12/1997, p. 13-14. Totodată, 
următoarea notă de subsol din cadrul studiului nostru era o trimitere chiar la lucrarea lui Paul 
Sfetcu, 13 ani în anticamera lui Dej. Credem că o consultare grăbită a respectivului studiu a 
produs „fuzionarea” celor două citări, de la una mentinandu-se autorul şi lucrarea, iar de la 
cealaltă doar pagina! 


23 Pentru date amănunțite asupra traficului pe Dunăre, vezi căpitan-comandor dr. Marian Mosneagu, Viaţa 
portuară românească între 1944-1958, în „Anuarul Muzeului Marinei Române” tom VI, 2003, p. 553-575 

24 Paul Sfetcu, 13 ani în anticamera lui Dej, selecţie, introducere şi note Lavinia Betea, Bucuresti, Editura 
Fundaţiei Culturale Române, 2000, p. 272 

25 Florian Banu, Radiografia unei mistificări: procesul sabotorilor de la Canal, în „Arhivele Securităţii”, 
Bucureşti, Editura Nemira, p. 120-121 

O altă eroare am sesizat-o în conţinutul articolului Liceul „Mihai Viteazul”. Aici se afirmă 
că „pe 5 septembrie 1945, prefectul Poliţiei Capitalei, colonelul Cristea, informa Ministerul de 
Interne că membrii Legatiei Germane şi persoanele refugiate în sediul legatiei au fost mutaţi la 
Liceul «Mihai Viteazul», unde funcţiona un spital german cu o capacitate de 600 de paturi” (p. 
187). Evident, este vorba despre un raport din 5 septembrie 1944 (probabil o greşeală de tipar), 
dar nu înţelegem opţiunea de includere în dicţionar a acestui „centru de triere” din două motive: 
nu intră în perioada enunțată ca arie principală de interes (1945-1967) şi nici nu s-a aflat în 
subordinea autorităţilor româneşti decât în perioada cuprinsă între după amiaza zilei de 2 
septembrie 1944 şi ora 16,30 a zilei de 3 septembrie 1944, când liceul a fost preluat de o gardă 
sovietică. De altfel, chiar în raportul amintit de autorul articolului se preciza: „din acest moment, 
adică din ziua de 4 septembrie, orele 5,30, nu mai avem nici o ştiinţă asupra personalului aflat în 
localul Mihai Viteazul”. 

O altă posibilă greşeală de tipar am identificat în cazul articolului Slobozia, unde, în 
cuprinsul notei de subsol 4, se afirmă că „în noiembrie 1945, opt subofiteri, şase americani şi doi 
britanici au fost prinşi în urma unei evadări din lagărul Timiş şi trimişi disciplinar în lagărul de la 
Slobozia”. Ori, este de notorietate faptul că anglo-americanii şi-au repatriat cu maximă 
operativitate combatanții care căzuseră în prizonierat în România încă din ultimele zile ale lunii 
august şi primele zile din septembrie 1944, în cadrul unei operaţiuni de amploare desfăşurată sub 
supravegherea O.S.S.-ului?7. Verificând trimiterea, am constatat ca, aşa cum era de aşteptat, este 
vorba de o acţiune din noiembrie 1943. În plus, citarea sursei este incorectă, titlul complet al 
articolului fiind Alesandru Duţu, Florica Dobre, Andrei Şiperco, 1941-1945. Prizonieri de război în 
România şi Crucea Roşie Internaţională, în „Magazin Istoric”, martie 1997, p. 16-24. 

Evident, sesizarea acestor erori nu are în vedere nici un moment diminuarea meritelor 
autorilor, ci exprimă doar convingerea că îndreptarea lor nu este posibilă fără un dialog deschis şi 
constructiv între părţile interesate, căci — aşa cum sesiza istoricul loan Bogdan -— „în istoriografie, 
mai mult decât în orice ştiinţă, erorile sunt greu de evitat; ca să ajungi, însă, la adevăr, trebuie sa 
ai curajul de a le savarsi şi dorinţa statornică de a le îndrepta”. 

Pentru a finaliza prezentarea volumului, trebuie să menţionăm că, asemenea oricărei 
scrieri de ţinută academică, lucrarea nu este lipsită de instrumentele de lucru care să faciliteze 
consultarea rapidă: o bogată bibliografie „selectivă” (ceea ce presupune un efort de documentare 
încă şi mai masiv decât cel vizibil în paginile respective) şi două amănunțite instrumente de 
căutare: un index de antroponime şi un index de toponime. 

Încheierea lecturii lucrării se soldează cu un sentiment nedefinit: ai aflat informaţii 
valoroase, ai primit date certe, dar te-ai confruntat şi cu numeroase divagatii de la subiectul 


2 Serviciul Român de Informaţii, Cartea Albă a Securităţii, vol. |, 23 august 1944-30 august 1948, 
[Bucureşti], 1997, p. 110 (documentul citat se întinde pe paginile 108-110 şi nu p. 108-111, cum indică nota 
de subsol a articolului „Liceul «Mihai Viteazul»”) 

27 Ernest H. Latham, Efficient and Rapid: The Letters of Major Walter Ross of O.S.S. on the Evacuation of 
Allied Airmen from Romania, 30 August — 2 septembrie 1944, în „Romanian Civilization”, 1998-1999, nr. 3, 
p. 3-36 

enuntat. Relatari echilibrate, oneste, sunt adesea succedate de altele in care latura emotionala 
este predominantă?. Stilul ştiinţific este îmbinat in mod eclectic cu cel memorialistic sau cu cel 
eseistic. Care este explicatia? 

De la bun început, cititorul a fost pus în garda de coordonatorul volumului asupra faptului 
că acesta reprezintă „o întreprindere nu tocmai simplă, pentru că este dificil să se menţină 
echilibrul între o anume obiectivitate a istoricului şi apelul la discursul moralizator, victimizant şi 
partizan” (p. 9). 

În ce ne priveşte, lectura ne-a lăsat sentimentul că eforturile autorilor de a „menţine 
echilibrul” au fost minime. Tiradele moralizatoare, reproducerea unor pasaje generoase din 
memorialistica foştilor deţinuţi politici? (ale căror nuanţe patetice sunt fireşti acestui gen de 
scriitura%°), comparatiile selective cu regimurile de detenţie anterioare instaurării comunismului” 
şi absenţa oricăror comparații cu alte areale geografice sau chiar cu regimul actual din 


28 Stilul in care este redactat dicţionarul ilustrează foarte bine „impasul” in care se află studiul 
totalitarismului în România: „Între expunerea neutră şi adesea lipsită de inspiraţie a evenimentelor şi a 
cifrelor şi discursul mişcător despre memorie şi suferință a fost rareori identificat un echilibru convenabil. 
Dovada pare să excludă predica, iar predica nu socoteşte necesar să recurgă la dovezi” — Daniel Barbu, 
Republica absentă. Politică şi societate în România postcomunistă, Bucureşti, Editura Nemira, 1999, p. 41 
29 Anumite reticente asupra valorii absolute a acestui gen de memorii, ca izvor istoric, au fost exprimate 
încă din primii ani de după publicarea masivă a acestui gen de lucrări — cf. Dumitru Şandru, Amintirile nu 
pot înlocui izvoarele documentare, în „Anuarul Institutului de Istorie «A.D. Xenopol»”, laşi, tom XXX II, 1995, 
p. 503-504; Mariana Net, Communist Terror in Romania: Between Document and Fictionalisation. The 
Case of Prison Memoirs, în „Revista de Istorie Socială”, laşi, 1996, 1, p. 299-327; Totuşi, opțiunea autorilor 
dicționarului devine comprehensibilă având în vedere că Andrei Muraru, coordonatorul lucrării, atrăgea 
recent atenţia că „cea mai grea misiune a unui istoric este să vadă dincolo de informaţia documentului, 
adică şi ceea ce nu spune sursa scrisă. Spre exemplu, nici un document de partid sau de stat nu a vorbit 
vreodată despre ce simțeau deţinuţii politici în penitenciarul Dej în anii '50, când, din cauza subnutritiei şi a 
condiţiilor de detenţie, defecarea provoca şi eliminarea a 5-10 cm din intestinul gros” — Andrei Muraru, Cum 
scriem istoriai, în „Dilema veche”, nr. 234, 7-13 august 2008 

30 Vezi redarea episodului relatat de Lena Constante despre modul in care ofiţerul politic din penitenciarul 
Dumbrăveni a distrus cuibul a două vrăbii, cuib situat la geamul uneia din celule (p. 295) 

31 Identificând în arhive informaţii despre „regimul dur de detenţie pentru condamnaţii politici cu convingeri 
comuniste”, aplicat la Aiud în anii '30, unul din autorii dicționarului ne pune în gardă că „informaţia trebuie 
privită cu rezerve, dată fiind tentatia propagandistică a perioadei” (p. 75). Cu altă ocazie, faptul că într-un 
document din 1967 se menţionează că deţinuţii din penitenciarul Botoşani care munceau în oraş, în 
perioada anterioară anului 1944, purtau lanţuri la picioare este considerat pur şi simplu „exces de zel în 
«demascarea regimului burghezo-moşieresc»” (p. 153). Există şi câteva excepţii notabile, cum este cazul 
articolului „Caransebeş”, unde sunt inserate relatări ale lui Mihai Gere despre regimul aplicat comuniştilor 
închişi aici (p. 256) sau al articolului ,lasi”, unde este reprodus un fragment dintr-un memoriu redactat de 
deţinuţi în 30 octombrie 1924 (p. 339). 

32 Vezi Anton van Kalmthout (ed.), Reintegrarea socială şi supravegherea infractorilor in opt tari europene, 
Craiova, Sitech, 2004. 

penitenciarele romanesti* întăresc afirmaţia domnului Marius Oprea, conform căreia „monografia 
de faţă nu este rezultatul unei simple opţiuni ştiinţifice, ci în primul rând al uneia morale”. Cu alte 
cuvinte, autorii şi-au propus nu doar să prezinte organizarea şi funcţionarea sistemului penitenciar 
pentru a „ajuta la reconstituirea imaginii societăţii din acei ani” (p. 10), ci şi să realizeze adevărate 
rechizitorii la adresa sistemului şi a celor care l-au slujit, să identifice eroi, victime şi călăi şi să 
ofere posibile probe într-un ipotetic „proces al comunismului”. 

Chiar dacă s-a dorit o punere în lumină a celor petrecute în penitenciare în perioada 
regimului comunist, comparatiile cu situaţiile precedente sau din alte spaţii geografice ar fi 


33 Potrivit unui raport al organizaţiei APADOR - CH, încheiat după vizitarea penitenciarului Ploieşti la data 
de 17 mai 2005, „774 deţinuţi, din care 25 minori, împărțeau cele 642 de paturi instalate în penitenciar. (...) 
Capacitatea legală a penitenciarului, după norma de 6 mc aer/detinut, este de 566 locuri, indicele de 
ocupare, deja menţionat, fiind de 137%. Dar paturile, oricum insuficiente, au fost instalate prin reducerea 
drastică a spaţiului liber din camere. Comitetul pentru Prevenirea Torturii din cadrul Consiliului Europei 
recomandă de ani buni calcularea spaţiului minim pe deţinut în metri pătraţi (4-4,5 mp). Camerele de 
detenţie însumează aproximativ 875 mp, ceea ce înseamnă că unui deţinut îi revine în medie puţin peste 
un metru pătrat (sub 1,10). Calculând la nivelul minim recomandat de CPT - 4 mp - rezultă ca în 
penitenciarul Ploieşti ar putea fi cazaţi maximum 220 de deţinuţi. Prin urmare, pe baza acestui criteriu, 
indicele de ocupare este de aproape 400%. Raportul integral poate fi consultat la adresa 
http://www.apador.org/show_report.php?id=11 (accesat la 22.09.2008); Pe de altă parte, potrivit unui 
Sondaj de opinie la nivelul persoanelor private de libertate din unităţile penitenciare, realizat de 
Administraţia Naţională a Penitenciarelor în perioada 21 septembrie — 10 octombrie 2007, „există o 
nemulţumire evidentă a persoanelor private de libertate în special față de calitatea hranei (...), fata de 
confortul din camera de deţinere (în condiţiile în care indicele de supraaglomerare din unele penitenciare 
depăşeşte 150%), faţă de calitatea asistenţei medicale şi de condiţiile de igienă şi curăţenie” — 
http://www.anp-just.ro/Studii/Cercetare%20detinuti.pdf (accesat la 22.09.2008); Se poate vorbi de o 
constantă, căci o situaţie oarecum similară releva şi un sondaj efectuat în mai 1991 pe un eşantion de 436 
deţinuţi. Aspectele cele mai criticate, referitoare la condiţiile de viaţă din penitenciare, erau: igiena (51%), 
calitatea hranei (57%), dar mai ales asistenţa medicală (63%) - cf. Gheorghe Florian, Psihologie 
penitenciară, Bucureşti, Editura Oscar Print, 2001, p. 167. Evident că aglomeraţia şi condiţiile de detenţie 
din penitenciarele zilelor noastre nu se pot constitui, în nici un chip, într-o scuză pentru cele existente în 
penitenciarele din perioada comunistă, dar cercetătorul acestei perioade, înainte de a-şi manifesta revolta 
şi oripilarea, trebuie să distingă caracteristicile cvasi-perene ale sistemelor de detenţie de cele create în 
mod deliberat de către sistemul comunist pentru lichidarea adversarilor politici şi apoi să insiste tocmai 
asupra acestora din urmă. 

34 Vezi prezentarea pe parcursul unei pagini întregi din cuprinsul articolului „Gherla” a activităţii grupului 
„Capotă-Dejeu” (p. 331), cu date interesante, fără îndoială, dar care, în opinia noastră, nu-şi avea locul într- 
o astfel de lucrare. 

35 Dacă autorii au acordat un rol atât de privilegiat memorialisticii foştilor deţinuţi politici, ca sursă de 
informaţii, ar fi fost, poate, utilă şi o scurtă incursiune în lucrările de aceeaşi factură publicate înainte de 
1990 sau, de ce nu?, în folclorul detenţiei din secolele XIX şi XX, pentru a putea observa modul în care 
închisoarea şi-a pus amprenta şi asupra personalităţii unor alte generaţii de deţinuţi — vezi, în acest sens, 
masiva lucrare elaborată de Marian Munteanu, Formele detenţiei. Formele privării de libertate în literatura 
poporană. Studiu, tipologie, antologie de texte şi glosar, Bucuresti, Editura Valahia, 2007 

permis, in opinia noastra, decelarea aspectelor specifice, caracteristice sistemului de detentie al 
regimului comunist din România. Cu alte cuvinte, ce anume este prezent exclusiv în 
penitenciarele şi lagărele comuniste şi ce este universal valabil în spaţiile unde omul a ţinut să-şi 
închidă, dintr-un motiv sau altul, semenii? 

O astfel de abordare suntem convinşi că ar fi contribuit la sporirea credibilitatii lucrării din 
punct de vedere ştiinţific, dar se pare că autorii au dorit mai ales să pună „pe harta universală a 
crimelor împotriva umanităţii adevăratele bastioane ale cruzimii care au fost închisorile şi lagărele 
regimului care ne-a oprimat o jumătate de secol!” (p. 538). Din păcate, intenţia lor onorabilă a fost 
deturnată către un discurs partizan, cu intonatii justitiare, care seamănă destul de mult cu cel al 
lucrărilor oficiale din anii '50, care relatau cu lux de amănunte chinurile la care au fost supuşi 
„ilegaliştii” de către „bestiile Sigurantei”. 

De altfel, modul în care lucrurile pot fi tratate prin ignorarea nuantelor de gri este ilustrat 
şi de domnul Marius Oprea, care relatează în primele rânduri ale postfetei, intitulată Viaţa şi 
moartea la închisoare, cum Petru Groza, petrecând revelionul 1943/1944 într-o celulă a arestului 
Sigurantei, a avut posibilitatea de a bea un pahar de şampanie, conchizand: „Aşa arăta un arest 
al demonizatei Sigurante, în anii «cruntei represiuni a regimului exploatator al burgheziei si 
moşierilor»"37. Nu ne-am putut reprima întrebarea daca şi Gheorghiu-Dej, în timpul celor 10 
revelioane petrecute în închisoare, a închinat câte o cupă de şampanie sau dacă alti deţinuţi ai 
perioadei, politici sau nu, au beneficiat de un tratament similar celui aplicat lui Petru Groza, unul 
din cei mai bogaţi oameni din Ardeal, fost ministru şi fost parlamentar! Şi încă trebuie spus că Dej 
sau Ana Pauker au avut un regim mai bun decât majoritatea deţinuţilor comunişti. Se poate însă 
susţine că toți comuniştii din închisori au fost trataţi ca Dej sau Pauker? Era o acţiune 
caracteristică pentru Siguranţă tratarea arestatilor/condamnatilor cu şampanie? Din totdeauna au 
existat deţinuţi şi detinuti®, închisori şi închisori?! În fata unor astfel de abordări ale izvoarelor 


3% Un argument pentru o mai largă prezentare comparativă a situaţiei din penitenciare o poate constitui fie şi 
simplul fapt că din cele 53 de penitenciare incluse în volum, doar două (Codlea şi Colibaşi) au fost înființate 
în timpul regimului comunist (în 1953, respectiv în 1967). Restul penitenciarelor fuseseră preluate de către 
comunişti, ele fiind construite, cele mai multe, în a doua jumătate a secolului al XIX-lea şi primul deceniu al 
secolului XX. De altfel, nici sistemul actual de penitenciare nu are o geografie net diferită de cel din 
perioada comunistă, astăzi funcţionând 32 de penitenciare, două penitenciare „de Minori şi Tineri” (Craiova 
şi Tichileşti), un penitenciar pentru femei la Târgşor, şase penitenciare-spital (Jilava, Rahova, Colibaşi, Dej, 
Poarta Albă, Tg. Ocna) şi trei centre de reeducare (Buziaş, Găeşti, Târgu Ocna) - — http:/Avww.anp- 
just.ro/frame.php?page=Penitenciare.php (accesat la 22.09.2008) 

37 Pentru câteva mostre de „tratamente” aplicate de Siguranţă arestatilor (femei şi bărbaţi, deopotrivă), în 
prima parte a anilor '20, vezi Abuzurile şi crimele Sigurantei Generale a Statului. Declaratiunile victimelor. 
Introducerea şi concluzia de C.G. Costa-Foru, secretar al Ligei Drepturilor Omului, Bucureşti, Tipografia 
„Triumful”, 1925, p. 19-25; ne exprimăm speranţa că declaraţiile inserate de Costa-Foru în volum nu vor fi şi 
ele considerate drept „exces de zel în «demascarea regimului burghezo-mosieresc»”. 

3 Numeroaselor mărturii publicate, referitoare la regimul de exterminare din penitenciarele comuniste, le 
pot fi contrapuse unele relatări mai echilibrate şi, poate, mai credibile, având în vedere că nu au fost scrise 
„pentru istorie”. De exemplu, în dosarul de urmărire informativă al unui susţinător al grupării Susman Leon, 


378 


Recenzii. Note de lectura 


istorice nu putem decât să recunoaştem că, din păcate, afirmaţia lui H.I. Marrou se verifică încă o 
dată: „Cunoaştem despre trecut ceea ce credem adevărat din ceea ce am înţeles din cât au 
consemnat documentele”. 


fost condamnat la cinci ani muncă silnică şi confiscarea averii (din care a executat doi ani şi patru luni în 
penitenciarele Cluj şi Gherla, fixându-i-se apoi d.o. în Bărăgan), domiciliat în comuna Poşaga, se află o 
notă informativă, datată 4 iunie 1966, în care este redată o discuţie purtată de un grup de foşti deţinuţi 
politici la o nuntă: „Bodea Petru a spus că-i pare rău că au venit din Bărăgan, căci lui i-a fost mai bine 
acolo, iar Bodea loan a spus că «tu, tot un drac esti, ori în Bărăgan, ori aici, că nu-ţi place să pui mâna pe 
lucru», iar Crai Valer a spus că el nu a trăit în viata lui aşa bine ca la închisoare, că veneau cu ciuberele cu 
arpacaş şi era carne de o ducea înapoi, că le spunea caraliii că numai carne să ia si pe la toate paturile era 
gamele cu carne. Crai Valer a spus că, după ce a scăpat din închisoare, dacă mă primea, mă reîntorceam 
înapoi, dupa cum ne-a fost situaţia în familie” — A.C.N.S.A.S., fond Informativ, dosar nr. 4633, f. 9; evident, 
fragmentul citat comportă o serie de comentarii: în primul rând, apare întrebarea dacă nu cumva ,sursa” 
Securităţii încerca să le creioneze foştilor deţinuţi o imagine model? Răspunsul este negativ, datorită 
conținutului celorlalte note furnizate de sursă (păstrate în dosar), unde se găsesc reproduse destule 
afirmaţii incriminatoare ale acestora. Apoi, poate fi vorba şi de o anumită exagerare provocată de 
comparatia între situaţia din timpul detenţiei şi viata grea, plină de lipsuri şi privatiuni, cu care se confrunta 
un fost ,C.R.”, reîntors în satul natal. În acest sens pledează si o afirmaţie reprodusă într-o altă notă 
informativă: „ei, mai bine a fost în Bărăgan, căci chiar dacă nu câştigam mult, dar era câştig în fiecare zi şi 
alimentaţia mai ieftină” — ibidem, f. 10; 

39 O interesantă comparaţie între regimurile de detenție şi o evidentiere clară a rolului factorului uman in 
cadrul acestor regimuri este prezentă într-o notă informativă din 3 noiembrie 1965. Un fost deţinut politic îi 
confiase informatorului: „în o curte mică, ne plimba pe rând, roată, în cerc, cu mâinile la spate şi cu capul 
bine aplecat în jos, privirea numai în pământ. Cum ştiu aceştia să te canonească nu mai ştie nimeni, deşi ei 
când au fost în închisoare, pe vremea noastră, au avut toată comoditatea şi hrana foarte bună, doar atât că 
nu erau liberi, da’ condamnaţi politici pe vremea noastră aveau un regim special, erau trataţi ca domnii” - 
A.C.N.S.A.S., fond Informativ, dosar nr. 3560, vol. 2, f. 124. Informatorul îi oferă însă un contra-exemplu: 
„Măi, loane, nu o fi chiar aşa. Eu am vorbit cu inginerul Mindrut, care a fost amestecat în complotul colonel 
Precup [este vorba de complotul organizat de colonelul Victor Precup în scopul lichidării fizice a lui Carol al 
II-lea şi a Elenei Lupescu, în Vinerea Mare din 8 aprilie 1934. Complotul a fost descoperit, iar colonelul 
Precup a fost condamnat, după un proces-fulger, la 10 ani temniţă grea — n.ns. F.B.] şi mi-a descris viata 
petrecută la Doftana şi la Jilava şi câte 8 ore din zi erau bagati în o celulă până la brâu în apa şi la intervale 
foarte scurte şi neregulate îi ploua prin plafon şi nu şi-au putut da seama nicicând cum era amenajată 
această ploaie prin plafonul celulei, ori aceasta trebuie că a fost groaznică, închisoarea întotdeauna a fost 
închisoare, dar cred că voi de acestea nu aţi îndurat”. Răspunsul fostului deţinut este edificator: „de acestea 
nu, dar şi prin care am trecut au fost groaznice. (...) regimul de teroare nu era acelaşi în toate închisorile, 
pe noi ne-au purtat în mai multe închisori. Regimul era acelaşi, însă nu aplicat cu aceeaşi cruzime, atâma 
de conducerea lagărului, dacă personalul, şi în special directorul era om, nu era de tot stîns în el simţul 
umanităţii, simteai o oarecare uşurare” — ibidem; pentru detalii asupra vieţii deţinuţilor la Jilava înainte de 
1944 şi pentru consideraţii asupra rolului extrem de important al comandantului în uşurarea/agravarea 
regimului de detenție, vezi şi Sorin Toma, Privind înapoi. Amintirile unui fost ziarist comunist, redactor şef al 
„Scânteii” din 1947 până în 1960, Bucureşti, Editura Compania, 2004, p. 49-53 — „Un intermezzo: La dolce 
vita... la Jilava?” 

Un ultim aspect pe care l-am fi dorit elucidat sau măcar abordat, fie în studiul introductiv, 
fie în cadrul postfetei, este reprezentat de problema numeroaselor anchete şi controale, efectuate 
de organele procuraturii sau de cele ale Ministerului Afacerilor Interne, asupra condiţiilor de 
executare a pedepselor în închisorile, lagărele şi coloniile de muncă ale vremii. În ciuda faptului 
că rapoartele întocmite în urma acestor controale sunt citate deseori, tocmai pentru a sublinia 
ororile săvârşite de bestiile care îmbrăcaseră o uniformă, şi în pofida faptului că se menţionează 
chiar incarcerarea (pentru scurtă vreme!) a unora dintre ofiţerii găsiţi vinovaţi, nici autorii 
dicționarului şi nici postfatatorul nu se opresc asupra acestei probleme, lăsând în suspensie 
întrebări legate de ratiunile care au stat la baza ordonării controalelor, întrebări privind cauzele 
pentru care ordine repetate, emise atât de Biroul Politic, cât si de conducerea M.A.I., de încetare 
a oricărei forme de tortură, au fost ignorate la nivelul de execuţie, fără ca totuşi cineva să fie 
sancţionat în mod decisiv! 

Parcurgerea terifiantului dicţionar al penitenciarelor din România comunistă, realizat de 
echipa de cercetători de la Institutul de Investigare a Crimelor Comunismului în România se 
constituie într-un cutremurător memento. Într-o lume ieşită din iluzia temporară a „sfârşitului 
ideologiilor”, orice demers în măsură să releve consecințele teribile ale ideologiilor radicale, ale 
tentativelor de inginerie socială şi ale intolerantei, nu poate fi apreciat decât ca un efort meritoriu. 
Desacralizarea accentuată a lumii, abdicarea de la perceperea omului ca fiinţă unică, irepetabilă, 
demnă de tot respectul şi transformarea acestuia într-o simplă unitate „cuantificabilă”, care poate 
fi risipită fără nici o grijă (mai ales pe fundalul insistentelor avertismente asupra „suprapopulării” 
planetei), fac ca o lucrare ca cea prezentată aici să fie nu doar imperios necesară, ci şi obligatoriu 
de consultat de către orice persoană ataşată valorilor universal umane. 

„La noi n-au ce căuta tovarăşii care cred în Dumnezeu, care se duc la biserică, care 
poartă cruce, noi suntem un organ care trebuie să ne ferim de toate acestea, experiența, practica 
ne-au arătat” — spunea la 1 martie 1950 Gheorghe Pintilie“. Cele descrise pe parcursul paginilor 
acestui dicţionar au fost rodul „muncii” tocmai al unor astfel de oameni, „fără neam şi Dumnezeu”. 


Florian Banu 


40 A.C.N.S.A.S., fond Documentar, dosar nr. 199, f. 116 

Gheorghe Onisoru, Operaţiunea Tămădău: desființarea Partidului National Țărănesc 
(1947), pref. acad. Florin Constantiniu, Bucureşti, Editura Institutului Naţional pentru 
Studiul Totalitarismului, 2008, 315 p. 


Istoric cu statornice şi valoroase contribuţii în studierea perioadei de instaurare a 
regimului comunist din România“, domnul Gheorghe Onişoru propune prin noua sa lucrare o 
incitantă reconstituire a uneia dintre cele mai sumbre pagini ale istoriei politice a României în 
secolul al XX-lea: desființarea abuzivă a Partidului Naţional Ţărănesc de către autorităţile 
comuniste, semnal clar, lipsit de orice echivoc, că sistemul democratic îşi trăia ultimele zile. 

Lucrarea este structurată pe şase capitole, urmate de concluzii, nouă pagini de 
bibliografie (de la surse arhivistice până la volume şi studii de specialitate), precum şi de şase 
anexe (155 de pagini) reprezentate de documente relevante provenind din arhiva Serviciului 
Român de Informaţii, fondul Penal. Desigur, ca la orice volum de o asemenea factură, nu lipseşte 
un indice de nume (din păcate, acesta nu include şi numele persoanelor din anexele 
documentare). 

În primul capitol, autorul propune o reconstituire veridică a contextului intern şi 
internaţional în care erau obligate să acţioneze partidele politice democrate din România. 
Semnarea tratatului de pace de la Paris din 10 februarie 1947, lansarea doctrinei Truman sia 
planului Marshall sunt tot atâtea evenimente internaţionale care s-au reflectat decisiv în evoluţia 
vieţii politice interne din România, dar şi în conduita adoptată de U.R.S.S. şi de către celelalte tari 
aflate în orbita sovietică. După trecerea în revistă a evoluţiei partidelor democratice în intervalul 
23 august 1944 şi alegerile din noiembrie 1946, Gheorghe Onişoru îşi focalizează analiza asupra 
măsurilor luate de conducerea P.N.T. în primele luni ale anului 1947, asupra strategiilor puse la 
punct pentru adaptarea partidului la noile raporturi de forță din plan intern şi extern. 

Capitolul al II-lea, intitulat Capcana de la Tămădău“, analizează cu lux de amănunte 
modul în care serviciile secrete au pus la punct operaţiunea de compromitere şi arestare a unora 
dintre figurile de marcă ale Partidului Naţional Ţărănesc, speculând dorinţa acestora de a părăsi 
România. Informaţiile extrase din arhivele Sigurantei şi ale Serviciului Special de Informaţii, 
coroborate cu memorialistica produsă de unii protagonişti (Paul Dimitriu, Corneliu Coposu, Belu 


41 Vezi Gheorghe Onişoru, Activitatea opoziţiei democratice. 1944-1947. Cazul Partidului National țărănesc, 
în „Arhivele totalitarismului”, nr. 2/1995, p. 29-39; idem, Anchetarea lotului Maniu, în „Analele Sighet”, V, 
Bucureşti, Fundaţia Academia Civică, 1997, p. 570-595; idem, Interzicerea şi procesul Partidului Naţional 
Ţărănesc, în „Anuarul Institutului de Istorie «A. D. Xenopol»” - laşi, tom XXXIV, 1997, p. 95-109; idem, La 
originile nomenclaturii. Formarea clasei politice comuniste (1944-1948), în „Xenopoliana”, 1996, nr. 1-4, p. 
131-138; idem, Alianțe şi confruntări politice între partidele politice (1944-1947), Bucureşti, Fundaţia 
Academia Civică, 1996 

42 De remarcat faptul că autorul nu a achiesat la un anumit gen de retorică în care operaţiunea era definită, 
în mod greşit, drept „înscenare” — cf. Cicerone loanitoiu, Am fost printre martorii înscenării de la Tămădău 
(14 iulie 1947), în „Analele Sighet” 1, Bucuresti, 1994, p. 143-166; şi alti istorici au adoptat o terminologie 
adecvată la faptele petrecute la Tămădău — cf. Claudiu Secaşiu, Operaţiunea „Tămădău” (14 iulie 1947). 
Un document inedit, în „Analele Sighet” 5, Bucureşti, 1997, p. 530-543 

Silber), arata deruta in care se afla conducerea P.N.T.-ului, lipsa unui plan coerent de actiune si 
un amatorism incredibil in materie de actiuni conspirative, diletantismul manifestat in acest 
domeniu făcându-i pe agenţii serviciilor secrete sa pară adevăraţi profesionişti, desi aceştia, la 
rândul lor, acționau rudimentar. 

Astfel, în ciuda filajului strict si a încadrării informative, luliu Maniu nu ezita să-i convoace 
pe apropiaţi la diverse „conciliabule”, ideea că vârfurile partidului trebuie să părăsească ţara era 
ventilată în diverse cercuri, iar despre modul de acţiune peste hotare nimeni nu părea să ştie ce 
avea de făcut. Edificatoare este mărturia lui lon Mihalache: 

„L-am întrebat pe domnul Maniu ce crede domnia sa că pot face şi trebuie să fac după 
ce mă descurc în Turcia. Domnia sa mi-a spus că are toată încrederea în înţelepciunea şi 
sentimentele mele. Eu atunci am spus că dacă depinde de mine ca posibilităţile unuia care ar dori 
să merg în Elveţia (sic!) şi Franţa să iau contact cu românii noştri de acolo, eventual şi cu altă 
lume politică ca să am un orizont cât mai comlet al împrej ărilor politice” (p. 44). 

Lipsa unei percepții realiste a situaţiei este relevată şi de mărturia lui Nicolae Penescu, 
conform căruia soţia sa se opusese plecării „întrucât probleme legate de treierat reclamau 
prezenţa ei la moşie” (p. 46), iar deplasarea lui Nicolae Carandino la domiciliul lui Penescu s-a 
făcut cu un taxi! 

De altfel, Penescu, beneficiind de o oarecare experienţă în ceea ce priveşte practicile 
Sigurantei, susţine că, odată ajuns la punctul de întâlnire de lângă aerodromul de la Tămădău, a 
realizat faptul că „toată chestiunea este absolut o farsă sau o cursă”. Din nefericire pentru liderii 
ţărănişti, era tardiv: in 14 iulie 1947 pe aerodromul de la Tămădău se consuma actul decisiv 
pentru destinul partidului. lon Mihalache, vicepreşedinte al P.N.T., Nicolae Penescu, secretar 
general al P.N.T., Ilie Lazăr - membru în Delegaţia permanentă şi Nicolae Carandino, director al 
ziarului partidului, „Dreptatea”, erau cu toţii arestaţi de organele Sigurantei Statului. 

Valorificarea acestei operaţiuni a Sigurantei este disecată în capitolul al II-lea, 
Interzicerea Partidului Naţional Ţărănesc. Activitatea Sigurantei, a Ministerului Afacerilor Interne 
şi a Ministerului Justiţiei în perioada imediat următoare arestării fruntaşilor ţărănişti a fost una 
febrilă, incercandu-se ca, în paralel cu instrumentarea anchetei, să fie elaborat un document în 
măsură a servi ca fundamentare a unei decizii politice de interzicere a P.N.T.-ului. 

În 16 iulie Ministerul Justiţiei trimisese deja o notificare preşedintelui Adunării deputaţilor 
cu privire la ridicarea imunitatii parlamentare pentru luliu Maniu, Emil Ghilezan, Aurel Leucutia, 
Vasile Serdici, Grigore Niculescu-Buzesti şi Maria lie Lazăr. În şedinţa din 18 iulie plenul Adunării 
deputaţilor vota ridicarea imunităţi, însă soarta Partidului National Ţărănesc avea să fie transata 
în cadrul şedinţei de guvern din data de 29 iulie 1947, în timpul căreia a fost aprobat Jurnalul nr. 
1.027 privind dizolvarea P.N.T.-ului. 

Autorul prezintă pe larg măsurile luate de autorităţi pentru transpunerea în practică a 
jurnalului amintit, măsuri marcate de nenumărate arestări abuzive, perchezitii şi brutalitati, precum 
şi modul în care celelalte partide democratice şi societatea românească în ansamblul ei a 
reacționat în fata acestei încălcări vadite şi sfidătoare a regulilor democraţiei. 

Capitolele IV şi V, intitulate Ancheta, respectiv Procesul, detaliază modul în care 
instituţiile statului, controlate abil de către comunişti, au pus în scenă un proces spectacol ce se 

poate revendica din tradiţia stalinistă. În ciuda eforturilor depuse de anchetatori şi a dirijării brutale 
a lucrărilor procesului de către magistratul de tristă faimă Alexandru |. Petrescu, inculpatii nu au 
putut fi manevrati complet în sensul dorit de „regizorii din umbră, remarcându-se în special 
atitudinea verticală a lui luliu Maniu şi a lui lon Mihalache. Sentința dată la 11 noiembrie 1947 a 
şocat opinia publică prin duritatea pedepselor, luliu Maniu si lon Mihalache fiind condamnaţi la 
muncă silnică pe viaţă. 

Concluziile lucrării retin bunele intenţii de care a fost animat Maniu în tentativa sa de a 
trimite peste graniţă câteva figuri reprezentative ale partidului pentru a continua pe alte 
coordonate lupta anticomunistă, subliniind, totodată, „uşurinţa cu care un om politic de talia lui 
luliu Maniu a acceptat propunerea doctorului Gafencu” referitoare la organizarea evaziunii 
aeriene (p. 139). 

Lectura volumului prilejuieşte, alături de meditaţia inevitabilă asupra contextului intern şi 
internaţional de instaurare a comunismului în România, câteva reflecţii dureroase asupra rolului 
tot mai important jucat de serviciile secrete în derularea evenimentelor cruciale din secolul trecut. 
Operaţiunea de la Tămădău ilustrează strălucit modul în care oamenii politici, chiar cu o 
experienţă vastă, pot fi manipulati şi transformați în adevărate marionete de către serviciile 
secrete, iar opinia publică rămâne prizoniera unor versiuni prefabricate, reuşind arareori să vada 
dincolo de perdeaua de fum a tot mai sofisticatelor instrumente de manipulare şi control. 


Luminiţa Banu 


Institutul Naţional pentru Memoria Exilului Românesc, Urme pierdute, urme regăsite. 
Cazul Silviu Cräciunas, ediţie îngrijită de Dinu Zamfirescu, Dumitru Dobre şi Iulia 
Moldovan; studiu introductiv: Iulia Moldovan şi Dumitru Dobre, Editura Militară, 
Bucuresti, 2008, 551 p. 


„Este de o importanţă capitală să fie reperati agenţii inamicului, care vin să ducă 
activităţi de spionaj împotriva voastră şi să fie trecuţi în serviciul vostru. Daţi-le instrucţiuni şi aveţi 
grijă de ei. În acest fel sunt recrutaţi şi folosiţi agenţii dubli”. Aceste îndemnuri ale lui Sun Tzu s- 
au constituit, ca, de altfel, întreaga operă a inteleptului general chinez, într-un adevărat îndreptar 
pentru serviciile de informaţii din secolul al XX-lea. Lucrarea pe care ne-am propus să o 
prezentăm în rândurile de fata ilustrează în mod strălucit amploarea consecințelor nefaste 
produse de un agent dublu sau un agent întors. 

Concret, este vorba de un volum de documente despre Silviu Crăciunaş, cel considerat 
până nu de mult una din figurile emblematice ale exilului anticomunist românesc, publicat sub 
egida Institutului Naţional pentru Memoria Exilului Românesc. Cercetătorii care au îngrijit volumul, 
Dinu Zamfirescu, Dumitru Dobre şi lulia Moldovan, şi-au propus ca prin publicarea unui număr de 
28 de documente din dosarul întocmit de serviciile de informaţii externe ale României comuniste 
pe numele lui Silviu Crăciunaş să devoaleze cariera de excepţie a unui agent secret. Personajul 


43 Sun Tzu, Arta războiului, Editura Antet XX Press, f.l., f.a., p. 93. 

este binecunoscut publicului roman preocupat de problemele legate de exilul romanesc si de 
istoria regimului comunist, mai cu seama dupa publicarea in Romania a volumului de memorii al 
lui Silviu Crăciunaş, Urme pierdute“ şi a corespondenţei pe care acesta a purtat-o în anii "90 ai 
secolului trecut cu d-na Dorana Coşovanu$. 

Apropierea de contextul socio-politic al vremii şi înţelegerea adecvată a jocului extrem 
de complex în care au fost angrenate serviciile informativ represive ale regimului comunist, 
emigrația românească, rezistenţa anticomunistă din România si, nu în ultimul rând, Silviu 
Crăciunaş, este facilitată de un solid studiu introductiv (de nu mai puţin de 78 de pagini), semnat 
de lulia Moldovan şi Dumitru Dobre. Rod al unei ample investigaţii în arhive şi al parcurgerii cu 
acribie a bibliografiei privind perioada comunistă, studiul reuşeşte nu doar o simplă familiarizare a 
cititorului cu personalitatea lui Crăciunaş, ci şi cu metodele de lucru ale Securităţii, cu atmosfera 
existentă în rândul românilor refugiaţi în Occident, propunând, totodată, câteva direcţii fertile de 
reflexie asupra gradului de dificultate a reconstituirii bătăliilor de pe frontul secret al Războiului 
Rece şi asupra abisurilor personalităţii umane. Valoarea volumului este sporită prin includerea a 
două anexe“, a unui set de fotografii ale lui Silviu şi Eugenia Craciunas si a lui Mihai Tantu, 
precum şi a unui indice de nume. 

Născut la data 13 februarie 1916, în Miluani, judeţul Sălaj, Silviu Crăciunaş şi-a făcut 
studiile primare în comuna natală, iar pe cele liceale la Turda, Târgu Mureş şi Cluj, bacalaureatul 
fiind obţinut în anul 1933. În 1938 a absolvit Facultatea de Drept din Cluj, peste numai doi ani 
obţinând titlul de doctor în drept, ştiinţe economice şi politice. Din punct de vedere politic, după o 
apropiere de mişcarea legionară (reuşeşte să devină chiar şef al organizaţiei Neamţ), a urmat o 
apropiere de P.N.T.. În perioada 1941-1945 a activat în comitetele directoare ale mai multor 
fabrici, pentru ca după instaurarea guvernului Petru Groza la 6 martie 1945 să stabilească unele 
contacte cu incipienta mişcare de rezistență anticomunistă şi să se ocupe de organizarea unei 
filiere de trecere peste graniţă a unor personalităţi politice din P.N.T. şi din mişcarea legionară 
(inclusiv Sabin Manuila, Romulus Boilă şi Horaţiu Comăniciu datorându-i trecerea peste graniţă). 


4 Silviu Crăciunaş, Urme pierdute, traducere de Sânziana Dragoş si Gheorghe Dragoş, postfață de Dorana 
Cosoveanu, Bucureşti, Editura Enciclopedică, 2000; titlul volumului, apărut initial la editura londoneză 
Collins-Harvill Press în anul 1961, a inspirat, probabil, titlul, în bună măsură ironic, al volumului pe care-l 
prezentăm. 

45 Silviu Crăciunaş, Reabilitarea. Din scrisorile lui Silviu Crăciunaş adresate Doranei Coşoveanu, ediţie 
îngrijită de Dorana Cosoveanu, Bucureşti, Editura Vremea, 2000; destinatara respectivelor scrisori este 
nimeni alta decât fiica lui lon Coşoveanu, comandor de aviaţie, arestat în martie 1948 şi condamnat în 
martie 1950 în acelaşi lot cu Silviu Crăciunaş (acesta din urmă fiind însă judecat în contumacie). 

46 Este vorba de două articole: Gheorghe Ardeleanu, „Paşi pierduţi” şi identificaţi... Cum se încearcă 
reabilitarea unui...contrabandist de criminali şi răufăcători, publicat, după apariţia volumului de memorii al 
lui Silviu Crăciunaş, în „Glasul Patriei”, an VI, nr. 11 (193), 10 aprilie 1961, p. 3, ca o parte din acţiunile 
menite să-i consolideze acestuia „legenda” de anticomunist, şi Dr. S. Crăciunaş, Rolul conştiinţei nationale 
în istoria poporului român, alocutiune a lui Crăciunaş ţinută la „intrunirea românilor liberi”, desfăşurată la 
Royal Holloway College, Anglia, între 31 martie — 4 aprilie 1977. 

Principalul punct de inflexiune in destinul lui Silviu Crăciunaş a survenit in data de 7 
aprilie 1948 când acesta a fost arestat. Aici se impune o precizare. Din studiul introductiv reiese 
că arestarea a fost efectuată de către Siguranţă. Ori, potrivit unui raport olograf al lui Serghei 
Nicolau, redactat în februarie 1954 şi destinat lui Gheorghiu-Dej, arestarea lui Crăciunaş a fost 
efectuată de către S.S.I.: „Ceva mai târziu urmărind una din grupările cu aspect complotist si cu 
legături în străinătate, trecem la lichidarea ei. Este arestat printre alţii Crăciunaş şi Manu - ultimul 
după multă rezistenţă şi dibăcie a recunoscut că Pătraşcu i-a dat ordin să lucreze imediat după ce 
«se iscălise pactul». Crăciunaş dezvăluie unele legături şi misiuni primite pe linia legionară pentru 
străinătate”. 

După o „prelucrare” ce s-a întins pe durata a şapte luni s-a reuşit „întoarcerea” lui 
Crăciunaş+t, acesta fiind transformat din luptător anticomunist în agent al Securităţii. Eliberat la 12 
noiembrie 1948, după o scurtă perioadă de evaluare „în libertate” şi punerea la punct a detaliilor 
„legendei”, a metodelor de legătură (parole, folosirea cernelurilor simpatice etc), Silviu Crăciunaş 
este trimis în Occident cu misiunea de „a cunoaşte activitatea exilului românesc”. Pe filiera 
Budapesta — Viena — Innsbruck - Paris, Crăciunaş stabileşte legături trainice cu liderii românilor 
din exil, captând încrederea lui Horaţiu Comăniciu, Virgil Veniamin, Bazil Raţiu, luând legătura lu 
Nicolae Rădescu, Horia Sima, Mihai Fărcăşanu, lon Gheorghe şi devenind membru al Comitetului 
Executiv al P.N.T. (din exil) si, ulterior, al Comitetului Franco-Român de Acţiune. 

Apreciat ca fiind cu „posibilităţi extraordinare de a realiza legătura cu România” şi „foarte 
bine informat asupra stărilor de lucruri”, este retrimis în ţară unde, odată ajuns (la 21 martie 
1950), realizează un amplu raport pentru Securitate, materialul prezentat fiind socotit drept 
„deosebit de valoros”. 

Trezind suspiciunea că serviciile occidentale l-ar fi „întors” la rândul lor, Crăciunaş este 
reţinut de Securitate şi anchetat până în 1954, când „evadează” din spitalul închisorii Suceava, 
moment din care începe pregătirea pentru cea de-a doua etapa a infiltrării sale în Occident. 

Nu insistăm asupra minutiozitatii cu care au fost pregătite planurile de acţiune si 
legendele de către ofiţerii de securitate şi Silviu Crăciunaş, aflaţi într-o adevărată emulatie, 
documentele inserate în volum fiind extrem de grăitoare în acest sens. De asemenea, referitor la 
activitatea sa concretă în Occident ca agent al Securităţii, ne vom mulţumi să semnalăm faptul că, 
graţie abilității sale, a reuşit să fie ales vicepreşedinte al Asociaţiei Culturale a Românilor din 
Anglia, condusă de lon Raţiu, şi a avut contacte deosebit de utile din punct de vedere informativ 
nu doar cu lideri ai exilului românesc, ci şi cu reprezentanţi ai diverselor servicii de informații 
occidentale. Actionand cu prudenţă şi cu inteligenţă, Crăciunaş şi-a construit o solidă reputaţie în 


47 AN.I.C. fond C.C. al P.C.R. - Secţia Administrativ-Politică, dosar nr. 2/f.a., f. 6 

48 Potrivit lui Serghei Nicolau, această acţiune a fost asumată tot de S.S.I. Pe fondul rivalitatii dintre 
Siguranţă si S.S.I. şi a conflictului pentru delimitarea competenţelor, problema legionară a fost preluată 
ulterior integral de Siguranţă: „Conform hotărârii superioare toţi arestatii sunt predati cu dosarele si 
materialul respectiv. Retinem ceva mai mult pe cei care au legături cu străinătatea, după care [ii] predam şi 
pe ei cu toată documentaţia (afară de Craciunas, care este pregătit pentru străinătate)” — ibidem, f. 8 

cercurile româneşti, reuşind să-şi păstreze intactă imaginea de luptător anticomunist pana la 
moartea sa, survenită la 1 februarie 1998. 

„Cazul Silviu Craciunas” este unul extrem de incitant pentru orice istoric interesat de 
studierea comunismului, iar volumul publicat de I.N.M.E.R. reuşeşte, daca nu să distrugă, măcar 
să pună sub semnul nuantarii unele stereotipii, cum ar fi acela despre „securistul” anilor '50, 
analfabet şi tortionar. Aşa cum se subliniază în studiul introductiv, Silviu Crăciunaş menţiona în 
yangajamentul” său că „ofiţerii care l-au arestat, «în loc să-l distrugă», i-au dat o noua viata 
ideologică: «prin metode excepţionale, pline de omenie, au reuşit să mă transforme din duşman 
al comunismului în luptător pentru cauza comunismului»” (p. 49). Faptul că nu este vorba de un 
simplu caz izolat este demonstrat, printre altele, şi de cazul Constanţei Magoş, atrasă în ţară de 
Securitate şi „stoarsă” de informaţii preţioase despre exil, informaţii care s-au materializat în nu 
mai puţin de 7.000 de pagini (p. 33). Şi nu ştim încă ce ne rezervă cercetarea arhivei Securităţii! 

Volumul se constituie într-o extrem de incitantă lectură, oferind, pe lângă o multitudine 
de informaţii inedite despre exilul românesc (înscriindu-se, astfel, pe deplin în misiunea 
I.N.M.E.R.-ului), prilej de meditaţie asupra complexităţii personalităţii umane, a multitudinii de 
fațete pe care aceasta le dobândeşte şi asupra resorturilor nebănuite care stau la baza acţiunilor 
oamenilor. De altfel, această complexitate i-a împiedicat, presupunem, şi pe autorii studiului 
introductiv să se pronunţe asupra mobilurilor care au stat la baza acţiunilor lui Crăciunaş 
(„Rămâne întrebarea (...) cât din aceste mutații au fost un specific al psihologiei lui personale 
(poate, aparte), şi cât o potentialitate general umană?”) (p. 77). Şi întrebările pot fi multiplicate: 
cât a fost interes material (sumele de bani primite de familie în tara erau modice), cât a fost 
convingere ideologică sau cât a fost histrionism în acţiunea acestuia? A fost un „erou al clasei 
muncitoare” în lupta cu imperialismul sau doar un abject trădător al prietenilor şi idealurilor de 
tinereţe? 

Răspunsurile care pot fi oferite sunt multiple, astfel că, încă o dată, se dovedeşte că 
distincţia dintre ,eroi” şi trădători” este, adesea, doar o chestiune de perspectivă. 


Florian Banu 


Alin Mureşan, Pitesti. Cronica unei sinucideri asistate, cu o prefață de Ruxandra 
Cesereanu, laşi, Editura Polirom, 2007, 264 p. 


„I-am mulţumit lui Dumnezeu că n-a făcut omul veşnic. Acest gând a fost sprijinul meu 
atunci... şi de atunci, de-a lungul anilor mei trişti...” (Aurel Vişovan, Dumnezeul meu, Dumnezeul 
meu, pentru ce m-ai părăsit?). Citatul aparţine unuia dintre cei mulţi al căror destin a însemnat o 
continuă suferință provocată de personaje ale căror crime erau ascunse de lozincile luptei duse 
împotriva „duşmanului de clasă” şi pentru „bunăstarea celor ce muncesc”. Tristetea biblică a 
acestor cuvinte precede încercarea documentar-istoriografică a lui Alin Mureşan, intitulată modest 
cronică, asupra a ceea ce a reprezentat doar una dintre cele mai întunecate secvenţe din acea 
perioadă a istoriei naţionale denumite convenţional comunismul românesc. 

Autorul este absolvent al Facultăţii de Ştiinţe Politice, Administrative si ale Comunicării 
din cadrul Universităţii Babeş-Bolyai” din Cluj-Napoca, secţia Jurnalism. În prezent îşi desfăşoară 
activitatea în Bucureşti, în cadrul Institutului de Investigare a Crimelor Comunismului în România, 
Serviciul Muzee-Memorie. A ales să-şi dedice o mare parte a activităţii sale ştiinţifice pentru 
cercetarea şi descoperirea a ceea ce a însemnat detentia politică în România comunistă. Alături 
de cartea de fata, a mai semnat articole în reviste precum Tribuna, Memoria, Steaua şi a 
colaborat la realizarea volumului Experiente carcerale în România comunistă, coordonat de 
Cosmin Budeancă, apărut în cadrul Editurii Polirom în acelaşi an cu lucrarea prezentată aici. 

Într-un interviu acordat cotidianului „România Liberă”, fiind întrebat ce ştiu străinii despre 
cele petrecute în penitenciarul din Piteşti în perioada anilor 1949-1951, Alin Mureşan a precizat: 
„Aş răspunde printr-o altă întrebare: ce ştiu românii despre Piteşti? Securitatea a încercat să 
ascundă ceea ce s-a întâmplat acolo, pentru că odată ce afli barbariile acestea nu mai eşti tentat 
să clamezi umanitatea şi binefacerile regimului comunist, aşa cum încearcă să ni le inoculeze 
încă diverşi trişti indivizi. Prin urmare, dacă nici noi nu ştim bine ce a fost acolo, de ce am cere 
străinilor să fie mai interesaţi? Nu ştiu dacă ar trebui să ne facem din Piteşti un titlu de glorie ca 
tara, mai degrabă este responsabilitatea noastră să prezentăm lumii evenimentele de acolo în 
semn de atenţionare că, sub forme diferite, ele ne pot încă afecta” (Ce ştiu românii despre 
oroare?, în România Liberă din 28 martie 2008). 

Confruntati şi apăsaţi de condiţiile grele ale prezentului, prea puţini îşi dau seama ca 
multe din relele de astăzi pornesc de la regimul comunist. Asistăm azi cu toţii la majoratul primei 
generaţii de români născuţi după comunism. Dar aceştia, din incultură sau ignoranță, întreabă 
candid: cine a fost Stalin, ce a fost Securitatea, ce este comunismul? Nu numai pentru ei, dar şi 
pentru cei de vârstă mijlocie, faptele grave petrecute în cadrul regimului de detenţie politică din 
România comunistă rămân încă o necunoscută. De altfel, nu întâmplător cei ce conduceau şi 
controlau închisorile din perioada anilor '50 - '60 şi-au luat toate măsurile pentru a ascunde, din 
înscrisurile întocmite atunci, ororile pe care erau obligaţi să le suporte deţinuţii. Aceştia din urmă, 
dacă supravietuiau detenţiei, erau obligaţi la eliberare, uneori sub amenințare, să semneze un 
angajament de confidentialitate ce conţinea, ca o formula standard, precizarea că nu vor vorbi 
nimănui despre cele auzite sau văzute în perioada privării de libertate, în caz contrar urmând a 
suporta rigorile legii! 

Nu mai trebuie, credem, argumentată apariţia justificată a cărţii lui Alin Mureşan, 
alături de multe alte lucrări similare sau realizări cinematografice documentare care au 
încercat să deschidă porţile acelei epoci întunecate, pentru a o face cunoscută celor care 
au trăit sau încă mai trăiesc într-o stare de linişte, de regret sau chiar de admiraţie naivă 
fata de comunism. Autorul însuşi a mărturisit subsemnatului: ,(...) Sunt atâtea fațete, 
intenţii, conjuncturi şi persoane implicate încât mereu am senzaţia că nu s-a explicat 
suficient ce a fost Piteştiul. Il văd ca un microcosmos (poate nu e rea definiţia de 
laborator) pentru ce avea să se întâmple, cu metode ceva mai rafinate, şi cu alţi oameni, 
în întreaga societate: atacul împotriva credinţei, a ideii de naţiune, a moralului etc. Am 
ajuns la concluzia că cine înţelege Piteştiul, va înţelege lumea în care trăieşte”. 

Cartea este împărţită în cinci capitole, precedate, în ordine inversă, de un Cuvânt înainte 
şi o introducere ale autorului, precum şi de o scurtă dar extrem de sugestivă prezentare a lucrării 
şi a autorului ei, semnată de Ruxandra Cesereanu şi intitulată Lecţia de anatomie, din care vom 
reda următorul fragment: ,(...) Celebrul eseu al lui Virgil lerunca — Fenomenul Piteşti — fusese o 
sinteză suplă şi intelectuală, cu impact remarcabil. Alin Mureşan doreşte să ofere cititorilor români 
(nu doar intelectualilor) cu totul altceva: o lecţie de anatomie minuțioasă, detaliată, pe îndelete, 
fărâmă cu fărâmă, pas cu pas, astfel încât toată lumea să afle şi să înţeleagă — nu şi să accepte! 
— ceea ce s-a petrecut la Piteşti între 1949-1951, şi nu doar acolo ci si în alte spaţii carcerale 
înrudite. Din acest punct de vedere, care a fost, de altfel, şi scopul principal al cărții, lucrarea este 
într-adevăr monografică şi aplicată, construită după fişele cronologice ale evenimentelor şi 
sprijinită pe portretele personajelor principale. (...) Autorul realizează un bildungsroman 
impresionant, un mozaic, un puzzle şi o tapiserie a abominabilului (care i-ar fi folosit cu siguranță 
lui Michel Foucault pentru celebra sa lucrare A supraveghea şi a pedepsi, dacă eseistul francez 
ar fi avut cunoştinţă de oroarea Pitestiului între 1949 şi 1951). (p. 11-12). 

În capitolul întâi, autorul îşi propune - şi reuşeşte - să prezinte extrem de riguros 
începuturile „reeducării” şi spaţiile de detenţie în care acestea s-au produs, răspândirea 
fenomenului, evoluţia lui în cadrul penitenciarului Piteşti precum şi încercările nereuşite de 
fundamentare a torturii ca mijloc de constrângere şi modelare a personalităţii victimelor şi în alte 
închisori. 

În continuare, capitolul al doilea prezintă momentele stopării ororilor, procesul intentat 
agresorilor în 1954, sentintele date acestora (Eugen Ţurcanu, lon Stoian, Nicolae Cobilas, Mihai 
Livinschi, Maximilian Sobolevschi, Gheorghe Popescu, lon Voin, Cornel Pop, Constantin Juberian 
ş.a.) precum şi date referitoare la al doilea proces din 1957, în fapt al treilea, pentru vinovatii care 
nu fuseseră executaţi între timp. 

Capitolul al treilea, cel mai vast, este intitulat simplu Personaje şi prezintă pe parcursul 
celor 112 pagini biografiile de detenţie ale celor implicaţi în ororile de la Piteşti şi nu numai, în 
total 87 de persoane, un adevărat „dicţionar de personaje-cheie (...) demn uneori de un ospiciu- 
carusel”, după cum a afirmat Ruxandra Cesereanu. Desi jurnalist de formaţie, Alin Mureşan aplică 
întru totul principiul fundamental al istoriei, rezumat de anticul Tacitus în dictonul sine ira et studio 
- fără ură şi fără partinire - prezentând faptele asa cum însuşi le-a aflat, lăsând cititorul să le 
judece. „Am vrut să le fac puţină dreptate (celor ce au fost victime — n.n.), nu lăudându-i ci 
explicând şi arătând realităţile trecute, fără să emit sentinţe”, mărturisea autorul în urmă cu câteva 
luni. 

Scenariul cărţii continuă în acelaşi mod impartial în capitolul al patrulea, intitulat 
Instantanee macabre. Chiar dacă sufletul uman se revoltă împotriva celor relatate, autorul însuşi 
rămâne calm dar nu întru totul indiferent, ceea ce nu impieteaza asupra rigurozitatii: „Preotul PK. 
unul dintre cei mai batjocoriti deţinuţi din Gherla, i s-a confesat printre lacrimi lui Octavian Voinea: 
«Domnule Voinea, am coşmaruri. Nu pot dormi noaptea. Am păcătuit împotriva lui Dumnezeu 
comparându-mă cu lisus Hristos. Un glas de diavol îmi sună mereu în ureche că eu am suferit 
mai mult decât Hristos». K. i-a povestit că a fost bătut la tălpi şi pe tot corpul gol, obligat să alerge 
fără haine în jurul camerei şi să strige: «Prăvălia mea a fost biserica, oficină de comerţ». Liderul 

camerei a pus vreo 20-30 de oameni să îşi facă nevoile: «Banditilor, pregatiti-va să va cäcatil», 
iar K. a fost pus să le mănânce pe toate. «O viaţă întreagă ai mâncat căcat în amvon, acum să-l 
mănânci in fata noastră ca să te vedem!»” (p. 219). 

Cauza Pitestiului a constituit-o, în primul rînd, trădarea potentialelor victime, 
transformate în agresori. Cei mai respingători dintre toţi aceştia rămân însă cei care au făcut-o cu 
plăcere. Provenită dintr-o mizerie interioară, dorinţa de a trăda le-a provocat acestora o puternică 
satisfacţie pe care cu greu şi-o puteau disimula. Într-o măsură mai mică sau mai mare, aceştia au 
reprezentat baza socială a oricărui regim de teroare instituit vreodată, iar comunismul românesc 
n-a făcut excepţie. Ei s-au trădat pe sine, propriul neam şi Divinitatea însăşi: „Spectacolele pe 
teme religioase, liturghii negre puse în scenă de Paşti ori de Crăciun, îi ingrozeau pe deţinuţi. In 
asemenea ocazii, cel mai mult aveau de suferit studenţii de la Teologie, costumati în «Hristosi» 
îmbrăcaţi în sutane şi patrafire mânjite cu fecale. Ei erau puşi să facă «împărtăşanii» cu urină şi 
fecale, iar în loc de cruce li s-a confecţionat un falus din săpun, pe care toţi ceilalţi erau obligaţi să 
îl sărute. De pe margine erau interpretate cântece bisericeşti cu texte scabroase, în care locurile 
comune erau insultarea lui lisus şi a Fecioarei Maria, deseori deţinuţii fiind dezbracati la pielea 
goală. Unii supraviețuitori povestesc chiar că s-a procedat la inversarea poruncilor din decalog ori 
la interpretarea lor malitioasa.” (p. 218-219). Oprim citatul aici... Într-adevăr imaginaţia bolnavă a 
agresorilor nu avea nici limită morală, nici frică de Dumnezeu, iar ororile depăşesc puterea 
înţelegerii omeneşti. 

În final, capitolul al cincilea prezintă în aproape 20 de pagini concluziile autorului, de 
altfel singura parte a lucrării în care Alin Mureşan părăseşte starea de calm a naraţiunii capitolelor 
anterioare şi să emită - atenţie! — nu sentințe, ci ipoteze care pot, în viziunea sa, să explice 
cauzele Piteştiului şi a evenimentelor similare din alte spaţii carcerale. Nu uită totodată să 
prezinte trăirile post-factum ale supravietuitorilor: „Reacţia majorităţii a fost una de semiizolare şi 
mefienta, şi ea s-a menţinut după ieşirea din închisori, ba chiar şi după 1989 in foarte multe 
cazuri. (...) Atitudinea aceasta s-a păstrat după eliberare din mai multe motive: în primul rând, 
umilintele la care au fost supuşi şi în libertate, când erau în continuare sicanati de Securitate si li 
se refuza accesul la studiu şi la muncă. Apoi, frica de informatori, pentru că toţi foştii deţinuţi 
politici erau filati şi ţinuţi sub observaţie strictă, dându-li-se senzaţia că s-au transferat dintr-o 
închisoare în alta, în loc să se elibereze. Nu este de neglijat nici explicaţia nedepăşirii traumei 
suferite, întrucât şocurile şi ruşinea îndurate în timpul acţiunii au fost suficient de puternice încât 
să inducă o stare de dezamăgire viscerală fata de natura umană şi destinul lor” (p. 241-242). 

Textul lucrării este însoţit de un index de antroponime, unul de toponime şi, bineînţeles, 
ca orice lucrare care se respectă, de o vastă bibliografie unde sunt citate în majoritate titluri 
referitoare la regimul detenţiei politice din România comunistă. Cea mai importantă parte a 
bibliografiei o reprezintă Mărturiile aflate în arhiva personală a autorului, interviurile luate de Alin 
Mureşan, de-a lungul anilor, unor supraviețuitori ai masacrului din închisorile comuniste: pr. 
Gheorghe Calciu-Dumitreasa, Gheorghe Bâgu, Corneliu loan Cornea, Inocenţiu Glodeanu, 
Gheorghe Gheorghiu, Grigorie Frunză, Vasile llea, Dan Lucinescu, pr. Nagy Geza, Silvestru 
Nanu, Eugen Otparlic, Marcel Petrişor, Lucian Plapşa, Traian Popescu, Constantin Rodas, loan 
Petru Săbăciag, Emil Sebeşan. Intentionat am dorit enumerarea tuturor şi cititorul va înţelege de 

ce... Alaturi de cei care, acum mai bine de un deceniu si jumatate, au facut jertfa suprema in acel 
decembrie insangerat din 1989, toti cei ce au infruntat diabolica masinärie de frant suflete din 
închisorile comuniste, decedati sau încă în viata, sunt martiri ai acestui neam, uneori mult prea 
indiferent la sacrificiul lor. Realitatea câteodată este mult prea departe de speranţele şi iluziile lor, 
pentru că timpul a estompat treptat din minţile multora trecutele fapte. 

De altfel, multi dintre factorii politici de decizie au rămas indiferenți ani la rândul fata de 
suferințele de odinioară ale propriului neam. Până deunăzi, junii de pe băncile şcolilor au fost 
învăţaţi de dascăli în cadrul unor cursuri speciale şi au comemorat doar suferințele altor semintii, 
lăsând deoparte ceea ce neamul lor a îndurat în epoca întunecată a comunismului. Au fost 
necesari 18 ani de la Revoluţia din 1989 pentru apariţia primului manual de /storie a 
Comunismului în România. În acest context, salutăm cu toată consideratia ce o merită apariţia 
cărţii lui Alin Mureşan, sperând că nu peste mult timp va face parte din bibliografia obligatorie a 
unui examen de specialitate. Desigur că scopul autorului nu a fost acesta, însă cartea, prin însăşi 
existenţa şi rigurozitatea ei, o va impune. 

Cunoaşterea comunismului, demascarea mecanismelor, a procedeelor şi, mai ales, a 
urmărilor sale nu are ca scop răzbunarea ci determinarea imposibilității de a-l repeta. Exorcizarea 
răului cere puterea de a spune adevărul, astfel ca nimeni, nicicând să nu mai comită răul în 
numele binelui. Rămâne, desigur, ca fiecare să aibă voinţa necesară de a ieşi din rău şi de a se 
îndrepta către bine. Din acest punct de vedere, lectura cartii-document a lui Alin Mureşan 
reprezintă pentru cititor un examen de trecut în fata propriei conştiinţe. 

Leontin Negru 


Federaţia Comunităţilor Evreieşti din România, Centrul pentru Studierea Istoriei 
Evreilor din România, Acţiunea „Credinciosul”. Sef Rabinul dr. Moses Rosen şi 
comunitatea evreiască în arhivele C.N.S.A.S., documentare, selecţie şi studiu introductiv 
de Anca Ciuciu, Bucureşti, Hasefer, 2008, 314 p. 


Într-una din lucrările sale, cunoscutul scriitor şi ziarist Teşu Solomovici afirma că „este 
foarte greu de discutat cu seninătate rolul românilor şi al evreilor în instaurarea şi funcționarea 
regimului comunist”. Afirmația acestuia o găsim pe deplin întemeiată, având în vedere reacţiile 
exacerbate, atât dintr-o parte, cât şi din cealaltă, ori de câte ori sunt aduse în discuţie aspecte 
legate de primii ani de după instaurarea guvernului Groza şi, implicit, a comunismului ca regim 
politic. Ba, mai mult, în ultimii ani, în locul unor analize obiective, prinde contur şi ceea ce Alan 
Rosenbaum numea „martirologie competitivă”. Consecințele nu au întârziat să apară: cercetarea 
onestă a surselor documentare, a literaturii memorialistice şi a mărturiilor contemporanilor a fost 
inhibată, multi istorici preferând să-şi îndrepte atenţia spre arii mai putin susceptibile a conduce la 
rezultate ce ar putea fi catalogate drept „incorecte politic”, înregistrându-se astfel o evidentă 
penurie de studii solide asupra problemei. 

În acest context, cu atât mai lăudabil ni se pare efortul cercetătoarei Anca Ciuciu, cu 
vechi preocupări legate de istoria evreilor, de a aduce în faţa publicului o culegere de documente, 
extrase din arhivele Securităţii, referitoare la omul care a condus destinele comunităţii evreieşti 

din România timp de peste patru decenii, şef rabinul Moses Rosen. Volumul prezintă, în opinia 
noastră, un dublu interes întrucât reuşeşte să pună în valoare informaţii inedite atât cu privire la 
activitatea şef rabinului şi, implicit, a comunităţii evreieşti din România, cât şi cu privire la modul 
de acţiune al Securităţii în exercitarea atribuţiilor sale de „braţ armat” al partidului comunist. 

Cele 114 documente incluse în lucrare provin din dosarul de urmărire informativă a lui 
Moses Rosen (cu nu mai puţin de 37 de volume), precum şi din unele dosare din fondul 
Documentar al arhivei C.N.S.A.S., referitoare la comunitatea evreiască, activitatea cultului mozaic 
şi la emigrarea evreilor din România. 

Din punct de vedere al tipologiei, volumul include note informative furnizate de diverşi 
informatori, note întocmite după filarea şef rabinului, corespondenţă interceptată şi materiale 
provenite din valorificarea tehnicii-operative, fişe personale, extrase din procese verbale de 
interogatoriu ale unor persoane de origine evreiască, buletine întocmite pe marginea unor 
emisiuni ale unor posturi de radio din Occident şi din Israel. 

Din punct de vedere cronologic, documentele acoperă perioada ianuarie 1949-ianuarie 
1989, acest lucru, cumulat cu diversitatea tipologică, permiţând formarea unei imagini nuantate 
asupra modului de acţiune al Securităţii, precum şi decelarea mişcării de translație de la măsurile 
brutale, specifice anilor '50, către tacticile mult mai perfide, de „influențare pozitivă” şi 
„descurajare”, care au caracterizat perioada de final a regimului comunist. 

Consultarea şi înţelegerea adecvată a documentelor este facilitată atât prin cele 13 
pagini ale studiului introductiv, cât şi prin inserarea unui glosar de termeni utilizaţi de Securitate şi 
a unei liste de abrevieri. 

Selecţia operată de cercetătoarea Anca Ciuciu din noianul de documente privind 
comunitatea evreiască din România si pe liderul acesteia reuşeşte să surprindă multiplele fațete 
ale activităţii lui Moses Rosen. Personalitatea acestuia, intens discutată de-a lungul anilor, este 
integrată în contextul epocii în care a trăit şi activitatea sa de lider religios în vremuri de prigoană 
a religiei este reliefată atât prin etichetele şi aprecierile venite din partea oficialităților comuniste, 
cât şi din rândul coreligionarilor sau al unor personalităţi din străinătate. 

Sprijinul acordat mişcării sioniste în anii '50, înfiinţarea „Revistei Cultului Mozaic”, 
protestele cu privire la demolarea unor sinagogi, cele referitoare la unele articole publicate de 
revista „Săptămâna” sau acţiunile şef rabinului în direcţia sprijinirii acordării de către S.U.A. a 
clauzei „naţiunii celei mai favorizate” sunt, cu toatele, bine ilustrate prin notele de analiză şi 
rapoartele întocmite de Securitate de-a lungul vremii. 

Colateral, cititorul poate obţine informaţii interesante despre aspecte diverse ale 
perioadei 1949-1989, cum ar fi modul în care era perceput Nicolae Ceauşescu imediat după 
desemnarea sa ca prim-secretar al partidului comunist sau aspecte legate de primele măsuri cu 
caracter antiterorist luate în România vizavi de posibile ţinte precum ambasada Israelului, 
sinagogi, lideri ai comunităţii, turişti evrei veniţi în România sau aflaţi în tranzit. 

Oarecum surprinzător, selecţia de documente nu cuprinde nici o referire la episodul legat 
de atitudinea lui Moses Rosen faţă de editarea operelor complete ale lui Mihai Eminescu. Mai 
precis, în septembrie 1980 a fost editat vol. IX al Operelor lui Mihai Eminescu, cuprinzând 
publicistica lui. Considerând că respectivul volum conţine şi articole antisemite, Moses Rosen s-a 

adresat Academiei Romane cerand interzicerea publicarii acestor opere a lui Eminescu si 
retragerea volumului din tipografii, fapt ce a nemulţumit o serie de oameni de cultură precum 
Mircea Iorgulescu, Augustin Buzura, Dana Dumitriu sau criticul literar Nicolae Manolescu. 
Întâmplător sau nu, la 5 septembrie 1980, revista „Săptămâna” publica un editorial intitulat 
„Idealuri”, semnat de Corneliu Vadim Tudor, articol catalogat de Moses Rosen drept fascist si 
care a provocat o scrisoare deschisă a acestuia către redacţia revistei. Vâlva creată în mediile 
oamenilor de cultură de aceste evenimente a fost una de amploare şi a intrat, evident, şi în 
atenţia Securităţii. 

Anca Ciuciu nu a inclus nici un document referitor la această polemică, multumindu-se 
doar cu inserarea unei scrisori de protest a lui Moses Rosen, datată 15 august 1983 şi adresată 
Departamentului Cultelor, fata de poezia lui Corneliu Vadim Tudor „Epistola unui martir de la 
Mărăşeşti către trădători de ţară”, şi a scrisorii Gabrielei Negreanu, redactor la editura Albatros 
(care publicase volumul de poezii incriminat al lui Corneliu Vadim Tudor), scrisoare în care 
aceasta se delimita de orice conţinut xenofob şi antisemit al lucrării al cărei lector fusese. Probabil 
că opţiunea Ancăi Ciuciu a fost motivată de publicarea în presa ultimilor ani a unor serii de 
documente ale Securităţii referitoare la disputa dintre Moses Rosen şi unii scriitori şi oameni de 
cultură din România. 

Demersul ştiinţific al tinerei cercetătoare Anca Ciuciu poate fi apreciat ca fiind unul de 
succes, volumul rezultat reprezentând atât o radiografie inedită a personalităţii celui apreciat de 
către premierul israelian ltzak Shamir drept „o apariţie unică în felul ei în istoria contemporană a 
poporului evreu”, cât şi o veritabilă frescă a vieţii comunității evreieşti din România în perioada 
regimului comunist. 

Florian Banu 

Sesiunea Nationalä de Comunicäri Stiintifice 
„Istorie, cultură si civilizaţie în sud-estul Transilvaniei” 
Miercurea Ciuc, 29-30 septembrie 2008 


În zilele 29 — 30 septembrie a.c., la Miercurea Ciuc, s-au desfăşurat lucrările Sesiunii 
Naţionale de Comunicări Ştiinţifice „Istorie, cultură şi civilizaţie în sud-estul Transilvaniei”, 
organizată de Direcţiile Judeţene Covasna şi Harghita ale Arhivelor Naţionale, Muzeul Naţional al 
Carpaţilor Răsăriteni, Centrul de Cultură Arcuş şi Centrul Eclesiastic de Documentare „Mitropolit 
Nicolae Colan”. 

Deschiderea lucrărilor a prilejuit expunerea mai multor cuvântări din partea oficialilor 
români din judeţul Ciuc, a reprezentanţilor comunităţilor româneşti din judeţele Ciuc şi Covasna şi 
binecuvântarea Prea Sfintitului loan Selejan (Episcopul Covasnei şi Harghitei), precum si 
cuvântările unor reprezentanţi ai Ministerului Culturii şi Cultelor. 

Lucrările sesiunii prezentate în cele 5 secţiuni: Istoria bisericii, Istorie medievală şi 
modernă, Istorie contemporană, Etnografie-Sociologie, Arhivistică-Muzeologie. 

Manifestarea ştiinţifică s-a dovedit a avea o anvergură deosebită prin cele 91 comunicări 
prezentate şi 22 noi apariţii editoriale. Evenimentul a fost mediatizat în presa locală şi de 
televiziunile „TVRM” şi „TVR2”, staţia Cluj-Napoca. 

În privinţa comunicantilor, o statistică sumară ne oferă următoarele date: 93 participanţi din 
care 8 profesori universitari, 5 conferentiari universitari, 2 lectori universitari, 18 doctori si 15 
doctoranzi. 

Comunicările s-au constituit în adevărate incursiuni în timp şi spaţiu, revelaţie şi admiraţie, 
tristeţe şi bucurie, relatări şi evocări ale unor fapte şi evenimente istorice reprezentative din istoria 
locală şi naţională, din care enumerăm: dr. loan Lăcătuşu, Aspecte din viata cotidiană a românilor 
din trei Scaune în secolul al XIX-lea, prof. univ. dr. loan Opriş, Direcţii noi în muzeologia 
contemporană, dr. Aurel Pentelescu, conf. univ. dr. Gavriil Preda, Mitropolitul Miron Cristea şi 
românii din America de Sud. Documente inedite, drd. Costel Lazăr, Mitropolitul Nicolae Bălan în 
atenţia Securităţii, prof.univ.dr. Petre Turlea, O preţuire reciprocă Nicolae lorga-Miron Cristea, 
prof.univ.dr. loan Giurcă, Activităţi şi acţiuni ale Legiunii de Jandarmi Trei Scaune în perioada 
1938-1940, prof. Vasile Stancu, Poziţia Frontului Plugarilor din raioanele Sfântu Gheorghe si Tg. 
Secuiesc privind înființarea Regiunii Autonome Maghiare, drd. Marian Nencescu, Noi şi ceilalți. 
Români in secuime, de la Romulus Cioflec până în zilele noastre. 

La categoria noi apariţii editoriale, semnalăm câteva titluri incitante prin problematica 
abordată şi însemnătatea unor evenimente şi personalităţi din Istoria românilor, cum ar fi: dr. 
Petre Opriş, Criza poloneză de la începutul anilor '80. Reacţia conducerii P.C.R., Ed. Universităţii 
Petrol-Gaze, Ploieşti, 2008, dr. loan Lăcătuşu, Structuri etnice şi confesionale în judeţele 
Covasna şi Harghita, Ed. Universităţii „Petru Maior” Tg. Mureş, 2008, prof. Ilie Şandru, Patriarhul 
Miron Cristea, Ed. Grai românesc, Miercurea Ciuc, 2008, prof. univ.dr. loan Opriş, Vasile Stoica 
in serviciul României, Ed. Oscar Print, Bucuresti, 2008, Nicolae Edroiu şi alţii, loan Lupas (1880- 
1967), slujitor al ştiinţelor istorice, învăţământului şi bisericii, Ed. Renaşterea, Cluj, 2008. 

În ziua a doua a sesiunii, 30 septembrie 2008, la prezentarile şi lansările de carte, 
periodicul „Caietele C.N.S.A.S.” a beneficiat de o prezentare oficială, deşi nu se afla înscris în 
programul iniţial. La încheierea expunerii, asistenţa, formată din cercetători şi istorici, a manifestat 
un interes deosebit fata de noua publicaţie istoriografică (posibilităţi de consultare si 
achiziţionare). 

La finele discuţiilor, s-a ajuns la părerea unanimă că, se aşteaptă continuarea editării acestui 
periodic menit să aducă la cunoştinţa opiniei publice, aspecte din istoria recentă a României 
reconstituite pe baza arhivelor Securităţii. 

Sesiunea s-a încheiat într-un cadru festiv, unde s-au expus principalele concluzii ale 
manifestării, completate de intervenţiile pline de înţelepciune ale P.S. loan Selejan, amfitrionul 
întregii sesiuni ştiinţifice. Comitetul de organizare condus de prof. dr. loan Lăcătuşu, merită toate 
elogiile pentru actul de cultură săvârşit de 15 ani fără întrerupere, şi în speranţa unor ediţii viitoare 
la fel de fructuoase, urăm mult succes şi putere de muncă tuturor celor implicaţi în activităţile 
cultural-stiintifice din judeţele Ciuc şi Covasna. 


Valentin Vasile 


Simpozionul Internaţional „Experimentul Piteşti — Reeducarea prin 
tortură” 
Ediţia a VIII-a, Piteşti, 3-5 octombrie 2008 


Aflat la cea de-a opta ediţie, Simpozionul „Experimentul Piteşti - Reeducarea prin 
tortură” a devenit o manifestare tradiţională a vieţii ştiinţifice argeşene. Organizat de Primăria 
Piteşti, filiala Argeş a Fundaţiei Culturale Memoria, Muzeul Judetean Arges, A.F.D.P.R. - filiala 
Argeş, Institutul de Investigare a Crimelor Comunismului în România şi Institutul Român de Istorie 
Recentă, simpozionul s-a bucurat, de la an la an, de o participare tot mai largă şi de o reflectare 
mass-media tot mai generoasă. 

Lucrările ediţiei din acest an au fost deschise printr-un moment de reculegere în 
memoria victimelor regimului comunist, urmat de alocuţiunile susţinute de prof. univ. dr. Ilie Popa, 
chairman-ul simpozionului, domnul Tudor Pendiuc, primarul municipiului Piteşti, domnul Sergiu 
Rizescu, vicepreşedinte al A.F.D.P.R., domnul Spiridon Cristocea, director al Muzeului Judeţean 
Argeş, d-na Lucia Hossu Longin, secretar al 1.I.C.C.R., domnul Nicolae Videnie, cercetător la 

IR.I.R., domnul deputat Gerea, domnul Jean Dumitraşcu, directorul Centrului de Cultură al 
Primăriei Piteşti, domnul Gabriel Stănescu, redactor al revistei „Origini” din S.U.A. şi domnul 
Vasile Bâcu, ziarist român din Cernăuţi. 

De asemenea, au fost citite mesajele de salut adresate participanţilor la lucrările 
simpozionului de către doamna prof. Doina Cornea, domnul academician Alexandru Zub, dr. 
Mircea Sabău (S.U.A.) şi domnul Mircea Carp (R.F.G.). 

A urmat proiecția unui film documentar, realizat de către L.I.C.C.R. şi TVR, referitor la 
aşa-numita acţiune „Autobuzul” (tentativa întreprinsă de un grup de trei tineri din judeţul 
Hunedoara, in 23 august 1981, de a părăsi tara după deturnarea unui autobuz cu pasageri la 
bord). 

Ulterior, conform unei practici devenită tradiţională, a avut loc deplasarea participanţilor 
la monumentul dedicat deţinuţilor politici unde s-a efectuat o slujbă de pomenire a celor căzuţi în 
lupta împotriva comunismului, după care a fost vizitat un pavilion al fostului penitenciar Piteşti. 

Lucrările propriu-zise ale simpozionului, desfăşurate în zilele de 3 şi 4 octombrie, au fost 
organizate pe două secțiuni si au fost găzduite de sălile Muzeului Judeţean Argeş: Secţiunea l-a 
„Experimentul Piteşti” - Reeducarea prin tortură şi Secţiunea a Il-a Cultura, tineretul şi educaţia în 
regimurile dictatoriale comuniste. 

Comunicările prezentate în cadrul primei secţiuni s-au concentrat cu precădere pe 
problematica acţiunii de reeducare desfăşurată la Penitenciarul Piteşti, fiind evocate însă şi 
acţiunile similare din spaţiul concentrationar românesc (de la Gherla, Canal, Aiud şi Târgu-Ocna). 
Amănunte interesante în acest sens au fost aduse de un număr mare de foşti deţinuţi politici care 
au cunoscut traumele reeducărilor. Mărturiile acestora au fost completate de expunerile mai 
multor cercetători în domeniul istoriei comuniste, de la I.1.C.C.R., Arhivele Nationale, C.N.S.A.S., 
care au reuşit să devoaleze mecanismele şi „actorii” represiunii de acest tip desfăşurată în 
penitenciarele României, contextualizând totodată fenomenul în cadrul mai larg al regimului 
comunist din tara. 

Lucrările celei de-a doua secţiuni au cuprins prezentări care au relevat numeroase 
aspecte interesante privind problematica tineretului şi educaţiei în timpul regimului comunist, 
autorii acestora fiind cu precădere cercetători cu preocupări în domeniu. Temele abordate au 
cuprins diverse fațete ale subiectului fixat de organizatori: introducerea modelului sovietic de 
educaţie în România, ideologizarea învăţământului, deportarea copiilor în Bărăgan, munca 
voluntară a tinerilor, rolul manualelor şi muzeelor de istorie în cadrul acţiunilor educative 
comuniste etc. 

În timpul lucrărilor simpozionului a avut loc lansarea mai multor volume axate pe 
problematica reeducării de la Piteşti, atât de natură memorialistică (Traian Popescu, Dumnezeu 
m-a salvat din iad!, şi Nicu lonita, Psihotrauma de detenţie şi urmările ei), cât şi ştiinţifică (Mircea 
Stănescu, Titică Predescu, Procesele reeducării. Statul şi dreptul, instrumente de represiune ale 
dictaturii comuniste). Totodată, a fost lansat şi volumul cuprinzând comunicărilor participanţilor 
ediţiei a VII-a a simpozionului, desfăşurată în anul 2007. 

Comunicările reprezentanţilor C.N.S.A.S. s-au circumscris ambelor tematici ale 
simpozionului: Florian Banu (Canalul Dunăre-Marea Neagră componentă a sistemului de 

„reeducare” a populaţiei României) la secţiunea întâi, iar Liviu Pleşa (Metode represive utilizate 
de Securitate împotriva elevilor în epoca Ceauşescu) la cea de-a doua. Ambele expuneri s-au 
bucurat de o bună receptare din partea celor prezenţi, care au apreciat maniera şi aspectele 
abordate. De asemenea, în timpul lucrărilor reprezentanţii C.N.S.A.S. au profitat de prilej şi au 
prezentat participanţilor numărul 1 din periodicul „Caietele CNSAS”, care a fost receptat cu 
interes de toţi cei de fata. 

Ultima zi a fost consacrată efectuării unei excursii de documentare în comuna Nucsoara, 
în timpul căreia d-na loana Voicu-Arnauotiu a prezentat celor de faţă mai multe persoane care au 
găzduit şi ajutat membri grupului fraţilor Arnautoiu, locuinţele unde un fost ascunsi, ca şi locul în 
care aceştia au fost capturați. 

În opinia noastră, simpozionul organizat anual la Piteşti se înscrie în rândul 
manifestărilor de vârf din România, privind problematica regimului comunist şi mai ales a 
represiunii din perioada 1945-1989. În acest sens, avem în vedere următoarele considerente: 

> Este printre foarte puţinele simpozioane anuale cu o temă ce priveşte exclusiv regimul 
comunist din România (în acest moment, cu o temă similară, se mai organizează doar 
simpozionul de la Sâmbăta de Sus). 

> Concentrarea comunicärile pe subiecte restrânse permite o foarte bună aprofundare a 
acestora, schimbul de opinii şi dezbaterile de idei (uneori destul de aprinse) fiind astfel folositoare 
tuturor celor prezenți. 

> Simpozionul s-a impus deja în „circuitul” manifestărilor ştiinţifice din ţară, ajungând la a 
opta ediţie. De altfel, semnalam şi o consecinţă directă a acestui fapt, şi anume creşterea de la an 
la an a numărului cercetătorilor prezenţi, proveniţi de la diferite instituţii de profil (în acest an de la 
LI.C.C.R., C.N.S.A.S., Arhivele Nationale, I.R.I.R., I.N.M.E.R., Academia Civică, Institutul de 
Arheologie din Bucureşti, Muzeul Judeţean Mehedinţi, Muzeul Judeţean Argeş, Institutul Teologic 
Reformat din Cluj etc.), ca şi a reprezentanţilor a diferite universităţi din ţară: Universitatea din 
Bucureşti, Universitatea din Oradea etc. Toate acestea au contribuit, treptat, la creşterea calităţii 
ştiinţifice a simpozionului, care a ieşit din sfera unei manifestări cu un caracter predominant 
memorialistic, cum era acum câţiva ani. 

> Toate comunicările prezentate sunt publicate într-un volum, cu o arie de circulaţie atât în 
rândul comunităţii ştiinţifice din România, cât şi în rândul publicului mai larg, ceea ce permite o 
bună diseminare a tuturor expunerilor. 


Florian Banu, Liviu Pleşa 

Simpozionul ştiinţific internaţional 
„Partide politice şi minorităţi etnice din România în secolul XX”, 
13-15 noiembrie 2008 


Facultatea de Istorie şi Patrimoniu „Nicolae Lupu” din cadrul Universităţii „Lucian Blaga” 
din Sibiu, cu sprijinul Asociaţiei „Cercetarea Sibiană” şi Departamentului pentru Relaţii Interetnice 
al Guvernului României, a organizat în perioada 13-15 noiembrie 2008 a doua ediţie a unei 
manifestări ştiinţifice de un larg interes. 

Proiect iniţiat în anul 2006, dezbaterea referitoare la activitatea minorităţilor etnice şi a 
partidelor politice din România a continuat anul acesta printr-un nou simpozion, după ce în anul 
2007 preocupările vizând aceste probleme s-au concretizat prin publicarea unui volum de studii. 

Lucrările simpozionului au debutat prin prezentarea unor mesaje de salut din partea 
autorităţilor locale, Consiliul Judetean, Prefectura şi Primăria Sibiului, urmate de o alocutiune a 
domnului prof. univ. dr. Zeno Karl Pinter, subsecretar de stat în Departamentul pentru Relaţii 
Interetnice a Guvernului României şi un cuvânt de salut al domnului conf. univ. dr. Sorin Radu, 
decanul Facultăţii de Istorie şi Patrimoniu „Nicolae Lupu”. 

În continuarea lucrărilor, prof univ. dr. Laurenţiu Vlad, de la Facultatea de Ştiinţe 
Politice a Universităţii Bucureşti, a prezentat volumul doamnei Mihaela Grancea, Reprezentări ale 
morții în România comunistă. Trei studii de antropologie funerară, publicat de Casa Cărţii de 
Ştiinţă din Cluj-Napoca în anul 2007, iar conf. univ. dr. Vasile Ciobanu, de la Facultatea de Istorie 
şi Patrimoniu „Nicolae Lupu” din Sibiu, a prezentat revista „Studia Universitatis Cibiniensi. Series 
Historica’, ajunsă la vol. III-IV, aferente anilor 2006-2007. 

Prima sesiune de comunicări ştiinţifice a reunit un număr de şase referenti, care au 
abordat subiecte pe cât de diversificate, pe atât de interesante. Astfel, de la căderea guvernului 
liberal-radical din 1868, privită ca „un episod al problemei evreieşti din România” (dr. Liviu 
Brătescu — Institutul de Istorie „A.D. Xenopol” — laşi), până la prezentarea câtorva repere pentru o 
posibilă monografie a Comitetului Democrat Armean (1945-1953) (dr. Lucian Nastasă, Institutul 
de Istorie „George Barițiu” — Cluj-Napoca), auditoriul a recepționat o serie de informaţii inedite, de 
o certă valoare pentru aprofundarea istoriei ultimelor decenii ale secolului al XIX-lea şi prima 
jumătatea a secolului al XX-lea. 

A doua sesiune de comunicări a adus în atenţie aspecte ale reflectării activităţii unor 
minorităţi din România în analizele serviciilor secrete (drd. Alin Spânu, Centrul de Studii Euro- 
Atlantice din Bucureşti), dar şi abordări teoretice pe tema „naţionalismului liberal în perioada 
interbelică” (lect. univ. dr. Ovidiu Buruiană, Universitatea „Al.I. Cuza” din laşi) sau privind „relaţia 
stat-culte în România interbelică” (dr. Virgil Pană, Muzeul Judeţean Mureş). 

Lucrările au continuat prin analizarea raporturilor dintre evreii din România şi regimul 
comunist (dr. Nadia Badrus, Institutul de Cercetări Socio-Umane Sibiu), prin prezentarea unor 
reflecţii ale istoriografiei ruse asupra „contribuţiei evreilor la mişcarea comunistă” (dr. Pavel 
Moraru, INST, Bucureşti), precum şi printr-o captivantă expunere a domnului Marian Nencescu 

(Biblioteca Metropolitană Bucureşti), intitulată Tigani sau rromi — o problemă românească sau 
europeană? 

Ultima parte a lucrărilor a reunit comunicările a două cercetătoare din Chişinău, dr. Mariana 
Taranu (Universitatea de Studii Aplicate) şi conf. univ. dr. Ludmila Tihonov (Universitatea Libera 
Internaţională din Moldova), referitoare la politica dusă de sovietici în Basarabia în intervalele 
1940-1941 şi 1944-1965. În aceeaşi secţiune, domnul Dorel Marc (Muzeul Judeţean Mureş) a 
analizat ,interferentele etno-culturale româno-secuieşti” din zona Mureşului Superior, în vreme ce 
prof. Costel Cristian Lazăr (Liceul Teoretic Topliţa) a adus în atenţie modul în care serviciile de 
informaţii au monitorizat activitatea episcopului Marton Aron în primii ani de ,democratie- 
populară”. Comunicările s-au încheiat prin susţinerea comunicării noastre, intitulate „Prezenţa 
minoritarilor evrei în structurile Securităţii — între mit şi realitate”. Au urmat ample şi deosebit de 
interesante dezbateri pe marginea lucrărilor prezentate, dezbateri care, prin nivelul ştiinţific ridicat, 
au întregit valoarea informaţiilor aduse în atenţie de referenti. 

A doua zi a lucrărilor simpozionului a reunit o suită de comunicări de o mare 
diversitate tematică si de un cert interes pentru toţi cei interesaţi de problematica minorităţilor si a 
vieţii politice din România secolului XX. Ne vom limita la a aminti doar câteva dintre ele, precum 
aceea a Elenei Ramona Potoroaca (CNM Astra, Sibiu), privitoare la „tradiţiile şi istoria comunităţii 
istro-române din Croaţia”, rod al unei investigaţii în cadrul acestor comunităţi, pe cea a domnului 
conf. univ. dr. Vasile Ciobanu, referitoare la „elita politică a germanilor din România în anii 1918- 
1919”, şi pe cea a domnului drd. Leontin Negru (consilier C.N.S.A.S.) privind „aspiraţiile şi 
activitatea politică” a minorităţii germane din Basarabia în perioada 1918-1940. 

Totalizând un număr de 34 de comunicări, lucrările simpozionului s-au dovedit a fi un 
adevărat maraton ştiinţific, solicitând din plin spiritul critic şi acribia ştiinţifică a cercetătorilor 
participanţi. Finalizat printr-o sesiune de concluzii, simpozionul organizat de inimoşii sibieni poate 
fi apreciat ca o manifestare ştiinţifică de înalt nivel, eforturile organizatorilor şi participanţilor 
urmând a fi întregite prin publicarea unui volum. 

În încheiere, dorim să elogiem organizarea impecabilă a lucrărilor, precizia 
„nemţească” cu care au fost parcurse toate etapele şi atenţia deosebită manifestată fata de 
participanţi. Pe o scară de la 1 la 10, simpozionul sibian poate fi plasat, fără teama de a greşi, în 
vârful scării de evaluare, binemeritând nota maximă. 


Florian Banu 

IN MEMORIAM CONSTANTIN TICU DUMITRESCU 


Îndurerată familie, 

Întristată adunare, 

Ne luăm rămas bun astăzi de la un luptător, care şi-a dedicat viaţa pentru biruinţa 
adevărului, dreptăţii şi democraţiei. 

Cu câteva luni în urmă, când i-a apărut întâiul volum al memoriilor, domnul Constantin 
Ticu Dumitrescu le mulțumea părinţilor pentru educaţia şi crezurile morale, politice şi patriotice pe 
care i le-au transmis. Cu acest capital valoros a plecat în viaţă, acum 80 de ani, un tânăr din 
vechea Românie, provenit din familia unor învăţători de ţară din Prahova, unde a cunoscut şi 
prețuit satul şi valorile lui tradiţionale. 

Viaţa i-a fost marcată profund de tumultul istoriei. La nici 17 ani, ca elev de liceu la 
Ploieşti, a înţeles necesitatea luptei împotriva comunismului, încadrându-se în Tineretul National- 
Ţărănesc. Şi-a asumat un destin care avea să-i aducă arestări şi ani grei de închisoare, 
marginalizare şi suferință, lui şi familiei sale. Le-a îndurat pe toate, cu stoicism si cu credinţă în 
Dumnezeu şi în valorile pe care le apăra, rezistând compromisurilor, cu preţul greu al prelungirii 
detenţiei si al complicatilor unei boli agravate, în temnita de la Botoşani, de amânarea 
tratamentului adecvat. 

După 1989, într-o Românie răvăşită, ce îşi revenea cu greu după o jumătate de veac de 
comunism şi dictatură, caracterul şi convingerile domnului Ticu Dumitrescu erau percepute de 
mulţi ca depăşite, când nu de-a dreptul extremiste. Ca şi marelui său prieten Corneliu Coposu, 
adversarii nu i-au putut ierta domnului Ticu Dumitrescu judecata clară precum cristalul, fermitatea 
cu care îşi susţinea poziţiile şi faptul că atunci când, negociind politic, cu un tact şi dibăcie 
inegalabile, găsea mereu calea compromisului care nu compromite, dar care duce sigur către 
țelul urmărit! 

A rămas până la capăt acelaşi luptător, dar şi biruitor, căci a izbutit, după ani de 
nesfârşite bătălii parlamentare şi cu preţul greu plătit al insultelor, umilintelor şi amenințărilor nu 
doar personale, să deschidă, pentru aflarea adevărului asupra perioadei comuniste, dosarele 
Securităţii, ferecate până atunci „cu şapte lacăte” şi să dobândească pentru deţinuţii politici o 
minimă alinare a suferințelor îndurate. 

Flacăra pasiunii puse în slujba binelui şi dreptăţii s-a stins, ochii domnului Ticu 
Dumitrescu s-au închis, dar cei care l-am cunoscut şi apreciat, rămânem datori să ducem mai 
departe lupta sa. 

Dumnezeu sa Vă odihnească în pace cu dreptii, Domnule Preşedinte! 


(Cuvânt rostit la ceremonia funerară din ziua de 7 decembrie 2008, de la sediul 
Ministerul Internelor şi Reformei Administrative din Bucureşti — fostul sediul al 
Ministerului Afacerilor Interne în anii în care dl. Ticu Dumitrescu a fost întemnițat în 
celulele din subsolul acelei clădiri). 

Claudiu Secaşiu 

A.M.J., DIM. Arhiva Ministerului Justiţiei, Direcţia Instantelor Militare 
ACNSAS, Arhiva Consiliului National pentru Studierea Arhivelor Securitatii 
AMI, Arhiva Ministerului de Interne 

ANIC, Arhivele Nationale Istorice Centrale 

ASR, Arhivele Statului Romania 

ASRI, Arhiva Serviciului Roman de Informatii 

BND, Blocul National Democrat 

BO, Buletinul Oficial 

BOR, Biserica Ortodoxa Romana 

BPD, Blocul Partidelor Democratice 

CAER, Consiliul de Ajutor Economic Reciproc 

CC al PCR, Comitetul Central al Partidului Comunist Roman 
CGM, Confederatia Generala a Muncii 

Cl, contrainformatii 

CIS, Fondul pentru cheltuieli informative speciale 
CMOB, Comandamentul Militiei Orasului Bucuresti 
Coord., coordonator 

CPEx, Consiliul Politic Executiv 

CSS, Consiliul Securităţii Statului 

DGIE, Direcţia Generală de Informaţii Externe 

DGP, Direcţia Generală a Poliţiei 

DIE, Departamentul de Informaţii Externe 

DMRU, Direcţia Management Resurse Umane 

DRS, Direcţia Regională de Securitate 

DRSP, Direcţia Regională de Securitate a Poporului 
DRSS, Direcţia Regională a Securităţii Statului 

DSS, Departamentul Securităţii Statului 

DUI, Dosar de urmărire informativă 

EM, Exploatarea minieră 

FND, Frontul Naţional Democrat 

FSN, Frontul Salvării Naţionale 

GAS, Gospodărie Agricolă de Stat 

g-ral mr., general maior 

HCM, Hotărâre a Consiliului de Miniştri 

IDM, Mijloace de interceptare la distanţă prin microfoane 
IIL, Întreprinderea de industrializare a laptelui 

IMB, Inspectoratul Municipiului Bucureşti 

INST, Institutul Naţional pentru Studierea Totalitarismului 

ISJ, Inspectoratul de Securitate Judetean 

Lt. col., locotenent colonel 

It. maj., locotenent major 

Lt., locotenent 

MAE, Ministerul Afacerilor Externe 

MAI, Ministerul Afacerilor Interne 

MCE, Ministerul Comertului Exterior 

MLNR, Marea Loja Nationala din Romania 
MNR, Miscarea Nationala de Rezistenta 

MO, Monitorul Oficial 

MONT, Mobilizarea si organizarea natiunii si teritoriului 
MSS, Ministerul Securităţii Statului 

NKVD, Narodnii Komissariat Vnutrennih Del (Comisariatul Poporului pentru Afaceri Interne) 
ONT, Oficiul Naţional al Turismului 

OTV, Organizaţia Tratatului de la Varşovia 
PCM, Preşedinţia Consiliului de Miniştri 

PCR, Partidul Comunist Român 

PCUS, Partidul Comunist al Uniunii Sovietice 
PMR, Partidul Muncitoresc Român 

PNL, Partidul Naţional Liberal 

PNP, Partidul Naţional Popular 

PNT, Partidul National Ţărănesc 

PSD, Partidul Social Democrat 

RDG, Republica Democrată Germană 

RFG, Republica Federală a Germaniei 

RPR, Republica Populară Română 

RSR, Republica Populară Română 

SIG, Supravegherea informativă generală 
SJSP, Serviciul Judeţean al Securităţii Poporului 
SIt., sublocotenent 

SRI, Serviciul Român de Informaţii 

SSI, Serviciul Special de Informaţii 

TO, tehnică operativă 

Tov. tovarăş 

UM, unitate militară 

USLA., Unitatea Specială de Luptă Antiterorista 
UTC, Uniunea Tineretului Comunist 

MANUSCRISELOR 


Recomandam autorilor sa prezinte manuscrisele conform urmatoarelor norme, pentru a 
scurta timpul de prelucrare editoriala a acestora. 


1. FORMA DE PREZENTARE 

Materialele se prezintă culese pe calculator cu toate semnele diacritice, listate pe o 
singură fata, pe format A4, într-un singur exemplar, însoţit de dischetele respective. 

Pentru a avea acces la literele specifice limbii române (a, a, i, ş, t) se va folosi fontul 
Times New Roman. Se va lucra cu corp de 12 în text iar pentru note corp 10. În redactarea 
textului se va tine cont de următoarele: numărul notei de subsol se aşează înaintea punctului; 
ghilimele înaintea punctului; nu se lasă spaţiu între cuvânt şi semnul de punctuație de dupa 
cuvânt sau de după număr. 


2. STRUCTURA LUCRĂRII 

Materialul va fi împărțit în: părţi şi paragrafe. 

Titlurile se vor scrie centrat. 

Titlurile de subcapitole se vor amplasa la cap de rând. 

După titluri nu se pune punct; regula este valabilă şi pentru titlurile de capitole şi 
subcapitole; excepţie fac titlurile urmate de subtitluri. 

Dacă lucrarea conţine anexe, acestea se vor amplasa la sfârşitul lucrării, numerotate. 

Fiecare material va avea, la final, un rezumat într-o limbă străină de largă circulaţie (de 
preferință engleză). 


3. PROBLEME DE LIMBĂ 

Pentru o scriere corectă recomandăm: 

Dicţionarul explicativ al limbii române (Academia Română, Institutul de Lingvistică „Iorgu 
lordan” ediţia 1996, Editura Univers Enciclopedic) 

Dicţionarul ortografic, ortoepic şi morfologic al limbii române (Academia Română, 
Institutul de Lingvistică „Iorgu lordan”, ediţia 2007, Editura Univers Enciclopedic) 

Aplicarea hotărârii Prezidiului Academiei Române privind revenirea la grafia cu a şi sunt. 

Cuvintele străine inserate în text se vor culege cu italice. 


4. ELABORAREA NOTELOR 

Notele de subsol se vor marca într-un singur mod (cu cifre arabe). 

Toate notele menţionate pe o pagină trebuie să se regăsească în subsolul paginii 
respective. 

* De regulă, ordinea este următoarea: prenumele şi numele autorului, titlul lucrării (scris 
cu italice), volumul, oraşul, editura, anul, pagina/paginile, de exemplu: 

Al. Surdu, Vocatii filosofice romanesti, Bucuresti, Editura Academiei Romane, 1995, p. 
61, sau pp. 61-63. 

* Dacă în cadrul notelor se fac mai multe referiri la aceeaşi lucrare, se procedează în 
felul următor: 

- când se face imediat sub prima menționare a lucrării, se înlocuieşte cu /bidem, 
adăugându-se doar pagina; 

- când apare mai departe, după alţi autori, se dă numele autorului, iar titlul lucrării şi 
celelalte date despre ea se înlocuiesc cu op. cit.; 

- când autorul apare cu mai multe lucrări care nu se reiau imediat, ci după alte note, se 

Idem. 

Toate notele de subsol vor fi incheiate cu punct. 

Titlurile articolelor/studiilor apărute în periodice sau volume colective se citează în 
ordine: autorul, titlul articolului/studiului (scris cu italice), revista, tomul, anul, fascicula, pagina. 
Atunci când este cazul se precizează şi seria de apariţie a revistei (de exemplu, seria nouă). Titlul 
periodicului va fi redat cu litere drepte între ghilimele. 

În cazul trimiterii la un document de arhivă ordinea datelor va fi: arhivă (iniţiale), fond, 
inventar (acolo unde este cazul), dosar nr., fila/filele. Când în două note succesive se face 
trimitere la aceeaşi arhivă, acelaşi fond şi dosar se înlocuieşte cu Ibidem. Dacă diferă numai 
dosarul, arhiva şi fondul se înlocuiesc cu Idem. 

Pentru trimiteri la surse de pe internet se indică adresa completă a paginii web şi data la 
care a fost consultată. 

